תקנות הטיס (מנחתים), תשל"ה-1975

רשויות ומשפט מנהלי – תשתיות – תעופה – שדות תעופה

רשויות ומשפט מנהלי – תשתיות – תעופה – טיס

תוכן ענינים

|  |  |  |  |
| --- | --- | --- | --- |
|  | פרק א': כללי | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': רשיון מנחת | [Go](#med1) | 4 |
| סעיף 2 | מתן רשיון למנחת | [Go](#Seif2) | 4 |
| סעיף 2א | איסור הפעלת מנחת ללא רשיון | [Go](#Seif3) | 4 |
| סעיף 2ב | איסור שימוש ברשיון שבוטל | [Go](#Seif4) | 4 |
| סעיף 2ג | תקפו של רשיון | [Go](#Seif5) | 4 |
| סעיף 3 | תנאים למתן רשיון ולחידושו | [Go](#Seif6) | 4 |
| סעיף 4 | סמכות המנהל למתן פטור | [Go](#Seif7) | 4 |
| סעיף 4א | תנאים להפעלת מנחת מיוחד | [Go](#Seif8) | 4 |
| סעיף 4ב | בדיקת מנחת מיוחד | [Go](#Seif9) | 5 |
| סעיף 5 | בקשת רשיון | [Go](#Seif10) | 5 |
| סעיף 6 | תרשים המנחת | [Go](#Seif11) | 5 |
| סעיף 7 | חובת הודעה על שינויים | [Go](#Seif12) | 5 |
| סעיף 9 | סמכויות מפקח | [Go](#Seif13) | 5 |
| סעיף 10 | איסור העברת רשיון | [Go](#Seif14) | 6 |
|  | פרק ג': מבנה מנחת וסימונו | [Go](#med2) | 6 |
| סעיף 11 | פני הקרקע במנחת | [Go](#Seif15) | 6 |
| סעיף 12 | שיפוע פני הקרקע במנחת | [Go](#Seif16) | 6 |
| סעיף 13 | אורך מסלול המנחת | [Go](#Seif17) | 6 |
| סעיף 14 | אורך שולי המנחת ושולי הבטחון | [Go](#Seif18) | 6 |
| סעיף 15 | רוחב מסלול מנחת רגיל | [Go](#Seif19) | 6 |
| סעיף 16 | רוחב מסלול מנחת חקלאי | [Go](#Seif20) | 6 |
| סעיף 17 | רוחב שולי המנחת ושולי הבטחון | [Go](#Seif21) | 6 |
| סעיף 18 | מידות משטח נחיתה | [Go](#Seif22) | 6 |
| סעיף 19 | מישורים ללא מכשולים | [Go](#Seif23) | 6 |
| סעיף 20 | מישורי גישה, נסיקה ומעבר במנחת | [Go](#Seif24) | 6 |
| סעיף 21 | מגבלות מכשולים במנחת חד כיווני | [Go](#Seif25) | 6 |
| סעיף 22 | שיפועי מישורי הגישה והמעבר במשטח נחיתה | [Go](#Seif26) | 6 |
| סעיף 23 | סימון מנחת | [Go](#Seif27) | 7 |
| סעיף 24 | סימון משטח נחיתה | [Go](#Seif28) | 7 |
| סעיף 25 | מנחת או משטח נחיתה בלתי שמישים | [Go](#Seif29) | 7 |
| סעיף 26 | חומר סימון מנחת | [Go](#Seif30) | 7 |
|  | פרק ד': הפעלת מנחת | [Go](#med3) | 7 |
| סעיף 27 | תנאים להפעלת מנחת | [Go](#Seif31) | 7 |
| סעיף 28 | אחריות מפעיל המנחת | [Go](#Seif32) | 7 |
| סעיף 29 | אחריות מפעיל כלי טיס | [Go](#Seif33) | 8 |
| סעיף 30 | אחריות הטייס | [Go](#Seif34) | 8 |
| סעיף 31 | גביית תשלומים במנחת ורישומם | [Go](#Seif35) | 8 |
| סעיף 32 | בדיקת כשירות המנחת | [Go](#Seif36) | 8 |
| סעיף 33 | הפעלת מנחת בלילה | [Go](#Seif37) | 8 |
| סעיף 34 | הימצאות מפעיל המנחת במנחת רגיל | [Go](#Seif38) | 8 |
| סעיף 35 | כוננות ליד ציוד כיבוי אש | [Go](#Seif39) | 8 |
| סעיף 36 | כלי טיס לאחר נחיתה | [Go](#Seif40) | 8 |
| סעיף 37 | רישום תנועות מטוסים במנחת רגיל | [Go](#Seif41) | 9 |
| סעיף 38 | הגשת דו"ח שמישות | [Go](#Seif42) | 9 |
|  | פרק ה': הוראות שונות | [Go](#med4) | 9 |
| סעיף 40 | עונשין | [Go](#Seif43) | 9 |
| סעיף 41 | תחילה | [Go](#Seif44) | 9 |
| סעיף 42 | השם | [Go](#Seif45) | 9 |

תקנות הטיס (מנחתים), תשל"ה-1975[[1]](#footnote-1)\*

בתוקף סמכותי לפי סעיפים 9 ו-30 לחוק הטיס, 1927, לאחר התיעצות עם שר הבטחון ובידיעת ועדת הכלכלה של הכנסת, אני מתקין תקנות אלה:

פרק א': כללי

1. בתקנות אלה:

הגדרות

"אוירון זעיר" - אוירון זעיר או אוירון הדרכה זעיר כמשמעותם בתקנות הטיס (הפעלת כלי טיס וכללי טיסה), תשמ"ב-1981;

תק' תשמ"ד-1984

מיום 1.4.1984

**תק' תשמ"ד-1984**

[ק"ת תשמ"ד מס' 4614](http://www.nevo.co.il/Law_word/law06/TAK-4614.pdf) מיום 1.4.1980 עמ' 1233

**הוספת הגדרת "אווירון זעיר"**

"אורך בסיסי" - אורך מסלול המנחת הדרוש לנחיתה ולהמראה של כלי טיס מסויים כפי שנקבע בספר עזר לטיסה בטמפרטורה של 15 מעלות צלסיוס, בלחץ של 1013.25 מיליבר בגובה פני הים ב-0% שיפוע וללא רוח;

"אורך של הליקופטר" - ארכו כפי שנמדד מקצה זנבו ועד למשיק דיסקוס הרוטור מול חרטומו;

"אורך מעשי" - האורך הבסיסי המתוקן המביא בחשבון נתונים מקומיים של גובה, טמפרטורה, לחות, שיפוע ואופי משטח המסלול המשפיעים על ביצועי כלי הטיס;

"הליקופטר" - כלי טיס שתמיכתו באוויר תלויה בעיקר בעילוי הנוצר על ידי כנף או כנפיים מסתובבות;

"המנהל" - ראש מינהל התעופה האזרחית במשרד התחבורה או מי שהוא הסמיך;

"השר" – (נמחקה);

תק' תשמ"ו-1986

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1329

**מחיקת הגדרת "השר"**

הנוסח הקודם:

~~"השר" – שר התחבורה;~~

"טייס ראשי" - אדם הרשום כטייס ראשי ברשיון הפעלה שניתן בהתאם לסעיף 2(א) לחוק רישוי שירותי התעופה, תשכ"ג-1963;

"כלי טיס" - כלי או מיתקן הנתמך על ידי תגובות האוויר, למעט תגובות כנגד פני הקרקע או המים;

"מטוס" - כלי טיס הנישא באויר בעזרת כנפיים קבועות לרבות דאון;

"מכשול" - עצם כלשהו החודר מישור כמפורט בתקנות אלה;

"מנחת" - שטח יבשתי או ימי שאיננו שדה תעופה והמשמש או המיועד לשמש לנחיתה ולהמראה של כלי טיס;

תק' תשנ"ב-1991

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

"מנחת" - שטח יבשתי או ימי שאיננו שדה תעופה והמשמש או המיועד לשמש לנחיתה ולהמראה של כלי טיס, ~~לרבות מנחת חקלאי~~;

"מנחת זעיר" - מנחת המיועד לשמש לנחיתה ולהמראה של אוירון זעיר;

תק' תשמ"ד-1984

מיום 1.4.1984

**תק' תשמ"ד-1984**

[ק"ת תשמ"ד מס' 4614](http://www.nevo.co.il/Law_word/law06/TAK-4614.pdf) מיום 1.4.1980 עמ' 1233

**הוספת הגדרת "מנחת זעיר"**

"מנחת חד-כיווני" - מנחת חקלאי שבו הנחיתה וההמראה מתבצעות בכיוונים נוגדים בלבד;

"מנחת חקלאי" - מנחת לכלי טיס שאושרו כדין לביצוע טיסות חקלאיות;

"מנחת חקלאי עונתי" - מנחת חקלאי המופעל במשך עונה חקלאית אחת או חלק ממנה;

"מנחת רגיל" – כל מנחת שאיננו מנחת חקלאי;

תק' תשמ"ו-1986

תק' תשע"ד-2014

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1329

"מנחת רגיל" – כל מנחת שאיננו מנחת חקלאי ושאינו מנחת מיוחד;

מיום 12.10.2014

**תק' תשע"ד-2014**

[ק"ת תשע"ד מס' 7422](http://www.nevo.co.il/Law_word/law06/tak-7422.pdf) מיום 11.9.2014 עמ' 1758

"מנחת רגיל" – כל מנחת שאיננו מנחת חקלאי ~~ושאינו מנחת מיוחד~~;

"מנחת מיוחד" – (נמחקה);

תק' תשע"ד-2014

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1329

**הוספת הגדרת "מנחת מיוחד"**

מיום 12.10.2014

**תק' תשע"ד-2014**

[ק"ת תשע"ד מס' 7422](http://www.nevo.co.il/Law_word/law06/tak-7422.pdf) מיום 11.9.2014 עמ' 1758

**מחיקת הגדרת "מנחת מיוחד"**

הנוסח הקודם:

~~"מנחת מיוחד" – אתר המשמש באופן אקראי להמראות ולנחיתות של הליקופטר או אוירון זעיר;~~

"מסלול המנחת" - החלק ברצועת המנחת המשמש לנחיתה, להמראה ולהסעה של כלי טיס;

"מפעיל מנחת" - בעל רשיון מנחת לרבות אדם שאישר המנהל לפי תקנה 3(3);

"מפקח" - מי שמונה להיות מפקח לפי סעיף 10ג(א) לחוק הטיס, 1927;

"משטח חניה" - חלקת קרקע הנמצאת מחוץ למסלול המנחת והמשמשת לחניית כלי טיס;

"משטח נחיתה" - שטח בעל מידות מוגדרות המשמש לנחיתה, להמראה ולחניה של הליקופטרים;

"ספר מנחתים" - נספח לספר עזר מבצעי של בעל רשיון הפעלה שניתן לפי חוק רישוי שירותי התעופה, תשכ"ג-1963, בו מפורטים כל המנחתים החקלאיים המופעלים בידי בעל רשיון מנחת שניתן לפי תקנות אלה;

"רצועת המנחת" - חלקת קרקע מלבנית המכילה את מסלול המנחת באמצעה, את שולי המנחת ואת שולי הבטחון לאורך שני צדיו הארוכים של מסלול המנחת;

"רשיון מנחת" - רשיון להפעלת מנחת שניתן לפי תקנה 2;

"שולי הבטחון" - שאריות השטח שבין שולי המנחת לבין צלעות רצועת המנחת;

"שולי המנחת" - פסים צרים משני צדי מסלול המנחת המתאימים לשמש גם להסעת כלי טיס.

פרק ב': רשיון מנחת

2. המנהל[[2]](#footnote-2) רשאי, לפי שיקול דעתו, לתת רשיון למנחת, לסרב לתיתו, לקבוע בו תנאים, להתלותו או לבטלו.

מתן רשיון למנחת

תק' תשנ"ב-1991

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

**הוספת תקנה 2**

2א. לא יפעיל אדם מנחת אלא אם ניתן לגביו רשיון מנחת מאת המנהל, לפי התנאים הנקובים בו ובהתאם להוראות תקנות אלה.

איסור הפעלת מנחת ללא רשיון

תק' תשמ"ו-1986

תק' תשנ"ב-1991

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1329

2. לא יפעיל אדם מנחת אלא אם ניתן לגביו רשיון מנחת מאת ~~השר~~ המנהל, לפי התנאים הנקובים בו ובהתאם להוראות תקנות אלה.

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

~~2.~~ 2א. לא יפעיל אדם מנחת אלא אם ניתן לגביו רשיון מנחת מאת המנהל, לפי התנאים הנקובים בו ובהתאם להוראות תקנות אלה.

2ב. לא ישתמש אדם ברשיון שהותלה או בוטל בידי המנהל.

איסור שימוש ברשיון שבוטל

תק' תשנ"ב-1991

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

**הוספת תקנה 2ב**

2ג. תקפו של רשיון למנחת הוא לתקופה שקבע המנהל1 ובלבד שבעל הרשיון עמד בשאר תנאי הרשיון.

תקפו של רשיון

תק' תשנ"ב-1991

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

**הוספת תקנה 2ג**

3. לא יינתן רשיון מנחת ולא יחודש אלא אם –

תנאים למתן רשיון ולחידושו

(1) המבקש הוכיח, להנחת דעתו של המנהל[[3]](#footnote-3), כי המנחת עונה על דרישות פרק ג';

(2) קיימת דרך גישה המאפשרת תנועת כלי רכב המקשרת את המנחת לעורק תנועה;

(3) עומד לרשות המבקש אדם שהמנהל אישר לגביו בכתב כי מילא אחר כל אלה:

(א) עבר קורס אימונים שהמנהל אישר להפעלת מנחת, לרבות קורס בנושא ציוד כיבוי אש והצלה, עזרה ראשונה, קשר וסימוני מנחת; או שהינו בעל הכשרה תעופתית מתאימה אחרת;

תק' תשנ"ב-1991

(ב) קיבל, להנחת דעתו של המנהל, הדרכה בעל-פה וחומר מעודכן בכתב בדבר ניהול מנחת והפעלתו;

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

(א) עבר קורס אימונים שהמנהל אישר להפעלת מנחת, לרבות קורס בנושא ציוד כיבוי אש והצלה, עזרה ראשונה, קשר וסימוני מנחת; או שהינו בעל הכשרה תעופתית מתאימה אחרת;

(4) המבקש המציא תעודת ביטוח בת-תוקף לתקופה של לפחות שנה אחת מיום הגשת הבקשה לרשיון מנחת, ובמנחת עונתי - לתקופה של לפחות עונה חקלאית אחת, המבטחת אותו, להנחת דעתו של המנהל, כנגד כל תביעה או נזק שייגרם לכל אדם עקב הפעלת המנחת או השימוש בו.

4. על אף האמור בתקנה 3 רשאי המנהל1, במקרים מיוחדים שיירשמו, לפטור מבקש רשיון מינחת מחובת מילוי התנאים למתן רשיון המנחת, כולם או מקצתם, ולקבוע תנאים ברשיון כפי שבנסיבות הענין יראה לנכון.

סמכות המנהל למתן פטור

תק' תשנ"ד-1994

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1329

4. על אף האמור בתקנה 3 רשאי ~~השר~~ המנהל לפטור מבקש רשיון מינחת חקלאי עונתי מחובת מילוי התנאים למתן רשיון המנחת, כולם או מקצתם.

מיום 23.6.1994

**תק' תשנ"ד-1994**

[ק"ת תשנ"ד מס' 5609](http://www.nevo.co.il/Law_word/law06/TAK-5609.pdf) מיום 23.6.1994 עמ' 1083

**החלפת תקנה 4**

הנוסח הקודם:

~~4. על אף האמור בתקנה 3 רשאי המנהל לפטור מבקש רשיון מינחת חקלאי עונתי מחובת מילוי התנאים למתן רשיון המנחת, כולם או מקצתם.~~

4א. (בוטלה).

תק' תשע"ד-2014

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1330

**הוספת תקנה 4א**

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

4א. (א) על אף האמור ~~בתקנה 2~~ בתקנה 2א רשאי אדם להפעיל הליקופטר או אוירון זעיר (להלן ~~בתקנה זו~~ בתקנות אלה - כלי טיס) במנחת מיוחד, בעצמו או בידי אדם אחר (להלן ~~בתקנה זו~~ בתקנות אלה - המפעיל), אם קיבל לצורך זה רשיון מאת המנהל לפי התנאים הנקובים בו ובהתאם להוראות תקנות אלה.

(ב) לא יינתן רשיון כאמור בתקנת משנה (א) אלא אם כן הציג המפעיל למנהל תעודת ביטוח שבתוקף כנגד כל תביעה או נזק שייגרם לכל אדם עקב השימוש במנחת המיוחד.

~~(ג) תקפו של הרשיון הוא לשלוש שנים, אלא אם כן קבע המנהל תקופה קצרה מזו.~~

מיום 12.10.2014

**תק' תשע"ד-2014**

[ק"ת תשע"ד מס' 7422](http://www.nevo.co.il/Law_word/law06/tak-7422.pdf) מיום 11.9.2014 עמ' 1758

**ביטול תקנה 4א**

הנוסח הקודם:

~~תנאים להפעלת מנחת מיוחד~~

~~4א. (א) על אף האמור בתקנה 2א רשאי אדם להפעיל הליקופטר או אוירון זעיר (להלן בתקנות אלה – כלי טיס) במנחת מיוחד, בעצמו או בידי אדם אחר (להלן בתקנות אלה – המפעיל), אם קיבל לצורך זה רשיון מאת המנהל לפי התנאים הנקובים בו ובהתאם להוראות תקנות אלה.~~

~~(ב) לא יינתן רשיון כאמור בתקנת משנה (א) אלא אם כן הציג המפעיל למנהל תעודת ביטוח שבתוקף כנגד כל תביעה או נזק שייגרם לכל אדם עקב השימוש במנחת המיוחד.~~

~~(ג) (נמחקה).~~

4ב. (בוטלה).

תק' תשע"ד-2014

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1330

**הוספת תקנה 4ב**

מיום 12.10.2014

**תק' תשע"ד-2014**

[ק"ת תשע"ד מס' 7422](http://www.nevo.co.il/Law_word/law06/tak-7422.pdf) מיום 11.9.2014 עמ' 1758

**ביטול תקנה 4ב**

הנוסח הקודם:

~~בדיקת מנחת מיוחד~~

~~4ב. מפעיל שניתן לו רשיון לפי תקנה 4א(א) לא יפעיל כלי טיס במנחת מיוחד אלא אם כן אותו מנחת נבדק ואושר מראש, סמוך להמראה או לנחיתה, בידי אחד מאלה:~~

~~(1) הטייס הראשי שהמפעיל מעסיקו;~~

~~(2) הטייס בפועל של כלי הטיס שהטייס הראשי כאמור הסמיכו לכך;~~

~~(3) הטייס בפועל של כלי הטיס אם הוא מחזיק ברשיון הפעלה מבצעי.~~

5. (א) בקשה לרשיון מנחת או לחידושו תוגש למנהל.

בקשת רשיון

תק' תשנ"ב-1991

(ב) לבקשה יש לצרף את תרשים המנחת, נתוני המנחת והצהרת המבקש כי קיבל את הסכמת בעל המקרקעין שבהם מצוי או מתוכנן המנחת ואת הסכמת המחזיק בהם להקמת המנחת ולהפעלתו.

(ג) נתוני המנחת יכללו כל אלה:

(1) שם המנחת, שם בעל המקרקעין ושם המחזיק בהם;

(2) טיפוס כלי הטיס שיפקדו את המנחת, ומגבלות השימוש בהם במנחת;

(3) אתר גיאוגרפי מוכר בקרבת המנחת, ומרחקו וכיוונו מהמנחת;

(4) גובה המנחת מעל פני הים, ברגלים;

(5) אורך מסלול המנחת במטרים וסימונו;

(6) רוחב מסלול המנחת במטרים;

(7) תיאור פני המנחת (כגון אספלט, דשא, עפר וכורכר);

(8) מידות שולי המנחת, שולי הבטחון או משטח הנחיתה, במטרים;

(9) כיוון המנחת עד לדיוק של 5 מעלות;

(10) מכשולים קבועים בסביבות המנחת עד לרדיוס של 1 ק"מ ממרכזו, לרבות עצים, קווי חשמל ומבנים תוך ציון גבהם;

(11) דרכי גישה של כלי רכב למנחת;

(12) רחבות מילוי ואספקת מים;

(13) דרכי גישה אווירית למנחת וממנו ונהלי טיסה בסביבתו.

(ד) על אף האמור בתקנות משנה (ב) ו-(ג) רשאי המנהל לפטור מבקש רשיון מנחת חקלאי עונתי מחובת מילוי התנאים המפורטים בהן, כולם או מקצתם.

תק' תשמ"ו-1986

מיום 26.8.1986

**תק' תשמ"ו-1986**

[ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1330

(ד) על אף האמור בתקנות משנה (ב) ו-(ג) רשאי ~~השר~~ המנהל לפטור מבקש רשיון מנחת חקלאי עונתי מחובת מילוי התנאים המפורטים בהן, כולם או מקצתם.

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

(א) ~~(1)~~ בקשה לרשיון מנחת או לחידושו תוגש למנהל.

~~(2) בקשה לרשיון מנחת חקלאי עונתי תוגש לטייס הראשי של מבקש רשיון המנחת.~~

6. (א) תרשים המנחת יוכן על גבי מפה בקנה-מידה 1:20,000 ואליו יצורף שרטוט המנחת בקנה-מידה 1:2,000.

תרשים המנחת

(ב) בתרשים ובשרטוט של המנחת יסומנו כיוון הצפון האמיתי ונקודת הציון הגיאוגרפית של מרכז המנחת, ובמנחת רגיל יסומן גם חתך אורך סכמטי של מסלול המנחת עם ציון שיפועי הקרקע.

7. מגיש הבקשה יעדכן את תרשים המנחת ויודיע למנהל על כל שינוי מיד לאחר שחל.

חובת הודעה על שינויים

8. (בוטלה).

תק' תשנ"ב-1991

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

**ביטול תקנה 8**

הנוסח הקודם:

~~תוקף רשיון המנחת~~

~~8. תוקף רשיון מנחת הוא לשלוש שנים מיום הוצאתו ותוקף רשיון מנחת חקלאי עונתי הוא לעונה חקלאית אחת.~~

9. (א) בעל רשיון מנחת יציג את רשיונו למפקח לפי דרישתו.

סמכויות מפקח

(ב) מפקח רשאי, בכל עת סבירה, לבקר במנחת ולבדוק את כלי הטיס, את הציוד ואת המיתקנים שבו, את דרכי הביקורת עליהם, וכן לבדוק אם נתקיימו לגבי המנחת הוראות תקנות אלה.

10. רשיון מנחת אינו ניתן להעברה.

איסור העברת רשיון

פרק ג': מבנה מנחת וסימונו

סימן א': מבנה מנחת

11. פני הקרקע במנחת יהיו חלקים, ישרים, הדוקים וללא מכשול.

פני הקרקע במנחת

12. (א) לגבי מטוס –

שיפוע פני הקרקע במנחת

(1) שיפוע הקרקע לאורך קצותיו של מנחת לא יעלה על 3%; השיפוע יהיה הדרגתי ולא יעלה במנחת קעור על 0.8% לכל שלושים מטר; במנחת קמור יהיה השיפוע כאמור, אך קו הראיה בין כל שתי נקודות בגובה שני מטר מעל פני המנחת לאורך ציר המנחת ובמרחק שלא יקטן מחצי אורך המנחת, יהיה רצוף ולא מופרע;

(2) שיפוע הקרקע לרוחב מסלול המנחת ושוליו לא יעלה על 3%;

(3) שיפוע הקרקע לרוחב רצועת המנחת לא יעלה על 4%.

(ב) לגבי הליקופטר, שיפוע הקרקע לאורך ולרוחב של משטח הנחיתה לא יעלה על 5%.

13. (א) אורך מסלול מנחת יעלה לפחות במחצית על האורך המעשי לגבי המטוס בעל הביצועים הנחותים ביותר שיופעל באותו מנחת, אולם לא יפחת בשום מקרה מ-400 מטר.

אורך מסלול המנחת

(ב) אורך מסלול מנחת חקלאי עונתי יהיה לפחות כפליים האורך המעשי לגבי המטוס בעל הביצועים הנחותים ביותר שיופעל באותו מנחת.

(ג) אורך מסלול מנחת זעיר לא יפחת מ-200 מטרים.

תק' תשמ"ד-1984

תק' תשנ"ב-1991

מיום 1.4.1984

**תק' תשמ"ד-1984**

[ק"ת תשמ"ד מס' 4614](http://www.nevo.co.il/Law_word/law06/TAK-4614.pdf) מיום 1.4.1980 עמ' 1233

**הוספת תקנת משנה 13(ג)**

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

(ג) אורך מסלול מנחת זעיר לא יפחת ~~מ-100 מטרים~~ מ-200 מטרים.

14. אורך שולי המנחת ושולי הבטחון יהיה באורך מסלול המנחת.

אורך שולי המנחת ושולי הבטחון

15. (א) רוחב מסלול מנחת רגיל יהיה פי חמישה מהרוחב שבין גלגליו הראשיים של המטוס הגדול ביותר מבין המטוסים שינחתו או שימריאו באותו מנחת.

רוחב מסלול מנחת רגיל

תק' תשמ"ד-1984

(ב) רוחב מסלול מנחת זעיר לא יפחת משבעה מטרים.

תק' תשמ"ד-1984

תק' תשנ"ב-1991

מיום 1.4.1984

**תק' תשמ"ד-1984**

[ק"ת תשמ"ד מס' 4614](http://www.nevo.co.il/Law_word/law06/TAK-4614.pdf) מיום 1.4.1980 עמ' 1233

15. (א) רוחב מסלול מנחת רגיל יהיה פי חמישה מהרוחב שבין גלגליו הראשיים של המטוס הגדול ביותר מבין המטוסים שינחתו או שימריאו באותו מנחת.

(ב) רוחב מסלול מנחת זעיר לא יפחת מארבעה מטרים.

מיום 31.12.1991

**תק' תשנ"ב-1991**

[ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584

(ב) רוחב מסלול מנחת זעיר לא יפחת ~~מארבעה מטרים~~ משבעה מטרים.

16. רוחב מסלול מנחת חקלאי לא יפחת מעשרה מטרים.

רוחב מסלול מנחת חקלאי

17. (א) רוחב שולי המנחת לא יפחת משני מטרים מכל צד של מסלול המנחת.

רוחב שולי המנחת ושולי הבטחון

(ב) רוחב שולי הבטחון לא יפחת מעשרה מטרים מכל צד של שולי המנחת.

18. אורך כל צלע של ריבוע במשטח נחיתה יהיה לפחות כפליים אורך ההליקופטר.

מידות משטח נחיתה

19. מישורי גישה, נסיקה, מעבר והליכה סביב למנחת יהיו נקיים ממכשולים.

מישורים ללא מכשולים

20. (א) מישורי גישה ונסיקה במנחת ישתרעו מקצות רצועת המנחת למרחק של לפחות אלף מטר בכיוון ההמראה והנחיתה; רוחב המישורים בקצות רצועת המנחת יהיה כרוחב הרצועה ושיפועיהם יהיו בשיעור של 5% ביחס של 1 ל-20, והם יתרוממו לגובה של לפחות 50 מטר מעל לגובה המנחת.

מישורי גישה, נסיקה ומעבר במנחת

(ב) מישורי מעבר במנחת רגיל יהיו בשיפוע של 25%, ביחס של 1 ל-4, וישתרעו משולי רצועת המנחת, בגובה פני המנחת ומשולי הגישה והנסיקה עד לגובה של 50 מטר.

21. (א) במנחת חד-כיווני יהיו מישורי הגישה והנסיקה במישור אחד מכיוון ההמראה והנחיתה.

מגבלות מכשולים במנחת חד-כיווני

(ב) במנחת חד-כיווני יהיה מישור חסימה בקצהו הבלתי שמיש להמראה ולנחיתה של המנחת; מישור החסימה ישתרע אנכית בין מישורי המעבר, מקצה רצועת המנחת החסום ועד לפגישתו עם מישור ההליכה סביב; גובהו לא יעלה על החלק השלושים של אורך רצועת המנחת.

(ג) במנחת חד-כיווני יהיה מישור ההליכה סביב בשיפוע של 5%, ביחס של 1 ל-20, ובאורך של לפחות אלף מטר, שתחילתו איננה מעבר לשליש הראשון של מסלול המנחת מכיוון הנחיתה.

22. במשטח נחיתה יהיו מישורי הגישה בשיפוע של 12.5%, ביחס של 1 ל-8, וישתרעו מקצה אורך משטח הנחיתה בגובה פניו עד למרחק של 400 מטר ועד לגובה של 50 מטר. רוחב מישור הגישה בקצהו הרחוק ממשטח הנחיתה יהיה 200 מטר ועוד פעם וחצי אורך ההליקופטר. מישורי המעבר יהיו בשיפוע של 50%, ביחס של 1 ל-2, וישתרעו מכל שאר צדי משטח הנחיתה לגובה של 50 מטר.

שיפועי מישורי הגישה והמעבר במשטח נחיתה

סימן ב': סימון מנחת

23. (א) פינותיו של מסלול מנחת רגיל וצדיו יסומנו בפסים לבנים ברוחב מזערי של 30 ס"מ (להלן בסימן זה - רוחב מזערי) ובאורך מזערי של 1.2 מטר (להלן בסימן זה - אורך מזערי); המרחק בין פס לפס יהיה בין 30 ל-40 מטר.

סימון מנחת

(ב) ארכו של מסלול מנחת רגיל יחולק לשלושה חלקים וכל חלק יסומן בפס לבן ברוחב מזערי לרוחב מסלול המנחת, כשהסימון כאמור נמשך בתוך שולי המנחת באורך של שני מטרים לפחות לכל צד.

(ג) מנחת חקלאי יסומן להנחת דעתו של השר.

24. (א) פינותיו של משטח נחיתה יסומנו בפסים לבנים באורך וברוחב מזעריים בצורת האות "ר".

סימון משטח נחיתה

(ב) צלעותיו של משטח נחיתה שארכו או רחבו מעל עשרים מטר יסומנו באמצעיהן בפסים לבנים באורך וברוחב מזעריים.

25. (א) מנחת רגיל בלתי שמיש למטוסים יסומן בשני קווים מצטלבים, באורך וברוחב מזעריים, בכל אחד מקצות מסלול המנחת וכן בשליש מסלול המנחת ובשני שלישיו כשמרכזם בחצי רוחב המסלול, או ליד הקצה שאינו חסום בלבד במנחת חד-כיווני.

מנחת או משטח נחיתה בלתי שמישים

(ב) משטח נחיתה בלתי שמיש יסומן באמצעו בשני קווים לבנים מצטלבים באורך וברוחב מזעריים.

26. מנחת רגיל יסומן בחומר נראה לעין ושאינו ניתן למחיקה.

חומר סימון מנחת

פרק ד': הפעלת מנחת

27. (א) לא יופעל מנחת אלא אם נתקיימו כל אלה:

תנאים להפעלת מנחת

(1) בעת הפעלת המנחת מצוי בו ציוד כיבוי אש, הצלה ועזרה ראשונה כמפורט בתוספת:

(2) בעת ההמראה והנחיתה במנחת מצוי בו אדם שקיבל את אישור המנהל כאמור בתקנה 3(3);

(3) במנחת קיים בעת ההמראה והנחיתה קשר קווי או אלחוטי תקין בינו לבין מיתקן פיקוח של תנועה אווירית; ובמנחת חקלאי - קיים קשר כאמור בינו לבין מיתקן קשר המצוי מחוץ למנחת;

(4) קיים לגבי המנחת ביטוח בר תוקף כאמור בתקנה 3(4).

(ב) הוראות פסקאות (1) ו-(2) לתקנת משנה (א) לא יחולו על נחיתה חד-פעמית במנחת חקלאי לצורך בדיקתו.

(ג) נבצר מבעל רשיון מנחת חקלאי לקיים קשר קווי או אלחוטי תקין כאמור בתקנת משנה (א)(3), יקיים קשר קרקע אלחוטי או קשר קווי באמצעות מיתקן הקרוב ביותר למקום המנחת החקלאי ומקומו יצויין בספר המנחתים.

28. (א) מפעיל המנחת יהיה אחראי לכל אלה:

אחריות מפעיל המנחת

(1) הבטחת כשירותו של המנחת ומתן כל מידע הקשור בהפעלתו;

(2) קיום הוראות בטיחות כלי הטיס על הקרקע;

(3) במנחת רגיל - רישום המראות ונחיתות כלי טיס;

(4) במנחת חקלאי - השמדת כל שאריות החמרים הרעילים והשארת שטח המנחת נקי מחמרים אלה עם הפסקת פעילות המנחת.

(ב) מפעיל מנחת ימסור לכל אדם המעוניין להשתמש במנחת מידע בדבר שמישות המנחת ובטיחותו.

(ג) מפעיל המנחת ידווח למנהל[[4]](#footnote-4), לפי דרישתו, על כל אלה:

(1) כשירות המנחת;

(2) בטיחות כלי הטיס הפועלים בו;

(3) במנחת רגיל - רישום המראות ונחיתות.

29. (א) לא יטיס אדם כלי טיס למנחת אם בהתאם למידע שקיבל ממפעיל המנחת, המנחת אינו מתאים לנחיתה בטוחה.

אחריות מפעיל כלי טיס

(ב) לא ינחת אדם בכלי טיס במנחת ולא ימריא ממנו אלא אם מפעיל המנחת אישר לו כי המנחת כשיר, להמראה או לנחיתה, הכל לפי הענין.

(ג) מפעיל כלי טיס המצוי על פני הקרקע חייב למלא אחר הוראות מפעיל המנחת בכל הנוגע לשמירת הבטיחות והסדר במנחת.

30. הוראות מפעיל מנחת לטייס המטיס כלי טיס, כל עוד לא מצוי כלי הטיס על הקרקע, מהוות מידע בלבד ואינן גורעות מאחריותו הבלעדית של אותו טייס להפעלתו של כלי הטיס.

אחריות הטייס

31. (א) בעל רשיון יגיש למנהל את שיעורי התשלומים שבדעתו לגבות מהמשתמשים באותו מנחת.

גביית תשלומים במנחת ורישומם

(ב) לא יגבה מפעיל מנחת בעד השימוש במנחת אלא תשלומים שאישר השר לגבי אותו מנחת.

(ג) מפעיל מנחת ינהל רישום מדוייק ומעודכן של התשלומים שנגבו מהמשתמשים במנחת תוך ציון השירותים שבעדם נגבו.

32. לא יאשר מפעיל מנחת את כשירות המנחת לנחיתה או להמראה של כלי טיס אלא לאחר שעשה כל אלה:

בדיקת כשירות המנחת

(1) בדק את טיב מסלול המנחת;

(2) הרחיק אבנים או כל חפץ זר אחר העלול להפריע לפעולתו התקינה של כלי טיס במנחת;

(3) הרחיק מכשולים העלולים לסכן בטיחות כלי הטיס;

(4) פינה בני אדם ובעלי חיים והרחיקם מתחום המנחת;

(5) וידא כי שק הרוח שמיש, תקין ומסתובב חפשית;

(6) וידא כי ציוד כיבוי האש, הצלה והעזרה הראשונה, הציוד המבצעי והרכב לנשיאתם תקינים ומוכנים להפעלה מיידית;

(7) ביצע כל פעולה אחרת הדרושה להפעלה בטוחה של המנחת.

33. (א) לא יופעל מנחת רגיל בשעות הלילה אלא בהיתר מראש ובכתב מאת המנהל[[5]](#footnote-5) ובהתאם לתנאי ההיתר.

הפעלת מנחת בלילה

(ב) לא יופעל מנחת חקלאי בשעות הלילה אלא בהיתר מראש ובכתב מאת הטייס הראשי של מפעיל המנחת, ובהתאם לתנאי ההיתר.

34. לא יופעל מנחת רגיל אלא אם מפעילו נמצא במנחת לפחות חצי שעה לפני המועד שנקבע לנחיתה וחצי שעה לאחר המראת כלי הטיס.

הימצאות מפעיל המנחת במנחת רגיל

35. (א) בשעת נחיתה במנחת או המראה ממנו, יימצא מפעיל המנחת בכוננות ליד ציוד כיבוי האש וההצלה בקירבת מסלול המנחת, בצורה אשר לא תסכן את בטיחות הטיסה.

כוננות ליד ציוד כיבוי אש

(ב) הוראות תקנת משנה (א) לא יחולו על נחיתה חד-פעמית במנחת חקלאי לצורך בדיקתו.

36. עם השלמת נחיתתו של כלי טיס במנחת יוודא מפעיל המנחת ביצוע המשימות הבאות:

כלי טיס לאחר נחיתה

(1) פינוי כלי הטיס שנחת למטרת חנייה מיד לאחר נחיתתו;

(2) עגינת כלי הטייס שנחת כאמור בפיסקה (1);

(3) מסירת נהלי שמירת כלי הטיס למפעיל כלי הטיס מיד לאחר הנחיתה.

37. מפעיל מנחת רגיל ינהל רישום תנועות כלי טיס במנחת וידווח על כך למנהל אחת לחודש וכן ידווח לפי דרישת המנהל[[6]](#footnote-6), כדלהלן:

רישום תנועות מטוסים במנחת רגיל

(1) תאריך ושעה של נחיתת כלי הטיס או המראתו;

(2) טיפוס כלי הטיס, מספר רישומו והבעלות בו;

(3) זמן החנייה של כלי הטיס במנחת;

(4) שם האדם שהטיס את כלי הטיס ומספר הנוסעים;

(5) כל מידע אחר שידרוש המנהל.

38. (א) בעל רשיון מנחת רגיל יגיש מדי חודש למנהל דו"ח שמישות המנחת לפי הטופס שקבע.

הגשת דו"ח שמישות

(ב) מפעיל המנחת ידווח למנהל על כל נחיתת אונס, תקרית או תאונה שאירעו בתחומי המנחת, מיד לאחר אירועם.

פרק ה': הוראות שונות

39. (בוטלה).

תק' תשנ"ד-1994

מיום 23.6.1994

**תק' תשנ"ד-1994**

[ק"ת תשנ"ד מס' 5609](http://www.nevo.co.il/Law_word/law06/TAK-5609.pdf) מיום 23.6.1994 עמ' 1083

**ביטול תקנה 39**

הנוסח הקודם:

~~הוראות מעבר~~

~~39. השר רשאי לפטור מבקש רשיון מנחת לגבי מנחת שהיה מופעל ערב תחילתן של תקנות אלה מחובת מילוי התנאים למתן הרשיון, כולם או מקצתם.~~

40. העובר על הוראה מהוראות תקנות אלה, דינו - מאסר ששה חדשים או קנס 1000 שקלים או שניהם כאחד.

עונשין

תק' תש"ם-1980

מיום 22.4.1980

**תק' תש"ם-1980**

[ק"ת תש"ם מס' 4113](http://www.nevo.co.il/Law_word/law06/TAK-4113.pdf) מיום 22.4.1980 עמ' 1397

**החלפת תקנה 40**

הנוסח הקודם:

~~40. העובר על הוראה מהוראות תקנות אלה, דינו – מאסר ששה חדשים או קנס 500 לירות.~~

41. תחילתן של תקנות אלה היא כתום שלושה חדשים מיום פרסומן.

תחילה

42. לתקנות אלה ייקרא "תקנות הטיס (מנחתים), תשל"ה-1975".

השם

**התוספת**

(תקנה 27(א))

1. ציוד כיבוי אש

|  |  |  |  |  |
| --- | --- | --- | --- | --- |
| גודל כלי הטיס | | צוות כבאים, ציוד וחמרי כיבוי-אש | | |
| קיבולת נפשות מירבית בכלי טיס | קיבולת דלק מירבית בכלי טיס | צוות כבאים מזערי | ציוד רכב כיבוי אש וחמרים | ציוד רכב כיבוי-אש וחמרים - תחליף |
| 1  (מטוס חקלאי) | עד 450 ליטר  (חמרי ריסוס עד 1200 ק"ג) | 1 | (א) 1 בקבוק אבקה יבשה 12 ק"ג  (ב) 1 בקבוק CO2 10 ק"ג | תחליף ל-CO2  1 בקבוק אבקה יבשה 12 ק"ג או 1 בקבוק מים קלים 10 ליטר (A.F.F.F.) |
| עד 4 | עד 600 ליטר | 2 | (א) 2 מטפים B.C.F. ½5 ק"ג כל אחד  (ב) 2 מטפים אבקה יבשה 12 ק"ג כל אחד  (ג) 2 מטפים מים קלים 10 ליטר כל אחד (A.F.F.F.) | תחליף ל-A.F.F.F.  2 מטפי CO2 9 ק"ג כל אחד |
| עד 10 | עד 1500 ליטר | 2 | (א) מכשיר כיבוי 50 ליטר A.F.F.F.  (ב) מכשיר אבקה יבשה 50 ק"ג  (ג) 2 מטפים B.C.F. ½5 ק"ג | תחליף ל-A.F.F.F.  קצף 350 ליטר לחץ מוכן  תחליף ל-B.C.F.  2 מטפי CO2 9 ק"ג כל אחד |
| עד 20 | עד 6000 ליטר | 3 | (1) מכונית כיבוי אש 4x4 קצף סטנדרטי  (2) תכולת המכונית:  א. 3000 ליטר מים  ב. 300 ליטר קצף פרוטאין  ג. תיק הצלה כולל ציוד כמפורט בפרסומי מינהל התעופה האזרחית  ד. ציוד סטנדרטי למכונית כיבוי אש סטנדרטית כמפורט בפרסומי מינהל התעופה האזרחית  ה. אבקה יבשה 24 ק"ג במטפים  ו. פחצן דו חמצני 10 ק"ג במטפה | תחליף לקצף פרוטאין מים קלים 180 ליטר  תחליף למים וקצף מכונית כיבוי אש אבקה יבשה 4x4, 1000 ק"ג  אבקה יבשה כולל מערכת הפעלה  תחליף לאבקה יבשה ופחמן דו-חמצני B.C.F. 44 ק"ג |

2. ציוד הצלה –

קיבולת נפשות

מירבית ציוד הצלה

בכלי הטיס

עד 10 1. גרזן פריצה מיוחד לפריצת מתכת.

2. שני זוגות כפפות אזבסט.

3. מוט וו פריצה.

4. מוט לום באורך של 90 ס"מ.

5. סכין הצלה לחיתוך ריתמות.

6. חבל 18 ס"מ באורך של לפחות 2.5 מטר, השזור בטבעת פתוחה עם עוגן מתכת.

3. ציוד עזרה ראשונה

קיבולת נפשות

מירבית ציוד עזרה ראשונה

בכלי הטיס

עד 4 1. ארגז עזרה ראשונה שיכיל את כל אלה –

(א) תרופות

(1) 10 Tab. Assialgan

(2) 10 Tab. Atropin c. Pap

(3) 2 Amp. Atropin

(4) 2 Syrette M.O. 003

(5) בקבוק 1 Terracortil

(ב) חמרי חבישה

(1) 5 אגדים

(2) צמר גפן - 1000 ג'

(3) ליגנין - 200 יחידות

(4) גזה - 4 יחידות

(5) משולשים

(6) תחבושות אישיות סטריליות

(7) 2 תחבושות אישיות בינוניות

(ג) ציוד רפואי

(1) 2 מדי רשת בינוניים

(2) 2 מזרקות סטרילים

(3) מספריים

(4) פנצט

(5) 10 סיכות בטחון

(6) אלונקה

(7) סדינים

(8) שתי שמיכות

(9) מגבת

(ד) מי שתיה טריים

(ה) כלי רכב היכול לשמש כנושא אלונקה לפינוי מיידי של נפגעים

מ-4 עד 10 2. תרופות

(א) כדורים

10 Tabl. Antamin

10 Tabl. Ahiston

10 Tabl. APC

10 Tabl. Assialgan

10 Tabl. Atropin c. Papaverin

10 Caps. Benadryl

10 Caps. Librium 10-Valium 5

10 Tabl. Travamin

(ב) אמפולות

5 Amp. Adrenalin

5 Amp. Atropin

5 Amp. Coffein

5 Amp. Optalgin 50% cc.

5 Amp. M.O. 0.02

(ג) משחות

2 Ung. Tevacyclin 3% tube

(ד) נוזלים

C.C. 200 Alcohol 70%

C.C. 200 Benzin

C.C. 200 Hydr. Peroxid

O.P. 2 Terra Cortril Spray

20 T-ra Valerian

(ה) חמרי חבישה

10 אגדים "5

10 אגדים "7

7" Tenzoplast Rou 2

5" Salviplast Rou 2

300 גרם צמר גפן

1000 גרם ליגנין

10 יחידות Gase

5 יחידות משולשים

10 תחבושות אישיות סטריליות

3 תחבושות בינוניות סטריליות.

כ"ג בניסן תשל"ה (4 באפריל 1975) גד יעקבי

שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ה מס' 3354](http://www.nevo.co.il/Law_word/law06/TAK-3354.pdf) מיום 15.6.1975 עמ' 1996.

   תוקנו [ק"ת תש"ם מס' 4113](http://www.nevo.co.il/Law_word/law06/TAK-4113.pdf) מיום 22.4.1980 עמ' 1397 – תק' תש"ם-1980.

   [ק"ת תשמ"ד מס' 4614](http://www.nevo.co.il/Law_word/law06/TAK-4614.pdf) מיום 1.4.1984 עמ' 1233 – תק' תשמ"ד-1984.

   [ק"ת תשמ"ו מס' 4961](http://www.nevo.co.il/Law_word/law06/TAK-4961.pdf) מיום 26.8.1986 עמ' 1329 – תק' תשמ"ו-1986.

   [ק"ת תשנ"ב מס' 5409](http://www.nevo.co.il/Law_word/law06/TAK-5409.pdf) מיום 31.12.1991 עמ' 584 – תק' תשנ"ב-1991.

   [ק"ת תשנ"ד מס' 5609](http://www.nevo.co.il/Law_word/law06/TAK-5609.pdf) מיום 23.6.1994 עמ' 1082 – תק' תשנ"ד-1994.

   [ק"ת תשע"ד מס' 7422](http://www.nevo.co.il/law_word/law06/tak-7422.pdf) מיום 11.9.2014 עמ' 1758 – תק' תשע"ד-2014; תחילתן 30 ימים מיום פרסומן. [↑](#footnote-ref-1)
2. ר' האצלת סמכותו: [י"פ תשע"ה מס' 7012](http://www.nevo.co.il/Law_word/law10/yalkut-7012.pdf) מיום 29.3.2015 עמ' 4432. [י"פ תשע"ה מס' 7044](http://www.nevo.co.il/Law_word/law10/yalkut-7044.pdf) מיום 21.5.2015 עמ' 5989. [↑](#footnote-ref-2)
3. ר' האצלת סמכותו לענין סעיף זה: [י"פ תשע"ה מס' 7012](http://www.nevo.co.il/Law_word/law10/yalkut-7012.pdf) מיום 29.3.2015 עמ' 4432. [י"פ תשע"ה מס' 7044](http://www.nevo.co.il/Law_word/law10/yalkut-7044.pdf) מיום 21.5.2015 עמ' 5989. [↑](#footnote-ref-3)
4. ר' האצלת סמכותו: [י"פ תשע"ה מס' 7012](http://www.nevo.co.il/Law_word/law10/yalkut-7012.pdf) מיום 29.3.2015 עמ' 4432. [י"פ תשע"ה מס' 7044](http://www.nevo.co.il/Law_word/law10/yalkut-7044.pdf) מיום 21.5.2015 עמ' 5989. [↑](#footnote-ref-4)
5. ר' האצלת סמכותו: [י"פ תשע"ה מס' 7012](http://www.nevo.co.il/Law_word/law10/yalkut-7012.pdf) מיום 29.3.2015 עמ' 4432. [י"פ תשע"ה מס' 7044](http://www.nevo.co.il/Law_word/law10/yalkut-7044.pdf) מיום 21.5.2015 עמ' 5989. [↑](#footnote-ref-5)
6. ר' האצלת סמכותו: [י"פ תשע"ה מס' 7012](http://www.nevo.co.il/Law_word/law10/yalkut-7012.pdf) מיום 29.3.2015 עמ' 4432. [י"פ תשע"ה מס' 7044](http://www.nevo.co.il/Law_word/law10/yalkut-7044.pdf) מיום 21.5.2015 עמ' 5989. [↑](#footnote-ref-6)