תקנות המאבק בתכנית הגרעין של איראן (מתן הודעות וסדרי עבודה),   
תשע"ד-2014

בטחון – טרור

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | דרכי ההודעה לגורם הזר על הכוונה להכריז עליו | [Go](#Seif2) | 2 |
| סעיף 3 | הודעה על כוונה להכריז | [Go](#Seif3) | 2 |
| סעיף 4 | בקשה שלא להכריז או בקשה לביטול הכרזה | [Go](#Seif4) | 2 |
| סעיף 5 | סדרי עבודת הוועדה המייעצת | [Go](#Seif5) | 2 |
| סעיף 6 | דיון טלפוני במקרים דחופים | [Go](#Seif6) | 3 |
| סעיף 7 | סדר יום לישיבות הוועדה המייעצת | [Go](#Seif7) | 3 |
| סעיף 8 | מניין לקבלת החלטות | [Go](#Seif8) | 3 |
| סעיף 9 | רישום פרוטוקול | [Go](#Seif9) | 3 |
| סעיף 10 | סדרי עבודת מטה הסנקציות | [Go](#Seif10) | 3 |
| סעיף 11 | תשובה לפניית מטה הסנקציות | [Go](#Seif11) | 3 |
| סעיף 12 | תחילה | [Go](#Seif12) | 3 |

תקנות המאבק בתכנית הגרעין של איראן (מתן הודעות וסדרי עבודה),   
תשע"ד-2014[[1]](#footnote-1)\*

בתוקף סמכותי לפי סעיף 37(א) לחוק המאבק בתכנית הגרעין של איראן, התשע"ב-2012 (להלן – החוק), בהסכמת ראש הממשלה ובאישור ועדת החוקה חוק ומשפט של הכנסת, אני מתקין תקנות אלה:

1. בתקנות אלה, "הרשימה" – כל אחת מאלה:

הגדרה

(1) רשימת הגורמים שהוכרזו כמסייעים לתכנית הגרעין של איראן לפי סעיף 3(א) ו-(ב) לחוק;

(2) רשימת התאגידים שהוכרזו כמקיימים קשר עסקי עם איראן שהוכרזו לפי סעיף 9(א) ו-(ג) לחוק.

2. (א) ועדת השרים תשלח הודעה על כוונה להכריז לפי סעיף 12 לחוק ולכלול גורם זר ברשימה, לגורם הזר שבכוונתה להכריז עליו לפי הסעיף האמור; הודעה על כוונה להכרזה תישלח בדואר רשום לכתובתו הידועה של הגורם הזר, בתוך 15 ימים מיום שוועדת השרים החליטה על כוונתה להכריז כאמור; אם כתובתו של הגורם הזר אינה ידועה, על אף שננקטו אמצעים סבירים לאיתורה, תימסר ההודעה, למדינת התושבות של גורם זר שהוא יחיד, אם היא ידועה, או למדינת ההתאגדות של התאגיד, וזאת באמצעות נציגות אותה מדינה בישראל, אם יש לה נציגות כאמור.

דרכי ההודעה לגורם הזר על הכוונה להכריז עליו

(ב) ועדת השרים תשלח הודעה על הכרזה לפי סעיפים 3 ו-9 לחוק לגורם שאותו החליטה להכליל ברשימה; הודעה כאמור תישלח בדרכים שנקבעו בתקנת משנה (א) בתוך 15 ימים מיום שוועדת השרים החליטה להכליל את אותו הגורם ברשימה.

3. (א) פרסום בדבר הכוונה להכרזה יהיה לפי סעיף 12 לחוק וכן יכלול את פרטי זהותו של הגורם הזר כמפורט להלן:

הודעה על כוונה להכריז

(1) שם הגורם הזר באותיות לטיניות;

(2) לגבי תאגיד – מספר הרישום של התאגיד במרשם הנוגע לתאגיד המתנהל לפי חוק במדינת התאגדותו, ולגבי מי שאינו תאגיד – מספר זיהוי או מספר דרכון במדינה שבה הוא תושב או אזרח;

(3) לגבי תאגיד – תאריך ההתאגדות, אם ידוע;

(4) לגבי תאגיד – מדינת ההתאגדות ולגבי מי שאינו תאגיד – המדינה שבה הוא תושב או אזרח.

(ב) אם ההחלטה על הכוונה להכריז מבוססת על הכרזת מועצת הביטחון של האומות המאוחדות או של גוף מוסמך של מדינה כאמור בסעיף 3(א)(2) ו-(3) או סעיף 9(א)(2) ו-(3) לחוק, יכלול הפרסום אם ההחלטה על הכוונה להכריז מבוססת על הכרזת מועצת הביטחון של האומות המאוחדות או של גוף מוסמך של מדינה כאמור בסעיף 3(א)(2) ו-(3) או סעיף 9(א)(2) ו-(3) לחוק, יכלול הפרסום האמור בתקנת משנה (א), גם את זהות הגורם המוסמך במדינה האחרת שקבע כי הגורם הזר נותן סיוע לאיראן בקידום תכנית הגרעין שלה או בהשגת נשק להשמדה המונית או אמצעי נשיאה לנשק כאמור, או שקבע כי הגורם הזר מקיים קשר עסקי מהותי עם איראן או קשר כלכלי עמה, לפי העניין.

4. בקשה שלא להכריז לפי סעיף 13 לחוק או בקשה לבטל הכרזה לפי סעיף 17 לחוק, תוגש לוועדה המייעצת, באמצעות מטה הסנקציות, בכתב, בשפה העברית או האנגלית, בשלושה עותקים; הבקשה תהיה מנומקת והעובדות שהיא מבוססת עליהן יאומתו בתצהיר של מגיש הבקשה או של מי שהעובדות הן בידיעתו.

בקשה שלא להכריז או בקשה לביטול הכרזה

5. (א) יושב ראש הוועדה המייעצת יכנס ישיבה של הוועדה המייעצת לצורך דיון בבקשה שלא להכריז לפי סעיף 13(א) לחוק או בבקשה לביטול הכרזה לפי סעיף 17(א) לחוק.

סדרי עבודת הוועדה המייעצת

(ב) ישיבה ראשונה לצורך דיון בבקשה כאמור, תתכנס בתוך 21 ימים ממועד קבלתה אצל מטה הסנקציות.

(ג) ראה יושב ראש הוועדה המייעצת כי יש צורך בקיום ישיבות נוספות, יכנס את הוועדה המייעצת לפי שיקול דעתו או לבקשת אחד מחבריה.

6. יושב ראש הוועדה המייעצת רשאי לקיים ישיבה טלפונית במקרה דחוף לאחר שנוכח לדעת כי אין אפשרות לכנס את הוועדה המייעצת בדרך הרגילה; יושב ראש הוועדה המייעצת ירשום פרוטוקול דיון דחוף כאמור, ויעבירו לכל חברי הוועדה המייעצת.

דיון טלפוני במקרים דחופים

7. (א) יושב ראש הוועדה המייעצת יקבע את סדר היום לישיבות הוועדה המייעצת.

סדר יום לישיבות הוועדה המייעצת

(ב) בהזמנה לישיבת הוועדה המייעצת יפורט סדר היום שלה והיא תימסר לחברי הוועדה המייעצת שלושה ימי עבודה לפחות לפני המועד שנקבע לישיבה.

(ג) הזמנה, או כל הודעה אחרת תיעשה בכתב ותומצא לחבר הוועדה המייעצת באמצעות מטה הסנקציות.

(ד) על אף האמור בסעיף קטן (ג), הזמנה לישיבה דחופה וכן הודעה על ביטול ישיבה או על דחייתה, תימסר בכל דרך הנראית ליושב ראש מועילה בנסיבות העניין.

8. (א) כל חברי הוועדה המייעצת יהיו מניין חוקי בישיבותיה.

מניין לקבלת החלטות

(ב) החלטות הוועדה המייעצת יתקבלו ברוב המצביעים בישיבה.

9. מי שיושב ראש הוועדה המייעצת מינהו לכך ירשום את פרוטוקול ישיבת הוועדה המייעצת וישלח אותו, כשהוא חתום ביד היושב ראש, לכל חברי הוועדה המייעצת.

רישום פרוטוקול

10. לצורך קבלת מידע לפי סעיף 28(א)(2) לחוק, מטה הסנקציות יפנה בכתב למנהל הכללי של המשרד הממשלתי או לראש הרשות הביטחונית או למי שאחד מהם הסמיך לקבל את הפנייה.

סדרי עבודת מטה הסנקציות

11. מי שקיבל פנייה כאמור בתקנה 10 ישיב אליה בתוך ארבעה עשר ימים מיום קבלתה; התשובה לפנייה תועבר למטה הסנקציות בכתב לכתובת שצוינה בפניית מטה הסנקציות.

תשובה לפניית מטה הסנקציות

12. תחילתן של תקנות אלה 10 ימים מיום פרסומן.

תחילה

ט' באדר ב' התשע"ד (11 במרס 2014) יאיר לפיד

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ד מס' 7362](http://www.nevo.co.il/law_word/law06/tak-7362.pdf) מיום 31.3.2014 עמ' 1016. [↑](#footnote-ref-1)