תקנות המדיניות הכלכלית לשנת הכספים 2004 (תיקוני חקיקה) (שילוב מקבלי גמלאות בעבודה) (הוראת שעה), תשס"ה-2004

רבדים בחקיקה

עבודה – הכשרה מקצועית – שילוב בעבודה

תוכן ענינים

|  |  |  |  |
| --- | --- | --- | --- |
|  | פרק א': הגדרות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': מתכנן יעדים תעסוקתי | [Go](#med1) | 3 |
| סעיף 2 | כישוריו של מתכנן יעדים תעסוקתי ואישור מינויו | [Go](#Seif2) | 3 |
| סעיף 3 | ביטול אישור מינוי | [Go](#Seif3) | 4 |
| סעיף 4 | הגשת בקשה למתן אישור מינוי | [Go](#Seif4) | 4 |
| סעיף 5 | הארכת תוקף אישור מינוי | [Go](#Seif5) | 4 |
| סעיף 6 | הוראות עזר | [Go](#Seif6) | 4 |
|  | פרק ג': הכרה בתעודה רפואית | [Go](#med2) | 4 |
| סעיף 7 | הכרה בתעודה בדבר תנאים מגבילים | [Go](#Seif7) | 4 |
| סעיף 8 | תנאים להכרה בתעודת מחלה | [Go](#Seif8) | 5 |
| סעיף 9 | אישור רופא המרכז | [Go](#Seif9) | 5 |
|  | פרק ד': היעדרות מאושרת מתכנית אישית | [Go](#med3) | 5 |
| סעיף 10 | אישור היעדרות | [Go](#Seif10) | 5 |
|  | פרק ה': שינוי מקום מגורים | [Go](#med4) | 6 |
| סעיף 11 | החלת פרק ז' לחוק | [Go](#Seif11) | 6 |
| סעיף 12 | שיוך למרכז תעסוקה | [Go](#Seif12) | 6 |
| סעיף 13 | חישוב מרחקים | [Go](#Seif13) | 7 |
|  | פרק ו': אישור השתתפות | [Go](#med5) | 7 |
| סעיף 14 | עריכה, דרכים ומועדים | [Go](#Seif14) | 7 |
|  | פרק ז': שירות בקהילה | [Go](#med6) | 7 |
| סעיף 15 | תקופה והיקף מרביים של השירות | [Go](#Seif15) | 7 |
| סעיף 16 | מקום ביצוע השירות | [Go](#Seif16) | 7 |
| סעיף 17 | תקופה מרבית למקום שירות | [Go](#Seif17) | 7 |
| סעיף 18 | החלת דיני בטיחות | [Go](#Seif18) | 7 |
| סעיף 19 | אי תחולה | [Go](#Seif19) | 7 |
|  | פרק ח': שונות | [Go](#med7) | 8 |
| סעיף 20 | מסירת מידע | [Go](#Seif20) | 8 |
| סעיף 21 | תוקף | [Go](#Seif21) | 8 |

תקנות המדיניות הכלכלית לשנת הכספים 2004 (תיקוני חקיקה) (שילוב מקבלי גמלאות בעבודה) (הוראת שעה), תשס"ה-2004[[1]](#footnote-1)\*

בתוקף סמכותי לפי סעיפים 40, 44(א), 45(א)(2) ו-(ג), 54, 57(ב) ו-58 לחוק המדיניות הכלכלית לשנת הכספים 2004 (תיקוני חקיקה), התשס"ד-2004 (להלן – החוק), בהסכמת שר האוצר לענין פרקים ב', ה' וז', בהסכמת שר הרווחה לענין פרק ו', בהתייעצות עם שר האוצר לענין פרק ד', ובאישור ועדת הכספים של הכנסת, אני מתקין תקנות אלה:

פרק א': הגדרות

1. בתקנות אלה –

הגדרות

"אישור מינוי" – אישור השר לפי סעיף 40(ב) לחוק למינוי אדם כמתכנן יעדים תעסוקתי;

"בית חולים" – כמשמעותו בפקודת בריאות העם, 1940;

"גוף ציבורי" – רשות ציבורית כאמור בפסקאות (1) עד (8) להגדרתה בחוק חופש המידע, התשנ"ח-1998, וכן גוף מתוקצב וגוף נתמך כהגדרתם בסעיף 21 לחוק יסודות התקציב, התשמ"ה-1985;

"הכשרה מקצועית" – פעילות להכשרת משתתף לרבות בדרך של לימוד מעשי במקום עבודה או אצל בעל מקצוע;

"המוסד" – המוסד לביטוח לאומי;

"המשרד" – משרד התעשיה המסחר והתעסוקה;

"השר" – שר התעשיה המסחר והתעסוקה או מי שהוא הסמיכו;

"חוק עבודת נשים" – חוק עבודת נשים, התשי"ד-1954;

"מחלה" – מחלת משתתף או מחלת קרוב;

"מחלת משתתף" – לרבות היעדרות משתתפת בשל טיפולי הפריה חוץ גופית כמשמעותה בחוק עבודת נשים;

"מחלת קרוב" – כל אחת מאלה, ובלבד שהמחלה היתה מזכה את המשתתף להיעדר לפי חוק ממקום עבודתו אילו היה עובד:

(1) מחלת ילד כמשמעותה בחוק דמי מחלה (היעדרות בשל מחלת ילד), התשנ"ג-1993;

(2) מחלת הורה כמשמעותה בחוק דמי מחלה (היעדרות בשל מחלת הורה), התשנ"ג-1993;

(3) מחלת בן זוג כמשמעותה בחוק דמי מחלה (היעדרות בשל מחלת בן זוג), התשנ"ח-1998;

(4) הריון ולידה של בת זוג כמשמעותם בחוק דמי מחלה (היעדרות בשל הריון ולידה של בת זוג), התש"ס-2000;

"מנהל המרכז" – מנהל תאגיד שמפעיל מרכז תעסוקה;

"מקום השירות" – מעביד שאצלו מבוצע שירות בקהילה;

"מקום מגורים" – כתובת המגורים האחרונה שעליה דיווח המשתתף לעובד המוסד שהוסמך לברר תביעה לגמלה לפי סעיף 13 לחוק הבטחת הכנסה, התשנ"א-1980;

"מקום מגורים חדש" – מקום מגוריו של משתתף עובר;

"מקום מגורים מקורי" – מקום מגוריו של תושב אזור שילוב בעת שהוחלו על האזור הוראות פרק ז' לחוק;

"מרכז תעסוקה קרוב" – מרכז התעסוקה הקרוב ביותר למקום המגורים החדש, בין אם הוא מרכז התעסוקה המקורי ובין אם הוא מרכז תעסוקה אחר;

"משתתף עובר" – מי שהיה תושב אזו שילוב בעת שהוחלו על האזור הוראות פרק ז' לחוק ולאחר מכן העתיק את מקום מגוריו אל מחוץ לאזור למעט:

תק' תשס"ח-2008

(1) מי שהתגורר במרכז קליטה והעביר את מקום מגוריו למגורי קבע אל מחוץ לאזור;

(2) מי שהעתיק את מקום מגוריו למקום מגורים חדש, שהמרחק בינו ובין מרכז התעסוקה הקרוב עולה על שישים קילומטרים.

מיום 5.10.2006

**תק' תשס"ז-2006**

[ק"ת תשס"ז מס' 6526](http://www.nevo.co.il/Law_word/law06/TAK-6526.pdf) מיום 5.10.2006 עמ' 156

"משתתף עובר" – מי שהיה תושב אזור שילוב בעת שהוחלו על האזור הוראות פרק ז' לחוק ולאחר מכן העתיק את מקום מגוריו אל מחוץ לאזור למעט מי שהתגורר במרכז קליטה והעביר את מקום מגוריו למגורי קבע אל מחוץ לאזור;

מיום 6.7.2008

**תק' תשס"ח-2008**

[ק"ת תשס"ח מס' 6686](http://www.nevo.co.il/Law_word/law06/TAK-6686.pdf) מיום 6.7.2008 עמ' 1082

**החלפת הגדרת "משתתף עובר"**

הנוסח הקודם:

~~"משתתף עובר" – מי שהיה תושב אזור שילוב בעת שהוחלו על האזור הוראות פרק ז' לחוק ולאחר מכן העתיק את מקום מגוריו אל מחוץ לאזור למעט מי שהתגורר במרכז קליטה והעביר את מקום מגוריו למגורי קבע אל מחוץ לאזור;~~

"קופת חולים" – כהגדרתה בחוק בריאות ממלכתי, התשנ"ד-1994;

"רופא המרכז" – רופא שאישר השר לפי סעיף 53(א)(2) לחוק;

"תכנית אישית" – כמשמעותה בפרק ז' לחוק;

"תנאים מגבילים" – תנאים רפואיים המגבילים את כושרו של משתתף לעבוד או להשתתף בתכנית אישית;

"תעודה מוכרת" – תעודת מחלה המוכרת לפי הוראות פרק ג', מאושרת בידי רופא המרכז לפי תקנה 9, אם מתכנן יעדים תעסוקתי התנה את תוקפה באישור;

"תעודה רפואית" – תעודת מחלה או תעודה בדבר תנאים מגבילים.

פרק ב': מתכנן יעדים תעסוקתי

2. (א) הכישורים הנדרשים ממתכנן יעדים תעסוקתי הם אלה:

כישוריו של מתכנן יעדים תעסוקתי ואישור מינויו

(1) בעל תעודת גמר של בית ספר מקצועי כהגדרתו בחוק החניכות, התשי"ג-1953, או סיים 12 שנות לימוד במוסד חינוכי הפועל ברישיון על פי חוק פיקוח על בתי ספר, התשכ"ט-1969, או במוסד חינוך מוכר כהגדרתו בחוק לימוד חובה, התש"ט-1949, או המציא אישור ממשרד החינוך התרבות והספורט על לימודים שווי ערך ל-12 שנות לימוד;

(2) עבד כשכיר או כעצמאי בהיותו בגיר במשך שנה לפחות.

(ב) לא ייתן השר אישור מינוי לאדם שהתקיים בו אחד מאלה:

(1) הוא אינו אזרח ישראלי או תושב קבע בישראל;

(2) הוא הורשע באחת מהעבירות המפורטות להלן או שבית משפט קבע כי עבר אחת מהן:

(א) העבירות לפי חוק העונשין, התשל"ז-1977 (להלן – חוק העונשין), המפורטות להלן: עבירת אלימות, עבירה לפי פרק ז' סימן ה', עבירה לפי פרק ח' סימנים י' וי"ב, עבירה לפי פרק ט' סימנים ד' וה', עבירה לפי פרק י' סימן ה' או ו', עבירה לפי פרק י"א סימנים א' עד ו';

(ב) עבירה לפי חוק למניעת הטרדה מינית, התשנ"ח-1998;

(ג) עבירה לפי סעיף 55(ב) לחוק;

(ד) עבירה לפי חוק שירות הציבור (מתנות), התש"ם-1979, או חוק שירות הציבור (הגבלות לאחר פרישה), התשכ"ט-1969;

(ה) עבירה שמפאת מהותה, חומרתה או נסיבותיה אינו ראוי לשמש כמתכנן יעדים תעסוקתי;

(3) בשנה שקדמה למועד הגשת הבקשה לאישור מינוי כאמור בתקנה 4, התקיים בו האמור בפסקה (1), (2) או (4) של סעיף 1 לחוק שירות המדינה (סיווג פעילות מפלגתית ומגבית כספים), התשי"ט-1959.

(ג) השר רשאי לסרב ליתן אישור מינוי אם נתקיים באדם שלגביו התבקש האישור אחד מאלה:

(1) הוגש נגדר כתב אישום על עבירה מהעבירות המפורטות בתקנת משנה (ב);

(2) הוא פעל כמתכנן יעדים תעסוקתי בלא אישור מינוי או בניגוד לתנאיו.

3. (א) השר רשאי לבטל אישור מינוי אם באדם שלגביו ניתן האישור נתקיים אחד מאלה:

ביטול אישור מינוי

(1) האישור ניתן על יסוד מידע כוזב או שגוי;

(2) בעל האישור הורשע בעבירה מהעבירות המפורטות בתקנה 2(ב) או בית משפט קבע כי עבר עבירה כאמור;

(3) בעל האישור פעל בניגוד לתנאיו;

(4) בעל האישור הפר את הוראות החוק או את תקנותיו;

(5) מונה לבעל האישור עובד ציבור מלווה לפי הוראות סעיף 50 לחוק;

(6) בעל האישור אינו מקיים את תפקידו כראוי לרבות אי קיום הנחיות שהשר מוציא מזמן לזמן;

(7) בעל האישור התנהג באופן שאינו הולם את תפקידו כמתכנן יעדים תעסוקתי;

(8) בבעל האישור התקיים האמור בתקנה 2(ב)(3) בעת ששימש כמתכנן יעדים תעסוקתי.

(ב) הוגש כתב אישום נגד מי שניתן לו אישור מינוי בעבירה כאמור בתקנה 2(ב)(1) או (2), רשאי השר להתלות את האישור עד לסיום ההליכים.

4. בקשה למתן אישור מינוי תהא ערוכה לפי הטופס שבתוספת הראשונה ותכלול –

הגשת בקשה למתן אישור מינוי

(1) פרטים הנוגעים לאדם שמבקש אישור מינוי (להלן – המבקש) ולמרכז התעסוקה;

(2) אישור מנהל המרכז כי המבקש מועמד לתפקיד מתכנן יעדים תעסוקתי במרכז התעסוקה;

(3) התחייבות המבקש למלא אחר תנאי האישור, הוראות החוק ותקנות אלה והסכמתו שהשר יקבל לגביו מידע מהמרשם הפלילי כמשמעותו בחוק המרשם הפלילי ותקנת השבים, התשמ"א-1981 (להלן – המרשם);

(4) כל האישורים הנדרשים להוכחת עמידת המבקש בתנאים הקבועים בתקנה 2(א).

5. (א) השר רשאי להאריך את תוקפו של אישור מינוי בהתקיים תנאים אלה:

הארכת תוקף אישור מינוי

(1) הוגשה בקשה להארכת אישור ערוכה לפי הטופס שבתוספת השניה;

(2) מנהל המרכז אישר כי המבקש ממשיך לשמש עובד התאגיד המפעיל את מרכז התעסוקה וכי המרכז מעוניין בהמשך עבודתו ופירט אם התקיימו תנאים המאפשרים ביטול האישור או התלייתו;

(3) המבקש חתם על התחייבות כאמור בתקנה 4(3) ביחס לתקופת הארכת האישור, לפי הנוסח המפורט בתוספת השניה.

(ב) השר רשאי שלא להאריך את תוקף האישור אם התקיים תנאי המאפשר ביטול האישור או התלייתו.

6. (א) השר רשאי לדרוש מן המבקש הבהרות, פרטים נוספים ומסמכים הדרושים לדעתו, לטיפול בבקה לאישור או להארכתו.

הוראות עזר

(ב) החלטה לפי תקנה 2(ג), 3(א) או (ב) או החלטה שלא להאריך את תוקף האישור לפי תקנה 5(ב) תתקבל לאחר שניתנה למבקש או לבעל האישור, לפי הענין, ולמנהל המרכז הזדמנות להביא את טענותיהם לפני השר.

פרק ג': הכרה בתעודה רפואית

7. תעודה בדבר תנאים מגבילים שהמציא משתתף תוכר אם התקיימו בה כל אלה:

הכרה בתעודה בדבר תנאים מגבילים

(1) היא חתומה בידי רופא מומחה לרפואה תעסוקתית או לרפואה שיקומית;

(2) מצוינים בה הפרטים כלהלן:

(א) שם המשתתף ומספר זהותו;

(ב) אבחון התנאים המגבילים;

(ג) התקופה שבה מתקיימים התנאים המגבילים;

(ד) פירוט התנאים אשר בהתקיימם יוכל המשתתף לעבוד או להשתתף בתכנית אישית;

(ה) שם הרופא, מענו, מספר רישיון לעסוק ברפואה ומספר רישיון לעסוק ברפואה תעסוקתית או ברפואה שיקומית;

(3) התעודה נערכה בעבור מרכז התעסוקה עובר למועד בקשת המשתתף להכיר בתנאים המגבילים.

8. תעודת מחלה שהמציא משתתף תוכר אם התקיימו בה כל אלה:

תנאים להכרה בתעודת מחלה

(1) היא חתומה בידי רופא קופת חולים, ואם היה המשתתף מאושפז בתקופת המחלה – בידי רופא בית חולים;

(2) מצוינים בה הפרטים כלהלן:

(א) שם החולה ומספר זהותו;

(ב) אבחון המחלה;

(ג) מספר ימי המחלה;

(ד) שם הרופא, מענו, מספר רישיון לעסוק ברפואה;

(3) התעודה נערכה בתקופת המחלה.

9. (א) מתכנן יעדים תעסוקתי רשאי להתנות הכרה בתעודה רפואית באישור רופא המרכז.

אישור רופא המרכז

(ב) כתנאי למתן אישורו, רשאי רופא המרכז לדרוש מן המשתתף לעמוד לבדיקה רפואית לפניו ולהמציא הבהרות ופרטים נוספים, לרבות רישומים רפואיים, בכל ענין הקשור בתעודה הרפואית, והכול אם המידע דרוש לשם מתן האישור.

(ג) החלטת רופא המרכז תינתן בכתב והעתק ממנה יימסר למשתתף.

פרק ד': היעדרות מאושרת מתכנית אישית

10. (א) מתכנן יעדים תעסוקתי יאשר, לבקשת משתתף, את היעדרותו של משתתף מן התכנית האישית שהוכנה לו במועדים אלה:

אישור היעדרות

(1) יום המנוחה השבועית כמשמעותו בחוק שעות עבודה ומנוחה, התשי"א-1951;

(2) ימי חג כמפורט בתוספת השלישית;

(3) שבתון על פי דין;

(4) ימי מחלת משתתף שלגביהם ניתנה תעודה מוכרת;

(5) שישה ימים במהלך כל שישה חודשים מיום שנקבע כמשתתף, בשל מחלת קרוב, ושלושה ימים נוספים במהלך ששת החודשים האמורים במקרה של מחלת ילד של משתתף חד-הורי, ובלבד שהמשתתף מסר למתכנן היעדים התעסוקתי את הטפסים והאישורים הנדרשים לפי החוק המתייחס למחלת הקרוב, כאמור בהגדרה "מחלת קרוב", כאילו היה עובד המגיש את הטפסים והאישורים למעבידו;

תק' תשס"ו-2006

תק' תשס"ז-2006

מיום 1.3.2006

**תק' תשס"ו-2006**

[ק"ת תשס"ו מס' 6469](http://www.nevo.co.il/Law_word/law06/tak-6469.pdf) מיום 21.3.2006 עמ' 587

(5) ~~יום אחד בחודש של~~ שישה ימים במהלך כל שישה חודשים מיום שנקבע כמשתתף, בשל מחלת קרוב, ובלבד שהמשתתף מסר למתכנן היעדים התעסוקתי את הטפסים והאישורים הנדרשים לפי החוק המתייחס למחלת הקרוב, כאמור בהגדרה "מחלת קרוב", כאילו היה עובד המגיש את הטפסים והאישורים למעבידו;

מיום 5.10.2006

**תק' תשס"ז-2006**

[ק"ת תשס"ז מס' 6526](http://www.nevo.co.il/Law_word/law06/TAK-6526.pdf) מיום 5.10.2006 עמ' 156

(5) שישה ימים במהלך כל שישה חודשים מיום שנקבע כמשתתף, בשל מחלת קרוב, ושלושה ימים נוספים במהלך ששת החודשים האמורים במקרה של מחלת ילד של משתתף חד-הורי, ובלבד שהמשתתף מסר למתכנן היעדים התעסוקתי את הטפסים והאישורים הנדרשים לפי החוק המתייחס למחלת הקרוב, כאמור בהגדרה "מחלת קרוב", כאילו היה עובד המגיש את הטפסים והאישורים למעבידו;

(6) היעדרות בשל שירות מילואים;

(7) חופשת אימוץ כמשמעותה בסעיפים 6 ו-6א לחוק עבודת נשים;

(8) ימים שבהם מקום הביצוע של התכנית האישית אינו פועל, ובלבד שההיעדרות אושרה בידי מתכנן היעדים התעסוקתי;

(9) היעדרות עקב אבל על פטית קרוב משפחה כמפורט בתוספת הרביעית;

(10) היעדרות עקב אשפוז ילדו של המשתתף בבית חולים, ובלבד שהמשתתף מסר למתכנן היעדים התעסוקתי אישור רפואי מתאים; היעדרות כאמור לא תאושר במקרים האלה:

תק' תשס"ז-2006

(א) ההורה השני של הילד הוא משתתף שקיבל אישור להיעדר כאמור;

(ב) בת הזוג של המשתתף זכאית לגמלה לפי סעיף 2(א)(5) לחוק הבטחת הכנסה, התשמ"א-1980, אלא אם כן בחזקת האם כמה ילדים קטינים;

(ג) תקופת האשפוז עולה על חודש מלא;

מיום 5.10.2006

**תק' תשס"ז-2006**

[ק"ת תשס"ז מס' 6526](http://www.nevo.co.il/Law_word/law06/TAK-6526.pdf) מיום 5.10.2006 עמ' 156

**הוספת פסקה 10(א)(10)**

(11) היעדרות משתתף אב שלילדו טרם מלאו 7 שנים, עקב אשפוז בת זוגו ובלבד שהמשתתף מסר למתכנן היעדים התעסוקתי אישור רפואי מתאים ותקופת האשפוז אינה עולה על חודש מלא;

תק' תשס"ז-2006

מיום 5.10.2006

**תק' תשס"ז-2006**

[ק"ת תשס"ז מס' 6526](http://www.nevo.co.il/Law_word/law06/TAK-6526.pdf) מיום 5.10.2006 עמ' 156

**הוספת פסקה 10(א)(11)**

(12) שלושה ימים רצופים, פעם אחת בשנה מיום שנקבע כמשתתף, לפי בקשתו, ובלבד שמתקיימים כל אלה:

תק' (מס' 2) תשס"ז-2006

(1) חלף חודש לפחות מיום שנקבע כמשתתף;

(2) הוגשה בקשה בכתב למתכנן היעדים התעסוקתי שבועיים לכל הפחות לפני מועד ההיעדרות המבוקש; בקשות חריגות שיוגשו באיחור יועברו לאישור יושב ראש מינהלת מהבטחת הכנסה לתעסוקה בטוחה (מהל"ב) שבמשרד; לא יאושרו בקשות רטרואקטיביות;

(3) הבקשה אושרה מראש ובכתב בידי מתכנן היעדים התעסוקתי.

מיום 5.10.2006

**תק' (מס' 2) תשס"ז-2006**

[ק"ת תשס"ז מס' 6526](http://www.nevo.co.il/Law_word/law06/TAK-6526.pdf) מיום 5.10.2006 עמ' 157

**הוספת פסקה 10(א)(12)**

(ב) מתכנן יעדים תעסוקתי רשאי לאשר, לבקשת משתתף, היעדרויות נוספות מסיבה שאינה מנויה בתקנת משנה (א), מטעמים מיוחדים שיירשמו, אם ניתן על כך אישור השר.

(ג) מתכנן היעדים התעסוקתי רשאי להתנות אישור לפי פסקאות (6) עד (9) של תקנת משנה (א) ואישור לפי תקנת משנה (ב) בקבלת תיעוד מתאים מהמשתתף.

(ד) משתתף יודיע למתכנן היעדים התעסוקתי מיד לכשנודע לו כי הוא עומד להיעדר מהתכנית האישית, מכל סיבה שהיא; לא הודיע משתתף כאמור ונעדר מהתכנית האישית מסיבה שאינה מנויה בתקנת משנה (א) רשאי מתכנן יעדים תעסוקתי לדרוש מהמשתתף לבצע את התכנית במועדים חלופיים כמספר הימים שבהם נעדר כאמור.

פרק ה': שינוי מקום מגורים

11. הוראות פרק ז' לחוק יחולו במלואן על משתתף עובר.

החלת פרק ז' לחוק

12. (א) שילובו בעבודה של משתתף עובר יקודם, בכפוף להוראות תקנת משנה (ב), במסגרת מרכז התעסוקה הקרוב, אלא אם כן הוא מעוניין כי שילובו בעבודה יקודם במרכז התעסוקה המקורי.

שיוך למרכז תעסוקה

תק' תשס"ח-2008

(ב) השר רשאי, לבקשת משתתף עובר, לאחר שנתן למתכנן היעדים התעסוקתי להביע את עמדתו בעניין, ומנימוקים מיוחדים שיירשמו, להורות כי קידום שילובו של המשתתף העובר בעבודה ייעשה במרכז תעסוקה לבחירת המשתתף.

תק' תשס"ח-2008

(ג) משתתף עובר שהעביר את מקום מגורי הקבע שלו אל מחוץ לאזור למקום המרוחק בין 40 ל-60 קילומטרים ממרכז התעסוקה המקורי יטופל במרכז התעסוקה הקרוב או המקורי, לבחירתו.

תק' תשס"ח-2008

(ד) אם המרחק ממקום מגוריו הנוכחי של המשתתף למרכז התעסוקה שבחר בהתאם לתקנת משנה (ג) עולה על 40 קילומטרים, יחול לגביו אחד מאלה:

תק' תשס"ח-2008

(1) מרכז התעסוקה יספק למשתתף הסעה למקום ביצוע התכנית האישית ובחזרה, וזמן הנסיעה האמור, העולה על שעה אחת, יימנה כשעות השתתפות בתכנית האישית ובלבד שהיקף השעות של תכניתו האישית עולה על שעה בשבוע;

(2) מרכז התעסוקה יקבע למשתתף תכנית אישית במקום שאינו עולה על 40 ק"מ ממקום מגוריו הנוכחי של המשתתף.

השר רשאי, לבקשת המשתתף, לאחר שנתן למתכנן היעדים התעסוקתי להביע את עמדתו בעניין, ומנימוקים מיוחדים שירשמו, להורות כי קידום שילובו של המשתתף ייעשה כאמור בפסקה (2).

מיום 5.10.2006

**תק' תשס"ז-2006**

[ק"ת תשס"ז מס' 6526](http://www.nevo.co.il/Law_word/law06/TAK-6526.pdf) מיום 5.10.2006 עמ' 156

(ב) עלה המרחק בין מרכז התעסוקה המקורי לבין מקום המגורים החדש על שישים קילומטרים, יקודם שילובו של המשתתף העובר בעבודה במסגרת מרכז התעסוקה הקרוב בהתאם להוראות אלה, אלא אם כן המשתתף מבקש להמשיך להשתתף במרכז תעסוקה אחר:

מיום 6.7.2008

**תק' תשס"ח-2008**

[ק"ת תשס"ח מס' 6686](http://www.nevo.co.il/Law_word/law06/TAK-6686.pdf) מיום 6.7.2008 עמ' 1082

12. (א) שילובו בעבודה של משתתף עובר יקודם, בכפוף להוראות תקנת משנה (ב), במסגרת מרכז התעסוקה ~~המקורי~~ הקרוב, אלא אם כן הוא מעוניין כי שילובו בעבודה יקודם במרכז התעסוקה המקורי.

~~(ב) עלה המרחק בין מרכז התעסוקה המקורי לבין מקום המגורים החדש על שישים קילומטרים, יקודם שילובו של המשתתף העובר בעבודה במסגרת מרכז התעסוקה הקרוב בהתאם להוראות אלה, אלא אם כן המשתתף מבקש להמשיך להשתתף במרכז תעסוקה אחר:~~

~~(1) לא עלה המרחק בין מרכז התעסוקה הקרוב לבין מקום המגורים החדש על שישים קילומטרים – יראו את מרכז התעסוקה הקרוב כאילו הוא מרכז התעסוקה המקורי לגבי המשתתף העובר;~~

~~(2) עלה המרחק בין המרכז הקרוב לבין מקום המגורים החדש על שישים קילומטרים – יראו את מרכז התעסוקה הקרוב כאילו הוא מרכז התעסוקה המקורי לגבי המשתתף העובר, ואולם מרכז התעסוקה הקרוב יקדם את שילובו של המשתתף העובר בעבודה באחת מדרכים אלה, כפי שיחליט מתכנן יעדים תעסוקתי לאחר שנתן למשתתף הזדמנות להביע את עמדתו בענין:~~

~~(א) במרכז התעסוקה הקרוב, ובלבד שהמרכז יספק למשתתף הסעה ממקום מגוריו החדש למקום ביצוע התכנית האישית ובחזרה וזמן הנסיעה האמור, העולה על שעה אחת, יימנה כשעות השתתפות בתכנית האישית;~~

~~(ב) במקום שהמרחק בינו לבין מקום המגורים החדש אינו עולה על שישים קילומטרים;~~

~~(3) השר רשאי, לבקשת משתתף עובר, לאחר שנתן למתכנן היעדים התעסוקתי להביע את עמדתו בענין, ומנימוקים מיוחדים שיירשמו, להורות כי קידום שילובו של המשתתף העובר בעבודה ייעשה כאמור בפסקה (2)(ב).~~

(ב) השר רשאי, לבקשת משתתף עובר, לאחר שנתן למתכנן היעדים התעסוקתי להביע את עמדתו בעניין, ומנימוקים מיוחדים שיירשמו, להורות כי קידום שילובו של המשתתף העובר בעבודה ייעשה במרכז תעסוקה לבחירת המשתתף.

(ג) משתתף עובר שהעביר את מקום מגורי הקבע שלו אל מחוץ לאזור למקום המרוחק בין 40 ל-60 קילומטרים ממרכז התעסוקה המקורי יטופל במרכז התעסוקה הקרוב או המקורי, לבחירתו.

(ד) אם המרחק ממקום מגוריו הנוכחי של המשתתף למרכז התעסוקה שבחר בהתאם לתקנת משנה (ג) עולה על 40 קילומטרים, יחול לגביו אחד מאלה:

(1) מרכז התעסוקה יספק למשתתף הסעה למקום ביצוע התכנית האישית ובחזרה, וזמן הנסיעה האמור, העולה על שעה אחת, יימנה כשעות השתתפות בתכנית האישית ובלבד שהיקף השעות של תכניתו האישית עולה על שעה בשבוע;

(2) מרכז התעסוקה יקבע למשתתף תכנית אישית במקום שאינו עולה על 40 ק"מ ממקום מגוריו הנוכחי של המשתתף.

השר רשאי, לבקשת המשתתף, לאחר שנתן למתכנן היעדים התעסוקתי להביע את עמדתו בעניין, ומנימוקים מיוחדים שירשמו, להורות כי קידום שילובו של המשתתף ייעשה כאמור בפסקה (2).

13. מדידת מרחק לענין תקנות אלה תיעשה בין הכניסות ליישובים שביניהם נמדד המרחק.

חישוב מרחקים

פרק ו': אישור השתתפות

14. (א) אישור ההשתתפות ייערך לפי הטופס שבתוספת החמישית ויועבר למוסד באופן ממוחשב באמצעות המשרד.

עריכה, דרכים ומועדים

(ב) אישור ההשתתפות יימסר למוסד לא יאוחר מהחמישי לחודש שלאחר החודש שבעדו משתלמת הגמלה; העתק למשתתף ולמשרד יימסר לא יאוחר משלושה ימים לאחר העברת האישור למוסד.

פרק ז': שירות בקהילה

15. משתתף יבצע שירות בקהילה בהיקף ולתקופה כדלהלן:

תקופה והיקף מרביים של השירות

(1) היקף השעות המרבי של השירות לא יעלה על תשע שעות ביום; בין יום שירות אחד למשנהו תהיה הפסקה של שתים עשרה שעות לפחות; לענין שירות שמבוצע בכמה מקומות – יימנו השעות בכל המקומות במצטבר;

(2) תקופת השירות באותו מקום שירות לא תעלה על ארבעה חודשים (להלן – תקופת השירות);

(3) פרק הזמן שבין תקופת שירות, שביצע משתתף בהיקף המתואר בטור א' בטבלה שלהלן, לבין תקופת שירות אחרת, לא יפחת מהאמור בטור ב' שלצדו:

טור ב'

טור א' פרק הזמן שבין

היקף השירות התקופות

(א) עד יום בשבוע בממוצע חודש רצוף

(ב) מעל יום ועד יומיים בשבוע בממוצע חודשיים רצופים

(ג) מעל יומיים ועד שלושה ימים בשבוע בממוצע שלושה חודשים רצופים

(ד) מעל שלושה ימים בממוצע ארבעה חודשים רצופים

16. (א) שירות בקהילה יכול שיתבצע בכל מקום עבודה, למעט במקום עבודה של יחיד ובמקום עבודה הפועל למטרות רווח, בכפוף לתנאים האלה:

מקום ביצוע השירות

(1) שירות בקהילה בגוף ציבורי יבוצע רק בפרויקטים חד-פעמיים לזמן קצוב שאישרו המנהל הכללי של המשרד או מי שהוא הסמיכו והממונה על התקציבים במשרד האוצר או מי שהוא הסמיכו;

(2) מקום השירות מינה עובד באותו מקום שתפקידו לסייע וללוות את המשתתפים;

(3) חלות על מקום השירות תקנות ארגון הפיקוח על העבודה (מסירת מידע והדרכת עובדים), התשנ"ט-1999, תקנות עבודת נשים (עבודה בקרינה מייננת), התשל"ט-1979, ותקנות עבודת נשים (עבודות אסורות, עבודות מוגבלות ועבודות מסוכנות), התשס"א-2001 (להלן – תקנות עבודת נשים), ימסור מקבל השירות מידע וידריך את המשתתפים כאילו היו עובדיו.

(ב) לא יבוצע שירות בקהילה בידי משתתף במקום שבו אסור להעביד עובד לפי פקודת הבטיחות בעבודה [נוסח חדש], התש"ל-1970 (בפרק זה – פקודת הבטיחות), והוראות תקנות עבודת נשים.

17. תקופת ביצוע השירות על ידי סך כל המשתתפים במקום השירות לא תעלה על שנתיים ואולם השר יהיה רשאי להאריך תקופה זו למקום שירות מסוים; התקופה האמורה תמנה מיום תחילת ביצוע השירות לראשונה במקום השירות.

תקופה מרבית למקום שירות

18. יראו משתתף, המבצע שירות בקהילה, במקום שירות שחלות עליו הוראות לפי פקודת הבטיחות, כאילו היה עובד של אותו מקום לענין ההוראות האמורות.

החלת דיני בטיחות

19. הוראות פרק זה לא יחולו על הכשרה מקצועית.

אי תחולה

פרק ח': שונות

20. מסירת מידע בהתאם להוראות סעיף 56 לחוק יכול שתיעשה באופן ממוחשב באמצעות המשרד.

מסירת מידע

21. תוקפן של תקנות אלה ביום תחילתו בתקופת תוקפו של פרק ז' לחוק.

תוקף

**תוספת ראשונה**

(תקנה 4)

**טופס בקשה לאישור מינוי של מתכנן יעדים תעסוקתי**

לפי סעיף 40(ב) לחוק המדיניות הכלכלית לשנת הכספים 2004 (תיקוני חקיקה),

התשס"ד-2004 (להלן – החוק)

**פרטי הבקשה**

(א) פרטי המבקש:

שם פרטי ושם משפחה:

מס' זהות

תאריך לידה

ארץ לידה

שם האב

מס' טלפון       מס' פקסימילה

(ב) פרטי מרכז התעסוקה:

שם התאגיד:

מס' רישומו במרשם המתנהל לפי דין

שם פרטי ושם משפחה של מנהל המרכז:

מס' זהות

מס' טלפון       מס' פקסימילה

**אישור מנהל המרכז**

אני מאשר כי המבקש מועמד לתפקיד מתכנן יעדים תעסוקתי במרכז התעסוקה.

תאריך שם

\_\_\_\_\_\_\_\_\_\_\_\_\_\_\_

חתימה

**התחייבות והסכמת המבקש**

אני החתום מטה  למלא אחר כל תנאי האישור, הוראות החוק ותקנותיו.

תאריך שם

\_\_\_\_\_\_\_\_\_\_\_\_\_\_\_

חתימה

**הסכמה למסירת מידע מהמרשם הפלילי וויתור על הודעה**

אני הח"מ       מס' זהות        בזאת את הסכמתי מראש למסירת מידע מהמרשם הפלילי, לרבות מידע על אודות תיקים וחקירות תלויים ועומדים, לשר או מי שהוא הסמיך לכך, לצורך מינויי לתפקיד מתכנן יעדים תעסוקתי ולשם קבלת החלטה בדבר ביטול המינוי או התלייתו, ככל שתידרש כזו, אני  בזאת על קבלת הודעה בדבר מסירת המידע, וכל זאת בכפוף להוראות חוק המרשם הפלילי ותקנת השבים, התשמ"א-1981.

תאריך שם

\_\_\_\_\_\_\_\_\_\_\_\_\_\_\_

חתימה

**תוספת שניה**

(תקנה 5(א))

**טופס בקשה להארכת תוקף אישור המינוי למתכנן יעדים תעסוקתי**

לפי סעיף 40(ג) לחוק המדיניות הכלכלית לשנת הכספים 2004 (תיקוני חקיקה),

התשס"ד-2004 (להלן – החוק)

**פרטי הבקשה**

(א) פרטי מבקש הארכת תוקף האישור:

שם פרטי ושם משפחה:

מס' זהות

תאריך לידה

ארץ לידה

שם האב

מס' טלפון       מס' פקסימילה

בעל אישור מיום       עד יום

(ב) פרטי מרכז התעסוקה:

שם התאגיד:

מס' רישומו במרשם המתנהל לפי דין

שם פרטי ושם משפחה של מנהל המרכז:

מס' זהות

מס' טלפון       מס' פקסימילה

**אישור מנהל המרכז**

אני מאשר כי המבקש ממשיך לשמש עובד התאגיד המפעיל את מרכז התעסוקה וכי התאגיד מעוניין בהארכת תוקף אישורו. למיטב ידיעתו  התנאים המאפשרים ביטול האישור או התלייתו בהתאם לפרק ב' לתקנות המדיניות הכלכלית לשנת הכספים 2004 (תיקוני חקיקה) (שילוב מקבלי גמלאות בעבודה) (הוראת שעה), התשס"ה-2004.

תאריך שם

\_\_\_\_\_\_\_\_\_\_\_\_\_\_\_

חתימה

**התחייבות והסכמת המבקש**

אני החתום מטה מתחייב למלא אחר כל תנאי האישור, הוראות החוק ותקנותיו.

תאריך שם

\_\_\_\_\_\_\_\_\_\_\_\_\_\_\_

חתימה

**הסכמה למסירת מידע מהמרשם הפלילי וויתור על הודעה**

אני הח"מ       מס' זהות        בזאת את הסכמתי מראש למסירת מידע מהמרשם הפלילי, לרבות מידע על אודות תיקים וחקירות תלויים ועומדים, לשר או מי שהוא הסמיך לכך, לצורך מינויי לתפקיד מתכנן יעדים תעסוקתי ולשם קבלת החלטה בדבר ביטול המינוי או התלייתו, ככל שתידרש כזו. אני  בזאת על קבלת הודעה בדבר מסירת המידע, וכל זאת בכפוף להוראות חוק המרשם הפלילי ותקנת השבים, התשמ"א-1981.

תאריך שם

\_\_\_\_\_\_\_\_\_\_\_\_\_\_\_

חתימה

**תוספת שלישית**

(תקנה 10(א)(2))

משתתף יהודי משתתף דרוזי משתתף נוצרי משתתף מוסלמי

ראש השנה – חג אלחדה – 4 ימים חג המולד – הראשון במוחרם (ראש

2 ימים 2 ימים השנה) – יום אחד

יום הכיפורים – חג הנביא שועיב ראש השנה – הולדת הנביא – יום אחד

יום אחד (יתרו) - 4 ימים יום אחד

סוכות – 1 יום יום ההתגלות – חג אלפיטר – 3 ימים

יום אחד

שמחת תורה – יום שישי שלפני חג עיד אלאדח – 4 ימים

יום אחד הפסחא – יום אחד

פסח – 2 ימים יום שני לפסחא –

יום אחד

שבועות – יום אחד עליה השמימה –

יום אחד

יום שני לשבועות –

יום אחד

**תוספת רביעית**

(תקנה 10(א)(9))

משתתף יהודי משתתף דרוזי משתתף נוצרי משתתף מוסלמי

אבל על פטירת: בן זוג, אבל על פטירת: בן זוג, אבל על פטירת: בן זוג, אבל על פטירת: בן זוג,

אב, אם, בן, בת, אח אב, אם, בן, בת, אח, אב, אם, בן, בת, סבא, אב, אם, בן, בת, סבא,

או אחות: מיום הפטירה אחות, סבא, סבתא, סבתא, אח, אחות, דוד, סבתא, אח, אחות, דוד,

עד יום הקבורה ועוד חותן, גיס, גיסה, אחיין, דודה (קרובי דם בלבד): דודה (קרובי דם בלבד):

שבעה ימי אבל לאחר אחיינית, דוד, דודה, מיום הפטירה עד יום מיום הפטירה עד יום

יום הקבורה בן דוד, בת דוד: שבעה הקבורה ועוד שלושה הקבורה ועוד שלושה

ימים מיום הפטירה ימים החל ביום הקבורה ימים החל ביום הקבורה

**תוספת חמישית**

(תקנה 14(ב))

**אישור השתתפות**

לפי תקנה 14(ב) לתקנות המדיניות הכלכלית לשנת הכספים 2004 (תיקוני חקיקה) (שילוב מקבלי   
גמלאות בעבודה) (הוראת שעה), התשס"ה-2004 (להלן – התקנות)

אל: המוסד לביטוח לאומי

הריני לאשר כי בחודש              ת"ז       (להלן – המשתתף):

(יש לסמן את האפשרות המתאימה)

 הופנה לעבודה כאמור בסעיף 41 לחוק וקיבל את העבודה שאליה הופנה.

תאריך ההפניה:

המועד שבו החל המשתתף לעבוד בפועל:

פרטי המעביד:

שם המעביד:       ת"ז/ח"פ:      .

מס' תיק ניכויים:       כתובת:       מס' טלפון:      .

 הופנה לעבודה כאמור בסעיף 41 לחוק, ביום       וסירב ביום       לקבל את העבודה שאליה הופנה.

פרטי המעביד:

שם המעביד:       ת"ז/ח"פ:      .

מס' תיק ניכויים:       כתובת:       מס' טלפון:      .

 ביצע את התכנית האישית שנקבע לו במלואה.

המשתתף נעדר בימים       ואולם היעדרויות אלה אושרו בידי מתכנן יעדים תעסוקתי בהתאם לתקנה 10 לתקנות.

 לא ביצע את התכנית האישית שנקבעה לו במלואה:

(1) המשתתף נעדר בימים:       והיעדרויות אלה אושרו בידי מתכנן יעדים תעסוקתי בהתאם לתקנה 10 לתקנות ובימים      . היעדרויות אלה לא אושרו בידי מתכנן היעדים התעסוקתי;

(2) המשתתף סירב ביום       לקיים דרישה לפי סעיף 53(א) לחוק מטעמים אלה\*:

 סירב למסור למתכנן היעדים התעסוקתי ידיעה או מסמך כאמור בסעיף 53(א)(1) לחוק;

 סירב לעמוד לבדיקה כאמור בסעיף 53(א)(2) לחוק.

\*: סימן x במקום המתאים.

(3) סיבה אחרת (יש לפרט).

נימוקים להחלטה: (יש למלא חלק זה בהעתק למשתתף בלבד):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך שם מתכנן היעדים התעסוקתי

אזור

\_\_\_\_\_\_\_\_\_\_\_\_\_\_\_\_\_

חתימה

**לידיעת המשתתף** –

תק' תשס"ח-2008

סירוב לעבודה עלול לגרור שלילת גמלה לחודש הסירוב ולחודש שלאחריו; במקרה של תכנית אישית מעל שעה בשבוע – אי-קיום תכנית אישית מעל יומיים בחודש, בין אם בשל היעדרות שלא אושרה על ידי מתכנן היעדים התעסוקתי, בהתאם להוראות החוק והתקנות ובין אם בשל אי-קיום התכנית האישית על אף נוכחות במרכז, עלולה לגרור שלילת גמלה לחודש;

במקרה של תכנית אישית של שעה בשבוע או פחות מכך – כל אי-קיום תכנית האישית בין אם בשל היעדרות שלא אושרה על ידי מתכנן היעדים התעסוקתי, בהתאם להוראות החוק והתקנות ובין אם בשל אי-קיום התכנית האישית על אף נוכחות במרכז, עלולה לגרור שלילת גמלה לחודש;

על כל החלטת מתכנן יעדים שאתה רואה את עצמך נפגע ממנה ניתן להגיש ערר לפני ועדת הערר שבאזור מרכז התעסוקה שלך וזאת בתוך עשרה ימים מיום שנודע לך על ההחלטה שעליה אתה מבקש להגיש ערר; כתובות ועדות הערר:

**ועדת הערר – ירושלים**

כתובת:

שעות קבלת קהל      , מענה טלפוני

טלפון       פקס

**ועדת הערר – נצרת**

כתובת:

שעות קבלת קהל      , מענה טלפוני

טלפון       פקס

**ועדת הערר – חדרה**

כתובת:

שעות קבלת קהל      , מענה טלפוני

טלפון       פקס

**ועדת הערר – אשקלון**

כתובת:

שעות קבלת קהל      , מענה טלפוני

טלפון       פקס

ועדת ערר – נתניה

כתובת:

שעות קבלת קהל      , מענה טלפוני

טלפון       פקס

הינך זכאי לסיוע משפטי בהליכים לפני ועדת ערר ולפני בית הדין לעבודה, בהתאם למבחנים הקבועים בחוק הסיוע המשפטי, התשל"ב-1972.

כתובת לשכת הסיוע המשפטי:

טלפון:

העתק: למשתתף

למשרד התעשיה המסחר והתעסוקה

כ' בחשון התשס"ה (4 בנובמבר 2004)

אהוד אולמרט

שר התעשיה המסחר והתעסוקה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ה מס' 6351](http://www.nevo.co.il/Law_word/law06/tak-6351.pdf) מיום 2.12.2004 עמ' 184.

   תוקנו [ק"ת תשס"ו מס' 6469](http://www.nevo.co.il/Law_word/law06/tak-6469.pdf) מיום 21.3.2006 עמ' 587 – תק' תשס"ו-2006; תחילתן ביום 1.3.2006.

   [ק"ת תשס"ז: מס' 6526](http://www.nevo.co.il/Law_word/law06/TAK-6526.pdf) מיום 5.10.2006 עמ' 156 – תק' תשס"ז-2006. עמ' 156 – תק' (מס' 2) תשס"ז-2006.

   [ק"ת תשס"ח מס' 6686](http://www.nevo.co.il/Law_word/law06/TAK-6686.pdf) מיום 6.7.2008 עמ' 1082 – תק' תשס"ח-2008. [↑](#footnote-ref-1)