תקנות המועצה לביקורת סרטים ומחזות, תש"ם-1979

רשויות ומשפט מנהלי – תרבות, פנאי ומועדים – ספרים סרטים ומחזות

תוכן ענינים

|  |  |  |  |
| --- | --- | --- | --- |
|  | פרק א': המועצה והרכבה | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | תקופת כהונתם של חברי מועצה | [Go](#Seif2) | 2 |
| סעיף 3 | ביטול מינויו של נציג | [Go](#Seif3) | 2 |
| סעיף 4 | מינוי חבר במקום חבר שתוקף מינויו פקע | [Go](#Seif4) | 2 |
| סעיף 5 | גמול | [Go](#Seif5) | 2 |
| סעיף 6 | הודעה על הרכב המועצה | [Go](#Seif6) | 2 |
|  | פרק ב': ישיבות המועצה וועדותיה | [Go](#med1) | 2 |
| סעיף 7 | ישיבות המועצה | [Go](#Seif7) | 2 |
| סעיף 8 | מספר חברי ועדות משנה | [Go](#Seif8) | 2 |
| סעיף 9 | סדרי עבודה | [Go](#Seif9) | 2 |
| סעיף 10 | סיכומי ישיבות | [Go](#Seif10) | 3 |
|  | פרק ג': בקשות, היתרים ועיון מחדש | [Go](#med2) | 3 |
| סעיף 11 | הגשת בקשה תשלומי אגרה | [Go](#Seif11) | 3 |
| סעיף 11א | תיקון והשלמת תקציר | [Go](#Seif12) | 3 |
| סעיף 12 | סימון סרטים ותמונות | [Go](#Seif13) | 3 |
| סעיף 13 | הצגת היתר לראוה | [Go](#Seif14) | 3 |
| סעיף 13א | טופס היתר למחזה ושעשוע ציבורי | [Go](#Seif15) | 3 |
| סעיף 14 | סירוב למתן היתר | [Go](#Seif16) | 3 |
| סעיף 15 | שינוי שם סרט | [Go](#Seif17) | 3 |
| סעיף 16 | עיון מחדש | [Go](#Seif18) | 3 |
| סעיף 17 | ביטול ההיתר | [Go](#Seif19) | 3 |
|  | פרק ד': פיקוח | [Go](#med3) | 3 |
| סעיף 18 | פיקוח | [Go](#Seif20) | 3 |
| סעיף 19 | ביטול | [Go](#Seif21) | 4 |
|  | תוספת ראשונה | [Go](#med4) | 4 |
|  | תוספת שניה | [Go](#med5) | 4 |
|  | תוספת שלישית | [Go](#med6) | 4 |

תקנות המועצה לביקורת סרטים ומחזות, תש"ם-1979[[1]](#footnote-1)\*

בתוקף סמכותי לפי סעיף 11 לפקודת סרטי הראינוע, וסעיף 8 לפקודת ההצגות הציבוריות (ביקורת), אני מתקין תקנות אלה:

פרק א': המועצה והרכבה

1. בתקנות אלה –

הגדרות

"המועצה" – המועצה לביקורת סרטים ומחזות;

"השר" – שר הפנים;

"יושב ראש המועצה" – יושב ראש המועצה לביקורת סרטים ומחזות או ממלא מקומו;

"מחזה או שעשוע ציבורי" – כמשמעותו בפקודת ההצגות הציבוריות (ביקורת).

2. חברי מועצה, למעט יושב ראש המועצה, יתמנו לתקופת חברות קצובה.

תקופת כהונתם של חברי מועצה

3. השר רשאי לבטל מינויו של חבר מועצה אם נתקיימה בו אחת מאלה:

ביטול מינויו של נציג

(1) הוא נעדר, ללא סיבה מספקת, מישיבות המועצה או מישיבות ועדותיה, שאליהן זומן, במשך שלושה חדשים רצופים;

(2) הוא פשט את הרגל או מונה כונס לנכסיו מטעם בית המשפט;

(3) הוא הורשע בפסק דין סופי על עבירה שיש עמה קלון;

(4) הוא הוכרז פסול דין או שנבצר ממנו דרך קבע למלא את תפקידיו מסיבה אחרת.

4. חבר מועצה שנפטר, התפטר או שמינויו בוטל, ימנה השר חבר אחר תחתיו, אשר יכהן עד תום תקופת הכהונה של החבר שבמקומו נתמנה.

מינוי חבר במקום חבר שתוקף מינויו פקע

5. חבר המועצה יהא זכאי לקבל תשלום והחזר הוצאות בעד השתתפות בישיבות בשיעור כפי שייקבע.

גמול

6. הודעה על הרכב המועצה תפורסם ברשומות.

הודעה על הרכב המועצה

פרק ב': ישיבות המועצה וועדותיה

7. ישיבות המועצה הן סגורות.

ישיבות המועצה

8. בכל ועדת משנה שתוקם לא יכהנו פחות משני חברים של המועצה.

מספר חברי ועדות משנה

9. (א) המועצה תקבע את סדרי עבודתה, ככל שלא נקבעו בתקנות.

סדרי עבודה

(ב) כל ועדת משנה תמסור למועצה, בכתב, את דעתה על הבקשות שעיינה בהן ואת המלצתה לגבי מתן היתר ותנאיו, או איסור הסרט, המחזה, או השעשוע הציבורי.

(ג) היו חילוקי דעות בועדת המשנה, יוצג הסרט בפני ועדת משנה נוספת או יובא בפני המליאה; התגבשה דעה שיש לאסור הצגתו או להשמיט מתוכו קטעים מסויימים, יובא הסרט לדיון והחלטה בפני מליאת המועצה; חבר מועצה רשאי לבקש דיון בסרט במליאת המועצה.

(ד) אין המועצה חייבת לראות כל סרט, מחזה או שעשוע ציבורי. ועדת משנה רשאית להמליץ על התרת סרט רק לאחר שהוצג בפניה; לגבי מחזה או שעשוע ציבורי, רשאית היא להסתפק בקריאת הטקסט בלבד.

(ה) המועצה תחליט בבקשה למתן היתר אשר נידונה בועדת משנה שהובאה לפניה רק לאחר ששמעה חוות דעתה והמלצתה של הועדה.

10. סיכומים מישיבות המועצה יירשמו בפרטיכל שייחתם ביד היושב ראש.

סיכומי ישיבות

פרק ג': בקשות, היתרים ועיון מחדש

11. (א) בקשה להיתר תוגש למזכירות המועצה על גבי טופס בצירוף עותק אחד של הסרט, תקציר הסרט ומערכת תמונות המיועדות לפרסום, או המחזה או תוכן השעשוע הציבורי בשני עותקים.

הגשת בקשה תשלומי אגרה

(ב) אגרת הבקשה לסרט תשולם בעת הגשת הבקשה.

(ג) מזכיר המועצה רשאי להודיע למבקש להעביר את הסרט למקום הקרנה שיקבע ולקחתו ממנו.

(ד) החליטה המועצה שלא להתיר את הקרנת הסרט, יהיה בעל הסרט זכאי להחזיר תשלומי המכס.

11א. היתה המועצה או ועדת משנה סבורה כי תקציר הסרט שהגיש מבקש ההיתר איננו מתאר בצורה נכונה את תכנו של הסרט או שחסרים תקציר פרטים מהותיים, רשאית המועצה או הועדה לדרוש ממבקש ההיתר לערוך את התקציר מחדש או לתקנו או להשלימו.

תיקון והשלמת תקציר

תק' תשמ"א-1981

מיום 15.3.1981

**תק' תשמ"א-1981**

[ק"ת תשמ"א מס' 4214](http://www.nevo.co.il/Law_word/law06/TAK-4214.pdf) מיום 15.3.1981 עמ' 712

**הוספת תקנה 11א**

12. (א) סימונו של סרט כסרט שהצגתו אושרה יהיה במתן היתר על גבי טופס לפי הדוגמה שבתוספת הראשונה וכן על גבי הסרט בסימן כפי שתקבע המועצה.

סימון סרטים ותמונות

תק' תשמ"א-1981

תק' תשמ"ט-1989

(ב) היתר לסרט יינתן בצירוף מערכת אחת של תמונות מתוך הסרט אשר אושרו לפרסום וסומנו על ידי המועצה בהטבעת חותמת לפי הדוגמה שבתוספת השניה.

מיום 15.3.1981

**תק' תשמ"א-1981**

[ק"ת תשמ"א מס' 4214](http://www.nevo.co.il/Law_word/law06/TAK-4214.pdf) מיום 15.3.1981 עמ' 712

**החלפת תקנה 12**

הנוסח הקודם:

~~מתן היתר~~

~~12. (א) היתר להצגת סרט, מחזה או שעשוע ציבורי יינתן על גבי טופס מתאים לפי הדוגמה שבתוספת הראשונה; היתר לסרט מוגבל יינתן בצירוף מערכת תמונות אחת שעליה יסומן אלו תמונות מותרות לפרסום.~~

~~(ב) לא יוצגו תמונות פרסום של סרט, מחזה או שעשוע ציבורי שיש בהן תמונות עירום כלשהן אלא אם המועצה אישרה וסימנה אותן.~~

מיום 21.9.1989

**תק' תשמ"ט-1989**

[ק"ת תשמ"ט מס' 5220](http://www.nevo.co.il/Law_word/law06/TAK-5220.pdf) מיום 21.9.1989 עמ' 1452

(א) סימונו של סרט כסרט שהצגתו אושרה יהיה במתן היתר על גבי טופס לפי הדוגמה שבתוספת הראשונה וכן על גבי הסרט בסימן כפי שתקבע המועצה.

13. היתר להצגת סרט יצולם באורך של כחמישה מטרים, יחובר אל ראש הסרט ויוצג לראוה על הבד בכל סרט.

הצגת היתר לראוה

13א. היתר להצגת מחזה או שעשוע ציבורי יינתן על גבי טופס לפי הדוגמה המתאימה שבתוספת השלישית.

טופס היתר למחזה ושעשוע ציבורי

תק' תשמ"א-1981

מיום 15.3.1981

**תק' תשמ"א-1981**

[ק"ת תשמ"א מס' 4214](http://www.nevo.co.il/Law_word/law06/TAK-4214.pdf) מיום 15.3.1981 עמ' 712

**הוספת תקנה 13א**

14. החליטה המועצה שלא להתיר הצגת סרט, מחזה או שעשוע ציבורי יודיע על כך המזכיר בכתב למבקש ההיתר.

סירוב למתן היתר

15. בקשה לשינוי השם העברי של סרט לועזי תוגש למזכירות מועצה לפני הוצאת ההיתר; הוצא היתר – לא ישונה שם הסרט.

שינוי שם סרט

16. (א) מבקש היתר רשאי להגיש ליושב ראש המועצה בקשה מנומקת לעיון מחדש בהחלטת המועצה, תוך שנה מיום קבלת ההחלטה.

עיון מחדש

(ב) החליט יושב ראש המועצה להביא את הבקשה לעיון מחדש, יודיע על כך למבקש.

(ג) בדיון מחדש, רשאית המועצה להחליט:

(1) להשאיר את החלטתה הקודמת בעינה;

(2) להענות לבקשה ולשנות את החלטתה בתנאים או ללא תנאים;

(3) להזמין את מבקש ההיתר להופיע בפניה ולשמוע טענותיו.

17. (א) דיון בבקשה על ביטול היתר שנתנה המועצה ייערך במליאת המועצה בלבד; בעל ההיתר יוזמן כדי להשמיע את טענותיו.

ביטול ההיתר

(ב) ביטלה המועצה היתר שניתן, יודיע על כך יושב ראש המועצה לבעל ההיתר בציון נימוקי ההחלטה.

פרק ד': פיקוח

18. (א) כל חבר מחברי המועצה וכן מי שהרשה מזכיר המועצה (להלן – המבקר) יהא רשאי להיכנס בכל עת למקום ששם מוקרן סרט, מוצג מחזה או מתקיים שעשוע ציבורי. מזכיר המועצה יוציא את ההרשאה לאחר קבלת אישורו המוקדם של יושב ראש המועצה.

פיקוח

(ב) המבקר יגיש דין וחשבון בכתב על תוצאות ביקורו למזכיר המועצה אשר יפעל לפי המימצאים שנתגלו.

19. תקנות המועצה לבקורת סרטים ומחזות, תשל"ט-1979 – בטלות.

ביטול

תוספת ראשונה

**ת**ק' תשמ"ט-1989

(תקנה 12(א))

היתר תיק

המועצה לביקורת סרטים ומחזות

(פקודת סרטי הראינוע)

שם הסרט

(בעברית)

(בלועזית)

שם הבמאי

שם השחקנים הראשיים

ב מערכות, ( דקות), מתוצרת

הורשה להצגה במדינת ישראל

הערות

תקציר הסרט מצורף להיתר ומהווה חלק בלתי נפרד ממנו.

תאריך:

יושב ראש המועצה

תוספת שניה

**ת**ק' תשמ"א-1981

(תקנה 12(ב))



מיום 15.3.1981

**תק' תשמ"א-1981**

[ק"ת תשמ"א מס' 4214](http://www.nevo.co.il/Law_word/law06/TAK-4214.pdf) מיום 15.3.1981 עמ' 713

**הוספת התוספת השנייה**

תוספת שלישית

**ת**ק' תשמ"א-1981

(תקנה 13א)

מדינת ישראל

משרד הפנים

המועצה לביקורת סרטים ומחזות

לכבוד תאריך

תיק מס' מב/15/

היתר מס'

המחזה

מאת המתרגם

שיוצג ע"י תיאטרון בשפה

הותר להצגה במדינת ישראל, בתנאים הבאים:

רצ"ב הטכסט המאושר.

יו"ר המועצה

מדינת ישראל

משרד הפנים

המועצה לביקורת סרטים ומחזות

לכבוד תאריך

תיק מס' מב/15/

היתר מס'

הופעת האמן(ים)

בתכנית:

נתאשרה בתנאים הבאים:

יו"ר המועצה

א' בחשון תש"ם (22 באוקטובר 1979) יוסף בורג

שר הפנים

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ם מס' 4045](http://www.nevo.co.il/Law_word/law06/TAK-4045.pdf) מיום 8.11.1979 עמ' 159.

   תוקנו [ק"ת תשמ"א מס' 4214](http://www.nevo.co.il/Law_word/law06/TAK-4214.pdf) מיום 15.3.1981 עמ' 712 – תק' תשמ"א-1981.

   [ק"ת תשמ"ט מס' 5220](http://www.nevo.co.il/Law_word/law06/TAK-5220.pdf) מיום 21.9.1989 עמ' 1452 – תק' תשמ"ט-1989; $$$ ר' תקנה 3 לענין הוראת מעבר.

   3. (א) היתר לסרט שניתן על ידי המועצה עד מועד תחילתן של תקנות אלה (להלן – יום התחילה) יוחלף בהיתר חדש לפי הטופס שבתוספת הראשונה.

   (ב) המחזיק בהיתר שהוצא לפני יום התחילה יגיש, תוך 30 ימים מיום התחילה בקשה להיתר חדש ויצרף לבקשה את ההיתר שבידו.

   (ג) בקשה להיתר חדש תהא פטורה מאגרה.

   (ד) תקפו של היתר שהוצא לפני תחילתן של תקנות אלה יפקע 90 ימים מיום התחילה. ### [↑](#footnote-ref-1)