תקנות המים (אמות מידה להקצאת מים לחקלאות בשנת 2017) (הוראת שעה), תשע"ז-2017

חקלאות טבע וסביבה – חקלאות

רשויות ומשפט מנהלי – תשתיות – מים – הקצבה

רשויות ומשפט מנהלי – תשתיות – מים – שימוש במים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הקצאת מים שפירים באזור המערכת הארצית | [Go](#Seif2) | 3 |
| סעיף 3 | הקצאת מים שפירים באזורים מנותקים ובאזור מעלה הכנרת | [Go](#Seif3) | 4 |
| סעיף 3א | הקצאת מים שפירים באזור סובב כנרת | [Go](#Seif16) | 4 |
| סעיף 4 | בקשה להקצאת תוספת מים שפירים מיתרת הכמות הארצית | [Go](#Seif12) | 4 |
| סעיף 5 | אופן הקצאת תוספת מים שפירים מיתרת הכמות הארצית | [Go](#Seif17) | 5 |
| סעיף 6 | הקצאת מים שפירים לפעילות חקלאית חדשה | [Go](#Seif4) | 5 |
| סעיף 7 | הקצאת מים אחרים | [Go](#Seif5) | 5 |
| סעיף 8 | בקשה לתיקון הקצאת מים | [Go](#Seif6) | 6 |
| סעיף 9 | הקצאת מים שפירים לבעלי חיים במיזם חקלאי | [Go](#Seif7) | 6 |
| סעיף 10 | הקצאת מים שפירים לטיפול ראשוני | [Go](#Seif15) | 7 |
| סעיף 11 | הקצאת מים שפירים למטרות שיקומיות | [Go](#Seif8) | 7 |
| סעיף 12 | העברת מים | [Go](#Seif9) | 7 |
| סעיף 13 | אדמת הכבול | [Go](#Seif10) | 8 |
| סעיף 14 | הקצאת מים לאגודת המים עמק הירדן | [Go](#Seif11) | 8 |
| סעיף 15 | הקצאת תוספות מים אזוריות לפי הסכם המים | [Go](#Seif13) | 8 |
| סעיף 16 | אמות מידה לחלוקת מים במושב עובדים או בכפר שיתופי | [Go](#Seif14) | 8 |
| סעיף 17 | תוקף | [Go](#Seif18) | 9 |
|  | תוספת ראשונה | [Go](#med0) | 9 |
|  | תוספת שנייה | [Go](#med1) | 10 |
|  | תוספת שלישית | [Go](#med2) | 12 |
|  | תוספת רביעית | [Go](#med3) | 12 |
|  | תוספת חמישית | [Go](#med4) | 13 |
|  | תוספת שישית | [Go](#med5) | 14 |
|  | תוספת שביעית | [Go](#med6) | 15 |
|  | תוספת שמינית | [Go](#med7) | 16 |

תקנות המים (אמות מידה להקצאת מים לחקלאות בשנת 2017) (הוראת שעה), תשע"ז-2017[[1]](#footnote-1)\*

בתוקף סמכותי לפי סעיף 37(ג) לחוק המים, התשי"ט-1959 (להלן – החוק), אני מתקין תקנות אלה:

1. בתקנות אלה –

הגדרות

"אזור מנותק" – כהגדרתו בכללי המים המערכת הארצית ואזורים מנותקים;

"אזור מעלה הכנרת" – האזור המסומן אזור מעלה הכנרת במפה שבתוספת הראשונה כללי המים אזור מעלה הכנרת ואזור סובב כנרת, שרשימת הצרכנים שבתחומו מפורסמת באתר האינטרנט של הרשות הממשלתית למים ולביוב שכתובתו [www.water.gov.il](http://www.water.gov.il);

"אזור סובב כנרת" – האזור המסומן אזור סובב כנרת במפה שבתוספת הראשונה לכללי המים אזור מעלה הכנרת ואזור סובב כנרת, שרשימת הצרכנים שבתחומו מפורסמת באתר האינטרנט של הרשות הממשלתית למים ולביוב שכתובתו [www.water.gov.il](http://www.water.gov.il);

"אזור המערכת הארצית" – כל שטח הארץ למעט האזורים המנותקים, אזור מעלה הכנרת ואזור סובב כנרת;

"הכמות הארצית" – כמות המים השפירים שהוקצתה לחלוקה באזור המערכת הארצית לפי סעיף 2א לכללי המים המערכת הארצית ואזורים מנותקים;

"הסכם הכבול" – הסכם בעניין הטיפול באדמות הכבול בעמק החולה, בין מדינת ישראל לבין החברה לחקלאות בגליל העליון והמועצה האזורית הגליל העליון, המונח לעיון הציבור במשרדי הרשות הממשלתית למים ולביוב והמפורסם באתר האינטרנט שלה שכתובתו [www.water.gov.il](http://www.water.gov.il);

"הסכם המים" – הסכם עקרונות לסיוע למשקים חקלאיים לייעול השימוש במים עקב העלאת תעריפי המים ומתווה לעניין אופן העלאתם של תעריפי המים ל"מחיר היעד", שנחתם בין התאחדות חקלאי ישראל לבין נציגי ממשלת ישראל ביום כ"ה בחשוון התשס"ז (16 בנובמבר 2006), המונח לעיון הציבור במשרד והמפורסם באתר האינטרנט שלו שכתובתו [www.moag.gov.il](http://www.moag.gov.il) (להלן – אתר האינטרנט של המשרד);

"התאגדות" – שותפות, חברה, או עמותה הרשומים כדין ואשר חבריה או בעלי מניותיה, לפי העניין, מעבדים במשותף במסגרתה קרקע חקלאית;

"ועדת פרוגרמות" – ועדה שהסמיך השר להמליץ למינהל מקרקעי ישראל בנוגע להחכרת קרקע חקלאית, בתוקף סמכותו לפי החלטה 8 של מועצת מקרקעי ישראל, מיום י"ז בתמוז התשכ"ו (5 ביולי 1966);

"חקלאות" או "פעילות חקלאית" – ייצור צמחים וגידול בעלי חיים שתכליתו העיקרית היא הפקת תוצרתם לשיווק, וכן שלבי הריבוי, אקלום, שתלנות ומחקר ופיתוח של צמחים או בעלי חיים כאמור, לפי העניין ולרבות טיפול ראשונה;

"טיפול ראשוני" – פעולות מיון ואריזה של צמחים לשם שיווקם בצורתם הטבעית; לעניין זה, "צורתם הטבעית" – בלא עיבוד כלשהו, לרבות בלא הקפאה לצורך שיווק כמוצר קפוא, בלא חיתוך וכדומה;

"יישוב חקלאי מתוכנן" – אגודה שיתופית שסווג רשם האגודות השיתופיות, לפי פקודת האגודות השיתופיות, כקיבוץ, כמושב עובדים, ככפר שיתופי, כמושב שיתופי או כאגודה שיתופית חקלאית כהגדרתה בתקנה 16, ואשר מושכרים או מוחכרים לה מקרקעין במסגרת משבצת בתנאי נחלה;

"כללי המים אזור מעלה הכנרת ואזור סובב כנרת" – כללי המים (הסדר מפורט לאזור קיצוב) (אזור מעלה הכנרת ואזור סובב כנרת) (הוראת שעה), התשע"ז-2017;

"כללי המים המערכת הארצית ואזורים מנותקים" – כללי המים (הסדר מפורט לאזור קיצוב) (המערכת הארצית ואזורים מנותקים) (הוראת שעה), התשע"ו-2016;

"מגזר המיעוטים" – האוכלוסייה הערבית, הדרוזית והצ'רקסית;

"מיזם חקלאי" – פעילות חקלאית שלא במסגרת יישוב חקלאי מתוכנן;

"מים אחרים" – מים המסופקים ממפעל השבה לשימוש למטרת חקלאות, לרבות מים מליחים;

"מים מליחים" – מים שמליחותם עולה על 400 מ"ג כלוריד לליטר ושהוגדרו ברישיון ההפקה כמים מליחים או כמים מלוחים;

"מים שפירים" – מים שהוגדרו ככאלה ברישיון ההפקה;

"מכסת הבסיס" – כמות המים, שפירים או אחרים, שהוקצתה לצרכן לשנת 1989, ולגבי מי שהוקצתה לו כמות מים לראשונה לאחר שנת 1989 – הכמות שהוקצתה לו כאמור, והכול בשינויים שנעשו בה בעקבות המרות מסוג מים אחד לאחר או בהתאם להחלטות של ועדת פרוגרמות עד סוף שנת 2012, אך למעט תוספות של מים שהוגדרו ברישיון ההפקה כזמניים או חד-פעמיים;

"מנהל הרשות הממשלתית" – מנהל הרשות הממשלתית למים ולביוב שמונה לפי סעיף 124יט לחוק;

"מפעל השבה" – מפעל לאספקת מי קולחין לשימוש למטרת חקלאות, לרבות מפעל השפד"ן ומפעל תשלובת הקישון;

"מקורות" – מקורות חברת מים בע"מ;

"המשרד" – משרד החקלאות ופיתוח הכפר;

"צרכן" – אדם או יישוב חקלאי מתוכנן הצורך מים לחקלאות לפי רישיון הפקה, ובלבד שהוא זכאי להשתמש בקרקע, שבעדה ניתנת ההקצאה, למטרת חקלאות;

"השר" – שר החקלאות ופיתוח הכפר;

"תקן המים" – ליישוב חקלאי מתוכנן כמות המים לדונם שנקבעה לכל אזור המפורט במפה שבתוספת הראשונה ולמיזם חקלאי – 200% מהכמות כאמור בעד שטח שאינו עולה על תקן נחלה, ובעד יתרת השטח – עד 130% מהכמות כאמור;

"תקן נחלה" – מספר הדונמים השכיח לנחלה ביישוב חקלאי מתוכנן באזור המפורט במפה שבתוספת הראשונה;

"תקנות לשנת 2016" – תקנות המים (אמות מידה להקצאת מים לחקלאות) (הוראת שעה), התשע"ד-2014;

"תקרת ההקצאה" – מכפלה של תקן המים באזור שבו מצויה הקרקע שבעדה ניתנת ההקצאה לצרכן, במספר הדונמים של הקרקע כאמור, אך למעט קרקע שהוקצתה לצרכן בפטור ממכרז לפי תקנה 25(7) לתקנות חובת המכרזים, התשנ"ג-1993;

"תקרת הקצאת המים השפירים" – תקרת ההקצאה של הצרכן, בהפחתת כמות המים השפירים שהומרה למים אחרים בעבורו.

2. (א) לצרכנים באזור המערכת הארצית תוקצה בשנת 2017 כמות שלא תעלה על 455 מיליון מטרים מעוקבים ולא תפחת מ-355 מיליון מטרים מעוקבים.

הקצאת מים שפירים באזור המערכת הארצית

(ב) לכל צרכן באזור המערכת הארצית תוקצה, מתוך הכמות הכוללת שהוקצתה לאותה שנה לפי תקנת משנה (א), כמות המים השפירים שהוקצתה לו לפי רישיון ההפקה האחרון שהוצא לו לשנה שקדמה לשנת ההקצאה בתוספת או בהפחתה של הכמויות כמפורט בתקנות משנה (ג) ו-(ד), ואולם אם הקצה מנהל הרשות הממשלתית לפי רישיון ההפקה האחרון כאמור כמות נמוכה מהכמות שהיה זכאי לה הצרכן לפי תקנות אלה, בשל אי-יכולת אספקה או מניעה הידרולוגית, ובעיית אי-יכולת האספקה כאמור באה על פתרונה או המניעה כאמור הוסרה, תוקצה לצרכן הכמות שהיה זכאי לה בשנה שקדמה לשנת ההקצאה.

(ג) לצרכן שהעביר מים שפירים לצרכן אחר בשנה שקדמה לשנת ההקצאה לפי תקנה 11 לתקנות לשנת 2016 או לפי תקנה 12 לתקנות אלה, לפי העניין, תיווסף הכמות שהעביר כאמור.

(ד) לצרכן שקיבל מים שפירים מצרכן אחר בשנה שקדמה לשנת ההקצאה לפי תקנה 11 לתקנות לשנת 2016 או לפי תקנה 12 לתקנות אלה, לפי העניין, תופחת הכמות כאמור.

(ה) צרכן שבשנים 2014 ו-2015 צרך בפועל –

(1) כמות הפוחתת מ-30% מהקצאתו, תופחת הקצאתו ב-50% מהכמות שלא נוצלה;

(2) כמות הפוחתת מ-50% מהקצאתו אך גדולה מ-30% מהקצאתו, תופחת הקצאתו ב-25% מהכמות שלא נוצלה.

(ו) מתוך יתרת הכמות לאותה שנה לפי תקנת משנה (א), שתיוותר לאחר ההקצאות לפי תקנת משנה (ב), ייועדו עד 20 מיליון מטרים מעוקבים להקצאה לפי תקנות 8, 9(ג), 10 ו-11 ועד 5 מיליון מטרים מעוקבים להקצאה לפי תקנה 7(ה).

(ז) מתוך יתרת הכמות לפי תקנת משנה (א), שתיוותר לאחר ההקצאות לפי תקנות משנה (ב) עד (ד), ייועדו עד 2 מיליון מטרים מעוקבים להקצאה לפי תקנה 6.

(ח) הכמות שתיוותר לאחר ההקצאות לפי תקנות משנה (ב) עד (ז) תחולק לפי תקנות 4   
ו-5 (להלן – יתרת הכמות הארצית).

(ט) פחתה הכמות הכוללת שתיועד להקצאה לצרכנים באזור המערכת הארצית לשנת 2017 לפי תקנת משנה (א) לעומת הכמות הכוללת שהוקצתה להם בשנה הקודמת לשנת ההקצאה, תופחת הקצאתו של כל צרכן בשיעור זהה כדי שלא לחרוג מהכמות הכוללת כאמור.

3. (א) לכל צרכן באזור מנותק או באזור מעלה הכנרת תוקצה לשנת 2017 כמות המים השפירים שהוקצתה לו לפי רישיון ההפקה האחרון שהוצא לו לשנה שקדמה לשנת ההקצאה, בתוספת או בהפחתה של הכמויות כמפורט בתקנות 2(ג) ו-(ד).

הקצאת מים שפירים באזורים מנותקים ובאזור מעלה הכנרת

(ב) נותרה יתרה מהכמות באזור המנותק לאחר ההקצאות לפי תקנת משנה (א), תחולק היתרה באופן האמור בתקנות 4 ו-5, בשינויים המחויבים.

(ג) פחתה הכמות הכוללת שתיועד להקצאה לצרכנים באזור כאמור בתקנת משנה (א) לשנת 2017 לעומת הכמות הכוללת שהוקצתה להם בשנה הקודמת לשנת ההקצאה, תופחת הקצאתו של כל צרכן בשיעור זהה כדי שלא לחרוג מהכמות הכוללת כאמור, ואולם אם הקצה מנהל הרשות הממשלתית לפי רישיון ההפקה האחרון כאמור כמות נמוכה מהכמות שהיה זכאי לה הצרכן לפי תקנות אלה, בשל אי-יכולת אספקה או מניעה הידרולוגית, ובעיית אי-יכולת האספקה כאמור באה על פתרונה או המניעה כאמור הוסרה, תוקצה לצרכן הכמות שהיה זכאי לה בשנה שקדמה לשנת ההקצאה.

3א. (א) לכל צרכן באזור סובב כנרת תוקצה לשנת 2017 כמות המים השפירים שהוקצתה לו לפי רישיון ההפקה האחרון שהוצא לו לשנה שקדמה לשנת ההקצאה, בהפחתה של הכמויות כמפורט בתקנות 2(ב) ו-(ד).

הקצאת מים שפירים באזור סובב כנרת

(ב) צרכן שבשנים 2014 ו-2015 צרך בפועל כמות הפוחתת מ-30% מהקצאתו, תופחת הקצאתו ב-50% מהכמות שלא נוצלה.

(ג) צרכן שבשנים 2014 ו-2015 צרך בפועל כמות הפוחתת מ-50% מהקצאתו אך גדולה מ-30% מהקצאתו, תופחת הקצאתו ב-25% מהכמות שלא נוצלה.

(ד) צרכן שלא מתקיים בו האמור בתקנות משנה (ב) ו-(ג), תופחת הקצאתו ב-5%.

(ב) נותרה יתרה מהכמות באזור סובב כנרת לאחר ההקצאות לפי תקנת משנה (א), תחולק היתרה באופן האמור בתקנות 4 ו-5, בשינויים המחויבים.

4. יתרת הכמות הארצית תחולק בין הצרכנים באזור המערכת הארצית, בכפוף להגשת בקשה לתוספת הקצאה על גבי טופס בקשה הערוך לפי נוסח טופס 1 שבתוספת השנייה, עד תום שלושה שבועות ממועד פרסומן של תקנות אלה, למחוז המשרד שבתחומו עיקר פעילותו החקלאית, ובלבד שהתוספת שתינתן לצרכן לא תעלה על הכמות שביקש.

בקשה להקצאת תוספת מים שפירים מיתרת הכמות הארצית

5. הקצאת תוספת מים שפירים מיתרת הכמות הארצית תיעשה באופן הזה:

אופן הקצאת תוספת מים שפירים מיתרת הכמות הארצית

(1) לצרכן שהוא יישוב חקלאי מתוכנן תינתן תוספת להקצאה שתיגזר מההפרש שבין הקצאת המים השפירים שלו לשנת ההקצאה לבין תקרת הקצאת המים השפירים שלו ובחלקו היחסי לעומת הפרש כאמור של צרכנים אחרים;

(2) לצרכן שהוא מיזם חקלאי תינתן תוספת להקצאה שתיגזר מההפרש שבין הקצאת המים השפירים שלו לשנת ההקצאה לבין מכסת הבסיס של המים השפירים שלו או תקרת הקצאת המים השפירים שלו, לפי העניין, ובחלקו היחסי לעומת הפרש כאמור של צרכנים אחרים;

(3) נותרה יתרה לאחר הקצאת התוספות לפי פסקאות (1) ו-(2), תחולק היתרה בין הצרכנים באזור המערכת הארצית שהגישו בתקופה שמיום כ"ג באב התשע"ז (15 באוגוסט 2017) עד יום י' באלול התשע"ז (1 בספטמבר 2017) בקשה לתוספת הקצאה על גבי טופס כאמור בתקנה 4, למחוז המשרד כאמור באותה תקנה, ובלבד –

(א) שהוכח להנחת דעתו של מנהל הרשות הממשלתית כי הצרכן צרך בפועל עד למועד הגשת הבקשה 70% לפחות מהקצאת המים השפירים שלו לשנה שבעדה מוגשת הבקשה;

(ב) שהתוספת שתינתן לצרכן לא תעלה על הכמות שביקש.

6. (א) כמויות המים השפירים כמפורט בתקנה 2(ז) ייועדו למבקשים הקצאה בשביל פעילות חקלאית חדשה על קרקע שלא ניתנה בעדה הקצאה בשנה שקדמה לשנת ההקצאה ולמבקשים תוספת להקצאה קיימת ביישוב חקלאי מתוכנן לפעילות כאמור של נקלטים חדשים ביישוב.

הקצאת מים שפירים לפעילות חקלאית חדשה

(ב) המבקש הקצאה חדשה או תוספת להקצאה לפי תקנת משנה (א) יגיש את בקשתו עד יום 31 במאי של השנה שבעדה מוגשת הבקשה, על גבי טופס בקשה הערוך לפי נוסח טופס 2 שבתוספת השנייה בצירוף המסמכים כמפורט בטופס ובכלל זה אישור ספק המים, למעט אם הספק הוא מקורות, על יכולת אספקה למבקש על גבי טופס הערוך לפי הנוסח שבטופס 3 בתוספת השנייה, למחוז המשרד שבתחומו עיקר פעילותו החקלאית.

(ג) למבקש הקצאה לפי תקנת משנה (ב) יוקצו מים שפירים בהיקף של 70% מתקרת הקצאת המים השפירים שלו, מכפלה של חמש פעמים תקן המים בתקן הנחלה באזור או הכמות שאותה ביקש, לפי הנמוך מביניהן; אם המבקש הוא התאגדות, הוא רשאי לקבל הקצאה כאמור בעד חלקם היחסי בקרקע של עד עשרה חברים או בעלי מניות בהתאגדות, לפי העניין, המקיימים בשטחים שברשות ההתאגדות פעילות חקלאית חדשה כאמור בתקנת משנה (א).

7. (א) לכל צרכן תוקצה בשנת 2017 כמות המים האחרים שהוקצתה לו לפי רישיון ההפקה האחרון שהוצא לו לשנה שקדמה לשנת ההקצאה, בתוספת או בהפחתה של הכמויות כמפורט בתקנות משנה (ב) ו-(ג).

הקצאת מים אחרים

(ב) לצרכן שהעביר מים אחרים לצרכן אחר לפי תקנה 11 לתקנות לשנת 2016 או לפי תקנה 12 לתקנות אלה, לפי העניין, תיווסף לכמות לפי תקנת משנה (א), הכמות שהעביר כאמור.

(ג) לצרכן שקיבל מים אחרים מצרכן אחר לפי תקנה 11 לתקנות לשנת 2016 או לפי תקנה 12 לתקנות אלה, לפי העניין, תופחת הכמות כאמור מהכמות שלפי תקנת משנה (א).

(ד) פחת היצע המים האחרים במפעל השבה או במפעל לאספקת מים מליחים מהכמות שיש להקצות לצרכניהם לפי תקנות משנה (א) עד (ג), תופחת הקצאתו של כל צרכן של המפעל בשיעור זהה.

(ה) מנהל הרשות הממשלתית רשאי להקצות עד 5 מיליון מטרים מעוקבים של מים שפירים למפעלי השבה ולמפעלים לאספקת מים מליחים באזור המערכת הארצית, שמצאי המים האחרים שלהם פחת או שאיכות המים שבהם ירדה, ובלבד שלא תוקצה לצרכניהם כמות העולה על מכסת הבסיס שלהם; נותרה יתרה מכמויות המים השפירים שיועדו להקצאה לפי תקנת משנה זו, תיווסף כמות זו ליתרת הכמות הארצית ותוקצה לפי תקנות 4 ו-5.

(ו) מנהל הרשות הממשלתית, לאחר שקיבל את המלצת סגן בכיר למנהל הכללי של המשרד, רשאי להקצות לצרכן של מפעל השבה, הקצאה חדשה של מים אחרים או תוספת להקצאה, לפי העניין, ובלבד שההקצאה תעמוד על 95% לפחות ממכסת הבסיס של המים האחרים שנקבעה לצרכני אותו מפעל.

(ז) הקצאות לפי תקנת משנה (ו) ייועדו תחילה לפעילות חקלאית חדשה או להגדלת פעילות חקלאית קיימת במגזר המיעוטים; נותרה יתרה לאחר ההקצאות למגזר המיעוטים כאמור, רשאי מנהל הרשות הממשלתית להקצותה לכל פעילות חקלאית אחרת של כלל הצרכנים של מפעלי ההשבה.

(ח) על אף האמור בתקנות משנה (ו) ו-(ז), לשנת 2017 תוקצה תוספת למי מפעל השפד"ן בכמות של 1 מיליון מטרים מעוקבים שתחולק באופן הזה:

(1) לצרכנים שניתן לספק להם מים אחרים ממי מפעל השפד"ן (להלן בתקנה זו – מי השפד"ן) ושלא הוקצו להם לשנת 2013 מים כאמור, יוקצו מי השפד"ן בהיקף של עד 25% מתקרת ההקצאה שלהם או מהכמות שהתבקשה על ידם – לפי הנמוך מביניהם;

(2) יתרת ההקצאה תחולק בין צרכנים שהוקצו להם מי השפד"ן לשנת 2016, שהקצאות המים האחרים שלהם ביחס לתקרת ההקצאה שלהם נמוכות לעומת שאר צרכני מפעל השפד"ן.

(ט) הוקצתה לצרכן כמות מים אחרים לפי תקנת משנה (ו) אשר תסופק לו בפועל בשנת ההקצאה, תופחת מכמות המים השפירים שהוקצתה לו לפי תקנות אלה, כמות שתחושב כמכפלת היחס שבין הקצאת המים השפירים שלו לבין תקרת הקצאת המים השפירים שלו, בכמות המים האחרים שהוקצתה לו כאמור, והכול חלקי 1.2.

8. (א) סבר צרכן כי נפלה טעות בהקצאתו, רשאי להגיש למחוז המשרד שבתחומו עיקר פעילותו החקלאית בקשה לתיקון ההקצאה, עד יום 31 במאי של השנה שבעדה ניתנה ההקצאה, על גבי טופס הבקשה הערוך לפי הנוסח שבתוספת השלישית.

בקשה לתיקון הקצאת מים

(ב) הגשת בקשה לתיקון הקצאה לפי תקנת משנה (א) אינה עוצרת את מניין הימים להגשת ערר על רישיון לפי סעיף 31 לחוק.

9. (א) לצרכן המבצע מיזם חקלאי שהיה קיים בשנה הקודמת לשנת ההקצאה, שפעילותו החקלאית מבוססת על גידול בעלי חיים בלבד, תוקצה בכפוף לזכותו לקיים את הפעילות החקלאית על הקרקע כדין, מתוך הכמויות המפורטות בתקנה 2(א), כמות המים השפירים שהוקצתה לו לפי רישיון ההפקה האחרון שהוצא לו לשנה שקדמה לשנת ההקצאה, והוא לא יהיה זכאי לתוספת לפי תקנות 4 ו-5.

הקצאת מים שפירים לבעלי חיים במיזם חקלאי

(ב) על אף האמור בתקנת משנה (א), צרכן כאמור שחייב לפי פקודת מחלות בעלי חיים [נוסח חדש], התשמ"ה-1985 (להלן – הפקודה), לחסן את בעלי החיים, ושבחישוב מספר בעלי החיים שחוסנו כפול כמות הצריכה השנתית הקבועה להם, כמפורט בטבלה שבתוספת הרביעית, התוצאה היא כמות מים שפירים נמוכה מזו שלפי תקנת משנה (א) – תוקצה הכמות הנמוכה כאמור; מספר בעלי החיים שחוסנו ייקבע לפי נתוני השירותים הווטרינריים של המשרד.

(ג) לצרכן המבצע מיזם חקלאי חדש שפעילותו החקלאית מבוססת על גידול בעלי חיים בלבד ולצרכן כאמור בתקנת משנה (א) שהגדיל את פעילותו, יוקצו, בכפוף לזכותם לקיים את הפעילות החקלאית על הקרקע כדין ובכפוף לחיסון בעלי החיים לפי הפקודה, אם נדרש חיסון כאמור, בעד כל בעל חיים במיזם, מים שפירים בכמות הצריכה השנתית הקבועה לבעל החיים, כמפורט בטבלה שבתוספת הרביעית.

(ד) על אף האמור בתקנת משנה (ג) ובהגדרה ""חקלאות" או "פעילות חקלאית"" שבתקנה 1, גם לצרכן שעיקר פעילותו הוא גידול סוסים לרכיבה, לאימון, לטיפוח ולמכירה, יוקצו מים שפירים בכמות הצריכה השנתית הקבועה לבעל החיים, כמפורט בטבלה שבתוספת הרביעית.

(ה) לצורך קבלת ההקצאה לפי תקנות משנה (ג) ו-(ד) וכתנאי לה, יגיש הצרכן למחוז המשרד שבתחומו עיקר פעילותו החקלאית, עד יום 31 באוקטובר של השנה שבעדה מתבקשת ההקצאה, טופס בקשה הערוך לפי הנוסח שבתוספת החמישית, בצירוף המסמכים כמפורט בטופס ובצירוף אישור השירותים הווטרינריים של המשרד על חיסון בעלי החיים בשנה שקדמה למשנה שבעדה מבוקשת ההקצאה, אם נדרש חיסון כאמור לפי הפקודה.

(ו) לצרכן המבצע מיזם חקלאי, שקיבל היתר רעייה כדין יסופק החלק היחסי של הקצאת המים כמפורט בתקנות משנה (א) עד (ג), לפי העניין, בהתאם לכמות בעלי החיים היוצאים למרעה ולתקופה המרעה, באמצעות ספק הממוקם בסמוך למקום המרעה, בהתאם להמלצת מחוז המשרד שבתחומו עיקר פעילותו החקלאית ובכפוף לאישור מנהל הרשות הממשלתית.

10. (א) צרכן המבצע מיזם חקלאי שפעילותו החקלאית מבוססת על טיפול ראשוני בלבד ומעוניין בהקצאת מים שפירים בעד פעילות זו, יגיש בקשה למחוז המשרד שבתחומו עיקר פעילותו החקלאית, עד יום 31 במאי של השנה שבעדה מתבקשת ההקצאה, על גבי טופס בקשה הערוך לפי הנוסח שבחלק א' לתוספתהשישית, בצירוף חשבוניות על נתוני הצריכה שלו בשלוש השנים שקדמו לשנת ההקצאה ובצירוף הטפסים האלה:

הקצאת מים שפירים לטיפול ראשוני

(1) אישור ספק המים שלו על יכולתו לספק את המים למיזם;

(2) אישור ספק שירותי הביוב שלו על העדר מניעה למתן ההקצאה למיזם החקלאי מבחינת הספקת שירותים בתחום הביוב.

(ב) כמות המים שתוקצה לצרכן כאמור בתקנת משנה (א), תהיה לפי ממוצע הצריכה שלו בעבור פעילות הטיפול הראשוני ב-3 השנים שקדמו לשנת ההקצאה או הכמות הנורמטיבית לפעילות דומה באותו ענף, כקבוע בחלק ב' לתוספת השישית.

11. (א) לצרכן המייצר צמחים או מגדל בעלי חיים למטרה שיקומית בלבד, שמשרד הרווחה והשירותים החברתיים אישר שמתקיימים בה התנאים המפורטים להלן, יוקצו מים שפירים בכמות שתחושב כמפורט בתקנת משנה (ג):

הקצאת מים שפירים למטרות שיקומיות

(1) כל הפעילות במיזם החקלאי מתבצעת למטרה שיקומית בלבד;

(2) הפעילות השיקומית מבוצעת על ידי בעלי מקצוע שהוכשרו לנושא;

(3) הפעילות השיקומית במיזם החקלאי מתקיימת במסגרת תכנית שיקומית מובנית הכוללת 12 מפגשים בשנה לפחות לכל מטופל.

(ב) המבקש הקצאה למטרה המפורטת בתקנת משנה (א), ימציא למחוז המשרד שבתחומו עיקר פעילותו החקלאית, עד יום 31 במאי של השנה שבעדה מתבקשת ההקצאה, טופס בקשה הערוך לפי הנוסח שבטופס 1 בתוספת השביעית, ובצירוף אישור של משרד הרווחה והשירותים החברתיים לפי הנוסח שבטופס 2 בתוספת השביעית.

(ג) ההקצאה לפי תקנת משנה (א) תחושב לכל צרכן לפי צריכת המים הנדרשת להשקיית הצמחים או בעלי החיים הקיימים בשטחו, לפי העניין, כמפורט להלן:

(1) לצמחים – כמפורט בתקנה 6(ג);

(2) לבעלי חיים – לפי סוגם ובהתאם לכמות הצריכה השנתית כמפורט בטבלה שבתוספת הרביעית.

12. (א) לצרכן תינתן האפשרות להעביר עד 30% מכמות המים השפירים או האחרים שהוקצתה לו, לצרכן אחר (להלן בתקנה זו – הצרכן המעביר והצרכן המקבל, בהתאמה), בהתקיים כל התנאים האלה:

העברת מים

(1) הצרכן המעביר והצרכן המקבל הגישו בקשה להעברה עד יום 31 באוקטובר של השנה שבעדה מתבקשת ההעברה, על גבי טופס בקשה הערוך לפי הנוסח שבתוספת השמינית, למחוז המשרד שבתחומו עיקר הפעילות החקלאית של הצרכן המקבל;

(2) לצרכן המעביר יש יתרת מים שלא נוצלה מהקצאתו לאותה שנה, שלא תפחת מהכמות שאותה הוא מבקש להעביר;

(3) הצרכן המעביר לא קיבל באותה שנה תוספת להקצאתו לפי תקנה 4;

(4) הצרכן המקבל לא חורג מהקצאתו לאותה שנה במועד הגשת הבקשה;

(5) ההקצאה של הצרכן המקבל לא תעלה על תקרת הקצאתו; ואולם אם הצרכן המקבל מיזם חקלאי שתוספת ההקצאה לפי תקנה 4 מחושבת בעבורו לגבי מכסת הבסיס של המים השפירים שלו – לא תעלה ההקצאה על 120% ממכסת הבסיס כאמור;

(6) ניתן לבצע את ההעברה מבחינת יכולת האספקה ומבחינה הידרולוגית, לפי קביעת הרשות הממשלתית למים ולביוב;

(7) היה הצרכן המעביר אגודה שיתופית חקלאית – הוא סיפק את כל כמות המים הדרושה לחקלאים הפעילים ולעיבוד חקלאי של שטחיו בידי האגודה, לרבות עיבוד משותף; לעניין זה, "אגודה שיתופית חקלאית" ו"עיבוד משותף" – כהגדרתם בתקנה 16(א).

(ב) על אף האמור בתקנת משנה (א), הצרכן המעביר רשאי להעביר עד מלוא הקצאתו לאותה שנה, לצרכן המקבל, בכפוף לקיומם של התנאים המפורטים בפסקאות (2) עד (6) שבתקנת משנה (א), ובכפוף להגשת בקשה להעברה עד יום 14 בנובמבר של השנה שבה מתבקשת ההעברה, על גבי טופס בקשה הערוך לפי הנוסח שבתוספת השמינית, למחוז המשרד שבתחומו עיקר הפעילות החקלאית של הצרכן המקבל, בכל אחד מן המקרים האלה:

(1) הצרכן המעביר והצרכן המקבל חד הם וההעברה נעשית מרישיון הפקה אחד שברשותו לרישיון הפקה אחר שברשותו למשך שנת ההקצאה;

(2) הצרכן המעביר הוא התאגדות והצרכן המקבל הוא חבר או בעל מניות, לפי העניין, באותו התאגדות או שהצרכן המעביר הוא חבר או בעל מניות, לפי העניין, בהתאגדות שהוא הצרכן המקבל, והכול בכפוף לכל דין החל על ההתאגדות.

13. על אף האמור בתקנות אלה, לצרכנים שמחזיקים באדמות הכבול שבעמק החולה, יוקצו בשל אותן אדמות מים שפירים לפי הקבוע בהסכם הכבול.

אדמת הכבול

14. על אף האמור בתקנות אלה, ובכפוף להתקיימות התנאים המפורטים בהסכם מיום ז' בכסלו התש"ע (24 בנובמבר 2009) בין המדינה לבין אגודת המים עמק הירדן, אגודה חקלאית שיתופית בע"מ, ומפעל המים האזורי מי חצר, שותפות לא רשומה (להלן – אגודת המים), יוקצו לאגודת המים מים שפירים ואחרים לפי סעיף 5 להסכם; ההסכם מונח לעיון הציבור במשרד ומפורסם באתר האינטרנט שלו.

הקצאת מים לאגודת המים עמק הירדן

15. פיתחו צרכנים מפעל מים, למעט מפעל השבה, באזור המפורט בנספח ב' להסכם המים, על בסיס הסכמה מוקדמת בין אותם צרכנים למדינה, המעוגנת בנספח ב' כאמור, שלפיה יינתנו תוספות מים לצרכנים מאותו אזור, רשאי מנהל הרשות הממשלתית להקצות תוספות להקצאתם של צרכנים כאמור, מאותו מפעל, אם ראה כי הם עומדים בתנאים שקבעה המדינה; נתן מנהל הרשות הממשלתית הקצאה לפי תקנה זו, יונחו פרטי ההקצאה לתנאיה לעיון הציבור ברשות הממשלתית למים ולביוב ויפורסמו באתר האינטרנט שלה שכתובתו: [www.water.gov.il](http://www.water.gov.il).

הקצאת תוספות מים אזוריות לפי הסכם המים

16. (א) בתקנה זו –

אמות מידה לחלוקת מים במושב עובדים או בכפר שיתופי

"אגודה חקלאית", "כפר שיתופי" ו"מושב עובדים" – כמשמעותם בתקנה 2 לתקנות האגודות השיתופיות (סוגי אגודות), התשנ"ו-1995;

"אגודה שיתופית חקלאית" – אגודה חקלאית שהרשם סיווג אותה כמושב עובדים או ככפר שיתופי;

"הקצאת המים השנתית" – כמות המים שהוקצתה לאגודה שיתופית חקלאית לפי תקנות אלה;

"חבר אגודה חקלאית" – חבר אגודה שיתופית חקלאית שהוא בעל משק או בן ממשיך כהגדרתם בתקנות האגודות השיתופיות (חברות), התשל"ג-1973;

"חקלאי פעיל" – כל אחד מאלה:

(1) חבר אגודה חקלאית העוסק בחקלאות, או מי שהוכח להנחת דעת האגודה השיתופית כי הוא מבקש לעסוק בעצמו בחקלאות בשנת ההקצאה;

(2) מי שנחלתו משויכת לאגודה שיתופית חקלאית, העוסק בחקלאות, או המבקש לעסוק בחקלאות בשנת ההקצאה;

(3) שותפות של כמה חברי אגודה שיתופית חקלאית, העוסקת בעיבוד חקלאי של הנחלות שברשותם או של נחלות נוספות באגודה;

"עיבוד משותף" – כל אחד מאלה:

(1) מיזם משותף של אגודה שיתופית חקלאית עם חלק מחבריה, לצורך עיבוד חקלאי של שטחי האגודה, כולם או חלקם;

(2) מיזם משותף של שתי אגודות שיתופיות חקלאיות או יותר או של אגודה שיתופית חקלאית ושל גוף אחר, לצורך פעילות חקלאית בשטחי האגודה השיתופית חקלאית, ובלבד שהותר לפי סעיף 2 לחוק ההתיישבות החקלאית (סייגים לשימוש בקרקע חקלאית ובמים), התשכ"ז-1967.

(ב) אגודה שיתופית חקלאית רשאית לספק מים מתוך הקצאת המים השנתית, לחקלאים פעילים, לעיבוד חקלאי של שטחי האגודה על ידי האגודה או לעיבוד משותף של שטחי האגודה בלבד.

(ג) אגודה שיתופית חקלאית לא תדרוש מחקלאי פעיל תשלום בעד מים מתוך הקצאת המים השנתית, מעבר לדמי המים המשולמים בעד הצריכה.

(ד) מי שקיבל מים מתוך הקצאת המים השנתית לא יעבירם לאחר, אלא לפי הוראות תקנות אלה, ולא יגבה תשלום או יקבל תמורה, בכסף או בשווה כסף, בעד העברת מים כאמור.

(ה) אגודה שיתופית חקלאית תספק כמות מים מתוך הקצאת המים השנתית כאמור בתקנת משנה (ב), בהתאם לשיעור השטח המעובד של החקלאי הפעיל או של המיזם החקלאי המשותף, לפי העניין, מתוך השטח המעובד הכולל שברשותה, אלא אם כן התבקשה כמות קטנה יותר.

(ו) נותרה יתרה בלתי מנוצלת מתוך הקצאת המים השנתית של אגודה שיתופית חקלאית – תחולק באופן שווה בין המבקשים בכפוף לאמור בתקנת משנה (ב).

17. תוקפן של תקנות אלה עד יום י"ג בטבת התשע"ח (31 בדצמבר 2017).

תוקף

תוספת ראשונה

(תקנה 1)



תוספת שנייה

(תקנות 4 ו-6(ב))

טופס 1

(תקנה 4)

**טופס בקשה להקצאת תוספת מים שפירים**

לכבוד מחוז

(יש להגיש למחוז המשרד שבתחומו עיקר פעילותו החקלאית של המבקש)

1. פרטי הצרכן המבקש:

מס' זהות

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

כתובת:       טל':

טל' נייד:       פקסימיליה:

דואר אלקטרוני:

2. כתובת המפורט:

עיר       רח'       מס' בית

מיקוד       ת"ד

טל':       טל' נייד:       פקסימיליה:

דואר אלקטרוני:

3. התוספת המבוקשת להקצאה הקיימת:       מ"ק

4. השימוש המיועד לכמות המים השפירים הנוספת המבוקשת (יש לפרט סוגי גידולים והיקף שטחים):

5. פירוט גוש/חלקה של השטח שבעדו מבוקשת התוספת להקצאה:

חתימת המבקש \_\_\_\_\_\_\_\_\_\_\_\_\_\_\_\_\_

תאריך

עמדת מחוז המשרד[[2]](#footnote-2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(שם עובד המחוז, חתימתו ותאריך)

טופס 2

(תקנה 6(ב))

**טופס בקשה להקצאה חדשה או לתוספת להקצאה בעד פעילות חקלאית חדשה**

לכבוד מחוז

(יש להגיש למחוז המשרד שבתחומו עיקר פעילותו החקלאית של המבקש)

1. פרטי המבקש (אם המבקש אינו צרכן עדיין אין למלא פרטי צרכן ראשי וצרכן משנה):

מס' זהות

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

כתובת:       טל':

טל' נייד:       פקסימיליה:

דואר אלקטרוני:

2. הקצאת המים השפירים החדשה המבוקשת / התוספת המבוקשת להקצאה הקיימת:       מ"ק

3. השימוש המיועד לכמות המים השפירים הנוספת המבוקשת (יש לפרט סוגי גידולים והיקף שטחים):

4. כתובת בעל הרישיון (אם המבקש אינו צרכן עדיין אין למלא את הפרטים):

עיר       רח'       מס' בית

מיקוד       ת"ד

טל':       טל' נייד:       פקסימיליה:

5. אם המבקש הוא התאגדות – מהי צורת ההתאגדות:

6. פירוט גוש/חלקה של השטח שבעדו מבוקשת ההקצאה:

חתימת המבקש \_\_\_\_\_\_\_\_\_\_\_\_\_\_\_\_\_

תאריך

**על מגיש הבקשה לצרף את המסמכים האלה**:

(1) מסמכים המעידים כי הוא בעל זכות לשימוש בקרקע חקלאית לפעילות המבוקשת;

(2) אישור על ניהול פנקסי חשבונות ורשומות לפי חוק עסקאות גופים ציבוריים, התשל"ו-1976;

(3)[[3]](#footnote-3) סימון השטח שבעדו מבוקשת ההקצאה על גבי תצלום אוויר בתוספת פרטים מזהים, שיאפשרו איתור מדויק של השטח, כגון מספר גוש, מספר חלקה, שם היישוב וקואורדינטות;

(4) אישור ספק המים, למעט אם הספק הוא מקורות, על יכולת אספקה למבקש על גבי טופס הערוך לפי הנוסח שבטופס 3 בתוספת השנייה לתקנות המים (אמות מידה להקצאת מים לחקלאות בשנת 2017) (הוראת שעה), התשע"ז-2017.

טופס 3

(תקנה 6(ב))

**אישור ספק המים על יכולת אספקה לצרכן המבקש הקצאת מים חדשה או תוספת להקצאה**

שם ספק המים:

מס' רישיון ברשות הממשלתית למים ולביוב:

אני מאשר כי באפשרותי לספק מים שפירים לצרכן

בעבור גוש/חלקה

מקור המים המועדף הוא

שם מורשה החתימה מטעם הספק:

חתימת מורשה החתימה: \_\_\_\_\_\_\_\_\_\_\_\_\_\_ חותמת מורשה החתימה: \_\_\_\_\_\_\_\_\_\_\_\_\_\_

תאריך:

יובהר כי קביעת זהות הספק תיעשה בידי רשות המים לפי סמכויותיה, ואין במסמך זה לחייב את רשות המים לקבוע את הספק הנזכר לעיל כמי שיספק את ההקצאה.

תוספת שלישית

(תקנה 8)

**טופס בקשה לתיקון חישוב הקצאת מים**

לכבוד מחוז

(יש להגיש למחוז המשרד שבתחומו עיקר פעילותו החקלאית של המבקש)

7. פרטי הצרכן המבקש:

מס' זהות:

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

כתובת:       טל':       טל' נייד:

פקסימיליה:       דואר אלקטרוני:

הקצאת מים שפירים:       הקצאת מים אחרים:

8. פירוט טעות החישוב הנטענת:

הצרכן המבקש מצהיר בזה כי הפרטים שמילא בטופס הבקשה הם מלאים ונכונים.

חתימת הצרכן המבקש \_\_\_\_\_\_\_\_\_\_\_\_\_\_

תאריך

עמדת מחוז המשרד[[4]](#footnote-4)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(שם עובד המחוז, חתימתו ותאריך)

תוספת רביעית

(תקנות 9(ב) עד (ד) ו-11(ג)(2))

|  |  |  |
| --- | --- | --- |
| בעל החיים | מטר מעוקב לראש לשנה | מטר מעוקב לראש למחזור |
| כבשים ועזים לבשר | 6.0 |  |
| כבשים ועזים לחלב | 12.0 |  |
| טלאים או גדיים לפיטום מגיל חצי שנה במכלאות | 2.0 |  |
| בקר במרעה | 22.0 |  |
| פרה בעדר חלב | 98.0 |  |
| מטילות רבייה קלות ומטילות כבדות | 0.110 |  |
| מטילות רבייה כבדות | 0.125 |  |
| פטמים |  | 0.015 |
| תרנגולי הודו מטילות לרבייה |  | 0.140 |
| תרנגולי הודו לבשר |  | 0.115 |
| חזירים (אמהות) | 49.3 |  |
| סוסים | 100.0 |  |

תוספת חמישית

(תקנה 9(ה))

**טופס בקשה להקצאת מים לבעלי חיים במיזם חקלאי**

לכבוד מחוז

(יש להגיש למחוז המשרד שבתחומו עיקר פעילותו החקלאית של המבקש)

1. פרטי המבקש:

מס' זהות:

שם המבקש:       כתובת:

טל':       טל' נייד:       פקסימיליה:

דואר אלקטרוני:

2. לגבי מבקש שהוא בעל הקצאה לחקלאות:

מס' זהות:

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

הקצאת מים שפירים:       הקצאת מים אחרים:

3. המטרה שבעדה מבוקשת ההקצאה (יש להקיף בעיגול את המטרה המתאימה):

(א) הקצאת מים שפירים למיזם חקלאי חדש שפעילותו החקלאית מבוססת על גידול בעלי חיים בלבד;

(ב) תוספת להקצאת מים שפירים למיזם חקלאי קיים שפעילותו החקלאית מבוססת על גידול בעלי חיים בלבד והגדיל את פעילותו;

(ג) הקצאת מים שפירים לצרכן שעיקר פעילותו גידול סוסים לרכיבה, לאימון, לטיפול ולמכירה.

המבקש מצהיר בזה כי הפרטים שמילא בטופס הבקשה הם מלאים ונכונים.

חתימת הצרכן המבקש \_\_\_\_\_\_\_\_\_\_\_\_\_

תאריך

המבקש הקצאה למיזם חקלאי חדש או קיים שפעילותו החקלאית מבוססת על בעלי חיים בלבד יצרף את המסמכים האלה:

(1) מסמכים המעידים כי הוא בעל זכות לשימוש בקרקע חקלאית לפעילות המבוקשת;

(2) אישור על ניהול פנקסי חשבונות ורשומות לפי חוק עסקאות גופים ציבוריים, התשל"ו-1976;

(3)[[5]](#footnote-5) מיזם חקלאי קיים יצרף גם טופס 1220 שהוגש למס הכנסה לשנה הקודמת לשנת ההקצאה עם חותמת "נתקבל" של מס הכנסה; אם טרם הוגש לשנה הקודמת כאמור, ניתן להגיש את הטופס שהוגש לשנה שלפניה; ואולם אם המבקש התאגדות, יצרף את פירוט גידוליו לשנה הקודמת לשנת ההקצאה מתוך מאזן ההתאגדות לאותה שנה, חתום ביד רואה החשבון של ההתאגדות;

(4) אישור ספק המים, למעט אם הספק הוא מקורות, על יכולת אספקה למבקש על גבי טופס הערוך לפי הנוסח שבטופס 3 בתוספת השנייה לתקנות המים (אמות מידה להקצאת מים לחקלאות בשנת 2017) (הוראת שעה), התשע"ז-2017;

(5) אישור השירותים הווטרינריים של המשרד על חיסון בעלי החיים בשנה שקדמה לשנה שבעדה מבוקשת ההקצאה, אם נדרש חיסון כאמור לפי דין.

עמדת מחוז המשרד[[6]](#footnote-6)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(שם עובד המחוז, חתימתו ותאריך)

תוספת שישית

(תקנה 10)

**חלק א'**

**טופס בקשה להקצאת מים בעד פעילות לטיפול ראשוני**

לכבוד מחוז

(יש להגיש למחוז המשרד שבתחומו עיקר פעילותו החקלאית של המבקש)

1. פרטי הצרכן המבקש:

מס' זהות

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

כתובת:       טל':

טל' נייד:       פקסימיליה:

דואר אלקטרוני:

2. כתובת בעל הרישיון המפורט:

עיר       רח'       מס' בית

מיקוד       ת"ד

טל':       טל' נייד:       פקסימיליה:

דואר אלקטרוני:

3. צריכת מים שפירים 2012       מ"ק; 2013       מ"ק; 2014       מ"ק

4. הכמות המבוקשת להקצאה:       מ"ק

חתימת המבקש \_\_\_\_\_\_\_\_\_\_\_\_\_

תאריך

עמדת מחוז המשרד[[7]](#footnote-7)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(שם עובד המחוז, חתימתו ותאריך)

**חלק ב'**

**הכמות הנורמטיבית לפעילות הטיפול הראשוני לפי סוגי ענפים**

הענף החקלאי כמות המים במ"ק לטון

גזר 1

פרי הדר 5

תמר 7

תפוח אדמה 1

תוספת שביעית

(תקנה 11(ב))

**טופס בקשה לצורך הקצאת מים לייצור צמחים או גידול בעלי חיים אשר מטרתם שיקומית**

טופס 1

לכבוד מחוז

(יש להגיש למחוז המשרד שבתחומו עיקר פעילותו החקלאית של המבקש)

1. פרטי הצרכן המבקש:

מס' זהות

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

כתובת:       טל':

טל' נייד:       פקסימיליה:

דואר אלקטרוני:

הקצאת מים שפירים:       הקצאת מים אחרים:

הצרכן המבקש מצהיר בזה כי הפרטים שמילא בטופס הבקשה הם מלאים ונכונים.

חתימת הצרכן המבקש \_\_\_\_\_\_\_\_\_\_\_\_\_\_\_\_\_\_

תאריך

עמדת מחוז המשרד[[8]](#footnote-8)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(שם עובד המחוז, חתימתו ותאריך)

טופס 2

לכבוד

לשכת מנכ"ל

mankal@molsa.gov.il/mankalit@education.gov.il

משרד הרווחה והשירותים החברתיים (להלן – משרד הרווחה)

**חלק א': פרטי המבקש**

שם המבקש:       מס' ע"ר/ח"פ:

כתובת:       שם איש קשר:

מס' טלפון:       נייד:       מס' פקס':

**חלק ב': הבקשה**

המבקש מבקש בזה את אישור משרד הרווחה והשירותים החברתיים (להלן – משרד הרווחה) לצורך הקצאת מים לייצור צמחים או לגידול בעלי חיים אשר מטרתם שיקומית לפי תקנות המים (אמות מידה להקצאת מים לחקלאות בשנת 2017) (הוראת שעה), התשע"ז-2017 (להלן – תקנות המים).

להלן תיאור אופי פעילותו השיקומית של המבקש:

האוכלוסייה הנהנית מהפעילות השיקומית של המבקש (לדוגמה: אנשים עם מוגבלויות, ילדים בסיכון, זקנים, משפחות מוחלשות, גמילה והתמכרויות, נוער וצעירים בסיכון):

האם ישנה התקשרות חוזית בין משרד הרווחה לבין המבקש:

אם כן, נא לפרט

שם היחידה האחראית במשרד הרווחה לביצוע ההתקשרות

המבקש קיבל תמיכה ממשרד הרווחה בשנת:

הפרויקט שבעבורו אושרה התמיכה:

**חלק ג': עמדת משרד הרווחה**

הבקשה מאושרת

הבקשה נדחית מהנימוקים האלה:

תאריך שם מנכ"ל \_\_\_\_\_\_\_\_\_\_\_\_\_\_\_\_\_

חתימה וחותמת

**יש לצרף הצהרה חתומה בידי עורך דין על כך שמתקיימים במיזם המבקש התנאים המפורטים בתקנה 11(א) לתקנות המים:**

(1) כל הפעילות במיזם מתבצעת למטרה שיקומית בלבד;

(2) הפעילות השיקומית מבוצעת על ידי בעלי מקצוע שהוכשרו לנושא;

(3) הפעילות השיקומית במיזם מתקיימת במסגרת תכנית שיקומית מובנית הכוללת 12 מפגשים בשנה לפחות לכל מטופל.

תוספת שמינית

(תקנה 12(א)(1) ו-(ב))

**טופס בקשה להעברת מים**

לכבוד מחוז

(יש להגיש למחוז המשרד שבתחומו עיקר פעילותו החקלאית של המקבל)

1. פרטי הצרכן מעביר המים:

מס' זהות:

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

כתובת:       טל':

טל' נייד:       פקסימיליה:

דואר אלקטרוני:

הקצאת מים שפירים:       הקצאת מים אחרים:

יתרת הקצאת מים שפירים שטרם נוצלה:       נכון לתאריך:

יתרת הקצאת מים אחרים שטרם נוצלה:       נכון לתאריך:

2. פרטי הצרכן מקבל המים:

מס' זהות:

שם צרכן ראשי:       מס' צרכן ראשי ברישיון:

שם צרכן משנה:       מס' צרכן משנה ברישיון:

כתובת:       טל':       טל' נייד:

פקסימיליה:       דואר אלקטרוני:

3. כמות וסוג המים שמבקשים הצרכן המעביר והצרכן המקבל להעביר:

כמות המים:       מ"ק

סוג המים – צרכן מעביר:       סוג המים – צרכן מקבל:

ספק המים – צרכן מעביר:       ספק המים – צרכן מקבל:

(יש לצרף את אישור ספק המים שבאמצעותו מבוקש לבצע את ההעברה על יכולתו לבצע את ההעברה).

4. האם בצרכן המעביר ובצרכן המקבל מתקיים אחד מאלה (תקנה 12(ב)):

(1) לצרכן יש יותר מרישיון הפקה אחד, והוא מבקש להעביר הקצאת מים שניתנה לו לפי רישיון הפקה אחד, כך שתיווסף להקצאת מים שניתנה לו לפי רישיון הפקה אחר שברשותו למשך שנת ההקצאה;

(2) הצרכן המעביר הוא התאגדות כהגדרתו בתקנות המים (אמות מידה להקצאת מים לחקלאות בשנת 2017) (הוראת שעה), התשע"ז-2017 (להלן בטופס זה – ההתאגדות) שהצרכן המקבל הוא חבר או בעל מניות בו, לפי העניין;

(3) הצרכן המעביר הוא חבר או בעל מניות, לפי העניין, בהתאגדות, שהוא הצרכן המקבל.

**הצרכן המקבל והצרכן המעביר מצהירים בזה כי הפרטים שמילאו בטופס הבקשה הם מלאים ונכונים**.

חתימת הצרכן המקבל \_\_\_\_\_\_\_\_\_\_\_\_\_\_ חתימת הצרכן המעביר \_\_\_\_\_\_\_\_\_\_\_\_\_\_\_

תאריך

עמדת מחוז המשרד[[9]](#footnote-9)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(שם עובד המחוז, חתימתו ותאריך)

כ"ו בטבת התשע"ז (24 בינואר 2017) אורי אריאל

שר החקלאות ופיתוח הכפר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ז מס' 7774](http://www.nevo.co.il/Law_word/law06/tak-7774.pdf) מיום 9.2.2017 עמ' 660. [↑](#footnote-ref-1)
2. יובהר כי עמדת המחוז אינה אישור לקבלת הבקשה וכי ההקצאה המאושרת היא לפי רישיון ההפקה שמוציא מנהל הרשות הממשלתית. [↑](#footnote-ref-2)
3. על אף האמור בפסקה (3), אם הבקשה היא להקצאה בעד פעילות חקלאית חדשה, שהמבקש לא היה חייב לפי דין להגיש בשלה מסמכים כאמור, ימציא המבקש מסמכים אלה למחוז המשרד שבתחומו עיקר פעילותו החקלאית, עד יום 31 באוגוסט של השנה העוקבת לשנה שבעדה מוגשת הבקשה. [↑](#footnote-ref-3)
4. יובהר כי עמדת המחוז אינה אישור לקבלת הבקשה וכי ההקצאה המאושרת היא לפי רישיון ההפקה שמוציא מנהל רשות המים. [↑](#footnote-ref-4)
5. על אף האמור בפסקה (3), אם הבקשה להקצאה בעד פעילות חקלאית חדשה, שהמבקש לא חייב היה לפי דין להגיש בשלה מסמכים כאמור, ימציא המבקש מסמכים אלה למחוז המשרד שבתחומו עיקר פעילותו החקלאית, עד יום 31 באוגוסט של השנה העוקבת לשנה שבעדה הוגשה הבקשה. [↑](#footnote-ref-5)
6. יובהר כי עמדת המחוז אינה אישור לקבלת הבקשה וכי ההקצאה המאושרת היא לפי רישיון ההפקה שמוציא מנהל רשות המים. [↑](#footnote-ref-6)
7. יובהר כי עמדת המחוז אינה אישור לקבלת הבקשה וכי ההקצאה המאושרת היא לפי רישיון ההפקה שמוציא מנהל רשות המים. [↑](#footnote-ref-7)
8. יובהר כי עמדת המחוז אינה אישור לקבלת הבקשה וכי ההקצאה המאושרת היא לפי רישיון ההפקה שמוציא מנהל רשות המים. [↑](#footnote-ref-8)
9. יובהר כי עמדת המחוז אינה אישור לקבלת הבקשה וכי ההקצאה המאושרת היא לפי רישיון ההפקה שמוציא מנהל רשות המים. [↑](#footnote-ref-9)