תקנות המים (ייעול השימוש במים במטעים), תשל"ב-1971

רשויות ומשפט מנהלי – תשתיות – מים – שימוש במים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | שימוש בכמות נחסכת | סעיף 2 |
| 2 | [Go](#Seif2) | בקשה לשימוש בכמות נחסכת | סעיף 3 |
| 2 | [Go](#Seif3) | בחינת הבקשה | סעיף 4 |
| 2 | [Go](#Seif4) | הודעה על תחילת פעולות | סעיף 5 |
| 2 | [Go](#Seif5) | דרישת פרטים נוספים | סעיף 6 |
| 2 | [Go](#Seif6) | היתרים אחרים | סעיף 7 |
| 2 | [Go](#Seif7) | אי זכאות לכמויות צריכה מקסימליות | סעיף 8 |
| 2 | [Go](#Seif8) | אי תחולה | סעיף 9 |
| 2 | [Go](#Seif9) | השם | סעיף 10 |

תקנות המים (ייעול השימוש במים במטעים), תשל"ב-1971[[1]](#footnote-1)\*

בתוקף סמכותי לפי סעיפים 21 ו-159 לחוק המים, תשי"ט-1959, ולאחר התייעצות עם מועצת המים, אני מתקין תקנות אלה:

1. בתקנות אלה –

הגדרות

"צרכן" - אדם הצורך מים על פי רשיון הפקה שבו פורטו שמו וכמויות המים המוקצות לו להשקאת שטח מטע, בין אם הפיקם בעצמו ובין אם קיבלם מספק;

"שטח מטע" - שטח מטע הרשום כשטח מטע בפנקס המים, ובהעדר רישום בו - שטח מטע שהכיר בו נציב המים כשטח מטע לענין מכסת המים;

"כמות נחסכת" - כמות מים שחסך צרכן ממכסתו, כתוצאה מפעולות שעשה לשם ייעול השימוש במים, באישורו של נציב המים.

2. (א) צרכן, אשר כתוצאה מפעולות שביצע לשם ייעול השימוש במים בהתאם לתקנות אלה, המגיע לכמות נחסכת, תישמר זכותו לקבל את מלוא המכסה.

שימוש בכמות נחסכת

(ב) צרכן רשאי להשתמש בכמות הנחסכת, לשם השקאת מטעים נוספים על שטח המטע שלו שבגינו ניתנה לו המכסה, ובלבד שלא יהיה בכך כדי להקנות זכות לכמות מים נוספת בעתיד, העולה על שיעור הכמות הנחסכת, לגבי שטח המטע ולגבי המטעים הנוספים כאחד.

(ג) לבקשתו של צרכן בעל כמות מים נחסכת, להעברת הכמות הנחסכת ממקום אחד למשנהו, יתן נציב המים עדיפות על פני כל בקשה אחרת להספקת מים.

3. צרכן העומד לבצע פעולות לייעול השימוש במים וברצונו להשתמש בכמות הנחסכת כאמור בתקנה 2, יגיש לנציב המים בקשה שבה יפורטו שיטות הייעול ופעולות הייעול שהוא עומד לנקוט בהן בשטח המטע שלו, אמצעי הייעול, תחזית התוצאות הצפויות, אומדן הכמות הנחסכת ופירוט השטחים וסוגי המטעים שבהם ברצונו להשתמש בכמות הנחסכת.

בקשה לשימוש בכמות נחסכת

4. נציב המים יבחן את הבקשה ואת השיטות והאמצעים לייעול השימוש במים, ויודיע לצרכן בכתב את תוצאות הבחינה ואת החלטתו לגביה.

בחינת הבקשה

5. אישר נציב המים את הבקשה, יודיע הצרכן לנציב המים על מועד התחילה של ביצוע הפעולות לייעול השימוש במים, וישלח אחת לשנה לנציב המים דו"ח מפורט על התקדמות ביצוען של הפעולות ועל שיעור הכמות הנחסכת מדי שנה.

הודעה על תחילת פעולות

6. נציב המים רשאי לדרוש מצרכן, מפעם לפעם, פרטים נוספים על פעולות ייעול השימוש במים שהוא עושה ועל השימוש בכמות הנחסכת.

דרישת פרטים נוספים

7. אישר נציב המים בקשתו של צרכן, רשאי הצרכן להשתמש באישור לענין היתר נטיעה או כל היתר אחר הדרוש לגבי המטע שהוא עתיד להשקות בכמות הנחסכת.

היתרים אחרים

8. שטח מטע שלגביו נעשו פעולות לייעול השימוש במים, כמשמעותן בתקנות אלה, וכן מטע המושקה בכמות נחסכת, לא יהיו זכאים לכמויות צריכה מקסימליות כמשמעותן בתקנות המים (שימוש במים באזורי קיצוב), תשכ"ט-1969.

אי זכאות לכמויות צריכה מקסימליות

9. תקנות אלה לא יחולו על ישוב מתוכנן כמשמעותו בתקנות המים (שימוש במים באזורי קיצוב), תשכ"ט-1969.

אי תחולה

10. לתקנות אלה ייקרא "תקנות המים (ייעול השימוש במים במטעים), תשל"ב-1971".

השם

א' בכסלו תשל"ב (19 בנובמבר 1971) חיים גבתי

שר החקלאות

1. \* פורסמו [ק"ת תשל"ב מס' 2785](http://www.nevo.co.il/Law_word/law06/TAK-2785.pdf) מיום 16.12.1971 עמ' 386. [↑](#footnote-ref-1)