תקנות המים (סדרי הדין לפני בית הדין לעניני מים ובערעורים על החלטותיו), תשכ"ו-1966

רשויות ומשפט מנהלי – תשתיות – מים

בתי משפט וסדרי דין – בתי משפט ובתי דין

בתי משפט וסדרי דין – סדר דין אזרחי – סדר דין בבי"ד שונים

בתי משפט וסדרי דין – סדר דין אזרחי – ערעור על החלטות

תוכן ענינים

|  |  |  |  |
| --- | --- | --- | --- |
| 3 | [Go](#Seif0) | הגדרות | סעיף 1 |
| 4 | [Go](#Seif1) | הגשת תובענה | סעיף 2 |
| 4 | [Go](#Seif2) | מקום מסירת תובענה | סעיף 3 |
| 4 | [Go](#Seif3) | חתימת תובענה | סעיף 4 |
| 4 | [Go](#Seif4) | מועד להגשת ערר מים וערר ניקוז | סעיף 5 |
| 4 | [Go](#Seif5) | מועד להגשת בקשה | סעיף 6 |
| 4 | [Go](#Seif6) | פרטי כתב התובענה | סעיף 7 |
| 4 | [Go](#Seif7) | צירוף מסמכים | סעיף 8 |
| 4 | [Go](#Seif8) | העברת כתב תובענה למשיב | סעיף 9 |
| 4 | [Go](#Seif9) | תשובת המשיב | סעיף 10 |
| 4 | [Go](#Seif10) | חתימת התשובה | סעיף 11 |
| 4 | [Go](#Seif11) | צירוף תצהיר לתשובה | סעיף 12 |
| 4 | [Go](#Seif12) | מסירת תשובה לעורר או למבקש | סעיף 13 |
| 4 | [Go](#Seif13) | החלטה על יסוד חומר בכתב | סעיף 14 |
| 5 | [Go](#Seif14) | קביעת מועד לשמיעת התובענה | סעיף 15 |
| 5 | [Go](#Seif15) | התייצבות לחקירה שכנגד | סעיף 16 |
| 5 | [Go](#Seif16) | תצהיר כראיה | סעיף 17 |
| 5 | [Go](#Seif17) | שמיעת הטענות | סעיף 18 |
| 5 | [Go](#Seif18) | תשובת העורר או המבקש | סעיף 19 |
| 5 | [Go](#Seif19) | דיון שלא בפני בעלי הדין | סעיף 20 |
| 5 | [Go](#Seif20) | טענות פגם | סעיף 21 |
| 5 | [Go](#Seif21) | תיקון פגמים | סעיף 22 |
| 5 | [Go](#Seif22) | דחיית השמיעה | סעיף 23 |
| 5 | [Go](#Seif23) | הדיון מוגבל לנימוקים | סעיף 24 |
| 5 | [Go](#Seif24) | פרטים נוספים וראיות נוספות | סעיף 25 |
| 5 | [Go](#Seif25) | איחוד התובענות | סעיף 26 |
| 5 | [Go](#Seif26) | צירוף בעלי הדין | סעיף 27 |
| 5 | [Go](#Seif27) | שינוי הרכב בית הדין | סעיף 28 |
| 5 | [Go](#Seif28) | החלטת בית הדין | סעיף 29 |
| 5 | [Go](#Seif29) | מסירת העתק ההחלטה | סעיף 30 |
| 5 | [Go](#Seif30) | מסירת הזמנות או מסמכים | סעיף 31 |
| 5 | [Go](#Seif31) | מסירת הזמנה או מסמכים עם אישור המסירה | סעיף 32 |
| 6 | [Go](#Seif32) | ערעורים על החלטת בית הדין | סעיף 33 |
| 6 | [Go](#Seif33) | שכר לנציגי ציבור | סעיף 34 |
| 6 | [Go](#Seif34) | אגרות שלא לפי התוספת | סעיף 35 |
| 6 | [Go](#Seif35) | אגרות לפי התוספת | סעיף 36 |
| 6 | [Go](#Seif36) | ביטול | סעיף 37 |
| 6 | [Go](#Seif37) | השם | סעיף 38 |
| 6 | [Go](#med0) | תוספת |  |

תקנות המים (סדרי הדין לפני בית הדין לעניני מים ובערעורים על החלטותיו), תשכ"ו-1966[[1]](#footnote-1)\*

בתוקף סמכותי לפי סעיף 147 לחוק המים, תשי"ט-1959, ובתוקף שאר הסמכויות הנתונות לי לפי כל דין, אני מתקין תקנות אלה:

1. בתקנות אלה –

הגדרות

"חוק המים" – חוק המים, תשי"ט-1959;

"חוק הניקוז" – חוק הניקוז וההגנה מפני שטפונות, תשי"ט-1959;

"חוק הקידוח" – חוק הפיקוח על קידוחי מים, תשט"ו-1955;

"חוק המדידה" – חוק מדידת מים, תשט"ו-1955;

"בית דין" – בית דין לעניני מים שהוקם לפי סעיף 140 לחוק המים;

"תובענה" – לרבות –

(1) ערר לפי סעיפים 13, 16, 22א(ג), 31, 34, 35(ד), 43, 44ט, 44יא(א), 44יד(ד), 44טז(א), 44יט(ב), 61, 75, 89, 98 או 124ה לחוק המים (להלן – ערר מים) וערר לפי סעיף 119 לחוק המים (להלן – ערר על היטל);

(2) ערר לפי סעיף 8 לחוק הניקוז (להלן – ערר ניקוז) וערר לפי סעיף 42 לחוק הניקוז (להלן – ערר על שומה);

(3) ערר לפי סעיף 9 לחוק הקידוח (להלן – ערר קידוח);

(4) ערר לפי סעיף 8(ו) לחוק המדידה (להלן – ערר מדידה);

(5) בקשה להכרעת בית הדין בעניני פיצויים לפי סעיפים 18, 44(ב), 44כב(ג), 79(ב)(2) או 94 לחוק המים, ולפי סעיפים 6(ג), 35(א) או 53(ג) לחוק הניקוז (להלן – בקשה).

"משיב" –

(1) בערר מים לפי סעיפים 13, 16, 22א(ג), 31, 34, 35(ד), 43, 44ט, 44יא(א), 44יד(ד), 44טז(א), 44יט(ב), 44כב(ג), 98, או 124ה, בערר על היתר או צו לפי סעיף 98 ובבקשה לפי סעיפים 18 ו-44(ב) לחוק המים – נציב המים;

(2) בערר מים לפי סעיפים 61 או 75, בערר על אישור לפי סעיף 98 לחוק המים ובערר על היטל – שר החקלאות;

(3) בערר ניקוז ובבקשה לפי סעיפים 6(ג) או 53(ג) לחוק הניקוז – נציב המים;

(4) בערר קידוח – נציב המים;

(5) בערר מדידה – נציב המים;

(6) בערר על שומה – רשות הניקוז;

(7) בבקשה לפי סעיפים 79(ב)(2) או 94 לחוק המים – רשות המים;

(8) בבקשה לפי סעיף 35(א) לחוק הניקוז – רשות הניקוז, ואם פעל נציב המים לפי סעיף 50 לחוק הניקוז – נציב המים.

2. תובענה תוגש בחמישה עותקים לבית הדין שבאזור שיפוטו נמצא הנכס אליו מתייחסים הצו, ההודעה או ההחלטה, נשוא הערר או הבקשה.

הגשת תובענה

3. כתב התובענה יימסר לבית הדין במקום מושבו.

מקום מסירת תובענה

4. כתב התובענה ייחתם ביד העורר או המבקש או בא כוחם.

חתימת תובענה

5. ערר מים, למעט ערר לפי סעיפים 22א(ג), 31, 44ט, 44יד(ד) או 124ה לחוק המים, וערר ניקוז יוגשו תוך 60 יום לאחר פרסום הצו או ההודעה או לאחר מסירת ההודעה על הצו, ההחלטה, ההוראה או הפעולה נשוא הערר.

מועד להגשת ערר מים וערר ניקוז

6. בקשה תוגש תוך 60 יום לאחר מסירת ההחלטה על קביעת הפיצויים.

מועד להגשת בקשה

7. בתובענה יפורטו:

פרטי כתב התובענה

(1) שמו של העורר או המבקש, משלח ידו, מענו והמען למסירת מסמכים;

(2) המשיב ומענו;

(3) העובדות שעליהן מסתמך העורר או המבקש;

(4) הנימוקים שעליהם מבסס העורר את עררו או המבקש את בקשתו, לרבות נימוקים משפטיים, כל נימוק בפסקה מיוחדת;

(5) הסעד המבוקש.

8. לתובענה יצורפו מסמכים אלה בחמישה עותקים.

צירוף מסמכים

(1) תצהיר לאימות העובדות שעליהן מסתמך העורר או המבקש;

(2) (א) בערר – העתק ההודעה על הצו, ההחלטה, ההוראה או הפעולה שעליהם עוררים;

(ב) בבקשה – העתק ההחלטה על קביעת הפיצויים;

(3) מסמכים המוכיחים את בעלותו או החזקתו של העורר או המבקש בנכס אליו מתייחסים הצו, ההודעה, ההחלטה, ההוראה או הפעולה, נשוא התובענה;

(4) תשריטים המתארים את הנכס האמור בפסקה (3).

9. הוגשה לבית הדין תובענה, ישלח אב-בית-הדין למשיב שני עותקים של כתב התובענה ושל כל מסמך שצורף לו.

העברת כתב תובענה למשיב

10. המשיב רשאי להגיש לבית הדין, לא יאוחר מחמישה עשר יום לאחר שנמסר לו עותק התובענה, תשובה מנומקת בשלושה עותקים, והוא חייב להגיש תשובה כאמור אם נדרש לעשות כך על ידי אב-בית-הדין.

תשובת המשיב

11. התשובה תיחתם ביד המשיב או בא כוחו.

חתימת התשובה

12. המשיב רשאי לצרף לתשובתו תצהיר בשלושה עותקים לאימות העובדות שעליהן הוא מסתמך.

צירוף תצהיר לתשובה

13. הוגשה תשובת המשיב, ישלח אב-בית-הדין לעורר או למבקש עותק אחד מהתשובה על כל מסמך שצורף אליה.

מסירת תשובה לעורר או למבקש

14. ויתרו בעלי הדין על השמעת טענותיהם לפני בית הדין, רשאי בית הדין לתת החלטתו על יסוד החומר שבכתב שהובא לפניו.

החלטה על יסוד חומר בכתב

15. לא ויתרו בעלי הדין כאמור בתקנה 14, או החליט אב-בית-הדין להזמין את בעלי הדין, יקבע אב-בית-הדין מועד לשמיעת הטענות וישלח הזמנות לעורר או למבקש ולמשיב, ובלבד שההזמנה תימסר לבעלי הדין שבעה ימים לפחות לפני מועד הישיבה.

קביעת מועד לשמיעת התובענה

16. רצה אחד מבעלי הדין לחקור חקירה שכנגד אדם שמסר תצהיר לאימות העובדות שעליהן מסתמך בעל הדין השני, יודיע על כך לבעל הדין ארבעה ימים לפחות לפני מועד השמיעה, וימסור העתק של הודעתו לאב-בית-הדין.

התייצבות לחקירה שכנגד

17. הודיע אחד מבעלי הדין כאמור בתקנה 16, לא ישמש התצהיר שעליו ניתנה ההודעה ראיה, אלא אם היה המצהיר נוכח בשמיעת התובענה כשהוא מוכן לחקירה שכנגד או אם היה בית הדין משוכנע שקבלת התצהיר דרושה למען הצדק.

תצהיר כראיה

18. בית הדין ישמע תחילה את טענות העורר או המבקש ולאחר מכן את טענות המשיב.

שמיעת הטענות

19. בית הדין רשאי, ככל שהדבר ייראה לו, להתיר לעורר או למבקש להשיב לטענות המשיב.

תשובת העורר או המבקש

20. לא התייצב אחד מבעלי הדין לפני בית הדין במועד הקבוע לשמיעת התובענה, רשאי בית הדין לדון ולהחליט שלא בפניו.

דיון שלא בפני בעלי הדין

21. בשמיעת תובענה לא ייזקק בית הדין לכל טענות של פגם בצורתה או בצורת תשובת המשיב, אלא אם כן נמסרה הודעה בכתב על כך לבעל הדין השני לפחות ארבעה ימים לפני היום שנקבע לשמיעת הטענות ובעל הדין לא תיקן את הפגם לפני אותו מועד.

טענות פגם

22. נמסרה הודעה כאמור בתקנה 21 ובעל הדין לא תיקן את הפגם בעוד מועד, רשאי בית הדין - מטעמים המצדיקים זאת לדעתו - להרשות לבעל הדין לתקן את הפגמים בתנאים שיקבעם.

תיקון פגמים

23. בית הדין רשאי לדחות את שמיעת התובענה למועד אחר, ומשהתחיל בשמיעה - לדחות את המשך הדיון בה, אם הדחיה דרושה, לדעתו, למען הצדק.

דחיית השמיעה

24. בשמיעת התובענה לא ייזקק בית הדין לכל נימוק שלא הוזכר בה או בתשובה, אלא אם הוא משוכנע שהנימוק הושמט שלא באשמת בעל הדין המבקש להיעזר בו או ששמיעת הנימוק דרושה למען הצדק.

הדיון מוגבל לנימוקים

25. בית הדין רשאי להורות על הגשת פרטים נוספים להמצאת ראיות נוספות בכל ענין הנזכר בתובענה או בתשובה וביחס לכל נימוק שבית הדין החליט להיזקק לו כאמור בתקנה 24.

פרטים נוספים וראיות נוספות

26. בית הדין רשאי לאחד תובענות התלויות ועומדות לפניו, לדון בהן במשותף ולתת החלטה אחת בכולן, אם כרוכות בהן אותן בעיות חוק או אותן בעיות עובדה, או בעיות חוק או בעיות עובדה דומות.

איחוד התובענות

27. בית הדין רשאי בכל שלב של מהלך הדין לצרף כעורר, כמבקש או כמשיב בתובענה שלפניו, כל אדם הנראה לו כמעונין בה.

צירוף בעלי הדין

28. נבצר מחבר בית דין להמשיך בבירור תובענה, רשאי בית הדין להמשיך בבירור התובענה בהרכב אחר, החל מהשלב אליו הגיע הבירור, ורואים את הבירור שקויים בהרכב הקודם כאילו קויים בהרכב החדש.

שינוי הרכב בית הדין

29. החלטת בית הדין תיערך בכתב ותיחתם ביד אב-בית-הדין, ואם ישב בית הדין בשלושה, גם על ידי שני חברי בית הדין האחרים.

החלטת בית הדין

30. העתק ההחלטה, מאושר בידי אב-בית-הדין, יישלח בדואר רשום לעורר או למבקש ולמשיב סמוך ככל האפשר למתן ההחלטה.

מסירת העתק ההחלטה

31. ההוראות החלות על מסירת הזמנות או מסמכים בבתי המשפט המחוזיים בענינים אזרחיים יחולו על מסירת הזמנות או מסמכים לפי תקנות אלה בשינויים המחוייבים לפי הענין ובשינויים האמורים בתקנה 32.

מסירת הזמנות או מסמכים

32. בית הדין רשאי לשלוח לבעל דין או לבא כוחו הזמנה או מסמך בדואר רשום עם אישור המסירה ולראות באישור המסירה כאמור ראיה למסירת ההזמנה או המסמך; הוראה זו לא תחול על מסירת הודעה בדבר פסק דין או החלטה שניתנו שלא בפני בעל הדין ועל מסירת העתק מאושר של פסק דין או של החלטה כאמור לבעל הדין.

מסירת הזמנה או מסמכים עם אישור המסירה

33. על הדיון בערעור על פסקי דין של בית הדין ובערעור על החלטותיו יחולו הוראות פרק כ"ה לתקנות סדרי הדין האזרחי, תשכ"ג-1963, בשינויים המחוייבים לפי הענין.

ערעורים על החלטת בית הדין

34. לנציג ציבור בבית הדין, למעט נציג שהוא עובד מדינה, ישולם שכר של 76 שקלים בעד כל יום שבו השתתף בישיבת בית הדין.

שכר לנציגי ציבור

תק' (מס' 2)   
תש"ם-1980

מיום 22.3.1976

**תק' תשל"ו-1976**

[ק"ת תשל"ו מס' 3497](http://www.nevo.co.il/Law_word/law06/TAK-3497.pdf) מיום 22.3.1976 עמ' 1186

34. לנציג ציבור בבית הדין, למעט נציג שהוא עובד מדינה, ישולם שכר של ~~30~~ 100 לירות בעד כל יום שבו השתתף בישיבת בית הדין.

מיום 1.7.1978

**תק' תשל"ח-1978**

[ק"ת תשל"ח מס' 3858](http://www.nevo.co.il/Law_word/law06/TAK-3858.pdf) מיום 13.6.1978 עמ' 1475

34. לנציג ציבור בבית הדין, למעט נציג שהוא עובד מדינה, ישולם שכר של ~~100~~ 225 לירות בעד כל יום שבו השתתף בישיבת בית הדין.

מיום 1.7.1980

**תק' (מס' 2) תש"ם-1980**

[ק"ת תש"ם מס' 4158](http://www.nevo.co.il/Law_word/law06/TAK-4158.pdf) מיום 25.8.1980 עמ' 2290

34. לנציג ציבור בבית הדין, למעט נציג שהוא עובד מדינה, ישולם שכר של ~~225 לירות~~ 76 שקלים בעד כל יום שבו השתתף בישיבת בית הדין.

35. בעד הליכים וענינים שאינם מפורטים בתוספת ישולמו האגרות המשתלמות בעד אותם הליכים וענינים בבית משפט שלום לפי תקנות בית המשפט (אגרות), תשי"ז-1957.

אגרות שלא לפי התוספת

36. בעד כל הליך מההליכים המפורטים בתוספת תשולם אגרה בסך 250 לירות.

אגרות לפי התוספת

תק' תש"ם-1980

מיום 15.4.1980

**תק' תש"ם-1980**

[ק"ת תש"ם מס' 4110](http://www.nevo.co.il/Law_word/law06/TAK-4110.pdf) מיום 15.4.1980 עמ' 1334

**החלפת תקנה 36**

נוסח הקודם:

~~36. בעד הליכים המפורטים בתוספת ישולמו האגרות הנקובות בה.~~

37. תקנות המים (סדרי הדין לפני בית הדין לעניני מים ובערעורים על החלטותיו), תש"ך-1960 - בטלות.

ביטול

38. לתקנות אלה ייקרא "תקנות המים (סדרי הדין לפני בית הדין לעניני מים ובערעורים על החלטותיו), תשכ"ו-1966".

השם

תוספת

תק' תש"ם-1980

(תקנה 36)

(1) (א) ערר מים למעט ערר לפי סעיף 124(ה) לחוק המים

(ב) ערר לפי סעיף 124(ה) לחוק המים

(2) ערר קידוח

(3) ערר ניקוז

(4) ערר מדידה

(5) ערר על היטל

(6) ערר על שומה

(7) בקשה

מיום 15.4.1980

**תק' תש"ם-1980**

[ק"ת תש"ם מס' 4110](http://www.nevo.co.il/Law_word/law06/TAK-4110.pdf) מיום 15.4.1980 עמ' 1334

~~לירות~~

(1) (א) ערר מים למעט ערר לפי סעיף 124(ה) לחוק המים ~~10~~

(ב) ערר לפי סעיף 124(ה) לחוק המים ~~25~~

(2) ערר קידוח ~~10~~

(3) ערר ניקוז ~~10~~

(4) ערר מדידה ~~10~~

(5) ערר על היטל ~~25~~

(6) ערר על שומה ~~25~~

(7) בקשה ~~25~~

י' באב תשכ"ו (27 ביולי 1966) יעקב ש' שפירא

שר המשפטים

1. \* פורסמו [ק"ת תשכ"ו מס' 1914](http://www.nevo.co.il/Law_word/law06/TAK-1914.pdf) מיום 4.8.1966 עמ' 2595.

   תוקנו [ק"ת תשל"ו מס' 3497](http://www.nevo.co.il/Law_word/law06/TAK-3497.pdf) מיום 22.3.1976 עמ' 1186 – תק' תשל"ו-1976.

   [ק"ת תשל"ח מס' 3858](http://www.nevo.co.il/Law_word/law06/TAK-3858.pdf) מיום 13.6.1978 עמ' 1475 – תק' תשל"ח-1978; תחילתן ביום 1.7.1978.

   [ק"ת תש"ם מס' 4110](http://www.nevo.co.il/Law_word/law06/TAK-4110.pdf) מיום 15.4.1980 עמ' 1334 – תק' תש"ם-1980. [מס' 4158](http://www.nevo.co.il/Law_word/law06/TAK-4158.pdf) מיום 25.8.1980 עמ' 2290 – תק' (מס' 2) תש"ם-1980; תחילתן ביום 1.7.1980. [↑](#footnote-ref-1)