תקנות המים (קרן האיזון), תשכ"ו-1965

רשויות ומשפט מנהלי – תשתיות – מים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | מועצה מייעצת לקרן | סעיף 1 |
| 2 | [Go](#Seif1) | תפקיד המועצה | סעיף 2 |
| 2 | [Go](#Seif2) | כינוס וסדרי עבודה של המועצה | סעיף 3 |
| 2 | [Go](#Seif3) | מועד תשלום של היטל איזון | סעיף 4 |
| 2 | [Go](#Seif4) | בקשה לפטור מהיטל | סעיף 5 |
| 2 | [Go](#Seif5) | בקשה להענקה | סעיף 6 |
| 2 | [Go](#Seif6) | בקשות להענקה במקרים מיוחדים | סעיף 7 |
| 3 | [Go](#Seif7) | בקשה להענקה שהוגשה באיחור | סעיף 8 |
| 3 | [Go](#Seif8) | הענקה עבור שנים קודמות | סעיף 9 |
| 3 | [Go](#Seif9) | תשלום על חשבון ההענקה | סעיף 10 |
| 3 | [Go](#Seif10) | סדרי תשלום על חשבון הענקה | סעיף 11 |
| 3 | [Go](#Seif11) | שיעור ההענקות | סעיף 12 |
| 4 | [Go](#Seif12) | אין כותרת | סעיף 12א |
| 4 | [Go](#Seif13) | עריכת חשבון סופי | סעיף 13 |
| 4 | [Go](#Seif14) | בקורת רואה חשבון | סעיף 14 |
| 4 | [Go](#Seif15) | ניהול הקרן | סעיף 15 |
| 4 | [Go](#Seif16) | ביטול | סעיף 16 |
| 4 | [Go](#Seif17) | השם | סעיף 17 |

תקנות המים (קרן האיזון), תשכ"ו-1965[[1]](#footnote-1)\*

בתוקף סמכותי לפי הסעיפים 124 ו-159 לחוק המים, תשי"ט-1959, ולאחר התייעצות עם מועצת המים, אני מתקין תקנות אלה:

1. (א) לקרן האיזון (להלן - הקרן) תהיה מועצה מייעצת (להלן – המועצה) בת תשעה חברים שתמונה על ידי שר החקלאות, בהרכב זה:

מועצה מייעצת לקרן

(1) נציג משרד האוצר;

(2) נציג משרד החקלאות;

(3) נציג משרד הפנים;

(4) 6 נציגי ספקים וצרכנים אשר ייבחרו מבין חברי מועצת המים, בשים לב להרכב מועצת המים לפי סעיף 126(ג) לחוק.

(ב) יושב ראש המועצה ייבחר על ידיה מבין חבריה.

2. תפקיד המועצה לדון ולייעץ בכל הקשור בניהולה ופעולותיה של הקרן, לרבות תקציבה.

תפקיד המועצה

3. המועצה תכונס על ידי היושב ראש לפחות ארבע פעמים בשנה, או לפי דרישת שליש מחבריה; סדרי עבודתה של המועצה ייקבעו על ידיה.

כינוס וסדרי עבודה של המועצה

4. תשלומי היטל האיזון על ידי הספקים והמפיקים ייעשו, על פי דרישת תשלום כללית שתישלח בתחילת שנת התקציב, בשיעורים שווים אחת לחדשיים, החל מהחודש אשר צויין בדרישה, באמצעות בנקים שיצויינו בדרישת התשלום.

מועד תשלום של היטל איזון

5. (א) ספק או מפיק רשאי להגיש בקשה לפטור מהיטל האיזון, לא יאוחר מתשעה חדשים לאחר גמר שנת הכספים עבורה הוטל ההיטל.

בקשה לפטור מהיטל

(ב) על אף האמור בתקנת משנה (א) רשאי ספק או מפיק המבקש פטור מהיטל איזון שהוטל עליו עבור שנות הכספים שקדמו לשנת הכספים 1964/65. להגיש את בקשתו לקרן לא יאוחר משלושה חדשים מיום פרסומן של תקנות אלה ברשומות (להלן – יום הפרסום).

(ג) המבקש יצרף לבקשתו מסמכים המוכיחים את הוצאותיו לאספקת המים לצרכנים או את הוצאות ההפקה העצמית שלו; ראה נציב המים צורך לדרוש מן המבקש מסמכים נוספים לביסוס בקשתו לפטור מהיטל, יודיע על כך למבקש, אשר יגיש את המסמכים שנדרשו ממנו לא יאוחר משלושה חדשים מיום הדרישה, אם לא קבע נציב המים בהודעתו מועד מאוחר יותר.

6. ספק או מפיק הזכאי להענקה יגיש לקרן את בקשתו להענקה לא יאוחר מיום האחד במרס שלפני תחילת שנת הכספים עבורה מבוקשת ההענקה ויצרף לבקשתו מסמכים המוכיחים את אומדן הוצאותיו לאספקת מים לצרכנים או את אומדן הוצאות ההפקה העצמית שלו.

בקשה להענקה

7. (א) ספק או מפיק, שהוצאותיו לאספקת המים לצרכנים או הוצאות ההפקה העצמית שלו חרגו תוך שנת הכספים בצורה בלתי צפויה מן האומדן שנערך על ידיו לפני תחילת שנת הכספים, יהיה רשאי להגיש בקשה להענקה או לתקן את בקשתו שהוגשה כאמור בתקנה 6, לא יאוחר מתשעה חדשים מתום שנת הכספים עבורה מבוקשת ההענקה.

בקשות להענקה במקרים מיוחדים

(ב) לבקשה שהוגשה כאמור בתקנת משנה (א) יצורפו נימוקים בכתב אשר יפרטו את הסיבות שהביאו להגשתה כאמור וכן מסמכים המוכיחים את הוצאות המבקש לאספקת המים לצרכנים או את הוצאות ההפקה העצמית שלו.

(ג) ראה נציב המים צורך לדרוש מהמבקש מסמכים נוספים לביסוס תביעתו להענקה, יודיע על כך למבקש, אשר יגיש את המסמכים שנדרשו ממנו לא יאוחר משלושה חדשים מיום הדרישה, אם לא קבע נציב המים בהודעתו מועד מאוחר יותר.

(ד) שוכנע נציב המים מן הנימוקים המפורטים בבקשה כי לא היה ביכולתו של המבקש להגיש את הבקשה להענקה במועד האמור בתקנה 6, יקבע הנציב את ההענקה למבקש לאותה שנה, והענקה זו תשולם למבקש בשנת הכספים שלאחר השנה בה נקבעה לו ההענקה כאמור.

8. הגיש ספק או מפיק בקשה להענקה לאחר המועד האמור בתקנה 6, רשאי נציב המים לקבוע אם זכאי המבקש להענקה לשנה עבורה מבוקשת ההענקה וכן יקבע הנציב את שיעור ההענקה הסבירה המגיעה למבקש לאותה שנה ואת מועד תשלומה; אולם מועד זה לא יהיה מאוחר משנת הכספים שלאחר השנה בה הוכרה ההענקה כאמור.

בקשה להענקה שהוגשה באיחור

9. (א) ספק או מפיק המבקש הענקה עבור שנת כספים שקדמה לשנת הכספים 1965/66, יגיש את בקשתו לקרן לא יאוחר משלושה חדשים מיום הפרסום.

הענקה עבור שנים קודמות

(ב) המבקש יצרף לבקשתו מסמכים המוכיחים את הוצאותיו לאספקת המים לצרכנים או את הוצאות ההפקה העצמית שלו; ראה נציב המים צורך לדרוש מן המבקש מסמכים נוספים לביסוס בקשתו להענקה, יודיע על כך למבקש, אשר יגיש את המסמכים שנדרשו ממנו לא יאוחר משלושה חדשים מיום הדרישה.

(ג) הכיר נציב המים בהענקות כאמור בתקנה משנה (א), יקבע את המועד לתשלום ההענקה, אולם מועד זה לא יהיה מאוחר משנת הכספים שלאחר השנה בה הוכרה ההענקה כאמור.

10. (א) על חשבון ההענקה תשלם הקרן לספק או למפיק, במשך שנת הכספים עבורה מבוקשת ההענקה, סכום שלא יעלה על שמונים וחמישה אחוזים מההענקה המבוקשת שהוכרה כסבירה על ידי נציב המים לאותה שנה.

תשלום על חשבון ההענקה

תק' תשל"ז-1977

(ב) למפעלים קיימים תיבחן סבירות ההענקה המבוקשת בשים לב לתחשיבים ולנתונים מהשנים הקודמות.

(ג) התשלום על חשבון ההענקה כאמור, יחושב לפי הכמויות שהופקו או סופקו כדין, ובלבד שהסכום שישולם לספק או למפיק על חשבון ההענקה, לא יעלה על הסכום הקבוע בתקציב הקרן לאותו ספק או מפיק.

(ד) נציב המים רשאי לקבוע שיעורי תשלום על חשבון הענקה השונים מן האמור בתקנת משנה (א) לגבי מפעלים אשר אינם מקבלים הענקה עבור הוצאות שירותי הון כמשמעותו בכללי המים (חישוב דמי מים), תשכ"ב-1961 (להלן – הוצאות שירותי הון).

מיום 10.2.1977

**תק' תשל"ז-1977**

[ק"ת תשל"ז מס' 3663](http://www.nevo.co.il/Law_word/law06/TAK-3663.pdf) מיום 10.2.1977 עמ' 912

(א) על חשבון ההענקה תשלם הקרן לספק או למפיק, במשך שנת הכספים עבורה מבוקשת ההענקה, סכום שלא יעלה על ~~שבעים וחמישה אחוזים~~ שמונים וחמישה אחוזים מההענקה המבוקשת שהוכרה כסבירה על ידי נציב המים לאותה שנה.

11. (א) הענקות שהוכרו על ידי נציב המים ישתלמו ישירות על ידי הקרן, אחת לחדשיים החל מחודש יוני, לספק או למפיק הזכאי להן, בהמחאת דואר, בשיק, על ידי זיכוי חשבונו אצל הקרן או בדרך אחרת שיורה נציב המים.

סדרי תשלום על חשבון הענקה

(ב) על הספק להציג, לפני קבלת ההענקה, מסמכים המוכיחים להנחת דעתו של נציב המים, שדמי המים שנגבו על ידיו הוקטנו בשיעור ההענקה.

(ג) נציב המים רשאי לקבוע מועדי תשלום קצרים יותר מן האמור בתקנת משנה (א), לגבי מפעלים אשר אינם מקבלים הענקה עבור הוצאות שירותי הון.

12. (א) סכומי הענקה שישולמו לספקים ולמפיקים מהקרן יהיו בשיעור היחס שבין הכנסות הקרן בפועל בשנת תקציב לבין הכנסותיה המשוערות באותה שנה.

שיעור ההענקות

(ב) סך כל הסכומים שישתלם מדי פעם על ידי הקרן על חשבון ההענקות לא יעלה על שבעים וחמישה אחוזים מהסכומים הנמצאים בידיה למעשה.

12א. (בוטלה).

תק' תשמ"ט-1988

מיום 1.4.1973

**תק' תשל"ג-1973**

[ק"ת תשל"ג מס' 2969](http://www.nevo.co.il/Law_word/law06/TAK-2969.pdf) מיום 12.2.1973 עמ' 772

**הוספת תקנה 12א**

מיום 8.11.1988

**תק' תשמ"ט-1989**

[ק"ת תשמ"ט מס' 5144](http://www.nevo.co.il/Law_word/law06/TAK-5144.pdf) מיום 8.11.1988 עמ' 136

**ביטול תקנה 12א**

הנוסח הקודם:

~~היטלים בשיעור ההענקות~~

~~12א. (א) תקציב קרן האיזון ייערך כך, שסך כל ההיטלים שיוטלו במשך שנה תקציבית אחת על מים לצרכי בית, מסחר, מלאכה, שירותים ושירותים ציבוריים, לא יעלה על סך כל ההענקות מקרן האיזון, המיועדות לתשלום במשך אותה שנה תקציבית בעד מים למטרת צריכה כאמור.~~

~~(ב) נציב המים יורה על התאמת מערכת ההיטלים וההענקות הקיימת בקרן האיזון ערב תחילתן של תקנות המים (קרן איזון) (תיקון), תשל"ג-1973, לאמור בתקנת משנה (א), עד למועד עריכת תקציב קרן האיזון לשנת 1977/78.~~

13. (א) לאחר סוף שנת תקציב יגיש נציב המים לספק או למפיק חשבון כולל על היטלי האיזון שהוטלו עליו או הענקות אשר קיבל; שילם ספק או מפיק לפי החשבון מעל למגיע ממנו, יוחזר לו העודף ולא יירשם על חשבון חובו לשנה שלאחריה אלא בהסכמתו; קיבל ספק או מפיק הענקה הפחותה מהסכום המגיע לו כדין, ישולם לו ההפרש בתשלום אחד, ולא יצורף להענקות של השנה שלאחריה.

עריכת חשבון סופי

(ב) תשלומי הקרן להחזרת סכומים שנגבו מעל למגיע, או להשלמת הענקות, קודמים למתן הענקות שיש לשלמן בשנת התקציב החדשה.

14. תוך ששה חדשים מתום שנת התקציב תגיש הקרן את מאזניה וספריה לבקורת של רואה חשבון שייקבע על ידי שר החקלאות לאחר התייעצות במועצה.

בקורת רואה חשבון

15. (א) נציב המים יקבע את צורת תקציבה של הקרן, טפסיה ומסמכיה, וכן מי שיהיה רשאי לחתום עליהם ולהתחייב בהם בשם הקרן.

ניהול הקרן

(ב) תקציב הקרן, חשבונותיה, מסמכיה וספריה ינוהלו על ידיה בנפרד מאלה של נציבות המים, אולם רשאית היא להשתמש בשירותיה ועובדיה של נציבות המים לביצוע תפקידיה.

16. תקנות המים (קרן האיזון), תשכ"ב-1962 – בטלות.

ביטול

17. לתקנות אלה ייקרא "תקנות המים (קרן האיזון), תשכ"ו-1965".

השם

ג' בתשרי תשכ"ו (29 בספטמבר 1965) חיים גבתי

שר החקלאות

1. \* פורסמו [ק"ת תשכ"ו מס' 1789](http://www.nevo.co.il/Law_word/law06/TAK-1789.pdf) מיום 18.10.1965 עמ' 144.

   תוקנו [ק"ת תשל"ג מס' 2969](http://www.nevo.co.il/Law_word/law06/TAK-2969.pdf) מיום 12.2.1973 עמ' 772 – תק' תשל"ג-1973; תחילתן ביום 1.4.1973.

   [ק"ת תשל"ז מס' 3663](http://www.nevo.co.il/Law_word/law06/TAK-3663.pdf) מיום 10.2.1977 עמ' 912 – תק' תשל"ז-1977.

   [ק"ת תשמ"ט מס' 5144](http://www.nevo.co.il/Law_word/law06/TAK-5144.pdf) מיום 8.11.1988 עמ' 136 – תק' תשמ"ט-1988. [↑](#footnote-ref-1)