תקנות המים (רישום בפנקס המים), תשכ"ב-1962

רשויות ומשפט מנהלי – תשתיות – מים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | רישום רשיונות הפקח | סעיף 1 |
| 2 | [Go](#Seif1) | פרטי הרישום | סעיף 2 |
| 2 | [Go](#Seif2) | קביעת אזורי רישום | סעיף 3 |
| 2 | [Go](#Seif3) | הודעה על אזור רשום | סעיף 4 |
| 2 | [Go](#Seif4) | הודעת רישום | סעיף 5 |
| 2 | [Go](#Seif5) | פרטי הודעת רישום | סעיף 6 |
| 2 | [Go](#Seif6) | בקשת בעל רשיון | סעיף 7 |
| 2 | [Go](#Seif7) | מסירת פרטים לצרכנים | סעיף 8 |
| 3 | [Go](#Seif8) | מועד לעיון בהודעת הרישום | סעיף 9 |
| 3 | [Go](#Seif9) | מסירת פרטים לבעל רשיון | סעיף 10 |
| 3 | [Go](#Seif10) | החזרת הודעת רישום | סעיף 11 |
| 3 | [Go](#Seif11) | רישום הפרטים בפנקס המים | סעיף 12 |
| 3 | [Go](#Seif12) | רישום פרטים שלא נמסרו | סעיף 12א |
| 3 | [Go](#Seif13) | התנגדות לרישום | סעיף 13 |
| 3 | [Go](#Seif14) | תיקון הרישום | סעיף 14 |
| 3 | [Go](#Seif15) | דחיית ההתנגדות | סעיף 15 |
| 3 | [Go](#Seif16) | שינויים בפנקס המים | סעיף 16 |
| 3 | [Go](#Seif17) | עיון בפנקס המים | סעיף 17 |
| 3 | [Go](#Seif18) | השם | סעיף 18 |

תקנות המים (רישום בפנקס המים), תשכ"ב-1962[[1]](#footnote-1)\*

בתוקף סמכותי לפי סעיפים 148 ו-159 לחוק המים, תשי"ט-1959, אני מתקין תקנות אלה:

1. נציב המים ירשום בפנקס המים את רשיונות ההפקה שניתנו על ידיו באופן ובצורה שיקבע.

רישום רשיונות הפקח

2. (א) בפנקס המים יירשמו פרטים אלה:

פרטי הרישום

(1) מספר הרשיון;

(2) תאריך הרשיון;

(3) שמו ומענו של בעל הרשיון;

(4) תנאי הרשיון;

(5) תקופת הרשיון;

(6) תיאור של צרכני בעל הרשיון;

(7) התנאים שלפיהם מסופקים מים לצרכנים האמורים;

(8) תנאי ההפקה וההספקה של מים.

(ב) לענין תקנה זו "תנאי הספקה" – התנאים הנוגעים לצורת ההתקשרות בין הספק לצרכן, לכמות המים, לקרקע לה מסופקים המים, לזמני האספקה ושיעורה, לאיכות המים בשים לב לשימוש שלו הם מיועדים וכן התנאים הנוגעים למחיר המים ואופן תשלומו.

3. הרישום בפנקס המים ייעשה לפי אזורים שגבולותיהם ייקבעו על ידי נציב המים (להלן – אזור רישום).

קביעת אזורי רישום

4. הודעה על קביעת אזור רישום וכן המועדים להתחלת פעולות הרישום בו תתפרסם בשלושה עתונים יומיים והעתק ממנה יונח במשרדי הרשויות המקומיות שתחומן נמצא, כולו או מקצתו, באזור הרישום.

הודעה על אזור רשום

5. נציב המים ישלח הודעה לכל בעל רשיון הפקה באזור הרישום על כוונתו לרשום אותו ואת צרכניו בפנקס המים (להלן – הודעת רישום).

הודעת רישום

6. בהודעת הרישום יצויינו –

פרטי הודעת רישום

(1) הפרטים שיכללו בפנקס המים ושנמצאים כבר, על פי חיקוק, בנציבות המים והנוגעים לבעל הרשיון וצרכניו;

(2) הפרטים שעל בעל הרשיון או על צרכניו למסור בדבר הפקת מים, אספקתם וצריכתם ממקור מים או מפעל מים.

7. בעל רשיון שלא קיבל הודעת רישום כאמור בתקנה 5 יגיש לנציב המים, תוך 15 יום מיום פרסום הודעה על קביעת אזור רישום בהתאם לתקנה 4, בקשה בטופס שאפשר להשיגו בנציבות המים.

בקשת בעל רשיון

8. בעל רשיון שקיבל הודעת רישום יודיע בכתב, תוך 14 יום מיום קבלתה, לכל אחד מהצרכנים שלהם הוא מספק מים כדין על הפרטים הכלולים בהודעת הרישום והנוגעים לצרכן האמור; לא צויינו בהודעת הרישום פרטים הנוגעים לצרכן מסויים, כולם או מקצתם, יודיע לו בעל הרשיון על כך תוך התקופה האמורה.

מסירת פרטים לצרכנים

9. היו לבעל רשיון יותר מ-10 צרכנים, יודיע להם, תוך 7 ימים מיום קבלת הודעת הרישום, במקום ההודעה לפי תקנה 8, על המועדים בהם אפשר לעיין בהודעת הרישום במשרדו שבאזור הרישום.

מועד לעיון בהודעת הרישום

10. צרכן, שנמסרה לו הודעה כאמור בתקנות 8 ו-9 והפרטים הנוגעים לו אינם נכונים או אינם מלאים, יודיע לבעל הרשיון בכתב, תוך 7 ימים מיום מסירת ההודעה כאמור, את כל הפרטים הנוגעים לו; להודעה יצורפו תשריטים ותרשימים שיקבע נציב המים וכן הצהרה חתומה על ידי הצרכן על אמיתותם.

מסירת פרטים לבעל רשיון

11. בעל רשיון שקיבל הודעת רישום יחזיר, תוך 45 ימים מיום קבלתה, את ההודעה לאחר שמילא את כל הפרטים הכלולים בה ויצרף לה את הפרטים שנמסרו לו על ידי צרכניו ואת הערותיו.

החזרת הודעת רישום

12. נציב המים ירשום בפנקס המים את הפרטים שהיו כלולים בהודעת הרישום בשים לב לפרטים שנמסרו לו בהתאם לתקנה 11 והנראים לו נכונים ומדוייקים וישלח הודעה לבעל רשיון הפקה ולצרכניו – אם אינם עולים על 10 – בדבר רישום הרשיון ויציין בה את כל הפרטים שנרשמו בפנקס המים. עולה מספר הצרכנים על 10 – תישלח ההודעה לבעל הרשיון בלבד, והעתק ממנה יונח במשרדי הרשויות המקומיות שבתחומן נמצא מקום מגוריו של הצרכן.

רישום הפרטים בפנקס המים

12א. לא החזיר בעל הרשיון את הודעת הרישום לנציב המים תוך המועד האמור בתקנה 11, לא מילא בה את כל הפרטים הדרושים או לא צירף אליה את התרשימים והתשריטים הדרושים, רשאי נציב המים לרשום את הפרטים המצויים בידיו בקשר לבעל הרשיון וצרכניו והנראים לו נכונים, מדוייקים ומאומתים ודין רישום כאמור, לרבות רישום לענין משלוח הודעה לפי תקנה 12, כדין רישום לפיה.

רישום פרטים שלא נמסרו

תק' תשכ"ג-1963

מיום 4.4.1963

**תק' תשכ"ג-1963**

[ק"ת תשכ"ג מס' 1435](http://www.nevo.co.il/Law_word/law06/TAK-1435.pdf) מיום 4.4.1963 עמ' 1307

**הוספת תקנה 12א**

13. מי שרואה עצמו נפגע על ידי הרישום בפנקס המים כאמור בתקנה 12, רשאי תוך שלושים יום מיום קבלת ההודעה והנחתה כאמור, להגיש לנציב המים התנגדות מנומקת בכתב.

התנגדות לרישום

14. החליט נציב המים שפרטי ההתנגדות הם נכונים, יתקן את הרישום בפנקס המים בהתאם לכך ויודיע על כך למתנגד.

תיקון הרישום

15. החליט נציב המים שפרטי ההתנגדות אינם נכונים, אינם ניתנים לאימות או פוגעים בספק או בצרכן אחר שנרשמו בפנקס המים, יודיע על כך למתנגד וינמק את החלטתו.

דחיית ההתנגדות

16. (א) נציב המים ישנה את הרישום בפנקס המים, אם –

שינויים בפנקס המים

(1) ניתנה הודעה על ידי בעל רשיון הפקה בהתאם לסעיף 28 לחוק והמועבר אישר את ההודעה האמורה;

(2) ניתן פסק דין של בית משפט מוסמך המשנה את הפרטים שנרשמו;

(3) פורסם חיקוק המשנה את הרישום שנעשה;

(4) שונו הפרטים שנרשמו ברשיון הפקה אחר;

(5) נערך הסכם כדין המשנה את הפרטים שנרשמו בין ספק לבין צרכן או בין צרכניו של ספק פלוני בינם לבין עצמם;

(6) נתגלו פרטים שלא היו ידועים בתאריך הרישום המצדיקים, לדעת נציב המים, הכנסת שינוי ברישום.

(ב) הוראות תקנות 12 עד 15 יחולו על רישום שינוי בפנקס המים, בשינויים המחוייבים לפי הענין.

17. פנקס המים יהיה מופקד במשרד נציבות המים וכל אדם זכאי לעיין בו בשעות קבלת הקהל הרגילות.

עיון בפנקס המים

18. לתקנות אלה ייקרא "תקנות המים (רישום בפנקס המים), תשכ"ב-1962".

השם

כ' בניסן תשכ"ב (24 באפריל 1962) משה דיין

שר החקלאות

1. \* פורסמו [ק"ת תשכ"ב מס' 1310](http://www.nevo.co.il/Law_word/law06/TAK-1310.pdf) מיום 17.5.1962 עמ' 1896.

   תוקנו [ק"ת תשכ"ג מס' 1435](http://www.nevo.co.il/Law_word/law06/TAK-1435.pdf) מיום 4.4.1963 עמ' 1307 – תק' תשכ"ג-1963. [↑](#footnote-ref-1)