תקנות המכרות (רשיונות חציבה), תשל"ח-1978

רשויות ומשפט מנהלי – אוצרות טבע – מכרות

רשויות ומשפט מנהלי – רישוי

חקלאות טבע וסביבה – אוצרות טבע – מכרות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | בקשה לרשיון | סעיף 1 |
| 2 | [Go](#Seif1) | פרטים נוספים | סעיף 2 |
| 2 | [Go](#Seif2) | הסכמת בעל השטח המבוקש לחציבה | סעיף 3 |
| 2 | [Go](#Seif3) | שטח החציבה | סעיף 4 |
| 2 | [Go](#Seif4) | מתן רשיון | סעיף 5 |
| 2 | [Go](#Seif5) | החזקת רשיון והעברתו | סעיף 6 |
| 2 | [Go](#Seif6) | תוקף הרשיון | סעיף 7 |
| 2 | [Go](#Seif7) | חובות בעל הרשיון | סעיף 8 |
| 2 | [Go](#Seif8) | סמכויות בקורת | סעיף 9 |
| 3 | [Go](#Seif9) | פעולה לאחר שפג תוקף הרשיון | סעיף 10 |
| 3 | [Go](#Seif10) | ביטול | סעיף 11 |
| 3 | [Go](#Seif11) | תחילה | סעיף 12 |
| 3 | [Go](#Seif12) | השם | סעיף 13 |
| 3 | [Go](#med0) | תוספת |  |
| 3 | [Go](#med1) | בקשה לקבלת רשיון חציבה |  |

תקנות המכרות (רשיונות חציבה), תשל"ח-1978[[1]](#footnote-1)\*

בתוקף סמכותי לפי סעיף 104 לפקודת המכרות (להלן - הפקודה), אני מתקין תקנות אלה:

1. (א) בקשה לרשיון לפי סעיף 109 לפקודה (להלן - הרשיון), יש להגיש על גבי הטופס שבתוספת בחמישה עתקים, תוך מילוי כל פרטי הטופס, למפקח, לעוזר ראשי למפקח, או לטכנולוג הראשי לבניה במשרד התעשיה, המסחר והתיירות.

בקשה לרשיון

(ב) לבקשה תצורף מפה טופוגרפית של השטח המבוקש לחציבה שהכין מודד מוסמך ובה יצויינו רשת הקואורדינטות ותרשים השטח; המפה תוכן בקנה מידה עד 1:2500 ותרשים השטח יוכן בקנה-מידה של 1:100,000 או 1:50,000.

2. המפקח, העוזר הראשי למפקח או הטכנולוג הראשי לבניה רשאים לדרוש מהמבקש פרטים נוספים ובין השאר דוגמאות מהמחצבים ודו"חות גיאולוגיים.

פרטים נוספים

3. כשמבקש אינו בעל השטח המבוקש לחציבה יש להמציא את הסכמת בעל הקרקע למתן רשיון תוך ציון התקופה שלגביה ניתנת ההסכמה.

הסכמת בעל השטח המבוקש לחציבה

4. שטח החציבה המבוקש יהיה רצוף ומרוכז ככל האפשר.

שטח החציבה

5. (א) לא יינתן על שטח כלשהוא יותר מרשיון חציבה אחד.

מתן רשיון

(ב) לא יינתן רשיון חציבה על שטח הנמצא במרחק של פחות מ-50 מטר מגבולו של שטח שעליו ניתן רשיון אחר.

(ג) הוחלט להיענות לבקשה למתן רשיון יודיע המפקח, העוזר למפקח, או הטכנולוג הראשי לבניה במשרד התעשיה, המסחר והתיירות על-כך למבקש ויפרט בהודעה את השטח שעליו ניתן הרשיון (להלן - שטח הרשיון), את תקופתו ואת התנאים בהם ניתן.

(ד) לאחר תשלום האגרה הקבועה יינתן הרשיון וייחתם ביד המפקח, העוזר למפקח או ביד הטכנולוג הראשי לבניה.

6. (א) הרשיון יוחזק בשטח החציבה בשעות העבודה.

החזקת רשיון והעברתו

(ב) רשיון אינו ניתן להעברה.

7. (א) תוקף הרשיון הוא לתקופה שצויינה בו.

תוקף הרשיון

(ב) הותנו ברשיון תנאים ולא קויימו, יפקע תקפו של הרשיון.

8. (א) בעל הרשיון ימסור בחדשים ינואר ויולי של כל שנה דין-וחשבון בדבר כמותם של המחצבים שנחצבו בתחום תחולת הרשיון ומספר העובדים המירבי שהעסיק כל חודש.

חובות בעל הרשיון

(ב) בעל הרשיון ינהל פנקסים שבהם תירשם כמות המחצבים שנחצבו בתחום תחולת הרשיון לסוגיהם, וכמות המחצבים שהועברו לאחרים אם הועברו, וכן שמותיהם ומענם של אנשים שאליהם הועברו.

9. (א) המפקח או מי שהוא הסמיך, וכן העוזר למפקח או הטכנולוג הראשי לבניה במשרד התעשיה, המסחר והתיירות רשאים בכל עת להכנס לשטח בתחום תחולת הרשיון, לבדוק את מקום החציבה, ליטול דוגמאות מהמחצבים ולדרוש פרטים בענין החציבה הנראים להם; בעל הרשיון או האחראי על עבודת החציבה ישיב על השאלות הנוגעות לדרכי העבודה, יאפשר את העיון בפנקסים שהוא מנהל ויספק על חשבונו דוגמאות  מהמחצבים שיידרשו.

סמכויות בקורת

(ב) כשהשטח בתחום תחולת הרשיון נמצא באזור יער, יהיו הסמכויות המפורטות בתקנת משנה (א) נתונות גם למנהל המחלקה לייעור במשרד החקלאות או מי שהוא הסמיך.

(ג) כששטח תחולת הרשיון נמצא בתחום רשות מקומית, יהיו הסמכויות המפורטות בתקנת משנה (א) נתונות גם לפקיד הרשות המקומית שהיא הסמיכה אותו לכך.

10. (א) בעל הרשיון שתקפו פג, חייב לעשות לגבי שטח הרשיון וכל המצוי עליו את אותן הפעולות שיורה המפקח, העוזר למפקח, או הטכנולוג הראשי לבניה והדרושות לדעתו לשם בטיחות.

פעולה לאחר שפג תוקף הרשיון

(ב) לא מילא בעל הרשיון כאמור אחר הוראות המפקח, העוזר למפקח, או הטכנולוג הראשי לבניה במשרד התעשיה, המסחר והתיירות, רשאי כל אחד מהם לעשות את הפעולות על חשבון בעל הרשיון.

11. תקנות המכרות (רשיונות חציבה), תשט"ז-1956 - בטלות.

ביטול

12. תחילתן של תקנות אלה שלושים יום מיום פרסומן.

תחילה

13. לתקנות אלה ייקרא "תקנות המכרות (רשיונות חציבה), תשל"ח-1978".

השם

תוספת

(תקנה 1)

[[בקשה לקבלת רשיון חציבה](HTTP://Www.NEVO.CO.IL/TFASIM/טפסים%20משפטיים/תשתיות/מכרות/בקשה%20לקבלת%20רשיון%20חציבה.DOC)]

ט' באדר א' תשל"ח (16 בפברואר 1978) יגאל הורביץ

שר התעשיה, המסחר והתיירות

1. \* פורסמו [ק"ת תשל"ח מס' 3826](http://www.nevo.co.il/Law_word/law06/TAK-3826.pdf) מיום 16.3.1978 עמ' 875. [↑](#footnote-ref-1)