תקנות המרשם הפלילי ותקנת השבים (כללי מסירת מידע בידי מחלקת בטחון שדה של צבא הגנה לישראל), תשנ"ח–1998

עונשין ומשפט פלילי – מרשם פלילי – כללי מסירת מידע

בתי משפט וסדרי דין – סדר דין פלילי – מרשם פלילי – כללי מסירת מידע

בטחון – צה"ל

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | בקשה לקבלת מידע | סעיף 2 |
| 2 | [Go](#Seif2) | מסירת מידע | סעיף 3 |
| 3 | [Go](#Seif3) | רישום מסירת מידע | סעיף 4 |
| 3 | [Go](#Seif4) | תחילה | סעיף 5 |

תקנות המרשם הפלילי ותקנת השבים (כללי מסירת מידע בידי מחלקת בטחון שדה של צבא הגנה לישראל), תשנ"ח–1998(2/48)

בתוקף סמכותי לפי סעיף 5 לחוק המרשם הפלילי ותקנת השבים, תשמ"א–1981 (להלן — החוק), לאחר התייעצות עם שר הבטחון ובאישור ועדת החוקה חוק ומשפט של הכנסת, אני מתקין תקנות אלה:

1. בתקנות אלה —

הגדרות

"מבקש" — בעל תפקיד מן המפורטים בסעיף 5(ד) לחוק;

"מידע" — כל אחד מאלה:

(1) פרטי רישום כמשמעותם בסעיף 2 לחוק;

(2) פרטים בדבר חקירות שבהן התגבש חומר לשם פתיחת תיק, ומשפטים פליליים תלויים ועומדים כמשמעותם בסעיף 11 לחוק.

2. (א) בקשה לקבלת מידע תופנה בידי המבקש עצמו או באמצעות ראש לשכתו, ויפורטו בה העילה לבקשת המידע, שמו של האדם שאליו מתייחסת הבקשה, מספר זהותו או מספרו האישי, מענו וסוג המידע המבוקש; המבקש יצמצם את בקשתו לסוג המידע הדרוש לו לשם מילוי תפקידו.

בקשה לקבלת

מידע

(ב) ראש לשכתו של המבקש ינהל רישום על הבקשות שהוגשו לפי סעיף קטן (א) שיכלול את הפרטים המפורטים בסעיף האמור; רישום כאמור יישמר לתקופה של חמש שנים ממועד הגשת הבקשה.

3. (א) מידע יימסר למבקש בידי ראש מחלקת בטחון שדה או עוזרו, או בידי ראש ענף אבחון בטחוני במחלקת בטחון שדה (להלן — מוסר המידע).

מסירת מידע

(ב) לא יימסר מידע אלא לאחר שבדק מוסר המידע את כל אלה:

(1) היות המבקש נמנה עם הרשויות ועם בעלי התפקידים המפורטים בסעיף 5(ד) לחוק;

(2) היקף המידע שניתן למסור למבקש לענין —

(א) עבירות שביצעו קטינים וצווים מיוחדים כאמור בסעיף 13 לחוק;

(ב) פרטי רישום שנמחקו לפי סעיף 16 לחוק;

(ג) עבירות המפורטות בסעיף 17 לחוק;

(3) סוג המידע המבוקש.

(ג) לא יימסר מידע על תיק תלוי ועומד לבעלי תפקידים המפורטים בתוספת הראשונה לחוק (להלן — הגופים) כמפורט בטור א' בתוספת לגבי עבירות כאמור בטור ב' לצדו, אם חלפה למן פתיחת התיק התקופה כמפורט לצדם בטור ג', אלא אם כן הוגש כתב אישום בענין; הוגש כתב אישום, יימסר מידע כאמור, כל עוד לא נסתיימו ההליכים המשפטיים בתיק.

(ד) המידע יימסר למבקש בתוך 30 ימים מיום קבלת הבקשה.

------------

(2/48) פורסמו [ק"ת תשנ"ח מס' 5925](http://www.nevo.co.il/Law_word/law06/TAK-5925.pdf) מיום 14.9.1998 עמ' 1302.

4. נמסר מידע על פי בקשה לפי תקנה 2, יירשמו בידי מוסר המידע פרטיו של מי שנמסר לו המידע, עילת המסירה, פרטי האדם שלגביו נמסר המידע וסוג המידע שנמסר; רישום כאמור יישמר לתקופה של חמש שנים ממועד מסירת המידע.

רישום מסירת

מידע

5. (א) תחילתן של תקנות אלה תשעים ימים מיום פרסומן.

תחילה

(ב) על אף האמור בתקנת משנה (א), תחילתן של תקנה 3(ג) ושל התוספת, תהיה עם כניסתה לפעולה במשטרת ישראל של המערכת הממוחשבת "פלילי 2000" ולא יאוחר מיום כ"ו בטבת תשס"ג (31 בדצמבר 2002).

תק' תשס"ב–2001

**תוספת**

(תקנה 3ג)

טור א' טור ב' טור ג'

הגופים לפי פרטי התוספת הראשונה סוג העבירה תקופה

(1) לפי פרט (כו) פשע שעבר בגיר 5 שנים

  עוון שעבר בגיר 3 שנים

עבירה שעבר קטין 3 שנים

ח' באלול תשנ"ח (30 באוגוסט 1998) צחי הנגבי

שר המשפטים