תקנות המשטרה (דין משמעתי, בירור קבילות שוטרים והוראות שונות) (סדרי דין בוועדת ערר), תשס"ח-2008

בטחון – משטרה – דין משמעתי וקבילות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הגשת ערר | [Go](#Seif2) | 2 |
| סעיף 3 | העברת הערר ועמדת נציג המשטרה לחברי ועדת הערר | [Go](#Seif3) | 2 |
| סעיף 4 | סדר הדיון | [Go](#Seif4) | 2 |
| סעיף 5 | סדרי דין שלא נקבעו במפורש | [Go](#Seif5) | 3 |
| סעיף 6 | הבאת ראיות לפי דרישת ועדת הערר | [Go](#Seif6) | 3 |
| סעיף 7 | דיני ראיות | [Go](#Seif7) | 3 |
| סעיף 8 | פרוטוקול | [Go](#Seif8) | 3 |
| סעיף 9 | החלטת ועדת הערר | [Go](#Seif9) | 3 |

תקנות המשטרה (דין משמעתי, בירור קבילות שוטרים והוראות שונות) (סדרי דין בוועדת ערר), תשס"ח-2008[[1]](#footnote-1)\*

בתוקף סמכותי לפי סעיף 102ה לחוק המשטרה (דין משמעתי, בירור קבילות שוטרים והוראות שונות), התשס"ו-2006 (להלן – החוק), ולאחר התייעצות עם שר המשפטים, אני מתקין תקנות אלה:

1. ב[\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=1)תקנות אלה –

הגדרות

"הצדדים" – העורר ונציג המשטרה;

"ועדת ערר" – ועדת ערר שהוקמה לפי סעיף 102ה לחוק;

"נציג המשטרה" – מפקד המחוז או סגנו או נציג מטעמם.

2. ([\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=2)א) ערר יוגש בידי העורר בכתב, בארבעה עותקים, לוועדת הערר, והוא ימציאו לנציג המשטרה הנוגע בדבר.

הגשת ערר

(ב) כתב ערר יכיל פרטים אלה:

(1) שם העורר, מספר הזהות שלו, ובתאגיד – מספר הרישום שלו, מענו, מספר הטלפון שלו והמען להמצאת הודעות ומסמכים;

(2) פרטי נציג המשטרה הנוגע בדבר;

(3) העתק ההחלטה שעליה עוררים;

(4) התאריך שבו הומצאה ההחלטה נושא הערר לעורר;

(5) העובדות שעליהן מסתמך העורר;

(6) הנימוקים שעליהם מבסס העורר את עררו;

(7) רשימת מסמכים שעליהם מסתמך העורר, בציון המסמכים שאינם מצויים ברשותו;

(8) הסעד המבוקש.

3. ([\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=3)א) סמוך לאחר שקיבל את הערר, יעביר נציג המשטרה את המסמכים הנוגעים בדבר ליושב ראש ועדת הערר או מי מטעמו, בצירוף עמדתו ככל שאינה עולה מהמסמכים ומהחלטות שכבר ניתנו.

העברת הערר ועמדת נציג המשטרה לחברי ועדת הערר

(ב) יושב ראש ועדת הערר יעביר לחברי הוועדה את כתב הערר, המסמכים שהעביר נציג המשטרה וכן כל חומר רלבנטי נוסף, סמוך לאחר קבלתם.

(ג) יושב ראש ועדת הערר, או מי מטעמו, ידאג לזמן את חברי הוועדה לצורך קבלת החלטה בערר מוקדם ככל האפשר, ואולם רשאי יושב ראש הוועדה לקבוע כי הדיון ייערך באמצעות הטלפון או באמצעים אלקטרוניים.

4. ([\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=4)א) ועדת הערר תקבל החלטה בערר בהסתמך על המסמכים שהועברו אליה.

סדר הדיון

(ב) מצא אחד מחברי ועדת הערר כי לשם קבלת החלטה בערר נדרש לזמן את הצדדים לדיון, יוזמנו הצדדים לדיון.

(ג) זומנו הצדדים לדיון, תינתן להם הזדמנות נאותה להשמיע את דבריהם והם רשאים להביא ראיות נוספות לתמיכת טענותיהם, ככל שהדבר נדרש.

(ד) זומנו הצדדים, יושב ראש ועדת הערר יקבע את סדר שמיעת הצדדים לפני ועדת הערר.

5. ב[\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=5)כל עניין של סדרי דין שאין לגביו הוראות בתקנות אלה, תנהג ועדת הערר בדרך הנראית לה צודקת ויעילה בנסיבות העניין.

סדרי דין שלא נקבעו במפורש

6. ([\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=6)א) ועדת הערר רשאית לדרוש מאת הצדדים שימציאו לה, בתוך מועד שתקבע, מסמכים, פרטים או נתונים נוספים הדרושים לדעתה לבירור הערר.

הבאת ראיות לפי דרישת ועדת הערר

(ב) ועדת הערר רשאית להזמין כל אדם שעדותו עשויה לתרום לבירור הערר, להעיד לפניה או להמציא לה כל מסמך הנוגע לערר; זומן האדם לעדות, תזמין ועדת הערר את הצדדים לדיון.

7. ו[\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=7)עדת הערר לא תהיה קשורה בדיני הראיות, פרט לדינים בדבר ראיות חסויות לפי פרק ג' לפקודת הראיות [נוסח חדש], התשל"א-1971.

דיני ראיות

8. ([\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=8)א) יושב ראש ועדת הערר, או מי שהוא מינה לשם כך, ינהל פרוטוקול בכתב של תמצית דיוניה והחלטותיה של ועדת הערר; הפרוטוקול ייחתם בידי יושב ראש ועדת הערר ויומצא לצדדים.

פרוטוקול

(ב) המסמכים שקיבלה הוועדה יצורפו לפרוטוקול ויהוו חלק בלתי נפרד ממנו.

(ג) פרוטוקולים של דיוני הוועדה יהיו פתוחים לעיון הציבור, למעט לעניין פרטי מידע שיושב ראש ועדת הערר החליט, מטעמים שיירשמו, כי לא ניתן לגלותם, ובכלל זה מטעמים של ביטחון הציבור, סודיות המידע או טעמים מבצעיים.

9. ([\*](http://www.nevo.co.il/links/psika/?pIzcurLaw=תקנות%20המשטרה%20(דין%20משמעתי&pIzcurNum=9)א) ועדת הערר תיתן החלטה מנומקת מוקדם ככל האפשר ולא יאוחר משבעה ימים ממועד הגשת הערר; במניין הימים לא יבואו ימי שבת וחג; יושב ראש ועדת הערר רשאי להחליט על הארכת המועד הקבוע בתקנת משנה זו, מנימוקים שיירשמו.

החלטת ועדת הערר

(ב) ההחלטה תיערך בכתב ותיחתם בידי כל חברי ועדת הערר.

(ג) העתק מההחלטה יימסר לצדדים.

(ד) ההחלטה תתקבל על פי רוב קולות החברים, בכפוף לסעיף 102ה(ב) לחוק.

כ"ד באייר התשס"ח (29 במאי 2008) אבי דיכטר

השר לביטחון הפנים

1. \* פורסמו [ק"ת תשס"ח מס' 6680](http://www.nevo.co.il/Law_word/law06/TAK-6680.pdf) מיום 15.6.2008 עמ' 999. [↑](#footnote-ref-1)