תקנות הניקוז וההגנה מפני שטפונות (לוח שומה), תשכ"ב-1962

רשויות ומשפט מנהלי – רשויות מקומיות – ניקוז והגנה מפני שיטפונות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | תחילתו של לוח השומה | סעיף 1 |
| 2 | [Go](#Seif1) | הכנת לוח שומה | סעיף 2 |
| 2 | [Go](#Seif2) | חומר להכנת השומה | סעיף 3 |
| 2 | [Go](#Seif3) | חתימת לוח השומה | סעיף 4 |
| 2 | [Go](#Seif4) | תוספות ללוח השומה ושינויים בו | סעיף 5 |
| 2 | [Go](#Seif5) | חתימה על תוספת או שינוי | סעיף 6 |
| 3 | [Go](#Seif6) | הודעה על רישום התוספות או השינוי | סעיף 7 |
| 3 | [Go](#Seif7) | תיקון לוח השומה | סעיף 8 |
| 3 | [Go](#Seif8) | בקורת לוח השומה | סעיף 9 |
| 3 | [Go](#Seif9) | הודעה בדבר כוונת רשות הניקוז להטיל ארנונות | סעיף 10 |
| 3 | [Go](#Seif10) | השמעת טענות | סעיף 11 |
| 3 | [Go](#Seif11) | פרסום הודעה על הטלת ארנונות | סעיף 12 |
| 3 | [Go](#Seif12) | השם | סעיף 13 |

תקנות הניקוז וההגנה מפני שטפונות (לוח שומה), תשכ"ב-1962[[1]](#footnote-1)\*

בתוקף סמכותי לפי סעיפים 36, 37, 38 ו-63 לחוק הניקוז וההגנה מפני שטפונות, תשי"ח-1957, אני מתקין תקנות אלה:

1. (א) רשות הניקוז תכין לוח שומה אשר יציין את תת-האזורים של תחומה ויכיל לגבי המקרקעין שבתת-האזור פרטים אלה:

תחילתו של לוח השומה

(1) מיקומו (תת-האזור, גוש, חלקה וכיוצא באלה);

(2) תיאורו וסוגו;

(3) שם בעליו, אם הוא ידוע;

(4) שם מחזיקו, אם יש מחזיק והוא ידוע;

(5) השווי לצרכי הארנונה;

(6) כל פרט אחר שרשות הניקוז תמצא לנחוץ.

(ב) אם שמו של בעל או של מחזיק אינו ידוע, יצויין הדבר בלוח השומה.

(ג) לענין תקנה זו, "תת-אזור" – חלק מתחומה של רשות הניקוז שנקבע על ידיה באישור נציב המים.

2. תחילתו של לוח השומה הוא לאחר 30 יום מיום חתימתו בהתאם לתקנה 4.

הכנת לוח שומה

3. לשם הכנת לוח השומה או לשם בקרתו או תיקונו רשאית רשות הניקוז:

חומר להכנת השומה

(1) לערוך בעצמה על ידי שליחים כל מיפקד וחקירה שתמצא לנחוץ;

(2) לדרוש מכל בעל או מחזיק למסור לה או לשליחיה כל ידיעה שבידו ולהראות לה או לשליחיה כל המסמכים שברשותו;

(3) להיכנס בכל עת סבירה למקרקעין, בעצמה או על ידי שליחים, ולערוך בהם בדיקות ומדידות.

4. משהוכן לוח השומה יחתום עליו יושב ראש רשות הניקוז או אם אוצלה הסמכות לפי סעיף 38(ד) לחוק, יושב ראש ועדה שהוקמה לפי אותו סעיף (להלן – יושב ראש) ולאחר מכן לא יוכנס בו שום שינוי פרט לשינויים הנובעים מטעות סופר שיושב ראש רשאי בכל עת לתקנם.

חתימת לוח השומה

5. (א) רשות הניקוז רשאית בכל עת להוסיף ללוח השומה מקרקעין –

תוספות ללוח השומה ושינויים בו

(1) שהוכללו בתחום רשות הניקוז או שנוצרו מתוך פרצלציה, חלוקה של קרקע או באופן אחר, לאחר הכנת לוח השומה;

(2) שבטעות לא נרשמו בלוח השומה בשעת הכנתו.

(ב) חל שינוי בבעלות או בחזקת מקרקעין שנכללו בלוח שומה, תרשום רשות הניקוז בלוח השומה את שם הבעל או המחזיק החדש.

6. ליד כל תוספת או שינוי כאמור בתקנה 5 יירשם התאריך של גרם התוספת או השינוי והיושב ראש יחתום על יד הרשום.

חתימה על תוספת או שינוי

7. הוסיפה רשות הניקוז מקרקעין או שם של בעל או של מחזיק חדש ללוח השומה, תודיע על כך בכתב לבעל או למחזיק המקרקעין; העתק מההודעה יישלח לרשות המקומית שבתחומה נמצאים המקרקעין.

הודעה על רישום התוספות או השינוי

8. החליט בית הדין לעניני מים על תיקון לוח השומה, יתקנו היושב ראש בהתאם להחלטה ויחתום על ידו.

תיקון לוח השומה

9. בעל מקרקעין הדורש בקורת לוח השומה יגיש בקשה מנומקת ומפורטת לכך לרשות הניקוז.

בקורת לוח השומה

10. (א) החליטה רשות הניקוז להטיל ארנונות תפרסם על כך הודעה בין החדשים יולי וספטמבר במשרדי רשות הניקוז, במשרדי הרשויות המקומיות ובמשרדי הועדים המקומיים הכלולים בתחומה של רשות הניקוז.

הודעה בדבר כוונת רשות הניקוז להטיל ארנונות

(ב) בהודעה יצויינו:

(1) שיעור הארנונות שבכוונת רשות הניקוז להטיל בתחומה;

(2) חישוב שווי המקרקעין לאותה שנה;

(3) מועד תשלום הארנונות.

11. תוך 30 יום מיום פרסום ההודעה לפי תקנה 10, רשאי כל בעל מקרקעין שבתחום רשות הניקוז להביא טענותיו בקשר לארנונה שתוטל עליו בפני רשות הניקוז, ועדה מועדותיה או עובד מעובדיה אשר נקבע לענין זה על ידיה.

השמעת טענות

12. (א) אושרו ארנונות על ידי שר החקלאות, תפרסם רשות הניקוז הודעה על כך בחודש אפריל או מיד לאחר האישור של שר החקלאות, הכל לפי התאריך המוקדם; ההודעה תונח במשרדי רשות הניקוז, במשרדי הרשויות המקומיות והועדים המקומיים הכלולים בתחומה של רשות הניקוז.

פרסום הודעה על הטלת ארנונות

(ב) בהודעה יצויינו שיעורי הארנונות ומועדי תשלומן.

13. לתקנות אלה ייקרא "תקנות הניקוז וההגנה מפני שטפונות (לוח שומה), תשכ"ב-1962".

השם

י"ג בטבת תשכ"ב (20 בדצמבר 1961) משה דיין

שר החקלאות

1. \* פורסמו [ק"ת תשכ"ב מס' 1246](http://www.nevo.co.il/Law_word/law06/TAK-1246.pdf) מיום 4.1.1962 עמ' 1037. [↑](#footnote-ref-1)