תקנות הנכים (ועדה רפואית עליונה), תשכ"ד-1964

בטחון – צה"ל – נכים – טיפול רפואי וועדות

בריאות – נכים – נכי צה"ל – טיפול רפואי וועדות

רשויות ומשפט מנהלי – שרותי רווחה – נכים

תוכן ענינים

|  |  |  |  |
| --- | --- | --- | --- |
| סעיף 1 | ועדה רפואית עליונה | [Go](#Seif1) | 2 |
| סעיף 1א | מינוי מזכיר | [Go](#Seif2) | 2 |
| סעיף 2 | תנאים להגשת ערעור על ידי נכה | [Go](#Seif3) | 2 |
| סעיף 3 | תנאים להגשת ערעור על ידי קצין תגמולים | [Go](#Seif4) | 2 |
| סעיף 4 | סמכויות הועדה | [Go](#Seif5) | 3 |
| סעיף 5 | סדרי הדיון | [Go](#Seif6) | 3 |
| סעיף 5א | סמכות לקביעת דרגת נכות קבועה | [Go](#Seif7) | 3 |
| סעיף 6 | סודיות הדיונים | [Go](#Seif8) | 3 |
| סעיף 7 | תיקון טעויות | [Go](#Seif9) | 4 |
| סעיף 8 | ביטול | [Go](#Seif10) | 4 |
| סעיף 9 | השם | [Go](#Seif11) | 4 |

תקנות הנכים (ועדה רפואית עליונה), תשכ"ד-1964[[1]](#footnote-1)\*

בתוקף סמכותי לפי סעיפים 29 ו-48 לחוק הנכים (תגמולים ושיקום), תשי"ט-1959 [נוסח משולב], אני מתקין תקנות אלה:

1. (א) שר הבטחון ימנה ועדה רפואית עליונה (להלן – הועדה).

ועדה רפואית עליונה

(ב) הועדה תהיה מורכבת מרופאים מוסמכים.

(ג) שר הביטחון ימנה יושבי ראש לוועדה מבין חבריה.

תק' תשס"ח-2008

(ג1) שר הביטחון ימנה רופא ממונה על הוועדה הרפואית העליונה אשר יפקח על ביצוע תקנות אלה.

תק' תשס"ח-2008

(ד) הודעה על מינוי הועדה ועל מענה תפורסם ברשומות.

מיום 1.4.1990

**תק' תש"ן-1990**

[ק"ת תש"ן מס' 5260](http://www.nevo.co.il/Law_word/law06/TAK-5260.pdf) מיום 30.3.1990 עמ' 535

(ג) יושב ראש הועדה ימונה מתוך חבריה. אחד היושבים ראש ימלא תפקיד של ממונה על הועדה הרפואית העליונה ויפקח על ביצוע תקנות אלה; פירוט תפקיד הממונה יוגדר בידי ראש אגף השיקום.

מיום 14.3.1996

**תק' תשנ"ו-1996**

[ק"ת תשנ"ו מס' 5739](http://www.nevo.co.il/Law_word/law06/TAK-5739.pdf) מיום 14.3.1996 עמ' 626

(ג) יושב ראש הועדה ימונה מתוך חבריה. אחד היושבים ראש ימלא תפקיד של ממונה על הועדה הרפואית העליונה ויפקח על ביצוע תקנות אלה~~; פירוט תפקיד הממונה יוגדר בידי ראש אגף השיקום~~.

מיום 27.3.2008

**תק' תשס"ח-2008**

[ק"ת תשס"ח מס' 6651](http://www.nevo.co.il/Law_word/law06/TAK-6651.pdf) מיום 26.2.2008 עמ' 568

~~(ג) יושב ראש הועדה ימונה מתוך חבריה. אחד היושבים ראש ימלא תפקיד של ממונה על הועדה הרפואית העליונה ויפקח על ביצוע תקנות אלה.~~

(ג) שר הביטחון ימנה יושבי ראש לוועדה מבין חבריה.

(ג1) שר הביטחון ימנה רופא ממונה על הוועדה הרפואית העליונה אשר יפקח על ביצוע תקנות אלה.

1א. ראש אגף השיקום או סגנו ימנה מזכיר לועדה.

מינוי מזכיר

תק' תשמ"ז-1987

מיום 6.8.1987

**תק' תשמ"ז-1987**

[ק"ת תשמ"ז מס' 5048](http://www.nevo.co.il/Law_word/law06/TAK-5048.pdf) מיום 6.8.1987 עמ' 1198

**הוספת תקנה 1א**

2. (א) נכה הרואה את עצמו נפגע על ידי החלטת ועדה רפואית הפועלת לפי תקנות הנכים (ועדות רפואיות), תשכ"ו-1965, רשאי, תוך 45 יום מיום קבלת ההודעה על ההחלטה, להגיש ערעור לועדה. אולם הממונה על הועדה הרפואית העליונה רשאי, מטעמים מיוחדים שיירשמו, להאריך בשישים ימים את המועד האמור לבקשתו המפורטת בכתב, של הנכה או בא-כוחו.

תנאים להגשת ערעור על-ידי נכה

תק' תשנ"ב-1991

תק' תש"ס-2000

(ב) הערעור יוגש באמצעות קצין התגמולים על טופס שייקבע על ידיו בצירוף החלטת הועדה הרפואית שעליה מערערים, ובצירוף תיעוד רפואי מתאים שברשות המערער.

תק' תש"ס-2000

(ג) בטופס יצויינו פרטים אלה:

(1) שם הנכה ומענו;

(2) התאריך שבו קיבל הנכה הודעה על החלטת הועדה הרפואית שעליה הוא מערער;

(3) נימוקי הערעור;

והנכה או בא- כוחו יחתום עליו.

(ד) לצורך תקנה זו רואים את תאריך מסירת הערעור לקצין התגמולים כתאריך הגשת הערעור.

(ה) יושב ראש הועדה הרפואית רשאי להפסיק את הטיפול בערעור או לדחותו, אם ראה שהערעור אינו מגלה עילה או אינו כולל את הפרטים הנדרשים לפי תקנה זו או לא הוגשו נימוקי הערעור והמסמכים הרפואיים בתוך פרק הזמן הקבוע לכך.

תק' תש"ס-2000

מיום 7.11.1991

**תק' תשנ"ב-1991**

[ק"ת תשנ"ב מס' 5396](http://www.nevo.co.il/Law_word/law06/TAK-5396.pdf) מיום 7.11.1991 עמ' 401

(א) נכה הרואה את עצמו נפגע על ידי החלטת ועדה רפואית הפועלת לפי תקנות הנכים (ועדות רפואיות), תש"י-1950, רשאי, תוך ~~14~~ 45 יום מיום קבלת ההודעה על ההחלטה, להגיש ערעור לועדה. אולם הממונה על הועדה הרפואית העליונה רשאי, מטעמים מיוחדים שיירשמו, להאריך את המועד האמור לבקשתו המפורטת בכתב, של הנכה או בא- כוחו.

מיום 13.6.2000

**תק' תש"ס-2000**

[ק"ת תש"ס מס' 6034](http://www.nevo.co.il/Law_word/law06/TAK-6034.pdf) מיום 14.5.2000 עמ' 569

2. (א) נכה הרואה את עצמו נפגע על ידי החלטת ועדה רפואית הפועלת לפי תקנות הנכים (ועדות רפואיות), ~~תש"י-1950~~ תשכ"ו-1965, רשאי, תוך 45 יום מיום קבלת ההודעה על ההחלטה, להגיש ערעור לועדה. אולם הממונה על הועדה הרפואית העליונה רשאי, מטעמים מיוחדים שיירשמו, להאריך בשישים ימים את המועד האמור לבקשתו המפורטת בכתב, של הנכה או בא- כוחו.

(ב) הערעור יוגש באמצעות קצין התגמולים על טופס שייקבע על ידיו בצירוף החלטת הועדה הרפואית שעליה מערערים, ובצירוף תיעוד רפואי מתאים שברשות המערער.

(ג) בטופס יצויינו פרטים אלה:

(1) שם הנכה ומענו;

(2) התאריך שבו קיבל הנכה הודעה על החלטת הועדה הרפואית שעליה הוא מערער;

(3) נימוקי הערעור;

והנכה או בא- כוחו יחתום עליו.

(ד) לצורך תקנה זו רואים את תאריך מסירת הערעור לקצין התגמולים כתאריך הגשת הערעור.

(ה) יושב ראש הועדה הרפואית רשאי להפסיק את הטיפול בערעור או לדחותו, אם ראה שהערעור אינו מגלה עילה או אינו כולל את הפרטים הנדרשים לפי תקנה זו או לא הוגשו נימוקי הערעור והמסמכים הרפואיים בתוך פרק הזמן הקבוע לכך.

3. (א) סבור קצין תגמולים כי ועדה רפואית טעתה טעות כל שהיא בהחלטתה שנתנה על פי סעיף 10 לחוק או שהיא חרגה מסמכויותיה או מסדרי עבודתה כפי שנקבעו לפי סעיף 29(א) לחוק, רשאי הוא, תוך שלושים יום מיום קבלת ההודעה על החלטת הועדה הרפואית המכילה, לדעתו, את הטעות או החריגה, כאמור, לערער עליה לפני הועדה.

תנאים להגשת ערעור על ידי קצין תגמולים

(ב) הערעור יוגש בכתב ליושב ראש הועדה והעתקים ממנו יישלחו ליושב ראש הועדה הרפואית, ולנכה שלגביו ניתנה ההחלטה על ידי הועדה הרפואית, לפי מענו האחרון הידוע לקצין התגמולים.

(ג) בכתב הערעור יצויינו:

(1) שם הנכה ומענו;

(2) המספר הסידורי של בקשת הנכה לתגמולים;

(3) תאריך החלטת הועדה הרפואית שעליה מערער קצין התגמולים;

(4) התאריך שבו קיבל קצין התגמולים הודעה על ההחלטה האמורה;

(5) נימוקי הערעור.

4. (א) הועדה רשאית לאשר החלטת הועדה הרפואית, לבטלה או לשנותה, בין שנתבקשה לעשות זאת ובין שלא נתבקשה, בין שהמערער הוא הנכה ובין שהוא קצין התגמולים.

סמכויות הועדה

(ב) (נמחקה).

תק' תשנ"ד-1994

מיום 2.10.1994

**תק' תשנ"ד-1994**

[ק"ת תשנ"ד מס' 5616](http://www.nevo.co.il/Law_word/law06/TAK-5616.pdf) מיום 28.7.1994 עמ' 1230

**תק' (תיקון) תשנ"ה-1994**

[ק"ת תשנ"ה מס' 5636](http://www.nevo.co.il/Law_word/law06/TAK-5636.pdf) מיום 3.11.1994 עמ' 292

**מחיקת תקנת משנה 4(ב)**

הנוסח הקודם:

~~(ב) הועדה רשאית לקבוע לנכה דרגת נכות שונה מזו שנקבעה לאותה נכות בתקנות הנכים (מבחנים לקביעת דרגות נכות), תשי"א-1951, ובלבד שההפרש ביניהן לא יעלה על 10%; כן רשאית הועדה לקבוע נכות לנכה שלקה בנכות שלא פורשה כפגימה בתקנות האמורות.~~

5. (א) יושב ראש הועדה יכנס ישיבותיה וישב בראשן, ובהעדרו ישב בראשן החבר שייקבע לכך מזמן לזמן על ידי ראש הועדה.

סדרי הדיון

(ב) ועדה רפואית תורכב משלושה רופאים או יותר, הכל כפי שיקבע יושב ראש הועדה הרפואית.

תק' תשנ"ד-1994

(ג) החלטות הועדה יתקבלו ברוב דעות הנוכחים בישיבה; באין רוב כזה, תכריע דעת יושב ראש הישיבה.

(ד) ישב בראש הועדה חבר שאיננו יושב ראש הועדה, תועבר כל החלטה שלה לעיונו של יושב ראש הועדה לפני שיודיעו אותה למערער.

(ה) יושב ראש הועדה רשאי לאשר את החלטת הועדה או להחזירה בצירוף הערותיו לדיון נוסף בועדה שנתנה את ההחלטה או להעביר את הערעור לדיון חדש בהרכב אחר.

תק' תשכ"ז-1967

(ו) החלטת הועדה שנתקבלה בעת הדיון הנוסף בענין הנדון תהיה סופית.

(ז) יושב ראש הועדה יקבע את המועד והמקום שבו תדון הועדה בערעור ויודיע על כך למערער, באמצעות קצין התגמולים, לפחות שבעה ימים לפני המועד האמור.

(ח) לא התייצב המערער לפני הועדה במועד ובמקום שנקבע בהודעה, רשאית הועדה לדון ולהחליט בערעור שלא בפניו לפי החומר שברשותה; אולם אם הודיע המערער ליושב ראש לפני התחלת הדיון שלא יתייצב, מסיבות שאינן תלויות בו, רשאי היושב ראש לדחות את הישיבה.

(ט) דיוני הועדה והחלטותיה יירשמו בפרוטוקול והוא ייחתם בידי כל חברי הועדה הנוכחים בישיבה.

(י) יושב ראש הועדה וכל חבר מחבריה הנוכחים בישיבה רשאים להזמין מומחים לישיבותיה לשמיעת חוות-דעת מקצועית.

(יא) קצין תגמולים יודיע לנכה, בין שהוא המערער ובין לאו, את ההחלטה שנתקבלה בועדה.

(יב) הודעה לפי תקנת-משנה (ח) שנשלחה בדואר רשום, רואים אותה כאילו הגיעה לתעודתה תוך ששה ימים מיום מסירתה לדואר, אם לא הוכח שהגיעה ביום אחר.

מיום 5.1.1967

**תק' תשכ"ז-1967**

[ק"ת תשכ"ז מס' 1982](http://www.nevo.co.il/Law_word/law06/TAK-1982.pdf) מיום 5.1.1967 עמ' 1170

(ה) יושב ראש הועדה רשאי לאשר את החלטת הועדה או להחזירה בצירוף הערותיו ~~לדיון נוסף בועדה~~ לדיון נוסף בועדה שנתנה את ההחלטה או להעביר את הערעור לדיון חדש בהרכב אחר.

מיום 2.10.1994

**תק' תשנ"ד-1994**

[ק"ת תשנ"ד מס' 5616](http://www.nevo.co.il/Law_word/law06/TAK-5616.pdf) מיום 28.7.1994 עמ' 1230

**תק' (תיקון) תשנ"ה-1994**

[ק"ת תשנ"ה מס' 5636](http://www.nevo.co.il/Law_word/law06/TAK-5636.pdf) מיום 3.11.1994 עמ' 292

**החלפת תקנת משנה 5(ב)**

הנוסח הקודם:

~~(ב) יושב ראש בישיבת הועדה ושני חברים יהיו מנין חוקי.~~

5א. יושב ראש הועדה הרפואית רשאי להחליט, בלא צורך בהזמנת הנכה לפני הועדה, כי דרגת נכות שנקבע שהיא זמנית תהיה דרגת נכות קבועה במקרים אלה:

סמכות לקביעת דרגת נכות קבועה

תק' תש"ס-2000

(1) דרגת נכותו של הנכה מ-0% עד 9%;

(2) דרגת נכותו של הנכה לא השתנתה במשך שלוש השנים שקדמו לבדיקה ומצבו הרפואי יציב, על סמך תיעוד רפואי עדכני.

מיום 13.6.2000

**תק' תש"ס-2000**

[ק"ת תש"ס מס' 6034](http://www.nevo.co.il/Law_word/law06/TAK-6034.pdf) מיום 14.5.2000 עמ' 569

**הוספת תקנה 5א**

6. (א) בדיוני הועדה לא יהא נוכח שום אדם מלבד חבריה, מזכיר הועדה, קצין התגמולים או מי שהוסמך על ידיו לכך, הנכה, בין שהוא המערער ובין לאו, ומי שיושב ראש הועדה התיר את נוכחותו.

סודיות הדיונים

תק' תשמ"ז-1987

(ב) הדיונים בועדה ומסמכיה הם סודיים ואסור להביא מהם לידיעתם של אחרים, אלא אם התיר יושב ראש הועדה לגלות מהם לצד מעונין ובמידה שהתיר זאת.

מיום 6.8.1987

**תק' תשמ"ז-1987**

[ק"ת תשמ"ז מס' 5048](http://www.nevo.co.il/Law_word/law06/TAK-5048.pdf) מיום 6.8.1987 עמ' 1198

(א) בדיוני הועדה לא יהא נוכח שום אדם מלבד חבריה, מזכיר הועדה, קצין התגמולים או מי שהוסמך על ידיו לכך, הנכה, בין שהוא המערער ובין לאו, ומי שיושב ראש הועדה התיר את נוכחותו.

7. (א) הועדה רשאית לתקן את נוסח החלטותיה אם תמצא בהן טעות סופר בולטת.

תיקון טעויות

(ב) על כל תיקון כאמור יחתמו כל חברי הועדה הנוכחים בישיבה.

(ג) יושב ראש הועדה הרפואית רשאי לתקן בהחלטה טעות סופר בתנאי שהתיקון תואם את החלטת הועדה וכוונתה; יושב ראש הועדה יחתום על תיקון כאמור וירשום את תאריך התיקון וסיבת התיקון.

תק' תש"ן-1990

(ד) הממונה על הועדה הרפואית העליונה רשאי לבקש מהועדה דיון חוזר לצורך תיקון טעות שאינה טעות סופר והשלמת הפרוטוקול האמור בתקנה 5(ט).

תק' תש"ן-1990

מיום 1.4.1990

**תק' תש"ן-1990**

[ק"ת תש"ן מס' 5260](http://www.nevo.co.il/Law_word/law06/TAK-5260.pdf) מיום 30.3.1990 עמ' 535

**הוספת תקנות משנה 7(ג), 7(ד)**

8. בטלות:

ביטול

(1) תקנות הנכים (ועדה רפואית עליונה), תש"י-1950;

(2) תקנות הנכים (ערעור על ידי קצין התגמולים), תשי"ג-1953.

9. לתקנות אלה ייקרא "תקנות הנכים (ועדה רפואית עליונה), תשכ"ד-1964".

השם

י"ט בשבט תשכ"ד (2 בפברואר 1964) לוי אשכול

שר הבטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ד מס' 1551](http://www.nevo.co.il/Law_word/law06/TAK-1551.pdf) מיום 27.2.1964 עמ' 870.

   תוקנו [ק"ת תשכ"ז מס' 1982](http://www.nevo.co.il/Law_word/law06/TAK-1982.pdf) מיום 5.1.1967 עמ' 1170 – תק' תשכ"ז-1967.

   [ק"ת תשמ"ז מס' 5048](http://www.nevo.co.il/Law_word/law06/TAK-5048.pdf) מיום 6.8.1987 עמ' 1198 – תק' תשמ"ז-1987.

   [ק"ת תש"ן מס' 5260](http://www.nevo.co.il/Law_word/law06/TAK-5260.pdf) מיום 30.3.1990 עמ' 535 – תק' תש"ן-1990; תחילתן ביום 1.4.1990.

   [ק"ת תשנ"ב מס' 5396](http://www.nevo.co.il/Law_word/law06/TAK-5396.pdf) מיום 7.11.1991 עמ' 401 – תק' תשנ"ב-1991.

   [ק"ת תשנ"ד מס' 5616](http://www.nevo.co.il/Law_word/law06/TAK-5616.pdf) מיום 28.7.1994 עמ' 1230 – תק' תשנ"ד-1994; תחילתן ביום 2.10.1994 (תוקנו [ק"ת תשנ"ה מס' 5636](http://www.nevo.co.il/Law_word/law06/TAK-5636.pdf) מיום 3.11.1994 עמ' 292 – תק' (תיקון) תשנ"ה-1994; תחילתן ביום 28.7.1994).

   [ק"ת תשנ"ו מס' 5739](http://www.nevo.co.il/Law_word/law06/TAK-5739.pdf) מיום 14.3.1996 עמ' 626 – תק' תשנ"ו-1996.

   [ק"ת תש"ס מס' 6034](http://www.nevo.co.il/Law_word/law06/TAK-6034.pdf) מיום 14.5.2000 עמ' 569 – תק' תש"ס-2000; תחילתן 30 ימים מיום פרסומן.

   [ק"ת תשס"ח מס' 6651](http://www.nevo.co.il/Law_word/law06/tak-6651.pdf) מיום 26.2.2008 עמ' 568 – תק' תשס"ח-2008; תחילתן 30 ימים מיום פרסומן. [↑](#footnote-ref-1)