תקנות הנמלים (אגרות לכלי שיט), תשכ"ו-1966

רשויות ומשפט מנהלי – תשתיות – ספנות ונמלים – רשות הספנות והנמלים

תוכן ענינים

|  |  |  |  |
| --- | --- | --- | --- |
| 3 | [Go](#Seif0) | הגדרות | סעיף 1 |
| 3 | [Go](#Seif1) | אגרת השירות | סעיף 2 |
| 3 | [Go](#Seif2) | אגרות למיכליות נפט באילת | סעיף 2א |
| 4 | [Go](#Seif3) | הצגת תעודות | סעיף 3 |
| 4 | [Go](#Seif4) | חישוב תפוסתו של כלי שיט לפי תעודת הרישום | סעיף 4 |
| 4 | [Go](#Seif5) | חישוב תפוסתו של כלי שיט ואורכו לפי אומדן המנהל | סעיף 5 |
| 4 | [Go](#Seif6) | שינוי תפוסתו של כלי שיט | סעיף 6 |
| 4 | [Go](#Seif7) | מדידת כלי שיט | סעיף 7 |
| 4 | [Go](#Seif8) | אגרות לכלי שיט נמלים | סעיף 8 |
| 4 | [Go](#Seif9) | האגרה לכלי שיט שתפוסתם פחות מ 5 טונות | סעיף 9 |
| 4 | [Go](#Seif10) | אגרות לכלי שיט צבאיים | סעיף 10 |
| 4 | [Go](#Seif11) | אגרות לספינת דיג | סעיף 11 |
| 5 | [Go](#Seif12) | ללא כותרת | סעיף 12 |
| 5 | [Go](#Seif13) | אגרות מגדלור לספינת דיג | סעיף 13 |
| 5 | [Go](#Seif14) | אגרה למבדוק | סעיף 14 |
| 5 | [Go](#Seif15) | כלי שיט במצוקה | סעיף 15 |
| 5 | [Go](#Seif16) | כלי שיט לצרכי לימוד | סעיף 16 |
| 5 | [Go](#Seif17) | אגרות לכלי שיט מושבת | סעיף 17 |
| 6 | [Go](#Seif18) | כלי שיט שאושר מחדש כמושבת | סעיף 18 |
| 6 | [Go](#Seif19) | כלי שיט בממשה | סעיף 19 |
| 6 | [Go](#Seif20) | אגרות מגדלור ואגרות עגינה מוזלות | סעיף 20 |
| 6 | [Go](#Seif21) | איגרות מינגש מוזלות | סעיף 21 |
| 6 | [Go](#Seif22) | אגרות מוזלות לאניות נוסעים | סעיף 22 |
| 6 | [Go](#Seif23) | אגרות מוזלות בתחום מספנות ישראל | סעיף 23 |
| 6 | [Go](#Seif24) | פטור לכלי שיט העוסק בבניית נמל או באחזקתו | סעיף 23א |
| 7 | [Go](#Seif25) | אגרות מוזלות למיכליות נפט בנמל אשדוד | סעיף 23ב |
| 7 | [Go](#Seif26) | חישוב תקופות שהייה | סעיף 24 |
| 7 | [Go](#Seif27) | אי הפסקת תקופת שהייה | סעיף 25 |
| 7 | [Go](#Seif28) | שירותים הכלולים בניתוב | סעיף 26 |
| 7 | [Go](#Seif29) | שירותים שאינם כלולים בניתוב | סעיף 27 |
| 7 | [Go](#Seif30) | הכרעה בסכסוכים | סעיף 28 |
| 7 | [Go](#Seif31) | שמירת תוקף | סעיף 29 |
| 7 | [Go](#Seif32) | הוראות מעבר | סעיף 30 |
| 7 | [Go](#Seif33) | ביטול | סעיף 31 |
| 7 | [Go](#Seif34) | השם | סעיף 32 |
| 8 | [Go](#med0) | התוספת |  |
| 8 | [Go](#Seif35) | אגרת מגדלור | סעיף 1 |
| 8 | [Go](#Seif36) | אגרת עגינה | סעיף 2 |
| 8 | [Go](#Seif37) | אגרת מינגש | סעיף 3 |
| 8 | [Go](#Seif38) | תשלום אגרת ניתוב כשהשירות ניתן בפועל | סעיף 5 |
| 9 | [Go](#Seif39) | אגרת שימוש בספינות גרר | סעיף 6 |
| 9 | [Go](#Seif40) | חישוב התקופה בעדה משתלמת אגרת שימוש בספינות גרר | סעיף 7 |
| 9 | [Go](#Seif41) | תשלום לספינות גרר שהשתתפו בהצלה | סעיף 8 |
| 9 | [Go](#Seif42) | אגרות למיכליות נפט בנמל אילת | סעיף 9 |

תקנות הנמלים (אגרות לכלי שיט), תשכ"ו-1966[[1]](#footnote-1)\*

בתוקף סמכויותי לפי הסעיפים 20(ב) ו-21(ב) לחוק רשות הנמלים, תשכ"א-1961, סעיפים 4, 10 ו-17 לפקודת הנמלים (להלן – הפקודה), והסעיפים 14(א) ו-2(ד) לפקודת סדרי השלטון והמשפט, תש"ח-1948, אני מתקין תקנות אלה:

1. בתקנות אלה –

הגדרות

"המנהל" – מנהל הנמל בו ניתן השירות או מי שנתמנה על-ידיו להיות מנהל לצורך תקנות אלה:

"שירות" – כל אחד מהשירותים המפורטים בתוספת;

"כלי-שיט" – כמשמעות ספינה בפקודה, למעט כלי-שיט צבאי של צבא-הגנה לישראל;

"מעגן סגור" – אותו חלק של נמל המוגן בשובר גלים, ובנמל אילת - אותו חלק של הנמל המהווה את הנמל הפנימי;

"מעגן הדיג בקישון" – תעלת המים שליד רציף הדיג שבאיזור קישון;

"ספינת דיג" – ספינה העוסקת בדיג ואין עליה מטען אחר פרט לדגה שלה במצבה הטבעי ואינה מהווה מטען טעון הצהרת מכס;

"קברניט" – מי שבידו הפיקוד על כלי השיט, לרבות הבעל והסוכן של כלי השיט;

"תפוסה" – התפוסה הרשומה נטו המתקבלת לפי תקנות 4 ו-5 לצורך חישוב אגרות לפי תקנות אלה;

"אורך כלי-שיט" – האורך המכסימלי של כלי השיט הרשום בתעודת הרישום, כשהוא מחושב במטרים;

"תחום מספנות ישראל" – השטח שהוחכר למספנות ישראל בע"מ, לרבות אזור מימי הנמל הצמוד לו, בהתאם לחוזה בין רשות הנמלים ומספנות ישראל בע"מ מיום 3 ביוני 1965;

"תעודת רישום" – תעודת הרישום הרשמית של כלי-השיט.

2. בעד כל אחד מהשירותים המפורטים בתוספת ישלם הקברניט למנהל את האגרה כאמור בתקנות אלה לגבי אותו שירות, בתוספת של 20% ובלבד שהתוספת כאמור לא תחול לגבי אגרה המשתלמת לפי תקנה 2א.

אגרת השירות

תק' תשל"ב-1972

מיום 16.3.1972

**תק' תשל"ב-1972**

[ק"ת תשל"ב מס' 2821](http://www.nevo.co.il/Law_word/law06/TAK-2821.pdf) מיום 16.3.1972 עמ' 791

2. בעד כל אחד מהשירותים המפורטים בתוספת ישלם הקברניט למנהל את האגרה כאמור בתקנות אלה לגבי אותו שירות, בתוספת של 20% ובלבד שהתוספת כאמור לא תחול לגבי אגרה המשתלמת לפי תקנה 2א.

2א. על אף האמור בכל דין, בעד השירותים הנקובים בסעיף 9 לתוספת הניתנים למיכליות הפורקות נפט גלמי ליד מזח דלק או מיקשר דלק בנמל אילת, ישלם הקברניט למנהל חברת קו צינור אילת אשקלון בערבון מוגבל את האגרות המפורטות בסעיף האמור.

אגרות למיכליות נפט באילת

תק' (מס' 2)

תש"ל-1970

מיום 13.2.1970

**תק' (מס' 2) תש"ל-1970**

[ק"ת תש"ל מס' 2541](http://www.nevo.co.il/Law_word/law06/TAK-2541.pdf) מיום 13.2.1970 עמ' 1331

**הוספת תקנה 2א**

3. הקברניט יציג בפני המנהל, מיד עם כניסת כלי שיט לתחום הנמל, את תעודת הרישום.

הצגת תעודות

4. (א) בכפוף לתקנה 5 יחשב המנהל תפוסתו של כלי שיט לפי התפוסה המירבית הנקובה בתעודת הרישום שברשות הקברניט, אם תעודת הרישום ניתנה על ידי אחת מאלה:

חישוב תפוסתו של כלי-שיט לפי תעודת הרישום

(1) מדינת ישראל או בריטניה;

(2) מדינה שהיא חברה באמנת אוסלו, בדבר שיטה אחידה למדידת תפוסתן של אניות;

(3) מדינה המכירה – לצורך חישוב תפוסה – בתעודת רישום ישראלית.

(ב) הוצגה תעודת רישום שלא מן המפורטות בתקנת משנה (א) ועד להפלגת כלי-השיט מן הנמל לא הוצגה תעודת רישום מהמפורטות כאמור, רשאי המנהל לחשב את תפוסת כלי-השיט האמור לפי התפוסה המירבית שבתעודת הרישום שברשות הקברניט, בתוספת של 20%.

5. כלי-השיט שלא הוצגה תעודת הרישום שלו כנדרש בתקנה 3 או תעודת הרישום שהוצגה אינה מהימנה לדעת המנהל, רשאי הוא לחשב את אורך כלי-השיט ותפוסתו לפי אומדן שייקבע על ידיו, והאגרות לכלי-שיט כאמור ישולמו על בסיס חישובי המנהל, זולת אם עד להפלגת כלי-השיט מתחום הנמל הוצגה תעודת רישום מהימנה ואז יחולו הוראות תקנה 4.

חישוב תפוסתו של כלי-שיט ואורכו לפי אומדן המנהל

6. שונתה תפוסתו של כלי-שיט תוך כדי שהייתו בנמל, יודיע הקברניט על כך מיד למנהל וחישוב התפוסה ייעשה כאמור בתקנה 5.

שינוי תפוסתו של כלי-שיט

7. הוראות תקנות 3 עד 6 אינן גורעות מסמכותו של המנהל לחייב את מדידת כלי-שיט.

מדידת כלי-שיט

8. על-אף האמור בתוספת תשולם לגבי גוררות, סירות, ארבות ודוברות – שמשתמשים בהן כרגיל בתחום הנמל בלבד וכל עוד הן משמשות כך – במקום אגרות המגדלור, העגינה והמינגש הנקובות בתוספת, אגרה שנתית בשיעור של -.120 לירות לכל גוררת, סירת מנוע, דוברה או ארבה ואגרה שנתית בשיעור -.25 לירות לכל סירת משוטים, סירת מפרש וסירה עם מנוע שמחוץ לגוף הסירה, ובלבד שלגבי כלי-שיט כאמור ישולמו האגרות האמורות כל עוד הם חונים במקומות החנייה שנקבעו להם על ידי המנהל, אלא אם הורה המנהל אחרת.

אגרות לכלי-שיט נמלים

9. על אף האמור בתוספת, כלי שיט שתפוסתו פחות מ-5 טונות ואינו משמש בתחום הנמל בלבד, תשולם לגביו במקום אגרות המגדלור והעגינה – אגרה בשיעור של 10 שקלים לכל יום שהייה בנמל או חלק ממנו או - לפי בחירת הקברניט – אגרה שנתית בסך של 672 שקלים.

האגרה לכלי שיט שתפוסתם פחות מ-5 טונות

תק' תש"ם-1980

מיום 5.8.1980

**תק' תש"ם-1980**

[ק"ת תש"ם מס' 4151](http://www.nevo.co.il/Law_word/law06/TAK-4151.pdf) מיום 5.8.1980 עמ' 2165

**החלפת תקנה 9**

הנוסח הקודם:

~~9. על אף האמור בתוספת, כלי שיט שתפוסתו פחות מ-5 טונות ואינו משתמש בתחום הנמל בלבד, תשולם לגביו במקום אגרות המגדלור והעגינה – אגרה בשיעור 3 לירות לכל יום שהייה בנמל או חלק ממנו, או – לפי בחירת הקברניט – אגרה שנתית בסך 250 לירות.~~

10. (א) לכלי-שיט צבאיים ישולמו האגרות הנקובות בתוספת לפי טונת ההדחק (displacement) שלהם ולא לפי טונת תפוסה.

אגרות לכלי-שיט צבאיים

(ב) במידה ולכלי-שיט צבאי אין תעודה מוכרת בה רשום ההדחק, יקבע המנהל את ההדחק לפי המקובל בכלי-שיט מאותו סוג.

11. לגבי ספינת דיג העוגנת ברציף או במקום אחר בנמל שאינו נמל או מקום עגינה המפורטים בתוספת לתקנות הנמלים (אגרות שנתיות לספינות דיג), תשל"ה-1975, ישולמו במקום אגרות העגינה והמינגש המפורטות בתוספת, אחד משני שיעורים אלה לפי בחירת הקברניט:

אגרות לספינת דיג

תק' תשל"ה-1975

(1) ליום שהייה או חלק ממנו – 10 לירות;

(2) אגרה שנתית לכל טונה תפוסה – 10 לירות.

מיום 26.7.1975

**תק' תשל"ה-1975**

[ק"ת תשל"ה מס' 3361](http://www.nevo.co.il/Law_word/law06/TAK-3361.pdf) מיום 26.6.1975 עמ' 2090

**החלפת תקנה 11**

הנוסח הקודם:

~~11. בכפוף לתקנה 12 לגבי ספינות דיג העוגנת ברציף או במקום אחר בנמל ישראלי, שאינו מעגן הדיג בקישון, ישולמו לפי בחירת הקברניט, במקום אגרות העגינה והמינגש המפורטות בתוספת אגרה בשיעור של 6 לירות ליום שהייה או חלק ממנו, או אגרה שנתית בשיעור 6 לירות לכל טונת תפוסה, אולם ספינת דיג העוגנת בתחומי נמל חיפה שתקנה זו חלה עליה תשולם האגרה היומית בלבד.~~

12. (בוטלה).

תק' תשל"ה-1975

מיום 26.7.1975

**תק' תשל"ה-1975**

[ק"ת תשל"ה מס' 3361](http://www.nevo.co.il/Law_word/law06/TAK-3361.pdf) מיום 26.6.1975 עמ' 2090

**ביטול תקנה 12**

הנוסח הקודם:

~~פטור לספינות דיג בנמל חיפה~~

~~12. שולמה לגבי ספינת דיג אגרה לפי תקנות נמל חיפה (אגרות שימוש בנמל חיפה ובמיתקניו על ידי ספינות דיג), תש"ך-1960, אין חובה לשלם בנמל חיפה אגרת עגינה לתקופה שבעדה שולמה האגרה האמורה, ואין חובה לשלם בנמל חיפה לגבי ספינת דיג כאמור אגרת מינגש כל עוד היא רתוקה בתחום מעגן הדיג בקישון.~~

13. על אף האמור בתוספת, לגבי ספינת דיג המשתמשת בנמל או מקום עגינה בנמל שאינו נמל כמשמעותו בתקנות הנמלים (אגרות שנתיות לספינות דיג), תשל"ה-1975, תשולם אגרת מגדלור באחד משני שיעורים אלה, לפי בחירת הקברניט:

אגרות מגדלור לספינת דיג

תק' תשל"ה-1975

(1) בכל מסע בכניסה לנמל - 1.60 לירות, וביציאה ממנו לירה אחת;

(2) אגרה שנתית בשיעור של 4.10 לירות לכל טונה תפוסה.

מיום 26.7.1975

**תק' תשל"ה-1975**

[ק"ת תשל"ה מס' 3361](http://www.nevo.co.il/Law_word/law06/TAK-3361.pdf) מיום 26.6.1975 עמ' 2090

**החלפת תקנה 13**

הנוסח הקודם:

~~13. על אף האמור בתוספת תשולם לגבי ספינת דיג בנמל אגרת מגדלור – לפי בחירת הקברניט – בשיעור לירה אחת לכניסת הספינה לנמל ולירה אחת לעזיבתה אותו או אגרה שנתית בשיעור 2.50 לירות לכל טונה תפוסה של ספינת הדיג.~~

14. למבדוק – למעט מבדוק צף הנמצא בתחום מספנות ישראל – תשולם אגרת העגינה בשיעור 40 אגורות לכל טונה של כוח הנפתו לכל חודש.

אגרה למבדוק

15. (א) לגבי כלי-שיט שבמצוקה לא ישולמו אגרות מגדלור או עגינה ובלבד שכלי-השיט עזב את הנמל מיד עם תום המצוקה.

כלי-שיט במצוקה

(ב) לצורך תקנה זו יראו כלי-שיט כנתון במצוקה כשהוא משתמש בנמל לצרכי מקלט מסערות או לצרכי תיקונים הכרחיים או בדיקות הכרחיות ושהייתו בנמל נמשכת לא יותר מאשר במשך מצב המצוקה כאמור, ובלבד שבמשך כל שהיית כלי-השיט כאמור בנמל אין פורקים ממנו או טוענים עליו כל מטען פרט לאספקה, דלק וצרכי אניה אחרים וכי אין נוסעים עולים עליו או יורדים ממנו.

16. כלי-שיט שהוכח למנהל שהוא משמש לצרכי לימוד השיט בלבד וכל עוד הוא משמש כאמור, לא ישולמו לגביו אגרות מגדלור או עגינה.

כלי-שיט לצרכי לימוד

17. (א) לגבי כלי-שיט מושבת תשולם אגרת עגינה בשיעור 25% מהאגרה הנקובה בתוספת החל מהיום ה-31 לאחר המועד שאושר כמושבת וכל עוד הוא בתחום הנמל המושבת וללא עבודה.

אגרות לכלי-שיט מושבת

(ב) הוראות תקנת משנה (א) לא יחולו על כלי שיט שתוך כדי היותו מושבת בנמל השתמשו בו או בחלק ממנו כמקום אחסנה או עשו בו כל שימוש אחר, ומן היום שהוחל בשימוש כאמור.

(ג) לצורך תקנה זו יראו כלי-שיט כמושבת (laid up) מהיום שאושר על ידי המנהל להיות מושבת בתחום הנמל.

18. כלי-שיט ששולמה לגביו אגרת עגינה כאמור בתקנה 17(א) ולאחר מכן, מסיבה כל שהיא, שולמה לגביו אגרת עגינה כאמור בתקנה 17(א) כעבור שלושים יום מיום שאושר מחדש כאמור.

כלי-שיט שאושר מחדש כמושבת

19. כלי שיט הנמצא על הממשה שבתחום נמל, ישולמו לגביו אגרות השימוש בממשה ואין חובה לשלם לגביו – לתקופה שבעדה שולמו אגרות ממשה – אגרות עגינה ומינגש אם אגרות אלה לא שולמו כאגרה שנתית.

כלי-שיט בממשה

20. כלי-שיט הפוקד נמל מסויים בשנת כספים פלונית מספר פעמים העולה על עשר, ושולמה לגביו עשר פעמים אגרת מגדלור יהיה פטור בביקוריו הבאים באותו נמל תוך אותה שנה ממחצית אגרות מגדלור ואגרות עגינה הנקובות בתוספת.

אגרות מגדלור ואגרות עגינה מוזלות

21. (א) כלי שיט השוהה בנמל בביקור אחד כשהוא קשור לרציף, תקופה העולה על 24 תקופות מינגש תשולם לגביו אגרת מינגש –

איגרות מינגש מוזלות

(1) עבור 24 תקופות המינגש הראשונות – האגרה הנקובה בתוספת;

(2) עבור התקופה שלאחר 24 תקופות המינגש הראשונות – 50% מהאגרה הנקובה בתוספת.

(ב) כלי שיט השוהה בנמל אשדוד לטעינת מחצבים במיתקן התפזורת לאחר שבאותו ביקור שהה בנמל חיפה לפריקת תבואות בבית הממגורות – אם מטענים אלה היו עיקר מטענו תחושב לגביו בנמל אשדוד אגרת מינגש מוזלת כאמור בתקנת משנה (א)(2) על ידי צירוף מספר תקופות המינגש שבהן שהה בנמלי חיפה ואשדוד גם יחד.

תק' תש"ל-1970

(ג) בתקנה זו "תקופת המינגש" – תקופה של 4 שעות או חלק מהן;

תק' תש"ל-1970

"ביקור" – שהייה בנמל לרבות שהייה הנפסקת על ידי יציאות מהנמל וחזרה אליו מבלי שכלי-השיט פקד בינתיים נמל מחוץ לישראל או הפליג לנסיעת טיול אל מחוץ למימי החופין של המדינה.

מיום 1.1.1970

**תק' תש"ל-1970**

[ק"ת תש"ל מס' 2503](http://www.nevo.co.il/Law_word/law06/TAK-2503.pdf) מיום 1.1.1970 עמ' 849

(ב) כלי שיט השוהה בנמל אשדוד לטעינת מחצבים במיתקן התפזורת לאחר שבאותו ביקור שהה בנמל חיפה לפריקת תבואות בבית הממגורות - אם מטענים אלה היו עיקר מטענו תחושב לגביו בנמל אשדוד אגרת מינגש מוזלת כאמור בתקנת משנה (א)(2) על ידי צירוף מספר תקופות המינגש שבהן שהה בנמלי חיפה ואשדוד גם יחד.

~~(ב)~~ (ג) בתקנה זו "תקופת המינגש" – תקופה של 4 שעות או חלק מהן;

"ביקור" – שהייה בנמל לרבות שהייה הנפסקת על ידי יציאות מהנמל וחזרה אליו מבלי שכלי-השיט פקד בינתיים נמל מחוץ לישראל או הפליג לנסיעת טיול אל מחוץ למימי החופין של המדינה.

22. כלי-שיט המיועד לנוסעים בעיקר, ישולמו לגביו בנמל אגרות עגינה, מינגש וניתוב בשיעור 70% מהאגרות הנקובות בתוספת.

אגרות מוזלות לאניות נוסעים

23. כלי שיט הנמצא לצורך תיקונים בתחום מספנות ישראל וכל עוד הוא נמצא שם, ישולמו לגביו 50% מאגרת העגינה הנקובה בתוספת ויהא פטור מאגרת מינגש כל עוד החוזה שנחתם בין רשות הנמלים ומספנות ישראל בע"מ ביום 3 ביוני 1965 הוא בר-תוקף.

אגרות מוזלות בתחום מספנות ישראל

23א. כלי שיט המועסק על ידי רשות הנמלים בבניית נמל או באחזקתו, יהא פטור מתשלום אגרות לפי תקנות אלה, כל זמן שהוא מועסק כאמור.

פטור לכלי-שיט העוסק בבניית נמל או באחזקתו

תק' תשכ"ו-1966

מיום 12.5.1966

**תק' תשכ"ו-1966**

[ק"ת תשכ"ו מס' 1880](http://www.nevo.co.il/Law_word/law06/TAK-1880.pdf) מיום 12.5.1966 עמ' 1932

**הוספת תקנה 23א**

23ב. מיכלית נפט שנועדה לטעון נפט בנמל אשקלון וביקרה בנמל אשדוד בלי להיכנס למעגן הסגור שבו ישולמו לגביה בכל ביקור בנמל אשדוד 25% מאגרת העגינה הנקובה בתוספת ותהא פטורה מתשלום אגרות מגדלור, ובלבד שתפוסה מעל 25,000 טונות לא תובא בחשבון לחישוב אגרת העגינה כאמור.

אגרות מוזלות למיכליות נפט בנמל אשדוד

תק' (מס' 3)   
תש"ל-1970

מיום 15.1.1970

**תק' (מס' 3) תש"ל-1970**

[ק"ת תש"ל מס' 2605](http://www.nevo.co.il/Law_word/law06/TAK-2605.pdf) מיום 27.8.1970 עמ' 2183

**הוספת תקנה 23ב**

24. (א) תקופות השהייה של כלי שיט לצרכי האגרות המפורטות בטור א' להלן ייקבעו על פי האמור לצדם בטורים ב' ו- ג':

חישב תקופות שהייה

טור א' - האגרה טור ב' - הרגע הראשון   טור ג' - הרגע האחרון

אגרת עגינה מרגע הגיעו לנמל הרגע בו יצא את הנמל

אגרת מינגש הרגע בו התחיל לקשרו לרציף והרגע בו סיימו להתיר את הכבלים.

(ב) בכל מקרה של עיתוק כלי-השיט ממקום למקום בתחומי נמל תחושב תקופת השהייה כלהלן:

(1) כשבמקום אליו הועתק כלי-השיט לא חלה אגרה שונה מהאגרה של המקום ממנו הועתק – לא יראו את התקופה כנפסקת;

(2) כשבמקום אליו הועתק כלי-השיט – חלה אגרה שונה מזו שחלה במקום שממנו הועתק – תשולם האגרה השונה מהרגע הראשון לתחולתה.

25. הועתק כלי-שיט או יצא את הנמל – מבלי שהפליג לנמל אחר בחוץ-לארץ או לנסיעת טיול אל מחוץ למימי החופין של המדינה – ולפני שנסתיימה תקופת השהייה לפיה משתלמת האגרה במקום שממנו הועתק או יצא כאמור, חזר כלי-השיט למקום באותו נמל בו חלה אותה אגרה, לא תשולם, על אף האמור בתקנה 24(ב)(2), האגרה לתקופה נוספת במקום אליו חזר, אלא לאחר שנסתיימה תקופת השהייה האמורה, ואין לנכות אותו חלק מתקופת השהייה בו שהה כלי-השיט במקום אחר או מחוץ לנמל.

אי הפסקת תקופת שהייה

26. שימוש בספינות גרר וסירות קשירה לצרכי ניתוב במידה והוא ניתן – יינתן לכל המשלם אגרת ניתוב לפי הסעיפים 4 עד 6 לתוספת ללא תשלום אגרה נוספת בשל אותו שימוש.

שירותים הכלולים בניתוב

27. לגבי כלי-שיט שבתמרון ניתוב שלו יש להיעזר בספינת גרר או סירת קשירה מאחר ואין לו כושר הנעה עצמי מספיק או שלדעת הנתב מערכת ההיגוי של כלי-השיט אינה פועלת כתיקונה, תשולם נוסף לאגרת הניתוב האגרה המגיעה לפי הסעיפים 6 ו-8 לתוספת.

שירותים שאינם כלולים בניתוב

28. (א) מנהל הנמל רשאי להחליט בכל שאלה בדבר האגרות המגיעות לפי תקנות אלה, אם הן מגיעות, מאיזה זמן ובאיזה שיעור או בכל הקשור במתן שירות או הנובע מהוראות תקנות אלה.

הכרעה בסכסוכים

(ב) הרואה עצמו נפגע על ידי החלטת מנהל הנמל, רשאי לפנות, תוך עשרה ימים מהיום שההחלטה הגיעה לידיעתו, לרשות הנמלים בבקשה לבטלה או לשנותה.

29. האמור בתקנות אלה אינו בא לגרוע מסמכויות רשות הנמלים או המנהל לפי כל דין.

שמירת תוקף

30. (א) שולמה אגרה שנתית לפי תקנות הנמלים (אגרות כלי-שיט), תשכ"א1960 (להלן – התקנות המבוטלות), לפני יום פרסומן של תקנות אלה ברשומות (להלן – יום הפרסום) אין חובה לשלם לפי תקנות אלה אותה אגרה עד תום השנה שבעדה שולמה האגרה האמורה.

הוראות מעבר

(ב) כלי שיט למעט כלי שיט מושבת – שבשעה 24.00 לפני יום הפרסום לא סיים תקופת שהייה כאמור בתקנה 23 לתקנות המבוטלות, ישולמו לגביו האגרות המגיעות לפיהן עד סיום תקופת השהייה כאמור בתקנות האמורות.

31. תקנות הנמלים (אגרות לכלי-שיט), תשכ"א1960 – בטלות.

ביטול

32. לתקנות אלה ייקרא "תקנות הנמלים (אגרות לכלי שיט), תשכ"ו-1966".

השם

התוספת

1. בעד כל כניסה של כלי שיט לנמל ובעד כל יציאה ממנו תשולם אגרת מגדלור בשיעור 8 אגורות לכל טונה תפוסה של כלי השיט, אולם לא תיגבה אגרת מגדלור לגבי כלי שיט שחזר לאותו נמל מבלי שביקר בינתיים בנמל מחוץ לישראל או הפליג לנסיעת טיול אל מחוץ למימי החופין של המדינה.

אגרת מגדלור

2. (א) אגרת עגינה תשולם לגבי כלי שיט המשתמשים בנמל, היא תחושב לפי תפוסתו של כלי השיט בתקופת שהייתו בנמל ושיעורה הוא 27 אגורות לכל טונה תפוסה של כלי השיט לתקופה של 30 יום או חלק מהם.

אגרת עגינה

(ב) כלי שיט שבנמלי המדינה בה הוא רשום גובים לגבי כלי שיט ישראלי אגרות שונות מהאגרות החלות על כלי שיט הרשום באותה מדינה, תשולם לגביו אגרת עגינה בשיעור כפול מהנקוב בסעיף קטן (א).

3. בעד שהיית כלי שיט כשהוא קשור לרציף תשולם אגרת מינגש בשיעור המפורט להלן, בנוסף לאגרת עגינה:

אגרת מינגש

שיעור אגרת המינגש בלירות

אורך כלי-השיט במטרים לתקופה של 4 שעות

חלק של מטר ייחשב כמטר שלם או חלק מהן

עד 30 11.90

60-30 11.90 + 0.18 לכל מטר מעל 30

90-60 17.30 + 0.36 לכל מטר מעל 60

120-90 28.10 + 1.20 לכל מטר מעל 90

150-120 64.10 + 2.70 לכל מטר מעל 120

150 ומעלה 145.10 + 5.40 לכל מטר מעל 150.

4. (א) אגרת ניתוב תשולם בעד כל כניסה של כלי-שיט לנמל ובעד כל יציאה ממנו. האגרה כוללת תשלום עבור עיתוקו של כלי-השיט ממקום למקום לפי דרישת המנהל.

אגרות הניתוב הן:

תפוסת כלי-השיט בטונות שיעור האגרה בלירות

עד 100 -.58

100 עד 1,000 -.58 + 0.30 לכל טונה מעל 100 טונות

1,000 עד 6,000 -.328 + 0.16 לכל טונה מעל 1,000 טונות

6,000 עד 12,000 -.1,128 + 0.09 לכל טונה מעל 6,000 טונות

12,000 ומעלה -.1,668 + 0.02 לכל טונה מעל 12,000 טונות

(ב) בעד עיתוק כלי שיט ממקום למקום, לפי דרישות הקברניט, תשולם אגרת ניתוב בשיעור של 50% מהקבוע בסעיף קטן (א).

(ג) למרות האמור בסעיף קטן (א), בעד כל כניסה לנמל של כלי שיט ויציאה ממנו שנמצא עליו נתב בהסכמת רשות הנמלים ושאינו בשירותה, תשולם אגרה בשיעור של 50% מהקבוע.

(ד) הוזמן או נשלח נתב לכלי שיט וכלי השיט לא היה מוכן להפלגה תוך מחצית השעה מעת עליית הנתב עליו, תשולם תוספת של 20% מאגרת הניתוב הנקובה, זולת אם נמסרה הודעה על ידי קברניט כלי-השיט, לפני עליית הנתב שאין כלי השיט מוכן להפלגה.

5. על אף האמור בסעיף 4(א) כאשר כלי השיט הוא אחד מהמנויים להלן, תשולם אגרת ניתוב לגביו רק אם שירות הניתוב ניתן בפועל:

תשלום אגרת ניתוב כשהשירות ניתן בפועל

(1) ספינה שתפוסתה אינה עולה על 5 טונות;

(2) ספינת דיג;

(3) כלי שיט צבאי – לרבות כלי שיט של צבא-הגנה לישראל.

6. (א) בעד שימוש באחת מספינות הגרר "איתנה", "צוריה", "כבאית", "כבאית 2", "עוזיה", "אבירה", "אמציה", "חגלה", "תרצה" ו"צאלה" תשולם אגרה בשיעור -.300 לירות לכל שעה, או לחלק ממנה.

אגרת שימוש בספינות גרר

(ב) בעד שימוש בספינת גרר שלא מאלה המפורטות בסעיף קטן (א) או בסירת קשירה תשולם אגרה בשיעור -.50 לירות לשעה, או לחלק ממנה, אולם אם בספינת גרר האמורה או סירת הקשירה מועסקים עובדים בנוסף להגאי ולעובד אחד, ישולם בעד כל עובד נוסף סכום של 4.80 לירות לכל שעה או לחלק ממנה.

7. לצורך חישוב התקופה בעדה משתלמת אגרה כאמור בסעיף 6 יראו את תחילת מתן השירות מהרגע בו יצאה ספינת הגרר או סירת הקשירה את בסיסה או את המקום בו עבדה לאחרונה בדרכה אל המקום בו היא עומדת לתת את השירות ויראו את סיום מתן השירות ברגע בו חזרה לבסיסה או הגיעה למקום שירות אחר.

חישוב התקופה בעדה משתלמת אגרת שימוש בספינות גרר

8. בעד שימוש שנעשה בספינת גרר או בסירת קשירה לצרכי הצלה ישולמו דמי ההצלה המגיעים ולא יחולו האגרות הנקובות בסעיף 6.

תשלום לספינות גרר שהשתתפו בהצלה

9. (1) אגרת מגדלור בעד כל ביקור של מיכלית נפט בנמל תהיה בשיעור של 3.5 אגורות לכל טונה מעמס (ton deadweight) של המיכלית, ובלבד שמשקל מעל 40,000 טונה מעמס לא יובא בחשבון לענין חישוב אגרת המגדלור.

אגרות למיכליות נפט בנמל אילת

תק' (מס' 2)   
תש"ל-1970

(2) אגרת מינגש, עגינה, ניתוב ושירותי קשירה וגרירה לכל ביקור של מיכלית נפט תהיה בסכום כולל של 14,000 לירות בתוספת 17.5 אגורות לכל טונה מעמס של המיכלית.

(3) אגרת אספקת מים למיכליות נפט תהיה בשיעור 70 אגורות לכל טונה מים או חלק ממנה.

מיום 13.2.1970

**תק' (מס' 2) תש"ל-1970**

[ק"ת תש"ל מס' 2541](http://www.nevo.co.il/Law_word/law06/TAK-2541.pdf) מיום 13.2.1970 עמ' 1331

**הוספת פרט 9**

כ"ב בשבט תשכ"ו (12 בפברואר 1966) משה כרמל

שר התחבורה

1. \* פורסמו [ק"ת תשכ"ו מס' 1837](http://www.nevo.co.il/Law_word/law06/TAK-1837.pdf) מיום 15.2.1966 עמ' 888.

   תוקנו [ק"ת תשכ"ו מס' 1880](http://www.nevo.co.il/Law_word/law06/TAK-1880.pdf) מיום 12.5.1966 עמ' 1932 – תק' תשכ"ו-1966.

   [ק"ת תש"ל: מס' 2503](http://www.nevo.co.il/Law_word/law06/TAK-2503.pdf) מיום 1.1.1970 עמ' 849 – תק' תש"ל-1970. [מס' 2541](http://www.nevo.co.il/Law_word/law06/TAK-2541.pdf) מיום 1.4.1970 עמ' 1331 – תק' (מס' 2) תש"ל-1970; תחילתן ביום 13.2.1970. [מס' 2605](http://www.nevo.co.il/Law_word/law06/TAK-2605.pdf) מיום 27.8.1970 עמ' 2183 – תק' (מס' 3) תש"ל-1970; תחילתן ביום 15.1.1970.

   [ק"ת תשל"ב מס' 2821](http://www.nevo.co.il/Law_word/law06/TAK-2821.pdf) מיום 16.3.1972 עמ' 791 – תק' תשל"ב-1972.

   [ק"ת תשל"ה מס' 3361](http://www.nevo.co.il/Law_word/law06/TAK-3361.pdf) מיום 26.6.1975 עמ' 2090 – תק' תשל"ה-1975 בתקנה 8 לתקנות הנמלים (אגרות שנתיות לספינות דיג), תשל"ה-1975; תחילתן 30 ימים מיום פרסומן.

   [ק"ת תש"ם מס' 4151](http://www.nevo.co.il/Law_word/law06/TAK-4151.pdf) מיום 5.8.1980 עמ' 2165 – תק' תש"ם-1980. [↑](#footnote-ref-1)