תקנות הנמלים (טעינה ופריקה של שמנים), תשל"ו-1975

רשויות ומשפט מנהלי – תשתיות – ספנות ונמלים

תוכן ענינים

|  |  |  |  |
| --- | --- | --- | --- |
|  | פרק ראשון: הגדרות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק שני: כניסה למימי החופין ולנמלים | [Go](#med1) | 4 |
| סעיף 2 | חובת הודעה | [Go](#Seif2) | 4 |
| סעיף 3 | דגל או מאור | [Go](#Seif3) | 4 |
| סעיף 4 | הצגת שלט אזהרה | [Go](#Seif4) | 4 |
| סעיף 5 | הצגת סמני הזהרה על כלי שיט מתדלקים | [Go](#Seif5) | 4 |
| סעיף 6 | הגבלות בדבר שיוט כלי שיט קטנים | [Go](#Seif6) | 4 |
| סעיף 7 | ניתוב מכלית | [Go](#Seif7) | 5 |
| סעיף 8 | סגירת שסתומי ופתחי המכלים | [Go](#Seif8) | 5 |
| סעיף 9 | חובת זהירות ואיסור פגיעה במיתקני נמל | [Go](#Seif9) | 5 |
| סעיף 9א | איסור פריקת שמן ללא פיקוח על ידי אנשים מוסמכים | [Go](#Seif10) | 5 |
|  | פרק שלישי: פעולות בעת שהייה במסוף או ליד דוברת דלק | [Go](#med2) | 5 |
| סעיף 10 | דיווח פרטי המטען | [Go](#Seif11) | 5 |
| סעיף 11 | חובת הורקת מי נטל למסוף | [Go](#Seif12) | 5 |
| סעיף 12 | כבלי גרירה | [Go](#Seif13) | 5 |
| סעיף 13 | אמצעי גישה לכלי שיט במסוף | [Go](#Seif14) | 6 |
| סעיף 14 | אמצעי פינוי לשעת חירום | [Go](#Seif15) | 6 |
| סעיף 15 | ציוד כיבוי אש בכלי שיט | [Go](#Seif16) | 6 |
| סעיף 16 | הסדרי עישון | [Go](#Seif17) | 6 |
| סעיף 17 | איוורור ומצב הפתחים במכלית | [Go](#Seif18) | 6 |
| סעיף 18 | סיכום בדבר נהלי הזרמת שמן | [Go](#Seif19) | 7 |
| סעיף 19 | דרכי קשר | [Go](#Seif20) | 7 |
| סעיף 20 | ציוד חשמלי נייד במכלית | [Go](#Seif21) | 8 |
| סעיף 21 | איסור הפעלת משדרים | [Go](#Seif22) | 8 |
| סעיף 22 | איסור פעולות במכלית בעת הזרמת שמן | [Go](#Seif23) | 8 |
| סעיף 23 | נקיטת אמצעים מוקדמים בעת הזרמת שמן | [Go](#Seif24) | 8 |
| סעיף 24 | נקיטת אמצעים נוספים | [Go](#Seif25) | 9 |
| סעיף 25 | איסוף שיירי שמן לפני ההנתקות מהמסוף | [Go](#Seif26) | 9 |
| סעיף 26 | איסור הטלה לים של חומר ספוג בשמן | [Go](#Seif27) | 9 |
| סעיף 27 | חובה להודיע על שפיכה לים | [Go](#Seif28) | 9 |
| סעיף 28 | איסור שימוש בכימיקלים | [Go](#Seif29) | 9 |
| סעיף 29 | פעולות המנוע וכושר התמרון | [Go](#Seif30) | 9 |
| סעיף 30 | הודעה על פגיעה בכושר התמרון | [Go](#Seif31) | 10 |
| סעיף 31 | נוכחות אנשי צוות | [Go](#Seif32) | 10 |
| סעיף 32 | חובת התראה | [Go](#Seif33) | 10 |
| סעיף 33 | איסור הזרמת שמן ללא כל ההכנות | [Go](#Seif34) | 10 |
| סעיף 34 | ניתוק וניתוב מכלית ממסוף | [Go](#Seif35) | 10 |
|  | פרק רביעי: אמצעים למניעת שריפות ולכיבוי אש | [Go](#med3) | 10 |
| סעיף 35 | הגדרות | [Go](#Seif36) | 10 |
| סעיף 36 | הצבת בני אדם בכוננות כיבוי אש | [Go](#Seif37) | 10 |
| סעיף 37 | ציוד כוננות כיבוי אש | [Go](#Seif38) | 10 |
| סעיף 38 | התקנת ציוד בקצה צנרת המסוף | [Go](#Seif39) | 11 |
| סעיף 39 | נהלי כוננות כיבוי אש במסוף | [Go](#Seif40) | 11 |
| סעיף 40 | כשירות ותירגול לכוננות כיבוי אש | [Go](#Seif41) | 11 |
|  | פרק חמישי: תקינות המסוף | [Go](#med4) | 11 |
| סעיף 41 | הגדרה | [Go](#Seif42) | 11 |
| סעיף 42 | חובת החזקה ותפעול תקין | [Go](#Seif43) | 11 |
| סעיף 43 | חובת רישום | [Go](#Seif44) | 11 |
| סעיף 44 | פיקוח על רישום | [Go](#Seif45) | 12 |
| סעיף 45 | רישום מלא ונכון | [Go](#Seif46) | 12 |
| סעיף 46 | מועד הרישום | [Go](#Seif47) | 12 |
| סעיף 47 | הצגת טפסי הרישום | [Go](#Seif48) | 12 |
| סעיף 48 | הוראה על הפסקת הזרמת שמן | [Go](#Seif49) | 12 |
|  | פרק ששי: הזרמת שמן מרכב מכל | [Go](#med5) | 12 |
| סעיף 49 | הצגת שלט אזהרה | [Go](#Seif50) | 12 |
| סעיף 50 | פעולות בעת הזרמת שמן מרכב מכל | [Go](#Seif51) | 12 |
| סעיף 51 | פעולות לאחר סיום הזרמת השמן | [Go](#Seif52) | 13 |
| סעיף 52 | הזרמת שמן מחביות על גבי רכב מכל | [Go](#Seif53) | 13 |
| סעיף 53 | הדברת זיהום במסוף | [Go](#Seif54) | 13 |
|  | פרק שביעי: כללי | [Go](#med6) | 13 |
| סעיף 54 | חובת הודעת תוכן התקנות | [Go](#Seif55) | 13 |
| סעיף 55 | סמכויות מנהל הנמל | [Go](#Seif56) | 13 |
| סעיף 56 | נהלי הזרמת שמן והפעלה תקינה | [Go](#Seif57) | 13 |
| סעיף 57 | חובת הפסקת הזרמת שמן מחמת סכנה | [Go](#Seif58) | 13 |
| סעיף 58 | אנית נוסעים במסוף | [Go](#Seif59) | 13 |
| סעיף 59 | שמירת דינים | [Go](#Seif60) | 13 |
| סעיף 60 | חובה | [Go](#Seif61) | 13 |
| סעיף 61 | חובה המוטלת על יותר מאדם אחד | [Go](#Seif62) | 13 |
| סעיף 62 | חובה המוטלת על קצין המשמרת | [Go](#Seif63) | 13 |
| סעיף 63 | אחריות בחבר בני אדם | [Go](#Seif64) | 14 |
| סעיף 64 | עונשין | [Go](#Seif65) | 14 |
| סעיף 65 | ביטול | [Go](#Seif66) | 14 |
| סעיף 66 | תחילה | [Go](#Seif67) | 14 |
| סעיף 67 | השם | [Go](#Seif68) | 14 |
|  | תוספת ראשונה | [Go](#med7) | 14 |
|  | דגל המציין טעינה, פריקה או נשיאה של חמרים מסוכנים | [Go](#hed20) | 14 |
|  | תוספת שניה | [Go](#med8) | 14 |
|  | תוספת שלישית | [Go](#med9) | 15 |
|  | דו"ח בקורת כלי השיט | [Go](#hed21) | 15 |
|  | תוספת רביעית | [Go](#med10) | 17 |
|  | טופס א' | [Go](#hed22) | 17 |
|  | תוספת רביעית | [Go](#med11) | 18 |
|  | טופס ב' | [Go](#hed23) | 18 |

תקנות הנמלים (טעינה ופריקה של שמנים), תשל"ו-1975[[1]](#footnote-1)\*

בתוקף סמכותי לפי סעיף 60 לפקודת הנמלים [נוסח חדש], תשל"א-1971, וסעיף 20(ב) לחוק רשות הנמלים, תשכ"א-1961, ולאחר התייעצות עם רשות הנמלים, אני מתקין תקנות אלה:

פרק ראשון: הגדרות

1. בתקנות אלה –

הגדרות

"בעל" – הבעל, החוכר, המפעיל או הקברניט של כלי שיט, הבעל של מטען השמן, וכן סוכנו של כל אחד מהם;

"דוברת דלק" – כלי שיט, בין אם הוא מונע בכוחות עצמו ובין אם הוא נגרר, המשמש לתדלוק כלי שיט;

"האמנה" – האמנה הבינלאומית בדבר בטיחות החיים בים, 1960, או כל אמנה המתקנת אותה ושישראל צד לה;

"הזרמת שמן" – פריקה וטעינה מכלי שיט או אליו לרבות פריקת מי נטל שמנוניים ותדלוק כלי שיט;

"המנהל" – מנהל אגף הספנות והנמלים במשרד התחבורה;

"חפשי מגזים", לענין מכלית – שהגזים הפחמימנים הנמצאים בכל מכלי ומדורי המכלית ובמערכת הצינורות והמשאבות הקשורות אליהם, למעט מכלי שמן וצינורות המשמשים את מנועי המכלית בלבד, הם בריכוז כה נמוך שבבדיקה על ידי מד נפיצות לאדים יורה מכוון המונה על אפס, ובלבד שמד הנפיצות יהיה מאושר על ידי מכון התקנים הישראלי או מכוני תקנים המקובלים בתעשית הדלק;

"כלי שיט" – כמשמעותו בחוק הספנות (כלי שיט), תש"ך-1960;

"כלי שיט קטן" – כל כלי העשוי לשוט שתפוסתו ברוטו עד 100 טונות והמונע בכוח מנוע;

"מדריך הציוד והתפעול" – ספר המפרש את המערכות, הציוד, התפעול והמטלות אשר על פיו נדרשים לפעול בעלי תפקידים, בהתאם להוראות שאישר המנהל או מי שהסמיך;

תק' (מס' 2)

תשמ"א-1981

מיום 29.6.1981

תק' (מס' 2) תשמ"א-1981

[ק"ת תשמ"א מס' 4247](http://www.nevo.co.il/Law_word/law06/TAK-4247.pdf) מיום 29.6.1981 עמ' 1170

**הוספת הגדרת "מדריך הציוד והתפעול"**

"מי נטל שמנוניים" – מי נטל המכילים לפחות 15 חלקי שמן לכל מיליון חלקי מים (15 p.p.m) ובלבד שתכולת השמן תיקבע לפי השיטה 2778.74D של האגודה האמריקאית לבדיקת חומרים (ASTM);

תק' תשמ"א-1980

מיום 1.12.1980

תק' תשמ"א-1980

[ק"ת תשמ"א מס' 4185](http://www.nevo.co.il/Law_word/law06/TAK-4185.pdf) מיום 1.12.1980 עמ' 241

**החלפת הגדרת "מי נטל שמנוניים"**

הנוסח הקודם:

~~"מי נטל שמנוניים" - מי נטל המכילים לפחות 15 חלקי שמן לכל מליון חלקי מים (15 p.p.m) ובלבד שתכולת השמן תיקבע לפי השיטה 1347-67D של האגודה האמריקאית לבדיקת חמרים (ASTM);~~

"מכלית" – כלי שיט אשר מרבית נפח המטען שלו בנוי או מותאם לנשיאת שמן בצובר, בין שהוא טעון שמן או ריק או טעון מי נטל, לרבות כלי שיט המותאם להובלת תפזורת, עפרות או שמן לסירוגין והמוביל שמן הלכה למעשה;

"מיל" – מיל ימי בן 1,852 מטר;

"מסוף" – כל מקום המשמש לריתוק כלי שיט לצורך תדלוקם או לצורך הזרמת שמן, לרבות מיתקני החוץ;

"מפקח ימי" – מפקח כלי שיט כמשמעותו בתקנות הנמלים (בטיחות שיט), תשכ"ה-1965;

"מפקח למניעת זיהום הים" – כמשמעות מפקח בפקודת מניעת זיהום מי ים בשמן [נוסח חדש], התש"ם-1980;

תק' תשמ"ט-1989

מיום 24.8.1989

תק' תשמ"ט-1989

[ק"ת תשמ"ט מס' 5213](http://www.nevo.co.il/Law_word/law06/TAK-5213.pdf) מיום 24.8.1989 עמ' 1282

**הוספת הגדרת "מפקח למניעת זיהום הים"**

"נתב" – מי שמועסק כדין כנתב;

"ציוד בעל רמת בטיחות גבוהה גופו" – כל מכשיר הבנוי כך שכאשר הוא מותקן ומופעל באופן ובתנאים שקבע מוסד מדעי מוסמך או חברת סיווג או מכון תקנים או רשות ממלכתית מוסמכת, כל ניצוץ חשמלי אשר יתהווה תוך כדי הפעלתו, במכשיר גופו או באחד ממעגלי החשמל הקשורים איתו, לא יוכל לגרום התלקחות גזים או אדים;

"צנרת" – לרבות צינורות גמישים;

"קצין משמרת" – קצין הסיפון או קצין המכונה האחראי אותה עת במשמרת או מי שהקברניט או קצין המכונה הראשי מינה אותו להיות אחראי במשמרת, הכל לפי הענין;

"רחצה בשמן גלמי" – שיטת ניקוי מכלי מטען תוך כדי פריקתו;

תק' (מס' 2)

תשמ"א-1981

מיום 29.6.1981

תק' (מס' 2) תשמ"א-1981

[ק"ת תשמ"א מס' 4247](http://www.nevo.co.il/Law_word/law06/TAK-4247.pdf) מיום 29.6.1981 עמ' 1170

**הוספת הגדרת "רחצה בשמן גלמי"**

"רכב מכל" – רכב כמשמעותו בפקודת התעבורה [נוסח חדש], תשל"א-1971, המשמש להובלת שמן בצובר או בחביות;

"שמן" – שמן או דלק מכל סוג, לרבות שמן אדמה גולמי, תזקיקי שמן אדמה גולמי, שאריות זיקוק שמן אדמה גולמי, שיירי שמן, משקעי שמן ובוצת שמן, למעט שמנים מהחי והצומח;

"תדלוק" – הספקת שמן לכלי שיט לצורך תפעולו.

פרק שני: כניסה למימי החופין ולנמלים

2. הקברניט או הבעל יודיע למנהל הנמל לפחות 36 שעות לפני הגיע המכלית לנמל.

חובת הודעה

3. בכל עת שהותה בתחום המים הפנימיים ובתחומי נמל, חייבת מכלית –

דגל או מאור

(1) להניף דגל אדום כמתואר בתוספת הראשונה, במשך כל שעות היום למן זריחת החמה ועד שקיעתה;

(2) להדליק אור אדום במקום הנראה לעין מלוא האופק עד למרחק שני מיל לפחות, במשך כל שעות הלילה ולא יאוחר מרבע שעה לפני שקיעת החמה ועד רבע שעה לאחר זריחתה.

4. (א) כל מכלית חייבת בכל עת שהותה בתחום נמל להציג ליד כבש האניה במקום נראה לעין, שלט אזהרה שעליו כתוב באופן ברור ונראה לעין, באותיות שגודלן 10 סנטימטר לפחות, "אסור לעשן ולהשתמש באש גלוייה - הגישה אסורה למבקרים ללא רשות".

הצגת שלט אזהרה

"No Naked Lights No Smoking No Unauthorised Persons."

(ב) שלט אזהרה כאמור בתקנת משנה (א) יוצג גם במקום נראה לעין בכניסה למסוף.

5. הוראות תקנות 3 ו-4 יחולו בשינויים המחוייבים, גם על –

הצגת סמני הזהרה על כלי שיט מתדלקים

(1) דוברת דלק;

(2) כל כלי שיט הנמצא בתחום מסוף או בתהליך של תידלוק בכל מקום אחר בתחום מימי החופין, המים הפנימיים או נמל.

6. (א) לא ישיט אדם כלי שיט קטן בסמוך לכלי שיט או דוברת דלק המזרימים שמנים או בסמוך למכלית שאינה חפשית מגזים, אלא ברשות מפורשת מאת מנהל הנמל ובכפוף להוראותיו ואלא אם נתקיימו בו כל אלה:

הגבלות בדבר שיוט כלי שיט קטנים

(1) מנוע השריפה הפנימית שלו הינו מהסוג המוגן בפני התפוצצות ומתאים לעבודה ליד גזים מתלקחים;

(2) מפלט הגזים של מנועו מכוסה בסתרשף;

(3) כל הציוד החשמלי שלו הינו ציוד בעל רמת בטיחות גבוהה גופו;

(4) הוא מדופן מסביבו בפגושי גומי;

(5) הוא מצויד ברשיון שיט המתיר לו במפורש להתקרב לכלי שיט, לדוברת דלק או למכלית כאמור.

(ב) המשיט כלי שיט קטן בסמוך לכלי שיט או דוברת דלק המזרימים שמן, או בסמוך למכלית שאינה חפשית מגזים, חייב להישמע להוראות השיט והבטיחות של קברניט כלי השיט או קצין המשמרת שלו או האחראי על דוברת הדלק או המסוף, ולבצען מיד.

(ג) משיט כלי שיט קטן יהיה מצוייד בהוראות הבטיחות שהוציא מנהל הנמל לענין זה.

7. (א) כל מכלית בהכנסה לנמל תהיה טעונה מי נטל או שמן או שניהם, הכל לפי הענין, באופן הדרוש לניתוב ולריתוק בטוח של המכלית וכפי שנקבע בספר היציבות של המכלית, ובלבד שבשום מקרה לא יפחת שוקע המכלית בחרטום ובירכתיים מ-2.5% מהאורך המירבי של המכלית.

ניתוב מכלית

(ב) לא תנותב מכלית לנמל ולא תרותק במסוף אלא אם שוכנע הנתב כי היא טעונה מי נטל או שמן, או שניהם, הכל לפי הענין ובכפוף להוראת תקנה (א).

(ג) לענין תקנה זו, "ספר היציבות" – כל מסמך או מידע מאושרים שסופקו לקברניט המכלית בהתאם להוראות כל אמנה בינלאומית החלה בנושא ושישראל צד לה.

8. שסתומי ופתחי מכלי המטען במכלית, למעט מכלים חפשים מגזים, יהיו סגורים בכל משך ביצוע פעולות הניתוב, הריתוק או הניתוק של מכלית בנמל או במסוף.

סגירת שסתומי ופתחי המכלים

9. (א) לא ישיט קברניט כלי שיט, לא יעגינו ולא יעשה כל מעשה או דבר אחר באופן העלול לסכן, להזיק או לפגוע בבני אדם, בצינורות תת-ימיים או צפים, במצופי המסוף, ברציף או בכל מיתקן אחר המשמש את המסוף או את הנמל.

חובת זהירות ואיסור פגיעה במיתקני נמל

(ב) בלי לפגוע בכלליות האמור בתקנת משנה (א), לא תושט מכלית שאינה חפשית מגזים ולא תנותב באזור המעגן הסגור של נמל אלא מיד ובמישרין למסוף.

9א. קברניט מכלית או חובל ראשי או קצין משמרת לא יעשו כל פעולה להתחלת פריקת שמן ולא ירשו לכל אדם אחר לעשות כל פעולה בקשר עם פריקת שמן אלא אם נוכחו לדעת ללא ספק סביר שבכל התפקידים החייבים באיוש, כמוגדר במדריך הציוד והתפעול, מוצבים אנשים המוסמכים כמפורט להלן:

איסור פריקת שמן ללא פיקוח על ידי אנשים מוסמכים

תק' (מס' 2)

תשמ"א-1981

(א) בתפקיד קצין בקרת מטען במכלית, מוצב אדם אשר נטל על עצמו אחריות כוללת לרחצה בשמן גלמי והוסמך לכך.

(ב) לביצוע מטלה המוגדרת במדריך הציוד והתפעול מוצב אדם שהוסמך לכך.

מיום 29.6.1981

**תק' (מס' 2) תשמ"א-1981**

[ק"ת תשמ"א מס' 4247](http://www.nevo.co.il/Law_word/law06/TAK-4247.pdf) מיום 29.6.1981 עמ' 1171

**הוספת תקנה 9א**

פרק שלישי: פעולות בעת שהייה במסוף או ליד דוברת דלק

10. עם גמר פעולות הריתוק, יודיע בעל המכלית או קברניטה למנהל הנמל או לאחראי על המסוף, לפי הענין, את הפרטים הנדרשים להלן, על גבי הטופס בתוספת השניה:

דיווח פרטי המטען

(1) כמות כל סוג של מטען שמן שבמכלית ומקום החסנתו;

(2) כמות מי הנטל השמנוניים שבמכלית ומקום החסנתם;

(3) כמות מי הנטל שאינם שמנוניים שבמכלית ומקום החסנתם.

11. (א) כל כמות מי הנטל השמנוניים כאמור בתקנה 10(2) תוזרם מהמכלית אל מתקני המסוף.

חובת הורקת מי נטל למסוף

(ב) בלי לפגוע באמור בתקנת משנה (א), אם ארעה תקלה אשר בגללה אי אפשר להזרים מי נטל למיתקני המסוף, מותר להוריק את מי הנטל שאינם שמנוניים לים לאחר שהופרדו מהשמנים.

(ג) לא תבוצע פעולת הזרמת מי נטל שאינם שמנוניים לים כמפורט בתקנת משנה (ב) אלא באישור המנהל, בכתב או במברק.

12. (א) עם גמר פעולת ריתוק של כלי שיט למסוף יוודא הקברניט או קצין המשמרת כי הותקן כבל גרירה למקרה חירום בחרטום ובירכתי כלי השיט, בצורה ובאופן המפורטים להלן:

כבלי גרירה

(1) הכבלים יהיו מפלדה;

(2) כל אחד מהכבלים יהיה בחוזק המותאם לגרירת כלי השיט;

(3) הכבלים יהיו קשורים בביטחה על כלי השיט;

(4) בקצה הכבלים תותקן לולאה אשר תתלה מעבר לדופן כלי השיט בגובה פני הים, ותישאר במצב זה, ביחס לפני הים, כל עוד רתוקה המכלית במסוף.

(ב) בכלי שיט הרתוק ליד רציף, יותקנו הכבלים כאמור בתקנת משנה (א) בצד שאינו פונה לרציף.

13. (א) לפני תחילת הזרמת השמן יוודא הקברניט או קצין המשמרת כי בכלי השיט מותקן כבש מתאים המאפשר גישה בטוחה אל כלי השיט, ובלבד שהזוית שבין הכבש והמישור האפקי לא תעלה בשום מקרה על ארבעים וחמש מעלות.

אמצעי גישה לכלי שיט במסוף

(ב) למן שקיעת החמה ועד זריחתה יהיה כבש הגישה מואר באור מתאים.

(ג) שוכנע קברניטו של כלי שיט כי מצב הים אינו מאפשר גישה בטוחה לכלי השיט באמצעות כבש, תעשה כל עליה לכלי שיט וירידה ממנו בסולם חבלים תקין בהשגחתו ובפיקוחו של קצין המשמרת, בהתאם להוראות האמנה.

14. עם גמר פעולות ריתוק כלי השיט במסוף ועד ליציאתו מהמסוף תהיה סירת הצלה אחת לפחות מורדת בכלי השיט מצד הים לגובה נקודת העליה לסירה או כבש נטישה לשעת חירום המשולב חבלים שיותקן בירכתי האניה, באופן שיאפשר פינוי ומילוט מהירים ובטוחים בשעת חירום.

אמצעי פינוי לשעת חירום

15. (א) הקברניט או קצין המשמרת של כלי השיט הבא להזרים שמנים יוודא כי שני מכשירי כיבוי אש מטיפוס "כימי יבש" יימצאו משני צידי הסעפת כשתכולת כל אחד מהם היא לפחות 12 ק"ג חומר כימי; מכשירים אלה יהיו בנוסף על מכשירי הכיבוי הנמצאים על כלי השיט בהתאם לתכנית הבטיחות של כלי השיט.

ציוד כיבוי אש בכלי שיט

(ב) מבלי לפגוע בכלליות האמור בתקנת משנה (א), חייב קברניטה של מכלית או קצין המשמרת שלה, בבואו להזרים שמנים, לוודא כי –

(1) שני צינורות כיבוי אש גמישים עם זרנוקי ערפל יחוברו משני צידי הסעפת למערכת צנרת כבוי האש, במידה והמכלית אינה מצויידת בתותחי כיבוי אש קבועים;

(2) בכל משך ביצוע פעולות הזרמת השמנים תימצא במכלית משאבה פועלת באופן שכל הצנרת הקבועה לכיבוי אש תהיה תחת לחץ מים כשהיא מוכנה לפעולה מידית.

16. (א) קברניט של מכלית חייב לקבוע באזור המבנה הסגור של המכלית מקומות המותרים לעישון; מקומות אלה יסומנו בצורה מתאימה.

הסדרי עישון

(ב) לא יציג אדם אש גלוייה ולא יעשן על סיפון מכלית או בסמוך לה, אלא במקומות המותרים לעישון.

(ג) לא יציג אדם אש גלוייה ולא יעשן על סיפון כלי שיט או במרחק שלא יקטן מ-50 מטר מכלי השיט בעת הזרמת השמן.

17. (א) לפני תחילת הזרמת שמן למכלית או ממנה ובכל משך הזרמת השמן, לפי הענין, יוודא הקברניט או קצין המשמרת כי נעשו הפעולות האלה:

איוורור ומצב הפתחים במכלית

(1) הופעלה מערכת האיוורור של חדר המשאבות ומערכת זו לא תופסק כל עוד נמשכת הזרמת השמן;

(2) הפתחים והכניסות למבנים הפונים אל סיפון המכלית סגורים ומסומנים בכתב ברור שאין לפתחם; כניסה תסומן מבפנים ומבחוץ כך: "אסור לפתוח "Forbidden to Open";

פתח הכניסה מהסיפון למטבח האניה יראו אותו כפתח לענין פסקה זו;

(3) הפתחים והכניסות למבנים אשר אינם פונים ישירות אל סיפון המכלית סגורים ומסומנים באופן ברור כי מותר לפתחם רגעית לשם כניסה או יציאה; כניסה תסומן מבפנים ומבחוץ כך: "נא לשמור סגור Keep Closed";

(4) כל החלונות במבנים ובגוף המכלית סגורים;

(5) צוהרי חדר המשאבות, חדר המכונות, המטבח וכל צוהר אחר נסגרו, אלא אם בתכנית הבטיחות של כלי השיט נקבע כי עליהם להיות פתוחים לצרכי איוורור;

(6) פעולתם של מזגני אויר קטנים הקבועים בפתחי החלונות וכל מזגני אויר אחרים אשר אינם חלק ממערכת מיזוג האויר המרכזית הופסקה, והם לא יופעלו כל עוד נמשכת הזרמת השמן; יחידות מערכת מיזוג האויר המרכזית יופעלו במידת האפשר במעגל סגור;

(7) ברדסי המאווררים יופנו לכיוון שממנו הסיכוי הסביר הקטן ביותר שגזים פחמימנים יחדרו לתוך מבנה המכלית;

(8) כל כיסויי המכלים על סיפון כלי השיט נסגרו ונשמרים סגורים;

(9) כל המכלים המיועדים להזרמת שמן נפתחו לאויר דרך מערכת האיוורור המיועדת לכך;

(10) כל פתח בכיסוי למכל שמן ריק או מלא, אשר בכוונת הקברניט או קצין המשמרת, להשאירו פתוח בעת הזרמת השמן, מכוסה בסתרשף, אלא אם כן אותו מכל חפשי מגזים; כל ארובה במכלית כוסתה בסתרשף תקין ונקי.

(ב) מבלי לפגוע באמור בתקנת משנה (א)(2), פתח הכניסה לחדר המשאבות, יראו אותו לענין תקנות אלה, כפתח לפי פסקה (3) לתקנת המשנה האמורה, ובלבד שלא יכנסו אנשים לחדר המשאבות ללא ידיעתו ואישורו של קצין המשמרת; אולם אם בתכנית הבטיחות של כלי השיט נקבע כי פתח הכניסה לחדר המשאבות חייב להיות פתוח לצרכי איוורור – לא תחול הוראת תקנת משנה זו.

(ג) כל הפתחים, החלונות והכניסות החייבים להיות סגורים לפי תקנת משנה (א) לא יהיו נעולים.

18. (א) לפני תחילת הזרמת השמן יסוכמו נהלי הזרמת השמן בין קברניט כלי השיט או קצין המשמרת שלו לבין האחראי על המסוף או דוברת הדלק או רכב המכל, לפי הענין, כמפורט להלן:

סיכום בדבר נהלי הזרמת שמן

(1) הלחץ המירבי בצנרת בעת פעולות הזרמת השמן, ביחידות קילוגרם לסנטימטר מרובע, או ביחידות קילו ניוטון למטר מרובע (2KN/m);

(2) קצב הזרימה המירבית של השמן בצנרת, ביחידות של מטר לשנייה;

(3) קצב הזרימה האיטית של השמן בצנרת, לצורך מניעת גלישת שמן מכלי השיט, ביחידות של מטר לשניה;

(4) הספיקה המירבית של השמן בצנרת, ביחידות של מטר מעוקב לשעה;

(5) פרק הזמן הדרוש להתראה מוקדמת לשם עצירת פעולות הזרמת השמן;

(6) דרכי הקשר בין קצין המשמרת בכלי השיט ובין האחראי על הזרמת השמן במסוף או בדוברת הדלק או ברכב המכל, ובלבד שהקשר ביניהם יקויים באחת או יותר מן הדרכים המנויות בתקנה 19 ובכפוף להוראות תקנה זו;

(7) סימנים מוסכמים לבקרה של פעולות הזרמת השמן, אשר יכללו את הסימנים לפעולות המפורטות להלן, לפחות:

(א) מצב הכן לתחילת פעולת ההזרמה;

(ב) התחלת פעולת ההזרמה;

(ג) מצב הכן להפסקת פעולת ההזרמה;

(ד) עצירת פעולת ההזרמה;

(ה) עצירת חירום של כל פעולות ההזרמה;

(ו) האטה לזרימה איטית.

(ב) הסיכום לענין האמור בפיסקאות (1), (2) ו-(3) לתקנת משנה (א) ייקבע בהתאם לדרישות ולאפשרויות של מקבל השמן; ופרק הזמן שייקבע לפי פסקה (5) לתקנת המשנה האמורה יהיה הגדול מבין שני פרקי הזמן הדרושים לצדדים.

19. (א) הקשר בין קברניט כלי שיט או קצין המשמרת שלו, לבין האחראי במסוף או בדוברת הדלק או ברכב המכל יתקיים באחת או יותר מן הדרכים המנויות להלן:

דרכי קשר

(1) קשר טלפון, בתנאי שהמערכת מסוג "קו ישיר" המיועדת לקשר בלעדי בין קצין המשמרת לבין האחראי להזרמת השמן במסוף או בדוברת הדלק, וחיוג אינו נדרש להפעלתה;

(2) קשר אלחוט (תג"מ), בתנאי שבשני המכשירים ערוץ ההאזנה פתוח כל משך פעולות הזרמת השמן וערוץ השידור והקליטה מיועדים לקשר בלעדי בין קציני המשמרת של המכליות במסוף ובין האחראי להזרמת השמן במסוף או בדוברת הדלק;

(3) קשר באמצעות לוחות בקרה שבהם מופיעה ההודעה בכתב ברור וזוהר, בתנאי שהופעת ההודעה בלוח הבקרה תהיה מלווה באות קולני המעיר תשומת לב;

(4) קשר באמצעות שמיעה, בתנאי שקצין המשמרת והאחראי על הזרמת השמן במסוף או בדוברת הדלק או ברכב המכל היו ממוקמים אחד לגבי השני כשהם רואים ושומעים האחד את האחר, באופן שאין ביניהם מחיצות, שהמרחק בקו ישר ביניהם אינו עולה על 30 מטר ושבסביבתם לא מופעלים מנועים ולא קיימים רעשים העלולים למנוע או לשבש שמיעת ההודעה.

(ב) כל אחד ממכשירי הקשר המפורטים בתקנת משנה (א) יהיה בעל רמת בטיחות גבוהה במכשיר גופו.

(ג) בלי לפגוע בכלליות האמור בתקנת משנה (א), ייקבע מיקומו של מכשיר הקשר בכלי שיט, במסוף, בדוברת הדלק או ברכב המכל באופן שמיד עם קבלת הודעה ניתן יהיה לנקוט בפעולה מיידית ויעילה.

(ד) הקשר בין קברניט כלי השיט או קצין המשמרת שלו לבין האחראי במסוף או בדוברת הדלק או ברכב המכל יקויים בשפה אחת ויחידה. במקרים בהם אותה שפה אינה שגורה בפי הצדדים להזרמת השמן יקויים הקשר בשפה האנגלית.

20. (א) לא יופעל ולא יימצא ציוד חשמלי נייד (להלן – הציוד) על סיפון מכלית או דוברת דלק או בסמוך אליה, אלא אם הציוד –

ציוד חשמלי נייד במכלית

(1) הוא בעל רמת בטיחות גבוהה גופו, ואישור על כך מוטבע עליו או שבידי הקברניט תעודה בת-תוקף המאשרת זאת; הציוד נמצא במצב כשירות תקין, הוא מתוחזק היטב ולא נעשו בו שינויים טכניים; או

(2) נמצא בתוך מכל מיוחד המאושר לצורך זה על ידי חברת סיווג, מכון תקנים, מוסד מדעי מוסמך, או רשות ממשלתית מוסמכת ובידי הקברניט תעודה בת תוקף המאשרת את השימוש בציוד חשמלי נייד בתוך אותו מכל.

(ב) לענין תקנה זו, "ציוד חשמלי נייד" – כל ציוד חשמלי אשר אינו מותקן בקביעות בגוף המכלית ואינו מופיע בתור שכזה בתכניות כלי השיט, ושאושר על ידי חברת סיווג או המנהל או מי שהוא הסמיך לכך.

21. בכל משך ביצוע פעולות הזרמת שמן –

איסור הפעלת משדרים

(1) לא יפעיל קצין הרדיו בכלי השיט, ולא יורשה לו או לכל אדם אחר, להפעיל את משדרי כלי השיט שבחדר האלחוט למעט מכשירי תדירות גבוהה מאד (תג"מ) בהספק שלא יעלה על שני ווט במכשיר;

(2) יהיו אנטנות כל המשדרים מנותקות ובהארקה.

22. בכל משך הזרמת השמן לא ייעשו ולא תורשה עשיית כל אחד מהמעשים המנויים להלן, במכלית ובדוברת דלק:

איסור פעולות במכלית בעת הזרמת שמן

(1) כניסה למכל אשר רוקן משמן;

(2) ניקוי או רחיצת מכל מטען;

(3) איורור מכל לצורך הפיכתו למכל חפשי מגזים;

(4) ביצוע עבודה כלשהיא על הסיפון העלולה לגרום להיווצרות גיצים, פליטת חום או רעש;

(5) טעינת אספקה למכלית, אלא אם אישר זאת האחראי על המסוף, ובלבד שטעינת האספקה מבוצעת בירכתי המכלית או בחרטומה ושאין האספקה מועברת על סיפון המכלית באזור מכלי המטען.

23. לפני ובעת ביצוע פעולות הזרמת השמן יוודא קברניט כלי השיט או קצין המשמרת כי ננקטו האמצעים המפורטים להלן:

נקיטת אמצעים מוקדמים בעת הזרמת שמן

(1) כל קצוות הצנרת המיועדת להזרמת שמן בכלי השיט, אשר אינם בשימוש בעת העברת השמן ושדרכם תתכן שפיכת שמן, סגורים ואטומים באוגן אטום;

(2) כל שסתומי היציאה לים שבכלי השיט, אשר דרכם תתכן שפיכת שמן לים, סגורים ונעולים ומסומנים בסימני אזהרה שאין לפתחם כל עוד נמשכת הזרמת השמן;

(3) כל אביקי כלי השיט סגורים ואטומים;

(4) מתחת לסעפת ומתחת לכל חיבור בצנרת מוצב מגש טפטוף בנפח המספיק לקלוט את כל השמן שנותר בצינור לאחר גמר הזרמת השמן, ובלבד שנפח מגש טיפטוף במכלית לא יפחת מ- 1000 ליטר;

(5) הצינורות הגמישים או זרועות המסוף, וכל הצנרת המתחברת לסעפת ולצנרת כלי השיט בכלל, מחוזקים ונתמכים כראוי בעת ביצוע פעולות הזרמת השמן;

(6) נעשו ונשמרו כל הסידורים הנחוצים שלא יופעל מאמץ יתר על הצנרת עקב תנועות כלי השיט במסוף;

(7) בקרבת מקום התחברות צנרת המסוף לצנרת כלי השיט וליד כל צינור המשמש בעת הזרמת השמן יימצא מלאי של נסורת עץ, או חומר סופגני אחר לצורך ניקוי שפיכת שמן; כמות הנסורת בכלי השיט לא תפחת מ-1,000 ק"ג וכמות חומר סופגני אחר תחושב בהתאם להנחה שקילוגרם נסורת עץ יבשה משמש לספיגת שלושה קילוגרם שמן;

(8) כל שפיכת שמן על כלי השיט או במסוף תנוקה במהירות וביעילות.

24. בעת ביצוע פעולות הזרמת השמן יוודא קברניט כלי השיט או קצין המשמרת והאחראי במסוף את נקיטת האמצעים המפורטים להלן:

נקיטת אמצעים נוספים

(1) שסתומי המכלים והסעפת שדרכם זורם שמן לא ייסגרו נגד כיוון זרימת השמן כל עוד נמשכת ההזרמה וכל עוד לא נסגרו שסתומי האספקה;

(2) הזרמת השמן בשלב הסופי של מילוי מכל תבוצע בהזרמה איטית;

(3) נתגלתה דליפה או טפטוף בצנרת או במקום חיבור בין צינורות, תופסק הזרמת השמן עד לאחר תיקון מקור הדליפה או הטפטוף;

(4) בכל משך העברת השמן ישגיח אדם בעל כישורים מתאימים מאנשי צוות המכלית שלא תיגרם גלישת שמן מהמכל;

(5) חבלי, כבלי ועבות הרתיקה וכל אמצעי הרתיקה האחרים יהיו תחת השגחה מתמדת באופן שניתן יהיה לרפותם או לצמצם את הרפיון, לפי הענין, כדי למנוע מאמץ יתר על הצנרת, המיתקנים או הסעפת.

25. לאחר סיום הזרמת השמן ולפני ההינתקות מהמסוף יוודא קברניט מכלית או קצין המשמרת כי שיפולי חדרי המשאבות והמכונות נקיים משיירי שמנים וכי כל השמנים שהצטברו בחדרי המשאבות או המכונות הוזרמו למכל מיועד במכלית או למיתקן המיועד לכך במסוף או לדוברה המיועדת לאיסוף שיירי שמנים.

איסוף שיירי שמן לפני ההנתקות מהמסוף

26. קברניט כלי השיט או קצין המשמרת או האחראי במסוף או בדוברת הדלק או ברכב המכל, לפי הענין, אחראים לכך שכל חומר, כאמור בתקנה 23(7) הספוג בשמן לא יוטל לתוך מי הים.

איסור הטלה לים של חומר ספוג בשמן

27. קברניט כלי שיט או האחראי על המסוף או על דוברת הדלק או על רכב המכל יודיע למנהל הנמל ולמפקח ימי מיד ובאמצעי הקשר המהירים ביותר על כל מקרה של שפיכת שמן לים.

חובה להודיע על שפיכה לים

28. (א) נשפך שמן בכלי שיט או במסוף או לים לא ישתמש אדם ולא יורה לאחר להשתמש בחומרים כימיים לצורך סילוקו, העלמתו או הדברתו של השמן, אלא באישור בכתב מאת מפקח למניעת זיהום הים ובהסכמת מנהל הנמל.

איסור שימוש בכימיקלים

תק' תשמ"ט-1989

(ב) לענין תקנת משנה (א), "חמרים כימיים" – חמרים אשר על ידי פיזורם על פני שמן וערבולם יוצרים פיזור יציב של השמן בתוך המים ואשר אושרו בידי המנהל הכללי של המשרד לאיכות הסביבה.

תק' תשמ"ט-1989

מיום 24.8.1989

**תק' תשמ"ט-1989**

[ק"ת תשמ"ט מס' 5213](http://www.nevo.co.il/Law_word/law06/TAK-5213.pdf) מיום 24.8.1989 עמ' 1282

28. (א) נשפך שמן בכלי שיט או במסוף או לים לא ישתמש אדם ולא יורה לאחר להשתמש בחומרים כימיים לצורך סילוקו, העלמתו או הדברתו של השמן, אלא באישור בכתב ~~מאת מנהל הנמל~~ מאת מפקח למניעת זיהום הים ובהסכמת מנהל הנמל.

(ב) לענין תקנת משנה (א), "חמרים כימיים" – חמרים אשר על ידי פיזורם על פני שמן וערבולם יוצרים פיזור יציב של השמן בתוך המים ואשר אושרו בידי המנהל הכללי של המשרד לאיכות הסביבה.

29. (א) הקברניט וקצין המכונות הראשי של כלי שיט יגרמו לכך שבעת השהייה במסוף לא יקטן כוח ההנעה העיקרי וכושר התמרון של כלי השיט, אלא אם קיבל הקברניט רשות בכתב לכך מאת מנהל הנמל.

פעולות המנוע וכושר התמרון

(ב) בכל מקרה של תקלה העלולה לפגוע בכושר ההנעה והתמרון של כלי השיט ינקטו הקברניט וקצין המכונות הראשי של כלי השיט מיד בכל האמצעים הדרושים לתיקון התקלה לשם החזרת כלי השיט למצב תקין וכשיר לתמרון ולשיוט.

30. בלי לגרוע מהאמור בתקנה 29 יודיע הקברניט או קצין המכונות הראשי מיד למנהל הנמל על מקרה שיש בו כדי לפגוע בכושר ההנעה או התמרון של כלי השיט או כל סיבה אחרת אשר בגללה לא יוכל כלי השיט לעזוב את המסוף בכוחות עצמו.

הודעה על פגיעה בכושר התמרון

31. קברניטו של כלי שיט המרותק למסוף יבטיח כי בכל משך שהיית כלי השיט במסוף יימצאו בכלי השיט אנשי צוות בעלי כישורים מתאימים ובמספר מספיק לצורך שמירה על בטיחותו והפעלת כל המכונות הדרושות לשם הנעתו ותמרונו.

נוכחות אנשי צוות

32. בעת הזרמת שמן יודיע קצין המשמרת בכלי שיט או האחראי במסוף או בדוברת הדלק למוסר השמן –

חובת התראה

(1) בעוד מועד ומוקדם ככל האפשר כי נדרשת האטה בקצב הזרימה או הקטנת לחץ במשאבות;

(2) לפחות 15 דקות מראש כי בכוונתו להורות על הפסקת הזרמת השמן.

33. (א) קברניט כלי שיט או קצין המשמרת או האחראי במסוף או בדוברת דלק לא יעשו כל פעולה להתחלת הזרמת שמן ולא ירשו לכל אדם אחר לעשות כל פעולה בקשר עם הזרמת שמן אלא אם נוכחו לדעת ללא ספק סביר, כי כל ההכנות כמפורט בפרק זה בוצעו והושלמו כנדרש, ולענין כלי שיט - לאחר שיאשרו זאת בחתימה על גבי הטופס שבתוספת השלישית.

איסור הזרמת שמן ללא כל ההכנות

(ב) מבלי לפגוע בכלליות האמור בתקנת משנה (א), לא יוזרם שמן מכלי שיט או ממסוף או מדוברת דלק או מרכב המכל אלא אם היה הקברניט או קצין המשמרת או האחראי במסוף או בדוברת הדלק או ברכב המכל, לפי הענין, משוכנע כי מקבל השמן מוכן להזרמת השמן, ולאחר שהודיע על כך באחת מדרכי הקשר המפורטים בתקנה 19 ואישר זאת בחתימתו על גבי הטופס, בכפוף להוראות תקנה זו.

(ג) אין האמור בתקנת משנה (א) בכלל ובהוראה בדבר חובת אישור וחתימת הטופס בפרט, גורע מחובת קיום הוראות תקנות אלה בכל משך שהיית כלי השיט במסוף ואין באישור ובחתימה על הטופס לפי תקנה זו, כדי לגרוע מחובתו של כל אדם אשר הפיקוח על הזרמת השמן הועבר לידו, בחילופי משמרות או באופן אחר, מלקיים את כל הוראות התקנות האלה.

34. לא יצווה קברניט מכלית על הינתקות מהמסוף ושיוטה ולא יורה אדם לקברניט לעשות כן, ולא ינתב מכלית אלא אם שוכנעו הקברניט והנתב כי המכלית טעונה שמן או מי נטל או שניהם באופן הדרוש לניתוק ושיוט בטוח, כמפורט בתקנה 7.

ניתוק וניתוב מכלית ממסוף

פרק רביעי: אמצעים למניעת שריפות ולכיבוי אש

35. בפרק זה –

הגדרות

"מזח" – כל מקום התקשרות של מכלית במסוף;

"מפקח כבאות ראשי" – כמשמעותו בסעיף 22 לחוק שירותי הכבאות, תשי"ט-1959;

"סירת כוננות" – כלי שיט קטן המשמש בתפקידי כוננות כיבוי אש.

36. (א) ליד כל מזח יימצא אדם בכוננות כיבוי אש בכל משך ריתוקה של המכלית במסוף; ובמסוף בו רתוקות מכליות למצופים תשייט סירת כוננות בקירבת המכליות, כשהיא מאויישת ובכוננות בכל משך ריתוק המכליות.

הצבת בני אדם בכוננות כיבוי אש

(ב) לבני האדם שיימצאו בכוננות במזח ובסירת הכוננות תהיה אפשרות להשתלב ביעילות במערכת הקשר שבין המסוף והמכלית, כמפורט בתקנה 19 ובאופן שיאפשר דיווח מהיר במקרי חירום.

37. (א) כל מזח וסירת כוננות יצויידו –

ציוד כוננות כיבוי אש

(1) בציוד מתאים לכיבוי אש ובכלל זה בזרנוקים שיאפשרו התזת קצף מהירה ויעילה על המכלית ולתוך מכליה;

(2) בציוד אישי לכיבוי אש, שיכלול:

(א) תלבושת דוחה מים העשויה מחומר מתאים להגנת הגוף מפני כוויות;

(ב) מגפיים וכפפות מגומי או חומר אחר שאינו מוליך חשמלי;

(ג) קסדת מגן;

(ד) פנס יד מוגן מפני התפוצצות, בעל כושר תאורה של 3 שעות לפחות;

(ה) גרזן כיבוי;

(ו) מכשיר נשימה בעל תכולה עצמית;

(ז) חבל הצלה עמיד בפני אש באורך ובחוזק מתאימים.

(ב) ציוד הכיבוי המפורט בתקנת משנה (א) יהיה לפי תקן שאישר מכון התקנים הישראלי, ובאין תקן ישראלי – לפי אישור מפקח כבאות ראשי.

38. בקצה צנרת המסוף המשמשת להזרמת שמן, המתחבר עם סעפת המכלית, יותקן ציוד שיאפשר את ניתוקה המהיר של הצנרת בעת חירום ובכלל זה מגוף פרפר למניעת שפיכת שמן בעת ניתוק חירום.

התקנת ציוד בקצה צנרת המסוף

39. האחראי על המסוף יקבע נהלים לקיום סדרי משמרות כיבוי אש ולאופן ביצוע פעילות משמרות הכוננות; הנהלים יפורסמו בעברית ובאנגלית ויוצגו במזח ובסירת הכוננות; תוכן הנהלים יובא לידיעת קברניט המכלית.

נהלי כוננות כיבוי אש במסוף

40. (א) האחראי על המסוף יוודא כי האנשים הממונים על כיבוי אש במסוף והמשמשים בתפקידי כוננות כיבוי אש, יהיו בעלי הכשרה נאותה, בהתאם לדרישת מפקח כבאות ראשי או מי שהוא הסמיך לכך.

כשירות ותירגול לכוננות כיבוי אש

(ב) אחת לשלושה חדשים ייערך תירגול כוננות כיבוי אש; התירגול יכלול: בדיקת כוננות צוות כיבוי אש, בדיקת אמצעי תקשורת, בדיקת ציוד כיבוי אש והפעלתו.

פרק חמישי: תקינות המסוף

41. בפרק זה, "מסוף" – לרבות דוברת דלק.

הגדרה

42. (א) מתפעל המסוף או הממונה עליו (להלן - האחראי על המסוף) יוודא כי –

חובת החזקה ותפעול תקין

(1) לפני ביצוע ריתוק כלי השיט ובכל עת הזרמת השמן תהיה כל צנרת המסוף לרבות אבזרי ההרמה, ההזרמה וכל הציוד והמיכשור המשמשים במישרין או בעקיפין לצורך ביצוע הזרמת השמן – במצב תקין ושמיש;

(2) בכל עת הזרמת השמן יהיו במסוף עובדים כשירים ומיומנים במספר מספיק לצרכי תפעול ופיקוח על שסתומי המסוף, ביצוע פעולות הזרמת השמן וקיום הקשר, בכפוף להוראות בתקנות אלה.

(ב) האמור בתקנת משנה (א) אינו גורע מהחובה לשמור ולהחזיק את הצנרת, המגופים והמשאבות במערכת הזרמת השמן בכלי השיט וברכב המכל, לפי הענין, במצב תקין ושמיש לפני ובעת הזרמת השמן.

43. (א) צינורות גמישים של מסוף המשמשים להזרמת שמן ייבדקו בהתאם להוראות היצרן באופן ובמועדים שקבע, ובלבד שלענין הוצאת הצינורות משימוש ובדיקתם בחוף ייושמו המבחנים המפורטים להלן, הכל לפי הענין ולפי המועד המוקדם יותר:

חובת רישום

תק' תשמ"ט-1989

(1) מבחן משך הזמן בו נמצא הצינור בשימוש כלהלן:

סוג הצינור משך הזמן

צינור צף (Floating) שנתיים

צינור תת-ימי (Submarine) שנתיים

צינור מעקה המכלית (Tanker Rail) שנה

צינור ראשון מהמצוף (First off the Buoy) שנה

(2) מבחן כמות ההזרמה המבוצעת דרך הצינור כלהלן –

קוטר הצינור כמות הזרמה

במילימטרים באינצ'ים במיליוני מטרים מעוקבים

750 30 36

600 24 24

500 20 16

400 16 12

300 12 8

(ב) האחראי על המסוף ינהל רישום מפורט לגבי אופן ההחזקה והשימוש בצינורות הגמישים; הרישום ייערך בהתאם לטפסים שבתוספת הרביעית (להלן – טפסי הרישום).

(ג) לטפסי הרישום יצורפו הוראות היצרן, תעודות בדיקה, וכל מסמך אחר המכיל מידע או הנחייה בקשר עם אופן הטיפול והשימוש בצינור הגמיש.

(ד) האמור בתקנות משנה (א) עד (ג) לא יחול לגבי צינורות גמישים אשר קטרם הפנימי קטן מ- "5, ובלבד שצינורות אלה יוחזקו ויישמרו במצב תקין ושמיש.

מיום 24.8.1989

**תק' תשמ"ט-1989**

[ק"ת תשמ"ט מס' 5213](http://www.nevo.co.il/Law_word/law06/TAK-5213.pdf) מיום 24.8.1989 עמ' 1283

~~43. (א) צינורות גמישים של מסוף המשמשים להזרמת שמן ייבדקו בהתאם להוראות היצרן באופן ובמועדים שייקבעו; בכל מקרה לא תעלה התקופה בין בדיקה לבדיקה על ששה חדשים או אלף שעות שאיבה, הכל לפי המוקדם.~~

43. (א) צינורות גמישים של מסוף המשמשים להזרמת שמן ייבדקו בהתאם להוראות היצרן באופן ובמועדים שקבע, ובלבד שלענין הוצאת הצינורות משימוש ובדיקתם בחוף ייושמו המבחנים המפורטים להלן, הכל לפי הענין ולפי המועד המוקדם יותר:

(1) מבחן משך הזמן בו נמצא הצינור בשימוש כלהלן:

סוג הצינור משך הזמן

צינור צף (Floating) שנתיים

צינור תת-ימי (Submarine) שנתיים

צינור מעקה המכלית (Tanker Rail) שנה

צינור ראשון מהמצוף (First off the Buoy)שנה

(2) מבחן כמות ההזרמה המבוצעת דרך הצינור כלהלן -

קוטר הצינור כמות הזרמה

 במילימטרים באינצ'ים במיליוני מטרים מעוקבים

 750 30 36

 600 24 24

 500 20 16

 400 16 12

 300 12 8

44. (א) טפסי הרישום יימצאו בפיקוחו ובשליטתו של האחראי על המסוף ולא יוציאם האחראי על המסוף מפיקוחו ומשליטתו ולא יעבירם לאחר.

פיקוח על רישום

(ב) האחראי על המסוף רשאי להסמיך עובד בעל כישורים מתאימים לבצע ולנהל את הרישום בטפסי הרישום (להלן – מבצע הרישומים).

(ג) מבצע הרישומים והאחראי על המסוף יחתמו בשולי כל עמוד שבטפסי הרישום.

45. לא יירשמו בטפסי הרישום אלא פרטים מלאים ונכונים לגבי כל ענין הטעון רישום לפיהם.

רישום מלא ונכון

46. כל רשומה הטעונה רישום בטפסי הרישום תירשם בהם ככל האפשר מיד לאחר אירוע הדבר אליה היא מתייחסת.

מועד הרישום

47. האחראי על המסוף חייב להציג את טפסי הרישום לפי דרישת מפקח ימי, מפקח למניעת זיהום הים או קברניט כלי שיט.

הצגת טפסי הרישום

תק' תשמ"ט-1989

מיום 24.8.1989

**תק' תשמ"ט-1989**

[ק"ת תשמ"ט מס' 5213](http://www.nevo.co.il/Law_word/law06/TAK-5213.pdf) מיום 24.8.1989 עמ' 1283

47. ~~(א)~~ האחראי על המסוף חייב להציג את טפסי הרישום ~~לפי דרישת מפקח ימי או קברניט כלי שיט~~ לפי דרישת מפקח ימי, מפקח למניעת זיהום הים או קברניט כלי שיט.

~~(ב) הוצגו טפסי הרישום בהתאם לתקנת משנה (א) ונמצא כי הפרטים לא נרשמו בהתאם לתקנה 43(א) או שמתוך פרטי הרישום עולה כי לא בוצעו הבדיקות הנחוצות, יש להודיע על כך מיד למפקח ימי.~~

48. (א) מפקח ימי או מפקח למניעת זיהום הים, שהוצגו בפניו טפסי הרישום בהתאם לתקנה 47, ונמצא כי הפרטים לא נרשמו בהתאם לתקנה 43(א) או שמתוך פרטי הרישום עולה כי לא בוצעו הבדיקות הנחוצות, רשאי להורות על הפסקת הזרמת שמן מהמסוף או אליו כל עוד לא הוכח להנחת דעתו כי הבדיקות והרישומים שביצועם נדרש, בוצעו והושלמו.

הוראה על הפסקת הזרמת שמן

תק' תשמ"ט-1989

(ב) האחראי על המסוף יציית להוראת מפקח ימי או מפקח למניעת זיהום הים כאמור בתקנת משנה (א).

תק' תשמ"ט-1989

מיום 24.8.1989

**תק' תשמ"ט-1989**

[ק"ת תשמ"ט מס' 5213](http://www.nevo.co.il/Law_word/law06/TAK-5213.pdf) מיום 24.8.1989 עמ' 1283

48. ~~(א) מפקח ימי שנמסרה לו הודעה כאמור בתקנה 47(ב) רשאי להורות על הפסקת הזרמת שמן מהמסוף או אליו כל עוד לא הוכח להנחת דעתו כי הבדיקות והרישומים שביצועם נדרש, בוצעו והושלמו.~~

(א) מפקח ימי או מפקח למניעת זיהום הים, שהוצגו בפניו טפסי הרישום בהתאם לתקנה 47, ונמצא כי הפרטים לא נרשמו בהתאם לתקנה 43(א) או שמתוך פרטי הרישום עולה כי לא בוצעו הבדיקות הנחוצות, רשאי להורות על הפסקת הזרמת שמן מהמסוף או אליו כל עוד לא הוכח להנחת דעתו כי הבדיקות והרישומים שביצועם נדרש, בוצעו והושלמו.

(ב) האחראי על המסוף יציית להוראת מפקח ימי או מפקח למניעת זיהום הים כאמור בתקנת משנה (א).

פרק ששי: הזרמת שמן מרכב מכל

49. בכל עת שהותו של רכב מכל בתחום נמל יוצג עליו, במקום בולט ונראה לעין, שלט אזהרה בגודל של 40x40 ס"מ לפחות; צורת השלט וצבעו יהיו לפי תוית מס' 3 שבתוספת השלישית לתקנות הנמלים, תשל"א-1971 – "חומר מתלקח נוזל".

הצגת שלט אזהרה

50. לא יוזרם שמן מרכב מכל לכלי שיט אלא אם מתקיימים כל התנאים שלהלן:

פעולות בעת הזרמת שמן מרכב מכל

(1) הזרמת שמן מרכב המכל לא תפריע לפעולות טעינה ופריקה בכלי שיט;

תק' תשל"ו-1976

(2) רכב המכל חונה במקביל לכלי השיט והמרחק המירבי בינו לבין כלי השיט קטן ככל האפשר, ובשום מקרה אינו עולה על 3 מטר;

(3) כל מערכת הצינורות של רכב המכל המשמשת להזרמת שמן מתאימה ליעודה ונמצאת במצב תקין ושמיש;

(4) בשני קצוות הצינור הגמיש של רכב המכל מותקנים מגופים;

(5) הצינור הגמיש מחובר לצנרת כלי השיט בהברגה או בברגים;

(6) רכב המכל מצוייד ב-5 ק"ג נסורת עץ או חומר סופגני אחר, כמפורט בתקנה 23(7).

מיום 27.6.1976

**תק' תשל"ו-1976**

[ק"ת תשל"ו מס' 3542](http://www.nevo.co.il/Law_word/law06/TAK-3542.pdf) מיום 17.6.1976 עמ' 1849

**החלפת פסקה 50(1)**

הנוסח הקודם:

~~(1) לא נעשית כל פעולת טעינה או פריקה בכלי השיט;~~

51. עם סיום פעולות הזרמת השמן מרכב מכל לכלי השיט חייב נהג רכב המכל –

פעולות לאחר סיום הזרמת השמן

(1) לבצע ולוודא כי בוצעו פעולות סגירת מגופי הצינור הגמיש, ובכל מקרה לא יטולטל צינור גמיש אלא אם שני מגופיו סגורים;

(2) להרחיק את רכב המכל מאזור עגינת כלי שיט בנמל.

52. (א) הזרמת שמן מחביות המובלות ברכב מכל תבוצע באמצעות צינורות גמישים מחביות שעל גבי רכב המכל ישירות אל כלי השיט.

הזרמת שמן מחביות על גבי רכב מכל

(ב) חביות המכילות שמן ולא יורדו מרכב המכל למסוף.

53. ארעה שפיכת שמן מרכב המכל למסוף, חייב נהג רכב המכל –

הדברת זיהום במסוף

(1) לנקותה במהירות ובצורה סבירה והולמת;

(2) להודיע למנהל הנמל על כל זיהום שארע כאמור ושאין באפשרותו לנקות כאמור בפסקה (1).

פרק שביעי: כללי

54. בעל כלי שיט חייב להביא לידיעת קברניט כלי שיט, טרם כניסתו לראשונה לנמל בישראל, את תכנן של הוראות תקנות אלה.

חובת הודעת תוכן התקנות

55. מבלי לגרוע מהוראות תקנות אלה רשאי מנהל הנמל בבואו להשתמש בסמכויותיו לפי פקודת הנמלים להורות לקברניט כלי שיט לעשות כל מעשה או להימנע מעשיית כל מעשה, כפי שייראה לו נחוץ לשם שמירת בטיחות כלי השיט וחיי בני אדם שבו ובקרבתו.

סמכויות מנהל הנמל

56. נהלי הזרמת שמן והפעלה תקינה של ציוד הזרמת שמן שלא נקבעו בתקנות אלה, יהיו אותם הנוהלים המפורטים בחוברות ההדרכה הנקובות להלן:

נהלי הזרמת שמן והפעלה תקינה

(1) International Oil Tanker and Terminal Safety Guide

שבהוצאת - ;International Terminal Safety Group

(2) Tanker Safety Guide (Petroleum)

שבהוצאת - .International Chamber of Shipping

57. קברניט כלי השיט או קצין המשמרת או האחראי במסוף או בדוברת הדלק או ברכב מכל, לפי הענין, חייבים להורות על הפסקת הזרמת שמן, אם קיימת לדעת אחד מהם סכנה לבטיחות חיי בני אדם.

חובת הפסקת הזרמת שמן מחמת סכנה

58. (א) אנית נוסעים שמצויים בה למעלה משנים-עשר נוסעים לא תנותב למסוף, לא תרותק ולא תתודלק במסוף.

אנית נוסעים במסוף

(ב) לענין תקנה זו, "אנית נוסעים" – כמשמעותה באמנה.

59. תקנות אלה באות להוסיף על כל חיקוק אחר.

שמירת דינים

60. בתקנות אלה, מקום שמוטלת חובה ולא נקבע במפורש על מי היא מוטלת יראוה כמוטלת –

חובה

(1) לענין כלי שיט – על הקברניט או על בעל כלי השיט, או על שניהם כאחד;

(2) לענין מסוף – על מתפעל המסוף או על הממונה עליו או על שניהם כאחד;

(3) לענין דוברת דלק – על מתפעל דוברת הדלק או על הממונה עליה, או על שניהם כאחד;

(4) לענין רכב מכל – על נהג רכב המכל או על בעליו, או על שניהם כאחד.

61. כל חובה המוטלת בתקנות אלה על יותר מאדם אחד אשר מולאה בידי אחד החייבים בה פוטרת את השאר.

חובה המוטלת על יותר מאדם אחד

62. כל חובה המוטלת על קצין המשמרת תמולא בידי קצין המשמרת בסיפון או קצין המשמרת במכונה כאמור להלן:

חובה המוטלת על קצין המשמרת

(1) כל מעשה שיש לעשותו לצורך מילוי החובה והנעשה כרגיל וכנהוג בידי קצין סיפון ייעשה בידי קצין הסיפון במשמרת;

(2) כל מעשה שיש לעשותו לצורך מילוי החובה והנעשה כרגיל וכנהוג בידי קצין מכונה ייעשה בידי קצין המכונה במשמרת.

63. נעברה עבירה לפי תקנות אלה בידי חבר בני אדם, אחראי לביצועה גם כל מי שבשעת ביצוע העבירה היה חבר מינהלה פעיל, מנהל או פקיד אחראי של אותו חבר, ובשותפות – מי שהיה אותה שעה שותף בה, למעט שותף מוגבל, אם לא הוכיחו אחד משני אלה:

אחריות בחבר בני אדם

(1) העבירה נעברה שלא בידיעתם;

(2) הם נקטו בכל האמצעים הנאותים להבטחת קיומן של תקנות אלה.

64. העובר על הוראה מהוראות תקנות אלה, שלא נקבע לה עונש בחיקוק אחר, דינו – קנס חמישים אלף שקלים או מאסר ששה חדשים.

עונשין

תק' תשמ"ג-1982

מיום 13.12.1982

**תק' תשמ"ג-1982**

[ק"ת תשמ"ג מס' 4437](http://www.nevo.co.il/Law_word/law06/TAK-4437.pdf) מיום 13.12.1982 עמ' 363

64. העובר על הוראה מהוראות תקנות אלה, שלא נקבע לה עונש בחיקוק אחר, דינו – ~~קנס חמש מאות לירות~~ קנס חמישים אלף שקלים או מאסר ששה חדשים.

65. בטלות –

ביטול

(1) תקנות נמל אילת (טעינת נפט ופריקתו), תשכ"ו-1965;

(2) תקנות נמל אשדוד (טעינת נפט ופריקתו), תשכ"ז-1966;

(3) תקנות נמל אשקלון (טעינת נפט ופריקתו), תש"ל-1970;

(4) תקנות נמל חיפה (טעינת נפט ופריקתו), תשכ"ד-1964;

(5) תקנות הנמלים (פטרוליום וקרביד סידני), 1926.

66. תחילתן של תקנות אלה ביום הששים לאחר פרסומן.

תחילה

67. לתקנות אלה ייקרא "תקנות הנמלים (טעינה ופריקה של שמנים), תשל"ו-1975".

השם

תוספת ראשונה

(תקנה 2)

דגל המציין טעינה, פריקה או נשיאה של חמרים מסוכנים



הדגל – ארכו 100 סנטימטרים, רחבו 100 סנטימטרים, או אורך ורוחב גדולים מאלה באותו יחס ביניהם; צבעו אדום וקצהו הרחוק מן התורן ייקמט על ידי משולש שווה שוקיים שקודקודו זווית ישרה, כפי שנקבע בקוד הסימנים הבינלאומי 1969 כסימן היכר.

תוספת שניה

(תקנה 10)

הודעה על כמות וסוג המטען / מי הנטל / מקום אכסנתם במכלית

הנני להודיעך כי המכלית

אשר פרטיה הם כדלקמן:

רשום ב-

תפוסה ברוטו/נטו      

הבעלים:

מען הבעלים:

מען למכתבים:

סוכן מקומי:

חוכר:

הגיעה ביום       לנמל       כאשר הודעה על בואה נמסרה לך בתאריך       טעונה בהתאם לפירוט הבא:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר

המכל הנושא מכל ימין מכל אמצעי מכל שמאל

 1 סוג המטען

כמות המטען

 2 סוג המטען

כמות המטען

 3 סוג המטען

כמות המטען

 4 סוג המטען

כמות המטען

וכיוצא באלה סוג המטען

כמות המטען

תסבולת האניה       (בקו טעינה קיצי)

סך כל המטען באניה       (אינו כולל מי נטל)

סך כל מי הנטל השמנוניים באניה

סך כל מי הנטל שאינם שמנוניים באניה

אני החתום מטה       \_\_\_\_\_\_\_\_\_\_\_\_\_

מצהיר שכל הפרטים שרשמתי בטופס זה תואמים את האמת וידוע לי כי אהיה צפוי לעונשים הקבועים בחוק בשל כל רישום כוזב שערכתי בטופס זה.

תאריך ושעת מסירה \_\_\_\_\_\_\_\_\_\_\_\_

חתימה

תוספת שלישית

(תקנה 33)

דו"ח בקורת כלי השיט

|  |  |  |  |  |  |  |
| --- | --- | --- | --- | --- | --- | --- |
| שם כלי השיט | שם המסוף | תאריך | שעה | הסעיף בתקנות | האחראי בכלי השיט[[2]](#footnote-2) | האחראי במסוף1 |

1. האם דגל אדום מונף? 3(1);5

2. האם אור אדום דולק? 3(2);5

3. האם מוצג שלט אזהרה מפני עישון ושימוש באש גלויה? 4;5

4. האם אמצעי הגישה לכלי השיט תקינים ומתאימים לתנאי הים? 13

5. האם סירת הצלה הורדה ומוכנה בנקודת העליה? 14

6. האם כבלי גרירה לשעת-חירום מותקנים? 12

7. האם מערכת האורור של חדר המשאבות מופעלת? 17(א)

8. האם הופסקה פעולתם של מזגני אויר הקבועים בפתחי חלונות? 17(א)(6)

9. האם מערכת מיזוג האוויר המרכזית מופעלת במעגל סגור, וכניסות אויר בלתי בטוחות סגורות? 17(א)(6)

10. האם ברדסי המאווררים מופנים לכוון הנכון? 17(א)(7)

11. האם המכלים פתוחים לאוויר דרך מערכת

האוורור המיועדת לכך? 17(א)(9)

12. האם בצנרת כבוי האש יש לחץ מים והאם מערכת הצנרת מוכנה לשימוש מידי?  15(ב)

13. האם ציוד כיבוי האש הוכן לשימוש?  15

14. האם נקבעו וסומנו מקומות מותרים לעישון? 16(א)

15. האם מבוצעות ההוראות בדבר איסור

אש גלויה או עישון? 16(ב)(ג)

16. האם כל הדלתות החצוניות סגורות ומסומנות בברור? 17(א)(2)(3);

  17(ג)

17. האם כל החלונות במבנים ובגוף כלי השיט סגורים?  17(א)(4);

17(ג)

18. האם כל הצוהרים סגורים? 17(א)(5)

19. האם כיסויי כל המכלים סגורים? 17(א)(8)

20. האם הארובות והפתחים בכיסויי המכלים

מכוסים בסתרשף? 17(א)(10)

21. האם הציוד החשמלי הנייד מנותק או מסוג המאושר לשימוש? 20

22. האם אנטנות כל המשדרים מנותקות ובהארקה? 21(2)

23. האם ציוד הקשר הינו מסוג המאושר לשימוש? 19(ב);21(1)

24. האם סוכמו נוהלי הזרמת השמן? 18

25. האם דרכי הקשר שסוכם עליהן ומיקום נקודת

הקשר מאפשרים התקשרות יעילה ותקינה? 19

26. האם כלי השיט מרותק למסוף באופן המונע מאמצים על צנרת הזרמת השמן? 23(6)

27. האם הצינורות הגמישים אשר דרכם מוזרם שמן, הינם במצב תקין? 42(א)(1);

   43

28. האם הצינורות הגמישים מחוברים, מחוזקים ונתמכים כראוי? 23(5)

29. האם זרועות המסוף מחוברות לסעפת כלי השיט כראוי? 23א(5)

30. האם כוח ההנעה וכוח האדם בכלי השיט מאפשרים שיט ותמרון מידי? 29;31

31. האם כל פתחי הצנרת, דרכם עלול להשפך שמן, סגורים באוגן אטום?  23(1)

32. האם כל השסתומים אשר אינם בשימוש סגורים, חתומים ומסומנים? 23(2)

33. האם מוצבים מגשי טפטוף מתחת לסעפת ומתחת לחיבורי הצנרת? 23(4)

34. האם כל האביקים סגורים ואטומים? 23(3)

35. האם מצויה נסורת עץ או חומר סופגני אחר

בכלי השיט ובהישג יד על הסיפון? 23(7)

36. האם לדעתך בוצעו והושלמו כל ההכנות

להזרמת השמן?  33(א)

37. האם הנך משוכנע כי הצד השני מוכן להזרמת

השמן? 33(ב)

אני הח"מ שם תפקיד בכלי השיט מצהיר כי כל תשובותי בטופס זה שנערכו לאחר שבדקתי את כל הטעון בדיקה לפיהן בנוכחות אדם אחראי מטעם המסוף - הן אמת. ידוע לי כי אהיה צפוי לעונשים הקבועים בחוק בשל כל רישום כוזב שערכתי בטופס זה.

אני הח"מ שם תפקיד במסוף מצהיר כי כל תשובותי בטופס זה שנערכו לאחר שבדקתי את כל הטעון בדיקה לפיהן בנוכחות קברניט/קצין משמרת - הן אמת. ידוע לי כי אהיה צפוי לעונשים הקבועים בחוק בשל כל רישום כוזב שערכתי בטופס זה.

הערה: - הטופס יוכן וייחתם בשני עתקים שכל אחד מהם יראו אותו כמקור.

תוספת רביעית

(תקנה 43)

טופס א'

**רישום בדיקות צינור גמיש**

1. מיקום הצינור

2. שם היצרן

3. שם (מסחרי) של הצינור

4. מספר סידורי (מוטבע) של הצינור

5. קוטר פנימי של הצינור

6. אורך הצינור

7. התארכות מקורית תחת לחץ

8. תאריך קבלת הצינור במיתקן

9. תאריך הכנסת הצינור לשימוש במיתקן

10. פרטי השימוש

11. תאריך הוצאה משימוש

**תוצאות הבדיקה**

|  |  |  |  |  |
| --- | --- | --- | --- | --- |
| תאריך | אורך ללא הפעלת מאמץ | התארכות תחת לחץ | | הערות |
| באחוזים | במילימטרים |
|  |  |  |  | צינור חדש |

תוספת רביעית

(תקנה 43)

טופס ב'

**רישום פרטי השימוש בצינור גמיש (שמספרו המוטבע** **)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שאיבה במטרים מעוקבים שעות בשימוש

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

בפעולה בסך בפעולה בסך

תאריך אחרונה הכל אחרונה הכל  הערות

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**רשימת מונחים ותרגומם האנגלי**

סתרשף Flame Arrestor

תדלוק Bunkering

תסבולת Deadweight

סעפת Manifold

רמת בטיחות גבוהה במכשיר גופו Intrisically Safe

מכונות הנעה Propulsion Machinery

שסתום יציאה לים Overboard Discharge Valve

אביק Scupper

ברדסי מאווררים Ventilator Cowls

מגש טיפטוף Drip Tray

עבות Hawser

כיסוי מכל Tank Lid

פתח בכיסוי מכל Ullage Hole

כ"ג בחשון תשל"ו (28 באוקטובר 1975) גד יעקבי

שר התחבורה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ו מס' 3439](http://www.nevo.co.il/Law_word/law06/TAK-3439.pdf) מיום 28.11.1975 עמ' 568.

   תוקנו [ק"ת תשל"ו מס' 3542](http://www.nevo.co.il/Law_word/law06/TAK-3542.pdf) מיום 17.6.1976 עמ' 1849 – תק' תשל"ו-1976; תחילתן עשרה ימים מיום פרסומו.

   [ק"ת תשמ"א מס' 4185](http://www.nevo.co.il/Law_word/law06/TAK-4185.pdf) מיום 1.12.1980 עמ' 241 – תק' תשמ"א-1980.

   [ק"ת תשמ"א מס' 4247](http://www.nevo.co.il/Law_word/law06/TAK-4247.pdf) מיום 29.6.1981 עמ' 1170 – תק' (מס' 2) תשמ"א-1981.

   [ק"ת תשמ"ג מס' 4437](http://www.nevo.co.il/Law_word/law06/TAK-4437.pdf) מיום 13.12.1982 עמ' 363 – תק' תשמ"ג-1982.

   [ק"ת תשמ"ט מס' 5213](http://www.nevo.co.il/Law_word/law06/TAK-5213.pdf) מיום 24.8.1989 עמ' 1282 – תק' תשמ"ט-1989. [↑](#footnote-ref-1)
2. סמן ב + באם התשובה לשאלה חיובית וב - באם התשובה שלילית. [↑](#footnote-ref-2)