תקנות הנמלים (טעינת חמרי נפץ ופריקתם), תשכ"ח-1968

רשויות ומשפט מנהלי – תשתיות – ספנות ונמלים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הודעה על כמות המטען וסיוורו | סעיף 2 |
| 2 | [Go](#Seif2) | העגנה וקשירה של אניית חמרי נפץ | סעיף 3 |
| 2 | [Go](#Seif3) | פריקה וטעינה לפי הוראות מנהל הנמל | סעיף 4 |
| 2 | [Go](#Seif4) | מרחקי בטיחות | סעיף 5 |
| 3 | [Go](#Seif5) | חובת זהירות | סעיף 6 |
| 3 | [Go](#Seif6) | דגל ומאור של אניית חמרי נפץ | סעיף 7 |
| 3 | [Go](#Seif7) | איסור עגינת כלי שיט ליד אניית חמרי נפץ | סעיף 8 |
| 3 | [Go](#Seif8) | מניעת שריפות | סעיף 9 |
| 3 | [Go](#Seif9) | איסור השימוש בכבילי חשמל מסויימים | סעיף 10 |
| 3 | [Go](#Seif10) | איסור פעולות המתיזות גיצים | סעיף 11 |
| 3 | [Go](#Seif11) | איסור הבערת אש | סעיף 12 |
| 3 | [Go](#Seif12) | איסור עישון | סעיף 13 |
| 3 | [Go](#Seif13) | שילוט באניות חמרי נפץ | סעיף 14 |
| 3 | [Go](#Seif14) | איסור הכנסת מכשירי הצתה | סעיף 15 |
| 3 | [Go](#Seif15) | חיפוש אחר גפרורים וכו | סעיף 16 |
| 3 | [Go](#Seif16) | כבלים לגרירת אניית חמרי נפץ | סעיף 17 |
| 3 | [Go](#Seif17) | איסור פירוק מנועי אניה | סעיף 18 |
| 4 | [Go](#Seif18) | כוננות הצוות | סעיף 19 |
| 4 | [Go](#Seif19) | אמצעי בטיחות והגבלות נוספות | סעיף 20 |
| 4 | [Go](#Seif20) | הרחקת חמרי נפץ | סעיף 21 |
| 4 | [Go](#Seif21) | נציג הבעל | סעיף 22 |
| 4 | [Go](#Seif22) | זמני פריקה וטעינה | סעיף 23 |
| 4 | [Go](#Seif23) | סערת ברקים | סעיף 24 |
| 4 | [Go](#Seif24) | כיסוי חמרי נפץ | סעיף 25 |
| 4 | [Go](#Seif25) | איסור שימוש בכלים וציוד מסויימים | סעיף 26 |
| 4 | [Go](#Seif26) | איסור כניסה ושילוט באזור סכנה | סעיף 27 |
| 4 | [Go](#Seif27) | השם | סעיף 28 |
| 4 | [Go](#med0) | תוספת |  |
| 5 | [Go](#med1) | טבלת קבוצות כמות ומרחק |  |

תקנות הנמלים (טעינת חמרי נפץ ופריקתם), תשכ"ח-1968[[1]](#footnote-1)\*

בתוקף סמכויותי לפי סעיף 20(א) לחוק רשות הנמלים, תשכ"א-1961, סעיף 17 לפקודת הנמלים, וסעיפים 14(א) ו-2(ד) לפקודת סדרי השלטון והמשפט, תש"ח-1948, אני מתקין תקנות אלה:

1. בתקנות אלה -

הגדרות

(1) "אישור" - אישור בכתב על ידי מנהל הנמל;

(2) "אניית חמרי נפץ" - כל כלי-שיט הנושא עמו בהימצאו בנמל כמות כלשהי של חמרי נפץ, למעט אותה כמות של חמרי נפץ אשר כלי השיט נושא עמו דרך קבע לשימושו;

(3) "אזור סכנה" - מקום שבו מבוצעות פעולות פריקה או טעינה של חמרי נפץ;

(4) "בעל" - בעלה או קברניטה של אניית חמרי הנפץ, או הבעל של מטען חמרי הנפץ, או סוכנו של כל אחד מהם;

(5) "הנמל" - כל נמל מנמלי הרשות המנויים בתוספת לחוק הרשות;

(6) "הרשות" - רשות הנמלים כמשמעותה בחוק רשות הנמלים, תשכ"א-1961;

(7) "חוק הרשות" - חוק רשות הנמלים, תשכ"א-1961;

(8) "חמרי נפץ" - חומר נפץ כמשמעותו בחוק חמרי נפץ, תשי"ד-1954;

(9) "מנהל הנמל" - מנהל הנמל, לרבות מי שהוסמך לפעול בשמו או מטעמו;

(10) "תחנה מאושרת" - כל מקום שאושר על-ידי מנהל הנמל כמקום תנוחה בתהליך השינוע של חמרי נפץ בנמל.

2. (א) הבעל יודיע למנהל הנמל, לפחות ארבעים ושמונה שעות לפני הגיע אניית חמרי נפץ לנמל על הפירוט והכמות של חמרי הנפץ שבה בהתאם לתוספת, ועל אופן סיוורם (stowage) של מטענים אלה.

הודעה על כמות המטען וסיוורו

(ב) הודעה לפי תקנת משנה (א) תימסר בטופס שניתן לקבלו אצל מנהל הנמל.

3. (א) אניית חמרי נפץ לא תעגון ולא תיקשר בנמל אלא אם ניתנה לכך הרשאה על-ידי מנהל הנמל.

העגנה וקשירה של אניית חמרי נפץ

(ב) התיר מנהל הנמל עגינתה או קשירתה של אניית חמרי נפץ, ייעשה הדבר במקום שעליו הורה מנהל הנמל.

4. (א) אין לפרוק או לטעון חמרי נפץ מאניית חמרי נפץ בנמל, אלא במקום ובאופן שהורה עליהם מנהל הנמל.

פריקה וטעינה לפי הוראות מנהל הנמל

(ב) מטען חמרי נפץ לא יונח ולא יוחסן אלא במקום שעליו הורה מנהל הנמל.

5. לא יפרוק אדם ולא יטען חמרי נפץ באזור סכנה אלא בהתאם למרחקי הבטיחות הקבועים בתוספת לפי קבוצות כמות ומרחק.

מרחקי בטיחות

6. כל אדם העוסק בפריקה או בטעינה של חמרי נפץ או הבא במגע עם מטען חמרי נפץ הנמצא באזור סכנה, או בכל מקום בנמל, ינקוט בכל אמצעי הזהירות הדרושים כדי למנוע אש או התפוצצות.

חובת זהירות

7. הקברניט של אניית חמרי נפץ הנמצאת בנמל חייב להניף ביום דגל אדום שלא יהיה קטן מ-1/3 מ"ר ובלילה לתלות מאור אדום בראש התורן, ואם אין לאניה תורן - באחד מכלונסאותיה, בגובה שלא יפחת מששה מטרים מעל לסיפון, כך שהאות ייראה מכל עבר עד למרחק של לא פחות משני מילין.

דגל ומאור של אניית חמרי נפץ

8. לא ישיט אדם כלי שיט, למעט כלי שיט העוסקים בפריקה וטעינה של חמרי נפץ, לעבר אניית חמרי נפץ; גוררות, ארבות, ספקות מים, ספקות דלק וכלי שיט אחרים לא יורשו להתקרב לדופן אניית חמרי נפץ או להיות מודפנות אליה בעת הטיפול במטען חמרי נפץ, אלא אם קיבלו לכך היתר בכתב חתום על-ידי מנהל הנמל.

איסור עגינת כלי שיט ליד אניית חמרי נפץ

9. (א) הבעל ינקוט בכל אמצעי הזהירות הדרושים למניעת שריפות בעת פריקתם או טעינתם של חמרי נפץ באנייתו.

מניעת שריפות

(ב) מכשירי כיבוי-האש ומשאבות הכיבוי של אניית חמרי נפץ יהיו במצב תקין וזרנוק יהיה פרוש ומוכן לפעולה ליד כל ספנה שבה מבוצעות פעולות פריקה או טעינה של חמרי נפץ.

(ג) מכשירי כיבוי-אש הנמצאים באזור הסכנה יהיו במצב תקין ומוכנים לפעולה במשך ביצוע הטעינה או הפריקה של חמרי הנפץ.

10. (א) באזור סכנה לא ישתמש אדם בכבילי חשמל ניידים אלא אם הם מסוג משוריין ומאושר, מחוברים אל כן המנורה בחיבור חשמלי רצוף.

איסור השימוש בכבילי חשמל מסויימים

(ב) השימוש בכבילי חשמל ניידים טעון היתר ממנהל הנמל.

11. באניית חמרי נפץ השוהה בנמל לא יועסק אדם בניקור, בשפשוף או בגירוד של חלקי פלדה או בכל מלאכה אחרת העלולה להתיז גיצים; התעורר צורך לביצוע עבודת תיקונים דחופה באניית חמרי נפץ, מותר לבצע עבודה כאמור אם נתקבל ממנהל הנמל היתר בכתב לפני התחלתה.

איסור פעולות המתיזות גיצים

12. (א) לא יבעיר אדם להבות גלויות או אש גלויה באניית חמרי נפץ השוהה בנמל או באזור הסכנה אלא אם נתקבלה לכך הרשאה ממנהל הנמל.

איסור הבערת אש

(ב) בתקנה זו, "להבות גלויות" - חמרים לוהטים, קשתות ריתוך חשמליות, מבערי הלחמה וריתוך, מבערי חימום, תנורי פרימוס, מכשירי חשמל ניידים, או מכשירי יד, העלולים להתיז גיצים, כל להבה גלויה, אש - למעט אש בדוודים ובמטבח.

13. (א) לא יעשן אדם בכל מקום שהוא באזור סכנה.

איסור עישון

(ב) לא יעשן אדם באניית חמרי נפץ אלא במקום שהעישון בו הותר על-ידי רב-החובל.

14. באניית חמרי נפץ הפורקת או טוענת חמרי נפץ יציג הבעל של האניה שלט המזהיר אנשים המתקרבים לכבש האניה ושעליו כתובות המלים: "אסור לעשן ולהשתמש באש גלויה - הגישה אסורה למבקרים ללא רשות".

שילוט באניות חמרי נפץ

15. לא יכניס אדם - למעט אדם שהורשה לכך במיוחד על-ידי מנהל הנמל - לאניית חמרי נפץ או לאזור סכנה גפרורים, מציתים אוטומטיים או מכשירי הצתה אחרים מכל סוג שהוא.

איסור הכנסת מכשירי הצתה

16. מנהל הנמל רשאי לערוך חיפוש אצל כל אדם הנכנס לאניית חמרי נפץ או לאזור סכנה, כדי להבטיח את קיומן של הוראות תקנה 15.

חיפוש אחר גפרורים וכו'

17. בעלה של אניית חמרי נפץ חייב לתלות בחרטומה ובירכתיה כבל פלדה שקצהו האחד קשור באניה וקצהו השני ובו לולאה תלוי קרוב לגובה המים, כדי לאפשר את גרירת האניה בעת סכנה.

כבלים לגרירת אניית חמרי נפץ

18. בעלה של אניית חמרי נפץ לא יפרק את מנועי האניה ולא יטפל בצורה אחרת בכוח המניע של האניה בעת היותה בנמל אלא אם קיבל לשם כך מראש היתר בכתב ממנהל הנמל.

איסור פירוק מנועי אניה

19. בעת פריקה וטעינה מאניית חמרי נפץ, תהיה האניה על צוותה במצב כוננות שיאפשר הוצאתה המיידית מהנמל בכל עת.

כוננות הצוות

20. בנסיבות מיוחדות, רשאי מנהל הנמל להחליט על אמצעי בטיחות נוספים או הגבלות נוספות; הוראות והגבלות אלה יחולו על אניות הטוענות או פורקות חמרי נפץ ועל כל אדם העוסק בטעינה ופריקה של חמרי נפץ כל זמן שקיימות הנסיבות המיוחדות.

אמצעי בטיחות והגבלות נוספות

21. (א) כל חמרי נפץ שיוטענו או שפורקו מאניית חמרי נפץ, יוצאו או יימסרו מיד במסירה במישרין מעבר לתחום הנמל או יועברו מיד לתחנה מאושרת.

הרחקת חמרי נפץ

(ב) חמרי נפץ יועברו בדרך שיורה מנהל הנמל.

22. בעת פריקה או טעינה מאניית חמרי נפץ חייב להיות נוכח באזור הסכנה נציג מוסמך של הבעל הבקיא בסוגי חמרי נפץ ובסיכוניהם.

נציג הבעל

23. לא יטענו על אניית חמרי נפץ ולא יפרקו ממנה חמרי נפץ בשעות שבין שקיעת השמש וזריחתה, אלא אם ניתן היתר לכך ממנהל הנמל.

זמני פריקה וטעינה

24. לא תיעשה כל עבודה בחמרי נפץ באזור סכנה בזמן סערת ברקים.

סערת ברקים

25. בכל עת פרט לזמני פריקה או טעינה או הובלתם בדוברות יהיו חמרי הנפץ מכוסים; אם הם בספנת אניית חמרי הנפץ, יהיה פתח הספנה מכוסה במכסה או ביריעות, ובכל מקום אחר - למעט מחסן מקורה - יהיו מכוסים ביריעות.

כיסוי חמרי נפץ

26. בפריקה או בטעינה של חמרי נפץ מאניית חמרי נפץ, או באזור סכנה, לא ישתמש אדם במלגזות, טרקטורים או מנופים, אלא אם הם ממונעים במנוע דיזל שמפלטו מופנה מעלה ושעליו מורכב עוצר גיצים, או שהם ממונעים בכוח חשמל שמקורו בסוללות.

איסור שימוש בכלים וציוד מסויימים

27. (א) לא ייכנס אדם לאזור סכנה אלא אם הורשה לכך על-ידי מנהל הנמל.

איסור כניסה ושילוט באזור סכנה

(ב) באזור סכנה יוצגו שלטים בגודל מתאים האוסרים עישון והאוסרים כניסתו של כל אדם אשר אינו עוסק בפעולות פריקה או טעינה של חמרי נפץ.

28. לתקנות אלה ייקרא "תקנות הנמלים (טעינת חמרי נפץ ופריקתם), תשכ"ח-1968".

השם

תוספת

(תקנות 2(א) ו-5)

1. מטען חמרי נפץ יסווג על-ידי הבעל לקבוצות כמות ומרחק לפי הנתונים שנמסרו בהודעה כאמור בתקנה 2 (להלן - ההודעה).

2. לא נמסרה הודעה, או נמסרה הודעה ותכנה לא הניח את דעת מנהל הנמל, יסווג מטען חמרי הנפץ בקבוצה 10 לקבוצות כמות ומרחק.

3. לצורך חישוב מרחקי הבטיחות לפי טבלת קבוצות כמות ומרחק, "כמות חמרי נפץ נטו" - הכמות נטו של חמרי נפץ במטען למעט אריזות, עטיפות, תרמילים וגופי תחמושת.

4. בטעינה או בפריקה של מטען חמרי נפץ שחלקים ממנו מסווגים ביותר מקבוצת כמות מרחק אחת - יסווג המטען כולו לאותה קבוצה שבה מרחק הבטיחות הוא הגדול ביותר.

5. מרחקי הבטיחות המפורטים בטבלה יימדדו בין מקום הפריקה או הטעינה של חמרי הנפץ ובין המקום הקרוב ביותר שבו מבצעים אנשים עבודות רגילות של הנמל.

6. (א) מרחקי הבטיחות הנקובים בטבלה בקבוצות כמות ומרחק 1, 2, 3 ו-4 יוגדלו לגבי מבנים אם הם מאויישים, בשיעור של 50 אחוז.

(ב) מרחקי הבטיחות הנקובים בטבלה בקבוצות כמות ומרחק 9 ו-10 יוגדלו לגבי בתי מגורים פי 4.

7. למחסני תחמושת, למחסני דלק, למחסני כימיקלים או למקום ריכוז של כלי-רכב וקרונות טעונים חמרי נפץ, מרחקי הבטיחות, על אף האמור בטבלה, לא יפחתו מ-135 מטר אם המחסנים מוגנים בסוללות, ומ-270 מטר אם אינם מוגנים בסוללות; בסעיף זה, "סוללות" - סוללת עפר שרחבה העליון אינו פחות ממטר אחד, או קיר בטון מזויין בעובי שאינו פחות מ-20 ס"מ, או קיר לבנים מלאות בעובי שאינו פחות מ-70 ס"מ.

8. לקו מתח גבוה, מרחקי הבטיחות, על אף האמור בטבלה, לא יפחתו מ-100 מטרים.

טבלת קבוצות כמות ומרחק

קבוצת    מרחק

כמות תכולת הקבוצה כמות חומר נפץ נטו   בטיחות

ומרחק בק"ג   במטרים

קבוצה 1 תחמושת לנשק קל (אינו כולל 20 מ"מ ומעלה), על פי אישור

מצתים, תחמישים, פתילי בטחון, כדורים פירו-

טכניים, גלולות עשן, כלוראטים

קבוצה 2 מוצרי פירוטכניקה צבאיים (פרט למוצרים -50 500  15

המסווגים בקבוצות כמות ומרחק 4 ו- 9), כולל: -500 2500  25

זיקוקים, תחמושת תאורה ללא מטען חנ"מ, -2500 5000  35

תחמושת מציתה (פרט לנפיץ- מצית), מדליקים, -5000 10000 40

נותבים, תחמושת עשן, תחמושת עם מילויזרחן -10000 15000 50

לבן ללא מטען חנ"מ, נרות סימון, תאורה -15000 20000 55

ועשן, חמרי הדף חד- בסיסיים רב- נקביים בעלי -20000 30000 60

עובי דופן מעל ל- "0,019 (אינו כולל חמרים -30000 40000  65

בעלי תכולת ניטרוצלולוזה מעל ל- 98 אחוז) -40000 50000 70

-50000 100000 85

-100000 150000 100

-150000 200000 115

-200000 250000 135

כמות מקסימלית -

250 טון

קבוצה 3 חמרי הדף דו- בסיסיים בעלי תכולה של לא יותר -25 250 15

מ- 20 אחוז ניטרוגליצרין ועובי דופן מעל -250 2500 30

ל- "0,0075; חמרי הדף דו- בסיסיים בעלי תכולה -2500 5000  40

של 20עד25אחוז ניטרוגליצרין במשקל מקסימלי -5000 10000  50

של 75 ק"ג; חמרי הדף על בסיס ניטרוגואנידין; -10000 20000  60

חמרי הדף רב- נקביים לתחמושת לתותחים ולנשק -20000 50000 80

קל, בעלי עובי דופן לא גדול מ- "0,019; חמרי -50000 75000 100

הדף חד- בסיסיים חד- נקביים -75000 100000 115

-100000 125000 130

כמות מקסימלית -

125 טון

קבוצה 4 תחמישים, מציתים, נפצים, מרעומים, מדליקים עד 100 30

לרקיטות ולג'אטו, מוקשים ורימונים עם מטעני -100 500  50

פריצה ומילוי אדיש, תחלים לתחמושת תותחים -500 1000 60

תחלי- נפץ, תחמישים לשימוש אווירי -1000 2000 75

-2000 3000 90

-3000 4000 100

-4000 5000 110

-5000 7500 120

-7500 10000 130

-10000 15000 140

-15000 20000 150

קבוצה 5 כדורים אחודים ואחודים למחצה ממולאים באמונאל, עד 1000 50

אמאטול, חומר נפץ ב', חומר נפץ ד'; ט.נ.ט. -1000 2000  60

ברטול, או בעלי מילוי אדיש (כולל ח"ש); כדורי -2000 3000  70

ירי כבוד; כדורים עד קליבר 30 מ"מ ועד בכלל; -3000 4000 80

פצצות ופגזי תאורה; תחמושת עם מילוי כימי -4000 5000  90

ומעני חנ"מ (פורצן); מוקשים נגד אדם; מנועי -5000 10000  100

רקיטות ורקיטות בעלות ראש אדיש -10000 25000 130

-25000 50000 150

-50000 75000 200

-75000 100000 250

-100000 150000 300

-150000 200000 350

-200000 250000 400

קבוצה 6 פגזים של תחמושת נטענת בנפרד עם מילוי ח"נ עד 1000  30

ד', וכן כל פגז אחר ע"פ מילוי זה שאינו ארוז -1000 5000  50

עם מטען חומר ההדף -5000 10000 70

-10000 30000  100

-30000 50000  130

-50000 75000 150

-75000 100000 180

-100000 125000 200

-125000 150000 250

-150000 200000 300

-200000 250000 350

-250000 325000 400

קבוצה 7 מגברים, מצתים בעלי הפעלה כימית, מוקשים עד 5000 50

בעלי מנגנון פנימי -5000 10000 70

-10000 50000 100

-50000 100000 150

-100000 200000 200

-200000 300000 300

-300000 400000 400

-400000 500000 500

קבוצה 8 פגזים עם מילוי נפיץ, עם או בלי מרעום עד 1000  100

מורכב, פרט לאלה המפורטים בקבוצה 6 -1000 2000 200

-2000 5000  250

-5000 10000 300

-10000 50000  350

-50000 100000 400

-100000 150000 500

-150000 250000 600

קבוצה 9 נפצים, פיקות -250 500 60

-500 750 65

-750 5000  100

קבוצה10 חמרי נפץ מרסקים למיניהם; חמרי הדף שאינם עד 100 35

מפורטים בקבוצות האחרות; אבק שריפה שחור; -100 500  60

פתיל מידי; חמרים פירוטכניים מכל הסוגים -500 1000  75

תחמושת אחודה, אחודה למחצה ונטענת בנפרד -1000 2000  90

עם מילוי נפיץ שונה מהמפורט בקבוצה 5; -2000 3000 100

מוקשים ומטעני חבלה; פצצות אוויר נפיצות; -3000 4000 120

פצצות ופגזי צילום; ראשי רקיטות ורקיטות -4000 5000 130

נפיצות; פצצות מרגמה מעל לקליבר 81 מ"מ; -5000 10000  160

רימוני יד ורימוני רובה נפיצים -10000 20000 200

תחמושת בעלת מילוי כימי ללא מטען חנ"מ; -20000 40000 260

פתיל רועם; אמוניום ניטרט; ניטרוצלולוזה רטובה -40000 50000 270

(8% עד 30% מים) -50000 100000 350

ט"ז באייר תשכ"ח (14 במאי 1968) משה כרמל

שר התחבורה

1. \* פורסמו [ק"ת תשכ"ח מס' 2243](http://www.nevo.co.il/Law_word/law06/TAK-2243.pdf) מיום 20.6.1968 עמ' 1751.

   התקנות לא יחולו בנמלי חיפה, אשדוד ואילת מכוח תקנה 291 לתקנות הנמלים, תשל"א-1971. [↑](#footnote-ref-1)