תקנות הסדר זכויות במקרקעין (הליכי הסדר וסדרי-דין), תשל"ג-1972

משפט פרטי וכלכלה – קניין – מקרקעין

בתי משפט וסדרי דין – סדר דין אזרחי

תוכן ענינים

|  |  |  |  |
| --- | --- | --- | --- |
|  | פרק א': הליכי הסדר | [Go](#med0) | 3 |
| סעיף 1 | הודעה מוקדמת על הסדר | [Go](#Seif1) | 3 |
| סעיף 2 | תזכיר תביעה | [Go](#Seif2) | 3 |
| סעיף 3 | שבועה או הצהרה | [Go](#Seif3) | 3 |
| סעיף 4 | הודעת הסדר | [Go](#Seif4) | 3 |
| סעיף 5 | לוח תביעות | [Go](#Seif5) | 3 |
| סעיף 6 | לוח זכויות | [Go](#Seif6) | 3 |
| סעיף 7 | לוח חלוקה | [Go](#Seif7) | 3 |
| סעיף 8 | שיטת החלוקה לפי סעיף 70 לפקודה | [Go](#Seif8) | 3 |
| סעיף 9 | הודעה על קריאת לוח זכויות או לוח חלוקה | [Go](#Seif9) | 3 |
| סעיף 10 | טופס הפנקס החדש | [Go](#Seif10) | 4 |
| סעיף 11 | טופס העתק מאושר של רישום | [Go](#Seif11) | 4 |
|  | פרק ב': סדרי-דין | [Go](#med1) | 4 |
| סעיף 12 | הגשת הודעת תביעה לפקיד ההסדר | [Go](#Seif12) | 4 |
| סעיף 13 | הודעה שבעל פה | [Go](#Seif13) | 4 |
| סעיף 14 | העברת הודעות לבית המשפט | [Go](#Seif14) | 4 |
| סעיף 15 | הזמנת בעלי\_דין ועדים | [Go](#Seif15) | 4 |
| סעיף 16 | התובע והנתבע | [Go](#Seif16) | 4 |
| סעיף 17 | התובע תביעה חדשה | [Go](#Seif17) | 4 |
| סעיף 18 | מאימתי אין מוסיפים תביעה חדשה | [Go](#Seif18) | 4 |
| סעיף 19 | מחיקה בהודעה ובתזכיר התביעה | [Go](#Seif19) | 4 |
| סעיף 20 | דחיה על הסף | [Go](#Seif20) | 4 |
| סעיף 21 | תיקון הודעה ותזכיר תביעה | [Go](#Seif21) | 4 |
| סעיף 22 | הגשת הודעה ותזכיר תביעה מתוקנים | [Go](#Seif22) | 4 |
| סעיף 23 | איחוד דיון בתביעות | [Go](#Seif23) | 4 |
| סעיף 24 | התייצבות בעלים משותפים ויורשים שענינם אחד | [Go](#Seif24) | 5 |
| סעיף 25 | בחינת ראיות ושמיעת עדים | [Go](#Seif25) | 5 |
| סעיף 26 | הליכים שלא בפני תובע | [Go](#Seif26) | 5 |
| סעיף 27 | ראיה שלא הוגשה על ידי תובע | [Go](#Seif27) | 5 |
| סעיף 28 | הודאה בתעודה | [Go](#Seif28) | 5 |
| סעיף 29 | חתימה וכתב יד הטעונים הוכחה | [Go](#Seif29) | 5 |
| סעיף 30 | בקשה לביטול החלטה שניתנה על פי צד אחד | [Go](#Seif30) | 5 |
| סעיף 31 | ביטול החלטה שניתנה על פי צד אחד | [Go](#Seif31) | 5 |
| סעיף 32 | אדם העלול להיפגע על ידי ביטול החלטה | [Go](#Seif32) | 5 |
| סעיף 33 | העברת תעודות בבירור ערעור | [Go](#Seif33) | 5 |
| סעיף 34 | מסירת הודעה לפי סעיף 77 לפקודה | [Go](#Seif34) | 5 |
| סעיף 35 | רישום הערות בלוח הזכויות ובפנקס החדש | [Go](#Seif35) | 5 |
| סעיף 36 | תחולתן של תקנות סדר הדין האזרחי | [Go](#Seif36) | 6 |
|  | פרק ג': אגרות | [Go](#med2) | 6 |
| סעיף 37 | גביית אגרות | [Go](#Seif37) | 6 |
| סעיף 38 | סמכות למחול אגרות | [Go](#Seif38) | 6 |
|  | פרק ד': הוראות שונות | [Go](#med3) | 6 |
| סעיף 42 | תחילה | [Go](#Seif39) | 6 |
| סעיף 43 | ביטולים | [Go](#Seif40) | 6 |
| סעיף 44 | השם | [Go](#Seif41) | 6 |
|  | תוספת ראשונה | [Go](#med4) | 6 |
|  | תוספת שניה | [Go](#med5) | 6 |
| סעיף 3 | ת"ט תשמ"ב 1982 | [Go](#Seif42) | 6 |
|  | תוספת שלישית | [Go](#med6) | 6 |

תקנות הסדר זכויות במקרקעין (הליכי הסדר וסדרי-דין), תשל"ג-1972[[1]](#footnote-1)\*

בתוקף סמכותי לפי סעיפים 98 ו-114 לפקודת הסדר זכויות במקרקעין [נוסח חדש], תשכ"ט-1969, אני מתקין תקנות אלה:

פרק א': הליכי הסדר

1. הודעה מוקדמת לפי סעיף 5 לפקודה תהא ערוכה לפי טופס א' לתוספת הראשונה (להלן בפרק זה – התוספת).

הודעה מוקדמת על הסדר

2. תזכיר תביעה לפי סעיף 17 לפקודה יהא ערוך לפי טופס ב' לתוספת.

תזכיר תביעה

3. לפי דרישת פקיד ההסדר, חייב התובע להישבע או להצהיר בהן צדק כי הפרטים שמסר בתזכיר תביעתו, לרבות הידיעות שמסר בענין חוקיות תביעתו, הם אמיתיים ונכונים.

שבועה או הצהרה

4. הודעת הסדר לפי סעיף 9 לפקודה תהא ערוכה לפי טופס ג' לתוספת.

הודעת הסדר

5. לוח תביעות לפי סעיף 34 לפקודה יהא ערוך לפי טופס ד' לתוספת לענין תביעות מקרקעין בבעלות מחולקת, ולפי טופס ה' לתוספת לענין תביעות מקרקעין בבעלות בלתי מחולקת.

לוח תביעות

6. לוח זכויות לפי סעיף 55 לפקודה יהא ערוך לפי טופס ו' לתוספת לענין מקרקעין בבעלות מחולקת, ולפי טופס ז' לתוספת לענין מקרקעין בבעלות בלתי מחולקת.

לוח זכויות

7. לוח חלוקה לפי סעיף 71 לפקודה יהא ערוך לפי טפסים ו' או ז' לתוספת, לפי הענין, בתוספת המלים "לוח חלוקה".

לוח חלוקה

8. (א) חלוקת מקרקעין הבלתי מחולקים של ישוב תבוצע על יסוד –

שיטת החלוקה לפי סעיף 70 לפקודה

(1) השטח של כל מקרקעי הישוב;

(2) שטח אותם המקרקעין שסודרו לקבוצות לצורך חלוקתם לחטיבות מקרקעין השוות באיכותן פחות או יותר;

(3) שווי מקרקעי הישוב.

(ב) על אף האמור בתקנת משנה (א) אפשר לחלק מקצת המקרקעין על יסוד שטח ומקצתם על יסוד שווי.

(ג) מכלל החלוקה הכללית לפי תקנה זו אפשר להוציא שטחים מסויימים ולחלק אותם בין כל בעלי החלקים הבלתי מחולקים או בין כל חלק או קבוצה של בעלים כאלה, ובלבד שכל חלק או קבוצה יקבלו את חלקם היחסי בכלל המקרקעין הבלתי מחולקים בישוב.

(ד) הקצאת חלקות לבעלי החלקים תיעשה בהפלת גורל בין בעלי חלקים יחידים או בין קבוצות של בעלי חלקים; ובלבד שאם לא באו חברים של קבוצת בעלי חלקים לידי הסכם בנוגע למקום החלקים שיקצו להם בתוך השטח שהוקצה לקבוצה, יופל גורל שנית כדי לקבוע את מקומו של כל חלק וחלק.

(ה) הפלת הגורל תיעשה בפומבי ובמקום ובזמן שפקיד ההסדר הודיע עליהם בהודעה שפורסמה בישוב לא פחות משבעה ימים מראש.

(ו) מודד מטעם מחלקת המדידות יסמן במפה את תחומי החלקות שחולקו ויציין אותם על האדמה במעמד ועדת ההסדר של הישוב ובעלי החלקות.

9. (א) בהודעה לפי סעיפים 56 או 72(א) לפקודה, על קריאת לוח זכויות או לוח חלוקה, יצויינו היום והשעה, ומקום המשרד או המחנה של פקיד ההסדר, שבהם ייקרא הלוח; ההודעה תפורסם לפחות ארבעה עשר יום מראש.

הודעה על קריאת לוח זכויות או לוח חלוקה

(ב) הודעה לפי תקנה זו תפורסם במשרדי מינהל הנפה, בישוב שבו מבוצע ההסדר ובמשרדו או במחנהו של פקיד ההסדר.

10. צורת העמוד בפנקס החדש שלפי סעיף 76 לפקודה תהא כדוגמת טפסים 1 ו-3 לתוספת לתקנות המקרקעין (ניהול ורישום), תש"ל-1969; כל חלקה הכלולה בלוח זכויות או בלוח חלוקה תירשם בפנקס החדש בעמוד נפרד.

טופס הפנקס החדש

11. העתק מאושר של רישום, כאמור בסעיף 78(א) לפקודה, יהא ערוך לפי טופס ח' לתוספת.

טופס העתק מאושר של רישום

פרק ב': סדרי-דין

12. (א) היו תביעות סותרות בין שני תובעים או יותר, יגיש כל תובע לפקיד ההסדר הודעת תביעה, בכתב או בעל-פה, שבה ינקוב בשמותיהם של העדים אשר בדעתו להזמינם, ויגיש לפקיד ההסדר את התעודות שבדעתו להגישן לביסוס תביעתו או העתקים מהן; לא הגיש התובע הודעת התביעה כאמור, יהא בית המשפט רשאי לראות את תזכיר התביעה שהוגש לפי סעיף 17(א) לפקודה כהודעה על התביעה.

הגשת הודעת תביעה לפקיד ההסדר

(ב) הודעת תביעה שהוגשה כאמור תהיה נתונה לעיונם של כל אחד מהתובעים ונציגיהם, במשרדו של פקיד ההסדר, כל עוד לא הועברה לבית-המשפט לפי תקנה 14 או כל עוד לא הועבר הסכסוך לבוררות.

13. הוגשה הודעת התביעה בעל-פה, ירשום אותה פקיד ההסדר, יקרא אותה בפני התובעים, יחתים עליה את התובע ויאשר על גביה שהתובע חתם עליה בפניו.

הודעה שבעל-פה

14. הועבר הסכסוך לבית-המשפט, יעביר פקיד ההסדר את הודעות התביעה או תזכירי התביעה, לפי הענין, לבית-המשפט.

העברת הודעות לבית-המשפט

15. מטעם בית המשפט תימסר הזמנה לכל אדם שהגיש הודעה או תזכיר תביעה, כאמור בתקנה 12, ולכל עד שהתובע ביקש להזמינו, בין שנקב בשמו בהודעה על התביעה ובין אם לאו, ארבעים ושמונה שעות לפחות לפני הזמן שנקבע לבירור בבית-המשפט.

הזמנת בעלי\_דין ועדים

16. מי שאינו המחזיק במקרקעין יהיה התובע, והמחזיק יהיה הנתבע; לא היה אדם מחזיק במקרקעין, או היה ספק מי הוא המחזיק בהם, יחליט בית-המשפט מי מבין בעלי התביעות יהיה תובע ומי הנתבע.

התובע והנתבע

17. הוסיף פקיד ההסדר תביעה חדשה ללוח התביעות בהתאם להוראות סעיף 37(א) לפקודה, יעביר את התביעה החדשה לבית-המשפט, ובית-המשפט יחליט אם בעל התביעה יהיה תובע או נתבע.

התובע תביעה חדשה

18. לא תוסף תביעה חדשה לחלקה לאחר שהחליט פקיד ההסדר מה הן הזכויות באותה חלקה שייכללו בלוח הזכויות.

מאימתי אין מוסיפים תביעה חדשה

19. רשאי בית-המשפט בכל שלב משלבי ההליכים לפניו לצוות כי יימחק או יתוקן כל ענין בהודעת תביעה או בתזכיר תביעה, שאין בו צורך או שהוא מביש או עלול להפריע לדיון הוגן בתביעה, לסבכו או להשהותו.

מחיקה בהודעה ובתזכיר התביעה

20. ראה בית-המשפט כי משום מעשה בית-דין שהיה או משום חוסר סמכות לא תוכל תביעה שלפניו להתקבל - ידחה אותה על הסף, ורשאי בית-המשפט לדחות תביעה על הסף על יסוד כל נימוק אחר הנראה לו מספיק לדבר.

דחיה על הסף

21. רשאי בית-המשפט להרשות לתובע, בכל שלב משלבי ההליכים לפניו, לתקן הודעת תביעה או תזכיר תביעה, אם נראה לו כי מן הצדק לעשות כן.

תיקון הודעה ותזכיר תביעה

22. כל אימת שציווה בית-המשפט למחוק או לתקן ענין בהודעת תביעה או בתזכיר תביעה, או שהרשה תיקון כאמור, יוגשו לבית-המשפט הודעה מתוקנת או תזכיר תביעה מתוקן, הכל לפי הענין.

הגשת הודעה ותזכיר תביעה מתוקנים

23. בכל שלב משלבי ההליכים לפניו רשאי בית-המשפט, על-פי בקשת בעל-דין או על דעת עצמו, לאחד את הדיון במספר תביעות אם נראה לו שאפשר בדרך נוחה לדון בהן או לפסוק בהן ביחד.

איחוד דיון בתביעות

24. התייצבותו של אחד הבעלים המשותפים בחלקה אחת – כמוה כהתייצבות כולם, אם לא הורה בית המשפט הוראה אחרת; והוא הדין בהתייצבותו של אחד מיורשי תובע או מיורשי בעלים, או של אחד מקבוצת יורשים שיש לה ענין נפרד משל קבוצת יורשים אחרת.

התייצבות בעלים משותפים ויורשים שענינם אחד

25. בית המשפט יבחן תחילה את ראיותיו של התובע וישמע את עדיו ואחר-כך יבחן את ראיותיו של הנתבע וישמע את עדיו; אולם רשאי בית המשפט לבחון ראיות ולשמוע עדים גם אחר הבחינה והשמיעה כאמור, אם נראה לו כי מן הצדק לעשות כן, ומטעמים שיירשמו.

בחינת ראיות ושמיעת עדים

26. לא התייצב תובע בשלב משלבי ההליכים לישיבת בית המשפט לאחר שהוזמן כדין, ימשיך בית-המשפט בבירור המשפט, יזמין כל עד מבין אלה שהתובע נקב בשמם שעדותו נראית לבית המשפט חשובה להסדר הזכויות, יגבה את עדותו אף בהעדר אותו תובע, ובמתן החלטתו בענין התביעות יביא בחשבון את הראיות שהגיש אותו תובע ואת הטענות שנטענו מטעמו.

הליכים שלא בפני תובע

27. נתברר לבית המשפט תוך כדי ההליכים כי יש או יכולה להיות חשיבות, לגבי הסדר הזכויות, לעדותו של אדם שהתובע לא נקב בשמו או שלא ביקש להזמינו, או לתעודה שלא הוגשה לפקיד ההסדר, רשאי בית-המשפט לצוות מיזמתו על הזמנת אדם להתייצב כדי להעיד או כדי להציג תעודה שברשותו.

ראיה שלא הוגשה על-ידי תובע

28. הוגשה תעודה כראיה, והיא אינה תעודה ציבורית כמשמעותה בסעיף 29 לפקודת הראיות [נוסח חדש], תשל"א-1971, ואינה מאומתת על-ידי נוטריון ציבורי או רשות כיוצא בזה, ידרוש בית-המשפט מבעל הדין שנגדו הוגשה התעודה להודיע אם הוא מודה בתעודה או כופר בה, ודין שתיקת בעל הדין כדין הודאה אם נחזית התעודה להיות חתומה בידו או כתובה בידו.

הודאה בתעודה

29. היו חתימה על תעודה, או כתב היד שבו נכתבה התעודה, או החותם שבו נחתמה, טעונים הוכחה, יבדוק וישווה בית-המשפט בעצמו את החתימה, החותם או כתב היד, או ימנה מומחה או מומחים לכך, כפי שימצא לנכון; היה כתב ידו של אדם טעון הוכחה, חייב הוא, לפי דרישת בית-המשפט, להראות דוגמא מכתב ידו, ובכפוף לצו בית המשפט בדבר הוצאות המשפט לשלם את שכר המומחה או המומחים.

חתימה וכתב יד הטעונים הוכחה

30. החליט בית-המשפט בנוגע לזכות במקרקעין על-פי צד אחד, רשאי בעל-דין, תוך שלושים יום מהיום שבו נמסרה לו הודעה בכתב על ההחלטה, להגיש לבית המשפט בקשה מנומקת בכתב ונתמכת בתצהיר לבטל את ההחלטה.

בקשה לביטול החלטה שניתנה   
על-פי צד אחד

31. הוגשה בקשה כאמור בתקנה 30, רשאי בית-המשפט לבטל את ההחלטה בתנאים שייראו לו בדבר הוצאות או כל ענין אחר; לא היתה ההחלטה ניתנת לביטול לגבי המבקש בלבד, מותר לבטלה גם לגבי שאר התובעים, כולם או מקצתם.

ביטול החלטה שניתנה על-פי צד אחד

32. ראה בית-המשפט שזכותו של אדם עלולה להיפגע על-ידי ביטול החלטה כאמור בתקנה 31, יצווה למסור לו העתק מהבקשה שהוגשה כאמור בתקנה 30 בצירוף הודעה שהוא רשאי, תוך חמישה-עשר יום, להגיש כתב התנגדות מנומק לביטול ההחלטה, ולא יחליט בית-המשפט לבטל את ההחלטה אלא לאחר שנתן דעתו על כתב ההתנגדות או אם עבר המועד להגשתו.

אדם העלול להיפגע על-ידי ביטול החלטה

33. הוגש ערעור על החלטה של פקיד ההסדר, יעביר פקיד ההסדר לבית-המשפט את תזכירי התביעה והתעודות שהוגשו לו ואת זכרון-הדברים של ההליכים שבפניו.

העברת תעודות בבירור ערעור

34. הודעת בית המשפט לרשם המקרקעין לפי סעיף 77 לפקודה תימסר לו, במידת האפשר, באמצעות פקיד ההסדר שלוח הזכויות בגוש שהזכות נוגעת לו היה בטיפולו; אולם אם נתן בית המשפט החלטה כאמור בתקנה 30 תישלח הודעת בית המשפט לרשם המקרקעין בתום התקופה שנקבעה בתקנה 30 להגשת בקשת ביטול.

מסירת הודעה לפי סעיף 77 לפקודה

35. פנה תובע בבקשת תיקון כאמור בסעיף 59 לפקודה, או הוגש ערעור על החלטה של פקיד ההסדר או הוגשה בקשה לבטל החלטה של בית המשפט בנוגע לזכות במקרקעין או הוגש ערעור על החלטת בית-המשפט, תירשם הערה על כך, לפי בקשת התובע או בעל-דין, בלוח הזכויות או בפנקס החדש, הכל לפי הענין.

רישום הערות בלוח הזכויות ובפנקס החדש

36. תקנות סדר הדין האזרחי, תשכ"ג-1963, יחולו בדיון בבית המשפט בענינים לפי הפקודה, במידה שאינן מנוגדות להוראות תקנות אלו ובשינויים המחוייבים לפי הענין.

תחולתן של תקנות סדר הדין האזרחי

פרק ג': אגרות

37. בכפוף להוראות תקנה 38 ולכל חיקוק אחר בר-תוקף, יגבו בית המשפט, רשם בית המשפט או פקיד ההסדר את האגרות המפורטות בתוספת השניה לגבי הענינים המפורטים בה.

גביית אגרות

38. בית המשפט, רשם בית המשפט או פקיד ההסדר רשאים למחול לפי ראות עיניהם, בכל מקרה של עוני או דוחק, תשלום אגרה שנקבעה בסימן א' לתוספת השניה, כולה או מקצתה.

סמכות למחול אגרות

39. (בוטל).

תק' תשל"ח-1978

מיום 14.8.1978

**תק' תשל"ח-1978**

[ק"ת תשל"ח מס' 3881](http://www.nevo.co.il/Law_word/law06/TAK-3881.pdf) מיום 14.8.1978 עמ' 1950

**ביטול תקנה 39**

הנוסח הקודם:

~~אגרה מדידה~~

~~39. בעד מדידה של מקרקעין שנעשתה לצרכי הפקודה במקרקעין שאינם מקרקעי יעוד תיגבה אגרה בשיעור שנקבע בתוספת השלישית.~~

40. (בוטל).

תק' תשל"ח-1978

מיום 14.8.1978

**תק' תשל"ח-1978**

[ק"ת תשל"ח מס' 3881](http://www.nevo.co.il/Law_word/law06/TAK-3881.pdf) מיום 14.8.1978 עמ' 1950

**ביטול תקנה 40**

הנוסח הקודם:

~~מועד התשלום~~

~~40. (א) אגרה לפי תקנה 39 ישלם בעל המקרקעין תוך ששה חדשים מיום שהוצג לוח הזכויות לפי הפקודה.~~

~~(ב) לא שולמה האגרה תוך התקופה האמורה, יווסף עליה סכום של עשרים אחוזים מאותה אגרה.~~

41. (בוטל).

תק' תשל"ח-1978

מיום 14.8.1978

**תק' תשל"ח-1978**

[ק"ת תשל"ח מס' 3881](http://www.nevo.co.il/Law_word/law06/TAK-3881.pdf) מיום 14.8.1978 עמ' 1950

**ביטול תקנה 41**

הנוסח הקודם:

~~פטור מאגרת מדידה~~

~~41. פקיד ההסדר רשאי לפטור בעל מקרקעין מתשלום אגרה לפי תקנה 39, כולה או מקצתה, אם הוכח להנחת דעתו כי אותו בעל שילם את הוצאות מדידת המקרקעין שנעשתה שלא לצרכי הפקודה ואותה מדידה היה בה כדי לייתר מדידה לצורך הפקודה, כולה או מקצתה.~~

פרק ד': הוראות שונות

42. תחילתן של תקנות אלה ביום השלושים לאחר פרסומן.

תחילה

43. בטלים –

ביטולים

(1) תקנות סידור זכות הקנין;

(2) תקנות סידור זכות הקנין בקרקעות (סדרי דין), תשכ"א-1961;

(3) צו הקרקעות (סידור זכות הקנין) (אגרות), 1945;

(4) צו הסדר זכויות במקרקעין (אגרות מדידה), תש"ל-1970.

44. לתקנות אלה ייקרא תקנות הסדר זכויות במקרקעין (הליכי הסדר וסדרי דין), תשל"ג-1972".

השם

תוספת ראשונה

(הושמטה)

תוספת שניה

**תק' תשמ"ב-1982**

(תקנה 37)

**סימן א': אגרות על משפטים**

מיום 15.4.1982

**תק' תשמ"ב-1982**

[ק"ת תשמ"ב מס' 4336](http://www.nevo.co.il/Law_word/law06/TAK-4336.pdf) מיום 15.4.1982 עמ' 846

**החלפת התוספת השניה**

[לנוסח התוספת](http://www.nevo.co.il/Law_word/law01/286_032_a02.doc) לפני החלפתה

1. לאחר בירור כל משפט ישלמו בעלי התביעות, בהתאם להחלטת בית-המשפט או רשם בית המשפט, אגרה בשיעור שנקבע להבאת תובענה, בחלק א' או בחלק ב' לתוספת הראשונה שבתקנות בית משפט (אגרות), תשל"ו-1976, לפי הענין.

**סימן ב': אגרות על העתקים של פסק דין, מסמכים אחרים או תעודות רשמיות אחרות**

2. בעד העתק או העתק פוטוסטטי מפסק דין או מהחלטה אחרת, מפרוטוקול או מכל מסמך אחר או בעד נסח מהם, שנעשה על-ידי בית המשפט, תשולם, לפי הענין, האגרה שנקבעה לכך בחלק ח' לתוספת הראשונה שבתקנות בית המשפט (אגרות), תשל"ו-1976.

3. בעד כל תעודת אישור, שנעשתה בידי פקיד ההסדר, המעידה על רשומת הסדר מקרקעין, תשולם האגרה שנקבעה בתקנות המקרקעין (אגרות), תשל"ה-1974 לקבלת העתק מאושר של מסמך.

ת"ט תשמ"ב-1982

מיום 20.5.1982

**ת"ט תשמ"ב-1982**

[ק"ת תשמ"ב מס' 4351](http://www.nevo.co.il/Law_word/law06/TAK-4351.pdf) מיום 20.5.1982 עמ' 1012

3. בעד כל תעודת אישור, שנעשתה בידי פקיד ההסדר, המעידה על רשומת הסדר מקרקעין, תשולם האגרה שנקבעה בתקנות המקרקעין (אגרות), ~~התשל"ח-1977~~ תשל"ה-1974 לקבלת העתק מאושר של מסמך.

תוספת שלישית

**תק' תשל"ח-1978**

(בוטלה)

מיום 14.8.1978

**תק' תשל"ח-1978**

[ק"ת תשל"ח מס' 3881](http://www.nevo.co.il/Law_word/law06/TAK-3881.pdf) מיום 14.8.1978 עמ' 1950

**ביטול התוספת השלישית**

[לנוסח התוספת](http://www.nevo.co.il/Law_word/law01/286_032_a03.doc) לפני ביטולה

ל' בתשרי תשל"ג (8 באוקטובר 1972) יעקב ש' שפירא

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ג מס' 2929](http://www.nevo.co.il/Law_word/law06/TAK-2929.pdf) מיום 9.11.1972 עמ' 220.

   תוקנו [ק"ת תשל"ח מס' 3881](http://www.nevo.co.il/Law_word/law06/TAK-3881.pdf) מיום 14.8.1978 עמ' 1950 – תק' תשל"ח-1978.

   [ק"ת תשמ"ב מס' 4336](http://www.nevo.co.il/Law_word/law06/TAK-4336.pdf) מיום 15.4.1982 עמ' 846 – תק' תשמ"ב-1982. ת"ט [ק"ת תשמ"ב מס' 4351](http://www.nevo.co.il/Law_word/law06/TAK-4351.pdf) מיום 20.5.1982 עמ' 1012. [↑](#footnote-ref-1)