תקנות הסדרים במגזר החקלאי המשפחתי (הפסקת הליכים והעברתם למשקם), תשנ"ג-1992

חקלאות טבע וסביבה – חקלאות – המגזר החקלאי המשפחתי – משקמים

תוכן ענינים

|  |  |  |  |
| --- | --- | --- | --- |
| סעיף 1 | הודעה בדבר תחולת הוראות החוק | [Go](#Seif1) | 2 |
| סעיף 2 | השהיית הליכים | [Go](#Seif2) | 2 |
| סעיף 3 | תגובת הצדדים | [Go](#Seif3) | 2 |
| סעיף 4 | העברת הליכים למשקם | [Go](#Seif4) | 2 |
| סעיף 5 | העברה של הליכים אחרים | [Go](#Seif5) | 2 |
| סעיף 6 | המשכת הדיון בפני המשקם | [Go](#Seif6) | 2 |
| סעיף 7 | המצאת מסמכים | [Go](#Seif7) | 2 |
| סעיף 8 | תחילה | [Go](#Seif8) | 3 |

תקנות הסדרים במגזר החקלאי המשפחתי (הפסקת הליכים והעברתם למשקם), תשנ"ג-1992[[1]](#footnote-1)\*

בתוקף סמכותי לפי סעיפים 7(ד) ו-35(ב) לחוק הסדרים במגזר החקלאי המשפחתי, תשנ"ב-1992 (להלן – החוק), סעיף 88 לחוק ההוצאה לפועל, תשכ"ז-1967, סעיף 108 לחוק בתי המשפט [נוסח משולב], תשמ"ד-1984, ושאר הסמכויות הנתונות לי לפי כל דין, ובאישור ועדת הכלכלה של הכנסת, אני מתקין תקנות אלה:

1. הודעה בדבר תחולת הוראות החוק לפי סעיף 7(ב)(1) לחוק, והודעת חייב לפי סעיף 7(ב)(2) לחוק כי רצונו שהוראות החוק לא יחולו עליו, תוגש בכתב למי שבפניו מתנהל ההליך, במספר עותקים כמספר הנושים והחייבים בתיק ההליך בתוספת עותק אחד.

הודעה בדבר תחולת הוראות החוק

2. ניתנה הודעה בדבר תחולת הוראות החוק, רשאי מי שבפניו מתנהל ההליך, על פי בקשה, להורות על השהיה של הליך שננקט נגד החייב עד למתן החלטתו בדבר העברת ההליך למשקם; לענין זה, "השהיה" – כמשמעותה בסעיף 16 לחוק ההוצאה לפועל, תשכ"ז-1967.

השהיית הליכים

3. (א) הומצאה לצדדים האחרים בתיק ההליך הודעה בדבר תחולת הוראות החוק, רשאים הם, תוך 15 ימים מיום ההמצאה, למסור למי שבפניו מתנהל ההליך את תגובתם, בכתב, לענין קיום התנאים להפסקת ההליך; כתב התגובה יימסר במספר עותקים כמספר הנושים והחייבים בתיק בתוספת עותק אחד.

תגובת הצדדים

(ב) מי שבפניו מתנהל ההליך רשאי, על פי בקשת צד, לתת לו הזדמנות לטעון טענות נוספות בעל פה, וכן רשאי הוא להחליט לאלתר על יסוד כתב ההודעה והתגובה שבפניו.

4. (א) ראה מי שבפניו מתנהל ההליך נגד החייב כי נתקיימו התנאים להפסקתו, יורה על הפסקת ההליך והעברתו למשקם, אלא אם כן הודיע החייב כי רצונו שהוראות החוק לא יחולו עליו.

העברת הליכים למשקם

(ב) ניתנה החלטה על הפסקת ההליך והעברתו למשקם, רשאי מי שבפניו מתנהל ההליך להורות כי ישארו בתוקפם צווים וסעדים זמניים שניתנו בהליך, כל עוד לא החליט אחרת מי שבפניו מתנהל ההליך או המשקם לפי הענין; נכסים שעוקלו או שכונסו במסגרת ההליך, לא יימכרו ולא ימומשו בדרך אחרת, אלא על פי החלטת המשקם.

(ג) מי שבפניו מתנהל ההליך יציין בהחלטה להעברת ההליך מהו ההליך שהופסק, ומהם הצווים והסעדים הזמניים שניתנו בו, וכן יפרט כל נכס אשר עוקל בידי החייב או בידי צד שלישי.

(ד) עותק של ההחלטה להעברת ההליכים יישלח למשקם בדואר רשום.

5. (א) ניתנה החלטה על הפסקת הליך והעברתו למשקם, יודיעו הצדדים למשקם על כל הליך אחר שעניינו חוב בסיסי המתנהל נגד החייב, והמשקם יודיע על כך למי שבפניו מתנהל אותו הליך.

העברה של הליכים אחרים

(ב) הודע כאמור בתקנת משנה (א) וראה מי שבפניו מתנהל ההליך האחר כי עניינו של ההליך חוב בסיסי, יורה על הפסקת ההליך והעברתו למשקם.

(ג) ההוראות של תקנות 1 עד 5 יחולו על העברת הליכים לפי תקנה זו, בשינויים המחוייבים.

6. המשקם רשאי להמשיך את הדיון בהליך שהועבר אליו מן השלב שבו הופסק, אלא אם כן ראה לנכון, מטעמים שיירשמו, להתחיל את הדיון משלב קודם.

המשכת הדיון בפני המשקם

7. על המצאת מסמכים לפי תקנות אלה יחולו הוראות פרק ל"ב לתקנות סדר הדין האזרחי, תשמ"ד-1984.

המצאת מסמכים

8. תחילתן של תקנות אלה ביום ט"ז בכסלו תשנ"ג (11 בדצמבר 1992).

תחילה

תק' תשנ"ג-1992

מיום 24.12.1992

**תק' תשנ"ב-1992**

[ק"ת תשנ"ב מס' 5489](http://www.nevo.co.il/Law_word/law06/TAK-5489.pdf) מיום 24.12.1992 עמ' 246

**החלפת תקנה 8**

הנוסח הקודם:

~~8. תקפן של תקנות אלה לשלושים ימים מיום פרסומן.~~

ט' בחשון תשנ"ג (5 בנובמבר 1992) דוד ליבאי

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"ג מס' 5479](http://www.nevo.co.il/Law_word/law06/TAK-5479.pdf) מיום 12.11.1992 עמ' 58.

   תוקנו [ק"ת תשנ"ג מס' 5489](http://www.nevo.co.il/Law_word/law06/TAK-5489.pdf) מיום 24.12.1992 עמ' 246 – תק' תשנ"ג-1992. [↑](#footnote-ref-1)