תקנות הסדרת העיסוק בהדברה תברואית (בקשה לרישיון מדביר),   
תשע"ח-2018

משפט פרטי וכלכלה – הסדרת עיסוק

רשויות ומשפט מנהלי – רישוי – רישוי בעלי מקצוע

חקלאות טבע וסביבה – חומרים מסוכנים

חקלאות טבע וסביבה – הגנת הסביבה

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | בקשה לרישיון מדביר | [Go](#Seif2) | 2 |
| סעיף 3 | אופן הגשת בקשה לרישיון | [Go](#Seif3) | 2 |
| סעיף 4 | בדיקת בקשה | [Go](#Seif4) | 2 |
| סעיף 5 | תחילה | [Go](#Seif5) | 2 |
|  | תוספת | [Go](#med0) | 2 |

תקנות הסדרת העיסוק בהדברה תברואית (בקשה לרישיון מדביר),   
תשע"ח-2018[[1]](#footnote-1)\*

בתוקף סמכותי לפי סעיף 7(ב) לחוק הסדרת העיסוק בהדברה תברואית, התשע"ו-2016 (להלן – החוק), אני מתקין תקנות אלה:

1. בתקנות אלה, "בקשה" – בקשה לרישיון מדביר או לחידושו, לפי העניין.

הגדרה

2. (א) המבקש לקבל רישיון מדביר או לחדשו (להלן – המבקש), יגיש לרשם בקשה, לפי טופס 1 שבתוספת, מלאה על כל פרטיה, ויצרף לה את כל אלה:

בקשה לרישיון מדביר

(1) הצהרה על נכונות הפרטים המופיעים בבקשה, ערוכה לפי טופס 2 שבתוספת וחתומה בידי המבקש;

(2) לעניין בקשה לרישיון מדביר במבנים ובשטח פתוח לפי סעיף 7(א)(5)(א) לחוק, אם היתה התקופה האמורה במסגרת עבודתו כעובד הדברה לפי סעיף 58(ב) לחוק, יצרף המבקש לבקשה תצהיר ערוך ומאומת לפי טופס 3 שבתוספת;

(3) תעודות ומסמכים לאימות פרטים המופיעים בבקשה המפורטים בטופס 1 שבתוספת;

(4) למבקש רישיון שאינו רישיון מדביר צבאי – הסכמת המבקש למסירת מידע על אודותיו מן המרשם הפלילי, כמשמעותו בחוק המרשם הפלילי ותקנת השבים, התשמ"א-1981, לרשם, ערוכה וחתומה לפי טופס 4 שבתוספת.

(ב) בבקשה לחידוש רישיון יהיה המבקש פטור מציון הפרטים לעניין הכשרה, בחינה וניסיון, הנדרשים לפי סעיפים 5 ו-6 לטופס 1 שבתוספת, וכן מצירוף מסמכים לאימות פרטים כאמור.

3. בקשה תוגש לרשם בצורה ממוחשבת באמצעות טופס מקוון; הרשם רשאי להתיר למבקש להגיש בקשה הדרך אחרת אם מצא כי קיימות נסיבות המצדיקות זאת.

אופן הגשת בקשה לרישיון

4. (א) ראה הרשם כי בקשה שהוגשה לו אינה כוללת את הפרטים והמסמכים הנדרשים לשם החלטה בבקשה, יודיע למבקש כאמור וידרוש השלמת פרטים ומסמכים החסרים לדעתו בבקשה, ורשאי הרשם לדרוש מן המבקש פרטים ומסמכים נוספים הדרושים לדעתו לשם החלטה בבקשה.

בדיקת בקשה

(ב) לא השלים מגיש הבקשה את הפרטים והמסמכים כאמור בתקנת משנה (א) במועד שהורה הרשם, יראו את המבקש כאילו חזר בו מהבקשה.

5. תחילתן של תקנות אלה ביום כ"ז באייר התשע"ט (1 ביוני 2019).

תחילה

תוספת

(תקנה 2)

טופס 1

לכבוד

הרשם לענייני מדבירים

המשרד להגנת הסביבה

הנדון: **בקשה לרישיון מדביר**

1. לפי החוק להסדרת העיסוק בהדברה תברואית, התשע"ו-2016, ותקנה 2 לתקנות הסדרת העיסוק בהדברה תברואית (בקשה לרישיון מדביר), התשע"ח-2018 (להלן – התקנות), מוגשת בזה בקשה לרישיון מדביר, כמפורט להלן.

2. סוג הבקשה לרישיון מדביר:

בקשה לרישיון מדביר בדירות

בקשה לרישיון מדביר צבאי

בקשה לרישיון מדביר במבנים ובשטח פתוח

בקשה לרישיון מדביר באיוד

בקשה לחידוש רישיון מדביר בדירות (מס' רישיון קיים      )

בקשה לחידוש רישיון מדביר צבאי (מס' רישיון קיים      )

בקשה לחידוש רישיון מדביר במבנים ובשטח פתוח (מס' רישיון קיים      )

בקשה לחידוש רישיון מדביר באיוד (מס' רישיון קיים      )

3. פרטי המבקש:

|  |  |  |  |  |  |
| --- | --- | --- | --- | --- | --- |
| שם משפחה: |  | | | שם פרטי: |  |
| מס' ת"ז: | ס"ב | | | תאריך לידה: | שנה חודש יום |
| כתובת: | | | | | |
|  |  | |  | |  |
| רח' | מס' בית | | יישוב | | מיקוד |
| מס' טלפון בבית: |  | | | מס' טלפון נייד: |  |
| כתובת דואר אלקטרוני: | |  | | | |

4. פרטי מקום העבודה והמפעיל:

במקרה שהמבקש טרם החל לעסוק בהדברה, יש לסמן את ההצהרה הזו:

אינני עוסק עדיין בהדברה. ידוע לי כי עלי לעדכן את הרשם בפרטי המפעיל ומקום העבודה מיד עם תחילת העבודה.

בכל מקרה אחר, יש לסמן את אחת האפשרויות ולמלא את כל הפרטים האלה:

|  |  |  |  |
| --- | --- | --- | --- |
| אני הבעלים או המנהל של עסק המציע לציבור שירותי הדברה  אני עובד שכיר בעסק המציע לציבור שירותי הדברה  אני עובד שכיר בביצוע הדברה אצל מפעיל אחר (לדוג' רשות מקומית, מפעל וכו') | | | |
| מקום העבודה: | | | |
| שם מקום העבודה: |  | מס' ח"פ/עוסק מורשה: |  |
| מען מקום העבודה: | | | |
|  |  |  |  |
| רח' | מס' בית | יישוב | מיקוד |
| מס' טלפון בעבודה: |  | מס' טלפון נוסף:\* |  |

\*לא חובה

5. תכנית הכשרה ובחינה:

|  |  |  |  |
| --- | --- | --- | --- |
| מוסד הלימודים: | שם הקורס: | מס' הכרה בקורס: | מועד סיום ההכשרה: |
|  |  |  |  |
| מקום ההכשרה: | | מועד הבחינה: | מקום הבחינה: |
|  | |  |  |

6. ניסיון:

מבקש רישיון מדביר במבנים ובשטח פתוח ימלא חלק זה:

יש לבחור ולסמן אחת משתי האפשרויות האלה, ולמלא את כל השדות באפשרות שנבחרה:

היה בידי רישיון מדביר בדירות במשך שנה לפחות שבה עסקתי בפועל בהדברה מיום       עד יום       כמדביר בדירות בהתאם לתנאי רישיוני. מספר הרישיון שברשותי:

עבדתי כעובד הדברה במשך חמש שנים לפחות עד יום 01.06.2016, בהתאם לפירוט להלן:

|  |  |  |  |  |  |  |
| --- | --- | --- | --- | --- | --- | --- |
| מועד תחילת העבודה | מועד סיום העבודה | שם המדביר המעסיק בעל ההיתר | מספר ההיתר של המדביר | שם העסק | כתובת העסק | טלפון בעסק |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

מבקש רישיון מדביר באיוד ימלא חלק זה:

היה בידי רישיון מדביר במבנים ובשטח פתוח במשך שנה לפחות שבה עסקתי בפועל בהדברה מיום       עד יום       כמדביר במבנים ובשטח פתוח בהתאם לתנאי רישיוני. מספר הרישיון שברשותי

7. מצורפים לבקשה לפי התקנות:

צילום תעודת זהות

תמונת דרכון

למבקש רישיון מדביר צבאי – התעודה הצבאית האישית שהנפיק לו צבא ההגנה לישראל, הכוללת את שמו, מספר זהותו ותמונתו

תעודה על השלמת השתתפות בתכנית הכשרה

למבקש שהוא הבעלים של עסק להדברה – תעודת רישום תאגיד או עוסק מורשה

כתב הסכמה למסירת מידע מן המרשם הפלילי (לפי טופס 4 בתוספת לתקנות)

בבקשה לחידוש רישיון:

אישורים על השתתפות בהשתלמויות לפי סעיף 17 לחוק, בתקופת הרישיון הקודמת.

בבקשה לרישיון מדביר במבנים ובשטח פתוח או רישיון מדביר באיוד:

יומן ביצוע פעולות הדברה – בנוגע ל-30 פעולות הדברה שבוצעו, לכל הפחות בשישה חודשים שונים.

מסמכים נוספים שיצרף מבקש רישיון במבנים ובשטח פתוח שמבקש כי תוכר תקופת עבודתו כעובד הדברה לעניין דרישת הניסיון:

דוגמה של הוראות בכתב שנמסרו לעובד ההדברה במהלך התקופה.

תצהיר ערוך ומאומת לפי טופס 3.

טופס 2

(תקנה 2(א)(1))

**הצהרת המבקש**

אני מצהיר כי –

ידוע לי כי איני רשאי לעסוק בהדברה כל עוד אין בידי רישיון תקף מאת הרשם, המתאים לעיסוק.

הפרטים והנתונים המפורטים בבקשה לרישיון מדביר ובמסמכים המצורפים לבקשה הם מדויקים, נכונים ומלאים, למיטב ידיעתי ואמונתי.

ידוע לי כי עלי לדווח לרשם בכתב על כל שינוי בפרט מן הפרטים שמסרתי בבקשתי לפי הוראות סעיף 12 לחוק הסדרת העיסוק בהדברה תברואית, התשע"ו-2016.

תאריך:       חתימה: \_\_\_\_\_\_\_\_\_\_\_\_\_\_\_\_\_

טופס 3

(תקנה 2(א)(2))

**תצהיר המבקש**

אני הח"מ       מס' זהות      , לאחר שהוזהרתי כי עלי להצהיר את האמת וכי אהיה צפוי לעונשים הקבועים בחוק אם לא אעשה כן, מצהיר בזה כלהלן:

1. אני עושה תצהיר זה כחלק בלתי נפרד מבקשה לרישיון מדביר המוגש על ידי לפי חוק הסדרת העיסוק בהדברה תברואית, התשע"ו-2016;

2. עבדתי כדין כעובד הדברה, כהגדרתו בתקנות רישוי עסקים (הדברת מזיקים), התשל"ה-1975, במשך חמש שנים לפחות עד יום 31.05.2017;

3. הפרטים והנתונים המפורטים בבקשה לרישיון ובמסמכים המצורפים לבקשה, לרבות הפרטים והנתונים לעניין ניסיוני ועבודתי כעובד הדברה הם מדויקים, נכונים ומלאים, למיטב ידיעתי ואמונתי.

תאריך:       חתימה: \_\_\_\_\_\_\_\_\_\_\_\_\_\_\_\_\_

**אישור**

אני החתום מטה, עו"ד      , מאשר בזה כי ביום       הופיע לפני      , המוכר לי אישית / שזיהיתיו על פי תעודת זהות מס'       ולאחר שהזהרתיו כי עליו לומר את האמת כולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל וחתם עליה.

תאריך:       חתימה: \_\_\_\_\_\_\_\_\_\_\_\_\_\_\_\_\_

טופס 4

(תקנה 2(א)(4))

**הסכמה למסירת מידע מהמרשם הפלילי**

אני החתום מטה,      , מס' זהות      , מען: רח'      , מס' בית       יישוב      , נותן בזה את הסכמתי לכך שמשטרת ישראל תמסור מידע על אודותיי מן המרשם הפלילי, לפי סעיף 6 לחוק המרשם הפלילי ותקנת השבים, התשמ"א-1981 (להלן – חוק המרשם הפלילי), לרשם לענייני מדבירים לפי חוק הסדרת העיסוק בהדברה תברואית, התשע"ו-2016 (להלן – החוק), במסגרת בקשתי לקבלת רישיון מדביר לפי החוק; יובהר כי הסכמתי זו חלה גם על מסירת מידע פלילי לגורם האמור מזמן לזמן לצורך ביצוע מעקב תקופתי אחר שינויים שחלו במידע הפלילי על אודותיי.

הובהר לי בזה כי אני זכאי על פי חוק המרשם הפלילי לעיין בתחנת משטרה ברישומים המנוהלים על שמי במאגר המידע הפלילי, וכן כי ככל שיש לחובתי רישום פלילי, אני רשאי לצרף מידע על אודות שיקומי או נסיבותי האישיות, כדי שיילקחו בחשבון בעת בחינת בקשתי, בהתאם לאמות המידה שנקבעו לפי החוק.

ידוע לי כי בהסכמתי זו, אני מוותר/ת על קבלת הודעה על מסירת המידע, וכל זאת בכפוף להוראות חוק המרשם הפלילי.

תאריך:       חתימה: \_\_\_\_\_\_\_\_\_\_\_\_\_\_\_\_\_

ט' בסיוון התשע"ח (23 במאי 2018) זאב אלקין

השר להגנת הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ח מס' 8024](http://www.nevo.co.il/Law_word/law06/TAK-8024.pdf) מיום 20.6.2018 עמ' 2206. [↑](#footnote-ref-1)