תקנות הסדרת העיסוק בייעוץ השקעות, בשיווק השקעות ובניהול תיקי השקעות (דוחות), תשע"ב-2012

משפט פרטי וכלכלה – הסדרת עיסוק – יועצי השקעות

משפט פרטי וכלכלה – כספים – השקעות – ייעוץ השקעות

רשויות ומשפט מנהלי – הסדרת עיסוק – יועצי השקעות

תוכן ענינים

|  |  |  |  |
| --- | --- | --- | --- |
|  | פרק א': הגדרות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': דוח רבעוני ללקוח | [Go](#med1) | 3 |
| סעיף 2 | הדוח הרבעוני ומועד הגשתו | [Go](#Seif2) | 3 |
| סעיף 3 | צורת הדוח | [Go](#Seif3) | 4 |
| סעיף 4 | שפת הדוח | [Go](#Seif4) | 4 |
| סעיף 5 | מטבע הדיווח | [Go](#Seif5) | 4 |
| סעיף 6 | המצאה ללקוח | [Go](#Seif6) | 4 |
| סעיף 7 | שם החברה | [Go](#Seif7) | 4 |
| סעיף 8 | חישוב תשואה | [Go](#Seif8) | 4 |
| סעיף 9 | תשלומים לחברה | [Go](#Seif9) | 5 |
| סעיף 10 | מדיניות השקעה | [Go](#Seif10) | 5 |
| סעיף 11 | חשיפה בפועל | [Go](#Seif11) | 5 |
| סעיף 12 | הרכב תיק ההשקעות | [Go](#Seif12) | 5 |
| סעיף 13 | עסקאות בניגוד עניינים | [Go](#Seif13) | 5 |
| סעיף 14 | עסקאות בסיכון מיוחד ועסקאות באשראי | [Go](#Seif14) | 5 |
| סעיף 15 | פירוט עסקאות שבוצעו ברבעון | [Go](#Seif15) | 5 |
| סעיף 16 | בטוחה | [Go](#Seif16) | 5 |
| סעיף 17 | אירועים בעלי השפעה מהותית על שירות ניהול התיקים | [Go](#Seif17) | 5 |
|  | פרק ג': דיווחים לרשות | [Go](#med2) | 6 |
| סעיף 18 | תחולת חובת דיווח לרשות | [Go](#Seif18) | 6 |
| סעיף 19 | פרטים שייכללו בדוח | [Go](#Seif19) | 6 |
| סעיף 20 | הדוח המיידי ומועד הגשתו | [Go](#Seif20) | 6 |
| סעיף 21 | אירוע או עניין בעל השפעה מהותית על התאגיד המורשה | [Go](#Seif21) | 6 |
| סעיף 22 | חשד למעילה של עובד בתאגיד מורשה או של בעל רישיון | [Go](#Seif22) | 6 |
| סעיף 23 | סייג לחובת הדיווח | [Go](#Seif23) | 6 |
| סעיף 24 | שינוי שם | [Go](#Seif24) | 6 |
| סעיף 25 | מיזוג | [Go](#Seif25) | 6 |
| סעיף 26 | הודעה לחברת ביטוח | [Go](#Seif26) | 6 |
| סעיף 27 | שינוי בפרטי דיווח | [Go](#Seif27) | 7 |
| סעיף 28 | עניין אחר | [Go](#Seif28) | 7 |
| סעיף 29 | הדוח הרבעוני ומועד הגשתו | [Go](#Seif29) | 7 |
| סעיף 30 | מספר לקוחות | [Go](#Seif30) | 7 |
| סעיף 31 | פרטים בדבר בטוחה | [Go](#Seif31) | 7 |
| סעיף 32 | דיווח רבעוני של מנהלי תיקים | [Go](#Seif32) | 7 |
| סעיף 33 | הדוח השנתי ומועד הגשתו | [Go](#Seif33) | 7 |
| סעיף 34 | תיאור המבנה הארגוני ופרטי התקשרות | [Go](#Seif34) | 7 |
| סעיף 35 | פרטים על אודות בעלי תפקידים בתאגיד המורשה | [Go](#Seif35) | 7 |
| סעיף 36 | עיסוקים נוספים | [Go](#Seif36) | 8 |
| סעיף 37 | הגדרה | [Go](#Seif37) | 8 |
| סעיף 38 | הגשת דוח חודשי | [Go](#Seif38) | 8 |
| סעיף 39 | הגשת פרטים נוספים לפי דרישה | [Go](#Seif39) | 8 |
| סעיף 40 | עדכון הערכים והסמלים | [Go](#Seif40) | 9 |
| סעיף 41 | תחילה | [Go](#Seif41) | 9 |
|  | תוספת ראשונה | [Go](#med3) | 9 |
|  | תוספת שנייה | [Go](#med4) | 12 |
|  | תוספת שלישית | [Go](#med5) | 15 |

תקנות הסדרת העיסוק בייעוץ השקעות, בשיווק השקעות ובניהול תיקי השקעות (דוחות), תשע"ב-2012[[1]](#footnote-1)\*

בתוקף סמכותי לפי סעיף 27ג ו-42 לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, בהתייעצות עם הרשות ובאישור ועדת הכספים של הכנסת, אני מתקין תקנות אלה:

פרק א': הגדרות

1. בתקנות אלה –

הגדרות

"אתר הפצה" – אתר אינטרנט של הרשות הפתוח לעיון הציבור, שבו מוצגים דיווחי הגורמים המדווים;

"בטוחה" – כהגדרתה בתקנות הביטוח;

תק' תשפ"ב-2021

מיום 19.12.2021

**תק' תשפ"ב-2021**

[ק"ת תשפ"ב מס' 9811](https://www.nevo.co.il/Law_word/law06/tak-9811.pdf) מיום 19.12.2021 עמ' 1170

**הוספת הגדרת "בטוחה"**

"גוף מוסדי" – קופת גמל, קרן נאמנות, קרן פנסיה;

"המצאה ללקוח" – מסירה ביד, משלוח בדואר, או מקום שבו הלקוח הסכים לכך מראש – המצאה בכל דרך שהיא, ובלבד שנעשתה בכתב;

"טופס דיווח" – כהגדרתו בתקנות ניירות ערך (חתימה ודיווח אלקטרוני), התשס"ג-2003;

"יום הדוח" – היום האחרון של הרבעון;

"יום מסחר" – יום שבו מתקיים מסחר בבורסה בישראל;

"יום עסקים" – יום שבו רוב התאגידים הבנקאיים בישראל פתוחים לביצוע עסקאות עם הציבור;

"מדד המחירים לצרכן" – מדד המחירים לצרכן שמפרסמת הלשכה המרכזית לסטטיסטיקה;

"מדד מלווה קצר מועד (מדד המק"מ)", "מדד ת"א 100" – המפורסמים באתר האינטרנט של הבורסה;

"נכס" – נייר ערך או נכס פיננסי;

"נכס דל סחירות" – נכס שאינו נכס חריג, שביום הדוח חלפו למעלה משלושה ימי מסחר מאז שנעשתה בו עסקה בבורסה;

"נכס חריג" – נכס שביום הדוח שוויו חורג, להערכת מנהל התיקים, באופן קיצוני מהשווי שהיה צפוי לו בהתחשב בשווי שבו ניתן לממשו או בשווי שנקבע לנכס הבסיס שלו, או שביום הדוח חלפו למעלה משלושה ימי מסחר מאז שהמסחר בו הופסק;

"עבירה" – לרבות עבירה מחוץ לישראל שמאפייניה דומים;

"רבעון" – תקופה של שלושה חודשים המסתיימת ביום האחרון של החודש השלישי (הרבעון הראשון), השישי (הרבעון השני), התשיעי (הרבעון השלישי) והשנים עשר (הרבעון הרביעי) של שנת כספים;

"שווי נכסים מנוהל" – שוויים של ניירות הערך והנכסים הפיננסיים שבניהולו של מנהל תיקים;

"תקנות הביטוח" – תקנות הסדרת העיסוק בייעוץ השקעות, בשיווק השקעות ובניהול תיקי השקעות (הון עצמי וביטוח), התש"ס-2020.

תק' תשפ"ב-2021

מיום 19.12.2021

**תק' תשפ"ב-2021**

[ק"ת תשפ"ב מס' 9811](https://www.nevo.co.il/Law_word/law06/tak-9811.pdf) מיום 19.12.2021 עמ' 1170

**הוספת הגדרת "תקנות הביטוח"**

פרק ב': דוח רבעוני ללקוח

2. (א) מנהל תיקים ימציא ללקוח דוח אחת לרבעון, כמפורט בפרק זה (להלן – דוח רבעוני); הדוח הרבעוני יומצא לא יאוחר מהיום האחרון לחודש העוקב ליום הדוח והפרטים הכלולים בו יהיו עדכניים ליום הדוח; הדוח הרבעוני ייערך לפי הנוסח שבתוספת הראשונה ובהתאם להוראות פרק זה.

הדוח הרבעוני ומועד הגשתו

(ב) הדוח יכלול רק את הפרטים המפורטים בפרק זה; אין חובה לציין את העדר קיומו של פרט פלוני אלא אם כן נקבע כך במפורש בתקנות אלה.

(ג) מנהל תיקים רשאי לשלוח ללקוח דוח לעתים תכופות יותר, ובלבד שדוח כאמור ייערך לפי המתכונת הקבועה בפרק זה.

(ד) מנהל תיקים ימציא ללקוח דוח כאמור בתקנה זו, גם בעבור תיק השקעות שנוהל רק בחלק מן הרבעון.

3. (א) מנהל התיקים יערוך את הדוח בצורה ברורה ונוחה לקריאה, עמודי הדוח יהיו ממוספרים, ויכולים לכלול בראשם את סמלו המסחרי של מנהל התיקים.

צורת הדוח

(ב) כותרות הפרקים בדוח יובאו באותיות מודגשות ובהגדלה; כמו כן יודגשו כותרות משנה ופרטים נוספים לפי המתכונת שבתוספת הראשונה.

4. מנהל התיקים יכתוב את הדוח בשפה העברית, למעט אם ביקש הלקוח לקבל את הדוח בשפה אחרת ומנהל התיקים הסכם לכך, וינוסח ככל האפשר בלשון פשוטה וברורה.

שפת הדוח

5. דיווח של נתונים כספיים יהיה בשקל חדש, ואולם מנהל תיקים רשאי לדווח במטבע זר, ובלבד שהציג במקביל למטבע הזר את ערכו בשקלים חדשים וכן את שיעור השינוי במטבע שנבחר לעומת השקל החדש.

מטבע הדיווח

6. הדוח יומצא ללקוח בנפרד מכל הודעה או מסמך אחר.

המצאה ללקוח

7. שם החברה יובא באותיות מודגשות; שונה שמה של החברה בשבע השנים שקדמו למועד הדוח, יצוין הדבר בהערת שוליים, בציון שם החברה שקדם לשמה הנוכחי של החברה ותאריך השינוי.

שם החברה

8. הנתונים המופיעים בטבלה שבתוספת הראשונה תחת הכותרת "תשואה", יחושבו כמפורט להלן:

חישוב תשואה

(1) הנתון "שווי נכסים בסוף תקופה" יחושב על ידי הוספה של סכום ההפקדות שבוצעו על ידי הלקוח לשווי הנכסים בתחילתהתקופה, בניכוי המשיכות שביצע הלקוח במהלך התקופה; לסכום זה יש להוסיף את הרווח או ההפסד שהצטברו באותה תקופה;

(2) שיעור תשואת תיק ההשקעות, יחושב לפי נוסחה זו:



כאשר –

Y – שיעור התשואה האישית הנומינלית לתיק המנוהל לתקופה;

T – מספר ימי מסחר בתקופה;

r – שיעור התשואה הפנימית ליום מסחר לתיק המנוהל, שתחושב לפי נוסחה זו:



כאשר –

V0 – ערך התיק בתחילת תקופה;

VT – ערך התיק בסוף תקופה;

Mi – סך כל תזרימי המזומנים שהיתוספו לתיק הלקוח ביום מסחר I פחות סך כל תזרימי המזומנים שהוצאו מתיק הלקוח בתחילת יום מסחר I;

T – מספר ימי מסחר בתקופה;

(3) שיעור השינוי במדד ת"א 100, יחושב לפי נוסחה זו:



כאשר:

P2 – המדד שהתפרסם ליום המסחר האחרון של התקופה שלגביה מחושב השינוי;

P1 – המדד שהתפרסם ליום המסחר האחרון שלפני תחילת התקופה שלגביה מחושב השינוי;

(4) שיעור השינוי במדד המק"מ יחושב לפי הנוסחה שבפסקה (3);

(5) שיעור השינוי במדד המחירים לצרכן יחושב לפי הנוסחה שבפסקה (3), כאשר:

P2 – המדד שהתפרסם לחודש האחרון של התקופה שלגביה מחושב השינוי;

P1 – המדד שהתפרסם לחודש האחרון שלפני תחילת התקופה שלגביה מחושב השינוי;

(6) כאשר מדד ת"א 100, מדד המק"מ ומדד המחירים לצרכן אינם משקפים דיים את שיעור השינוי בתיק השקעות, יביא מנהל התיקים בנוסף נתונים על אודות מדד רלוונטי נוסף אחד או יותר באופן המשקף את שיעור השינוי בתיק ההשקעות.

9. בטבלה המופיעה תחת הכותרת "תשלומים לחברה" שבתוספת הראשונה, בצד המונח "דמי ניהול" יש לפרט רק את דמי הניהול שנוכו בפועל מהחשבון; בצד המונח "הכנסות אחרות שלא מדווחות באופן מפורש בסעיפים האחרים" יש לפרט גם את מהות החיובים.

תשלומים לחברה

10. תחת הכותרת "מדיניות השקעה" שבתוספת הראשונה, תצוין מדיניות ההשקעה כפי שהיא מוגדרת בהסכם לפי סעיף 13 לחוק, לרבות הנחיות השקעה שנתן הלקוח.

מדיניות השקעה

11. תחת הכותרת "חשיפה (בפועל)" שבתוספת הראשונה, תצוין מידת החשיפה ליום הדוח בתיק ההשקעות לאיגרות חוב ממשלתיות, לאיגרות חוב חברות, למניות ולמטבע חוץ, למעט מידת החשיפה לנכסים שלגביהם אין מידע כאמור;

חשיפה בפועל

בתקנה זו, "מידת החשיפה" – כהגדרתה בתקנות השקעות משותפות בנאמנות (אופציות, חוזים עתידיים ומכירות בחסר), התשס"א-2001, בשינויים המחויבים.

12. בטבלה המופיעה תחת הכותרת "הרכב תיק ההשקעות" שבתוספת הראשונה, רשאי מנהל התיקים לפרט קטגוריות משנה נוסף על הקטגוריות הקבועות בתוספת הראשונה; לגבי איגרות חוב של חברות בישראל, איגרות חוב של מדינה מחוץ לישראל ואיגרות חוב של חברות מחוץ לישראל, יצוין גם דירוג איגרות החוב אם ישנו.

הרכב תיק ההשקעות

13. תחת הכותרת "פירוט עסקאות בניגוד עניינים שבוצעו ברבעון" שבתוספת הראשונה, יובאו לפי סדר ביצוען פרטי העסקאות שבוצעו בתיק ההשקעות, אשר לגביהן היה מנהל התיקים שביצע את העסקה, או התאגיד המורשה שבו הוא עובד, מצוי בניגוד עניינים בינו לבין הלקוח, לרבות עסקאות בנכסים כאמור בסעיפים 16(ב) ו-(ג) לחוק וכן עסקאות בנכסים שלגביהם יש למנהל התיקים זיקה.

עסקאות בניגוד עניינים

14. תחת הכותרת "פירוט עסקאות בסיכון מיוחד ועסקאות באשראי לרבעון" שבתוספת הראשונה, יובאו פרטי העסקאות לפי סדר ביצוען.

עסקאות בסיכון מיוחד ועסקאות באשראי

15. לעניין הכותרת "פירוט עסקאות שבוצעו ברבעון" שבתוספת הראשונה, מנהל תיקים יהיה פטור מחובת הדיווח בעניין זה, מקום שבו הלקוח מקבל דיווח מחבר הבורסה שאצלו מתנהל החשבון.

פירוט עסקאות שבוצעו ברבעון

16. מנהל תיקים יכלול בהערת שוליים בדוח גילוי בדבר קביעת בטוחה, וכן הפניה לדיווח שעשה לפי תקנה 8א לתקנות הביטוח; הרשות תפרסם נוסח לדוגמה לגילוי האמור באתר האינטרנט שלה.

בטוחה

תק' תשפ"ב-2021

מיום 19.12.2021

**תק' תשפ"ב-2021**

[ק"ת תשפ"ב מס' 9811](https://www.nevo.co.il/Law_word/law06/tak-9811.pdf) מיום 19.12.2021 עמ' 1170

**החלפת תקנה 16**

הנוסח הקודם:

~~ביטוח~~

~~16. תחת הכותרת "ביטוח" שבתוספת הראשונה יפורטו הפרטים האלה:~~

~~(1) שם המבטח;~~

~~(2) תקופת הביטוח;~~

~~(3) פרטי הבנק שנתן ערבות בנקאית ותוקפה;~~

~~(4) קיומו של פיקדון או פיקדון ניירות ערך למשמרת;~~

~~(5) שם ופרטי עורך הדין או רואה החשבון הנאמן כאמור בתקנה 7 לתקנות הסדרת העיסוק בייעוץ השקעות, שיווק השקעות ובניהול תיקי השקעות (הון עצמי וביטוח), התש"ס-2000 (להלן – תקנות הביטוח).~~

17. תחת הכותרת "אירועים בעלי השפעה מהותית על שירות ניהול התיקים" שבתוספת הראשונה, יובאו פרטים בדבר כל אירוע או עניין החורגים מהעסקים הרגילים של מנהל התיקים בשל טיבם, היקפם או תוצאתם האפשרית ואשר יש להם או עשויה להיות להם השפעה מהותית על השירות הניתן על ידי מנהל התיקים.

אירועים בעלי השפעה מהותית על שירות ניהול התיקים

פרק ג': דיווחים לרשות

סימן א': הוראות כלליות

18. (א) בעל רישיון יגיש לרשות דוח על עניין או אירוע כמפורט בפרק זה; חובת הדיווח לגבי אירועים הקשורים ליחיד בעל רישיון חלה הן על היחיד והן על התאגיד המורשה או התאגיד הבנקאי שבו הוא עובד או משמש כבעל שליטה או נושא משרה; חובת הדיווח לגבי אירועים בתאגיד המורשה, לרבות אירועים הנוגעים לנושא משרה או בעל שליטה בתאגיד, חלה על התאגיד המורשה.

תחולת חובת דיווח לרשות

(ב) בעל רישיון יגיש דוח לרשות כמפורט בפרק זה לפי טופס דיווח שכותרתו מתאימה לאירוע או לעניין המדווח.

19. הדוחות יכללו את הפרטים הנדרשים כמפורט בפרק זה ופרטים נוספים הדרושים להבנת העניין או האירוע.

פרטים שייכללו בדוח

סימן ב': דוח מיידי לרשות

20. (א) המועד להגשת דוח מיידי הוא עד תום יום העסקים הראשון שלאחר המועד שבו נודע למי שחייב בהגשת דוח על קרות העניין או האירוע.

הדוח המיידי ומועד הגשתו

(ב) בדוח יצוין מועד האירוע או העניין המדווחים, ואם לא היו ידועים למדווח – המועד שבו נודע לו עליהם.

(ג) דיווח לפי סעיפים 27(ב), (ג) ו-(ג2) לחוק, יוגש כדוח מיידי לפי הוראות פרק זה.

21. תאגיד מורשה ידווח על כל אירוע או עניין החורגים מהעסקים הרגילים שלו בשל טיבם, היקפם או תוצאתם האפשרית ואשר יש להם או עשויה להיות להם השפעה מהותית על התאגיד המורשה.

אירוע או עניין בעל השפעה מהותית על התאגיד המורשה

22. נתעורר חשד סביר למעילה של עובד בתאגיד מורשה או של בעל רישיון בתאגיד הבנקאי בכספי התאגיד או בכספי לקוחות התאגיד, יצוין בדוח דבר המעילה וכן העובדות הרלוונטיות לעניין זה; בתקנה זו, "מעילה" – עבירה על אחת מהעבירות המנויות בסימנים א', ו' ו-ז' של פרק י"א לחוק העונשין.

חשד למעילה של עובד בתאגיד מורשה או של בעל רישיון

23. (א) חובת הדיווח לפי סעיפים 27(ג)(1) עד (6) לחוק על אירועים הקשורים ליחידים המועסקים כבעלי רישיון, נושאי משרה או בעלי שליטה בתאגיד מורשה או בתאגיד בנקאי, קמה גם על התאגיד בהתקיים כל אלה:

סייג לחובת הדיווח

(1) המידע החייב בדיווח ידוע לתאגיד ויש בידו את הפרטים החייבים בדיווח, כולם או חלקם;

(2) הדיווח מתייחס לעבירה או להפרת הוראת דין כלכלי כהגדרתן בסעיף 27(ג) לחוק, למעט "עבירת קלון", ולרבות עבירה לפי סעיפים 240, 242, 244 עד 246, 284, 290 עד 297, 383, 384, 390, 392, 393, 415, 421, 422 עד 428 לחוק העונשין.

(ב) דוחות שיוגשו לפי תקנת משנה (א) ולפי תקנה 22 לא יהיו פתוחים לעיון הציבור.

24. שונה שמו של תאגיד מורשה, יוגש דיווח על אודות פרטי השינוי.

שינוי שם

25. (א) הגיש תאגיד מורשה הצעת מיזוג לרשם החברות, יוגש דיווח הכולל את פרטי ההצעה; אישר רשם החברות את ביצוע המיזוג, יוגש דיווח על אודות אישור המיזוג.

מיזוג

(ב) בתקנה זו, "מיזוג" ו"רשם החברות" – כהגדרתם בחוק החברות, התשנ"ט-1999.

26. הוגשה הודעה לחברת ביטוח בקשר עם ביטוח שערך בעל רישיון לפי תקנות הביטוח, ידווח תוכן ההודעה ומועד הגשתה.

הודעה לחברת ביטוח

27. חל שינוי בפרט מן הפרטים המדווחים לפי תקנה 35 לגבי המנהל הכללי, ולגבי בעלי תפקידים נוספים בתאגיד המורשה האחראים על ניהול ההשקעות, על קיום חובות התאגיד לפי החוק ועל קשרי לקוחות, ידווח התאגיד על אודות השינוי.

שינוי בפרטי דיווח

28. אירע דבר העשוי להיות חשוב ללקוח הסביר של תאגיד מורשה, ואינו אחד מהעניינים המנויים בתקנות אלה, יובאו בדוח פרטים בדבר האירוע.

עניין אחר

סימן ג': דוח רבעוני לרשות

29. לא יאוחר מיום 21 בחודשים ינואר, אפריל, יולי ואוקטובר בכל שנה יגיש תאגיד מורשה לרשות דוח רבעוני הכולל את הפרטים המופיעים בפרק זה; הדיווח יתייחס ליום האחרון בחודש שקדם למועד הגשת הדוח (להלן – המועד הקובע).

הדוח הרבעוני ומועד הגשתו

30. מספר לקוחות התאגיד המורשה, והכל תוך יצירת הבחנה בין לקוחות שהם גופים מוסדיים לבין לקוחות אחרים ותוך ציון מספר הלקוחות החדשים שנוספו במהלך הרבעון ומספר הלקוחות שעזבו; לעניין תקנה זו, כל הסכם שערך התאגיד לפי סעיף 13 לחוק ייספר כלקוח אחד.

מספר לקוחות

31. פרטי הבטוחה כמפורט בתקנה 8(א) לתקנות הביטוח.

פרטים בדבר בטוחה

תק' תשפ"ב-2021

מיום 19.12.2021

**תק' תשפ"ב-2021**

[ק"ת תשפ"ב מס' 9811](https://www.nevo.co.il/Law_word/law06/tak-9811.pdf) מיום 19.12.2021 עמ' 1170

**החלפת תקנה 31**

הנוסח הקודם:

~~פרטים על אודות ביטוח~~

~~31. פרטי הביטוח כמפורט בתקנה 8(ג) לתקנות הביטוח.~~

32. נוסף על האמור בפרק זה, תאגיד מורשה שהוא מנהל תיקים יגיש דוח הכולל פרטים אלה:

דיווח רבעוני של מנהלי תיקים

(1) שווי נכסים לפי חלוקה בין חברי הבורסה השונים באמצעותם מוחזקים הנכסים, תוך יצירת הבחנה בין שווי נכסים של לקוחות שהם גופים מוסדיים לבין שווי נכסים של לקוחות אחרים;

(2) שיעור הנכסים מתוך סך שווי נכסים שלתאגיד המורשה יש זיקה אליהם;

(3) הכנסות התאגיד המורשה מקבלת החזר עמלת קנייה או מכירה, כמשמעותה בסעיף 17(ב)(3) לחוק והכנסות תאגיד קשור אליו מעמלות קנייה או מכירה, כשיעור מסך הכנסות התאגיד המורשה מדמי ניהול; דיווח לפי פסקה זו יתייחס לסך ההכנסות שהתקבלו כאמור במשך שלושת החודשים שקדמו למועד הקובע;

(4) מאפייני התיקים המנוהלים בעבור לקוחות התאגיד המורשה ודמי הניהול הנגבים בגינם, בהתאם לפרטים שייקבעו בטופס שתפרסם הרשות באתר הרשות;

(5) בתקנה זו, "שווי נכסים" – שוויים של ניירות הערך והנכסים הפיננסיים שבניהולו של מנהל תיקים.

סימן ד': דוח שנתי לרשות

33. (א) תאגיד מורשה יגיש לרשות, לא יאוחר מיום 31 במרס של כל שנה, דוח על הפרטים המופיעים בפרק זה; הדיווח יתייחס ליום האחרון של השנה שקדמה למועד הגשת הדוח, זולת אם נאמר אחרת בפרק זה.

הדוח השנתי ומועד הגשתו

34. תיאור המבנה הארגוני של התאגיד המורשה, לרבות התייחסות ליחידות העוסקות בתחום ההשקעות ולרבות מספר העובדים בכל יחידה, וכן מענו, כתובת סניפיו ושמות מנהליו, מספרי הטלפון והפקס וכתובת הדואר האלקטרוני של התאגיד המורשה.

תיאור המבנה הארגוני ופרטי התקשרות

35. (א) לגבי כל אחד מבעלי השליטה, שאינם בעלי השליטה בחברה ציבורית השולטת בתאגיד המורשה וכן לגבי כל אחד מן הדירקטורים של התאגיד המורשה, המנהל הכללי וסגן המנהל הכללי, יצוינו הפרטים האלה:

פרטים על אודות בעלי תפקידים בתאגיד המורשה

(1) שמו;

(2) מספר זהותו במרשם האוכלוסין או מספר הדרכון שלו;

(3) התפקיד שהוא ממלא בתאגיד המורשה;

(4) תיאור תפקידים שהוא מילא בתאגידים אחרים שעיסוקים נוספים במהלך השנה האחרונה;

(5) האם הוכרז כפסול דין או כפושט רגל וטרם ניתן לו הפטר כאמור בסעיף 62 לפקודת פשיטת הרגל.

(ב) לגבי מנהל תחום השקעות ראשי, או כל ממלא תפקיד כאמור בתאגיד המורשה אף אם תוארו שונה, אם קיים, יצוינו הפרטים האלה:

(1) שמו;

(2) מספר זהותו במרשם האוכלוסין או מספר הדרכון שלו.

(ג) לגבי האחראי על עמידת התאגיד המורשה בכל הוראות הדין החלות על התאגיד המורשה ובכלל זה, הוראות תקנות אלה, שהוא עובד או מועסק של התאגיד המורשה, אם קיים, וכן האחראי על הטמעת נוהלי העבודה בתאגיד המורשה, שהוא עובד או מועסק של התאגיד המורשה, אם קיים, יצוינו הפרטים האלה:

(1) שמו;

(2) מספר זהותו במרשם האוכלוסין או מספר הדרכון שלו;

(3) התפקידים שהוא ממלא בתאגיד;

(4) היקף משרה כאחראי על מילוי חובות התאגיד;

(5) דרגת שכר, לפי הדרגות שפרסם יושב ראש הרשות באתר האינטרנט של הרשות;

(6) הגורם בתאגיד שאליו הוא כפוף.

(ד) לגבי מבקר פנימי בתאגיד המורשה, אם קיים, יצוינו הפרטים האלה:

(1) שמו;

(2) מספר זהותו במרשם האוכלוסין או מספר הדרכון שלו;

(3) האם מועסק באמצעות חברה חיצונית, ושמה של החברה;

(4) היקף משרה כמבקר פנים בתאגיד המורשה;

(5) מספר שעות ביקורת פנים בתאגיד המורשה שבוצעו במהלך השנה האחרונה.

(ה) לגבי האחראי על מילוי החובות המוטלות לפי חוק איסור הלבנת הון, התש"ס-2000 (להלן – חוק איסור הלבנת הון) על תאגיד מורשה העוסק בניהול תיקים, יצוינו הפרטים האלה:

(1) שמו;

(2) מספר זהותו במרשם האוכלוסין או מספר הדרכון שלו;

(3) התפקידים שהוא ממלא בתאגיד;

(4) האם מועסק באמצעות חברה חיצונית, ושמה של החברה;

(5) היקף משרה כאחראי על מילוי חובות התאגיד לפי חוק איסור הלבנת הון;

(6) הגורם בתאגיד שאליו הוא כפוף.

36. תאגיד מורשה וכן בעל רישיון שאינו מועסק בתאגיד מורשה או בתאגיד בנקאי, ידווחו על אודות עיסוקים נוספים שלהם במהלך השנה האחרונה.

עיסוקים נוספים

סימן ה': דיווח חודשי של תאגיד בנקאי

37. בסימן זה, "חשבון מיועץ" – חשבון שביחס אליו ניתן ייעוץ השקעות במהלך 12 החודשים הקודמים למועד הדיווח לפי תקנות אלה, ושאינו חשבונו של לקוח כשיר.

הגדרה

38. (א) תאגיד בנקאי הרשאי לעסוק בייעוץ השקעות כאמור בסעיף 9(ב) לחוק (להלן – תאגיד בנקאי), יגיש לרשות, לא יאוחר מהיום ה-15 בכל חודש, דוח (להלן – דוח חודשי) שבו ייכללו נתונים על כל העסקאות שבוצעו במהלך החודש שקדם למועד הגשת הדוח בנכסים, באמצעות בעלי רישיון יועץ המועסקים בתאגיד הבנקאי, בחשבונות מיועצים.

הגשת דוח חודשי

(ב) הדוח החודשי יכלול נתונים בדבר סוג הנכסים והעסקאות שנעשו בהם, כמפורט ב"טבלה A – מאפיין נכס" שבתוספת השנייה, ופרטים נוספים, והכל במתכונת המפורטת בתוספת השנייה, לעניין תקנה זו, "עסקה" – לרבות הזמנה מהנפקה.

39. תאגיד בנקאי יגיש לרשות, על פי דרישתה, פרטים נוספים בנוגע למידע הנכלל בדוח החודשי כמפורט בתוספת השלישית.

הגשת פרטים נוספים לפי דרישה

40. יושב ראש הרשות או עובד שהסמיך לכך, רשאי לעדכן מזמן לזמן את הערכים והסמלים המופיעים בטבלאות שבתוספות השנייה והשלישית, אם נוצר הצורך בכך לשם דיווח כנדרש; על עדכון כאמור תודיע הרשות בהודעה לתאגיד הבנקאי שתישלח שלושים ימים לפחות לפני המועד להגשת הדוח הראשון שיש להגיש לאחר העדכון.

עדכון הערכים והסמלים

41. תחילתן של תקנות אלה שישה חודשים מיום פרסומן ברשומות.

תחילה

תוספת ראשונה

תק' תשפ"ב-2021

(תקנות 2, 3 ו-8 עד 17)

<תאריך שליחת הדוח>

**דוח רבעוני ללקוח – ליום dd/mm/yyyy**

שם החברה[[2]](#footnote-2)

מספר החברה ברשם החברות

מספר רישיון

מען החברה

כתובת אתר האינטרנט של החברה[[3]](#footnote-3)

שם איש הקשר בחברה ומספר טלפון

**נתונים כללים על אודות התיק המנוהל**

מספר חשבון אצל חבר הבורסה:

הנתונים המופיעים בדוח נכונים לתאריך:

שווי תיק ההשקעות של הלקוח:       שקלים חדשים/אחר

שווי תיק ההשקעות של הלקוח, בניכוי נכסים חריגים ונכסים דלי סחירות[[4]](#footnote-4):       שקלים חדשים/אחר

|  |  |  |
| --- | --- | --- |
| שווי נכסים חריגים  (בשקלים חדשים) | שווי נכסים דלי סחירות  (בשקלים חדשים) | סך הכל |
|  |  |  |

תשואה

|  |  |
| --- | --- |
|  | שלושה חודשים אחרונים |
| תחילת תקופה | dd/mm/yyyy |
| סוף תקופה | dd/mm/yyyy |
| שווי נכסים בתחילת תקופה |  |
| הפקדות |  |
| משיכות |  |
| רווח/הפסד בתקופה (בשקלים חדשים)/אחר |  |
| שווי נכסים בסוף תקופה |  |
| שיעור תשואה תיק השקעות |  |

תשואת 12 חודשים אחרונים[[5]](#footnote-5) 1 אא אא אא אא אא אא אא אא אא אא 12

• שיעור תשואת תיק השקעות בשנה האחרונה:

• שיעור תשואת תיק השקעות בשלוש שנים האחרונות:

|  |  |  |  |
| --- | --- | --- | --- |
| נתוני השוואה נוספים[[6]](#footnote-6)\*: | שלושה חודשים אחרונים | שנה אחרונה (השנה שקדמה ליום הדוח) | שלוש שנים אחרונות (השנים שקדמו ליום הדוח) |
| שיעור שינוי מדד ת"א 100 |  |  |  |
| שיעור שינוי מדד מלווה קצר מועד (מק"מ) |  |  |  |
| שיעור שינוי מדד המחירים לצרכן |  |  |  |
| <מדד אחר> |  |  |  |

**תשלומים לחברה**

פירוט הכנסות החברה מניהול תיקך לשלושת החודשים האחרונים (dd/mm/yyyy – dd/mm/yyyy) (בשקלים חדשים/אחר)

|  |  |  |
| --- | --- | --- |
| פירוט הכנסות | שקלים חדשים / אחר | % משווי התיק |
| **הכנסות ישירות**: |  |  |
| דמי ניהול |  |  |
| **הכנסות עקיפות**: |  |  |
| הכנסות של תאגידים קשורים מניהול התיק |  |  |
| החזר עמלות מחבר הבורסה |  |  |
| הכנסות אחרות שלא מדווחות באופן מפורש בסעיפים האחרים |  |  |
| סך כל הכנסות מניהול תיקך |  |  |

סך כל הכנסות החברה מניהול תיקך לשנה שקדמה ליום הדוח (dd/mm/yyyy – dd/mm/yyyy):       שקלים חדשים/אחר, אשר מהווים %       מהשווי הממוצע של תיק ההשקעות[[7]](#footnote-7), בשנה זו.

**מדיניות השקעה**

מדיניות ההשקעה (רמת סיכון) כפי שמוגדרת בהסכם בכתב, לרבות הנחיות השקעה שנתן הלקוח:

**חשיפה (בפועל)**:

נתוני החשיפה להלן אינם כוללים מכשירים פיננסיים אשר לגביהם אין למנהל התיק מידע, המהווים %X מהתיק.

מידת החשיפה לאיגרות חוב ממשלתיות - %       משווי התיק;

מידת החשיפה לאיגרות חוב חברות - %       משווי התיק;

מידת החשיפה למניות - %       משווי התיק;

מידת החשיפה למטבע חוץ - %       משווי התיק.

**הרכב תיק השקעות ליום הדוח** (החזקה ישירה בלבד)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| מספר/סימול נייר | שם נייר | דירוג | כמות | שער ליום הדוח | שווי נייר בשקלים/אחר | אחוז מהתיק | נכס חריג/נכס דל סחירות[[8]](#footnote-8) | ניגוד עניינים[[9]](#footnote-9) |
|  |  | |  |  |  |  |  |  |
|  |  | |  |  |  |  |  |  |
| סך הכל מניות בישראל | | | | |  |  |  |  |
|  |  | |  |  |  |  |  |  |
|  |  | |  |  |  |  |  |  |
| סך הכל מניות מחוץ לישראל | | | | |  |  |  |  |
|  |  | |  |  |  |  |  |  |
|  |  | |  |  |  |  |  |  |
| סך הכל איגרות חוב של מדינה בישראל | | | | |  |  |  |  |
|  |  | |  |  |  |  |  |  |
|  |  | |  |  |  |  |  |  |
| סך הכל איגרות חוב של מדינה מחוץ לישראל | | | | |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| סך הכל איגרות חוב של חברות בישראל | | | | |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| סך הכל איגרות חוב של חברות מחוץ לישראל | | | | |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| סך הכל איגרות חוב להמרה | | | | |  |  |  |  |
|  |  | |  |  |  |  |  |  |
|  |  | |  |  |  |  |  |  |
| סך הכל קרנות | | | | |  |  |  |  |
|  |  | |  |  |  |  |  |  |
|  |  | |  |  |  |  |  |  |
| סך הכל תעודות סל | | | | |  |  |  |  |
|  |  | |  |  |  |  |  |  |
|  |  | |  |  |  |  |  |  |
| סך הכל מזומן (חלוקה לפי מטבעות שונים) | | | | |  |  |  |  |
|  |  | |  |  |  |  |  |  |
|  |  | |  |  |  |  |  |  |
| סך הכל | | | | |  | 100% |  |  |

**פירוט עסקאות שבהן נדרשת הסכמת הלקוח**

**פירוט עסקאות בניגוד עניינים**[[10]](#footnote-10)**, שבוצעו ברבעון**

|  |  |  |  |  |  |  |  |
| --- | --- | --- | --- | --- | --- | --- | --- |
| תאריך | מספר/סימול נייר | שם נייר | פעולה | כמות | שער פעולה | סכום | תיאור הנסיבות היוצאות את ניגוד העניינים/הזיקה |
|  |  |  |  |  |  |  |  |
|  |  |  |  |  |  |  |  |

**פירוט עסקאות בסיכון מיוחד ועסקאות באשראי שבוצעו ברבעון**

|  |  |  |  |  |  |  |  |
| --- | --- | --- | --- | --- | --- | --- | --- |
| תאריך | מספר/סימול נייר | שם נייר | פעולה | כמות | שער פעולה | סכום | עסקה בסיכון מיוחד/עסקה באשראי |
|  |  |  |  |  |  |  |  |
|  |  |  |  |  |  |  |  |

**פירוט עסקאות שבוצעו ברבעון**

(אין חובה לפרט נתונים אלה אם הלקוח מקבלם מחבר הבורסה אצלו מתנהל החשבון):

|  |  |  |  |  |  |  |  |
| --- | --- | --- | --- | --- | --- | --- | --- |
| תאריך | מספר/סימול נייר | שם נייר | פעולה | כמות | שער פעולה | סכום | פרטים נוספים |
|  |  |  |  |  |  |  |  |
|  |  |  |  |  |  |  |  |

**אירועים בעלי השפעה מהותית על שירות ניהול התיקים**:

תוספת שנייה

(תקנות 38 ו-40)

**מבנה הדוח החודשי**

1. **כללי**

הדוח החודשי יוגש לרשות כקובץ ASCII, וייכללו בו נתונים על כל העסקאות שבוצעו במהלך החודש שקדם למועד הדוח בנכסים, באמצעות בעלי רישיון יועץ המועסקים בתאגיד הבנקאי (להלן גם – יועצים או יועצי השקעות) בעבור חשבונות מיועצים של התאגיד הבנקאי; כל רשומה תכלול את ריכוז הפעילות במהלך החודש בנכס מסוים בתאגיד בנקאי מסוים;

שם הקובץ יהיה במבנה של xxxmmyyyy.txt, כאשר xxx מיועד לקוד הבנק ו-mmyyyy מיועדים לציון החודש והשנה שאליהם מתייחס הדוח (mm לחודש ו-yyyy לשנה); תווים בעברית הנכללים בקובץ יהיו מסוג עברית ל-windows (טווח 224-250 ASCII); המידע יוכנס לקובץ משמאל לימין וערכי השדות האלפא נומריים הנכללים ברשומה ייושרו לשמאל השדה, כפי שמקובל לאחסן בסטנדרט במתכונת של windows; הנתונים בדוח יהיו במתכונת של רשומות, כמפורט בסעיף ד' לתוספת זו; ההפרדה בין רשומה לרשומה תיעשה באמצעות CR (ASCII 13) ו-LF (ASCII 10).

2. **מבנה רשומה**

(1) כל רשומה תהיה בת 300 תווים, ומורכבת מכל השדות כאמור בטבלת מבנה רשומה שלהלן, בסדר המפורט ברשימה.

(2) כל שדה ברשומה יהיה בן מספר תווים כמפורט בטבלת מבנה רשומה; בין שדה לשדה יושם טאב (tab) כתו מפריד בין השדות.

(3) שדה נומרי שאינו מכיל נתונים יכלול את הספרה אפס.

(4) בשדה נומרי יוצגו ספרות בלבד.

(5) לא ייכללו אפסים בשדה אלא אם כן הם חלק מהמספר, שלפי טבלת מבנה רשומה צריך להיכלל באותו שדה.

(6) נתונים הכלולים בשדות ייושרו לשמאל השדה.

3. **הרשומות בדוח החודשי**

(1) לכל נכס שבוצעו בו במהלך החודש עסקאות באמצעות יועצי ההשקעות המועסקים בתאגיד הבנקאי תיוחד רשומה; הרשומה תכלול את כל הפרטים כמפורט בטבלת מבנה רשומה, בסדר ובמבנה המפורטים בה.

(2) הרשומות בקובץ ימוינו בסדר עולה לפי השדה "מספר נכס".

4. **טבלת מבנה רשומה**

ערך השדה מיקום גודל השדה סוג השדה הערות

קוד בנק 1 2 נומרי מספר הזיהוי של הבנק

מספר סניפי הבנק

שבהם מועסקים יועצים 4 4 נומרי

שם נכס 9 40 אלפא נומרי שם מלא של נכס הנסחר בבורסה בישראל יהיה זהה לשם המצוין בשדה "שם נייר מלא" הכלול במידע שמפיצה הבורסה לחבריה (סוגי חומר 166 ו-28 (נגזרים));

שמו של נכס הנסחר מחוץ לישראל יירשם במלואו, באותיות לטיניות גדולות;

שם נכס אחר יהיה בהתאם לשמו ברשומות הבנק.

מזהה מאפיין נכס 50 2 נומרי ערך טבלה A

מספר נכס 53 14 אלפא נומרי מספר נכס הנסחר בישראל או קרן נאמנות ישראלית הוא מספר הבורסה של הנכס; לגבי נכס אחר יש לדווח מספר מזהה מסוג ISIN ובהעדר מספר כאמור את המזהה החד-ערכי של הנכס לפי רישומי הבנק.

מזהה סוג מספר נכס 68 2 נומרי ערך טבלה B

ה-ticker של נכס 71 14 אלפא נומרי סימן הניתן לנייר ערך הנסחר בבורסה או

הנסחר מחוץ לישראל בשוק מוסדר, לצורך זיהויו.

מספר עסקאות קנייה

מיועצות בנכס 86 8 נומרי

שווי עסקאות קנייה

מיועצות בנכס 95 18 נומרי בשקלים חדשים

מספר חשבונות מיועצים

שבהם בוצעו עסקאות

קנייה מיועצות בנכס 114 8 נומרי

מספר סניפים שבהם

בוצעו עסקאות קנייה

מיועצות בנכס 123 4 נומרי

מספר יועצים שבאמצעותם

בוצעו עסקאות קנייה

מיועצות בנכס 128 4 נומרי

מספר עסקאות מכירה

מיועצות בנכס 133 8 נומרי

שווי עסקאות מכירה

מיועצות בנכס 142 18 נומרי בשקלים חדשים

מספר חשבונות מיועצים

שבהם בוצעו עסקאות

מכירה מיועצות בנכס 161 8 נומרי

מספר סניפים שבהם בוצעו

עסקאות מכירה מיועצות

בנכס 170 4 נומרי

מספר יועצים שבאמצעותם

בוצעו עסקאות מכירה

מיועצות בנכס 175 4 נומרי

מספר עסקאות קנייה לא

מיועצות שבוצעו בידי

יועץ בנכס 180 8 נומרי

שווי עסקאות קנייה לא

מיועצות שבוצעו בידי

יועץ בנכס 189 18 נומרי בשקלים חדשים

מספר חשבונות מיועצים

שבהם בוצעו עסקאות

קנייה לא מיועצות בידי

יועצים בנכס 208 8 נומרי

מספר סניפים שבהם בוצעו

עסקאות קנייה לא מיועצות

בידי יועצים בנכס 217 4 נומרי

מספר יועצים שבאמצעותם

בוצעו עסקאות הקנייה

הלא מיועצות בנכס 222 4 נומרי

מספר עסקאות מכירה לא

מיועצות שבוצעו בידי

יועץ בנכס 227 8 נומרי

שווי עסקאות מכירה לא

מיועצות שבוצעו בידי

יועץ בנכס 236 18 נומרי בשקלים חדשים

מספר חשבונות שבהם

בוצעו עסקאות מכירה

לא מיועצות בידי

יועצים בנכס 255 8 נומרי

מספר סניפים שבהם

בוצעו עסקאות מכירה

לא מיועצות בידי

יועצים בנכס 264 4 נומרי

מספר יועצים שבאמצעותם

בוצעו עסקאות המכירה

הלא מיועצות בנכס 271 4 נומרי

תאריך הדוח 276 6 נומרי במבנה mmyyyy

מספר רשומה סודר 283 8 נומרי

מספר רשומות כולל

בקובץ 292 8 נומרי

להלן פירוט טבלאות ההמרה לערכים הנכללים בקובץ:

**טבלה A – מאפיין נכס**

1 נכס הנסחר בבורסה לניירות ערך בתל אביב

2 קרן נאמנות ישראלית

3 קרן חוץ

4 פיקדון מובנה של הבנק

5 נגזר OTC של הבנק

6 נכס אחר של הבנק

7 השתתפות בהנפקות – איגרות חוב

8 השתתפות בהנפקות – מניות

9 השתתפות בהנפקות – אחר

10 ניירות ערך חוץ – מניות

11 ניירות ערך חוץ – איגרות חוב

12 ניירות ערך חוץ – נגזרים

13 ניירות ערך חוץ – אחר

99 אחר

**טבלה B – סוג מספר מזהה**

1 מס' בורסה ת"א

2 ISIN

6 קוד פנימי של נכס של הבנק

9 אחר

תוספת שלישית

(תקנות 39 ו-40)

**מבנה דוח לפי דרישה**

1. **כללי**

הדוח יוגש לרשות כקובץ ASCII, וייכללו בו נתונים על כל העסקאות שבוצעו במהלך החודש שקדם למועד הגשת הדוח בנכסים, באמצעות בעלי רישיון יועץ המועסקים בתאגיד הבנקאי (להלן גם – יועצים או יועצי השקעות) בעבור חשבונות מיועצים של התאגיד הבנקאי; כל רשומה תכלול ריכוז הפעילות במהלך החודש של יועץ מסוים בנכס מסוים בתאגיד בנקאי מסוים בסניף בנק מסוים;

שם הקובץ יהיה במבנה של rxxxmmyyyy.txt; r מציינת כי מדובר בדוח לפי דרישה (Request), xxx מיועד לקוד הבנק ו-mmyyyy מיועדים לציון החודש והשנה שאליהם מתייחס הדוח (mm לחודש ו-yyyy לשנה); תווים בעברית הנכללים בקובץ יהיו מסוג עברית ל-windows (טווח 224-250 ASCII); המידע יוכנס לקובץ משמאל לימין וערכי השדות האלפא נומריים הנכללים ברשומה ייושרו לשמאל השדה, כפי שמקובל לאחסן בסטנדרט במתכונת של windows; הנתונים בדוח יהיו במתכונת של רשומות, כמפורט בסעיף 4 לתוספת זו; ההפרדה בין רשומה לרשומה תיעשה באמצעות CR (ASCII 13) ו-LF (ASCII 10).

2. **מבנה רשומה**

(1) כל רשומה תהיה בת 230 תווים, ומורכבת מכל השדות כאמור בטבלת מבנה רשומה שלהלן, בסדר המפורט ברשימה.

(2) כל שדה ברשומה יהיה בן מספר תווים כמפורט בטבלת מבנה רשומה; בין שדה לשדה יושם טאב (tab) כתו מפריד בין השדות.

(3) שדה נומרי שאינו מכיל נתונים יכלול את הספרה אפס.

(4) בשדה נומרי יוצגו ספרות בלבד.

(5) לא ייכללו אפסים בשדה אלא אם כן הם מהווים חלק מהמספר, שעל פי טבלת מבנה רשומה צריך להיכלל באותו שדה.

(6) נתונים הכלולים בשדות ייושרו לשמאל השדה.

3. **הרשומות בדוח**

(1) לכל נכס שבוצעו בו במהלך החודש עסקאות באמצעות יועץ השקעות תיוחד רשומה; הרשומה תכלול את כל הפרטים כמפורט בטבלת מבנה רשומה, בסדר ובמבנה המפורטים בה.

(2) הרשומות בקובץ ימוינו בסדר עולה על פי הערכים בשדות "קוד בנק" ולאחר מכן "קוד סניף בנק", "קוד יועץ" ו"מספר נכס".

4. **טבלת מבנה רשומה**

ערך השדה מיקום גודל השדה סוג השדה הערות

קוד בנק 1 2 נומרי מספר הזיהוי של הבנק

קוד סניף בנק 4 5 נומרי מספר הזיהוי הסניף

קוד יועץ 10 10 נומרי מספר הרישיון של יועץ ההשקעות שייעץ בפעולה המיועצת או שביצע פעולות בלא מתן ייעוץ בחשבונות מיועצות בנכס המצוין ברשומה

שם נכס 21 40 אלפא נומרי שם מלא של נכס הנסחר בבורסה בישראל יהיה זהה לשם המצוין בשדה "שם נייר מלא" הכלול במידע שמפיצה הבורסה לחבריה (סוגי חומר 166 ו-28 (נגזרים));

שמו של נכס הנסחר מחוץ לישראל יירשם במלואו, באותיות לטיניות גדולות;

שם נכס אחר יהיה בהתאם לשמו ברשומות הבנק.

מזהה מאפיין נכס 62 2 נומרי ערך טבלה A

מספר נכס 65 14 אלפא נומרי מספר נכס הנסחר בישראל או קרן נאמנות ישראלית הוא מספר הבורסה של הנכס; לגבי נכס אחר יש לדווח מספר מזהה מסוג ISIN ובהעדר מספר כאמור את המזהה החד-ערכי של הנכס לפי רישומי הבנק.

מזהה סוג מספר נכס 80 2 נומרי ערך טבלה B

מספר עסקאות קנייה

מיועצות בנכס 83 4 נומרי באמצעות יועץ ההשקעות המצוין ברשומה

שווי עסקאות קנייה

מיועצות בנכס 88 18 נומרי בשקלים חדשים

מספר חשבונות מיועצים

שבהם בוצעו עסקאות

קנייה מיועצות בנכס 105 4 נומרי

מספר עסקאות מכירה

מיועצות בנכס 110 4 נומרי באמצעות יועץ ההשקעות המצוין ברשומה

שווי עסקאות מכירה

מיועצות בנכס 115 16 נומרי בשקלים חדשים

מספר חשבונות מיועצים

שבהם בוצעו עסקאות

המכירה בנכס 132 4 נומרי

מספר עסקאות קנייה לא 137 4 נומרי בעבור חשבונות מיועצים באמצעות יועץ

מיועצות בנכס ההשקעות המצוין ברשומה

שווי עסקאות קנייה לא

מיועצות בנכס 142 16 נומרי בשקלים חדשים

מספר חשבונות מיועצים

שבהם בוצעו עסקאות

קנייה לא מיועצות בנכס 159 4 נומרי

מספר עסקאות מכירה לא 164 4 נומרי בעבור חשבונות מיועצות באמצעות יועץ

מיועצות בנכס ההשקעות המסוים

שווי עסקאות מכירה לא

מיועצות בנכס 169 16 נומרי בשקלים חדשים

מספר חשבונות מיועצים

שבהם בוצעו עסקאות

מכירה לא מיועצות בנכס 186 4 נומרי

ה-ticker של נכס 191 14 אלפא נומרי סימן הניתן לנייר ערך הנסחר בבורסה או

הנסחר מחוץ לישראל בשוק מוסדר, לצורך זיהויו.

תאריך הדוח 206 6 נומרי במבנה mmyyyy

מספר רשומה סודר 213 8 נומרי

מספר רשומות

כולל בקובץ 222 8 נומרי

להלן פירוט טבלאות ההמרה לערכים הנכללים בקובץ:

**טבלה A – מאפיין נכס**

1 נכס הנסחר בבורסה לניירות ערך בתל אביב

2 קרן נאמנות ישראלית

3 קרן חוץ

4 פיקדון מובנה של הבנק

5 נגזר OTC של הבנק

6 נכס אחר של הבנק

7 השתתפות בהנפקות – איגרות חוב

8 השתתפות בהנפקות – מניות

9 השתתפות בהנפקות – אחר

10 ניירות ערך חוץ – מניות

11 ניירות ערך חוץ – איגרות חוב

12 ניירות ערך חוץ – נגזרים

13 ניירות ערך חוץ – אחר

99 אחר

**טבלה B – סוג מספר מזהה**

1 מספר בורסה ת"א

2 ISIN

6 קוד פנימי של נכס של הבנק

9 אחר

ז' בסיוון התשע"ב (28 במאי 2012) יובל שטייניץ

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ב מס' 7129](http://www.nevo.co.il/Law_word/law06/tak-7129.pdf) מיום 14.6.2012 עמ' 1234.

   תוקנו [ק"ת תשפ"ב מס' 9811](https://www.nevo.co.il/law_word/law06/tak-9811.pdf) מיום 19.12.2021 עמ' 1170 – תק' תשפ"ב-2021. [↑](#footnote-ref-1)
2. שמה הקודם של החברה. [↑](#footnote-ref-2)
3. אם יש לחברה אתר אינטרנט. [↑](#footnote-ref-3)
4. "נכס דל סחירות" – נכס שאינו נכס חריג, שביום הדוח חלפו למעלה משלושה ימי מסחר מאז שנעשתה בו עסקה בבורסה; "נכס חריג" – נכס שביום הדוח שוויו חורג, להערכת מנהל התיקים, באופן קיצוני מהשווי שהיה צפוי לו בהתחשב בשווי שבו ניתן לממשו או בשווי שנקבע לנכס הבסיס שלו, או שביום הדוח חלפו למעלה משלושה ימי מסחר מאז שהמסחר בו הופסק. [↑](#footnote-ref-4)
5. במשבצת הראשונה יש לציין את התשואה החודשית של החודש שלפני הגשת הדוח ומתחת למשבצת יש לציין את מספר החודש הלועזי וכך עד למשבצת 12. [↑](#footnote-ref-5)
6. \* נתוני השוואה נוספים – נתונים על אודות אפיק השקעה המאופיין בסיכון גבוה יחסית לעומת אפיק השקעה המאופיין בסיכון נמוך. [↑](#footnote-ref-6)
7. השווי הממוצע של תיק ההשקעות מבוסס על תצפית <חודשית/שבועית/יומית> [↑](#footnote-ref-7)
8. בטור זה יסומנו הנכסים כדלהלן:

   ח – נכס חריג

   ד – נכס דל סחירות [↑](#footnote-ref-8)
9. בטור זה יסומנו בכוכבית (\*) נכסים שבעסקה בהם או בהחזקתם בעבור הלקוח מצוי מנהל התיקים בניגוד עניינים, כאמור בסעיפים 15, 16(ב) ו-(ג) לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995 (להלן – החוק), וכן יסומנו נכסים שלגביהם יש למנהל התיקים זיקה. [↑](#footnote-ref-9)
10. בטבלה זו יפורטו העסקאות שבוצעו בתיק ההשקעות, אשר לגביהן היה מנהל התיקים שביצע את העסקה, או התאגיד המורשה שבו הוא עובד, מצוי בניגוד עניינים בינו לבין הלקוח, כאמור בסעיפים 15 ו-16(ב) ו-(ג) לחוק (בעסקאות אלה נדרשה הסכמת הלקוח בכתב ומראש), וכן עסקאות בנכסים שלגביהם יש למנהל התיקים זיקה. [↑](#footnote-ref-10)