תקנות הסדרת העיסוק ייצוג על ידי יועצי מס (אגרות), תשס"ו-2005

מסים – מס הכנסה – יועצי מס

מסים – אגרות

משפט פרטי וכלכלה – הסדרת עיסוק – יועצי מס

רשויות ומשפט מנהלי – הסדרת עיסוק – יועצי מס

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | קביעת אגרת בחינה לצורך קבלת רישיון | סעיף 1 |
| 2 | [Go](#Seif1) | אגרה לרישום בפנקס | סעיף 2 |
| 2 | [Go](#Seif2) | אגרת רישום מתמחים | סעיף 3 |
| 2 | [Go](#Seif3) | פטור מאגרת בחינה | סעיף 4 |
| 2 | [Go](#Seif4) | תיאום סכומים | סעיף 5 |
| 2 | [Go](#Seif5) | הוראות מעבר | סעיף 6 |

תקנות הסדרת העיסוק ייצוג על ידי יועצי מס (אגרות), תשס"ו-2005[[1]](#footnote-1)\*

בתוקף סמכותי לפי סעיף 38(א) לחוק הסדרת העיסוק בייצוג על ידי יועצי מס, התשס"ה-2005 (להלן – החוק), ובאישור ועדת החוקה חוק ומשפט של הכנסת, אני מתקין תקנות אלה:

1. אגרה לבחינה הנדרשת לצורך רישום בפנקס וקבלת רישיון, לפי החוק, תהיה בסכום 400 שקלים חדשים ותשולם לא יאוחר מ-60 ימים לפני מועד הבחינה; הוגש ערר על תוצאות הבחינה, ישולם סכום של 100 שקלים חדשים נוספים במועד הגשת הערר.

קביעת אגרת בחינה לצורך קבלת רישיון

2. (א) אגרה דו-שנתית לרישום בפנקס תהיה בסכום של 1,300 שקלים חדשים ותשולם עד 31 בינואר של השנה הראשונה בתקופת השנתיים האמורה, ואולם ניתן לשלמה בשני תשלומים שנתיים שווים של 650 שקלים חדשים, אשר ישולמו עד יום 31 בינואר של כל שנה.

אגרה לרישום בפנקס

(ב) יועץ מס מייצג שהוא שכיר, ישלם מחצית מהאגרה הקבועה בתקנת משנה (א), אם הגיש למועצה הצהרה על היותו שכיר במועד שאינו מאוחר מ-90 ימים לפני המועד לתשלום האגרה האמורה.

(ג) יועץ מס מייצג שהגיע בתחילת השנה לגיל 70, ישלם שליש מהאגרה הקבועה בתקנת משנה (א).

(ד) יועץ מס מייצג שמסר למועצה הצהרה במועד שאינו מאוחר מ-90 ימים מהמועד לתשלום האגרה הקבועה בתקנת משנה (א), ולפיה לא ישמש כיועץ מס מייצג בשנה המתחילה בחודש ינואר הבא, יהיה פטור מתשלום האגרה לאותה שנה.

3. אגרת רישום מתמחים תהיה בסך של 100 שקלים חדשים והיא תשולם במועד הגשת הבקשה לרישום המועמד כמתמחה; היה הרישום לאחר שהמאמן הקודם נפטר, פשט את הרגל, הפסיק עיסוקו במקצוע או בנסיבות אחרות שלדעת יושב ראש המועצה אינן מאפשרות לאותו מתמחה להמשיך את התמחותו, לא תשולם אגרת רישום נוספת בשל רישום התמחות אצל המאמן החדש.

אגרת רישום מתמחים

4. יושב ראש המועצה רשאי, בנסיבות מיוחדות, לפטור מועמד לבחינות מתשלום אגרת בחינה, לענין בחינה מסוימת או לענין כל הבחינות.

פטור מאגרת בחינה

5. סכומי האגרות הקבועים בתקנות אלו יתואמו ביום 1 בינואר של כל שנה, לפי השינוי שבין המדד שפורסם בחודש דצמבר שקדם למועד ההתאמה לבין המדד שפורסם בחודש דצמבר שקדם לו;

תיאום סכומים

בתקנה זאת, "מדד" – מדד המחירים לצרכן שמפרסמת הלשכה המרכזית לסטטיסטיקה.

6. (א) אגרה לשנת 2005 תשולם בתוך 30 ימים מיום פרסום התקנות, ואולם אם שולמה אגרה לפני תחילתו של החוק, לא תשולם אגרה נוספת לשנת 2005.

הוראות מעבר

(ב) לענין בחינות שנערכו במהלך חודש יולי 2005 תשולם האגרה בסכום הנקוב בתקנה   
1, והמועד לתשלומה יהיה עד שבועיים לאחר מועד הבחינה, במקום המועד הקבוע באותה תקנה; לא שולמה עד המועד האמור, לא תיבדק הבחינה.

כ"ו בכסלו התשס"ו (27 בדצמבר 2005)

אהוד אולמרט

שר האוצר

1. \* פורסם [ק"ת תשס"ו מס' 6449](http://www.nevo.co.il/Law_word/law06/tak-6449.pdf) מיום 29.12.2005 עמ' 297. [↑](#footnote-ref-1)