תקנות הספנות (הגבלת אחריותם של בעלי כלי שיט) (סדרי דין), תש"ל-1970

רשויות ומשפט מנהלי – תשתיות – ספנות ונמלים – כלי שיט

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | בקשה להקמת קרן הגבלה | [Go](#Seif2) | 2 |
| סעיף 3 | פרסום הבקשה | [Go](#Seif3) | 2 |
| סעיף 4 | הגשת כתב התנגדות | [Go](#Seif4) | 2 |
| סעיף 5 | המשיבים | [Go](#Seif5) | 2 |
| סעיף 6 | דיון בבקשה והקמת הקרן | [Go](#Seif6) | 2 |
| סעיף 7 | ידיעות נוספות | [Go](#Seif7) | 2 |
| סעיף 8 | הפקדת סכום הקרן או ערובה | [Go](#Seif8) | 3 |
| סעיף 9 | הוצאות הדיון | [Go](#Seif9) | 3 |
| סעיף 10 | הגשת תביעה נגד הקרן | [Go](#Seif10) | 3 |
| סעיף 11 | חלוקת הקרן | [Go](#Seif11) | 3 |
| סעיף 12 | חובה להודיע על נושים נוספים | [Go](#Seif12) | 3 |
| סעיף 13 | בקשות | [Go](#Seif13) | 3 |
| סעיף 14 | חלות סדרי הדין | [Go](#Seif14) | 3 |

תקנות הספנות (הגבלת אחריותם של בעלי כלי שיט) (סדרי דין), תש"ל-1970[[1]](#footnote-1)\*

תק' תשס"ב-2002

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.7.2002 עמ' 806

**החלפת שם התקנות**

הנוסח הקודם:

~~תקנות סדרי הדין (הגבלת אחריותם של בעלי כלי שיט), תש"ל-1970~~

בתוקף סמכותי לפי סעיף 8 לחוק בית המשפט לימאות, תשי"ב-1952, סעיף 22 לחוק הספנות (הגבלת אחריותם של בעלי כלי שיט), תשכ"ה-1965, וסעיף 46 לחוק בתי המשפט, תשי"ז-1957, ובתוקף שאר הסמכויות הנתונות לפי כל דין, אני מתקין תקנות אלה:

1. בתקנות אלה –

הגדרות

"החוק" – חוק הספנות (הגבלת אחריותם של בעלי כלי שיט), תשכ"ה-1965;

"האמנה" – האמנה האמורה בסעיף 1 לחוק;

"תביעה" – תביעה הכפופה להגבלת אחריות לפי החוק.

2. (א) בקשה להקמת קרן הגבלה, לפי סעיף 6 לחוק, תפרט את העובדות המשמשות יסוד לבקשה, סכום קרן ההגבלה ואופן חישובו, רשימת בעלי התביעות הידיעים למבקש ומעניהם, סכום כל תביעה, ואם הוגשה תביעה בבית המשפט – שם בית המשפט שבו הוגשה, ומען להמצאת כתבי בי-דין כאמור בתקנה 10(א) לתקנות סדר הדין האזרחי, התשמ"ד-1984.

בקשה להקמת קרן הגבלה

תק' תשס"ב-2002

(ב) העובדות הכלולות בבקשה יאומתו בתצהיר של המבקש.

(ג) המבקש יגיש לבית המשפט, יחד עם בקשתו, מספר העתקים ממנה ומן התצהיר כמספר בעלי התביעות ששמותיהם ומעניהם נכללים ברשימה, והם יומצאו לתובעים אלה בדרך שהורה עליה בית המשפט.

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.7.2002 עמ' 806

(א) בקשה להקמת קרן הגבלה, לפי סעיף 6 לחוק, תפרט את העובדות המשמשות יסוד לבקשה, סכום קרן ההגבלה ואופן חישובו, רשימת בעלי התביעות הידיעים למבקש ומעניהם, סכום כל תביעה, ואם הוגשה תביעה בבית המשפט – שם בית המשפט שבו הוגשה, ומען להמצאת כתבי בי-דין כאמור בתקנה ~~8(א)~~ 10(א) לתקנות סדר הדין האזרחי, ~~התשכ"ג-1963~~ התשמ"ד-1984.

3. (א) המבקש יפרסם הודעה על הגשת בקשתו בשני עתונים יומיים המופיעים בישראל ובעתון בעל תפוצה בינלאומית בעניני ספנות, כפי שקבע בית המשפט; ההודעה תפרט את תוכן הבקשה ותציין כי כל המעונין להתנגד להקמת הקרן או לסכומה רשאי לעשות כן תוך המועד הנקוב בהודעה, אשר לא יפחת מ-60 יום מיום הפרסום האחרון.

פרסום הבקשה

(ב) בית המשפט יכול לפטור מפרסום הודעה, או להורות על פרסומים נוספים או אחרים, מטעמים שיירשמו.

(ג) המבקש יפקיד עותק של כל פרסום בבית המשפט לפני הדיון בבקשה.

(ד) רצה המבקש להגביל את אחריותו רק לגבי התובעים שפירש ברשימה כאמור בתקנה 2 והומצאה להם הבקשה כדין, רשאי בית המשפט לפטור אותו מפרסום ההודעה לפי תקנה זו, ומשעשה בית המשפט כן לא תפטור הקמת הקרן כמבוקש אלא מאחריות לגבי תובעים שפורשו ברשימה כאמור.

4. (א) כל מעונין רשאי להגיש התנגדות להקמת הקרן או לסכומה, במועד הנקוב לפי תקנה 3.

הגשת כתב התנגדות

(ב) המתנגד יגיש התנגדותו במספר עתקים מספיק לבית המשפט ולמבקש ויפרט בה את נימוקי ההתנגדות ואת מענו להמצאת כתבי בי-דין כאמור בתקנה 8(א) לתקנות סדר הדין האזרחי, תשכ"ג-1963.

5. כל מתנגד יהיה משיב בבקשה.

המשיבים

6. (א) בית המשפט ימציא למבקש ולמשיבים הודעה על תאריך הדיון בבקשה, אם לא נקבע בפרסום ההודעה לפי תקנה 3.

דיון בבקשה והקמת הקרן

(ב) סדר הדין בבקשה יהיה, בכפוף לאמור בתקנות אלה, כסדר הדין בתובענה בבית המשפט לימאות, כאילו היה המבקש תובע והמשיבים נתבעים.

7. נראה לבית המשפט כי משיב פלוני אין לו, מסיבות שאינן תלויות בו, ידיעות המצויות ברשות המבקש, רשאי הוא לפי בקשת המשיב לתת למבקש הוראות מתאימות כדי לאפשר לאותו משיב להשיג את הידיעות; לא קיים המבקש את ההוראות במועד שקבע לו בית המשפט, רשאי בית המשפט למחוק את בקשתו.

ידיעות נוספות

8. (א) הרשה בית המשפט הקמת קרן הגבלה בסכום מסויים, יפקיד המבקש את הסכום האמור בקופת בית המשפט במועד שקבע בית המשפט ושלא יאוחר מתום 30 יום מיום ההרשאה, והוא רשאי להאריך את המועד לתקופה נוספת שלא תעלה על 15 יום.

הפקדת סכום הקרן או ערובה

(ב) בית המשפט רשאי להורות כי במקום הפקדת הסכום האמור תינתן ערובה מתאימה.

9. הוצאות הדיון בבקשה יהיו לפי שיקול דעתו של בית המשפט.

הוצאות הדיון

10. תביעה נגד הקרן לפי סעיף 13 לחוק תוגש ותתברר בדרך של תביעה חפצית נגד הקרן, בשינויים המחוייבים.

הגשת תביעה נגד הקרן

11. בית המשפט רשאי, בכפוף לאמור בסעיף 3(2) לאמנה, להורות על תשלום מקדמות מתוך כספי הקרן על חשבון התביעות שהוכרו, ובלבד שיישמרו בקרן סכומים המספיקים וסילוק התביעות שבמחלוקת.

חלוקת הקרן

12. מבקש שלא כלל תביעה ברשימת בעלי התביעות כאמור בתקנה 2, אף על פי שקיומה היה ידוע לו בשעת הגשת הרשימה, או שלא הודיע לבית המשפט על תביעה כשנודע לו עליה אחרי הגשת הרשימה, רשאי בית המשפט, אם הדבר נראה לו בנסיבות הענין, למחוק את בקשתו, ואם כבר החליט להרשות את הקמת הקרן - לבטל את החלטתו.

חובה להודיע על נושים נוספים

13. בקשה לפי החוק שלא נקבע לה סדר דין בתקנות אלה תוגש בהתאם לתקנות סדר הדין האזרחי, התשמ"ד-1984.

בקשות

תק' תשס"ב-2002

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.7.2002 עמ' 806

13. בקשה לפי החוק שלא נקבע לה סדר דין בתקנות אלה תוגש ~~בדרך המרצה~~ בהתאם לתקנות סדר הדין האזרחי, התשמ"ד-1984.

14. סדרי הדין החלים בבית המשפט לימאות יחולו לענין החוק, במידה שאין בהם סתירה לתקנות אלה.

חלות סדרי הדין

15. (בוטלה).

תק' תשס"ב-2002

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.7.2002 עמ' 806

**ביטול תקנה 15**

הנוסח הקודם:

~~השם~~

~~15. לתקנות אלה ייקרא "תקנות סדרי דין (הגבלת אחריותם של בעלי כלי שיט), תש"ל-1970.~~

ט' בטבת תש"ל (18 בדצמבר 1969) יעקב ש' שפירא

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ל מם' 2503](http://www.nevo.co.il/Law_word/law06/TAK-2503.pdf) מיום 1.1.1970 עמ' 844.

   תוקנו [ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.6.2002 עמ' 806 – תק' תשס"ב-2002; תחילתן 30 ימים מיום פרסומן. [↑](#footnote-ref-1)