תקנות הספנות (ימאים) (סדרי דין בבית הדין המשמעתי), תשל"ז-1977

רשויות ומשפט מנהלי – תשתיות – ספנות ונמלים – ימאים

בתי משפט וסדרי דין – בתי משפט ובתי דין – בתי דין משמעתיים

בתי משפט וסדרי דין – סדר דין אזרחי – סדר דין בבי"ד שונים

משפט פרטי וכלכלה – הסדרת עיסוק – ימאים

רשויות ומשפט מנהלי – הסדרת עיסוק – ימאים

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 4 |
| סעיף 1 | הגדרות | [Go](#Seif1) | 4 |
|  | פרק שני: הגשת תובענה | [Go](#med1) | 4 |
| סעיף 2 | הגשת תובענה | [Go](#Seif2) | 4 |
| סעיף 3 | תוכן התובענה | [Go](#Seif3) | 4 |
| סעיף 4 | צירוף פסק דין | [Go](#Seif4) | 4 |
| סעיף 5 | צירוף אישומים ונאשמים | [Go](#Seif5) | 4 |
| סעיף 6 | הפרדה לפני תחילת הדיון | [Go](#Seif6) | 4 |
| סעיף 7 | הפרדה על ידי בית דין | [Go](#Seif7) | 4 |
| סעיף 8 | תובענה חדשה בהפרדת הדיון | [Go](#Seif8) | 4 |
| סעיף 9 | פגם בתובענה | [Go](#Seif9) | 4 |
| סעיף 10 | המצאת תובענה לנאשם | [Go](#Seif10) | 5 |
| סעיף 11 | עיון בחומר הראיות | [Go](#Seif11) | 5 |
|  | פרק שלישי: הליכים לפני הדיון | [Go](#med2) | 5 |
| סעיף 12 | הודעה לתובע ולנאשם | [Go](#Seif12) | 5 |
| סעיף 13 | תיקון תובענה על ידי התובע | [Go](#Seif13) | 5 |
| סעיף 14 | תיקון תובענה על ידי בית הדין | [Go](#Seif14) | 5 |
| סעיף 15 | חזרה מתובענה והחלפת אישום | [Go](#Seif15) | 5 |
| סעיף 16 | תוצאות ביטול התובענה | [Go](#Seif16) | 5 |
| סעיף 17 | רציפות הדיון | [Go](#Seif17) | 5 |
|  | פרק רביעי: הליכי הדיון | [Go](#med3) | 5 |
|  | סימן א': פתיחת הדיון | [Go](#hed20) | 5 |
| סעיף 18 | פתיחת הדיון | [Go](#Seif18) | 5 |
| סעיף 19 | התנגדות לחבר בית הדין | [Go](#Seif19) | 5 |
| סעיף 20 | הקראת התובענה | [Go](#Seif20) | 6 |
| סעיף 21 | הסברת התובענה | [Go](#Seif21) | 6 |
| סעיף 22 | טענות מקדמיות | [Go](#Seif22) | 6 |
| סעיף 23 | דיון בטענה מקדמית | [Go](#Seif23) | 6 |
| סעיף 24 | טענות מקדמיות בשלב מאוחר | [Go](#Seif24) | 6 |
| סעיף 25 | תשובת הנאשם לתובענה | [Go](#Seif25) | 6 |
| סעיף 26 | חוסר תשובה כפירה | [Go](#Seif26) | 6 |
| סעיף 27 | שינוי התשובה | [Go](#Seif27) | 6 |
| סעיף 28 | תוצאות של הודאה | [Go](#Seif28) | 6 |
| סעיף 29 | תוצאות כפירה | [Go](#Seif29) | 6 |
| סעיף 30 | הבהרת טענות הנאשם | [Go](#Seif30) | 6 |
| סעיף 31 | הודיה של חלק מהנאשמים | [Go](#Seif31) | 6 |
|  | סימן ב': פרשת התביעה וההגנה | [Go](#hed21) | 6 |
| סעיף 32 | פרשת התביעה | [Go](#Seif32) | 6 |
| סעיף 33 | טענת חוסר אשמה | [Go](#Seif33) | 6 |
| סעיף 34 | פרשת ההגנה | [Go](#Seif34) | 6 |
| סעיף 35 | המועד למסירת עדות על ידי הנאשם | [Go](#Seif35) | 6 |
| סעיף 36 | ראיות מטעם בית הדין | [Go](#Seif36) | 6 |
| סעיף 37 | ראיות נוספות | [Go](#Seif37) | 6 |
| סעיף 38 | ראיות לסתור ראיות נוספות | [Go](#Seif38) | 7 |
| סעיף 39 | סיכומים | [Go](#Seif39) | 7 |
|  | סימן ג': שמיעת עדים וראיות | [Go](#hed22) | 7 |
| סעיף 40 | חקירת עדים על ידי בעל הדין | [Go](#Seif40) | 7 |
| סעיף 41 | הסדר כשיש נאשמים אחדים | [Go](#Seif41) | 7 |
| סעיף 42 | עד עויין | [Go](#Seif42) | 7 |
| סעיף 43 | זכות חקירה שכנגד במקרים מסויימים | [Go](#Seif43) | 7 |
| סעיף 44 | עובדות שנקבעו בפסק הדין | [Go](#Seif44) | 7 |
| סעיף 45 | זכות חקירה | [Go](#Seif45) | 7 |
| סעיף 46 | מקום גביית עדות | [Go](#Seif46) | 7 |
| סעיף 47 | עדות הנאשם | [Go](#Seif47) | 7 |
| סעיף 48 | חקירת עד | [Go](#Seif48) | 7 |
|  | סימן ד': הכרעת הדין | [Go](#hed23) | 7 |
| סעיף 49 | הכרעת דין בתום בירור | [Go](#Seif49) | 7 |
| סעיף 50 | הרשעה באשמה אחרת | [Go](#Seif50) | 7 |
| סעיף 51 | פסק דין מזכה | [Go](#Seif51) | 7 |
| סעיף 52 | הכרעת דין בכתב ומנומקת | [Go](#Seif52) | 7 |
| סעיף 53 | שימוע הכרעת הדין | [Go](#Seif53) | 8 |
| סעיף 54 | הוצאות הגנה מאוצר המדינה | [Go](#Seif54) | 8 |
|  | סימן ה': גזר הדין | [Go](#med4) | 8 |
| סעיף 55 | ראיות לקביעת מידת העונש | [Go](#Seif55) | 8 |
| סעיף 56 | סיכומים לענין העונש | [Go](#Seif56) | 8 |
| סעיף 57 | גזר הדין | [Go](#Seif57) | 8 |
| סעיף 58 | שימוע גזר הדין | [Go](#Seif58) | 8 |
| סעיף 59 | הודעה על זכות ערעור | [Go](#Seif59) | 8 |
| סעיף 60 | עיכוב ביצוע עונש משמעתי | [Go](#Seif60) | 8 |
|  | פרק חמישי: ערעור על החלטת קברניט או מפקח | [Go](#med5) | 8 |
| סעיף 16 | ערעור לבית הדין | [Go](#Seif61) | 8 |
| סעיף 62 | תוכן הודעות ערעור | [Go](#Seif62) | 8 |
| סעיף 63 | ערעור במברק | [Go](#Seif63) | 8 |
| סעיף 64 | דיון בערעור שלא בנוכחות בעל הדין | [Go](#Seif64) | 9 |
| סעיף 65 | ייצוג הקברניט או המפקח | [Go](#Seif65) | 9 |
| סעיף 66 | חזרה מערעור | [Go](#Seif66) | 9 |
| סעיף 67 | איחוד ערעורים | [Go](#Seif67) | 9 |
| סעיף 68 | תיקון נימוקי הערעור | [Go](#Seif68) | 9 |
| סעיף 69 | נוכחות | [Go](#Seif69) | 9 |
| סעיף 70 | סדר הטענות בערעור | [Go](#Seif70) | 9 |
| סעיף 71 | הרשעה באישום שונה | [Go](#Seif71) | 9 |
| סעיף 72 | דחיית ערעור על אף טענה שנתקבלה | [Go](#Seif72) | 9 |
| סעיף 73 | הקשה לעיכוב עונש משמעתי שהטיל מפקח | [Go](#Seif73) | 9 |
| סעיף 74 | ביטול החלטה בדבר עיכוב ביצוע עונש משמעתי | [Go](#Seif74) | 9 |
|  | פרק שישי: ערעור על החלטת בית הדין | [Go](#med6) | 9 |
| סעיף 75 | ערעור לבית המשפט לימאות | [Go](#Seif75) | 9 |
| סעיף 76 | ערעור שהוברק | [Go](#Seif76) | 9 |
| סעיף 77 | תוכן הודעת הערעור | [Go](#Seif77) | 9 |
| סעיף 78 | העברת פסק הדין לבית המשפט לימאות | [Go](#Seif78) | 9 |
| סעיף 79 | קביעת תאריך שמיעת הערעור | [Go](#Seif79) | 9 |
| סעיף 80 | הערעור ישמע בפני בעלי הדין | [Go](#Seif80) | 10 |
| סעיף 81 | שמיעמ ערעור שלא בפני בעלי הדין | [Go](#Seif81) | 10 |
| סעיף 82 | ביטול דחיית הערעור | [Go](#Seif82) | 10 |
| סעיף 83 | סדרי טענות ואיחוד ערעורים | [Go](#Seif83) | 10 |
| סעיף 84 | קריאת פסק הדין בערעור | [Go](#Seif84) | 10 |
| סעיף 85 | דחיית ערעור | [Go](#Seif85) | 10 |
|  | פרק שביעי: דיון חוזר | [Go](#med7) | 10 |
| סעיף 86 | הגשת בקשה | [Go](#Seif86) | 10 |
| סעיף 87 | תוכן הבקשה וצירופיה | [Go](#Seif87) | 10 |
| סעיף 88 | המצאת העתק מהבקשה לתובע | [Go](#Seif88) | 10 |
| סעיף 89 | איחוד בקשות | [Go](#Seif89) | 10 |
| סעיף 90 | חזרה מבקשה לדיון חוזר | [Go](#Seif90) | 10 |
| סעיף 91 | החלטה בבקשה | [Go](#Seif91) | 10 |
| סעיף 92 | סדרי הדין | [Go](#Seif92) | 10 |
| סעיף 93 | החלטה לאחר שמיעת טענות | [Go](#Seif93) | 10 |
| סעיף 94 | סטיה מדיני ראיות | [Go](#Seif94) | 10 |
| סעיף 95 | דיון ללא שמיעת עדויות | [Go](#Seif95) | 11 |
|  | פרק שמיני: הוראות שונות | [Go](#med8) | 11 |
| סעיף 96 | איסור הפרעה | [Go](#Seif96) | 11 |
| סעיף 97 | החלטות בית הדין | [Go](#Seif97) | 11 |
| סעיף 98 | שינוי בהרכב בית הדין | [Go](#Seif98) | 11 |
| סעיף 99 | פרוטוקול | [Go](#Seif99) | 11 |
| סעיף 100 | רישום החלטות | [Go](#Seif100) | 11 |
| סעיף 101 | המצאת פסק דין | [Go](#Seif101) | 11 |
| סעיף 102 | טעות סופר | [Go](#Seif102) | 11 |
| סעיף 103 | מסירת פרוטוקול | [Go](#Seif103) | 11 |
| סעיף 104 | תיקון פרוטוקול | [Go](#Seif104) | 11 |
| סעיף 105 | ליקויים שאינם פוגמים בדיון | [Go](#Seif105) | 11 |
| סעיף 106 | המצאת מסמכים | [Go](#Seif106) | 11 |
| סעיף 107 | פעולות הסניגור | [Go](#Seif107) | 11 |
| סעיף 108 | המזכיר | [Go](#Seif108) | 11 |
| סעיף 109 | הוצאות חבר בית דין | [Go](#Seif109) | 11 |
| סעיף 110 | איסוף ראיות | [Go](#Seif110) | 12 |
| סעיף 111 | סטיה מהתקנות | [Go](#Seif111) | 12 |
| סעיף 112 | עבירות ועונשין | [Go](#Seif112) | 12 |
| סעיף 113 | תחילה | [Go](#Seif113) | 12 |
| סעיף 114 | השם | [Go](#Seif114) | 12 |
|  | תוספת | [Go](#med9) | 12 |

תקנות הספנות (ימאים) (סדרי דין בבית הדין המשמעתי), תשל"ז-1977[[1]](#footnote-1)\*

בתוקף סמכותי לפי סעיף 190 לחוק הספנות (ימאים), תשל"ג-1973 (להלן – החוק), ולאחר התייעצות עם שר התחבורה, ולפי סעיף 8 לחוק בית המשפט לימאות, תשי"ב-1952, אני מתקין תקנות אלה:

פרק ראשון: פרשנות

1. בתקנות אלה –

הגדרות

"בית הדין" – בית הדין המשמעתי לימאים לפי פרק ט"ז לחוק;

"יושב ראש המותב" – יושב ראש מותב בית הדין שמונה לפי סעיף 136 לחוק;

"העתק מהרישום ביומן הרשמי" – העתק מהרישום ביומן הרשמי לפי סעיף 125 לחוק;

"העתק מהרישום בספר המשמעת" – העתק מהרישום בספר המשמעת לפי סעיף 130 לחוק.

פרק שני: הגשת תובענה

2. תובענה כאמור בסעיף 147 לחוק (להלן – תובענה) תוגש למזכירות בית הדין בארבעה עתקים ובמספר עתקים נוספים כמספר הנאשמים.

הגשת תובענה

3. תובענה תוגש בטופס שבתוספת ותכיל פרטים אלה:

תוכן התובענה

(1) שם הנאשם, וכן גילו ומענו, עד כמה שהם ידועים לתובע;

(2) שם מעבידו של הנאשם שהעסיקו בעת ביצוע עבירת המשמעת אם היה לו מעביד כאמור;

(3) דרגת הסכמתו הימית אם הוא בעל הסמכה או תפקידו בכלי השיט בעת ביצוע העבירה;

(4) תיאור העובדות המהוות את עבירת המשמעת, הנסיבות, המקום והזמן;

(5) ציון הוראות החיקוק שלפיו מואשם הנאשם;

(6) שמות עדי התביעה ומענם.

4. הואשם הנאשם בעבירת משמעת שהיא הרשעה בעבירה שיש עמה קלון שנעברה במילוי תפקידו כימאי או בקשר לכך, יצורף לתובענה הפתק מאושר מפסק הדין הסופי שבו הורשע כאמור.

צירוף פסק דין

5. (א) מותר לצרף לתובענה אחת כמה אישומים, בין אם הם מבוססים על אותן עובדות ובין אם הם מבוססים על עובדות שונות.

צירוף אישומים ונאשמים

(ב) מותר להאשים בתובענה אחת כמה נאשמים בין כשותפים לעבירת המשמעת בין בדרך אחרת.

6. יושב ראש המותב רשאי להורות, לפני תחילת הדיון, על הפרדת אישומים או על הפרדת דינם של נאשמים המואשמים בתובענה אחת.

הפרדה לפני תחילת הדיון

7. בית הדין רשאי, בכל שלב מהשלבים שלפני הכרעת הדין, לצוות על הפרדת הדיון באישום פלוני או בנאשם פלוני שנכלל בתובענה.

הפרדה על ידי בית דין

8. הורה יושב ראש המותב או בית הדין על הפרדת הדיון, יקבע אם תוגש תובענה אחרת בשל האישום שהדיון בו הופרד או נגד נאשם שדיונו הופרד, אם לאו.

תובענה חדשה בהפרדת הדיון

9. לא תיפסל תובענה עקב כל פגם בה, אם לדעת בית הדין אין בדבר חשש לעיוות דינו של הנאשם; אולם רשאי בית הדין לדחות את הדיון למועד אחר ולהורות כפי שימצא לנכון כדי להסיר את החשש.

פגם בתובענה

10. העתק התובענה יומצא לנאשם לפי מענו או באמצעות מעבידו אם הוא בעל כלי השיט.

המצאת תובענה לנאשם

11. הוגשה תובענה רשאי הנאשם לעיין בכל זמן סביר בחומר שבכתב, שבדעת התובע להגישו כראיה.

עיון בחומר הראיות

פרק שלישי: הליכים לפני הדיון

12. (א) הוגשה תובענה לבית הדין ומונה מותב לדון בה ונקבע מקום הדיון ומועד פתיחתו, תומצא על כך הודעה לתובע ולנאשם.

הודעה לתובע ולנאשם

(ב) נאשם זכאי לדרוש שהדיון בתובענה לא ייערך לפני תום עשרים ימים מיום שהומצא לו העתק התובענה.

(ג) על אף דרישת נאשם לפי תקנת משנה (ב), רשאי יושב ראש המותב אם ראה צורך בכך בגלל נסיבות מיוחדות שיפרט בהודעה לבעלי הדין, להורות על עריכת הדיון במועד מוקדם יותר, ובלבד שלא יקדם מארבעים ושמונה שעות מעת המצאת העתק התובענה לנאשם.

(ד) אין בהוראות תקנה זו כדי לגרוע מסמכותו של יושב ראש המותב או בית הדין לדחות את הדיון, מטעמים הנראים לו ובכלל זה על-מנת לאפשר לנאשם להכין את הגנתו.

13. תובע רשאי בהודעה לבית הדין, בכל עת עד לפתיחת הדיון, לתקן תובענה ולהוסיף עליה ולגרוע ממנה; בית הדין ימציא העתק מן ההודעה לנאשם.

תיקון תובענה על ידי התובע

14. בית הדין רשאי בכל שלב מהשלבים שלאחר פתיחת הדיון, לפי בקשת התובע, לתקן תובענה, להוסיף עליה ולגרוע ממנה אלא שאם על ידי כך עשוי הנאשם להיות מקופח בהגנתו – יתן לו הזדמנות סבירה להשמיע את טענותיו, ותיקון לפי תקנה זו יעשה בגוף התובענה או יירשם בפרוטוקול.

תיקון תובענה על ידי בית הדין

15. תובע רשאי בכל עת לאחר התחלת הדיון ולפני מתן הכרעת הדין, לגבי כל הנאשמים או לגבי חלקם –

חזרה מתובענה והחלפת אישום

(1) לחזור בו מתובענה או מאישום שבה;

(2) ברשות בית הדין להחליף אישום.

16. חזר בו התובע מתובענה או מאישום שבה לפני תשובת הנאשם לאישומים, ימחק בית הדין את התובענה או האישום שממנו חזר בו התובע; חזר בו לאחר מכן, יזכה בית הדין את הנאשם מאותה תובענה או אישום.

תוצאות ביטול התובענה

17. כל עוד לא הוחל בגביית ראיות, רשאי בית הדין לדחות מפעם לפעם את מועד תחילת הדיון או המשכו, כפי הצורך; הוחל בגביית הראיות, ימשיך ברציפות יום יום עד גמירא, זולת אם ראה, מטעמים שיירשמו, כי אין כל אפשרות לנהוג כך.

רציפות הדיון

פרק רביעי: הליכי הדיון

סימן א': פתיחת הדיון

18. (א) לא הופיעו, בפתיחת הדיון או בהמשכו, נאשם או תובע שהוזמנו, רשאי בית הדין לדחות את הדיון למועד אחר, ואם לדעת בית הדין לא היה הצדק סביר לאי הופעתו – רשאי בית הדין להמשיך בדיון בהעדרו.

פתיחת הדיון

(ב) התנהל דיון בהעדר הנאשם או התובע, רשאי יושב ראש המותב בכל עת, ולא יאוחר מתום 15 יום מיום מתן פסק הדין, לבטל את ההליך שהתקיים בהעדרם אם הוכח ליושב ראש כי היה הצדק סביר להעדרות.

19. (א) בפתיחת הדיון רשאי הנאשם להתנגד לחבר בית הדין ובית הדין יחליט בהתנגדות.

התנגדות לחבר בית הדין

(ב) לא ידון בית הדין בהתנגדות לחבר בית הדין לאחר שהוקראה התובענה, אלא אם שוכנע כי העובדות המשמשות יסוד לטענת ההתנגדות לא היו ידועות לטוען בשלב קודם של הדיון, וכי טען את טענתו מיד כשהגיעו העובדות האמורות לידיעתו.

20. מיד לאחר פתיחת הדיון יקרא יושב ראש המותב את התובענה או יורה על הקראתה על ידי אחר.

הקראת התובענה

21. נראה ליושב ראש המותב כי הנאשם לא הבין את התובענה, יסביר לו את תכנה או יורה להסביר לו את תכנה בשפה המובנת לו.

הסברת התובענה

22. לאחר קריאת התובענה רשאי הנאשם או בא כוחו לטעון טענות מקדמיות.

טענות מקדמיות

23. נטענה טענה מקדמית, יחליט בה בית הדין לאחר שנתן לתובע הזדמנות להשיג עליה, אולם רשאי הוא לדחותה בלעדי זאת; כן רשאי בית הדין להשהות את מתן החלטתו בטענה מקדמית עד לשלב אחר של הדיון; נתקבלה טענה מקדמית, רשאי בית הדין לתקן את התובענה או למחקה.

דיון בטענה מקדמית

24. לא טען הנאשם או בא כוחו בשלב זה טענה הקדמית, אין בכך כדי למנעו מלטעון אותה בכל שלב אחר של הדיון; אולם לגבי טענה מקדמית של חוסר סמכות, פגם או פסול בתובענה, או שאין התובענה מגלה עבירה, אין הוא רשאי לעשות כן אלא ברשות בית הדין.

טענות מקדמיות בשלב מאוחר

25. לא בוטלה התובענה עקב טענה מקדמית, יישאל הנאשם אם הוא מודה באשמה או בעובדות או הוא כופר בהן.

תשובת הנאשם לתובענה

26. לא השיב הנאשם לשאלה שנשאל לפי תקנה 25 רואים אותו כאילו כפר באשמה.

חוסר תשובה – כפירה

27. ברשות בית הדין רשאי הנאשם, בכל שלב של הדיון עד להכרעת הדין, לחזור בו מתשובתו שהשיב לפי תקנה 25.

שינוי התשובה

28. אשמה או עובדות שבהן הודה הנאשם בפני בית הדין יראו אותן כמוכחות, זולת אם החליט בית הדין שלא לראותן כך.

תוצאות של הודאה

29. (א) כפר הנאשם בעובדה הנטענת בתובענה, או שהודה בה ובית-הדין החליט שלא לראותה כמוכחת, יודיע לבית הדין מהי גרסתו באותו ענין.

תוצאות כפירה

(ב) בית הדין רשאי בהכרעת הדין, בדבר חיוב הנאשם או זיכויו, ולענין גזר הדין, להביא בחשבון את העובדה שהנאשם סירב למסור גירסתו בענין, או שקיימת סתירה בין גירסתו לבין הגירסה העולה מראיות הנאשם; הוראה זו אינה באה לגרוע מסמכות בית הדין להביא בחשבון לענין זה עובדות אחרות.

30. בשלב תשובת הנאשם, רשאי בית הדין והתובע ברשות בית הדין, לשאול את הנאשם שאלות להבהרת טענותיו או סתירות בהן בלבד, אך לא יחקור אותו עליהן.

הבהרת טענות הנאשם

31. צורפו בתובענה אחת נאשמים אחדים וחלק מהם הודה בכל האישומים או שרואים אותם כמוכחים לגביהם, רשאי בית הדין להרשיעם מיד וליתן את גזר הדין או להשהות את ההרשעה ומתן גזר הדין עד להכרעת דינם של יתר הנאשמים.

הודיה של חלק מהנאשמים

סימן ב': פרשת התביעה וההגנה

32. אם לאחר תשובת הנאשם מוטלת על התביעה חובת הוכחה, יפתח התובע בהבאת ראיות לאישומים בהם כפר הנאשם, אולם רשאי הוא, לפני שיביא ראיותיו, לומר דברי פתיחה לתובענה.

פרשת התביעה

33. עם סיום פרשת התביעה רשאי הנאשם או בא כוחו לטעון כי האשמה לא הוכחה אף לכאורה והתובע רשאי להשיב על הטענה; קיבל בית הדין את טענת הנאשם – יזכהו מן האשמה.

טענת חוסר אשמה

34. סיים התובע הבאת ראיותיו ולא זוכה הנאשם מכח טענה כאמור בתקנה 33, רשאי הנאשם להביא ראיותיו ורשאי הוא לפני שיביא ראיותיו לומר דברי פתיחה.

פרשת ההגנה

35. רצה הנאשם למסור עדות או הודעה יעשה כן בתחילת פרשת הגנתו, אולם רשאי בית הדין להרשותו למסור הודעה ועדות בשלב אחר.

המועד למסירת עדות על ידי הנאשם

36. בית הדין רשאי לשמוע עד שהזמין מטעמו ואפילו כבר נשמעה עדותו ולהורות על הבאת כל ראיה אחרת.

ראיות מטעם בית הדין

37. בית הדין רשאי להרשות לבעלי הדין להביא ראיות לסתור נקודות שנתעוררו בראיות בעל הדין שכנגד או של בית הדין ואשר בעל הדין המבקש לא יכול היה לצפותן מראש, או להרשות לתובע להוכיח עובדות שהנאשם חזר מהודאתו בהן לאחר סיום פרשת התביעה.

ראיות נוספות

38. הביא בעל הדין ראיות נוספות, רשאי בעל הדין שכנגד או בא כוחו, להביא ראיות לסתור אותן.

ראיות לסתור ראיות נוספות

39. בתום שמיעת הראיות, או אם לא היה צורך בכך לאור תשובת הנאשם, רשאי התובע, ואחריו הנאשם, להשמיע את סיכומיהם לענין האשמה.

סיכומים

סימן ג': שמיעת עדים וראיות

40. אם לא הורה בית הדין על סדר אחר, ייחקר עד תחילה על ידי בעל הדין שביקש את שמיעת עדותו; אחריו רשאי בעל הדין שכנגד לחקור את העד חקירה שכנגד ואחריו רשאי בעל הדין שביקש את שמיעת העד, לחזור ולחקרו חקירה חוזרת.

חקירת עדים על ידי בעל הדין

41. נכללו בתובענה אחת נאשמים אחרים, יקבע בית הדין את סדרי חקירת העדים והסיכומים.

הסדר כשיש נאשמים אחדים

42. קבע בית הדין כי עד שנקרא על ידי בעל דין הוא עד עויין לאותו בעל דין – בין מפני שמסר בבית הדין עדות הסותרת עדותו בפני חוקר או רשות חוקרת אחרת ובין מטעם אחר – רשאי הוא להרשות לבעל הדין לחקור את העד בחקירה הראשית כאילו היתה חקירה שכנגד ולקבוע סדר חקירתו על ידי בעלי הדין האחרים.

עד עויין

43. היה לבית הדין יסוד להניח כי עדו של אחד הנאשמים יעיד לרעת נאשם אחר, רשאי הוא להרשות לנאשם האחר, אם לא חקר את העד חקירה ראשית, לחקרו חקירה שכנגד לפני התובע.

זכות חקירה שכנגד במקרים מסויימים

44. (א) עובדה שנקבעה בפסק דין שהרשיע את הנאשם בבית המשפט או בבית הדין, רשאי בית הדין לראותה כמוכחת לכאורה, אם הוגש לו העתק מאושר על פסק הדין שבו נקבעה אותה עובדה.

עובדות שנקבעו בפסק הדין

(ב) הנאשם לא יהא רשאי להביא ראיה לסתור אותה עובדה, אלא ברשות בית הדין מטעמים שיירשמו וכדי למנוע עיוות דין.

45. (א) בית הדין רשאי לחקור עד בכל שלב משלבי מתן עדותו ולערוך עימות עדים.

זכות חקירה

(ב) נקרא עד להעיד מטעם בית הדין, תינתן לבעלי הדין הזדמנות לחוקרו חקירה שכנגד בסדר שיקבע בית הדין.

46. בית הדין רשאי לגבות עדות בכל מקום שימצא לנכון וכן לבקר בכל מקום כדי לברר עובדות הנוגעות לאשמה ובלבד שהתובע והנאשם הוזמנו כדין למקום גביית העדות או בירור העובדות כאמור.

מקום גביית עדות

47. הנאשם רשאי להעיד בעצמו ואם עשה כן דינו, לענין חקירתו, כדין כל עד אחר.

עדות הנאשם

48. בחקירת עד בבית הדין, לא ירשה בית הדין חקירה אשר לדעת בית הדין אינה לענין ואינה הוגנת ובפרט לא ירשה בית הדין חקירה שיש בה משום עלבון, הפחדה, התעיה או ביוש או שאינם לענין ואינם הוגנים.

חקירת עד

סימן ד': הכרעת הדין

49. בתום בירור האשמה ועל סמך הראיות שהובאו בפניו, יחליט בית הדין אם יש להרשיע את הנאשם או לזכותו; החלטה זו תיקרא הכרעת דין.

הכרעת דין בתום בירור

50. בית הדין רשאי להרשיע נאשם בעבירה שאשמתו בה נתגלתה מן העובדות שהוכחו לפניו, אף אם עובדות אלה לא נטענו בכתב האישום, ובלבד שניתנה לנאשם הזדמנות סבירה להתגונן.

הרשעה באשמה אחרת

51. זוכה הנאשם, תהא הכרעה זו פסק דין.

פסק דין מזכה

52. הכרעת הדין תהיה מנומקת ובכתב, ודעת מיעוט תצויין בהכרעת הדין וכן תמצית נימוקיה; אולם אם בתום בירור האשמה וכל עוד בית הדין יושב בדין, החליט בית הדין על זיכוי הנאשם מאשמה, רשאי הוא להודיע על זיכוי בעל פה וללא נימוקים ולהמציא את נימוקי הזיכוי בכתב לבעלי הדין במועד אחר; החליט בית הדין במועד מאוחר יותר על זיכוי הנאשם, רשאי הוא להמציא את הכרעת הדין ונימוקיה בכתב לבעלי הדין.

הכרעת דין בכתב ומנומקת

53. הכרעת דין או נימוקים שלא הומצאו בכתב כאמור בתקנה 52, ייקראו בפני בעלי הדין שהתייצבו; נעדרו חלק מבעלי הדין או כולם והורשע הנאשם, רשאי בית הדין להמשיך בדיון אף ללא שימוע.

שימוע הכרעת הדין

54. בקשה לתשלום הוצאות ההגנה לפי סעיפים 162 או 163 לחוק תוגש לבית הדין מיד לאחר קריאת הכרעת הדין ואם לא נקראה בפני הנאשם - תוך שבעה ימים לאחר המצאתה לנאשם.

הוצאות הגנה מאוצר המדינה

סימן ה': גזר הדין

55. הורשע הנאשם, רשאי התובע תחילה ולאחריו הנאשם להביא ראיות שיש בהן ענין לקביעת העונש.

ראיות לקביעת מידת העונש

56. בתום הבאת הראיות רשאי התובע ואחריו הנאשם להשמיע את סיכומיהם לענין ענישתו של הנאשם.

סיכומים לענין העונש

57. בתום ההליכים לפי תקנות 55 ו-56 יקבע בית הדין את ענשי המשמעת שהוא גוזר לנאשם בגזר הדין, שיצורף להכרעת הדין ושניהם יהוו את פסק הדין.

גזר הדין

58. בית הדין יקרא את גזר הדין בפני בעלי הדין שהתייצבו; לא התייצבו בעלי הדין יצורף גזר הדין לפרוטוקול ללא שימוע.

שימוע גזר הדין

59. בתום שימוע גזר הדין יסביר בית הדין לנאשם – אם הוא נוכח – את זכותו לפי סעיף 171 לחוק לערער על החלטת בית הדין תוך שלושים יום, ואם ניתן גזר הדין שלא בפניו – יציין בית הדין בגזר הדין את זכותו של הנאשם לערער על פסק הדין תוך שלושים יום מיום שהומצא פסק הדין לידו או לידי בא כוחו.

הודעה על זכות ערעור

60. (א) נאשם שהורשע והוטל עליו עונש משמעתי, רשאי לבקש עיכוב ביצוע העונש המשמעתי עד לשמיעת ערעורו.

עיכוב ביצוע עונש משמעתי

(ב) בקשה כאמור בתקנת משנה (א), תוגש מיד לאחר הקראת גזר הדין אם הוקרא בפני הנאשם, ולא יאוחר מתום עשרה ימים מיום שהגיע גזר הדין לידיעת הנאשם אם הוקרא שלא בפניו.

(ג) לא הגיש הנאשם ערעור על פסק הדין של בית הדין תוך המועד שנקבע בתקנות אלה, בטלה מאליה ההחלטה בדבר עיכוב ביצוע עונש משמעתי.

פרק חמישי: ערעור על החלטת קברניט או מפקח

16. ערעור לבית הדין לפי סעיף 167 לחוק (להלן בפרק זה – ערעור) יוגש בהודעה בכתב בארבעה עתקים למזכירות בית הדין, תוך שלושים יום מיום שניתנה ההחלטה על ידי הקברניט או המפקח, אם ניתנה בפני הנידון או מיום שהומצאה לו החלטת הקברניט או המפקח, אם ניתנה שלא בפניו: התובע יגיש את הערעור כאמור תוך שלושים יום מיום שהומצאה לו החלטת הקברניט או המפקח.

ערעור לבית הדין

62. הודעת הערעור תכיל את –

תוכן הודעות ערעור

(1) שם המערער;

(2) שם המשיב;

(3) העתק מרישום ביומן הרשמי והעתק מרישום המשמעת, הכל לפי המקרה, והמתייחס לאשמה, לדיון ולהרשעה שהם נשוא הערעור;

(4) נימוקי הערעור;

(5) הודעת המערער אם הוא מבקש שהדיון בערעור יתנהל בפניו או שלא בפניו.

63. (א) נידון רשאי להגיש הודעת ערעור במברק ובלבד שתכיל את הפרטים לפי פסקאות (1), (2), (4) ו-(5) שבתקנה 62 ושיגיש את ההעתק האמור בתקנה 62(3) תוך שלושים יום מיום שליחת המברק.

ערעור במברק

(ב) לפני שמיעת ערעור שהודעה עליו נשלחה במברק, יאשר המערער בחתימתו את הודעת הערעור.

64. ביקש המערער שהדיון יתנהל שלא בפניו, יגיש המשיב את תשובתו לערעור בכתב, תוך שלושים יום מיום שהומצא לו העתק מהודעת הערעור, והדיון יתנהל שלא בפני המערער והמשיב, זולת אם הורה בית הדין אחרת מטעמים מיוחדים.

דיון בערעור שלא בנוכחות בעל הדין

65. התובע ייצג בערעור של הנידון את הקברניט או המפקח, הכל לפי המקרה.

ייצוג הקברניט או המפקח

66. המערער רשאי לחזור בו מערעורו בהודעה לאב בית הדין; לאחר התחלת הדיון רשאי הוא לחזור בו מערעורו ברשות יושב ראש המותב.

חזרה מערעור

67. הוגשו ערעורים על החלטת הקברניט או המפקח על ידי יותר מבעל דין אחד באותו ענין, רשאי בית הדין לאחד את השמיעה בהם.

איחוד ערעורים

68. בעל דין רשאי לתקן נימוקי ערעורו בכל שלב לפני התחלת הדיון, ולאחר מכן ברשות בית הדין בלבד.

תיקון נימוקי הערעור

69. ביקש המערער כי הדיון יתנהל בפניו, יתנהל הדיון בפני המערער והמשיב, אולם אם הוזמן בעל דין ולא התייצב ללא הצדק סביר, רשאי בית הדין לדון בערעורו שלא בפניו.

נוכחות

70. בערעור יטען תחילה המערער ואחריו המשיב; באיחוד ערעורם של נאשם ותובע, יטען תחילה הנאשם ואחריו התובע זולת אם הורה בית הדין אחרת; באיחוד ערעוריהם של מספר נאשמים, יקבע בית הדין את סדר הטענות ביניהם ויכול בית הדין להרשות לכל אחד מבעלי הדין להוסיף לטעון או להשיב על טענות בעל הדין האחר.

סדר הטענות בערעור

71. בית הדין רשאי להרשיע נאשם בעבירה שונה מזו שהורשע בה על-ידי הקברניט או המפקח, ובלבד שאשמתו בה מתגלת מן הראיות וניתנה לו הזדמנות להתגונן.

הרשעה באישום שונה

72. בית הדין רשאי לדחות ערעור אף אם קיבל טענה מהטענות שנטענו בו, אם הוא סבור כי לא נגרם עיוות דין למערער.

דחיית ערעור על אף טענה שנתקבלה

73. (א) נידון המבקש עיכוב ביצוע של עונש משמעתי שנגזר לו על-ידי מפקח עד שמיעת ערעורו, יגיש בקשה לאב בית הדין בארבעה עתקים.

הקשה לעיכוב עונש משמעתי שהטיל מפקח

(ב) על פי הוראת אב בית הדין יומצא העתק מהבקשה לתובע והאחרון רשאי להשיב לבקשה, בכתב, תוך שבעה ימים מהיום שהומצא לו העתק ממנה, והעתק מתשובתו יומצא לנידון.

74. לא הוגש ערעור על החלטת המפקח תוך המועד שנקבע בתקנות אלה, בטלה מאליה כל החלטה בדבר עיכוב ביצוע עונש משמעתי שהטיל המפקח.

ביטול החלטה בדבר עיכוב ביצוע עונש משמעתי

פרק שישי: ערעור על החלטת בית הדין

75. ערעור לבית המשפט לימאות לפי סעיף 171 לחוק יוגש למזכירות בית הדין בהודעה בכתב, בחתימת המערער, תוך שלושים יום מיום שהוקרא פסק הדין בנוכחותו, ואם ניתן בהעדרו או אם הומצאו נימוקי הזיכוי בנפרד, תוך שלושים יום מיום שהומצאו למערער פסק הדין או הנימוקים.

ערעור לבית המשפט לימאות

76. הודעת ערעור שהוגשה במברק, דינה כהודעת ערעור שהוגשה לפי תקנה 75, ובלבד שהמברק או העתק ממנו יאושר בחתימת המערער לפני שהתחילו בשמיעת הערעור.

ערעור שהוברק

77. הודעת הערעור תכיל את –

תוכן הודעת הערעור

(1) שם המערער;

(2) שם המשיב;

(3) נימוקי הערעור;

(4) פסק הדין שמערערים עליו, ללא נימוקיו, ומועד נתינתו.

78. הוגש ערעור, תעביר מזכירות בית הדין את פסק הדין ואת פרוטוקול הדיונים בבית הדין, לרבות המוצגים שהוגשו לבית המשפט לימאות, בדואר רשום או באמצעות שליח.

העברת פסק הדין לבית המשפט לימאות

79. הועברו המסמכים שיש להעבירם לפי תקנה 78 לבית המשפט לימאות, יקבע האחרון מועד ומקום לשמיעת הערעור.

קביעת תאריך שמיעת הערעור

80. שמיעת הערעור תהיה בפני בעלי הדין; אם לא התייצב אחד מהם, רשאי בית המשפט לימאות לשמוע את הערעור שלא בפניו, אך אם המערער הוא שלא התייצב, רשאי בית המשפט לדחות את הערעור מטעם זה בלבד.

הערעור ישמע בפני בעלי הדין

81. על פי בקשת בעל דין רשאי בית המשפט לימאות בהסכמת יתר בעלי הדין לדון בערעור פלא בפני בעל הדין; החליט בית המשפט לדון כך, יקבע למשיב מועד להגשת תשובתו בכתב, ולאחר תום המועד רשאי הוא לדון בערעור ולפסוק בו לפי החומר שהובא לפניו בכתב בלבד ללא שמיעת בעלי הדין.

שמיעמ ערעור שלא בפני בעלי הדין

82. (א) נדחה ערעור לפי תקנה 80 בשל העדר המערער והוכח לבית המשפט לימאות כי ההעדרות היתה בשל הצדק סביר, רשאי בית המשפט על פי בקשת המערער לבטל את הדחיה ולשוב ולשמוע את הערעור.

ביטול דחיית הערעור

(ב) בקשה לפי תקנה זו תוגש תוך שלושים יום מיום שהומצאה למערער הודעה על החלטת הדחיה.

83. (א) בערעור יישמעו תחילה טענות המערער ואחריהן תשובת המשיב ולבסוף התשובה החוזרת של המערער.

סדרי טענות ואיחוד ערעורים

(ב) הוגשו ערעורים על ידי מספר נידונים באותו ענין, רשאי בית המשפט לימאות לאחד את הערעורים ולשמעם כאחד.

(ג) הוגש ערעור גם על ידי הנידון וגם על ידי התובע, יאוחדו ערעורים וסדר שמיעת הטענות יהיה לפי הסדר הקבוע בערעורו של נידון.

84. פסק הדין בערעור ייקרא בפומבי בפני בעלי הדין, או שלא בפניהם לאחר שהוזמנו.

קריאת פסק הדין בערעור

85. בית המשפט לימאות רשאי לדחות את הערעור אף אם קיבל טענה מהטענות שנטענו בו, אם שוכנע כי לא נגרם עיוות דין למערער.

דחיית ערעור

פרק שביעי: דיון חוזר

86. בקשה לקיים דיון חוזר לפי סעיף 173 לחוק (להלן בפרק זה - הבקשה) תוגש בכתב לאב בית הדין בארבעה עתקים.

הגשת בקשה

87. הבקשה תכיל –

תוכן הבקשה וצירופיה

(1) שם המבקש;

(2) מספר תיק בית הדין שבו נדון המבקש;

(3) נימוקי הבקשה;

(4) העתק מאושר מפסק הדין אליו מתייחס המבקש.

88. העתק מבקשה לדיון חוזר תומצא לתובע.

המצאת העתק מהבקשה לתובע

89. הוגשו בקשות אחדות לדיון חוזר באותו ענין, רשאי אב בית הדין להחליט על איחוד הדיון באותן בקשות.

איחוד בקשות

90. מגיש בקשה לדיון חוזר (להלן בפרק זה – המבקש) רשאי לחזור בו מבקשתו בכל שלב של הדיון בה עד למתן החלטה עליה.

חזרה מבקשה לדיון חוזר

91. אב בית הדין יחליט בבקשה לפי המסמכים שהוגשו לו והוא רשאי לדרוש מבעלי הדין פרטים נוספים.

החלטה בבקשה

92. בכפוף לאמור בתקנות 93, 94 ו-95 יחולו בדיון חוזר סדרי הדין הנהוגים בדיון על פי תובענה; בית הדין ידון בדבר כאילו הנדון מואשם בפניו בתובענה שהוגשה נגדו בראשונה.

סדרי הדין

93. בית הדין יתן את החלטתו לאחר שאיפשר לבעלי הדין להשמיע טענותיהם, להביא ראיות ולחקור עדים שהתייצבו לפני בית הדין, הכל בסדר שיקבע בית הדין.

החלטה לאחר שמיעת טענות

94. בדיון חוזר רשאי בית הדין לקבל כראיה עדות שנגבתה ונרשמה בבית הדין בדיון ראשון.

סטיה מדיני ראיות

95. בית הדין רשאי במשפט חוזר לדון בלי לשמוע עדויות נוספות אלא על סמך הבקשה והמסמכים שהוגשו לאב בית הדין לפי תקנה 87, ופרוטוקול הדיון במשפט הראשון.

דיון ללא שמיעת עדויות

פרק שמיני: הוראות שונות

96. המפריע לדיוני בית הדין לעיני בית הדין או סמוך למקום הדיון, רשאי בית הדין להורות על הרחקתו.

איסור הפרעה

97. בית הדין יחליט ברוב דעות; לא היה רוב דעות לגבי סוג עונש המשמעת או מידתו, רואים חבר בית הדין שהציע את סוג העונש או את מידת העונש החמורים ביותר לפי הסדר שהענשים מנויים בסעיף 149(א) לחוק כאילו הצטרף לדעתו של חבר בית הדין שהציע את ההצעה הקרובה ביותר להצעתו.

החלטות בית הדין

98. (א) נבצר מאחד מחברי בית הדין להמשיך בדיון או לסיים אותו, יקבע אב בית הדין חבר אחר במקומו; על קביעת החבר האחר יחולו הוראות תקנה 19; בית הדין בהרכבו החדש רשאי להמשיך בדיון מהשלב שאליו הגיע לפני שינוי ההרכב.

שינוי בהרכב בית הדין

(ב) על אף האמור בתקנת משנה (א) מותר לקרוא הכרעת דין או גזר הדין שנחתמו בידי כל חברי בית הדין, אף אם נבצר מאחד או משניים מחברי בית הדין להיות נוכחים בשעת השימוע.

99. מהלך הדיון בכל הליך לפני בית הדין יירשם בדרך שיורה אב בית הדין (להלן – הפרוטוקול).

פרוטוקול

100. כל החלטה של בית הדין תירשם בפרוטוקול; הכרעת הדין, גזר הדין וכן החלטות לפי סעיפים 155, 159, 160, 162, 163, 176 ו-178(ג) לחוק ייחתמו בידי חברי בית הדין ויצויין בהם תאריך חתימתם; נבצר מחבר בית הדין לחתום, ירשום יושב ראש מותב בית הדין את הסיבה לדבר ויחתום על כך.

רישום החלטות

101. העתק מהכרעת הדין, ואם הורשע הנאשם גם העתק מגזר הדין, יומצא לבעלי הדין.

המצאת פסק דין

102. רשאי בית הדין, ומשנסתיים הדיון בפניו – אב בית הדין, על פי בקשת בעל הדין או חבר בית הדין או מיזמתו לתקן כל טעות סופר בהחלטה של בית הדין או לתקן שגיאות שנפלו בה מתוך פליטת קולמוס או השמטה מקרית; נעשה התיקון על פי בקשת חבר בית הדין או מיוזמת אב בית הדין כשנסתיים הדיון – יובא התיקון לידיעת בעלי הדין.

טעות סופר

103. העתק מהפרוטוקול יומצא לפי בקשתם לתובע ולנאשם אלא אם החליט יושב ראש מותב בית הדין החלטה אחרת לגבי כל הפרוטוקול או חלק ממנו.

מסירת פרוטוקול

104. כל צד רשאי לבקש מבית הדין, בפני הצד השני, לתקן רישום בפרוטוקול כדי להעמידו על דיוקו.

תיקון פרוטוקול

105. ליקוי שאיננו מהותי בעריכתו של מסמך הנערך לפי החוק או לפי תקנות אלה, אין בו כדי לפגום בתקפם של ההליכים על פיו, אולם אם נראה לבית הדין כי יש בדבר חשש לעיוות דינו של הנאשם, רשאי הוא לדחות את הדיון למועד אחר, או להורות הוראה אחרת כדי להסיר את החשש.

ליקויים שאינם פוגמים בדיון

106. כל מסמך שיש להמציא לפי תקנות אלה, למעט המצאה לבית הדין, תהיה הרשאתו ביד או בדואר רשום לפי מען המגורים או בדרך אחרת שאישר יושב ראש מותב בית הדין או אב בית הדין.

המצאת מסמכים

107. כל פעולה שהנאשם רשאי או חייב לעשותה לפי תקנות אלה, חוץ מהודיה באשמה, רשאי לעשותה במקומו בא כוחו.

פעולות הסניגור

108. אב בית הדין ימנה מזכיר לבית הדין; מתפקידיו יהיה לעזור לבית-הדין ברישום הפרוטוקול, במשלוח מסמכים, המצאתם וקבלתם ולעשות פעולות אחרות, לפי הוראות אב בית הדין או יושב ראש המותב.

המזכיר

109. חבר מותב בית הדין שאינו עובד המדינה זכאי לקבל מאוצר המדינה הוצאות ושכר בטלה כדלקמן:

הוצאות חבר בית דין

תק' תשמ"ו-1985

(1) שכר כשכר המשתלם לנציגי ציבור בבית הדין הארצי לעבודה לפי תקנות בית הדין לעבודה (תשלום לנציגי ציבור), תשל"ח-1978;

(2) הוצאות לפי התוספת השניה לתקנות סדר הדין האזרחי, תשמ"ד-1984.

מיום 1.10.1985

**תק' תשמ"ו-1985**

[ק"ת תשמ"ו מס' 4860](http://www.nevo.co.il/Law_word/law06/TAK-4860.pdf) מיום 1.10.1985 עמ' 18

**החלפת תקנה 109**

הנוסח הקודם:

~~109. חבר מותב בית הדין שאינו עובד המדינה, זכאי לקבל מאוצר המדינה שכר טירחה של 60 לירות בעד כל יום השתתפות בישיבות בית הדין וכן הוצאות כלכלה, לינה ונסיעה ברכב ציבורי בשיעורים ולפי הכללים החלים על עובד המדינה לפי תקנון שירות המדינה~~

110. בית הדין מוסמך לאסוף ראיות לשם הפעלת סמכויותיו.

איסוף ראיות

111. בית הדין רשאי, בהסכמת בעלי הדין, לסטות מהוראה שבתקנות אלה, ואם הוא ראה שהדבר דרוש לצרכי החשת הדיון וייעולו ושאין בדבר משום עיוות דין, רשאי הוא לעשות כן אף אם לא הסכימו בעלי הדין לסטיה.

סטיה מהתקנות

112. אלה ייאשמו בעבירה ודינם מאסר ששה חדשים או קנס 5,000 לירות:

עבירות ועונשין

(1) מי שהוזמן להופיע לפני בית הדין ולא הופיע בלא הצדק סביר או הופיע ועזב ללא רשות בטרם מסר עדותו;

(2) מי שנדרש להמציא מסמך או מוצג אחר ולא עשה זאת;

(3) מי שנדרש כדין להשיב על שאלה ולא השיב עליה או השיב ביודעין תשובה מתחמקת או בלתי נכונה.

113. תחילתן של תקנות אלה ביום השלושים לאחר פרסומן.

תחילה

114. לתקנות אלה ייקרא "תקנות הספנות (סדרי דין בבית הדין המשמעתי), תשל"ז-1977".

השם

תוספת

(תקנה 3)

[[טופס תובענה](HTTP://WWW.NEVO.CO.IL/TFASIM/טפסים%20משפטיים/תשתיות/נמלים/ימאים/משמעת/טופס%20תובענה.DOC)]

ח' באייר תשל"ז (26 באפריל 1977) חיים י' צדוק

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ז מס' 3723](http://www.nevo.co.il/Law_word/law06/TAK-3723.pdf) מיים 9.6.1977, עמ' 1908.

   תוקנו [ק"ת תשמ"ו מס' 4860](http://www.nevo.co.il/Law_word/law06/TAK-4860.pdf) מיום 29.9.1985 עמ' 18 – תק' תשמ"ו-1985; תחילתן ביום 1.10.1985. [↑](#footnote-ref-1)