תקנות העדות הדתיות (ארגונן) (בחירות רבני עיר), תשכ"ו-1965

מעמד אישי ומשפחה – עדות דתיות

רשויות ומשפט מנהלי – רבנות ושירותי דת – רבני עיר

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שינוי בשיטת הבחירות | [Go](#Seif2) | 2 |
| סעיף 3 | הרכב עדתי | [Go](#Seif3) | 2 |
| סעיף 4 | מספר רבני עיר ת"ט תשכ"ו 1965 | [Go](#Seif4) | 2 |
| סעיף 5 | כשירות | [Go](#Seif5) | 2 |
| סעיף 6 | תחולה | [Go](#Seif6) | 2 |
| סעיף 7 | השם | [Go](#Seif7) | 2 |

תקנות העדות הדתיות (ארגונן) (בחירות רבני עיר), תשכ"ו-1965[[1]](#footnote-1)\*

בתוקף סמכותי לפי סעיף 2 לפקודת העדות הדתיות (ארגונן), והסעיפים 14(א) ו-2(ד) לפקודת סדרי השלטון והמשפט, תש"ח-1948, אני מתקין תקנות אלה:

1. בתקנות אלה –

הגדרות

"תקנות הבחירות" – הפרק "בחירות לשכות הרבנות ורבני הקהילות" שבתקנות הקובעות את שיטת הבחירות או המינויים של מועצת הרבנות הראשית, לשכות הרבנות ורבני הקהילות, שפורסמו בעתון הרשמי 1936, תוס' 2 מס' 582, עמ' 198;

"מועצה דתית" – כמשמעותה בחוק תקציבי השירותים הדתיים היהודיים, תש"ט-1949;

"רב עיר" – רב של ישוב שהוא עיריה או מועצה מקומית (רב מקומי);

"ספרדי" – ספרדי, תימני ובן עדות המזרח.

2. בחירות של רב עיר יתקיימו לפי תקנות הבחירות בשינויים ובתיאומים אלה:

שינוי בשיטת הבחירות

(1) כל מקום בתקנות הבחירות שמדובר בו ב"הנהלת הועד הלאומי" רואים כאילו מדובר בו בשר הדתות;

(2) כל מקום בתקנות הבחירות שמדובר בו ב"ועד הקהילה" או ב"לשכת הרבנות וועד הקהליה" רואים כאילו מדובר בו בנציגי המועצה הדתית ונציגי מועצת הרשות המקומית במספר זוגי שווה לכל גוף; המספר ייקבע לפי הסכם בין שני הגופים, ובאין הסכם – לפי הכרעת שר הדתות;

(3) מספר באי הכוח של בתי הכנסת הגדולים יהיה כמספר שנקבע לפי פסקה (2) לנציגי אחד משני הגופים האמורים בה;

(4) כל מקום בתקנות הבחירות שמדובר בו ב"רב הקהילה" או "הרב של הקהילה" או "הרב" רואים כאילו מדובר בו ברב העיר.

3. מחצית מספר נציגי המועצה הדתית באסיפה הבוחרת יהיו אשכנזים ומחצית מספרם יהיו ספרדים, והוא הדין בנציגי מועצת הרשות המקומית; בקביעת בתי הכנסת הגדולים ובקציבת באי כוחו של כל אחד מהם ידאגו נציגי המועצה הדתית ונציגי מועצת הרשות המקומית לכך שגם מבין באי כוח בתי הכנסת הגדולים יהיו מחציתם אשכנזים ומחציתם ספרדים.

הרכב עדתי

4. בישוב אחד יהיו רב עיר אחד, אולם אם עלה מספר תושבי הישוב על 5400 ובהם היו שליש או יותר אשכנזים או שהיו שליש או יותר ספרדים, יהיו בו שני רבני עיר, אחד אשכנזי ואחד ספרדי, אם דרשו זאת רוב החברים האשכנזים או רוב החברים הספרדים שבאסיפה הבוחרת, הכל לפי הענין.

מספר רבני עיר

ת"ט תשכ"ו-1965

מיום 8.10.1965

**ת"ט תשכ"ו-1965**

[ק"ת תשכ"ו מס' 1782](http://www.nevo.co.il/Law_word/law06/TAK-1782.pdf) מיום 8.10.1965 עמ' 61

4. בישוב אחד יהיו רב עיר אחד, אולם אם עלה מספר תושבי הישוב על 5400 ~~ובהם היו שליש או יותר ספרדים~~ ובהם היו שליש או יותר אשכנזים או שהיו שליש או יותר ספרדים, יהיו בו שני רבני עיר, אחד אשכנזי ואחד ספרדי, אם דרשו זאת רוב החברים האשכנזים או רוב החברים הספרדים שבאסיפה הבוחרת, הכל לפי הענין.

5. כשיר להיבחר רב עיר יהיה –

כשירות

(1) מי שמכהן או כיהן כרב עיר;

(2) מי שיש בידו תעודה ממועצת הרבנות הראשית המעידה שהוא כשיר לכהן כרב עיר; מועצת הרבנות הראשית תתן תעודה זאת למי שהועדה האמורה להלן קבעה שאורח חייו, אפיו ידיעתו בתלמוד ובפוסקים הולמים את מעמדו של רב עיר בישראל; הועדה האמורה תהיה בת ארבעה או בת מספר זוגי גדול יותר של רבנים, מחציתם אשכנזים ומחציתם ספרדים, שנתמנתה לכך על ידי מועצת הרבנות הראשית.

6. תקנות אלה יחולו על בחירות של רב עיר שיתקיימו תוך שנה מיום פרסום התקנות ברשומות; הן יחולו על אף האמור בתקנה 9 לתקנות כנסת ישראל או בתקנות הבחירות.

תחולה

7. לתקנות אלה ייקרא "תקנות העדות הדתיות (ארגונן) (בחירות רבני עיר)" תשכ"ו-1965".

השם

ח' באלול תשכ"ה (5 בספטמבר 1965) זרח ורהפטיג

שר הדתות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ו מס' 1780](http://www.nevo.co.il/Law_word/law06/TAK-1780.pdf) מיום 1.10.1965 עמ' 20.

   ת"ט [ק"ת תשכ"ו מס' 1782](http://www.nevo.co.il/Law_word/law06/TAK-1782.pdf) מיום 8.10.1965 עמ' 61. [↑](#footnote-ref-1)