תקנות העיטורים במשטרת ישראל ובשירות בתי הסוהר (אופן ענידתם ונוהל הענקתם), תשל"ג-1973

בטחון – משטרה – עיטורים

בטחון – בתי סוהר – שירות בתי הסוהר – עיטורים

רשויות ומשפט מנהלי – בתי סוהר – שירות בתי הסוהר – עיטורים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תחולה | [Go](#Seif2) | 2 |
| סעיף 3 | ועדת עיטורים | [Go](#Seif3) | 2 |
| סעיף 4 | רשות ממליצה | [Go](#Seif4) | 2 |
| סעיף 5 | סמכויות הועדה | [Go](#Seif5) | 2 |
| סעיף 6 | המלצות הועדה | [Go](#Seif6) | 3 |
| סעיף 7 | סמכויות המפקח הכללי | [Go](#Seif7) | 3 |
| סעיף 8 | עיטור לאזרח | [Go](#Seif8) | 3 |
| סעיף 9 | מועד ענידת העיטור | [Go](#Seif9) | 3 |
| סעיף 10 | ענידת אות ותג בכל עת | [Go](#Seif10) | 3 |
| סעיף 11 | ענידת על מקטורן או על חולצה | [Go](#Seif11) | 3 |
| סעיף 12 | אופן ענידה של עיטור ושל תג ושל אות העיטור | [Go](#Seif12) | 3 |
| סעיף 13 | אופן ענידה של אות עיטור ואות מערכה | [Go](#Seif13) | 3 |
| סעיף 14 | הפקדת העיטור | [Go](#Seif14) | 4 |
| סעיף 15 | השם | [Go](#Seif15) | 4 |

תקנות העיטורים במשטרת ישראל ובשירות בתי הסוהר (אופן ענידתם ונוהל הענקתם), תשל"ג-1973[[1]](#footnote-1)\*

בתוקף סמכותי לפי סעיפים 15 ו-23 לחוק העיטורים במשטרת ישראל ובשירות בתי-הסוהר, תשל"ב-1972, אני מתקין תקנות אלה:

1. בתקנות אלה –

הגדרות

"ועדת העיטורים" – אחת משתי הועדות שהוקמו לפי תקנה 3, לפי הענין (להלן – הועדה);

"מפקד מחוז" – כמשמעות "מפקד משטרת מחוז" בפקודת המשטרה [נוסח חדש], תשל"א-1971;

"פארה" – חלקו העיקרי של העיטור, והוא עשוי מתכת;

"סרט" – פיסת אריג בצבע המתחברת לבגד ועליה נתלית הפארה;

"אות העיטור" – אות בצבע הסרט;

"תג" – תג לעיטור כאמור בסעיף 9 לחוק;

"אות מערכה" – אות שהוענק מאת צבא-הגנה לישראל.

2. תקנות אלה יחולו על שוטרים ועל סוהרים, ולענין תחולתו על סוהרים –

תחולה

(1) בכל מקום שמדובר ב"נציג המפקח הכללי" קרי "נציג נציב בתי הסוהר";

תק' (מס' 2)

תשל"ז-1977

(2) בכל מקום שמדובר ב"ראש אגף" קרי "ראש מינהל";

(3) בכל מקום שמדובר ב"מפקח מחוז" קרי "מנהל בית סוהר".

מיום 15.7.1977

**תק' (מס' 2) תשל"ז-1977**

[ק"ת תשל"ז מס' 3737](http://www.nevo.co.il/Law_word/law06/TAK-3737.pdf) מיום 15.7.1977 עמ' 2161

**החלפת פסקה 2(1)**

הנוסח הקודם:

~~(1) בכל מקום שמדובר ב"סגן המפקח הכללי" קרי "ראש מינהל ארגון ובטחון";~~

3. מוקמות בזה שתי ועדות עיטורים:

ועדת עיטורים

תק' (מס' 2)

תשל"ז-1977

(1) במשטרת ישראל – שחבריה הקבועים הם: ראש אגף כוח אדם – יושב ראש, ראש אגף מבצעים או נציגו וראש מחלקת משמעת;

תק' תשנ"ט-1999

(2) בשירות בתי הסוהר – שחבריה הקבועים הם: ראש מנהל כוח אדם והדרכה – יושב ראש, ראש מנהל בטחון או נציגו והיועץ המשפטי של שירות בתי הסוהר או נציגו.

תק' תשנ"ט-1999

מיום 3.3.1977

**תק' תשל"ז-1977**

[ק"ת תשל"ז מס' 3671](http://www.nevo.co.il/Law_word/law06/TAK-3671.pdf) מיום 3.3.1977 עמ' 1065

**החלפת תקנה 3**

הנוסח הקודם:

~~3. מוקמות בזה שתי ועדות עיטורים:~~

~~(1) במשטרת ישראל – וחבריה הם סגן המפקח הכללי – יושב ראש, ראש מחלקת כוח אדם, ראשי האגפים במטה הארצי ומפקד המחוז הנוגע בדבר או מפקד משמר הגבול, לפי הענין;~~

~~(2) בשירות בתי הסוהר – וחבריה הם ראש מינהל ארגון ובטחון, ראשי המינהלים ומנהל בית הסוהר הנוגע בדבר.~~

מיום 15.7.1977

**תק' (מס' 2) תשל"ז-1977**

[ק"ת תשל"ז מס' 3737](http://www.nevo.co.il/Law_word/law06/TAK-3737.pdf) מיום 15.7.1977 עמ' 2161

**החלפת תקנה 3**

הנוסח הקודם:

~~3. מוקמות בזה שתי ועדות עיטורים:~~

~~(1) במשטרת ישראל – וחבריה הם נציג המפקח הכללי – יושב ראש, ראש מחלקת כוח אדם וראשי האגפים במטה הארצי או ראש המשמר האזרחי או מפקד המחוז הנוגע בדבר או מפקד משמר הגבול, לפי הענין;~~

~~(2) בשירות בתי הסוהר – וחבריה הם נציג נציב בתי הסוהר – יושב ראש, נציג ראש מינהל ארגון ובטחון, ראשי המינהלים ומנהל בית הסוהר הנוגע בדבר.~~

מיום 25.5.1999

**תק' תשנ"ט-1999**

[ק"ת תשנ"ט מס' 5967](http://www.nevo.co.il/Law_word/law06/TAK-5967.pdf) מיום 25.5.1999 עמ' 676

**החלפת פסקאות 3(1), 3(2)**

הנוסח הקודם:

~~(1) במשטרת ישראל – וחבריה הקבועים הם נציג המפקח הכללי – יושב ראש וראש מחלקת כוח אדם; כמו כן יהיה חבר אחד מאלה, לפי הענין: ראש האגף במטה הארצי או מפקד המחוז הנוגעים בדבר או מפקד משמר הגבול או ראש אגף במטה הארצי שקבעו חברי הועדה הקבועים; בועדה שבה נדונה המלצה להענקת עיטור לחבר המשמר האזרחי – יהיה חבר הועדה גם ראש המשמר האזרחי;~~

~~(2) בשירות בתי הסוהר – וחבריה הקבועים הם נציג נציב בתי הסוהר – יושב ראש וראש מחלקת כוח אדם; כן יהיה חבר בועדה ראש מינהל או מנהל בית הסוהר הנוגעים בדבר, לפי הענין.~~

4. מצא ראש אגף, מפקד מחוז, מפקד משמר הגבול, ראש המשמר האזרחי, או חבר קבוע בועדה, כי פקוד מפקודיו או אדם אחר ראוי לעיטור בשל מעשה שעשה, יעביר את תיאור המעשה לפרטיו בצירוף המלצתו ליושב ראש הועדה, באמצעות ראש מחלקת כוח אדם.

רשות ממליצה

תק' (מס' 2)

תשל"ז-1977

מיום 15.7.1977

**תק' (מס' 2) תשל"ז-1977**

[ק"ת תשל"ז מס' 3737](http://www.nevo.co.il/Law_word/law06/TAK-3737.pdf) מיום 15.7.1977 עמ' 2161

**החלפת תקנה 4**

הנוסח הקודם:

~~4. מצא מפקד מחוז, מפקד משמר הגבול או ראש אגף, כי פקוד מפקודיו או אדם אחר ראוי לעיטור בשל מעשה שעשה, יעביר את תיאור המעשה לפרטיו בצירוף המלצתו ליושב ראש הועדה באמצעות ראש מחלקת כוח אדפ.~~

5. (א) הועדה, יושב ראש הועדה או מי שהוא הסמיך לכך רשאים –

סמכויות הועדה

תק' (מס' 2)

תשל"ז-1977

(1) להזמין כל אדם היכול, לפי שיקול דעתם, למסור עדות על נסיבות המקרה שבגינו מומלץ העיטור;

(2) לגבות עדות בכתב מהעדים המופיעים בפניהם;

(3) לדרוש מכל אדם להציג בפניהם מסמכים לשם עיון בהם.

(ב) מי שיושב ראש הועדה הסמיכו כאמור בתקנת משנה (א), ימציא לועדה את הממצאים שלגביהם נתבקש בירורו, תוך המועד שיקבע יושב ראש הועדה.

מיום 15.7.1977

**תק' (מס' 2) תשל"ז-1977**

[ק"ת תשל"ז מס' 3737](http://www.nevo.co.il/Law_word/law06/TAK-3737.pdf) מיום 15.7.1977 עמ' 2161

**החלפת תקנה 5**

הנוסח הקודם:

~~5. הועדה רשאית –~~

~~(1) להזמין כל אדם היכול, לפי שיקול דעתה, למסור עדות על נסיבות המקרה שבגינו מומלץ העיטור;~~

~~(2) לגבות עדות בכתב מהעדים המופיעים בפניה;~~

~~(3) לדרוש מכל אדם להציג בפניה מסמכים לשם עיון בהם.~~

6. (א) מצאה הועדה כי נסיבות המקרה מעידות על מעשה המצדיק הענקת עיטור, תעביר למפקח הכללי את כל הראיות שנאספו ותמליץ בפניו להעניק עיטור; בהמלצותיה תציע הועדה את סוג העיטור הנראה לה הולם את נסיבות המקרה.

המלצות הועדה

(ב) מצאה הועדה כי נסיבות המקרה אינן מצדיקות לדעתה הענקת עיטור, תמליץ בפני המפקח הכללי שלא להעניק כל עיטור.

7. (א) המליצה הועדה על הענקת עיטור הגבורה והמלצתה נראית למפקח הכללי, יעבירנה בצירוף המלצותיו אל שר המשטרה.

סמכויות המפקח הכללי

(ב) המליצה הועדה על הענקת עיטור האומץ או עיטור המופת, רשאי המפקח הכללי –

(1) לאשר את ההמלצה ולהעניק את העיטור;

(2) להחזיר את ההמלצה לועדה לדיון נוסף;

(3) לא לאשר את ההמלצה.

8. נוכח שוטר כאשר אזרח עשה מעשה הראוי לכאורה להענקת אחד העיטורים לפי סעיף 3 לחוק, או נודע לו על אזרח שעשה מעשה כאמור, יודיע על כך למפקדו.

עיטור לאזרח

9. (א) שוטר שהוענק לו עיטור, רשאי לענדו ביום העצמאות ובמועדים ובנסיבות אחרים כפי שקבע המפקח הכללי.

מועד ענידת העיטור

(ב) אדם שהוענק לו עיטור, רשאי לענדו ביום העצמאות ובאירועים ממלכתיים שהוא נוטל חלק בהם.

10. מי שהוענק לו עיטור, רשאי לענוד את אות העיטור בכל עת.

ענידת אות ותג – בכל עת

11. עיטור על כל חלקיו, תג לעיטור ואות העיטור מותר לענוד על מקטורן או על חולצה בלבד.

ענידת-על מקטורן או על חולצה

12. (א) הפארה עם הסרט ייענדו במרכז הכיס השמאלי של המקטורן או של החולצה, ואות העיטור ייענד מעל למרכז אותו כיס שמאלי.

אופן ענידה של עיטור ושל תג ושל אות העיטור

(ב) מי שהוענקו לו שני עיטורים או יותר, יענוד אותם מימין לשמאל לפי סדר זה:

(1) עיטור הגבורה;

(2) עיטור האומץ;

(3) עיטור המופת;

(4) עיטור השירות.

(ג) מי שהוענק לו תג לעיטור, יענוד את התג על גבי אות העיטור במרכזו, ואם הוענקו לו שני תגים או יותר, יענוד אותם זה ליד זה.

13. (א) מי שהוענק לו אות מערכה, רשאי לענדו מעל למרכז הכיס השמאלי של המקטורן או של החולצה.

אופן ענידה של אות עיטור ואות מערכה

(ב) מי שהוענקו לו שני אותות מערכה או יותר, יענוד אותם מימין לשמאל לפי סדר אירוען של המערכות, אשר לציון השתתפותו בהן הוענקו לו האותות.

(ג) מי שהוענקו לו עיטור אחד ואות מערכה אחד או שניים, יענוד את אות העיטור ואת אות המערכה בשורה אחת מעל למרכז הכיס השמאלי של המקטורן או של החולצה, כשאות העיטור נמצא לימינו של אות המערכה.

(ד) מי שהוענקו לו שני עיטורים ואות מערכה אחד, יענוד את אותות העיטור ואת אות המערכה בשורה אחת מעל למרכז הכיס השמאלי של המקטורן או של החולצה, כשאותות העיטור נמצאים לימינו של אות המערכה.

(ה) מי שהוענקו לו שני עיטורים או יותר ושני אותות מערכה או יותר, יענוד את אותות העיטור ואת אותות המערכה בשתי שורות, זו מעל זו, מעל למרכז הכיס השמאלי של המקטורן או של החולצה, כאשר שורת אותות העיטור מעל לשורת אותות המערכה ושורת האותות הקצרה יותר נמצאת במרכזה של שורת האותות הארוכה יותר.

(ו) לא ייענדו בשורה אחת יותר משלושה אותות, בין אותות עיטור ובין אותות מערכה.

14. מי שהוענק לו עיטור ואינו רשאי לענדו בהתאם לסעיף 16(1) לחוק, חייב, על פי דרישת האחראי להחזקתו במאסר, במעצר או במחבוש, למסור את העיטור לפקדון עד למועד שחרורו.

הפקדת העיטור

15. לתקנות אלה ייקרא "תקנות העיטורים במשטרת ישראל ובשירות בתי הסוהר (אופן ענידתם ונוהל הענקתם), תשל"ג-1973".

השם

כ"ה בניסן תשל"ג (27 באפריל 1973) שלמה הלל

שר המשטרה

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ג מס' 3006](http://www.nevo.co.il/Law_word/law06/TAK-3006.pdf) מיום 10.5.1973 עמ' 1320.

   תוקנו [ק"ת תשל"ז מס' 3671](http://www.nevo.co.il/Law_word/law06/TAK-3671.pdf) מיום 3.3.1977 עמ' 1065 – תק' תשל"ז-1977.

   [ק"ת תשל"ז מס' 3737](http://www.nevo.co.il/Law_word/law06/TAK-3737.pdf) מיום 15.7.1977 עמ' 2161 – תק' (מס' 2) תשל"ז-1977.

   [ק"ת תשנ"ט מס' 5967](http://www.nevo.co.il/Law_word/law06/TAK-5967.pdf) מיום 25.4.1999 עמ' 676 – תק' תשנ"ט-1999; $$$ תחילתן 30 ימים מיום פרסומן. ת"ט \*\*\* [ק"ת תשנ"ט מס' 5975](http://www.nevo.co.il/Law_word/law06/TAK-5975.pdf) מיום 25.5.1999 עמ' 856. ### ### [↑](#footnote-ref-1)