תקנות העיטורים במשטרת ישראל ובשירות בתי הסוהר (אות המערכה ברצועת הביטחון בלבנון – קביעת זכאים), תשפ"א-2021

בטחון – משטרה – עיטורים

בטחון – בתי סוהר – שירות בתי הסוהר – עיטורים

רשויות ומשפט מנהלי – בתי סוהר – שירות בתי הסוהר – עיטורים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אות המערכה ברצועת הביטחון בלבנון | [Go](#Seif2) | 2 |
| סעיף 3 | יחידה משטרתית מזכה | [Go](#Seif3) | 2 |
| סעיף 4 | זכאים לקבל את האות שוטר | [Go](#Seif4) | 2 |
| סעיף 5 | זכאים לקבל את האות כבאי | [Go](#Seif5) | 2 |
| סעיף 6 | זכאי שנפטר | [Go](#Seif6) | 3 |
| סעיף 7 | שוטר או כבאי שאינו זכאי לאות | [Go](#Seif7) | 3 |
|  | תוספת ראשונה | [Go](#med0) | 3 |
|  | תוספת שנייה | [Go](#med1) | 5 |

תקנות העיטורים במשטרת ישראל ובשירות בתי הסוהר (אות המערכה ברצועת הביטחון בלבנון – קביעת זכאים), תשפ"א-2021[[1]](#footnote-1)\*

בתוקף סמכותי לפי סעיפים 11א ו-23 לחוק העיטורים במשטרת ישראל ובשירות בתי הסוהר, התשל"ב-1972 (להלן – חוק העיטורים), ולפי סעיף 16 לחוק הרשות הארצית לכבאות והצלה, התשע"ב-2012, ובאישור הממשלה, אני מתקין תקנות אלה:

1. בתקנות אלה –

הגדרות

"התקופה הקובעת" – התקופה שמיום י"ג בתשרי התשמ"ג (30 בספטמבר 1982) עד יום י"ט באייר התש"ס (24 במאי 2000);

"כבאי" – עובד של איגוד ערים לכבאות או עובד של מחלקה לשירותי כבאות ברשות מקומית בתקופה הקובעת, לרבות מתנדב באיגוד ערים או במחלקה לשירותי כבאות כאמור;

"רא"ג משאבי אנוש" – ראש אגף משאבי אנוש ברשות הארצית לכבאות והצלה;

"ראש אמ"ש" – ראש אגף משאבי אנוש במשטרת ישראל;

"שוטר" – כהגדרתו בפקודת המשטרה [נוסח חדש], התשל"א-1971, ובכלל זה שוטר חובה כהגדרתו בסעיף 77ח1 לפקודה אמורה, ולרבות מתנדב במשטרת ישראל;

"שנה" – תקופה שמיום 1 בינואר של שנה פלונית עד יום 31 בדצמבר של אותה שנה.

2. אות המערכה ברצועת הביטחון בלבנון שקבע שר הביטחון לפי סעיף 7 לחוק העיטורים בצבא-הגנה לישראל, התש"ל-1970, יהיה אות מערכה לעניין חוק העיטורים.

אות המערכה ברצועת הביטחון בלבנון

3. (א) יחידה משטרתית מזכה היא יחידה משטרתית מהקבועות בתוספת הראשונה (להלן – יחידה משטרתית מזכה), ואם נקבעה לצידה בתוספת תקופה, יראו את היחידה המשטרתית כיחידה משטרתית מזכה רק לעניין התקופה האמורה.

יחידה משטרתית מזכה

(ב) ראש אמ"ש רשאי לקבוע בנוגע ליחידה משטרתית מזכה מסוימת בעלי תפקידים או מקצועות שרק לגביהם תיחשב היחידה כיחידה משטרתית מזכה.

4. (א) זכאי לקבלת אות המערכה ברצועת הביטחון בלבנון הוא שוטר ששירת שירות שהוא אחד מאלה:

זכאים לקבל את האות – שוטר

(1) שירות ביחידה משטרתית מזכה במשך שלושים ימים רצופים לפחות במהלך התקופה הקובעת;

(2) שירות ביחידה משטרתית מזכה במשך שלושים ימים לפחות במצטבר במהלך שנה מסוימת מתוך כלל התקופה הקובעת (להלן – שנה מזכה);

(3) שירות כאמור בפסקאות (1) או (2), למשך תקופה קצרה משלושים ימים, ואולם נחבל או חלה בשנה מזכה או בתקופה הקובעת, לפי העניין, במהלך שירותו ועקב שירותו או שחבלתו או מחלתו הוחמרו בשנה מזכה או בתקופה הקובעת, במהלך שירותו ועקב שירותו;

(4) שירות במהלך התקופה הקובעת, וראש אמ"ש או מי שהוא הסמיכו לכך הורה כי הוא זכאי לאות המערכה ברצועת הביטחון בלבנון לאחר ששוכנע כי תרם תרומה ישירה לסיוע במאמץ הנלווה ללחימה בגזרת לבנון או לאורך הגבול ברצועת הביטחון בלבנון או בקו הסגול או כי התקיימו לגביו נסיבות מיוחדות המצדיקות את הענקת האות.

(ב) בתקנה זו, "שירות" – לרבות התנדבות במשטרת ישראל.

5. (א) זכאי לקבלת אות המערכה ברצועת הביטחון בלבנון הוא כבאי שעבד בהתאם לאחד מאלה:

זכאים לקבל את האות – כבאי

(1) עבד בתחנת כיבוי מהמפורטות בתוספת השנייה (להלן – תכנה מזכה) במשך שלושים ימים רצופים לפחות במהלך התקופה הקובעת;

(2) עבד בתחנה מזכה במשך שלושים ימים לפחות במצטבר במהלך שנה מזכה;

(3) עבד כאמור בפסקאות (1) או (2) למשך תקופה קצרה משלושים ימים, ואולם נחבל או חלה בשנה מזכה או בתקופה הקובעת, לפי העניין, במהלך עבודתו ועקב עבודתו או שחבלתו או מחלתו הוחמרו בשנה מזכה או בתקופה הקובעת, במהלך עבודתו ועקב עבודתו;

(4) עבד במהלך התקופה הקובעת, ורא"ג משאבי אנוש או מי שהוא הסמיכו לכך הורה כי הוא זכאי לאות המערכה ברצועת הביטחון בלבנון לאחר ששוכנע כי תרם תרומה ישירה לסיוע במאמץ הנלווה למתן מענה באירועי כבאות והצלה שנגעו ללחימה בגזרת לבנון והמצב בעורף כתוצאה מכך או כי התקיימו לגביו נסיבות מיוחדות המצדיקות את הענקת האות.

(ב) בתקנה זו, "עבד" – לרבות התנדב.

6. נפטר שוטר או כבאי הזכאי לאות המערכה ברצועת הביטחון בלבנון לפני הענקת האות, יימסר האות לבן משפחה של הנפטר כהגדרתו בסעיף 11(ב) לחוק העיטורים.

זכאי שנפטר

7. על אף האמור בתקנות 4 ו-5, לא יהיה זכאי לאות –

שוטר או כבאי שאינו זכאי לאות

(1) שוטר שבתקופה הקובעת נעדר מהשירות שלא ברשות לתקופה כוללת של 60 ימים לפחות ונענש על כך כדין או שוטר שנשא עונש מאסר או מחבוש לתקופה כוללת של 60 ימים לפחות בשל מעשה שעשה בתקופה הקובעת במהלך שירותו במשטרה או שוטר שראש אמ"ש הורה כך לגביו, אם הורשע בבית דין משמעתי או בבית משפט אזרחי בעבירה שיש עמה קלון על מעשה שעשה בתקופה הקובעת במהלך שירותו במשטרה;

(2) כבאי שרא"ג משאבי אנוש הורה כך לגביו, אם הורשע בבית דין משמעתי של עובדי המדינה או בבית דין משמעתי של הרשויות המקומיות או בבית משפט אזרחי בעבירה שיש עימה קלון על מעשה שעשה בתקופה הקובעת במהלך עבודתו.

תוספת ראשונה

(תקנה 3(א))

(1) בירנית (אוגדה 91);

(2) יחידות כפריות מג"ב:

(א) גוש גליל – החל משנת 1997;

(ב) גזרת גליל מערבי;

(ג) גזרת גליל עליון;

(ד) גזרת ירדן – סיירת המצפים ומחלקת הסיור;

(ה) גזרת לבונה / מרכז הגליל;

(3) יחידת חבלה צפון;

(4) יחידת יג"ל;

(5) יחידת מז"פ צפון;

(6) יחידת ימ"מ – עד יום י"ט בתמוז התשמ"ג (30 ביוני 1983);

(7) יחידת ענף תנועה צפוני;

(8) ימ"ר צפון;

(9) יס"מ –

(א) מרחב גליל;

(ב) מרחב חוף;

(ג) מרחב עמקים;

(10) מטה מחוז צפון –

(א) אג"מ;

(ב) אח"מ;

(ג) אמ"ש;

(ד) את"ל;

(ה) טכנולוגיות;

(ו) לשכת מפקד;

(11) מטה מרחב גליל –

(א) אג"מ;

(ב) אח"מ;

(ג) אמ"ן;

(ד) אמ"ש;

(ה) את"ל;

(ו) לשכת מפקד;

(12) נקודת שיטור ראש הנקרה;

(13) פלוגות מג"ב –

(א) פלוגה ג' – מיום י"ג בסיוון התשמ"ד (13 ביוני 1984) עד יום ט"ו באב התשמ"ג (27 באוגוסט 1984);

(ב) פלוגה ה' – מיום ג' באב התשמ"ג (13 ביולי 1983) עד יום ג' בחשוון התשמ"ד (10 באוקטובר 1983);

(ג) פלוגה ז' – מיום ו' בטבת התשמ"ג (22 בדצמבר 1982) עד יום כ"ה בסיוון התשמ"ג (6 ביוני 1983), ומיום כ"ט באב התשמ"ד (27 באוגוסט 1984) עד יום ט' בכסלו התשמ"ה (3 בדצמבר 1984);

(ד) פלוגה י"א – מיום א' בניסן התשמ"ד (3 באפריל 1984) עד יום ג' בסיוון התשמ"ד (13 ביוני 1984);

(ה) פלוגה ט"ו – מיום כ"ז בכסלו התשמ"ד (3 בדצמבר 1983) עד יום י' באדר התשמ"ה (3 במרס 1985);

(ו) פלוגה כ' – מיום י"ג בתשרי התשמ"ג (30 בספטמבר 1982) עד יום כ"ה בחשוון התשמ"ג (11 בנובמבר 1982), מיום ט' בכסלו התשמ"ג (25 בנובמבר 1982) עד יום ו' בטבת התשמ"ג (22 בדצמבר 1982), ומיום ג' בחשוון התשמ"ד (10 באוקטובר 1983) עד יום ה' בשבט התשמ"ד (9 בינואר 1984);

(ז) פלוגה כ"א – מיום י"ג בתשרי התשמ"ג (30 בספטמבר 1982) עד יום ד' בשבט התשמ"ג (18 בינואר 1983), ומיום כ"ה בסיוון התשמ"ג (6 ביוני 1983) עד יום כ"ח בחשוון התשמ"ג (4 בנובמבר 1983);

(ח) פלוגה כ"ב – מיום ד' בשבט התשמ"ג (18 בינואר 1983) עד יום ג' באב התשמ"ג (13 ביולי 1983);

(ט) פלוגה כ"ג – מיום ה' בשבט התשמ"ד (9 בינואר 1984) עד יום א' בניסן התשמ"ד (3 באפריל 1984);

(14) תחנת גולן;

(15) תחנת ירדן (ראש פינה);

(16) תחנת נהריה;

(17) תחנת עכו;

(18) תחנת צפת;

(19) תחנת קריית שמונה.

תוספת שנייה

(תקנה 4(א)(1) עד (3))

(1) תחנת כיבוי גליל עליון, לרבות תחנות המשנה;

(2) תחנת כיבוי גליל מערבי, לרבות תחנות המשנה.

כ"ח באייר התשפ"א (10 במאי 2021) אמיר אוחנה

השר לביטחון הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשפ"א מס' 9370](https://www.nevo.co.il/law_word/law06/tak-9370.pdf) מיום 12.5.2021 עמ' 3144. [↑](#footnote-ref-1)