תקנות העיטורים בצבא הגנה לישראל (אות מלחמת לבנון השניה – קביעת אזרחים זכאים), תשס"ח-2007

בטחון – צה"ל – עיטורים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | אות מערכה לעובדי מערכת הביטחון | [Go](#Seif2) | 2 |
| סעיף 2א | אות המערכה לכוחות ההצלה | [Go](#Seif13) | 2 |
| סעיף 3 | אות מערכה לעובדים ומתנדבים במחוזות חיפה והצפון | [Go](#Seif3) | 2 |
| סעיף 4 | אות מערכה לעובדים אחרים | [Go](#Seif4) | 3 |
| סעיף 5 | אות מערכה אישי לבודדים | [Go](#Seif5) | 3 |
| סעיף 6 | אות מערכה לנפגעים | [Go](#Seif6) | 3 |
| סעיף 7 | זכאי שנפטר | [Go](#Seif7) | 3 |
| סעיף 8 | אות מערכה קבוצתי | [Go](#Seif8) | 3 |
| סעיף 9 | אות מערכה על פעילות אחרי התקופה הקובעת | [Go](#Seif9) | 3 |
| סעיף 10 | בקשה לקבלת אות במסגרת רשימות מומלצים | [Go](#Seif10) | 3 |
| סעיף 11 | בקשות להענקת אות לבודדים | [Go](#Seif11) | 3 |
| סעיף 12 | תום תקופת הבקשות | [Go](#Seif12) | 3 |

תקנות העיטורים בצבא הגנה לישראל (אות מלחמת לבנון השניה – קביעת אזרחים זכאים), תשס"ח-2007[[1]](#footnote-1)\*

בתוקף סמכותי לפי סעיפים 7א ו-21 לחוק העיטורים בצבא הגנה לישראל, התש"ל-1970, ובאישור ועדת החוץ והביטחון של הכנסת, אני מתקין תקנות אלה:

1. בתקנות אלה –

הגדרות

"אות המערכה" – אות מלחמת לבנון השניה, כמשמעותו בתקנות העיטורים בצבא הגנה לישראל (אות מלחמת לבנון השניה – קביעת זכאים), התשס"ח-2007;

"המוסדות הלאומיים" – ההסתדרות הציונית העולמית, הסוכנות היהודית לארץ ישראל, הקרן הקיימת לישראל והגופים המסונפים לכל אחת מהן;

"השר" – שר הביטחון או מי שהוא הסמיכו לעניין תקנות אלה;

"התקופה הקובעת" – התקופה שמיום ט"ז בתמוז התשס"ו (12 ביולי 2006), עד יום כ' באלול התשס"ו (14 באוגוסט 2006), מועד כניסתה לתוקף של הפסקת האש;

"מחוזות חיפה והצפון" – מחוז חיפה ומחוז הצפון כמשמעותם בהחלטה על חלוקת שטח המדינה למחוזות ולנפות ותיאור גבולותיהם;

"מתנדב" – כהגדרתו בסעיף 287 לחוק הביטוח הלאומי [נוסח משולב], התשנ"ה-1995;

"סיוע אזרחי" – סיוע ישיר למערך השדה של צבא הגנה לישראל (להלן – צה"ל), סיוע להתגוננות האזרחית או סיוע ישיר אחר לאוכלוסיה וליישובים במחוזות חיפה והצפון.

2. אדם שבתקופה הקובעת נמנה במשך 8 ימים רצופים לפחות עם אחת מקבוצות אלה, זכאי לאות המערכה:

אות מערכה לעובדי מערכת הביטחון

(1) עובדים אזרחיים בשירות צה"ל;

(2) עובדי משרד הביטחון;

(3) עובדי יחידת מתאם פעולות הממשלה בשטחים וקציני מטה במינהל האזרחי ביהודה ושומרון ומינהלת התיאום והקישור לאזור עזה.

2א. אדם שבתקופה הקובעת נמנה במשך 10 ימים רצופים לפחות עם אחת מקבוצות אלה, זכאי לאות המערכה:

אות המערכה לכוחות ההצלה

תק' תשס"ט-2009

(1) עובדי רשויות כבאות כהגדרתן בחוק שירותי הכבאות, התשי"ט-1959;

(2) עובדים ומתנדבים של אגודת מגן דוד אדום לישראל שהוקמה בחוק מגן דוד אדום, התש"י-1950.

מיום 23.3.2009

**תק' תשס"ט-2009**

[ק"ת תשס"ט מס' 6767](http://www.nevo.co.il/Law_word/law06/TAK-6767.pdf) מיום 23.3.2009 עמ' 665

**הוספת תקנה 2א**

3. אדם שעבד או פעל כמתנדב בתקופה הקובעת, במשך 8 ימים רצופים לפחות באחד מן הגופים המנויים להלן במחוזות חיפה והצפון, בסיוע אזרחי זכאי לאות המערכה:

אות מערכה לעובדים ומתנדבים במחוזות חיפה והצפון

(1) משרדי הממשלה למעט משרד הביטחון;

(2) חברות ממשלתיות וחברות בת ממשלתיות כהגדרתן בחוק החברות הממשלתיות, התשל"ה-1975;

(3) רשויות כבאות כהגדרתן בחוק שירותי הכבאות, התשי"ט-1959;

(4) אגודת מגן דוד אדום לישראל שהוקמה בחוק מגן דוד אדום, התש"י-1950;

(5) הרשויות המקומיות ותאגידים בשליטת רשות מקומית;

(6) עמותת חסד של אמת – זיהוי קרבנות אסון;

(7) בתי החולים;

(8) קציני הביטחון ביישובים האמורים;

(9) האגודה למען החייל והחברות הבנות שלה;

(10) תאגידים שהוקמו על פי חוק;

(11) המוסדות הלאומיים.

4. אדם שנמנה עם העובדים בגופים שבתקנה 3, שעבד או פעל כמתנדב בתקופה הקובעת במשך 8 ימים רצופים לפחות, בסיוע אזרחי, אף מחוץ למחוז חיפה או מחוז הצפון ותרם תרומה מיוחדת לפי החלטה מיוחדת של השר, זכאי לאות המערכה.

אות מערכה לעובדים אחרים

5. אדם שאינו נמנה עם אחת הקבוצות המנויות בתקנות 2 עד 4 ובתקופה הקובעת פעל 8 ימים רצופים לפחות, בסיוע אזרחי, ותרם בכך תרומה מיוחדת, לפי החלטה מיוחדת של השר, זכאי לאות המערכה.

אות מערכה אישי לבודדים

6. אדם הנמנה עם אחת הקבוצות המנויות בתקנות 2 עד 5, זכאי לאות המערכה, אם עבודתו הסתיימה בתקופה הקובעת עקב פציעתו או מותו תוך ועקב עבודתו, אף אם לא סיים 8 ימי עבודה או פעילות רצופים.

אות מערכה לנפגעים

7. אדם הזכאי לאות המערכה לפי תקנות אלה, אשר נפטר לפני הענקת האות, יימסר האות לשאר בשרו הקרוב ביותר כמפורט בסעיף 6(ב) לחוק.

זכאי שנפטר

8. השר, רשאי להעניק אות מערכה קבוצתי לקבוצות בני אדם אשר נטלו חלק פעיל בסיוע אזרחי.

אות מערכה קבוצתי

9. השר רשאי להעניק לאדם הנמנה עם אחת הקבוצות המנויות בתקנות 2 עד 8, אף שעבד או פעל כמתנדב לאחר התקופה הקובעת אם שוכנע כי נתקיימו נסיבות מיוחדות שעל פיהן יש להעניק לו את האות.

אות מערכה על פעילות אחרי התקופה הקובעת

10. בקשה להענקת אות מערכה לפי תקנות 2, 3, 4, 6, או 8 תוגש לפי טופס שהורה עליו מי שהשר הסמיכו לכך (להלן – בקשה להענקה) במסגרת רשימות של מומלצים שהגישו לשר אחד מאלה:

בקשה לקבלת אות במסגרת רשימות מומלצים

(1) ראש המטה הכללי של צה"ל, המנהל הכללי של משרד הביטחון או מתאם פעולות הממשלה בשטחים או מי שכל אחד מהם הסמיך לכך – לגבי הזכאים לפי תקנה 2, לפי העניין;

(2) ראשי הגופים המנויים בתקנה 3 – לגבי הזכאים לפי תקנה 3 או תקנה 4, לפי העניין;

(3) שאר הבשר הקרוב ביותר – לגבי מקבלי האות לפי תקנה 7.

11. (א) בקשה להענקת אות מערכה לפי תקנה 5 יגיש המבקש אות המערכה עצמו ואולם רשאי השר להחליט על הענקת אות מערכה לפי התקנה האמורה אף בלא קבלת בקשה כאמור.

בקשות להענקת אות לבודדים

(ב) בבקשה להענקת אות יפורטו נסיבות העבודה או הפעילות כמתנדב של המבקש בתקופה הקובעת, ויצורפו לה מסמכים המאמתים אותן.

12. הזכות להגשת בקשות להענקת אות מערכה קיימת עד תום שישה חודשים מיום פרסומן של תקנות אלה, ואולם השר רשאי לאשר הגשת בקשות, מטעמים מיוחדים שיירשמו, גם לאחר המועד האמור.

תום תקופת הבקשות

י"א בתשרי התשס"ח (23 בספטמבר 2007) אהוד ברק

שר הביטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ח מס' 6618](http://web1.nevo.co.il/Law_word/law06/tak-6618.pdf) מיום 29.10.2007 עמ' 62.

   תוקנו [ק"ת תשס"ט מס' 6767](http://www.nevo.co.il/Law_word/law06/tak-6767.pdf) מיום 23.3.2009 עמ' 664 – תק' תשס"ט-2009. [↑](#footnote-ref-1)