תקנות העיריות (מכרזים), תשמ"ח-1987

רשויות ומשפט מנהלי – רשויות מקומיות – מכרזים

רשויות ומשפט מנהלי – מכרזים – ברשויות מקומיות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הצמדה למדד | [Go](#Seif2) | 2 |
| סעיף 3 | פטורים | [Go](#Seif3) | 2 |
| סעיף 4 | הצעה שלא נדונה בוועדה | [Go](#Seif4) | 5 |
| סעיף 5 | פיצול חוזים | [Go](#Seif5) | 5 |
| סעיף 6 | שמירת סודיות | [Go](#Seif6) | 5 |
| סעיף 7 | פנקס המכרזים | [Go](#Seif7) | 5 |
| סעיף 8 | מכרז זוטא | [Go](#Seif8) | 5 |
| סעיף 9 | מכרז פומבי | [Go](#Seif9) | 6 |
| סעיף 10 | מסמכי המכרז | [Go](#Seif10) | 6 |
| סעיף 11 | אומדן | [Go](#Seif11) | 7 |
| סעיף 12 | המועד האחרון להגשת מסמכי המכרז | [Go](#Seif12) | 7 |
| סעיף 13 | הגשת מסמכי המכרז | [Go](#Seif13) | 7 |
| סעיף 14 | קבלת המסמכים בעיריה | [Go](#Seif14) | 7 |
| סעיף 15 | פתיחת תיבת המכרזים | [Go](#Seif15) | 7 |
| סעיף 16 | צורת ניהול הפרוטוקול | [Go](#Seif16) | 8 |
| סעיף 17 | רישום מסמכי מכרז | [Go](#Seif17) | 8 |
| סעיף 18 | חוות דעת מומחה | [Go](#Seif18) | 8 |
| סעיף 18א | איסור ניהול משא ומתן | [Go](#Seif19) | 8 |
| סעיף 19 | בירור פרטים | [Go](#Seif20) | 8 |
| סעיף 20 | פסילת מסמכי מכרז | [Go](#Seif21) | 8 |
| סעיף 21 | דיון במסמכי מכרז שנקבעו כהצעות | [Go](#Seif22) | 8 |
| סעיף 22 | המלצות הוועדה | [Go](#Seif23) | 9 |
| סעיף 23 | ביטול מכרז | [Go](#Seif24) | 9 |
| סעיף 24 | מכרזי עיריות הכפופים לאמנות בין לאומיות | [Go](#Seif25) | 9 |
| סעיף 25 | ביטול | [Go](#Seif26) | 9 |
| סעיף 26 | תחילה | [Go](#Seif27) | 9 |

תקנות העיריות (מכרזים), תשמ"ח-1987[[1]](#footnote-1)\*

בתוקף סמכותי לפי סעיפים 198 ו-347 לפקודת העיריות, אני מתקין תקנות אלה:

1. בתקנות אלה –

הגדרות

"השר" - שר הפנים או מי שהוא הסמיכו לענין תקנות אלה;

"הועדה" - ועדת המכרזים של מועצת העיריה;

"יושב ראש הועדה" - חבר מועצת העיריה שמועצת העיריה בחרה בו ליושב ראש;

"מדד" - מדד המחירים לצרכן שמפרסמת הלשכה המרכזית לסטטיסטיקה;

"המדד היסודי" - 175.3 נקודות (ממוצע 1985: 100);

"המדד החדש" - המדד שפורסם לאחרונה לפני יום העדכון.

2. (א) הסכומים הנקובים בתקנות 3(3) ו-8 יתואמו ב-16 בכל חודש (להלן - יום העדכון) לפי שיעור עליית המדד החדש לעומת המדד היסודי.

הצמדה למדד

(ב) סכום מוגדל כאמור בתקנת משנה (א), יעוגל לסכום הקרוב שהוא מכפלה של 100 השקלים החדשים הקרובים ביותר לסכום המוגדל.

3. העיריה רשאית להתקשר בחוזה ללא מכרז אם החוזה הוא מסוגי חוזים אלה:

פטורים

(1) חוזה להעברת מקרקעין לרשות העיריה;

(2) חוזה להעברת מקרקעין של העיריה שלפיו –

(א) המקרקעין מועברים למדינה, לשירות התעסוקה, לרשות מקומית או לאיגוד ערים;

(אא) המקרקעין מועברים בדרך של שכירות לרשות הדואר למטרת הקמת בית דואר, בית מיון לדואר או מרכז לחלוקת דואר;

תק' תש"ן-1989

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

**הוספת פסקת משנה 3(2)(אא)**

(ב) המקרקעין מועברים לחברת חשמל לשם הקמת מיתקן חשמל הדרוש, לדעת מועצת העיריה, כדי להבטיח אספקת חשמל לעיר, בתנאי שהשטח המועבר לא יעלה על 100 מ'"ר לכל מיתקן וכי הקמת המיתקן תואמת את התכניות החלות על המקום לפי דיני התכנון והבניה;

(ג) המקרקעין מועברים למוסד ציבורי למטרות חינוך, תרבות, מדע, דת, צדקה, סעד, בריאות או ספורט והם מיועדים לאחת מהמטרות האמורות;

(ד) המקרקעין מועברים לאדם שהתחייב לפתח אותם תוך זמן שקבעה העיריה ובהתאם לתכנית כמשמעותה בחוק התכנון והבניה, התשכ"ה-1965, החלה עליהם, אם מועצת העיריה ביקשה לגביהם, ברוב חבריה, לשחררה מחובת עריכת מכרז ושר הפנים אישר את בקשת העיריה לאחר שנוכח כי בנסיבות הענין עריכת המכרז לא תביא תועלת, לרבות תועלת כספית;

תק' (מס' 2)   
תשנ"ו-1996

מיום 18.4.1996

**תק' (מס' 2) תשנ"ו-1996**

[ק"ת תשנ"ו מס' 5744](http://www.nevo.co.il/Law_word/law06/TAK-5744.pdf) מיום 18.4.1996 עמ' 755

(ד) המקרקעין מועברים לאדם שהתחייב לפתח אותם תוך זמן שקבעה העיריה ובהתאם לתכנית כמשמעותה בחוק התכנון והבניה, התשכ"ה-1965, החלה עליהם, אם מועצת העיריה ביקשה לגביהם, ~~ברוב של שני שלישים מחבריה~~ ברוב חבריה, לשחררה מחובת עריכת מכרז ושר הפנים אישר את בקשת העיריה לאחר שנוכח כי בנסיבות הענין עריכת המכרז לא תביא תועלת, לרבות תועלת כספית;

(ה) העברת המקרקעין דרושה לביצוע השלמה, חלוקה, איחוד, הפרדה או חלוקה מחדש של מקרקעין הכרוכים בביצוע תכנית שנתאשרה לפי חוק התכנון והבניה, תשכ"ה-1965;

(ו) המקרקעין מיועדים לשמש פיצוי בקשר להפקעת מקרקעין על ידי העיריה או בקשר לפינוי מקרקעין על פי דרישת העיריה;

(ז) המקרקעין מועברים במסגרת חליפין של מקרקעין;

(ח) המקרקעין הם דירות המועברות בדרך של שכירות לצורך מגורים;

(ט) המקרקעין הם דירות מגורים או בתי עסק המועברים למחזיק בהם או ליורשיו, מכוח שכירותם במשך 10 שנים לפחות, ובלבד שהתמורה לא תפחת מסכום שנקבע בשומת מקרקעין שנערכה על ידי שמאי מקרקעין;

(י) המקרקעין מועברים בדרך של שכירות לצורך שיקומו של נכה או של נזקק כמשמעותו בחוק שירותי הסעד, תשי"ח-1958, או הם מועברים לאדם שפונה, על פי החלטת רשות מוסמכת, ממבנה שהחזיק בו;

(יא) המקרקעין הם דירות למגורים המועברים לחברה שכל מניותיה נמצאות בידי העיריה, אם המועצה החליטה ברוב חבריה לשחרר את העיריה מחובת עריכת מכרז, ושר הפנים אישר את ההחלטה;

(יב) המקרקעין הם דירת מגורים למי שהעתיק את מגוריו לתחום העיריה, לפי בקשת העיריה, ומחזיק בהם למעלה מעשר שנים, ובלבד שהתמורה לא תפחת מסכום שנקבע בשומת מקרקעין שנערכה על ידי שמאי מקרקעין; על אף האמור רשאית עיריה לאשר מכירת דירת מקרקעין כאמור, בלא מכרז, בתמורה שלא תפחת מ-25% מסכום שנקבע בשומת מקרקעין שנערכה על ידי שמאי מקרקעין כפי שייקבע על ידי המועצה בהחלטה ברוב חבריה, בשל מצבו החומרי של המחזיק בדירת המגורים ובכפוף לתנאים האלה:

תק' תשס"ט-2009

(1) המחזיק היה במהלך ארבע השנים שקדמו למכירת דירת המגורים, בעל הכנסה חודשית ממוצעת, אשר היתה מזכה אותו בקבלת הנחה בשיעור שבין 51% לבין 90% מסכום הארנונה הכללית בעד דירת המגורים לפי תקנה 2(א)(8) לתקנות ההסדרים במשק המדינה (הנחה מארנונה), התשנ"ג-1993, בגין דירת המגורים;

(2) אין ולא היו בבעלותו, או בבעלות קרובו, מהמועד שבו חתם על חוזה להשכרת דירת המגורים, דירה או מקרקעין אחרים;

(3) המחזיק יתחייב להשלים את מלוא התמורה בעד הנכס, אם הדירה לא תהיה בשימושו או אם נפטר המחזיק – בשימוש קרובו, למשך חמש שנים ממועד מכירת דירת המגורים; הרשות המקומית תהיה זכאית לבקש כל ערובה להבטחת החיוב האמור, לרבות רישום בכל מרשם המתנהל לפי דין, בספרי מינהל מקרקעי ישראל או אצל כל גוף אחר שבו מתנהל רישום של הזכויות בדירה, לפי העניין, משכנתה, משכון או הערת אזהרה, בשל התחייבות כאמור;

(4) אם מחיר הנכס לפי שומת המקרקעין עולה על 700,000 שקלים חדשים, לא תבוצע ההפחתה בתמורה אלא לגבי הסכום האמור;

(5) לעניין פסקה זו, "קרוב" – בן זוג, וכן ילד כהגדרתו בסעיף 238 לחוק הביטוח הלאומי [נוסח משולב], התשנ"ה-1995.

מיום 3.5.2009

**תק' תשס"ט-2009**

[ק"ת תשס"ט מס' 6776](http://www.nevo.co.il/Law_word/law06/TAK-6776.pdf) מיום 3.5.2009 עמ' 910

(יב) המקרקעין הם דירת מגורים למי שהעתיק את מגוריו לתחום העיריה, לפי בקשת העיריה, ומחזיק בהם למעלה מעשר שנים, ובלבד שהתמורה לא תפחת מסכום שנקבע בשומת מקרקעין שנערכה על ידי שמאי מקרקעין; על אף האמור רשאית עיריה לאשר מכירת דירת מקרקעין כאמור, בלא מכרז, בתמורה שלא תפחת מ-25% מסכום שנקבע בשומת מקרקעין שנערכה על ידי שמאי מקרקעין כפי שייקבע על ידי המועצה בהחלטה ברוב חבריה, בשל מצבו החומרי של המחזיק בדירת המגורים ובכפוף לתנאים האלה:

(1) המחזיק היה במהלך ארבע השנים שקדמו למכירת דירת המגורים, בעל הכנסה חודשית ממוצעת, אשר היתה מזכה אותו בקבלת הנחה בשיעור שבין 51% לבין 90% מסכום הארנונה הכללית בעד דירת המגורים לפי תקנה 2(א)(8) לתקנות ההסדרים במשק המדינה (הנחה מארנונה), התשנ"ג-1993, בגין דירת המגורים;

(2) אין ולא היו בבעלותו, או בבעלות קרובו, מהמועד שבו חתם על חוזה להשכרת דירת המגורים, דירה או מקרקעין אחרים;

(3) המחזיק יתחייב להשלים את מלוא התמורה בעד הנכס, אם הדירה לא תהיה בשימושו או אם נפטר המחזיק – בשימוש קרובו, למשך חמש שנים ממועד מכירת דירת המגורים; הרשות המקומית תהיה זכאית לבקש כל ערובה להבטחת החיוב האמור, לרבות רישום בכל מרשם המתנהל לפי דין, בספרי מינהל מקרקעי ישראל או אצל כל גוף אחר שבו מתנהל רישום של הזכויות בדירה, לפי העניין, משכנתה, משכון או הערת אזהרה, בשל התחייבות כאמור;

(4) אם מחיר הנכס לפי שומת המקרקעין עולה על 700,000 שקלים חדשים, לא תבוצע ההפחתה בתמורה אלא לגבי הסכום האמור;

(5) לעניין פסקה זו, "קרוב" – בן זוג, וכן ילד כהגדרתו בסעיף 238 לחוק הביטוח הלאומי [נוסח משולב], התשנ"ה-1995.

(יג) המקרקעין מועברים בדרך של שכירות לתאגיד שהעירייה התקשרה עמו לצורך ביצוע מיזם לפי תקנה 3(14) ולמשך תקופת ההתקשרות;

תק' תשע"ב-2011

מיום 4.11.2011

**תק' תשע"ב-2011**

[ק"ת תשע"ב מס' 7039](http://www.nevo.co.il/Law_word/law06/tak-7039.pdf) מיום 5.10.2011 עמ' 21

**הוספת פסקת משנה 3(2)(יג)**

(יד) המקרקעין מועברים למי שהוא בעל זכויות במקרקעין משותפים אשר בהם לעירייה פחות ממחצית הזכויות, במחיר שיקבע שמאי מקרקעין, ובתנאי שאין אפשרות לחלוקה בפועל של המקרקעין על פי תכנית כהגדרתה בחוק התכנון והבנייה, התשכ"ה-1965, ובלבד שוועדה, שחבריה הם המנהל הכללי של העירייה, ובאין מנהל כללי – מזכיר העירייה, והוא יהיה היושב ראש, גזבר העירייה והיועץ המשפטי לעירייה, שוכנעה שהדבר מוצדק וסביר בנסיבות העניין לאחר שבחנה את האפשרות לערוך את ההתקשרות בדרך של מכרז; החלטות הוועדה לפי פסקת משנה זו ינומקו ויפורסמו באתר האינטרנט של העירייה בתוך חמישה ימי עבודה ממועד קבלת ההחלטה;

תק' תש"ף-2020

מיום 31.8.2020

**תק' תש"ף-2020**

[ק"ת תש"ף מס' 8724](https://www.nevo.co.il/Law_word/law06/tak-8724.pdf) מיום 31.8.2020 עמ' 2138

**הוספת פסקת משנה 3(2)(יד)**

(3) חוזה להעברת טובין, להזמנת טובין או לביצוע עבודה שערכו אינו עולה על 26,000 שקלים חדשים;

(4) חוזה להזמנת טובין או לביצוע עבודה הנערך עם הספק היחידי בארץ לאותם טובין או עם המומחה היחיד בארץ לביצוע אותה העבודה, אם מומחה שהוועדה מינתה לענין זה קבע בכתב באישור הוועדה כי אכן אותו ספק או מומחה הם היחידים בארץ;

(5) חוזה לביצוע עבודה מדעית, אמנותית או ספרותית;

(6) חוזה להזמנה דחופה של טובין או לביצוע עבודה דחופה שהעיריה מתקשרת בו להצלת נפש או רכוש;

(7) (א) חוזה הבא להגדיל את הוצאות העיריה בפרט מפרטי חוזה קיים, ובלבד ששיעור הגדלת ההוצאות לא יעלה על 50% מההוצאות לגבי אותו פרט על פי החוזה הקיים.

(ב) חוזה הבא להגדיל את הוצאות העיריה על ידי הוספת פרטים לחוזה קיים; ובלבד ששיעור הגדלת ההוצאות בשל הוספה זו לא יעלה על 25% מכלל הוצאות העיריה על פי החוזה הקיים, או על 50% אם המועצה קבעה שעריכת המכרז לא תביא תועלת;

(8) חוזה לביצוע עבודה מקצועית הדורשת ידע ומומחיות מיוחדים, או יחסי אמון מיוחדים, כגון: עבודות תכנון, פיקוח, מדידה, שמאות, ייעוץ ועבודות כיוצא באלה;

(9) (נמחקה);

תק' תשע"ח-2018

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

**החלפת פסקה 3(9)**

הנוסח הקודם:

~~(9) חוזה לבניית מבנה ציבור, או עבודות תשתית בשכונה חדשה, או באזור מגורים חדש שבהם מתוכננות לבניה לא פחות ממאה יחידות דיור, אם המועצה ביקשה ברוב חבריה לשחררה מחובת המכרז והשר אישר את החלטתה;~~

מיום 6.6.2018

**תק' תשע"ח-2018**

[ק"ת תשע"ח מס' 8015](http://www.nevo.co.il/Law_word/law06/tak-8015.pdf) מיום 6.6.2018 עמ' 2142

**מחיקת פסקה 3(9)**

הנוסח הקודם:

~~(9) חוזה לבניית מבנה ציבור או לעבודת תשתית בשכונה חדשה או באזור מגורים חדש, שבהם מתוכננות לבניה לא פחות ממאה יחידות דיור, אם המועצה ביקשה, ברוב חבריה, לשחררה מחובת המכרז והשר אישר את החלטתה;~~

(10) (נמחקה);

תק' תשע"ח-2018

מיום 6.6.2018

**תק' תשע"ח-2018**

[ק"ת תשע"ח מס' 8015](http://www.nevo.co.il/Law_word/law06/tak-8015.pdf) מיום 6.6.2018 עמ' 2142

**מחיקת פסקה 3(10)**

הנוסח הקודם:

~~(10) חוזה או סוגי חוזים להקמת מבני ציבור או לבניית תשתית, שהשר התיר את עריכתם ובלבד שהצעת המחיר מבוססת על תוצאות מכרז לעבודות דומות שבוצעו עבור רשות מקומית במשך 12 חדשים בסמוך לעריכת החוזה; בתקנה זו, "תשתית" - כבישים, מדרכות, גשרים, מנהרות, מערכות ביוב, ניקוז, תיעול, מים, תקשורת, תאורה, רמזורים ומערכות בקרה לתשתית;~~

(10א) התקשרות עם המדינה;

תק' תשע"ב-2011

תק' תשע"ח-2018

מיום 4.11.2011

**תק' תשע"ב-2011**

[ק"ת תשע"ב מס' 7039](http://www.nevo.co.il/Law_word/law06/tak-7039.pdf) מיום 5.10.2011 עמ' 22

**הוספת פסקה 3(10א)**

מיום 6.6.2018

**תק' תשע"ח-2018**

[ק"ת תשע"ח מס' 8015](http://www.nevo.co.il/Law_word/law06/tak-8015.pdf) מיום 6.6.2018 עמ' 2142

(10א) התקשרות עם המדינה ~~לביצוע עבודת תשתית~~;

(11) חוזה עם הסוכנות היהודית לארץ ישראל או עם תאגיד העוסק מטעמה, או בשיתוף עמה בהקצאת כספי מגבית, והחוזה נועד לאפשר ניצול כספי מגבית למען שיקום שכונות מצוקה או למען קידום חברתי של תושבי העיר;

(12) חוזה לאחזקה והפעלה של מיתקני ביוב על ידי תאגיד במקרה שהתמורה לעבודות היא מסירת הקולחין ובלבד שנציב המים אישר את מסירת הקולחין;

(13) התקשרות עם תאגיד ממשלתי כמשמעותו בתקנה 3(5) לתקנות חובת המכרזים, תשנ"ג-1993 (להלן - התאגיד), באישור שר הפנים, ובלבד שנתקיים אחד מאלה:

תק' תשנ"ה-1995

תק' תשנ"ט-1999

(א) התאגיד מהווה על פי מסמכי היסוד שלו ועל פי החלטת הממשלה או על פי החוק שהקימו, זרוע לביצוע מטלות ישירות ומוגדרות של הממשלה וההתקשרות נעשית לשם ביצוע מטלות אלה; או - התאגיד מבצע מטלה או שירות שהוטלו עליו לפי דין, או מספק שירות או מצרך חיוניים לציבור, וההתקשרות נעשית לשם ביצוע מטלה או שירות אלה;

(ב) שמונים וחמישה אחוזים או יותר מעובדי התאגיד זכאים על פי כל דין לגמלה או לתגמול בשל נכות, או לקצבת זקנה מן המוסד לביטוח לאומי, וההתקשרות היא לרכישת שירותים או לביצוע עבודה;

תק' תשנ"ט-1999

מיום 9.2.1995

**תק' תשנ"ה-1995**

[ק"ת תשנ"ה מס' 5660](http://www.nevo.co.il/Law_word/law06/TAK-5660.pdf) מיום 9.2.1995 עמ' 706

**הוספת פסקה 3(13)**

מיום 20.7.1999

**תק' תשנ"ט-1999**

[ק"ת תשנ"ט מס' 5992](http://www.nevo.co.il/Law_word/law06/TAK-5992.pdf) מיום 20.7.1999 עמ' 1086

(13) התקשרות עם תאגיד ממשלתי כמשמעותו ~~בחוק חובת המכרזים, התשנ"ב-1992~~ בתקנה 3(5) לתקנות חובת המכרזים, התשנ"ג-1993 (להלן - התאגיד), באישור שר הפנים, ובלבד ~~שהתקיימו אלה:~~ שנתקיים אחד מאלה:

(א) התאגיד מהווה על פי מסמכי היסוד שלו ועל פי החלטת הממשלה או על פי החוק שהקימו, זרוע לביצוע מטלות ישירות ומוגדרות של הממשלה וההתקשרות נעשית לשם ביצוע מטלות אלה; או - התאגיד מבצע מטלה או שירות שהוטלו עליו לפי דין, או מספק שירות או מצרך חיוניים לציבור, וההתקשרות נעשית לשם ביצוע מטלה או שירות אלה;

(ב) שמונים וחמישה אחוזים או יותר מעובדי התאגיד זכאים על פי כל דין לגמלה או לתגמול בשל נכות, או לקצבת זקנה מן המוסד לביטוח לאומי, וההתקשרות היא לרכישת שירותים או לביצוע עבודה.

(14) התקשרות עם תאגיד המוכר כמוסד ללא כוונת רווח, לרכישת שירותים או לביצוע עבודה לצורך ביצוע מיזם אשר יפעל ללא כוונת רווח למטרה של חינוך, תרבות, רווחה או ספורט בתחומה של העירייה, ובלבד שהעירייה מחזיקה 40% לפחות מהונו של התאגיד האמור או מכוח ההצבעה בו או בכוח למנות 40% לפחות מחברי הגוף המנהל שלו, וכן התקיימו תנאים אלה:

תק' תשע"ב-2011

(א) התאגיד תורם ממקורותיו מחצית לפחות מעלות ביצוע המיזם;

(ב) עשרים אחוזים לפחות מתרומת התאגיד לעלות ביצוע המיזם הם ממקורות שאינם מתקציב המדינה;

(ג) התקשרויות של התאגיד עם צדדים נוספים, אשר נובעות מההתקשרות עם העירייה, ייעשו במכרז בהתאם לדין החל על העירייה, בשינויים המחויבים;

(ד) מועצת העירייה תאשר מדי שנה את תכנית העבודה לביצוע המיזם;

(ה) שר הפנים אישר לעירייה לייסד את התאגיד בהתאם לאמור בצו העיריות (הקמת תאגידים), התש"ם-1980;

(ו) לתאגיד יש אישור תקף אחד מאלה:

(1) אישור בדבר ניהול תקין תקף מן הרשם המוסמך לעניין על פי דין;

(2) אישור תקף בדבר הגשת מסמכים מהרשם המוסמך לעניין על פי דין, ובלבד שטרם חלפו שנתיים מרישום התאגיד והתאגיד מגיש למועצת העירייה, מדי שלושה חודשים, דיווח מפורט בכתב על מצבו הכספי, לרבות פירוט הוצאותיו והכנסותיו, וכן דיווח מפורט בכתב על פעולותיו וניהולו;

מיום 4.11.2011

**תק' תשע"ב-2011**

[ק"ת תשע"ב מס' 7039](http://www.nevo.co.il/Law_word/law06/tak-7039.pdf) מיום 5.10.2011 עמ' 22

**הוספת פסקה 3(14)**

מיום 30.12.2012

**תק' תשע"ג-2012**

[ק"ת תשע"ג מס' 7198](http://www.nevo.co.il/Law_word/law06/tak-7198.pdf) מיום 30.12.2012 עמ' 390

**החלפת פסקת משנה 3(14)(ו)**

הנוסח הקודם:

~~(ו) לתאגיד יש אישור ניהול תקין תקף מהרשם המוסמך על פי דין; בפסקת משנה זו, "אישור ניהול תקין" – כפי שיקבע הרשם המוסמך לעניין.~~

(15) התקשרות לרכישת שירותי ניהול ופיקוח עם חברה שבעלי המניות שלה הם רוב הרשויות המקומיות, ובלבד שיתקיימו כל אלה:

תק' (מס' 2)   
תשע"ח-2018

(א) השר אישר את שיעור התמורה שבהסכם;

(ב) ועדה, שחבריה הם המנהל הכללי, ובאין מנהל כללי – מזכיר העירייה, והוא יהיה היושב ראש, גזבר העירייה והיועץ המשפטי לעירייה, שוכנעה, לאחר בחינת האפשרות לערוך את ההתקשרות בדרך של מכרז, כי ההתקשרות נדרשת מטעמי חיסכון ויעילות, וכי היא מיטיבה עם העירייה, וזאת בשים לב לעקרונות השוויון וההגינות;

הוראת שעה   
תשע"ח-2018 (תיקון) תשפ"א-2021

(ג) החברה התחייבה כי התקשרויותיה עם צדדים נוספים שנובעות מההתקשרות עם העירייה, ייעשו לפי דיני המכרזים החלים על העירייה, בשינויים המחויבים;

הוראת שעה   
תשע"ח-2018 (תיקון) תשפ"א-2021

החלטות הוועדה לפי פסקת משנה (ב) ינומקו ויפורסמו באתר האינטרנט של העירייה שבעה ימי עבודה לפחות לפני כריתת החוזה, לרבות האפשרות לפנות לוועדה בנושא, והתקופה שבה ניתן לפנות כאמור, אלא אם כן החליטה הוועדה אחרת בהחלטה מנומקת מטעמים של דחיפות; הסכם שנערך לפי פסקה זו יפורסם באתר האינטרנט של העירייה לא יאוחר משבעה ימי עבודה מיום כריתתו;

הוראת שעה   
תשע"ח-2018 (תיקון) תשפ"א-2021

מיום 11.1.2018

**תק' (מס' 2) תשע"ח-2018**

[ק"ת תשע"ח מס' 7928](http://www.nevo.co.il/Law_word/law06/tak-7928.pdf) מיום 11.1.2018 עמ' 820

**הוראת שעה תשע"ח-2018 (תיקון) תשפ"א-2021**

[ק"ת תשפ"א מס' 9456](https://www.nevo.co.il/law_word/law06/tak-9456.pdf) מיום 24.6.2021 עמ' 3446

**הוספת פסקה 3(15)**

מיום 24.6.2021

**הוראת שעה תשע"ח-2018 (תיקון) תשפ"א-2021**

[ק"ת תשפ"א מס' 9456](https://www.nevo.co.il/law_word/law06/tak-9456.pdf) מיום 24.6.2021 עמ' 3446

(15) התקשרות לרכישת שירותי ניהול ופיקוח עם חברה שבעלי המניות שלה הם רוב הרשויות המקומיות, ובלבד שיתקיימו כל אלה:

(א) השר אישר את שיעור התמורה שבהסכם;

(ב) ועדה, שחבריה הם המנהל הכללי, ובאין מנהל כללי – מזכיר העירייה, והוא יהיה היושב ראש, גזבר העירייה והיועץ המשפטי לעירייה, שוכנעה, לאחר בחינת האפשרות לערוך את ההתקשרות בדרך של מכרז, כי ההתקשרות נדרשת מטעמי חיסכון ויעילות, ~~וכי היא מיטיבה עם העירייה, וזאת בשים לב לעקרונות השוויון, השקיפות וטוהר המידות ותוך מזעור הפגיעה בתחרות הקיימת ובאפשרות לפתח תחרות~~ וכי היא מיטיבה עם העירייה, וזאת בשים לב לעקרונות השוויון וההגינות;

~~(ג) החברה התחייבה כי התקשרויותיה עם צדדים נוספים שנובעות מההתקשרות עם העירייה, ייעשו במכרז לפי הדין החל על העירייה בשינויים המחויבים; החלטות הוועדה לפי פסקת משנה (ב) ינומקו ויפורסמו באתר האינטרנט של העירייה שבעה ימי עבודה לפחות לפני כריתת החוזה, לרבות האפשרות לפנות לוועדה בנושא, והתקופה שבה ניתן לפנות כאמור, אלא אם כן החליטה הוועדה אחרת בהחלטה מנומקת מטעמים של דחיפות; הסכם שנערך לפי פסקה זו יפורסם באתר האינטרנט של העירייה לא יאוחר משבעה ימי עבודה מיום כריתתו;~~

(ג) החברה התחייבה כי התקשרויותיה עם צדדים נוספים שנובעות מההתקשרות עם העירייה, ייעשו לפי דיני המכרזים החלים על העירייה, בשינויים המחויבים;

החלטות הוועדה לפי פסקת משנה (ב) ינומקו ויפורסמו באתר האינטרנט של העירייה שבעה ימי עבודה לפחות לפני כריתת החוזה, לרבות האפשרות לפנות לוועדה בנושא, והתקופה שבה ניתן לפנות כאמור, אלא אם כן החליטה הוועדה אחרת בהחלטה מנומקת מטעמים של דחיפות; הסכם שנערך לפי פסקה זו יפורסם באתר האינטרנט של העירייה לא יאוחר משבעה ימי עבודה מיום כריתתו;

(16) התקשרות עם רשות מקומית אחרת לקבלת שירותים מהסוג שניתן על ידה במסגרת סמכויותיה ותפקידיה לפי כל דין, לצורך מילוי סמכויות העירייה ותפקידיה לפי כל דין, לאחר שהעירייה שוכנעה שההתקשרות נדרשת מטעמי חיסכון ויעילות והיא מיטיבה עם העירייה;

תק' תשע"ח-2018

מיום 6.6.2018

**תק' תשע"ח-2018**

[ק"ת תשע"ח מס' 8015](http://www.nevo.co.il/Law_word/law06/tak-8015.pdf) מיום 6.6.2018 עמ' 2142

**הוספת פסקה 3(16)**

(17) (פקעה).

(הוראת שעה) (מס' 2) תש"ף-2020

מיום 7.4.2020 עד יום 31.5.2020

**הוראת שעה תש"ף-2020**

[ק"ת תש"ף מס' 8474](https://www.nevo.co.il/Law_word/law06/tak-8474.pdf) מיום 7.4.2020 עמ' 1074

**הוספת פסקה 3(17)**

הנוסח:

(17) (א) התקשרות המשך בתנאים זהים לתנאי ההתקשרות הראשונה או תנאים מיטיבים עם העירייה, במהלך תקופת ההתקשרות הראשונה או בסמוך לאחריה, לתקופה המינימלית הנדרשת ובשווי שאינו עולה על שווי ההתקשרות הראשונה, ובלבד שהוועדה שוכנעה כי הדבר נדרש בשל מגבלות על יכולתה של העירייה לערוך מכרז הנובעות מהוראות תקנות שהותקנו לפי סעיף 39 לחוק-יסוד: הממשלה או צווים שניתנו לפי סעיף 20 לפקודת בריאות העם, 1940;

(ב) תקופת התקשרות ההמשך לפי פסקת משנה (א), לא תעלה על שישה חודשים, ואולם רשאית הוועדה לקבוע, מטעמים מיוחדים שיירשמו, תקופה ארוכה יותר שלא תעלה על שנים עשר חודשים אם שוכנעה כי לא ניתן להאריך את ההתקשרות לתקופה של שישה חודשים בלבד בשל אופי ההתקשרות ואם הדבר נדרש לצורך שמירה על רציפות הפעילות לאורך שנת הלימודים;

(ג) החלטות הוועדה לפי פסקה זו, ינומקו ויפורסמו באתר האינטרנט של העירייה בתוך חמישה ימי עבודה ממועד קבלת ההחלטה;

(ד) בפסקה זו –

"התקשרות ראשונה" – התקשרות של עירייה, לרבות כל זכות ברירה הנתונה לעירייה הכלולה באותה התקשרות;

"התקשרות המשך" – התקשרות הנעשית להרחבת התקשרות ראשונה או להארכת התקשרות ראשונה, שלא מכוח זכות ברירה הנתונה לעירייה הכלולה בהתקשרות הראשונה;

"ועדה" – ועדה שחבריה הם המנהל הכללי של העירייה, ובאין מנהל כללי – מזכיר העירייה, והוא יהיה היושב ראש, גזבר העירייה והיועץ המשפטי לעירייה.

מיום 31.8.2020 עד יום 1.11.2020

**הוראת שעה (מס' 2) תש"ף-2020**

[ק"ת תש"ף מס' 8723](https://www.nevo.co.il/Law_word/law06/tak-8723.pdf) מיום 31.8.2020 עמ' 2134

**הוספת פסקה 3(17)**

הנוסח:

(17) התקשרות המשך לפי תנאים אלה:

(א) התקשרות המשך בתנאים זהים לתנאי ההתקשרות הראשונה או תנאים מיטיבים עם העירייה, במהלך תקופת ההתקשרות הראשונה או בסמוך לאחריה, לתקופה המינימלית הנדרשת ובשווי שאינו עולה על שווי ההתקשרות הראשונה, ובלבד שהוועדה שוכנעה כי הדבר נדרש בשל מגבלות על יכולתה של העירייה לערוך מכרז, הנובעות מהתמודדותה של העירייה עם התפשטות נגיף הקורונה החדש או הנובעות מחיקוק שתכליתו התמודדות עם התפשטות נגיף הקורונה החדש;

(ב) תקופת התקשרות ההמשך לפי פסקת משנה (א) לא תעלה על שישה חודשים, ואולם רשאית הוועדה לקבוע, מטעמים מיוחדים שיירשמו, תקופה ארוכה יותר שלא תעלה על שנים עשר חודשים אם שוכנעה כי לא ניתן להאריך את ההתקשרות לתקופה של שישה חודשים בלבד בשל אופי ההתקשרות וכי הדבר נדרש לצורך שמירה על רציפות הפעילות לאורך שנת הלימודים;

(ג) לעניין פסקאות משנה (א) ו-(ב) יראו את תקופת התקשרות ההמשך ושווייה ככוללים גם את תקופת כל התקשרות המשך קודמת ושווייה;

(ד) החלטות הוועדה לפי פסקה זו ינומקו ויפורסמו באתר האינטרנט של העירייה בתוך חמישה ימי עבודה ממועד קבלת ההחלטה;

(ה) בפסקה זו –

"התקשרות ראשונה" – התקשרות של עירייה, לרבות כל זכות ברירה הנתונה לעירייה הכלולה באותה התקשרות;

"התקשרות המשך" – התקשרות הנעשית להרחבת התקשרות ראשונה או להארכת התקשרות ראשונה, שלא מכוח זכות ברירה הנתונה לעירייה הכלולה בהתקשרות הראשונה;

"התקשרות המשך קודמת" – לרבות התקשרות המשך שנערכה לפי תקנות העיריות (מכרזים) (הוראת שעה), התש"ף-2020;

"ועדה" – ועדה שחבריה הם המנהל הכללי של העירייה, ובאין מנהל כללי – מזכיר העירייה, והוא יהיה היושב ראש, גזבר העירייה והיועץ המשפטי לעירייה.

4. בחוזה הטעון מכרז לא תדון מועצת העיריה או ראש העיריה בהצעת מחירים שלא נדונה קודם לכן בועדה על פי תקנות אלה.

הצעה שלא נדונה בוועדה

5. עמדה עיריה להתקשר בזמן אחד במספר חוזים להזמנת אותם טובין או לביצוע עבודות המהוות למעשה עבודה שלמה אחת, יראו את כל אותם חוזים כאילו היו - לענין תקנות אלה - חוזה אחד.

פיצול חוזים

6. לא ימסור אדם שום ידיעה שהגיעה לידו בתוקף תפקידו בענין מכרז העומד להתפרסם או שפורסם או בענין מהלך הדיונים בוועדה והחלטתה, אלא לאדם שהוסמך כדין לקבל אותה ידיעה, ובדרך שנקבע בתקנות אלה.

שמירת סודיות

7. (א) כל מכרז יסומן במספר סידורי ויירשם בפנקס שיוחזק במקום שהורה יושב ראש הועדה.

פנקס המכרזים

(ב) כל אדם רשאי לעיין בפנקס בשעות המיועדות לקבלת קהל במשרדי העיריה.

8. (א) העיריה רשאית להתקשר בחוזה להזמנת טובין או לביצוע עבודה, שערכו עולה על 26,000 שקלים חדשים, אולם אינו עולה על 127,000 שקלים חדשים, על פי מכרז שאינו פומבי (להלן - מכרז זוטא).

מכרז זוטא

(ב) הועדה תנהל רשימה של ספקים וקבלנים, אשר רשאים להשתתף במכרז זוטא ותקבע את אמות המידה שלפיהן יפנו אל הספקים והקבלנים האלה; רשימה זו תהיה פתוחה לעיון הציבור; כל ספק או קבלן רשאי לבקש לצרפו לרשימה האמורה והועדה תדון בבקשתו; החליטה הועדה שלא לצרף קבלן או ספק כאמור לרשימה, או החליטה למחוק ספק או קבלן מהרשימה, תנמק את החלטתה; לא תחליט הועדה אלא לאחר שאיפשרה לאותו ספק או קבלן להביא את טענותיו בפניה.

(ג) הועדה תמציא, אחת לשנה, למועצה ולמבקר העיריה את רשימת הספקים והקבלנים כאמור, וכן פירוט הספקים והקבלנים שראש העיריה פנה אליהם לפי תקנה זו במכרזי זוטא; הפירוט כאמור יהיה פתוח לעיון הספקים והקבלנים הכלולים בו.

תק' תש"ן-1989

(ד) הודעה על מכרז זוטא לספקים או קבלנים. הכלולים ברשימה, תיעשה על ידי משלוח הודעה בדאר רשום עם אישור מסירה, או במסירה לידי הנמען בידי מזכיר העיריה או מי שהוא הסמיך לענין זה, לפי הפירוט להלן:

(1) אם ערכו של החוזה המוצע עולה על 26,000 שקלים חדשים אולם אינו עולה על 63,500 שקלים חדשים - לארבעה ספקים או קבלנים לפחות הכלולים ברשימה;

(2) אם ערכו של החוזה המוצע עולה על 63,500 שקלים חדשים אולם אינו עולה על 127,000 שקלים חדשים - לששה ספקים או קבלנים לפחות הכלולים ברשימה.

(ה) על אף האמור בפיסקאות (1) ו-(2) לתקנת משנה (ד), רשאי ראש העיריה לשלוח את ההודעה לשני ספקים או קבלנים לפחות, אם מקום עסקם נמצא בחוץ לארץ ואין ספקים או קבלנים אחרים בארץ לטובין או לעבודה הנדרשים.

(ו) על אף האמור בתקנות משנה (ד) ו-(ה) לתקנה זו, יהיה רשאי להשתתף במכרז זוטא כל ספק או קבלן הכלול ברשימה לסוג החוזה המוצע, אם ביקש זאת והגיש את מסמכי המכרז תוך המועד שנקבע להגשת הצעות.

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

**החלפת תקנת משנה 8(ג)**

הנוסח הקודם:

~~(ג) הועדה תמציא אחת לשנה למועצה ולמבקר העיריה את רשימת הספקים והקבלנים כאמור, וכן פירוט הספקים והקבלנים שראש העיריה פנה אליהם לפי תקנה זו במכרזי זוטא. פירוט זה יהיה פתוח לעיון הספקים והקבלנים הכלולים בו.~~

9. (א) רצתה עיריה להתקשר בחוזה הטעון מכרז פומבי, ראש העיריה הודעה על כך ובה יפורטו –

מכרז פומבי

(1) תיאור נושא החוזה המוצע;

(2) המקום והמועד האחרון להגשת מסמכי המכרז;

(3) המקום לקבלת פרטים נוספים וטפסי מסמכי המכרז.

(ב) הודעה על מכרז פומבי תיעשה על ידי פרסומה בשני עתונים יומיים לפחות הנדפסים בישראל שלפחות אחד מהם הוא בשפה העברית.

(ג) פרסם ראש העיריה הודעה על מכרז פומבי, רשאי הוא גם לפרסמה ברבים בחוץ לארץ, או לשלוח את ההודעה לספקים או לקבלנים שמקום עסקם נמצא בחוץ לארץ, ובלבד שישלח את ההודעה לפחות לשני ספקים או קבלנים כאמור.

10. (א) ראש העיריה או מי שהוא הסמיך לכך ימציא לכל אדם המבקש להשתתף במכרז פומבי או במכרז זוטא על פי בקשתו כאמור בתקנה 8(ו), ולכל אדם שראש העיריה פנה אליו בהודעה על מכרז זוטא את מסמכי המכרז המפורטים להלן:

מסמכי המכרז

(1) תנאי המכרז, לרבות תנאים מוקדמים להשתתפות במכרז;

(2) נוסח "מסמך הצעת המשתתף במכרז";

(3) נוסח של החוזה המוצע;

(4) לוח זמנים ותנאי תשלום;

(5) התכנית והמפרטים הנוגעים לביצוע החוזה;

(6) כתבי כמויות טפסי הצעת מחירים;

(7) רשימת החומרים וכמויותיהם, ציוד העזר והמכונות שהעיריה תספק לצורך ביצוע העבודה נושא החוזה ותנאי מסירתם;

(8) נוסחי הערבויות הבנקאיות הנדרשות, גובה הערבות ומשך הערבות;

(9) מעטפה הנושאת את מספר המכרז לשם הגשת מסמכי מכרז (להלן - מעטפת המכרז);

(10) כל מידע או מסמך אחרים שראש העיריה ימצא לנכון למסור או לדרוש, לרבות בדבר כושרו, נסיונו ויכולתו של המציע.

(ב) המצאת מסמכי מכרז פומבי תהא תמורת תשלום כפי שקבעה העיריה דרך כלל, לסוג של מכרזים או למכרז פלוני.

(ג) על אף האמור בתקנת משנה (א) רשאי ראש העיריה להחליט שלא להמציא את המסמכים המפורטים בפסקאות (3) ו-(5) של תקנת משנה (א) אלא להציגם לעיון במקום שיקבע; החליט ראש העיריה כאמור, יצרף למסמכי המכרז הודעה על המקום והמועד לעיון במסמכים.

תק' תש"ן-1989

(ד) תינתן הזדמנות סבירה ושווה לכל אדם לעיין במסמכי המכרז, כפי שפורטו בתקנה 10(א), לבקר בנכס ולקבל הסברים לגביהם.

(ה) כל אדם שעיין במסמכי המכרז, שקיבל מסמכי מכרז או שביקר בנכס יאשר זאת בכתב.

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

(ג) על אף האמור בתקנת משנה (א) רשאי ראש העיריה להחליט שלא להמציא את המסמכים המפורטים ~~בפסקאות (3) ו-(4)~~ בפסקאות (3) ו-(5) של תקנת משנה (א) אלא להציגם לעיון במקום שיקבע; החליט ראש העיריה כאמור, יצרף למסמכי המכרז הודעה על המקום והמועד לעיון במסמכים.

11. (א) לפני תום המועד להגשת ההצעות יפקיד יושב-ראש הועדה או מי שהוא הסמיך בתיבת המכרזים האמורה בתקנה 14(א), אומדן מפורט של ההוצאות או ההכנסות הכרוכות בחוזה המוצע.

אומדן

תק' תש"ן-1989

(ב) היה נושא המכרז חוזה להעברת מקרקעין, יפקיד יושב-ראש הועדה או מי שהוא הסמיך בתיבת המכרזים שומת מקרקעין שנערכה על ידי שמאי מקרקעין.

תק' תש"ן-1989

(ג) האומדן או שומת המקרקעין (להלן - האומדן) יופקדו בתיבת המכרזים לפני תום המועד להגשת מסמכי המכרז.

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

(א) לפני תום המועד להגשת ההצעות יפקיד יושב-ראש הועדה או מי שהוא הסמיך בתיבת המכרזים האמורה בתקנה 14(א), אומדן מפורט של ההוצאות או ההכנסות הכרוכות בחוזה המוצע.

(ב) היה נושא המכרז חוזה להעברת מקרקעין, יפקיד יושב-ראש הועדה או מי שהוא הסמיך בתיבת המכרזים שומת מקרקעין שנערכה על ידי שמאי מקרקעין.

12. המועד להגשת מסמכי המכרז ייקבע בהתחשב בנושא החוזה המוצע ובתנאיו; המועד יהיה לא מוקדם משבעה ימים ולא מאוחר מ-90 ימים מיום פרסום ההוזעה, אולם רשאי יושב ראש ועדת המכרזים לקבוע מועד אחרון להגשת מסמכי המכרז מאוחר מ-90 ימים מיום הפרסום האמור.

המועד האחרון להגשת מסמכי המכרז

13. (א) המעונין להשתתף במכרז יגיש לעיריה את מסמכי המכרז כמפורט בתקנה 10(א), וכן כל מסמך שידרוש ראש העיריה, כגון אישור פקיד השומה או רואה חשבון בגין ניהול ספרים כחוק, אישור רישום בפנקס הקבלנים וכו'; נדרשו מסמכים אלה - יהפכו חלק בלתי נפרד ממסמכי המכרז.

הגשת מסמכי המכרז

(ב) מסמכי המכרז ייחתמו על ידי המציע ויוגשו על גבי הטפסים שהומצאו בתוך מעטפת המכרז, כשהיא סגורה היטב, בדרך ובמועד שנקבעו בתנאי המכרז; המסמכים המפורטים בפסקאות (2) ו-(6) לתקנה 10(א) יוגשו בשני עותקים.

תק' תש"ן-1989

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

(ב) מסמכי המכרז ייחתמו על ידי המציע ויוגשו על גבי הטפסים שהומצאו בתוך מעטפת המכרז, כשהיא סגורה היטב, בדרך ובמועד שנקבעו בתנאי המכרז; המסמכים המפורטים ~~בפסקאות (2) ו-(5)~~ בפסקאות (2) ו-(6) לתקנה 10(א) יוגשו בשני עותקים.

14. (א) עובד העיריה שראש העיריה מינה לכך יכניס כל מעטפת מכרז שנתקבלה בעיריה לפני תום המועד להגשת מסמכי המכרז לתוך תיבה מיוחדת נעולה בשני מנעולים שמפתחותיהם נשמרים בידי שני אנשים שראש העיריה מינה אותם לכך (להלן - תיבת המכרזים).

קבלת המסמכים בעיריה

(ב) מעטפת מכרז שנתקבלה בעיריה אחרי תום המועד להגשת מסמכי המכרז לא תוכנס לתיבת המכרזים ותוחזר לשולח, מבלי לפתוח אותה ובלי לגלות את תכנה זולת לצורך בירור שמו ומענו של השולח.

(ג) מעטפת המכרז שנמסרה למשלוח בדואר רשום יראו אותה כאילו נתקבלה בעיריה במועד מסירתה כאמור וחותמת הדואר תשמש ראיה לכך.

(ד) מעטפת המכרז שנשלחה מחוץ לארץ, יראו אותה, על אף האמור בתקנת משנה (ג), כאילו נתקבלה בעיריה במועד שבו הגיעה לדואר בישראל, וחותמת הדואר תשמש ראיה לכך.

(ה) מעטפת מכרז שנמסרה בידי מגיש מסמכי המכרז (להלן - מסירה ידנית), תימסר לעובד העיריה כאמור בתקנה 14(א) ויראו אותה כנתקבלה במועד הרשום באישור קבלתה.

15. (א) לא לפני 7 ימים לאחר תום המועד להגשת מסמכי המכרז במקרה של משלוח בדואר, ולא יאוחר מ-14 ימים מתום אותו מועד תיפתח תיבת המכרזים בידי האנשים שנתמנו כאמור בתקנה 14(א).

פתיחת תיבת המכרזים

(ב) נקבע בתנאי המכרז כי מסירה תהא במסירה ידנית בלבד, תיפתח תיבת המכרזים החל מתום המועד שנקבע להגשת מסמכי המכרז לפי תקנה 12 ולא מאוחר מ-14 ימים מהמועד שנקבע כאמור.

(ג) יושב ראש הועדה יפרסם הודעה על המקום והמועד בו תפתח תיבת המכרזים לענין מכרז פלוני ויציין בה כי כל אדם רשאי להיות נוכח בעת פתיחת תיבת המכרזים וההצעות ורישום מסמכי המכרז; ההודעה תודבק בכניסה לבנין הראשי של העיריה וכן בכניסה לבנין שבו תיפתח תיבת המכרזים, ותימסר לכל מעונין הפונה לשם קבלתה.

(ד) תיבת המכרזים תיפתח רק אם יהיו נוכחים חבר הועדה שנקבע על ידי הועדה וכן עובדי עיריה שראש העיריה הסמיך לכך כאמור בתקנה 14(א).

תק' תש"ן-1989

(ה) כל אדם רשאי להיות נוכח בעת פתיחת תיבת המכרזים ורישום מסמכי המכרזים בפרוטוקול.

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

(ד) תיבת המכרזים תיפתח רק אם יהיו נוכחים חבר הועדה שנקבע על ידי הועדה וכן עובדי עיריה שראש העיריה הסמיך לכך כאמור בתקנה ~~14א~~ 14(א).

16. הפרוטוקל ינוהל בשני עותקים שאחד מהם יימסר למשמרת למבקר העיריה או לעובד העיריה שנקבע לכך על ידי ראש העיריה.

צורת ניהול הפרוטוקול

17. (א) משנפתחה תיבת המכרזים יוצאו ממנה המעטפות והאומדן הנוגעים למכרז שלגביו נקבע מועד פתיחת מסמכי המכרז באותו יום; כל מעטפה תסומן במספר סידורי ומספרן הכולל של המעטפות יירשם בפרוטוקול.

רישום מסמכי מכרז

(ב) לאחר הסימון כאמור בתקנה משנה (א) תיפתח כל מעטפה וחבר הועדה יחתום בראשי תיבות על כל גליון או חוברת כרוכה שהוצאו מכל מעטפה, וכן יחתום על גבי האומדן.

(ג) שמות המשתתפים במכרז, הסכום הכולל של כל אחד ממסמכי המכרז, מספר הגליונות שהוצאו מכל מעטפת מכרז והאומדן יירשמו בפרוטוקול, אולם לפני רישומם יכריז עליהם חבר הועדה שנקבע כאמור.

18. (א) יושב ראש הועדה ימסור, ללא דיחוי, העתק של כל מסמכי המכרז שהוצאו מתיבת המכרזים לידי המומחה שקבעה הועדה דרך כלל לאותו סוג של חוזים שאליו משתייך החוזה המוצע במכרז לשם קבלת חוות דעתו (להלן - המומחה).

חוות דעת מומחה

תק' תש"ן-1989

(ב) לא נקבע מומחה כאמור, יכנס היושב ראש את הועדה והיא תחליט בדבר הצורך בהתייעצות במומחה ובדבר בחירתו.

(ג) נתגלה במסמכי המכרז, בעת הבדיקה בידי מומחה או בידי הועדה טעות חשבונית, תתוקן הטעות בידי יושב ראש הועדה ועל דעת הועדה; התיקון יירשם בפרוטוקול; נתגלתה אי התאמה בין המחיר הכולל של מספר יחידות ובין המחיר של כל יחידה שצויין במסמכי המכרז, תתוקן אי ההתאמה בהסתמך על המחיר של כל יחידה.

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

(א) יושב ראש הועדה ימסור, ללא דיחוי, העתק של כל מסמכי המכרז שהוצאו מתיבת המכרזים לידי המומחה שקבעה הועדה דרך כלל לאותו סוג של חוזים שאליו משתייך החוזה המוצע במכרז לשם קבלת ~~חווות דעתו~~ חוות דעתו (להלן - המומחה).

18א. לא ינוהל משא ומתן עם משתתף במכרז בטרם נקבע הזוכה במכרז.

איסור ניהול משא ומתן

תק' תשנ"ז-1997

מיום 8.5.1997

**תק' תשנ"ז-1997**

[ק"ת תשנ"ז מס' 5828](http://www.nevo.co.il/Law_word/law06/TAK-5828.pdf) מיום 8.5.1997 עמ' 655

**הוספת תקנה 18א**

19. (א) מבלי לפגוע בהוראות תקנה 18א, הועדה רשאית להזמין בעל הצעה כדי לברר פרטים במסמכי המכרז שהגיש וכן פרטים אחרים הדרושים לה לצורך כל החלטה בהתאם לתקנות אלה.

בירור פרטים

תק' תשנ"ז-1997

(ב) הבירור יעשה בידי הועדה או מי שהיא קבעה.

(ג) פרטי הבירור יירשמו בפרוטוקול.

מיום 8.5.1997

**תק' תשנ"ז-1997**

[ק"ת תשנ"ז מס' 5828](http://www.nevo.co.il/Law_word/law06/TAK-5828.pdf) מיום 8.5.1997 עמ' 655

(א) מבלי לפגוע בהוראות תקנה 18א, הועדה רשאית להזמין בעל הצעה כדי לברר פרטים במסמכי המכרז שהגיש וכן פרטים אחרים הדרושים לה לצורך כל החלטה בהתאם לתקנות אלה;

20. (א) היה לועדה, אחרי עיון במסמכי המכרז, יסוד סביר לחשוד שכוונתו של בעל מסמכי המכרז היתה להוליך את הועדה שולל, על-ידי שגיאות שנעשו במכוון, או על ידי תכסיסים בלתי הוגנים, רשאית היא - לאחר שנתנה לבעל מסמכי המכרז הזדמנות להביא טענותיו - להחליט שלא לדון עוד במסמכי המכרז שהוגשו על ידו.

פסילת מסמכי מכרז

(ב) נראה היה לועדה אחרי עיון במסמכי המכרז ולאחר שניתנה לבעל מסמכי מכרז הזדמנות להביא טענותיו, כי המוצע במסמכי המכרז מבוסס על הבנה מוטעית של נושא המכרז או על הנחות בלתי נכונות או שהמחירים שצויינו בהם אינם סבירים, רשאית היא להחליט שלא לדון עוד במסמכי המכרז שהוגשו על ידו.

(ג) מסמכי מכרז שהוגשו שלא בהתאם לתקנות אלה או שלא בהתאם לתנאי המכרז או שצורפה להם הסתייגות עקרונית או שינוי יסודי - פסולים.

(ד) נימוקי החלטות הועדה על פי תקנה זו יירשמו בפרוטוקול.

21. לאחר שהועדה סיימה את בדיקת כל מסמכי המכרז שהוגשו ועיינה בחוות דעתו של מומחה ושל יועץ משפטי - אם ניתנו כאלה - ירשום יושב ראש הועדה את כל הסכומים המופיעים במסמכי המכרז שנותרו לדיון (להלן - ההצעות) ויקבע מתוכם את ההצעה הזולה ביותר, ולענין חוזה כאמור בתקנה 22(ד) - את ההצעה הגבוהה ביותר.

דיון במסמכי מכרז שנקבעו כהצעות

22. (א) ועדת המכרזים תמליץ על מתן עדיפות לרכישת טובין מתוצרת הארץ, כל עוד מחיריהם אינם גבוהים ביותר מ-15% ממחיר הטובין המיובאים, ובתנאי שהטיב ויתר התנאים עונים על דרישות המזמין.

המלצות הוועדה

(ב) בכפוף לאמור בתקנות אלה, תמליץ הועדה על ההצעה הזולה ביותר, ובלבד שהמחירים המוצעים הם הוגנים וסבירים בהתחשב עם האומדן שנמסר כאמור בתקנה 11.

(ג) אם החליטה הועדה להמליץ על הצעה שאיננה הזולה ביותר, תרשום בפרוטוקול את הנימוקים להחלטה.

(ד) היה נושא המכרז חוזה למכירת מקרקעין או טובין של העיריה, תמליץ הועדה על ההצעה הגבוהה ביותר, כל עוד אינה נמוכה באופן בלתי סביר מן הסכום שנקבע באומדן; אולם הועדה רשאית להמליץ על הצעה שאיננה הגבוהה ביותר אם נוכחה שהדבר הוא לתועלת הציבור; החליטה הועדה כאמור, תרשום בפרוטוקול את הנימוקים להחלטתה.

(ה) הועדה רשאית, לאחר שנתנה לבעל ההצעה הזדמנות להביא טענותיו לפניה, שלא להמליץ על ההצעה הזולה ביותר, בהתחשב בכשרו, נסיונו או יכולתו של בעל ההצעה לבצע את החוזה המוצע או לעמוד בתנאיו; החליטה הועדה כאמור, תרשום בפרוטוקול את הנימוקים להחלטתה; הוראה זו לא תחול על מכרז זוטא.

תק' תש"ן-1989

(ה1) מצאה הוועדה כי על פי תקנה זו יש להמליץ באותה מידה על שתי הצעות, ואחת מן ההצעות היא של עסק בשליטת אישה, תמליץ הוועדה על ההצעה האמורה ובלבד שצורף לה, בעת הגשתה, אישור ותצהיר; לעניין זה, "אישור", "אמצעי שליטה", "מחזיקה בשליטה", "נושא משרה", "עסק", "עסק בשליטת אישה", "קרוב" ו"תצהיר" – כהגדרתם בסעיף 2ב לחוק חובת המכרזים, התשנ"ב-1992.

תק' תשע"ו-2016

(ו) לא תמליץ הועדה, דרך כלל, על הצעה אם היתה זו ההצעה היחידה שהוגשה, או שנותרה יחידה לדיון בפני הועדה; המליצה הועדה כאמור, תרשום בפרוטוקול את הנימוקים להחלטה.

(ז) הועדה רשאית שלא להמליץ על כל הצעה שהיא, אך עליה לרשום בפרוטוקול את הנימוקים להחלטתה.

(ח) לא הוגשה כל הצעה למכרז או נדונה הצעה יחידה והועדה לא המליצה עליה, או לא המליצה הועדה על הצעה כלשהי, או החליטה מועצת העיריה שלא לאשר הצעה של ראש העיריה לפי סעיף 148(ג) לפקודת העיריות, רשאית העיריה להתקשר בחוזה ללא מכרז לאחר שמועצת העיריה החליטה על כך ברוב חבריה, ולאחר שנוכחה שבנסיבות הענין עריכת מכרז לא תביא תועלת.

(ט) לאחר קבלת החלטה סופית של הועדה רשאי כל משתתף במכרז לעיין בהחלטתה הסופית של הועדה, ובהצעת הזוכה במכרז.

מיום 21.12.1989

**תק' תש"ן-1989**

[ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174

**החלפת תקנת משנה 22(ה)**

הנוסח הקודם:

~~(ה) הועדה רשאית, לאחר שנתנה לבעל ההצעה הזדמנות להביא טענותיו, שלא להמליץ על ההצעה הזולה ביותר בהתחשב בכשרו, נסיונו או יכולתו של בעל ההצעה לבצע את החוזה המוצע או לעמוד בתנאיו; החליטה הועדה כאמור, תרשום בפרוטוקול את הנימוקים להחלטתה. הוראה זו לא תחול על מכרז זוטא.~~

מיום 31.7.2016

**תק' תשע"ו-2016**

[ק"ת תשע"ו מס' 7679](http://www.nevo.co.il/Law_word/law06/tak-7679.pdf) מיום 30.6.2016 עמ' 1464

**הוספת תקנת משנה 22(ה1)**

23. (א) העיריה רשאית לבטל מכרז אם ועדת המכרזים החליטה על כך וראש העיריה אישר את החלטתה.

ביטול מכרז

(ב) אין לפרסם מכרז אחר כאשר אין בין המכרז שבוטל כאמור בתקנת משנה (א) ובין המכרז האחר שוני מהותי, זולת אם לדעת הועדה נשתנו הנסיבות שגרמו להחלטה על הביטול.

(ג) על אף האמור בתקנת משנה (ב), רשאית עיריה לפרסם מכרז חדש אם לא הוגשה כל הצעה למכרז הנדון או נדונה הצעה יחידה והועדה לא המליצה עליה.

24. (א) תקנות אלה יחולו ככל שאינן סותרות התחייבות של המדינה לפי אמנה בין-לאומית.

מכרזי עיריות הכפופים לאמנות   
בין-לאומיות

תק' תשנ"ו-1996

(ב) היה ותקנות אלה אינן חלות כאמור בתקנת משנה (א), יחולו הוראות סעיף 3.3.12 לתקנות כספים ומשק (תכ"מ) של החשב הכללי במשרד האוצר, בשינויים המחוייבים.

מיום 1.1.1996

**תק' תשנ"ו-1996**

[ק"ת תשנ"ו מס' 5729](http://www.nevo.co.il/Law_word/law06/TAK-5729.pdf) מיום 9.1.1996 עמ' 407

**הוספת תקנה 24**

25. תקנות העיריות (מכרזים), התשל"ח-1977 - בטלות.

ביטול

תק' תשנ"ו-1996

מיום 1.1.1996

**תק' תשנ"ו-1996**

[ק"ת תשנ"ו מס' 5729](http://www.nevo.co.il/Law_word/law06/TAK-5729.pdf) מיום 9.1.1996 עמ' 407

~~24~~ 25. תקנות העיריות (מכרזים), התשל"ח-1977 - בטלות.

26. תחילתן של תקנות אלה תשעים ימים מיום פרסומן.

תחילה

תק' תשנ"ו-1996

מיום 1.1.1996

**תק' תשנ"ו-1996**

[ק"ת תשנ"ו מס' 5729](http://www.nevo.co.il/Law_word/law06/TAK-5729.pdf) מיום 9.1.1996 עמ' 407

~~25~~ 26. תחילתן של תקנות אלה תשעים ימים מיום פרסומן.

ד' באב תשמ"ז (30 ביולי 1987) יצחק שמיר

ראש הממשלה ושר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ח מס' 5069](http://www.nevo.co.il/Law_word/law06/TAK-5069.pdf) מיום 10.12.1987 עמ' 229.

   תוקנו [ק"ת תש"ן מס' 5236](http://www.nevo.co.il/Law_word/law06/TAK-5236.pdf) מיום 21.12.1989 עמ' 174 – תק' תש"ן-1989.

   [ק"ת תשנ"ה מס' 5660](http://www.nevo.co.il/Law_word/law06/TAK-5660.pdf) מיום 9.2.1995 עמ' 706 – תק' תשנ"ה-1995.

   [ק"ת תשנ"ו מס' 5729](http://www.nevo.co.il/Law_word/law06/TAK-5729.pdf) מיום 9.1.1996 עמ' 407 – תק' תשנ"ו-1996; תחילתן ביום 1.1.1996.

   [ק"ת תשנ"ו מס' 5744](http://www.nevo.co.il/Law_word/law06/TAK-5744.pdf) מיום 18.4.1996 עמ' 755 – תק' (מס' 2) תשנ"ו-1996.

   [ק"ת תשנ"ז מס' 5828](http://www.nevo.co.il/Law_word/law06/TAK-5828.pdf) מיום 8.5.1997 עמ' 655 – תק' תשנ"ז-1997.

   [ק"ת תשנ"ט מס' 5992](http://www.nevo.co.il/Law_word/law06/TAK-5992.pdf) מיום 20.7.1999 עמ' 1086 – תק' תשנ"ט-1999.

   [ק"ת תשס"ט מס' 6776](http://www.nevo.co.il/Law_word/law06/tak-6776.pdf) מיום 3.5.2009 עמ' 910 – תק' תשס"ט-2009.

   [ק"ת תשע"ב מס' 7039](http://www.nevo.co.il/Law_word/law06/TAK-7039.pdf) מיום 5.10.2011 עמ' 21 – תק' תשע"ב-2011; תחילתן 30 ימים מיום פרסומן.

   [ק"ת תשע"ג מס' 7198](http://www.nevo.co.il/Law_word/law06/TAK-7198.pdf) מיום 30.12.2012 עמ' 390 – תק' תשע"ג-2012.

   [ק"ת תשע"ו מס' 7679](http://www.nevo.co.il/Law_word/law06/tak-7679.pdf) מיום 30.6.2016 עמ' 1464 – תק' תשע"ו-2016; תחילתן 30 ימים מיום פרסומן ותחולתן על מכרז שפורסם לאחר אותו יום.

   [ק"ת תשע"ח מס' 7928](http://www.nevo.co.il/Law_word/law06/tak-7928.pdf) מיום 11.1.2018 עמ' 820 – תק' (מס' 2) תשע"ח-2018. תוקנו [ק"ת תשפ"א מס' 9456](https://www.nevo.co.il/law_word/law06/tak-9456.pdf) מיום 24.6.2021 עמ' 3446 – הוראת שעה תשע"ח-2018 (תיקון) תשפ"א-2021.

   [ק"ת תשע"ח מס' 8015](http://www.nevo.co.il/Law_word/law06/TAK-8015.pdf) מיום 6.6.2018 עמ' 2142 – תק' תשע"ח-2018.

   [ק"ת תש"ף מס' 8474](https://www.nevo.co.il/law_word/law06/tak-8474.pdf) מיום 7.4.2020 עמ' 1074 – הוראת שעה תש"ף-2020; תוקפה עד יום 31.5.2020.

   [ק"ת תש"ף מס' 8723](https://www.nevo.co.il/law_word/law06/tak-8723.pdf) מיום 31.8.2020 עמ' 2134 – הוראת שעה (מס' 2) תש"ף-2020; תוקפה עד יום 1.11.2020.

   [ק"ת תש"ף מס' 8724](https://www.nevo.co.il/law_word/law06/tak-8724.pdf) מיום 31.8.2020 עמ' 2138 – תק' תש"ף-2020. [↑](#footnote-ref-1)