תקנות העסקת בני משפחות חיילים שנספו במערכה, תשי"א-1951

בטחון – צה"ל – חיילים – משפחות חיילים שנספו

עבודה – העסקת קבוצות מסוימות – כוחות הבטחון – משפחות חיילים שנספו

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | פירושים | סעיף 1 |
| 2 | [Go](#Seif1) | חובה להעסיק זכאים | סעיף 2 |
| 2 | [Go](#Seif2) | רשויות מוסמכות | סעיף 3 |
| 3 | [Go](#Seif3) | סמכויות רשות מוסמכת | סעיף 4 |
| 3 | [Go](#Seif4) | סמכויות עזר של רשות מוסמכת | סעיף 4א |
| 3 | [Go](#Seif5) | העברת סמכויות | סעיף 4ב |
| 4 | [Go](#Seif6) | חוקיות ההודעות | סעיף 4ג |
| 4 | [Go](#Seif7) | זכאי שנתקבל כחבר באגודה שיתופית | סעיף 5 |
| 4 | [Go](#Seif8) | עונשים | סעיף 6 |
| 4 | [Go](#Seif9) | השם | סעיף 7 |

תקנות העסקת בני משפחות חיילים שנספו במערכה, תשי"א-1951[[1]](#footnote-1)\*

בתוקף סמכותי לפי סעיף 33(ב) לחוק משפחות חיילים שנספו במערכה (תגמולים ושיקום), תש"י-1950, אני מתקין תקנות אלה:

1. בתקנות אלה –

פירושים

"זכאי" – יתום, הורה או אלמנתו של חייל שנספה במערכה אשר נרשמו בלשכה האזורית של שירותי שיקום והנצחה הקרובה ביותר למקום שבו הם מבקשים עבודה ושנמסרה עליהם הודעה לנותן עבודה לפי תקנה 4(ב);

תק' תשכ"ג-1963

תק' תשכ"ד-1964

מיום 3.5.1963

**תק' תשכ"ג-1963**

[ק"ת תשכ"ג מס' 1444](http://www.nevo.co.il/Law_word/law06/TAK-1444.pdf) מיום 3.5.1963 עמ' 1418

**החלפת הגדרת "זכאי"**

הנוסח הקודם:

~~"זכאי" פירושו – זכאי שנרשם בלשכת האגף לשיקום חיילים ויישובם הקרובה ביותר למקום שבו הוא מבקש עבודה ושנמסרה עליו הודעה לנותן עבודה לפי תקנה 4(ב);~~

מיום 13.8.1964

**תק' תשכ"ד-1964**

[ק"ת תשכ"ד מס' 1614](http://www.nevo.co.il/Law_word/law06/TAK-1614.pdf) מיום 13.8.1964 עמ' 1707

"זכאי" – יתום, הורה או אלמנתו של חייל שנספה במערכה אשר נרשמו בלשכה האזורית של ~~מחלקת השיקום~~ שירותי שיקום והנצחה הקרובה ביותר למקום שבו הם מבקשים עבודה ושנמסרה עליהם הודעה לנותן עבודה לפי תקנה 4(ב);

"מפעל" פירושו – כל מקום עבודה, שבו מועסק לפחות עובד אחד, בין שהוא לתכלית רווחים ובין לתכלית אחרת, בין שהוא של המדינה, של רשות מקומית, של מוסד ציבורי או של גוף מאוגד ובין שהוא פרטי;

"עובד" – לרבות חבר אגודה שיתופית המקבל מהאגודה שכר עבודה.

2. (א) נותן עבודה המעסיק במפעלו לא פחות מעשרה עובדים ולא יותר מעשרים עובדים, חייב להעסיק במפעלו זכאי אחד.

חובה להעסיק זכאים

(ב) נותן עבודה המעסיק במפעלו יותר מעשרים עובדים, חייב להעסיק במפעלו זכאי אחד לכל עשרים עובדים, וזכאי נוסף למספר העובדים העודף לאחר חלוקת מספר כל העובדים לעשרים, כשהעודף עולה על עשרה.

(ג) נותן עבודה המעסיק במפעלו נכי מלחמה בשכר, ינוכה מספרם ממספר הזכאים שעליו להעסיק לפי תקנה זו.

(ד) לצורך תקנת משנה (ג), "נכה מלחמה" פירושו כמשמעותו בתקנות העסקת נכי מלחמה, תשי"א-1951.

3. (א) הרשויות המוסמכות לטיפול בעניני העסקת נכי מלחמה לפי תקנה 5 לתקנות העסקת נכי מלחמה, תשי"א-1951, יהיו גם רשויות מוסמכות לטיפול בעניני העסקת זכאים.

רשויות מוסמכות

תק' תשט"ו-1955

(ב) רוב חברי הרשות המוסמכת מהווים מנין חוקי לכל דבר שהרשות רשאית לעשותו לפי תקנות אלה ובלבד שלדיון באותו דבר הוזמנו כל חבריה על ידי יושב ראש הרשות.

תק' תשט"ו-1955

(ג) רשות מוסמכת תחליט פה אחד או ברוב דעות; היו דעותיהם של כל חברי הרשות הנוכחים בדיון שונות, תכריע דעת היושב ראש.

תק' תשט"ו-1955

מיום 20.1.1955

**תק' תשט"ו-1955**

[ק"ת תשט"ו מס' 495](http://www.nevo.co.il/Law_word/law06/TAK-0495.pdf) מיום 20.1.1955 עמ' 366

3. (א) הרשויות המוסמכות לטיפול בעניני העסקת נכי מלחמה לפי תקנה 5 לתקנות העסקת נכי מלחמה, תשי"א-1951, יהיו גם רשויות מוסמכות לטיפול בעניני העסקת זכאים.

(ב) רוב חברי הרשות המוסמכת מהווים מנין חוקי לכל דבר שהרשות רשאית לעשותו לפי תקנות אלה ובלבד שלדיון באותו דבר הוזמנו כל חבריה על ידי יושב ראש הרשות.

(ג) רשות מוסמכת תחליט פה אחד או ברוב דעות; היו דעותיהם של כל חברי הרשות הנוכחים בדיון שונות, תכריע דעת היושב ראש.

4. רשות מוסמכת רשאית:

סמכויות רשות מוסמכת

(א) לקבוע לכל זכאי את סוג העבודה שבה יועסק ואת תורו לקבלת עבודה.

(ב) למסור לכל נותן עבודה החייב בהעסקת זכאים לפי תקנות אלה הודעה בכתב בדבר הזכאי שמחובתו להעסיק ובדבר סוג העבודה שבה יועסק, ונותן העבודה חייב, תוך שבועיים מיום מסירת הודעה, לקבל לאותו סוג עבודה את הזכאי ששמו נקוב בהודעה.

(ג) לנהל משא ומתן עם נותני עבודה בכל הנוגע לביצוע תקנות אלה.

(ד) לדרוש מכל נותן עבודה, בהודעה בכתב, למסור לרשות המוסמכת פרטים על מספר העובדים שהוא מעסיק במפעלו, ונותן העבודה חייב למלא אחר דרישה זו תוך שבועיים מיום מסירת ההודעה.

4א. לרשות מוסמכת יהיו סמכויות אלה:

סמכויות עזר של רשות מוסמכת

תק' תשט"ו-1955

(1) להשיג את כל העדויות שהרשות תמצא שנחוץ או ראוי להשיגם ולחקור כעדים את כל אותם האנשים שהרשות תמצא שנחוץ או ראוי לחקרם;

(2) לדרוש מכל עד המוסר עדותו שיקיים אותה בשבועה או בהן צדק;

(3) להזמין כל אדם להתייצב לפניה על מנת לחקרו כעד ולדרוש ממנו להגיש כל מסמך שברשותו;

(4) לתת צו הכופה את התייצבותו של אדם שהוזמן כאמור בפסקה (3) ואם לא התייצב ולא הצטדק כדי הנחת דעתה של הרשות, לחייבו בתשלום ההוצאות שנגרמו מחמת אי התייצבותו ולקנסו בסכום שלא יעלה על 10 לירות;

(5) לקנוס בסכום שלא יעלה על 10 לירות כל אדם שנדרש על ידי הרשות להעיד בשבועה או בהן צדק או להגיש מסמך וסירב לעשות זאת מבלי להצטדק על סירובו באופן המניח את דעתה של הרשות, אולם עד שהתנגד להשיב על שאלה מחמת שהדבר עלול להפלילו, אין לדרוש ממנו להשיב על אותה שאלה ואין לקנוס אותו על התנגדות זו;

(6) לצוות שישולמו לכל אדם שהתייצב לפניה על פי הזמנה כאמור בפסקה (3) דמי האבטלה והוצאות בסכום שייקבע על ידי הרשות;

(7) להטיל את תשלום הסכומים שנקבעו לפי פסקה (6) על אחד הצדדים או על שניהם;

(8) לקבוע בעצמה את סדרי הדין שלה במידה שלא נקבעו בתקנות אלה ולפעול בדרך שתיראה לה כמועילה ביותר לבירור השאלות העומדות לדיון.

מיום 20.1.1955

**תק' תשט"ו-1955**

[ק"ת תשט"ו מס' 495](http://www.nevo.co.il/Law_word/law06/TAK-0495.pdf) מיום 20.1.1955 עמ' 367

**הוספת תקנה 4א**

4ב. רשות מוסמכת רשאית להעניק לגבי ענין מסויים או סוג של ענינים לחבר אחד או לשני חברים את סמכויותיה לפי תקנות אלה, כולן או מקצתן, פרט לסמכויותיה לפי תקנה 4(ב).

העברת סמכויות

תק' תשט"ו-1955

מיום 20.1.1955

**תק' תשט"ו-1955**

[ק"ת תשט"ו מס' 495](http://www.nevo.co.il/Law_word/law06/TAK-0495.pdf) מיום 20.1.1955 עמ' 367

**הוספת תקנה 4ב**

4ג. הודעות רשות מוסמכת לפי תקנות אלה ייחתמו על ידי יושב ראש הרשות או אחד מחבריה.

חוקיות ההודעות

תק' תשט"ו-1955

מיום 20.1.1955

**תק' תשט"ו-1955**

[ק"ת תשט"ו מס' 495](http://www.nevo.co.il/Law_word/law06/TAK-0495.pdf) מיום 20.1.1955 עמ' 367

**הוספת תקנה 4ג**

5. נתקבל זכאי כחבר באגודה שיתופית, אין האגודה השיתופית רשאית לנכות אותו זכאי ממספר הזכאים שעליה להעסיק לפי תקנות אלה, אלא אם נתקבל אותו זכאי כחבר לפי היתר בכתב מאת הרשות המוסמכת.

זכאי שנתקבל כחבר באגודה שיתופית

6. העובר על הוראות תקנה 2, 4(ב) או 4(ד), דינו מאסר עד ששה חדשים, או קנס עד 500 לירות, או שני הענשים כאחד.

עונשים

תק' תש"ל-1970

מיום 2.4.1970

**תק' תש"ל-1970**

[ק"ת תש"ל מס' 2542](http://www.nevo.co.il/Law_word/law06/TAK-2542.pdf) מיום 2.4.1970 עמ' 1351

6. העובר על הוראות תקנה 2, 4(ב) או 4(ד), דינו מאסר עד ששה חדשים, או קנס עד ~~חמישים~~ חמש מאות לירות, או שני הענשים כאחד.

7. לתקנות אלה ייקרא "תקנות העסקת בני משפחות חיילים שנספו במערכה, תשי"א-1951".

השם

דוד בן-גוריון

שר הבטחון

אני מסכים.

ו' בניסן תשי"א (12 באפריל 1951) פנחס לבון

שר החקלאות

ממלא מקום שר העבודה

1. \* פורסמו [ק"ת תשי"א מס' 177](http://www.nevo.co.il/Law_word/law06/TAK-0177.pdf) מיום 24.5.1951 עמ' 1093.

   תוקנו [ק"ת תשט"ו מס' 495](http://www.nevo.co.il/Law_word/law06/TAK-0495.pdf) מיום 20.1.1955 עמ' 366 – תק' תשט"ו-1955.

   [ק"ת תשכ"ג מס' 1444](http://www.nevo.co.il/Law_word/law06/TAK-1444.pdf) מיום 3.5.1963 עמ' 1418 – תק' תשכ"ג-1963.

   [ק"ת תשכ"ד מס' 1614](http://www.nevo.co.il/Law_word/law06/TAK-1614.pdf) מיום 13.8.1964 עמ' 1706 – תק' תשכ"ד-1964 בתקנות משפחות חיילים שנספו במערכה (תגמולים ושיקום) (תיקון תקנות), תשכ"ד-1964.

   [ק"ת תש"ל מס' 2542](http://www.nevo.co.il/Law_word/law06/TAK-2542.pdf) מיום 2.4.1970 עמ' 1351 – תק' תש"ל-1970. [↑](#footnote-ref-1)