תקנות העסקת נכי מלחמה, תשי"א-1951

רשויות ומשפט מנהלי – שרותי רווחה – נכים

תוכן ענינים

|  |  |  |  |
| --- | --- | --- | --- |
| סעיף 1 | פירושים | [Go](#Seif1) | 2 |
| סעיף 2 | ייחוד סוגי עבודה לנכי מלחמה | [Go](#Seif2) | 2 |
| סעיף 2א | היתר העסקה | [Go](#Seif3) | 3 |
| סעיף 3 | סייג | [Go](#Seif4) | 3 |
| סעיף 4 | חובה להעסיק נכי מלחמה | [Go](#Seif5) | 3 |
| סעיף 5 | רשויות מוסמכות | [Go](#Seif6) | 3 |
| סעיף 6 | סמכויות רשות מוסמכת | [Go](#Seif7) | 3 |
| סעיף 6א | סמכויות עזר של רשות מוסמכת | [Go](#Seif8) | 4 |
| סעיף 6ב | העברת סמכויות | [Go](#Seif9) | 4 |
| סעיף 6ג | הודעות | [Go](#Seif10) | 4 |
| סעיף 7 | פיטורי נכה מלחמה | [Go](#Seif11) | 4 |
| סעיף 8 | מתן היתר לפיטורי נכה | [Go](#Seif12) | 4 |
| סעיף 9 | אפשרות מעשית להעסקה | [Go](#Seif13) | 4 |
| סעיף 10 | הפסקת עבודה לצורך טיפול רפואי | [Go](#Seif14) | 5 |
| סעיף 11 | זכאי שנתקבל כחבר באגודה שיתופית | [Go](#Seif15) | 5 |
| סעיף 12 | הודעה על מקומות עבודה | [Go](#Seif16) | 5 |
| סעיף 12א | הוראות מעבר | [Go](#Seif17) | 5 |
| סעיף 13 | עונשים | [Go](#Seif18) | 5 |
| סעיף 14 | ביטול | [Go](#Seif19) | 5 |
| סעיף 15 | השם | [Go](#Seif20) | 5 |

תקנות העסקת נכי מלחמה, תשי"א-1951[[1]](#footnote-1)\*

בתוקף סמכותי לפי סעיף 31 לחוק החיילים המשוחררים (החזרה לעבודה), תש"ט-1949, אני מתקין תקנות אלה:

1. בתקנות אלה –

פירושים

"נכה מלחמה" – נכה מלחמה וכן נכה כאמור בסעיף 40א לחוק שנתמלאו בו תנאים אלה:

תק' תשט"ז-1955

(1) הוכר כנכה לפי חוק הנכים (תגמולים ושיקום), תש"ט-1949 (להלן – חוק הנכים), או זכאי לתגמולים לפי חוק הנכים או לפי חוק נכי המלחמה בנאצים, תשי"ד-1954;

(2) נרשם בלשכת שירותי שיקום והנצחה במשרד הבטחון הקרובה ביותר למקום שבו הוא מבקש עבודה;

תק' תשכ"ד-1964

(3) (בוטלה);

תק' תשי"ט-1958

מיום 3.2.1955

**תק' תשט"ו-1955**

[ק"ת תשט"ו מס' 499](http://www.nevo.co.il/Law_word/law06/TAK-0499.pdf) מיום 3.2.1955 עמ' 579

"נכה מלחמה" פירושו – נכה מלחמה וכן נכה כאמור בסעיף 40א לחוק שנרשם בלשכת האגף לשיקום החיילים ויישובם הקרובה ביותר למקום שבו הוא מבקש עבודה ושנמסרה עליו הודעה לנותן עבודה, לפי תקנה 6(ב);

מיום 6.10.1955

**תק' תשט"ז-1955**

[ק"ת תשט"ז מס' 555](http://www.nevo.co.il/Law_word/law06/TAK-0555.pdf) מיום 6.10.1955 עמ' 52

**החלפת הגדרת "נכה מלחמה"**

הנוסח הקודם:

~~"נכה מלחמה" פירושו – נכה מלחמה וכן נכה כאמור בסעיף 40א לחוק שנרשם בלשכת האגף לשיקום החיילים ויישובם הקרובה ביותר למקום שבו הוא מבקש עבודה ושנמסרה עליו הודעה לנותן עבודה, לפי תקנה 6(ב);~~

מיום 6.11.1958

**תק' תשי"ט -1958**

[ק"ת תשי"ט מס' 841](http://www.nevo.co.il/Law_word/law06/TAK-0841.pdf) מיום 6.11.1958 עמ' 250

**ביטול פסקה (3) להגדרת "נכה מלחמה"**

הנוסח הקודם:

~~(3) נמסרה לגבין הודעה לנותן עבודה, לפי תקנה 6(ב);~~

מיום 13.8.1964

**תק' תשכ"ד-1964**

[ק"ת תשכ"ד מס' 1614](http://www.nevo.co.il/Law_word/law06/TAK-1614.pdf) מיום 13.8.1964 עמ' 1706

(2) נרשם ~~בלשכת מחלקת השיקום~~ בלשכת שירותי שיקום והנצחה במשרד הבטחון הקרובה ביותר למקום שבו הוא מבקש עבודה;

"נותן עבודה" לגבי נכה מלחמה, פירושו – בעל מפעל, בין שנכה המלחמה הועסק באותו מפעל סמוך לפני התגייסותו ובין שלא הועסק בו;

"עובד" – לרבות חבר אגודה שיתופית המקבל מהאגודה שכר עבודה.

2. (א) לא יעסיק אדם בסוגי העבודה המפורטים להלן אלא נכה מלחמה בלבד, לא יעסוק בהם בין כעצמאי ובין כעובד אלא אם הוא נכה מלחמה, ולא ירשה לעסוק בהם אלא לנכי מלחמה בלבד. ואלה סוגי העבודה:

ייחוד סוגי עבודה לנכי מלחמה

תק' תשי"ג-1953

תק' תשי"ט-1958

(1) מכירת כרטיסים לבית עינוג או לשירות תחבורה עירוני או בין-עירוני, למעט מכירת כרטיסים הנעשית על ידי נהגים בשירות תחבורה כאמור;

תק' תשי"ג-1953

(2) שמירה במגרשי חניה, במחסנים ובמגרשי בניה;

(3) סדרנות בקולנוע, בתיאטרון ובכל אולם ציבורי אחר;

(4) עבודה בלשכות מודיעין;

(5) חצרנות בבית מגורים או בבית עסק;

(6) שמשות בבית ספר;

(7) שוערות;

(8) בקורת כרטיסים בבית עינוג או בשירות תחבורה עירוני או בין-עירוני;

תק' תשי"ג-1953

(9) מכירה במזנונים שבמפעלים, מוסדות, ארגונים ציבוריים או בתי עינוג, שנועדו לצרכי העובדים, הלקוחות או המבקרים;

תק' תשי"ג-1953

(10) שמשות במעליות.

תק' תשי"ג-1953

(ב) בתקנה זו "בית עינוג" פירושו – קולנוע, תיאטרון, קונצרט, קרקס, תערוכה, תצוגה, כינוס וכיוצא באלה.

תק' תשי"ג-1953

מיום 23.10.1952

**תק' תשי"ג-1952**

[ק"ת תשי"ג מס' 307](http://www.nevo.co.il/Law_word/law06/TAK-0307.pdf) מיום 23.10.1952 עמ' 132

2. (א) לא יעסיק אדם בסוגי העבודה המפורטים להלן אלא נכה מלחמה בלבד, ולא ירשה לעסוק בהם אלא לנכי מלחמה בלבד. ואלה סוגי העבודה:

~~(1) מכירת כרטיסים בקולנוע, בתיאטרון או בשירות תחבורה עירוני או בין-עירוני, למעט מכירת כרטיסים הנעשית על ידי נהגים בשירות תחבורה כאמור;~~

(1) מכירת כרטיסים לבית עינוג או לשירות תחבורה עירוני או בין-עירוני, למעט מכירת כרטיסים הנעשית על ידי נהגים בשירות תחבורה כאמור;

(2) שמירה במגרשי חניה, במחסנים ובמגרשי בניה;

(3) סדרנות בקולנוע, בתיאטרון ובכל אולם ציבורי אחר;

(4) עבודה בלשכות מודיעין;

(5) חצרנות בבית מגורים או בבית עסק;

(6) שמשות בבית ספר;

(7) שוערות;

~~(8) בקורת כרטיסים בקולנוע, בתיאטרון או בשירות תחבורה עירוני או בין-עירוני;~~

(8) בקורת כרטיסים בבית עינוג או בשירות תחבורה עירוני או בין-עירוני;

(9) מכירה במזנונים שבמפעלים, מוסדות, ארגונים ציבוריים או בתי עינוג, שנועדו לצרכי העובדים, הלקוחות או המבקרים;

(10) שמשות במעליות.

(ב) בתקנה זו "בית עינוג" פירושו - קולנוע, תיאטרון, קונצרט, קרקס, תערוכה, תצוגה, כינוס וכיוצא באלה.

מיום 6.11.1958

**תק' תשי"ט -1958**

[ק"ת תשי"ט מס' 841](http://www.nevo.co.il/Law_word/law06/TAK-0841.pdf) מיום 6.11.1958 עמ' 250

(א) לא יעסיק אדם בסוגי העבודה המפורטים להלן אלא נכה מלחמה בלבד, לא יעסוק בהם בין כעצמאי ובין כעובד אלא אם הוא נכה מלחמה, ולא ירשה לעסוק בהם אלא לנכי מלחמה בלבד. ואלה סוגי העבודה:

2א. (א) לא יעסוק אדם שאינו נכה מלחמה, בין כעצמאי ובין כעובד, בסוגי עבודה המפורטים בתקנה 2, אלא אם ניתן לו היתר לכך מאת הרשות המוסמכת.

היתר העסקה

תק' תשכ"א-1961

(ב) לא יינתן היתר כאמור בתקנת משנה (א) אלא אם שוכנעה הרשות המוסמכת שהעיסוק האמור של אותו אדם לא יפגע באופן ממשי –

(1) בפרנסה המופקת על ידי נכה מלחמה העוסק או המועסק באותו סוג עבודה ובאותו מקום או בקרבתו, שלגביהם מבקשים את ההיתר, או

(2) באפשרויות של סידור נכה מלחמה באותו סוג עבודה ובאותו מקום או בקרבתו שלגביהם מבקשים את ההיתר לפי סיכויים סבירים הקיימים בזמן הדיון בבקשת ההיתר או העלולים להיות בעתיד.

(ג) ניתן היתר כאמור בתקנה זו, רשאי נותן עבודה להעסיק את בעל ההיתר במקום נכה מלחמה כאמור בתקנה 2.

מיום 4.5.1961

**תק' תשכ"א-1961**

[ק"ת תשכ"א מס' 1142](http://www.nevo.co.il/Law_word/law06/TAK-1142.pdf) מיום 4.5.1961 עמ' 1702

**הוספת תקנה 2א**

3. האיסור האמור בתקנה 2 לא יחול לגבי העובדים שביום פרסום תקנות אלה ברשומות הועסקו בסוגי העבודה המפורטים בתקנה האמורה.

סייג

תק' תשי"ט-1958

4. (א) נותן עבודה המעסיק במפעלו לא פחות מעשרה עובדים ולא יותר מעשרים עובדים, חייב להעסיק במפעלו נכה מלחמה אחד.

חובה להעסיק נכי מלחמה

(ב) נותן עבודה המעסיק במפעלו יותר מעשרים עובדים, חייב להעסיק במפעלו נכה מלחמה אחד לכל עשרים עובדים, ונכה מלחמה נוסף למספר העובדים העודף לאחר חלוקת מספר כל העובדים לעשרים כשהעודף עולה על עשרה.

(ב1) נתקבל נכה מלחמה שלא על פי הודעה לפי תקנה 6(ב), או נעשה עובד לנכה מלחמה, רשאי נותן העבודה להודיע על כך לרשות מוסמכת תוך שנה מיום קבלתו של נכה המלחמה לעבודה, או מיום שהעובד נעשה לנכה מלחמה, ומשהודיע כך רשאית הרשות המוסמכת למסור לגבי אותו נכה מלחמה הודעה לפי תקנה 6(ב), בשינויים המחוייבים; מסרה הרשות המוסמכת הודעה כאמור, יובא נכה המלחמה במנין נכי המלחמה אשר על נותן העבודה להעסיק במפעלו לפי תקנה זו.

תק' תשמ"ה-1985

(ג) נותן עבודה המעסיק במפעלו זכאים בשכר, ינוכה מספרם ממספר נכי המלחמה שעליו להעסיק לפי תקנה זו.

(ד) הוראות תקנה זו אינן פוגעות בהוראות תקנה 2.

(ה) לצורך תקנת משנה (ג), "זכאי" פירושו – כמשמעותו בתקנות העסקת בני משפחות החיילים שנספו במערכה, תשי"א-1951.

מיום 17.1.1985

**תק' תשמ"ה-1985**

[ק"ת תשמ"ה מס' 4747](http://www.nevo.co.il/Law_word/law06/TAK-4747.pdf) מיום 17.1.1985 עמ' 514

**הוספת תקנת משנה 4(ב1)**

5. (א) יוקמו רשויות מוסמכות לטיפול בעניני העסקת נכי מלחמה.

רשויות מוסמכות

(ב) כל רשות מוסמכת תהא של שלושה חברים שאחד מהם יהיה יושב ראש.

(ג) שר הבטחון ימנה חברים ויושב ראש לכל רשות מוסמכת ויקבע את אזור פעולתה בצו שיפורסם ברשומות.

(ד) רוב חברי הרשות המוסמכת מהווים מנין חוקי לכל דבר שהרשות רשאית לעשותו לפי תקנות אלה, ובלבד שלדיון באותו דבר הוזמנו כל חבריה על ידי יושב ראש הרשות.

תק' תשט"ז-1955

(ה) רשות מוסמכת תחליט פה אחד או ברוב דעות. היו דעות של חברי הרשות הנוכחים שקולות, תכריע דעת היושב ראש.

תק' תשט"ז-1955

(ו) רשויות מוסמכות הפועלות ביום פרסום תקנות אלה ברשומות בתוקף מינויין לפי תקנה 5 לתקנות בדבר העסקת נכי מלחמה, תש"ט-1949, רואים אותן כרשויות מוסמכות שנתמנו כחוק לפי תקנה זו.

תק' תשט"ז-1955

מיום 3.2.1955

**תק' תשט"ו-1955**

[ק"ת תשט"ו מס' 499](http://www.nevo.co.il/Law_word/law06/TAK-0499.pdf) מיום 3.2.1955 עמ' 579

(ד) רוב חברי הרשות המוסמכת מהווים מנין חוקי לכל דבר שהרשות רשאית לעשותו לפי תקנות אלה, ובלבד שלדיון באותו דבר הוזמנו כל חבריה על ידי יושב ראש הרשות.

(ה) רשות מוסמכת תחליט פה אחד או ברוב דעות. היו דעות של חברי הרשות הנוכחים שקולות, תכריע דעת היושב ראש.

~~(ד)~~ (ו) רשויות מוסמכות הפועלות ביום פרסום תקנות אלה ברשומות בתוקף מינויין לפי תקנה 5 לתקנות בדבר העסקת נכי מלחמה, תש"ט-1949, רואים אותן כרשויות מוסמכות שנתמנו כחוק לפי תקנה זו.

6. רשות מוסמכת רשאית:

סמכויות רשות מוסמכת

(א) לקבוע לכל נכה מלחמה את סוג העבודה שהוא מסוגל לעשות ואת תורו לקבלת עבודה.

(ב) למסור לכל נותן עבודה, החייב בהעסקת נכי מלחמה לפי תקנות אלה, הודעה בכתב בדבר נכה המלחמה שמחובתו להעסיק ובדבר סוג העבודה שבה יועסק, ונותן העבודה חייב, תוך שבועיים מיום מסירת ההודעה, לקבל לאותו סוג עבודה את נכה המלחמה ששמו נקוב בהודעה.

(ג) לנהל משא ומתן עם נותני עבודה בכל הנוגע לביצוע תקנות אלה.

(ד) לדרוש מכל נותן עבודה, בהודעה בכתב, למסור לרשות המוסמכת פרטים על מספר העובדים שהוא מעסיק במפעלו, ונותן העבודה חייב למלא אחר דרישה זו בתוך שבועיים מיום מסירת ההודעה.

6א. לרשות מוסמכת יהיו סמכויות אלה:

סמכויות עזר של רשות מוסמכת

תק' תשי"ד-1954

(1) לגבות כל העדויות שתמצא לנחוץ או לראוי לגבותן ולחקור כעדים כל אותם האנשים שתמצא לנחוץ או לראוי לחקרם;

(2) לדרוש מכל עד שיקיים עדותו בשבועה או בהן צדק;

(3) להזמין כל אדם להתייצב לפניה על מנת לחקרו כעד ולדרוש ממנו להגיש כל מסמך שברשותו;

(4) לכוף בצו את התייצבותו של אדם שהוזמן כאמור בפסקה (3) ואם לא התייצב ולא הצטדק כדי הנחת דעתה של הרשות, לחייבו בתשלום ההוצאות שנגרמו מחמת אי התייצבותו ובקנס שלא יעלה על 10 ל"י;

(5) לקנוס, בסכום שלא יעלה על 10 ל"י, כל אדם שנדרש על ידי הרשות להעיד בשבועה או בהן צדק או להגיש מסמך וסירב לעשות זאת מבלי שהצטדק על סירובו להנחת דעתה של הרשות, אולם עד שהתנגד להשיב על שאלה מחמת שהדבר עלול להפלילו, אין לדרוש ממנו להשיב על אותה שאלה ואין לקנוס אותו בעד סירוב זה;

(6) לצוות שישולמו לכל אדם שהתייצב לפניה על פי הזמנה כאמור בפסקה (3), דמי אבטלה והוצאות בסכום שייקבע על ידי הרשות;

(7) להטיל את תשלום הסכומים שנקבעו לפי פסקה (6) על אחד הצדדים או על שניהם;

(8) לקבוע לעצמה את סדרי הדין במידה שלא נקבעו בתקנות אלה ולפעול בדרך שתיראה לה כמועילה ביותר לבירור השאלות העומדות לדיון.

מיום 1.4.1954

**תק' תשי"ד-1954**

[ק"ת תשי"ד מס' 437](http://www.nevo.co.il/Law_word/law06/TAK-0437.pdf) מיום 1.4.1954 עמ' 594

**הוספת תקנה 6א**

6ב. רשות מוסמכת רשאית להעביר, לגבי ענין מסויים או סוג מסויים של ענינים, לחבר אחד או לשני חברים, את סמכויותיה לפי תקנות אלה, כולן או מקצתן, פרט לסמכויותיה לפי תקנה 6(ב) או 7.

העברת סמכויות

תק' תשי"ד-1954

מיום 1.4.1954

**תק' תשי"ד-1954**

[ק"ת תשי"ד מס' 437](http://www.nevo.co.il/Law_word/law06/TAK-0437.pdf) מיום 1.4.1954 עמ' 594

**הוספת תקנה 6ב**

6ג. הודעות רשות מוסמכת לפי תקנות אלה ייחתמו על ידי יושב ראש הרשות או אחד מחבריה.

הודעות

תק' תשט"ו-1955

מיום 3.2.1955

**תק' תשט"ו-1955**

[ק"ת תשט"ו מס' 499](http://www.nevo.co.il/Law_word/law06/TAK-0499.pdf) מיום 3.2.1955 עמ' 579

**הוספת תקנה 6ג**

7. נכה מלחמה שנתקבל לעבודה לפי הוראות תקנה 6(ב), או שרשות מוסמכת מסרה לגביו הודעה על פי תקנה 4(ב1), לא יפוטר מעבודתו אלא על פי היתר בכתב מאת הרשות המוסמכת.

פיטורי נכה מלחמה

תק' תשמ"ה-1985

מיום 17.1.1985

**תק' תשמ"ה-1985**

[ק"ת תשמ"ה מס' 4747](http://www.nevo.co.il/Law_word/law06/TAK-4747.pdf) מיום 17.1.1985 עמ' 514

7. נכה מלחמה שנתקבל לעבודה לפי הוראות תקנה 6(ב), או שרשות מוסמכת מסרה לגביו הודעה על פי תקנה 4(ב1), לא יפוטר מעבודתו אלא על פי היתר בכתב מאת הרשות המוסמכת.

8. לא תתן רשות מוסמכת היתר לפיטורי נכה מלחמה כאמור בתקנה 8, אלא באחד מאלה:

מתן היתר לפיטורי נכה

(1) העסקתו של נכה המלחמה אינה בגדר אפשרות מעשית;

(2) נכה המלחמה נמצא אשם בהתנהגות רעה חמורה הפוגעת במפעל או בנותן העבודה;

(3) נכה המלחמה הפסיק מרצונו הטוב את עבודתו במפעל.

9. בבירור השאלה אם העסקתו של נכה מלחמה היא בגדר אפשרות מעשית לצורך תקנה 8(1), יובאו בחשבון רק הגורמים המפורטים להלן, ולא תובא בחשבון העובדה שלפי המוסכם או הנוהג באותו מקום עבודה הגיע תורו של נכה המלחמה לפיטורים:

אפשרות מעשית להעסקה

(1) תמורות יסודיות שחלו במפעל מיום שנתקבל נכה המלחמה לעבודה, מחמת שינויים מהותיים בתהליכי הייצור, או מחמת צמצום ניכר, לא עונתי ולא ארעי, שחל בהיקף העבודה;

(2) מחלה או מום שנכה המלחמה לקה בהם מיום שנתקבל לעבודה ושהפחיתו את כשרו לעבודה עד שנעשה בלתי מוכשר מבחינה גופנית או שכלית להסתגל למקום עבודתו או ליתן פריון עבודה המצדיק את העסקתו.

10. הפסיק נכה מלחמה את עבודתו במפעל לתקופה שאינה עולה על ששה חדשים רצופים, והפסקה זו היתה הכרחית לצורך טיפול רפואי שהוא זכאי לקבלו על חשבון המדינה לפי סעיף 27 לחוק הנכים (תגמולים ושיקום), תש"ט-1949, אין רואים את נכה המלחמה כאילו הפסיק את עבודתו במפעל מרצונו הטוב כאמור בתקנה 8(3), ובלבד שנותן העבודה לא יהא חייב בתשלום שכר בעד התקופה שנכה המלחמה נעדר מעבודתו מחמת הטיפול הרפואי האמור.

הפסקת עבודה לצורך טיפול רפואי

11. (א) נתקבל נכה מלחמה כחבר באגודה שיתופית אין האגודה השיתופית רשאית לנכות אותו נכה מלחמה ממספר נכי המלחמה שעליה להעסיק לפי תקנות אלה, אלא אם נתקבל אותו נכה מלחמה כחבר לפי היתר בכתב מאת רשות מוסמכת.

זכאי שנתקבל כחבר באגודה שיתופית

(ב) לא יינתן ההיתר האמור בתקנת משנה (א) אלא אם הובטח שזכויות החברות של נכה המלחמה באגודה השיתופית לא ייפגעו עקב הפסקת עבודתו לתקופה האמורה בתקנה 10 ומחמת הסיבות האמורות שם.

12. (א) אדם המבקש להעסיק עובדים בסוגי העבודה המפורטים בתקנה 2, חייב להודיע תחילה לרשות מוסמכת על מספר העובדים שהוא מבקש להעסיק.

הודעה על מקומות עבודה

(ב) לא השתמשה רשות מוסמכת בסמכויותיה לפי תקנה 6(ב) תוך 3 חדשים מיום מסירת ההודעה כאמור בתקנת משנה (א) לגבי כל מספר העובדים הנקוב באותה הודעה או לגבי חלק מהם, יהא אותו אדם פטור מחובתו לפי תקנה 2, לגבי כל מספר העובדים הנקוב באותה ההודעה או לגבי חלק מהם, הכל לפי הענין, אולם לא יהא פטור מחובתו זו במקרה שנתפנה לאחר מכן מקום עבודה של אחד העובדים שאינו נכה מלחמה.

תק' תשכ"א-1961

מיום 4.5.1961

**תק' תשכ"א-1961**

[ק"ת תשכ"א מס' 1142](http://www.nevo.co.il/Law_word/law06/TAK-1142.pdf) מיום 4.5.1961 עמ' 1702

(ב) לא השתמשה רשות מוסמכת בסמכויותיה לפי תקנה 6(ב) ~~תוך חודש~~ תוך 3 חדשים מיום מסירת ההודעה כאמור בתקנת משנה (א) לגבי כל מספר העובדים הנקוב באותה הודעה או לגבי חלק מהם, יהא אותו אדם פטור מחובתו לפי תקנה 2, לגבי כל מספר העובדים הנקוב באותה ההודעה או לגבי חלק מהם, הכל לפי הענין, אולם לא יהא פטור מחובתו זו במקרה שנתפנה לאחר מכן מקום עבודה של אחד העובדים שאינו נכה מלחמה.

12א. כל פעולה של רשות מוסמכת שנעשתה כדין לפי תקנות בדבר העסקת נכי מלחמה, תש"ט–1949, יראו אותה כפעולה שנעשתה כדין על פי תקנות אלה.

הוראות מעבר

תק' תשט"ו-1955

מיום 3.2.1955

**תק' תשט"ו-1955**

[ק"ת תשט"ו מס' 499](http://www.nevo.co.il/Law_word/law06/TAK-0499.pdf) מיום 3.2.1955 עמ' 579

**הוספת תקנה 12א**

13. העובר על הוראות תקנות 2, 2א, 4, 6(ד), 7 או 12, דינו - מאסר עד ששה חדשים, או קנס עד 500 שקלים חדשים או שני הענשים כאחד.

עונשים

תק' תשי"ד-1954

תק' תשכ"א-1961

תק' תשמ"ו-1986

מיום 1.4.1954

**תק' תשי"ד-1954**

[ק"ת תשי"ד מס' 437](http://www.nevo.co.il/Law_word/law06/TAK-0437.pdf) מיום 1.4.1954 עמ' 594

13. העובר על הוראות תקנות 2, 4, 6(ד), 7 או 12, דינו - מאסר עד ששה חדשים, או קנס עד חמישים לירות או שני הענשים כאחד.

מיום 4.5.1961

**תק' תשכ"א-1961**

[ק"ת תשכ"א מס' 1142](http://www.nevo.co.il/Law_word/law06/TAK-1142.pdf) מיום 4.5.1961 עמ' 1702

13. העובר על הוראות תקנות 2, 2א, 4, 6(ד), 7 או 12, דינו - מאסר עד ששה חדשים, או קנס עד חמישים לירות או שני הענשים כאחד.

מיום 6.10.1961

**תק' תשכ"ב-1961**

[ק"ת תשכ"ב מס' 1206](http://www.nevo.co.il/Law_word/law06/TAK-1206.pdf) מיום 6.10.1961 עמ' 76

13. העובר על הוראות תקנות 2, 2א, 4, 6(ד), 7 או 12, דינו - מאסר עד ששה חדשים, או קנס עד ~~חמישים~~ חמש מאות לירות או שני הענשים כאחד.

מיום 18.9.1980

**תק' תשמ"א-1980**

[ק"ת תשמ"א מס' 4166](http://www.nevo.co.il/Law_word/law06/TAK-4166.pdf) מיום 18.9.1980 עמ' 3

13. העובר על הוראות תקנות 2, 2א, 4, 6(ד), 7 או 12, דינו - מאסר עד ששה חדשים, או קנס עד ~~חמש מאות לירות~~ אלף שקלים או שני הענשים כאחד.

מיום 23.3.1986

**תק' תשמ"ו-1986**

[ק"ת תשמ"ו מס' 4915](http://www.nevo.co.il/Law_word/law06/TAK-4915.pdf) מיום 23.3.1986 עמ' 698

13. העובר על הוראות תקנות 2, 2א, 4, 6(ד), 7 או 12, דינו - מאסר עד ששה חדשים, או ~~קנס עד אלף שקלים~~ קנס עד 500 שקלים חדשים או שני הענשים כאחד.

14. תקנות בדבר העסקת נכי מלחמה, תש"ט-1949 - בטלות.

ביטול

15. לתקנות אלה ייקרא "תקנות העסקת נכי מלחמה, תשי"א-1951".

השם

ו' בניסן תשי"א (12 באפריל 1951) דוד בן-גוריון

שר הבטחון

אני מסכים.

פנחס לבון

שר החקלאות

ממלא מקום שר העבודה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשי"א מס' 177](http://www.nevo.co.il/Law_word/law06/TAK-0177.pdf) מיום 24.5.1951 עמ' 1090.

   תוקנו [ק"ת תשי"ג מס' 307](http://www.nevo.co.il/Law_word/law06/TAK-0307.pdf) 23.10.1953 עמ' 132 – תק' תשי"ג-1953.

   [ק"ת תשי"ד מס' 437](http://www.nevo.co.il/Law_word/law06/TAK-0437.pdf) מיום 1.4.1954 עמ' 594 – תק' תשי"ד-1954.

   [ק"ת תשט"ו מס' 499](http://www.nevo.co.il/Law_word/law06/TAK-0499.pdf) מיום 3.2.1955 עמ' 579 – תק' תשט"ו-1955.

   [ק"ת תשט"ז מס' 555](http://www.nevo.co.il/Law_word/law06/TAK-0555.pdf) מיום 6.10.1955 עמ' 52 – תק' תשט"ז-1955.

   [ק"ת תשי"ט מס' 841](http://www.nevo.co.il/Law_word/law06/TAK-0841.pdf) מיום 6.11.1958 עמ' 250 – תק' תשי"ט-1958; ר' תקנה 3 לענין תחולה.

   [ק"ת תשכ"א מס' 1142](http://www.nevo.co.il/Law_word/law06/TAK-1142.pdf) מיום 4.5.1961 עמ' 1702 – תק' תשכ"א-1961.

   [ק"ת תשכ"ב מס' 1206](http://www.nevo.co.il/Law_word/law06/TAK-1206.pdf) מיום 6.10.1961 עמ' 76 – תק' תשכ"ב-1961.

   [ק"ת תשכ"ד מס' 1614](http://www.nevo.co.il/Law_word/law06/TAK-1614.pdf) מיום 13.8.1964 עמ' 1706 – תק' תשכ"ד-1964.

   [ק"ת תשמ"א מס' 4166](http://www.nevo.co.il/Law_word/law06/TAK-4166.pdf) מיום 18.9.1980 עמ' 3 – תק' תשמ"א-1980.

   [ק"ת תשמ"ה מס' 4747](http://www.nevo.co.il/Law_word/law06/TAK-4747.pdf) מיום 17.1.1985 עמ' 514 – תק' תשמ"ה-1985; ר' תקנה 3 לענין הוראת מעבר.

   [ק"ת תשמ"ו מס' 4915](http://www.nevo.co.il/Law_word/law06/TAK-4915.pdf) מיום 23.3.1986 עמ' 698 – תק' תשמ"ו-1986. [↑](#footnote-ref-1)