תקנות הפטנטים והמדגמים (סדרי הדין לפני ועדת ערעור), תשי"ב-1952

משפט פרטי וכלכלה – קניין – קניין רוחני – פטנטים

משפט פרטי וכלכלה – קניין – קניין רוחני – מדגמים

תוכן ענינים

|  |  |  |  |
| --- | --- | --- | --- |
| סעיף 1 | פירושים | [Go](#Seif1) | 2 |
| סעיף 2 | הגשת הודעת ערעור | [Go](#Seif2) | 2 |
| סעיף 3 | פרטי הודעת הערעור | [Go](#Seif3) | 2 |
| סעיף 4 | מסירת טפסים | [Go](#Seif4) | 2 |
| סעיף 5 | תשובת המשיב | [Go](#Seif5) | 2 |
| סעיף 6 | קביעת מועד לשמיעת הערעור | [Go](#Seif6) | 2 |
| סעיף 7 | התיצבות לחקירה שכנגד | [Go](#Seif7) | 2 |
| סעיף 8 | סדרי הטענות | [Go](#Seif8) | 3 |
| סעיף 9 | דיון שלא בפני בעלי הדין | [Go](#Seif9) | 3 |
| סעיף 10 | טענת פגם לנימוקים שבכתב | [Go](#Seif10) | 3 |
| סעיף 11 | הדיון מוגבל לנימוקים שבכתב | [Go](#Seif11) | 3 |
| סעיף 12 | סמכויות יושב ראש הועדה | [Go](#Seif12) | 3 |
| סעיף 13 | דחיית הבירור | [Go](#Seif13) | 3 |
| סעיף 14 | החלטת הועדה | [Go](#Seif14) | 3 |
| סעיף 15 | הוצאות הערעור | [Go](#Seif15) | 3 |
| סעיף 16 | מיזוג ערעורים | [Go](#Seif16) | 3 |
| סעיף 17 | צירוף בעלי דין | [Go](#Seif17) | 3 |
| סעיף 18 | השם | [Go](#Seif18) | 3 |

תקנות הפטנטים והמדגמים (סדרי הדין לפני ועדת ערעור), תשי"ב-1952[[1]](#footnote-1)\*

בתוקף סמכותי לפי סעיף 66(1) לפקודת הפטנטים והמדגמים, אני מתקין תקנות אלה:

1. בתקנות אלה –

פירושים

"הוראה" פירושו – הוראה שניתנה על ידי שר הבטחון לפי סעיף 58 לפקודה;

"ועדה" פירושו – ועדת הערעור שנתמנתה על ידי שר המשפטים לפי סעיף 60 לפקודה.

2. ערעור על פי סעיף 59 לפקודה יהיה בדרך הודעה (להלן – הודעת ערעור) שתימסר לרשם.

הגשת הודעת ערעור

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 714

2. ערעור על פי סעיף 59 לפקודה יהיה בדרך הודעה (להלן - הודעת ערעור) שתימסר לרשם ~~בצירוף תשלום האגרה שנקבעה~~.

3. (א) הודעת הערעור תפרט –

פרטי הודעת הערעור

(1) את שמו, תיאורו, כתבתו ומשלח ידו של המערער וכן כתובת למסירת הודעות ומסמכים;

(2) את המספר והתאריך של הבקשה למתן פטנט או לרישום מדגם, נושאי ההוראה, שמה הקצר של האמצאה או את כינוי החפץ שהמדגם נועד לחול עליו, הכל לפי הענין;

(3) את התאריך שבו נדחה ערעור קודם ומספר התיק;

(4) את נימוקי הערעור, לרבות נימוקים משפטיים, כל נימוק בפסקה נפרדת ובקיצור.

(ב) הודעת הערעור תהא חתומה ביד המערער או ביד בא כוחו.

(ג) להודעת הערעור יצורפו מסמכים אלה, בשלושה טפסים כל אחד: -

(1) הצהרה בשבועה לאימות העובדות שעליהן מסתמך המערער; וכן

(2) העתק ההוראה שעליה הוא מערער.

(ד) שר הבטחון יצויין בהודעת הערעור כמשיב.

4. הוגשה הודעת הערעור במשרד הרשם, כאמור בסעיף 59(2) לפקודה, יעביר הרשם שני טפסים ממנה ומהמסמכים שצורפו לה ליושב ראש הועדה וימסור טופס אחד למשיב.

מסירת טפסים

5. (א) המשיב רשאי להגיש לרשם בשלושה טפסים, תוך 30 יום מהיום שבו נמסר לו העתק הודעת הערעור כאמור, תשובה מנומקת בצירוף הצהרה בשבועה לאימות העובדות שעליהן הוא מסתמך.

תשובת המשיב

(ב) התשובה תיחתם ביד המשיב או ביד נציגו.

(ג) הוגשה תשובת המשיב כאמור בתקנה זו, ימסור הרשם למערער העתקים מהתשובה ומההצהרה בשבועה.

6. יושב ראש הועדה יקבע, תוך חדשיים מיום הגשת הודעת הערעור, מועד לשמיעת הערעור וימסור למערער ולמשיב הודעה מוקדמת של 15 יום לפחות בדבר המועד שנקבע לבירור הערעור.

קביעת מועד לשמיעת הערעור

7. (א) בעל דין הרוצה לחקור חקירה שכנגד אדם שמסר הצהרה בשבועה לאימות העובדות שעליהן מסתמך בעל הדין האמור, יודיע על כך ליושב ראש הועדה ולאותו בעל דין לפחות שבעה ימים לפני המועד שנקבע לשמיעת הערעור.

התיצבות לחקירה שכנגד

(ב) בעל הדין שנמסרה לו הודעה כאמור בתקנת משנה (א), יביא לפני הועדה, בזמן הקבוע לשמיעת הערעור, את האדם שנדרש לחקירה שכנגד כאמור.

(ג) לא הביא בעל דין אדם לחקירה שכנגד כאמור בתקנת משנה (ב), או סירב אדם כאמור להשיב על שאלות שנשאל בחקירה שכנגד בלי סיבה המתקבלת על דעת הועדה, לא תשמש הצהרת אותו אדם עדות, אלא אם כן היתה הועדה משוכנעת שקבלת ההצהרה כעדות דרושה למיצוי הצדק.

8. (א) הועדה תשמע תחילה את טענות המערער, ולאחר מכן את טענות המשיב.

סדרי הטענות

(ב) הועדה רשאית, ככל שהדבר ייראה לה, להתיר למערער להשיב על טענות המשיב.

9. בעלי הדין שהוזמנו כדין ולא התייצבו לפני הועדה במועד שנקבע לשמיעת הערעור או במועד שנדחה לפי תקנה 13, יחולו הוראות אלה:

דיון שלא בפני בעלי הדין

(1) התייצב המערער ולא התייצב המשיב, רשאית הועדה לדחות את שמיעת הערעור או לשמוע את הערעור שלא בפני המשיב;

(2) לא התייצב המערער או לא התייצבו שניהם, רשאית הועדה לדחות את שמיעת הערעור או לבטל את הערעור.

10. (א) בשמיעת הערעור לא תיזקק הועדה לכל טענות של פגם בצורת הודעת הערעור, אלא אם כן נמסרה הודעה בכתב על כך למערער לפחות שבעה ימים לפני היום שנקבע לשמיעת הערעור והמערער לא תיקן את הפגם לפני אותו מועד.

טענת פגם לנימוקים שבכתב

(ב) נמסרה הודעה כאמור בתקנת משנה (א) והמערער לא תיקן את הפגם בעוד מועד, רשאית הועדה – מטעמים מיוחדים – להרשות למערער לתקן את הפגם בתנאים שתקבעם.

11. בשמיעת הערעור לא תיזקק הועדה לכל נימוק שלא הוזכר בהודעת הערעור או בתשובת המשיב, אלא אם כן היא משוכנעת, שההשמטה נגרמה שלא באשמת בעל הדין המבקש להיעזר באותו נימוק, או ששמיעת הנימוק הנוסף דרושה לשם מיצוי הצדק.

הדיון מוגבל לנימוקים שבכתב

12. יושב ראש הועדה רשאי –

סמכויות יושב ראש הועדה

(1) להאריך כל מועד שנקבע בתקנות אלה;

(2) להרשות לבעלי הדין להגיש מסמכים נוסף למסמכים שפורטו בתקנות אלה.

13. הועדה רשאית לדחות את שמיעת הערעור, ומשהחלה בשמיעתו – לדחות את המשך הדיון בו, אם הדחיה דרושה, לדעתה, לשם מיצוי הצדק.

דחיית הבירור

14. (א) הועדה רשאית לקבל החלטות ברוב דעות.

החלטת הועדה

(ב) החלטת הועדה תיערך בכתב ותיחתם ביד היושב ראש ושני חברים.

(ג) העתק ההחלטה, מאושר ביד יושב ראש הועדה, יימסר למערער ולמשיב סמוך ככל האפשר למתן ההחלטה, אולם הועדה רשאית להחליט מטעמי בטחון שלא למסור למערער את נימוקי ההחלטה בכתב.

15. בהתחשב עם הוראות סעיף 59(5) לפקודה, רשאית הועדה לפסוק על הטלת הוצאות הערעור ולקבוע על מי יוטלו.

הוצאות הערעור

16. הועדה רשאית למזג ערעורים התלויים ועומדים לפניה, לדון בהם במשותף ולתת החלטה אחת בכולם –

מיזוג ערעורים

(1) אם הערעורים הוגשו על הוראה אחת או נוגעים לאותה בקשה למתן פטנט או לרישום מדגם, או

(2) אם כרוכות בהם אותן בעיות חוק או אותן בעיות עובדה, או אם כרוכות בהם בעיות חוק או בעיות עובדה דומות.

17. הועדה רשאית, בכל שלב של מהלך הדיון, לצרף כמערער או כמשיב בערעור שלפניה כל אדם שנראה לה כמעונין בערעור.

צירוף בעלי דין

18. לתקנות אלה ייקרא "תקנות הפטנטים והמדגמים (סדרי הדין לפני ועדת ערעור), תשי"ב-1952".

השם

י"ד בתמוז תשי"ב (7 ביולי 1952) חיים כהן

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשי"ב מס' 288](http://www.nevo.co.il/Law_word/law06/TAK-0288.pdf) מיום 24.7.1952 עמ' 1205 – תק' תשי"ב-1952.

   תוקנו [ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 714 – תק' תשמ"ו-1986; תחילתן ביום 1.4.1986. [↑](#footnote-ref-1)