תקנות הפטנטים והמדגמים (סדרי הדין לפני ועדת פיצוי ודמי זכיון),   
תשי"ב-1952

משפט פרטי וכלכלה – קניין – קניין רוחני – פטנטים

משפט פרטי וכלכלה – קניין – קניין רוחני – מדגמים

תוכן ענינים

|  |  |  |  |
| --- | --- | --- | --- |
| סעיף 1 | פירושים | [Go](#Seif1) | 2 |
| סעיף 2 | הגשת התביעה | [Go](#Seif2) | 2 |
| סעיף 3 | תוכן התביעה | [Go](#Seif3) | 2 |
| סעיף 4 | חתימה על התביעה | [Go](#Seif4) | 2 |
| סעיף 5 | צירוף מסמכים | [Go](#Seif5) | 2 |
| סעיף 6 | מסירת טפסים | [Go](#Seif6) | 2 |
| סעיף 7 | תשובת הנתבע | [Go](#Seif7) | 2 |
| סעיף 8 | קביעת מועד לשמיעת התביעה | [Go](#Seif8) | 2 |
| סעיף 9 | התיצבות לחקירה שכנגד | [Go](#Seif9) | 3 |
| סעיף 10 | טענות בעלי דין | [Go](#Seif10) | 3 |
| סעיף 11 | טענות פגם | [Go](#Seif11) | 3 |
| סעיף 12 | נימוקים שאין שומעים אותם | [Go](#Seif12) | 3 |
| סעיף 13 | סמכויות יושב ראש הועדה | [Go](#Seif13) | 3 |
| סעיף 14 | דחיית הבירור | [Go](#Seif14) | 3 |
| סעיף 15 | החלטת הועדה | [Go](#Seif15) | 3 |
| סעיף 16 | הוצאות הבקשה | [Go](#Seif16) | 3 |
| סעיף 17 | אי התיצבות בשעת הבירור | [Go](#Seif17) | 3 |
| סעיף 18 | מיזוג בקשות | [Go](#Seif18) | 3 |
| סעיף 19 | צירוף בעלי דין | [Go](#Seif19) | 3 |
| סעיף 20 | השם | [Go](#Seif20) | 4 |

תקנות הפטנטים והמדגמים (סדרי הדין לפני ועדת פיצוי ודמי זכיון),   
תשי"ב-1952[[1]](#footnote-1)\*

בתוקף סמכותי לפי סעיף 66(1) לפקודת הפטנטים והמדגמים, אני מתקין תקנות אלה:

1. בתקנות אלה –

פירושים

"ועדה" פירושו – ועדת פיצוי ודמי זכיון שהוקמה על פי סעיף 63 לפקודה;

"תביעה" פירושו – תביעה שהוגשה לועדה על פי סעיף 36 לפקודה או על פי סעיף 64 לפקודה;

"הוראה" פירושו – הוראה שניתנה על ידי שר הבטחון לפי סעיף 58 לפקודה;

"היתר" פירושו – היתר שניתן על ידי הממשלה לפי סעיף 62 לפקודה.

2. תביעה תוגש לרשם בכתב.

הגשת התביעה

תק' תשמ"ו-1986

מיום 1.4.1986

**תק' תשמ"ו-1986**

[ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 714

2. תביעה תוגש לרשם בכתב ~~בצירוף האגרה שנקבעה~~.

3. (א) התביעה תפרט –

תוכן התביעה

(1) את הפרטים הנוגעים לזיהוי התובע;

(2) את הפרטים הנוגעים לזיהוי הנתבע;

(3) את המספר והתאריך של הבקשה למתן פטנט או לרישום מדגם או של הפטנט או של המדגם, נושאי ההוראה או ההיתר, שמה הקצר של האמצאה או את כינוי החפץ שהמדגם נועד לחול עליו, הכל לפי הענין;

(4) את העובדות הנוגעות לקביעת פיצוי או דמי זכיון;

(5) את הנימוקים אשר עליהם מבסס התובע את תביעתו, כל נימוק בפסקה נפרדת ובקיצור;

(6) את הסעד המבוקש.

4. התביעה תהא חתומה ביד התובע או בא כוחו.

חתימה על התביעה

5. לתביעה יצורפו: -

צירוף מסמכים

(1) הצהרה בשבועה לאימות העובדות שעליהן מסתמך התובע; וכן

(2) העתק ההוראה או ההיתר, הכל לפי הענין.

6. (א) התובע יגיש לרשם ארבעה טפסים של התביעה על נספחיה כאמור ועוד מספר טפסים כמספר המשיבים.

מסירת טפסים

(ב) הרשם יעביר שלושה טפסים מתביעה שהוגשה למשרדו על נספחיה ליושב ראש הועדה וימסור טופס אחד לכל אחד מהמשיבים.

7. (א) הנתבע רשאי להגיש לרשם תוך 30 יום מהיום שבו נמסר לו העתק התביעה כאמור, תשובה מנומקת בצירוף הצהרה בשבועה לאימות העובדות שעליהן הוא מסתמך.

תשובת הנתבע

(ב) התשובה על נספחיה תוגש בארבעה טפסים.

(ג) התשובה תיחתם ביד הנתבע או בא כוחו.

(ד) הוגשה תשובת הנתבע כאמור, ימסור הרשם לתובע העתק מהתשובה ומההצהרה בשבועה.

8. הוגשה תביעה בהתאם לתקנות 2 ו-4 עד 6 יקבע יושב ראש הועדה, תוך חדשיים מזמן הגשתה, מועד לשמיעתה וימסור לתובע ולנתבע הודעה מוקדמת של 15יום לפחות בדבר המועד שנקבע לבירור הבקשה.

קביעת מועד לשמיעת התביעה

9. (א) בעל דין הרוצה לחקור חקירה שכנגד אדם שמסר הצהרה בשבועה לאימות העובדות שעליהן מסתמך בעל דין אחר, יודיע על כך ליושב ראש הועדה ולאותו בעל דין לפחות שבעה ימים לפני המועד שנקבע לשמיעת התביעה.

התיצבות לחקירה שכנגד

(ב) בעל הדין שנמסרה לו הודעה כאמור בתקנת משנה (א), יביא לפני הועדה בזמן הקבוע לשמיעת התביעה את האדם שנדרש לחקירה שכנגד כאמור.

(ג) לא הביא בעל דין אדם לחקירה שכנגד כאמור בתקנת משנה (ב), או סירב אדם כאמור להשיב על שאלות שנשאל בחקירה שכנגד בלי סיבה המתקבלת על דעת הועדה, לא תשמש הצהרת אותו אדם עדות, אלא אם כן היתה הועדה משוכנעת שקבלת ההצהרה כעדות דרושה למיצוי הצדק.

10. (א) הועדה תשמע תחילה את טענות התובע, ולאחר מכן את טענות הנתבע.

טענות בעלי דין

(ב) הועדה רשאית, ככל שהדבר ייראה לה, להתיר לתובע להשיב על טענות הנתבע.

11. (א) בשמיעת התביעה לא תיזקק הועדה לכל טענות של פגם בצורת התביעה, אלא אם כן נמסרה הודעה בכתב על כך לתובע לפחות שבעה ימים לפני היום שנקבע לשמיעת התביעה והתובע לא תיקן את הפגם לפני אותו מועד.

טענות פגם

(ב) נמסרה הודעה כאמור בתקנת משנה (א) והתובע לא תיקן את הפגם בעוד מועד, רשאית הועדה - מטעמים מיוחדים - להרשות לתובע לתקן את הפגם בתנאים שתקבעם.

12. בשמיעת התביעה לא תיזקק הועדה לכל נימוק שלא הוזכר בתביעה או כתשובת הנתבע אלא אם כן היא משוכנעת, שההשמטה נגרמה שלא באשמת בעל הדין המבקש להיעזר באותו נימוק, או ששמיעת הנימוק הנוסף דרושה לשם מיצוי הצדק.

נימוקים שאין שומעים אותם

13. יושב ראש הועדה רשאי –

סמכויות יושב ראש הועדה

(א) להאריך כל מועד שנקבע בתקנות אלה;

(ב) להרשות לבעלי הדין להגיש מסמכים נוסף למסמכים שפורטו בתקנות אלה.

14. הועדה רשאית לדחות את שמיעת התביעה, ומשהחלה בשמיעתה – לדחות את המשך הדיון בו, אם הדחיה דרושה, לדעתה, לשם מיצוי הצדק.

דחיית הבירור

15. (א) הועדה רשאית לקבל החלטות ברוב דעות.

החלטת הועדה

(ב) החלטת הועדה תיערך בכתב ותיחתם ביד היושב ראש ושני חברים.

(ג) העתק ההחלטה, מאושר ביד יושב ראש הועדה, יימסר לתובע ולנתבע סמוך ככל האפשר למתן ההחלטה, אולם הועדה רשאית להחליט מטעמי בטחון שלא למסור לצדדים את נימוקי ההחלטה בכתב.

16. הועדה רשאית לפסוק על הטלת הוצאות התביעה, ולקבוע על מי יוטלו.

הוצאות הבקשה

17. בעלי דין שנמסרה להם הודעה כדין ולא התיצבו לפני הועדה במועד שנקבע לבירור התביעה או במועד שנדחה לפני תקנה 14, יחולו הוראות אלה: -

אי התיצבות בשעת הבירור

(1) התייצב התובע ולא התייצב הנתבע, רשאית הועדה לדחות את הדיון או לדון בתביעה ולהחליט בה;

(2) לא התייצב התובע או לא התייצבו שניהם, רשאית הועדה לדחות את הדיון או לבטל את התביעה.

18. הועדה רשאית למזג תביעות התלויות ועומדות לפניה, לדון בהן במשותף ולתת החלטה אחת בכולן –

מיזוג בקשות

(1) אם התביעות הוגשו בקשר להוראה אחת או להיתר אחד, או

(2) אם כרוכות בהן אותן בעיות חוק או אותן בעיות עובדה, או אם כרוכות בהן בעיות חוק או בעיות עובדה דומות.

19. הועדה רשאית, בכל שלב של מהלך הדיון, לצרף כתובע או כנתבע בתביעה שלפניה כל אדם המעונין בתוצאות התביעה, לפי בקשתו של התובע, של הנתבע או של האדם המעונין כאמור.

צירוף בעלי דין

20. לתקנות אלה ייקרא "תקנות הפטנטים והמדגמים (סדרי הדין לפני ועדת פיצוי ודמי זכיון), תשי"ב-1952".

השם

י"ד בתמוז תשי"ב (7 ביולי 1952) חיים כהן

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשי"ב מס' 288](http://www.nevo.co.il/Law_word/law06/TAK-0288.pdf) מיום 24.7.1952 עמ' 1202.

   תוקנו [ק"ת תשמ"ו מס' 4917](http://www.nevo.co.il/Law_word/law06/TAK-4917.pdf) מיום 24.3.1986 עמ' 714 – תק' תשמ"ו-1986; תחילתן ביום 1.4.1986. [↑](#footnote-ref-1)