תקנות הפיקוח על יצוא ביטחוני (רישום במרשם היצוא הביטחוני),   
תשס"ח-2008

בטחון – יצוא ביטחוני – רישיון ורישום

משפט פרטי וכלכלה – מסחר – יצוא – יצוא בטחוני

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': בקשה | [Go](#med1) | 2 |
| סעיף 2 | מסמכי הבקשה | [Go](#Seif2) | 2 |
| סעיף 3 | פרטים, הצהרות ומסמכים בנוגע לבקשה לרישום במרשם | [Go](#Seif3) | 2 |
| סעיף 4 | הגשת בקשה | [Go](#Seif4) | 3 |
| סעיף 5 | השלמות | [Go](#Seif5) | 3 |
| סעיף 6 | טיפול בבקשה שלא הוגשה כנדרש | [Go](#Seif6) | 3 |
| סעיף 7 | שינוי בבקשה | [Go](#Seif7) | 3 |
| סעיף 8 | שיקולי הרשות המוסמכת לעניין הרישום במרשם | [Go](#Seif8) | 3 |
| סעיף 9 | הודעה על | [Go](#Seif9) | 3 |
| סעיף 10 | מועדים למתן החלטות על ידי הרשות המוסמכת | [Go](#Seif10) | 4 |
| סעיף 11 | תוקף רישום במרשם והארכתו | [Go](#Seif11) | 4 |
| סעיף 12 | הוראות מעבר | [Go](#Seif12) | 4 |

תקנות הפיקוח על יצוא ביטחוני (רישום במרשם היצוא הביטחוני),   
תשס"ח-2008[[1]](#footnote-1)\*

בתוקף סמכותי לפי סעיפים 4 ו-45 לחוק הפיקוח על יצוא ביטחוני, התשס"ז-2007 (להלן – החוק), ובאישור ועדת החוץ והביטחון של הכנסת, אני מתקין תקנות אלה:

פרק א': פרשנות

1. בתקנות אלה –

הגדרות

"אגף" – אגף הפיקוח על היצוא הביטחוני במשרד הביטחון;

"אתר האינטרנט" – אתר האינטרנט של משרד הביטחון;

"בקשה" – בקשה לרישום במרשם, וכן בקשה לשינוי פרטי הרישום המרשם, לרבות מסמכים המצורפים לבקשה;

"טופס" – כל אחד מהטפסים המופיעים באתר האינטרנט, לפי העניין;

"מבקש" – מי שהגיש בקשה;

"מרשם" – מרשם היצוא הביטחוני כמשמעותו בסעיף 3 לחוק.

פרק ב': בקשה

2. (א) בקשה לרישום במרשם תוגש לאגף על גבי טופס.

מסמכי הבקשה

(ב) בקשה תוגש בהדפסה בלבד.

(ג) מבקש יפרט בבקשתו, באופן מלא ומדויק, את המידע, הפרטים וההצהרות כנדרש בטופס, והכל במקומות המתאימים המסומנים בטופס.

(ד) מבקש יצרף לבקשה את המסמכים הנדרשים בטופס, וכן מסמכים נוספים אשר לדעתו תומכים או מבהירים את הבקשה.

(ה) מסמכים שיצורפו לבקשה יכול שיהיו בעברית או באנגלית; למסמכים בשפה אחרת יצורף תרגום נוטריוני לעברית או לאנגלית.

(ו) המבקש יצהיר כי מכלול הפרטים והמסמכים שפורטו וצורפו לבקשתו הם נכונים ומלאים.

(ז) בקשה תיחתם בידי המבקש; היה המבקש תאגיד, תיחתם הבקשה ביד נושא משרה כמשמעו בחוק החברות, התשנ"ט-1999, או ביד עובד שהתאגיד הסמיכו לחתום עליה בשמו, ויצרף אישור מאת עורך דין בדבר סמכות נושא המשרה או סמכות החותם לעשות כן בשם התאגיד.

תק' תשע"ה-2015

מיום 13.9.2015

**תק' תשע"ה-2015**

[ק"ת תשע"ה מס' 7542](http://www.nevo.co.il/Law_word/law06/tak-7542.pdf) מיום 13.8.2015 עמ' 1816

(ז) בקשה תיחתם בידי המבקש; היה המבקש תאגיד, תיחתם הבקשה ביד נושא משרה כמשמעו בחוק החברות, התשנ"ט-1999, או ביד עובד שהתאגיד הסמיכו לחתום עליה בשמו, ויצרף אישור מאת עורך דין בדבר סמכות נושא המשרה או סמכות החותם לעשות כן בשם התאגיד~~; התאגיד, בהסכמת ראש האגף, רשאי להסמיך יותר מאדם אחד לחתום בשם התאגיד~~.

3. (א) הפרטים, ההצהרות והמסמכים אשר יכללו בבקשה לרישום במרשם, יפורטו בטופס, ויכללו, לפי העניין –

פרטים, הצהרות ומסמכים בנוגע לבקשה לרישום במרשם

(1) מכתב רשמי מאת המבקש;

(2) פרטי המבקש – פרטים טכניים; במבקש שהוא תאגיד – פירוט נושאי משרה העוסקים בשיווק ביטחוני ובייצוא ביטחוני, ובעל שליטה במבקש, כמשמעם בחוק, וכן פירוט נתונים לגביהם כפי שיתבקש בטופס; פירוט תחומי פעילות;

תק' תשע"ה-2015

(3) במבקש שהוא תאגיד – נסח חברה מרשם החברות;

(4) פרטים ומסמכים הנוגעים לזהות ואזרחות האישים שאליהם מתייחס הטופס, כפי שיפורט בטופס;

(5) טופסי בדיקה ביטחונית המצויים באתר האינטרנט שימלא המבקש, ואם המבקש הוא תאגיד – שימלא בעל השליטה בו (בתקנות אלה – בעל השליטה) וכן נושא משרה ועובד אחר של התאגיד העוסקים בשיווק ביטחוני ובייצוא ביטחוני, ובמקרים חריגים ומטעמים מיוחדים שתפרט בהחלטה הרשות המוסמכת, גם בידי גורמים נוספים הנוגעים להחלטה;

תק' תשע"ה-2015

(6) ציון פרטים שהשתנו ממועד בקשה קודמת או רישום;

(7) טופס הצהרה בדבר כושר נפשי – בידי בעל שליטה וכן נושא משרה העוסק בשיווק ביטחוני ובייצוא ביטחוני, ובמקרים חריגים ומטעמים מיוחדים שיירשמו על ידי הרשות המוסמכת, גם בידי גורמים נוספים הרלוונטיים להחלטה;

תק' תשע"ה-2015

(8) טופס הצהרה בדבר אי-שימוש או החזקה בסמים מסוכנים כהגדרתם בפקודת הסמים המסוכנים [נוסח חדש], התשל"ג-1973 – בידי בעל שליטה וכן נושא משרה העוסק בשיווק ביטחוני ובייצוא ביטחוני, ובמקרים חריגים ומטעמים מיוחדים שיירשמו על ידי הרשות המוסמכת, גם בידי גורמים נוספים הרלוונטיים להחלטה.

תק' תשע"ה-2015

(ב) האמור בפסקאות (4), (5), (7) ו-(8) לסעיף קטן (א) לא יחול לגבי בעל שליטה וכן נושא משרה או עובד העוסקים בשיווק ביטחוני ובייצוא ביטחוני של תאגיד הנכלל בצו שהוציא השר לפי פרט 3 לתוספת הראשונה בחוק להסדרת הביטחון בגופים ציבוריים, התשנ"ח-1998.

תק' תשע"ה-2015

מיום 13.9.2015

**תק' תשע"ה-2015**

[ק"ת תשע"ה מס' 7542](http://www.nevo.co.il/Law_word/law06/tak-7542.pdf) מיום 13.8.2015 עמ' 1816

3. (א) הפרטים, ההצהרות והמסמכים אשר יכללו בבקשה לרישום במרשם, יפורטו בטופס, ויכללו, לפי העניין –

(1) מכתב רשמי מאת המבקש;

~~(2) פרטי המבקש – פרטים טכניים; במבקש שהוא תאגיד – פירוט נושאי משרה, בעל עניין ובעל שליטה במבקש, כמשמעם בחוק, בצירוף אישור עורך דין לזהות האישים ולמעמדם ביחס לתאגיד כאמור, וכן פירוט נתונים לגביהם עפי שיתבקש בטופס; פירוט תחומי פעילות;~~

(2) פרטי המבקש – פרטים טכניים; במבקש שהוא תאגיד – פירוט נושאי משרה העוסקים בשיווק ביטחוני ובייצוא ביטחוני, ובעל שליטה במבקש, כמשמעם בחוק, וכן פירוט נתונים לגביהם כפי שיתבקש בטופס; פירוט תחומי פעילות;

(3) במבקש שהוא תאגיד – נסח חברה מרשם החברות;

(4) פרטים ומסמכים הנוגעים לזהות ואזרחות האישים שאליהם מתייחס הטופס, כפי שיפורט בטופס;

~~(5) טופסי בדיקה ביטחונית המצויים באתר האינטרנט אשר ימולאו על ידי המבקש, ואם המבקש הוא תאגיד – בידי נושא משרה ועובד אחר של התאגיד, העוסק ביצוא ביטחוני, ובמקרים חריגים ומטעמים מיוחדים שיירשמו על ידי הרשות המוסמכת, גם בידי גורמים נוספים הרלוונטיים להחלטה, והכל בצירוף אישור עורך דין לזהות המצהירים;~~

(5) טופסי בדיקה ביטחונית המצויים באתר האינטרנט שימלא המבקש, ואם המבקש הוא תאגיד – שימלא בעל השליטה בו (בתקנות אלה – בעל השליטה) וכן נושא משרה ועובד אחר של התאגיד העוסקים בשיווק ביטחוני ובייצוא ביטחוני, ובמקרים חריגים ומטעמים מיוחדים שתפרט בהחלטה הרשות המוסמכת, גם בידי גורמים נוספים הנוגעים להחלטה;

(6) ציון פרטים שהשתנו ממועד בקשה קודמת או רישום;

(7) טופס הצהרה בדבר כושר נפשי – בידי ~~נושא משרה ועובד אחר של התאגיד, העוסק ביצוא ביטחוני~~ בעל שליטה וכן נושא משרה העוסק בשיווק ביטחוני ובייצוא ביטחוני, ובמקרים חריגים ומטעמים מיוחדים שיירשמו על ידי הרשות המוסמכת, גם בידי גורמים נוספים הרלוונטיים להחלטה~~, והכל בצירוף אישור עורך דין לזהות המצהירים~~;

(8) טופס הצהרה בדבר אי-שימוש או החזקה בסמים מסוכנים כהגדרתם בפקודת הסמים המסוכנים [נוסח חדש], התשל"ג-1973 – בידי ~~נושא משרה ועובד אחר של התאגיד, העוסק ביצוא ביטחוני~~ בעל שליטה וכן נושא משרה העוסק בשיווק ביטחוני ובייצוא ביטחוני, ובמקרים חריגים ומטעמים מיוחדים שיירשמו על ידי הרשות המוסמכת, גם בידי גורמים נוספים הרלוונטיים להחלטה~~, והכל בצירוף אישור עורך דין לזהות המצהירים~~.

(ב) האמור בפסקאות (4), (5), (7) ו-(8) לסעיף קטן (א) לא יחול לגבי בעל שליטה וכן נושא משרה או עובד העוסקים בשיווק ביטחוני ובייצוא ביטחוני של תאגיד הנכלל בצו שהוציא השר לפי פרט 3 לתוספת הראשונה בחוק להסדרת הביטחון בגופים ציבוריים, התשנ"ח-1998.

4. (א) בקשה תוגש לאגף, לפי כתובתו שבאתר האינטרנט, בדואר או במסירה ידנית.

הגשת בקשה

(ב) הודיע האגף באתר האינטרנט כי ניתן להגיש בקשה באמצעות תקשורת אלקטרונית – ניתן יהיה להגיש בקשה גם בדרך זו.

(ג) האגף יאשר בכתב למבקש, למען למכתבים שבטופס, את עצם קבלת הבקשה באגף.

5. לצורך קבלת החלטה בבקשה שהוגשה לפי סעיף 3, רשאית הרשות המוסמכת לדרוש מהמבקש, בכל עת, כל ידיעה, או מסמך הדרושים לה לשם החלטה בבקשה והמבקש ישיב נכונה על כל שאלה שיישאל בקשר לבקשה (להלן – השלמות); לא השיב מבקש לדרישת הרשות המוסמכת להשלמות בתוך 60 ימים מיום שנמסרה דרישה כאמור בכתב לכתובתו שבטופס – תהיה הרשות המוסמכת רשאית למחוק את הבקשה ותודיע על כך למבקש.

השלמות

6. לא נחתם טופס, לא מולא באופן מלא ומדויק, או לא צורף אליו מסמך מהמסמכים הנדרשים בו, יחזיר האגף למבקש, למען המכתבים שבטופס, את הבקשה בלא טיפול בבקשה, בציון הפרטים או המסמכים החסרים.

טיפול בבקשה שלא הוגשה כנדרש

7. מבקש ידווח לאגף בכתב, לאלתר, על כל שינוי בנתוני בקשה שהוגשה וטרם ניתנה החלטה לגביה; הודעה על שינוי בנתוני הבקשה לאחר מתן החלטה בבקשה תימסר לאגף בתוך 30 ימים ממועד השינוי.

שינוי בבקשה

8. לשם קבלת החלטה בדבר סירוב לרשום במרשם, לרשום בתנאים, להסיר רישום או להשעותו, לפי סעיף 4 לחוק, רשאית הרשות המוסמכת להביא בחשבון אי-עמידה בכללים המפורטים להלן:

שיקולי הרשות המוסמכת לעניין הרישום במרשם

(1) קיום הוראות צו היבוא והיצוא (פיקוח על יצוא טובין, שירותים וטכנולוגיה דו-שימושיים), התשס"ו-2006, והוראות רישיון שניתן מכוחו;

(2) עמידה בתנאי בדיקה ביטחונית.

9. (א) החליטה הרשות המוסמכת לאשר בקשה לרישום במרשם, תודיע על כך בכתב למבקש בדואר רשום, למען המכתבים שבטופס, בציון מועד הרישום.

הודעה על החלטה

(ב) החליטה הרשות המוסמכת לסרב לרשום מבקש במרשם או לאשר את רישומו בכפוף לתנאים, וכן להסיר את רישומו של אדם מהמרשם או להשעות את רישומו במרשם, תשלח הרשות המוסמכת הודעה מנומקת על החלטתה בדואר רשום למען המכתבים שבטופס; היתה ההחלטה להכפיף את הרישום במרשם לתנאים, יראו במועד מתן הודעה על רישום בתנאים כמועד הרישום לפי תקנות אלה.

(ג) הודעה, כאמור בסעיף זה, תישלח בתוך שבעה ימים ממועד קבלת ההחלטה.

10. (א) החלטת הרשות המוסמכת בדבר בקשה לרישום במרשם תתקבל עד 60 ימים ממועד קבלת הבקשה על ידי האגף או מיום קבלת ההשלמות, לפי המאוחר.

מועדים למתן החלטות על ידי הרשות המוסמכת

(ב) הרשות המוסמכת תהיה רשאית להאריך את מועד מתן ההחלטה לרישום במרשם, במקרים חריגים ומטעמים שיירשמו.

11. (א) רישום במרשם יעמוד בתוקפו למשך חמש שנים ממועד הרישום, כאמור בסעיף 9 אלא אם כן נקבע אחרת בהודעה על הרישום במרשם, או הוחלט על ידי הרשות המוסמכת על הסרת הרישום מהמרשם או השעיית הרישום במרשם בהתאם לחוק.

תוקף רישום במרשם והארכתו

(ב) בקשה לחידוש רישום במרשם תוגש לאגף לא יאוחר מ-90 ימים טרם פקיעת תוקף הרישום ורשאית הרשות המוסמכת להאריך את המועד במרשם במקרים חריגים ומטעמים שיירשמו.

12. (א) המחזיק בהיתר לפי צו הפיקוח על מצרכים ושירותים (יצוא ציוד ביטחוני וידע ביטחוני), התשנ"א-1991, ביום כ"א בטבת התשס"ח (30 בדצמבר 2007) והגיש בקשה להרשם במרשם עד יום ו' בניסן התשס"ט (31 במרס 2009), יראו אותו, כמי שרשום במרשם עד יום י' באב התשס"ט (31 ביולי 2009), אלא אם לא אושר רישומו במרשם לאחר הגשת הבקשה.

הוראות מעבר

תק' תשס"ט-2009

(ב) על אף הוראות סעיף 11, מיום פרסומן של תקנות אלה ועד יום י' באב התשס"ט (31 ביולי 2009), רשאית הרשות המוסמכת לתת את החלטתה בדבר בקשה לרישום במרשם עד תום 180 ימים ממועד קבלת הבקשה או הגשת ההשלמות, לפי המאוחר.

תק' תשס"ט-2009

מיום 30.3.2009

**תק' תשס"ט-2009**

[ק"ת תשס"ט מס' 6769](http://www.nevo.co.il/Law_word/law06/TAK-6769.pdf) מיום 30.3.2009 עמ' 812

12. (א) המחזיק בהיתר לפי צו הפיקוח על מצרכים ושירותים (יצוא ציוד ביטחוני וידע ביטחוני), התשנ"א-1991, ביום כ"א בטבת התשס"ח (30 בדצמבר 2007) ~~יראו אותו, כמי שרשום במרשם עד יום ו' בניסן התשס"ט (31 במרס 2009) (להלן – רישום זמני)~~ והגיש בקשה להרשם במרשם עד יום ו' בניסן התשס"ט (31 במרס 2009), יראו אותו, כמי שרשום במרשם עד יום י' באב התשס"ט (31 ביולי 2009), אלא אם לא אושר רישומו במרשם לאחר הגשת הבקשה.

(ב) על אף הוראות סעיף 11, מיום פרסומן של תקנות אלה ועד יום ~~ו' בניסן התשס"ט (31 במרס 2009)~~ י' באב התשס"ט (31 ביולי 2009), רשאית הרשות המוסמכת לתת את החלטתה בדבר בקשה לרישום במרשם עד תום 180 ימים ממועד קבלת הבקשה או הגשת ההשלמות, לפי המאוחר.

י"ד בשבט התשס"ח (21 בינואר 2008) אהוד ברק

שר הביטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ח מס' 6646](http://www.nevo.co.il/Law_word/law06/tak-6646.pdf) מיום 12.2.2008 עמ' 466.

   תוקנו [ק"ת תשס"ט מס' 6769](http://www.nevo.co.il/Law_word/law06/tak-6769.pdf) מיום 30.3.2009 עמ' 812 – תק' תשס"ט-2009.

   [ק"ת תשע"ה מס' 7542](http://www.nevo.co.il/Law_word/law06/tak-7542.pdf) מיום 13.8.2015 עמ' 1816 – תק' תשע"ה-2015; תחילתן 30 ימים מיום פרסומן ותחולתן על בקשות לרישום שהוגשו לאחר אותו יום. [↑](#footnote-ref-1)