תקנות הפיקוח על יצוא ביטחוני (רישיונות), תשס"ח-2008

בטחון – יצוא ביטחוני – רישיון ורישום

משפט פרטי וכלכלה – מסחר – יצוא – יצוא בטחוני

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': בקשה | [Go](#med1) | 2 |
| סעיף 2 | מסמכי הבקשה | [Go](#Seif2) | 2 |
| סעיף 3 | פרטים, הצהרות ומסמכים בנוגע לבקשה | [Go](#Seif3) | 2 |
| סעיף 4 | הגשת בקשה | [Go](#Seif4) | 3 |
| סעיף 5 | טיפול בבקשה שלא הוגשה כנדרש | [Go](#Seif5) | 3 |
| סעיף 6 | השלמות | [Go](#Seif6) | 3 |
| סעיף 7 | שינוי בבקשה | [Go](#Seif7) | 3 |
| סעיף 8 | סירוב לתת רישיון | [Go](#Seif8) | 3 |
| סעיף 9 | הודעה על | [Go](#Seif9) | 3 |
| סעיף 10 | תוקף רישיון שיווק ביטחוני והארכתו | [Go](#Seif10) | 4 |
| סעיף 11 | תוקף רישיון יצוא ביטחוני והארכתו | [Go](#Seif11) | 4 |
| סעיף 12 | תוקף רישיונות אחרים | [Go](#Seif12) | 4 |
| סעיף 13 | הארכת תוקף רישיונות | [Go](#Seif13) | 4 |
| סעיף 14 | מועדים למתן החלטות על ידי הרשות המוסמכת | [Go](#Seif14) | 4 |
| סעיף 15 | הגורם המוסמך לעניין רישיון העברה | [Go](#Seif15) | 4 |

תקנות הפיקוח על יצוא ביטחוני (רישיונות), תשס"ח-2008[[1]](#footnote-1)\*

בתוקף סמכותי לפי סעיפים 6(א), 8, 9(ה) ו-45 לחוק הפיקוח על יצוא ביטחוני, התשס"ז-2007 (להלן – החוק), ובאישור ועדת החוץ והביטחון של הכנסת, אני מתקין תקנות אלה:

פרק א': פרשנות

1. בתקנות אלה –

הגדרות

"אתר האינטרנט" – אתר האינטרנט של המשרד;

"בקשה" או "בקשה לרישיון" – כל אחד מאלה: בקשה לקבלת רישיון, להארכת תוקף רישיון, לשינוי רישיון או להרחבת רישיון, לרבות מסמכים המצורפים לבקשה;

"האגף" – אגף הפיקוח על היצוא הביטחוני במשרד הביטחון;

"הגורם המוסמך לעניין רישיון העברה" – מי שהוסמך לעניין רישיון העברה לשטחי האחריות האזרחית הפלסטינית לפי סעיף 20(א) לחוק;

"המשרד" – משרד הביטחון;

"טופס" – כל אחד מהטפסים המופיעים באתר האינטרנט, לפי העניין;

"יצוא המשך" – יצוא מישראל של ציוד ביטחוני, ידע ביטחוני או שירות ביטחוני שמקורו ממדינת חוץ;

"מבקש" – מי שהגיש בקשה לרישיון;

"רישיון" – רישיון לפי סימן ב' לפרק ד' בחוק.

פרק ב': בקשה

2. (א) בקשה תוגש לאגף על גבי טופס.

מסמכי הבקשה

(ב) בקשה תוגש בהדפסה בלבד.

(ג) מבקש יפרט בבקשתו, באופן מלא ומדויק, את המידע, הפרטים וההצהרות כנדרש בטופס, והכל במקומות המתאימים המסומנים בטופס.

(ד) מבקש יצרף לבקשה את המסמכים הנדרשים בטופס, וכן מסמכים נוספים אשר לדעתו תומכים או מבהירים את הבקשה.

(ה) מסמכים שיצורפו לבקשה יכול שיהיו בעברית או באנגלית; למסמכים בשפה אחרת יצורף תרגום נוטריוני לעברית או לאנגלית.

(ו) המסמכים האלה שיצורפו לבקשה יהיו מקוריים בלבד או יאושרו על ידי עורך דין ישראלי או על ידי קונסול ישראלי כמתאימים למקור: מסמכים בעניין שימוש סופי או משתמש סופי, אישור יבוא ממדינת חוץ כמשמעו בסעיף 6(ב)(4) לחוק, אישור ממשלה של מדינת חוץ ליצוא המשך, ומסמכים נוספים שהרשות המוסמכת תדרוש את הגשתם בדרך האמורה.

(ז) המבקש יצהיר כי מכלול הפרטים והמסמכים שפורטו וצורפו לבקשתו הם נכונים ומלאים.

(ח) בקשה תיחתם ביד המבקש; היה המבקש תאגיד, תיחתם הבקשה ביד נושא משרה כמשמעו בחוק החברות, התשנ"ט-1999, או ביד עובד התאגיד שהתאגיד הסמיכו לחתום עליה בשמו, בהסכמת ראש האגף; התאגיד, בהסכמת ראש האגף רשאי להסמיך יותר מאדם אחד לחתום בשם התאגיד.

תק' תשע"ה-2015

מיום 24.4.2015

**תק' תשע"ה-2015**

[ק"ת תשע"ה מס' 7503](http://www.nevo.co.il/Law_word/law06/tak-7503.pdf) מיום 25.3.2015 עמ' 1104

(ח) בקשה תיחתם ביד המבקש; היה המבקש תאגיד, תיחתם הבקשה ביד נושא משרה כמשמעו בחוק החברות, התשנ"ט-1999, ~~או ביד מי~~ או ביד עובד התאגיד שהתאגיד הסמיכו לחתום עליה בשמו, בהסכמת ראש האגף; התאגיד, בהסכמת ראש האגף רשאי להסמיך יותר מאדם אחד לחתום בשם התאגיד.

3. הפרטים, ההצהרות והמסמכים אשר ייכללו בבקשה לרישיון, יפורטו בטופס, ויכללו, לפי העניין –

פרטים, הצהרות ומסמכים בנוגע לבקשה

(1) מכתב רשמי מאת המבקש;

(2) פרטי הבקשה, לרבות פרטים, הצהרות ומסמכים אלה: פרטים אודות הציוד, הידע או השירות נשוא הבקשה, מקורו, היצרן, הסיווג, הלקוח ומדינת היעד, המשתמש הסופי והשימוש הסופי, מידע אודות גורמי או משתמשי ביניים, מידע בנושא מימון המשרד, מידע על יצרנים, משווקים וקבלנים, פירוט ציוד, רכיבים, ידע או שירות שמקורו ממדינת חוץ ומידע על צורך באישורי ממשלה זרה ליצוא המשך, הצהרות בעניין ציוד טילים, הצהרות בעניין עיסוק בהצפנה, אישור יצרן או אישור הגורם המיוצג אם המבקש אינו היצרן או בעל הידע, אישור הגורם המוסמך לכך במשרד עם הציוד הוא עודפי צבא הגנה לישראל, הצהרות נוספות לפי העניין, מידע אודות מטרת העסקה, מידע אודות תאימות בין הבקשה לרישיון יצוא לרישיון שיווק שניתן, העתק חוזים או הזמנות או מידע אודותיהם, הכל לפי הנדרש בטופס;

(3) בבקשה לרישיון יצוא, רישיון העברת המשך, רישיון העברה לשטחי האחריות האזרחית הפלסטינית ורישיון שינוי שימוש סופי, גם פרטים אודות ההיקף הכספי של העסקה ומספר הפריטים;

(4) במבקש שהוא תאגיד – פרטי עובד במשרה בכירה במבקש, שמונה על ידי המבקש בהסכמת ראש האגף, לרכז הדרכות לעניין החוק והתקנות לפיו, ולתאם את הפעילות השוטפת מול האגף (להלן – ממונה);

(5) ציון פרטים שהתעדכנו ממועד בקשה קודמת או רישיון קודם;

(6) בבקשה לרישיון העברה לשטחי האחריות האזרחית הפלסטינית – פרטי המשלוח והמוביל, ומסמכים נוספים שיפורטו בטופס;

(7) מסמכים והצהרות נוספים שיפורטו בטופס.

4. (א) בקשה תוגש לאגף לפי כתובתו שבאתר האינטרנט, בדואר או במסירה ידנית.

הגשת בקשה

(ב) הודיע האגף באתר האינטרנט כי ניתן להגיש בקשה באמצעות תקשורת אלקטרונית – ניתן יהיה להגיש בקשה גם בדרך זו.

(ג) האגף יאשר בכתב למבקש, למען למכתבים שבטופס או בתקשורת אלקטרונית, את קבלת הבקשה באגף.

תק' תשע"ז-2017

מיום 24.4.2017

**תק' תשע"ז-2017**

[ק"ת תשע"ז מס' 7803](http://www.nevo.co.il/Law_word/law06/tak-7803.pdf) מיום 24.4.2017 עמ' 996

(ג) האגף יאשר בכתב למבקש, למען למכתבים שבטופס או בתקשורת אלקטרונית, את קבלת הבקשה באגף.

5. לא נחתם טופס, לא מולא באופן מלא ומדויק, או לא צורף אליו מסמך מהמסמכים הנדרשים בו, יחזיר האגף למבקש, למען למכתבים שבטופס או בתקשורת אלקטרונית, את הבקשה בלא טיפול בבקשה, בציון הפרטים או המסמכים החסרים.

טיפול בבקשה שלא הוגשה כנדרש

תק' תשע"ז-2017

מיום 24.4.2017

**תק' תשע"ז-2017**

[ק"ת תשע"ז מס' 7803](http://www.nevo.co.il/Law_word/law06/tak-7803.pdf) מיום 24.4.2017 עמ' 996

5. לא נחתם טופס, לא מולא באופן מלא ומדויק, או לא צורף אליו מסמך מהמסמכים הנדרשים בו, יחזיר האגף למבקש, למען למכתבים שבטופס או בתקשורת אלקטרונית, את הבקשה בלא טיפול בבקשה, בציון הפרטים או המסמכים החסרים.

6. לצורך קבלת החלטה בבקשה שהוגשה לפי סעיף 3, רשאית הרשות המוסמכת לדרוש מהמבקש, בכל עת, כל ידיעה, מסמך או ציוד ביטחוני הדרושים לה לצורך החלטה בבקשה והמבקש ישיב נכונה על כל שאלה שיישאל בקשר לבקשה (להלן – השלמות); לא השיב מבקש לדרישת הרשות המוסמכת להשלמות בתוך 60 ימים מיום שנמסרה דרישה כאמור בכתב לכתובתו שבטופס – תהיה הרשות המוסמכת רשאית למחוק את הבקשה; מחקה הרשות המוסמכת את הבקשה, תודיע על כך למבקש.

השלמות

7. מבקש ידווח לאגף בכתב, לאלתר, על כל שינוי בנתוני בקשה שהוגשה וטרם ניתנה החלטה לגביה; הודעה על שינוי פרטים או על שינוי בנתוני הבקשה לאחר מתן החלטה בבקשה ידווחו לרשות בתוך 30 ימים ממועד השינוי.

שינוי בבקשה

8. לשם קבלת החלטה בדבר סירוב לתת רישיון או להתנותו בתנאים, להסיר רישום או להשעותו, לפי סעיף 8 לחוק, רשאית הרשות המוסמכת להביא בחשבון אי-עמידה בכללים המפורטים להלן:

סירוב לתת רישיון

(1) קיום הוראות צו היבוא והיצוא (פיקוח על יצוא טובין, שירותים וטכנולוגיה דו-שימושיים), התשס"ו-2006, והוראות רישיון שניתן מכוחו;

(2) מינוי ממונה;

(3) סיווג הציוד הביטחוני, הידע הביטחוני או השירות הביטחוני על ידי הגורם המוסמך במשרד.

9. (א) הודעה מנומקת על החלטה תישלח למבקש על ידי הרשות המוסמכת אשר קיבלה את ההחלטה, בדואר רשום למען להמצאת מסמכים שבבקשה או בתקשורת אלקטרונית; היתה ההחלטה להתנות את מתן הרישיון בתנאים או להגבילו, יראו במתן רישיון מותנה או מוגבל הודעה לפי תקנות אלה.

הודעה על החלטה

תק' תשע"ז-2017

(ב) הודעה תישלח בתוך שבעה ימים ממועד קבלת ההחלטה.

(ג) בסעיף זה, "החלטה" – החלטה לתת רישיון או לסרב לתתו או להתנות את מתן הרישיון בתנאים, או החלטה להגביל רישיון, להתלותו או לבטלו.

תק' תשע"ז-2017

מיום 24.4.2017

**תק' תשע"ז-2017**

[ק"ת תשע"ז מס' 7803](http://www.nevo.co.il/Law_word/law06/tak-7803.pdf) מיום 24.4.2017 עמ' 996

9. (א) הודעה מנומקת על החלטה תישלח למבקש על ידי הרשות המוסמכת אשר קיבלה את ההחלטה, בדואר רשום למען להמצאת מסמכים שבבקשה או בתקשורת אלקטרונית; היתה ההחלטה להתנות את מתן הרישיון בתנאים או להגבילו, יראו במתן רישיון מותנה או מוגבל הודעה לפי תקנות אלה.

(ב) הודעה תישלח בתוך שבעה ימים ממועד קבלת ההחלטה.

(ג) בסעיף זה, "החלטה" – ~~החלטה לסרב לתת רישיון~~ החלטה לתת רישיון או לסרב לתתו או להתנות את מתן הרישיון בתנאים, או החלטה להגביל רישיון, להתלותו או לבטלו.

10. רישיון שיווק ביטחוני יעמוד בתוקפו למשך שלוש שנים מיום הוצאתו, אלא אם כן נקבע בו אחרת, או הוחלט על ידי הרשות המוסמכת על ביטולו או שינויו בהתאם לחוק.

תוקף רישיון שיווק ביטחוני והארכתו

11. רישיון יצוא ביטחוני יעמוד בתוקפו למשך שנתיים מיום הוצאתו, אלא אם כן נקבע בו אחרת, או הוחלט על ידי הרשות המוסמכת על ביטולו או שינויו בהתאם לחוק.

תוקף רישיון יצוא ביטחוני והארכתו

12. תוקפם של רישיון העברת המשך לפי סעיף 17 לחוק, רישיון שינוי שימוש סופי לפי סעיף 18 לחוק, רישיון יצוא ציוד ביטחוני במעבר לפי סעיף 19 לחוק, רישיון העברה לשטחי האחריות האזרחית הפלסטינית לפי סעיף 20, רישיון תיווך בין גורמי חוץ לפי סעיף 21, יהיה כנקוב בהם, או עד שיוחלט על ידי הרשות המוסמכת על ביטולם או שינוים בהתאם לחוק.

תוקף רישיונות אחרים

13. בקשה להארכת רישיון תוגש לאגף על גבי טופס, לא יאוחר מ-90 ימים טרם פקיעת תוקף הרישיון.

הארכת תוקף רישיונות

14. (א) החלטות הרשות המוסמכת לפי פרק ד' לחוק המנויות להלן, יינתנו עד תום המועדים המצוינים לצדן –

מועדים למתן החלטות על ידי הרשות המוסמכת

(1) החלטה בנוגע לבקשה לרישיון שיווק בנוגע לציוד ביטחוני, ידע ביטחוני או שירות ביטחוני אשר הגורם המוסמך במשרד קבע כי הוא בלתי מסווג למדינות אשר יובאו לידיעת הרשומים במרשם – עד תום 40 ימים ממועד קבלת הבקשה או ממועד קבלת ההשלמות על ידי האגף, לפי המאוחר;

תק' תשע"ה-2015

(2) החלטה בנוגע לבקשה לרישיון שיווק בנוגע לציוד ביטחוני, ידע ביטחוני או שירות ביטחוני אשר הגורם המוסמך במשרד קבע כי הוא מסווג או בנוגע למדינות אשר אינן נכללות בגדר המדינות אשר יובאו לידיעת הרשומים במרשם כאמור בפסקה (1) לעיל – עד תום 120 ימים ממועד קבלת הבקשה על ידי האגף;

(3) החלטה בנוגע לבקשה לרישיון יצוא – עד תום 30 ימים ממועד קבלת הבקשה על ידי האגף;

(4) החלטה בנוגע לבקשה לרישיון יצוא המחייב אישור ועדת המשנה של ועדת השרים לביטחון לאומי שהוקמה בסעיף 47(ג) לחוק – עד תום 45 ימים ממועד קבלת הבקשה על ידי האגף;

ת"ט תשס"ח-2008

(5) החלטה בנוגע לבקשה לרישיון העברה לשטחי האחריות האזרחית הפלסטינית – עד תום 45 ימים ממועד קבלת הבקשה.

(ב) הרשות המוסמכת תהיה רשאית להאריך את המועדים המפורטים לעיל במקרים חריגים ומטעמים שיירשמו.

מיום 26.2.2008

**ת"ט תשס"ח-2008**

[ק"ת תשס"ח מס' 6651](http://www.nevo.co.il/Law_word/law06/TAK-6651.pdf) מיום 26.2.2008 עמ' 582

(4) החלטה בנוגע לבקשה לרישיון יצוא המחייב אישור ועדת המשנה של ועדת השרים לביטחון לאומי שהוקמה בסעיף 47(ג) לחוק – עד תום 45 ימים ממועד קבלת הבקשה על ידי האגף;

מיום 24.4.2015

**תק' תשע"ה-2015**

[ק"ת תשע"ה מס' 7503](http://www.nevo.co.il/Law_word/law06/tak-7503.pdf) מיום 25.3.2015 עמ' 1104

(1) החלטה בנוגע לבקשה לרישיון שיווק בנוגע לציוד ביטחוני, ידע ביטחוני או שירות ביטחוני אשר הגורם המוסמך במשרד קבע כי הוא בלתי מסווג למדינות אשר יובאו לידיעת הרשומים במרשם – ~~עד תום 60 ימים~~ עד תום 40 ימים ממועד קבלת הבקשה או ממועד קבלת ההשלמות על ידי האגף, לפי המאוחר;

15. בכל מקום שבו נכתב "הרשות המוסמכת" בתקנות אלה – לעניין רישיון העברה לשטחי האחריות האזרחית הפלסטינית, כאילו נכתב הגורם המוסמך לעניין רישיון העברה.

הגורם המוסמך לעניין רישיון העברה

י"ד בשבט התשס"ח (21 בינואר 2008) אהוד ברק

שר הביטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ח מס' 6646](http://web1.nevo.co.il/Law_word/law06/tak-6646.pdf) מיום 12.2.2008 עמ' 460.

   ת"ט [ק"ת תשס"ח מס' 6651](http://www.nevo.co.il/Law_word/law06/tak-6651.pdf) מיום 26.2.2008 עמ' 582.

   תוקנו [ק"ת תשע"ה מס' 7503](http://www.nevo.co.il/Law_word/law06/tak-7503.pdf) מיום 25.3.2015 עמ' 1104 – תק' תשע"ה-2015; תחילתן 30 ימים מיום פרסומן ותחולתן על בקשות שיוגשו לאחר יום התחילה.

   [ק"ת תשע"ז מס' 7803](http://www.nevo.co.il/Law_word/law06/tak-7803.pdf) מיום 24.4.2017 עמ' 996 – תק' תשע"ז-2017. [↑](#footnote-ref-1)