תקנות הפיקוח על מעונות יום לפעוטות (בקשה לרישיון), תשפ"ב-2021

רשויות ומשפט מנהלי – חינוך – גני ילדים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הגשת בקשה | [Go](#Seif2) | 2 |
|  | תוספת ראשונה | [Go](#med0) | 2 |
|  | תוספת שנייה | [Go](#med1) | 9 |

תקנות הפיקוח על מעונות יום לפעוטות (בקשה לרישיון), תשפ"ב-2021[[1]](#footnote-1)\*

בתוקף סמכותי לפי סעיפים 5(ד) ו-64(1) לחוק הפיקוח על מעונות יום לפעוטות, התשע"ט-2018, בהתייעצות עם שר האוצר, אני מתקין תקנות אלה:

1. בתקנות אלה –

הגדרות

"בקשה" – בקשה לקבלת רישיון להפעלת מעון יום לפעוטות או לחידוש רישיון הפעלה;

"מעורב בהפעלת מעון יום לפעוטות" – מבקש רישיון הפעלה, בעלים או מנהל של מעון יום לפעוטות, מחנך-מטפל במעון וכל שאר העובדים במעון, נותן שירותים במעון הבא במגע ישיר ומתמשך עם הפעוטות במעון; לעניין מבקש רישיון שהוא תאגיד – בעל השליטה או מנהל בתאגיד כאמור.

2. (א) מפעיל של מעון יום לפעוטות המבקש לקבל רישיון הפעלה או לחדשו (להלן – המבקש), ימלא בקשה, הכוללת את פרטי המידע המפורטים בתוספת הראשונה, ויצרף לה את המסמכים המפורטים בתוספת האמורה; המבקש יגיש את הבקשה ואת המסמכים האמורים לממונה באופן דיגיטלי; הממונה יפרסם באתר האינטרנט של המשרד הודעה על האופן הדיגיטלי שבו ניתן להגיש את הבקשה ואת המסמכים כאמור.

הגשת בקשה

(ב) נוסף על המסמכים האמורים בתקנת משנה (א), יצרף המבקש באופן דיגיטלי כאמור בתקנת המשנה האמורה, עותק של הסכמה חתומה בחתימת ידו של כל אחד מהמעורבים בהפעלת המעון, ושל המתגורר במעון, במעון המשמש או הנועד לשמש בית מגורים, ובלבד שמלאו לו 12 שנים, לכך שמשטרת ישראל תמסור לממונה מידע לגביו מן המרשם הפלילי כמשמעותו בחוק המרשם הפלילי ותקנת השבים, התשמ"א-1981; הסכמה כאמור תהיה בנוסח שלפי התוספת השנייה.

(ג) במקרים שבהם המבקש מתקשה להגיש באמצעים דיגיטליים את הבקשה או לצרף לה את המסמכים הנדרשים לפי תקנה זו, יסייע לו הממונה לבצע את ההגשה הדיגיטלית, ולצורך כך יפרסם הממונה הודעה על אופן הסיוע כאמור באתר האינטרנט של המשרד; במקרים חריגים שבהם המבקש מתקשה להגיש באמצעים דיגיטליים את הבקשה או לצרף לה את המסמכים הנדרשים לפי תקנה זו, הממונה יאפשר למבקש להגיש את הבקשה או את המסמכים באופן שאינו דיגיטלי.

תוספת ראשונה

(תקנה 2(א))

**בקשה לקבלת רישיון הפעלת מעון יום לפעוטות או לחידושו**

שים לב: שדות המסומנים בכוכבית "\*" הם שדות חובה.

**\*פרק א': סוג הבקשה**

בקשה ראשונה לרישיון.

חידוש רישיון.

**\*פרק ב': פרטי המבקש (מפעיל המעון)**

\*מספר זהות (כולל ספרת ביקורת) / דרכון זר

\*שם משפחה

\*שם פרטי

\*תפקיד

טלפון קווי

\*טלפון נייד

\*דואר אלקטרוני

**פרק ג': פרטי המעון**

1. פרטים כלליים של המעון:

\*שם המעון

\*יישוב

\*רחוב

\*מספר בית

\*מספר דירה

\*מספר טלפון במעון

\*דואר אלקטרוני במעון

2. \*מפעיל המעון:

חברה  עמותה  חברה לתועלת הציבור (חל"צ)

עוסק מורשה  עוסק פטור  אגודה שיתופית

\* יש לצרף תעודת רישום מטעם הגורם הממשלתי המתאים.

\* האם התאגיד מוכר באגף למעונות יום:

תאגיד מוכר באגף למעונות יום  תאגיד שאינו מוכר באגף למעונות יום

3. פרטי בעלי השליטה או המנהל בתאגיד

\*תפקיד (בעל השליטה או המנהל בתאגיד)

\*מספר זהות / דרכון זר

\*שם משפחה

\*שם פרטי

\*שם אב

\*טלפון קווי או נייד

\*דואר אלקטרוני

\*תאריך לידה

\*ארץ לידה

\*יישוב

\*רחוב

\*מספר בית

מספר דירה

4. \*הצהרה

אני, מפעיל המעון, מצהיר כי –

לא הוכרזתי פסול דין, לא מונה לי אפוטרופוס לפי סעיף 33(א) לחוק הכשרות המשפטית והאפוטרופסות, התשכ"ב-1962;

לא הוכרזתי פושט רגל ולא ניתן בענייני צו לפתיחת הליכים, לפי חוק חדלות פירעון ושיקום כלכלי, התשע"ח-2018, ואם הוכרזתי פושט רגל או ניתן בענייני צו הליכים כאמור – ניתן בענייני הפטר שלפי תנאיו אני רשאי להיות בעל רישיון;

אני מפעיל מעון שהוא תאגיד – לא החלטתי על פירוק התאגיד מרצון ובית משפט לא נתן צו לפירוקו, צו כינוס נכסים או צו פירוק זמני בעניינו.

**פרק ד': צוות המעון**

1. מנהל המעון

\* האם המנהל, נוסף על תפקידו כמנהל, מועסק גם כמחנך-מטפל?

כן:

המנהל שהוא מחנך-מטפל התחיל הכשרה פדגוגית כפי שהורה לו הממונה בהתאם לתקנה 6(ה) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

המנהל שהוא מחנך-מטפל יתחיל הכשרה פדגוגית כפי שהורה לו הממונה בהתאם לתקנה 6(ה) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

לא.

2. מחנך-מטפל

א. פרטים אישיים:

\*מספר זהות / דרכון זר

\*שם משפחה

\*שם פרטי

\*שם אב

\*טלפון קווי/נייד

\*דואר אלקטרוני

\*תאריך לידה

\*ארץ לידה

\*יישוב

\*רחוב

\*מספר בית

מספר דירה

ב. הכשרה פדגוגית או השכלה:

\* האם למחנך-מטפל קיימת הכשרה פדגוגית לפי תקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021:

לא:

הוא מילא תפקיד של מחנך-מטפל לפני יום כ"ד באלול התשפ"א (1 בספטמבר 2021):

ביום כ"ד באלול התשפ"א (1 בספטמבר 2021) הוא בעל ותק של 5 שנים לפחות – ישלים הכשרה פדגוגית הכוללת 120 שעות במשך ארבע שנים מיום י"ב בשבט התשפ"א (25 בינואר 2021) בהתאם לתקנה 26(ג) ו-(ד) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

ביום כ"ד באלול התשפ"א (1 בספטמבר 2021) הוא בעל ותק של פחות מ-5 שנים – ישלים הכשרה פדגוגית במשך ארבע שנים מיום י"ב בשבט התשפ"א (25 בינואר 2021) בהתאם לתקנה 26(ג) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

הוא ממלא תפקיד של מחנך-מטפל לראשונה החל מיום כ"ד באלול התשפ"א (1 בספטמבר 2021):

התחיל או המשיך הכשרה פדגוגית בהתאם לתקנות 5(3) ו-6(ב) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021 (יש להשלים את ההכשרה בתקופה שלא תעלה על שנה מיום תחילת ההכשרה או המשכתה, לפי העניין).

יתחיל או ימשיך הכשרה פדגוגית בתוך שנה מהיום שבו התחיל לעבוד במעון היום לפעוטות לראשונה וישלימה בתקופה שלא תעלה על שנה מיום תחילת ההכשרה או המשכתה, לפי העניין, בהתאם לתקנה 6(ב) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

כן:

אנא סמן את סוג התעודה שברשותך; יש לצרף העתק של התעודה:

בעל תעודת מקצוע סוג 1, של מחנך-מטפל מאגף להכשרה מקצועית במשרד הכלכלה והתעשייה.

בעל תעודת מקצוע סוג 2, של מחנך-מטפל מאגף להכשרה מקצועית במשרד הכלכלה והתעשייה.

בעל תעודה המעידה על השכלה אקדמית בתחום החינוך לגיל הרך.

בעל תעודת הוראה למורים וגננות לגיל הרך.

בעל תעודה המעידה על השכלה מתאימה אחרת שמכיר בה משרד החינוך.

ג. \*הכשרה בדבר עזרה ראשונה והתנהלות בטוחה:

המחנך-מטפל עבר בהצלחה קורס בנושא עזרה ראשונה בהתאם לתקנה 5(1) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

המחנך-מטפל עבר בהצלחה קורס בנושא התנהלות בטוחה בהתאם לתקנה 5(2) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

3. מדריך חינוכי

במעון מועסק מדריך חינוכי בהיקף של       שעות חודשיות.

במעון לא מועסק מדריך חינוכי.

• יש למלא החל מיום כ"ח בטבת התשפ"ב (1 בינואר 2022), את ההתחייבות ואת הפרטים האישיים של המדריך החינוכי:

אני מתחייב כי במהלך כל שנת הלימודים יכלול צוות המעון, מדריך חינוכי כמשמעותו בתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021, שיעביר הדרכה חינוכית בהיקף של 4 שעות לחודש.

פרטים אישיים:

\*מספר זהות / דרכון זר

\*שם משפחה

\*שם פרטי

\*שם אב

\*טלפון קווי/נייד

\*דואר אלקטרוני

\*תאריך לידה

\*ארץ לידה

\*יישוב

\*רחוב

\*מספר בית

מספר דירה

**פרק ה': פירוט הכיתות והקבוצות במעון**

1. כיתות מעון:

א. \*סוג כיתה:

לידה עד גיל 15 חודשים; שמות מחנכים-מטפלים:

מעל 15 חודשים עד 24 חודשים; שמות מחנכים-מטפלים:

מעל 24 חודשים; שמות מחנכים-מטפלים:

רב-גילית (יש לפרט מספר ילדים לכל שכבת גיל); שמות מחנכים-מטפלים:

ב. שטח פעילות

• בשלב זה מעונות שאינם בהסכם הפעלה עם המשרד (מעונות ללא סמל) אינם כפופים לחובות לגבי שטח הפעילות כמפורט בתקנה 4(ב) לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021, והמידע נאסף לצורך בחינת שיפור השטח המזערי לפעוט במעונות יום לפעוטות ודיווח לוועדת הכנסת בהתאם לתקנות 23 ו-24 לתקנות האמורות, לפי העניין.

לידיעה, החל מיום ט"ו באלול התשפ"ג (1 בספטמבר 2023) תחול חובה על מעונות שלא קיבלו אישור ראשוני או רישיון הפעלה עד יום כ"ד באלול התשפ"א (1 בספטמבר 2021) – לעמוד בדרישות התקנות האמורות לגבי שטח הפעילות, המפורטות בתקנה 4(ב) לתקנות האמורות.

על אף האמור, תחולת החובה כאמור על מכונות שקיבלו אישור ראשוני או רישיון הפעלה עד יום כ"ד באלול התשפ"א (1 בספטמבר 2021) (מעונות קיימים), תתחיל ביום 1 בספטמבר לאחר שהשר הודיע בהודעה ברשומות כי לפי מחקר שערך המשרד, 80% ממעונות היום הקיימים שאינם בהסכם הפעלה עם המשרד, לפחות, עומדים בשטח מזערי לפעוט כאמור בטור ד' לטבלה שבתוספת הראשונה לתקנות הפיקוח על מעונות יום פעוטות (תנאים לפעילות של מעון יום לפעוטות), התשפ"א-2021; אם השר הודיע כאמור לאחר יום 1 במרס של שנה מסוימת, תחולת החובה כאמור על מעונות קיימים תתחיל ביום 1 בספטמבר של השנה שלאחריה, בהתאם לתקנה 25(ה) לתקנות האמורות.

(1) מדידת שטח הפעילות היא על סמך –

מדידה אישית.

אישור ארנונה.

תשריט בית משותף.

היתר בנייה.

פרוגרמה.

מודד מוסמך.

(2) תאריך מדידת שטח הפעילות / אישור

ג. תפוסה (מספר הילדים המרבי בכיתה)

\* בשלב זה על מעונות שאינם תחת הסכם הפעלה עם המשרד (מעונות ללא סמל) לא חלה חובה לעניין התפוסה כאמור בתקנה 2 וטור ב' לטבלה שבתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021; החל מיום ה' באלול התשפ"ב (1 בספטמבר 2022), תחול עליהם החובה כאמור ובהתאם לכך מהיום האמור גם עליהם למלא סעיף זה.

ד. \*תקינה (יחס פעוטות למחנך-מטפל) בכל כיתה:

\*סוג הכיתה:

לידה עד גיל 15 חודשים; תקינה

מעל 15 חודשים עד 24 חודשים; תקינה

מעל 24 חודשים; תקינה

רב-גילית (יש לפרט מספר ילדים לכל שכבת גיל); תקינה

**פרק ו': מעורבים בהפעלת מעון יום לפעוטות והמתגורר במעון יום לפעוטות**

בהתאם לסעיפים 6(א)(1), 8(1) ו-15 לחוק הפיקוח על מעונות יום לפעוטות, התשע"ט-2018, נדרשת בדיקת רישום פלילי בעבור כל המעורבים בהפעלת מעון יום לפעוטות שהם: מבקש רישיון ההפעלה, הבעלים של מעון יום לפעוטות, מנהל המעון, מחנך-מטפל במעון וכל שאר העובדים במעון, נותן שירותים במעון הבא במגע ישיר ומתמשך עם הפעוטות במעון; ולעניין מבקש רישיון שהוא תאגיד – בעל השליטה או מנהל בתאגיד.

כמו כן בהתאם לסעיפים 6(א)(2) ו-8(2) לחוק האמור, במעון המשמש או הנועד לשמש גם בית מגורים, נדרשת בדיקת רישום פלילי כאמור בעבור כל מי שמתגורר בו, ובלבד שמלאו לו 12 שנים.

1. \*האם יש במעון מי שהוא מעורב בהפעלת מעון יום לפעוטות נוסף על מי שהוא מעורב כאמור ופורט לגביו בפרקים ב' עד ד':

לא

כן

2. פרטים אישיים של מעורבים נוספים:

\*מספר זהות / דרכון זר

\*שם משפחה

\*שם פרטי

\*שם אב

\*טלפון קווי/נייד

\*דואר אלקטרוני

\*תאריך לידה

\*ארץ לידה

\*יישוב

\*רחוב

\*מספר בית

מספר דירה

**פרק ז': מצלמות**

1. \*התקנת מצלמות במעון:

במעון שלגביו מוגשת בקשה זו, הותקנו מצלמות, בהתאם לחוק התקנת מצלמות לשם הגנה על פעוטות במעונות יום לפעוטות, התשע"ט-2018.

ידוע לי שעליי למלא את הוראות חוק התקנת מצלמות לשם הגנה על פעוטות במעונות יום לפעוטות, התשע"ט-2018; שים לב, האמור הוא תנאי למתן הרישיון לפי סעיף 6(א)(9) לחוק הפיקוח על מעונות יום לפעוטות, התשע"ט-2018.

2. \*פטור מהתקנת מצלמות בהתאם לסעיף 11 לחוק התקנת מצלמות לשם הגנה על פעוטות במעונות יום לפעוטות, התשע"ט-2018:

המעון שלגביו מוגשת בקשה זו פועל במקום המשמש גם למגורים.

70% מהורי הפעוטות השוהים במעון שלגביו מוגשת בקשה זו התנגדו בכתב להפעלת מצלמות במעון.

\* יש לצרף את כתב ההתנגדות של ההורים.

**פרק ח': בטיחות**

\* יש לצרף הצהרה והתחייבות בדבר עמידה בתנאי בטיחות לפי הנוסח בתוספת השלישית לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

**פרק ט': ביטוחים**

\* יש ברשותו של מעון יום לפעוטות שאני מפעיל ביטוח צד שלישי כנגד פגיעות העלולות להיגרם במהלך שהיית הפעוטות במעון, ביטוח תאונות אישיות וחבות מעסיק בתוקף לשנת הלימודים       כאמור בתקנה 17 לתקנות הפיקוח על מעונות יום לפעוטות (תנאים לפעילות של מעון יום לפעוטות), התשפ"א-2021.

\* המלצות המשרד בנוגע לגבולות אחריות הביטוחים יפורסמו באתר המשרד.

**פרק י': הצהרת מבקש רישיון**

\* אני, מפעיל המעון, מצהיר כי ידוע לי שעליי לעמוד בתנאים למתן רישיון הפעלה למעון יום לפעוטות או חידושו האמורים בחוק הפיקוח על מעונות יום לפעוטות, התשע"ט-2018, או בתקנות לפיו ובכל התנאים שעליהם הורה או יורה לי הממונה לפי החוק האמור, וכי אי-עמידה באחד התנאים כאמור או הפרתם עלולה להוות עילה לאי-מתן רישיון או לחידושו, לביטולו או להתלייתו.

\* אני, מפעיל המעון מצהיר כי ידוע לי שעליי לדווח על כל שינוי בפרטים, בתוך 30 ימים מיום השינוי, בהתאם לסעיף 12 לחוק הפיקוח על מעונות יום לפעוטות, התשע"ט-2018.

תוספת שנייה

(תקנה 2(ב))

**טופס הסכמה למסירת מידע מהמרשם הפלילי ומידע על תיקים תלויים ועומדים לפי חוק המרשם הפלילי ותקנת השבים, התשמ"א-1981**

אני, החתום מטה,       מספר זהות       נותן/ת בזה את הסכמתי לכך שמשטרת ישראל תמסור מידע עליי מהמרשם הפלילי, וכן מידע על תיקים תלויים ועומדים, בהתאם להוראות חוק המרשם הפלילי ותקנת השבים, התשמ"א-1981 (להלן – החוק), לממונה לפי חוק הפיקוח על מעונות יום לפעוטות, התשע"ט-2018.

יובהר כי הסכמתי זו חלה גם על מסירת מידע פלילי לגורם הנ"ל מזמן לזמן לשם מעקב תקופתי אחר שינויים שחלו במידע הפלילי עליי.

הובא לידיעתי כי אני זכאי לפי החוק לעיין בתחנת משטרה ברישומים המנוהלים על שמי במרשם הפלילי ובמרשם המשטרתי.

הובהר לי בזה כי אם יש לחובתי רישום כאמור, אין בכך בהכרח כדי לשלול את קבלת הזכות לרישיון הפעלה ואני רשאי/ת לצרף מידע על שיקומי או נסיבותיי האישיות כדי שיילקח בחשבון בעת בחינת בקשתי, בהתאם לאמות המידה שנקבעו בחוק.

ידוע לי כי בהסכמתי זו אני מוותר/ת על קבלת הודעה על מסירת המידע, וכל זאת בכפוף להוראות החוק.

תאריך:       חתימה: \_\_\_\_\_\_\_\_\_\_\_\_\_\_\_\_\_\_\_

י"א בטבת התשפ"ב (15 בדצמבר 2021) אורנה ברביבאי

שרת הכלכלה והתעשייה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשפ"ב מס' 9826](https://www.nevo.co.il/law_word/law06/tak-9826.pdf) מיום 22.12.2021 עמ' 1230. [↑](#footnote-ref-1)