תקנות הפיקוח על שירותים פיננסיים (ביטוח) (דינים וחשבונות כספיים), תשס"ז-2007

משפט פרטי וכלכלה – כספים – שירותים פיננסיים – ביטוח

ביטוח – עסקי ביטוח – פרטי דין וחשבון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | דין וחשבון כספי שנתי | סעיף 2 |
| 2 | [Go](#Seif2) | דין וחשבון כספי רבעוני | סעיף 3 |
| 2 | [Go](#Seif3) | דין וחשבון כספי של מבטח חוץ | סעיף 4 |
| 2 | [Go](#Seif4) | תחילה והוראת שעה | סעיף 5 |

תקנות הפיקוח על שירותים פיננסיים (ביטוח) (דינים וחשבונות כספיים), תשס"ז-2007[[1]](#footnote-1)\*

בתוקף סמכותי לפי סעיפים 42(א)(1) ו-112 לחוק הפיקוח על שירותים פיננסיים (ביטוח), התשמ"א-1981 (להלן – חוק הפיקוח על הביטוח), ולפי סעיפים 40 ו-60 לחוק הפיקוח על שירותים פיננסיים (קופות גמל), התשס"ה-2005, אני מתקין תקנות אלה:

1. בתקנות אלה –

הגדרות

"הממונה" – הממונה על שוק ההון, ביטוח וחיסכון במשרד האוצר;

"חברה מנהלת" – למעט חברה מנהלת של קופת גמל לקצבה;

"יום עסקים" – כהגדרתו בחוק השקעות משותפות בנאמנות, התשנ"ד-1994;

"מבטח חוץ" – מי שקיבל רישיון מבטח חוץ לפי סעיף 15(א)(2) לחוק הפיקוח על הביטוח;

"מבטח ישראלי" – מי שקיבל רישיון מבטח ישראלי לפי סעיף 15(א)(1) לחוק הפיקוח על הביטוח;

"רבעון" – תקופה של שלושה חודשים המסתיימת ביום האחרון של החודש השלישי, השישי, התשיעי והשנים עשר של כל שנה.

2. מבטח ישראלי, חברה מנהלת וחברה מנהלת של קופת גמל לקצבה, לגביהן ולגבי קופות הגמל שבניהולן, יערכו דין וחשבון כספי שנתי ליום 31 בדצמבר של כל שנה, כשהוא מבוקר בידי רואה חשבון, ויגישו אותו לממונה לא יאוחר מתום שלושה ימי עסקים מהמועד שבו נחתם הדין וחשבון האמור בידי הגורמים המוסמכים בהם לענין זה או עד יום 31 במרס שלאחר תאריך הדין וחשבון, לפי המוקדם מביניהם.

דין וחשבון כספי שנתי

3. מבטח ישראלי, חברה מנהלת וחברה מנהלת של קופת גמל לקצבה – לגביה ולגבי קופות הגמל לקצבה שבניהולה, יערכו דין וחשבון כספי ליום האחרון של הרבעון הראשון, השני והשלישי של כל שנה, כשהוא מסוקר בידי רואה חשבון, ויגישו אותו לממונה לא יאוחר מתום שלושה ימי עסקים מהמועד שבו נחתם הדין וחשבון האמור בידי הגורמים המוסמכים בהם לענין זה או בתום חודשיים מתום כל רבעון, לפי המוקדם מביניהם.

דין וחשבון כספי רבעוני

4. (א) מבטח חוץ יערוך דינים וחשבונות כספיים על עסקיו בישראל ויגישם לממונה בהתאם להוראות תקנות 2 ו-3.

דין וחשבון כספי של מבטח חוץ

(ב) מבטח חוץ יגיש לממונה דין וחשבון כספי על עסקיו מחוץ לישראל, ערוך ומאושר לפי הדין הנוהג במקום ההתאגדות שלו, בתוך 14 ימי עסקים מהיום שבו הוגש לרשות המתאימה במדינת החוץ או מהיום שבו פורסם, לפי המוקדם.

5. תחילתן של תקנות אלה ביום י"א באדר התשס"ז (1 במרס 2007), ואולם בשנת 2007 תחול תקנה 3 על חברה מנהלת ועל חברה מנהלת של קופת גמל לקצבה – לגביה ולגבי קופות הגמל לקצבה שבניהולה, אך ורק לגבי הדוח הכספי לרבעון השני של אותה שנה.

תחילה והוראת שעה

א' באדר התשס"ז (19 בפברואר 2007)

אברהם הירשזון

שר האוצר

1. \* פורסמו [ק"ת תשס"ז מס' 6570](http://www.nevo.co.il/Law_word/law06/tak-6570.pdf) מיום 1.3.2007 עמ' 616. [↑](#footnote-ref-1)