תקנות הפיקוח על שירותים פיננסיים (ביטוח) (דרכי השקעת ההון והקרנות של מבטח וניהול התחייבויותיו), תשס"א-2001

ביטוח – עסקי ביטוח – דרכי השקעה

משפט פרטי וכלכלה – כספים – השקעות – השקעות הון

משפט פרטי וכלכלה – כספים – שירותים פיננסיים – ביטוח

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': | [Go](#med1) | 5 |
|  | פרק ג': | [Go](#med2) | 5 |
|  | פרק ד': | [Go](#med3) | 5 |
|  | פרק ה': דירקטוריון המבטח וועדות השקעה | [Go](#med4) | 5 |
| סעיף 28 | ועדות השקעה | [Go](#Seif2) | 5 |
| סעיף 29 | תפקיד ועדות השקעה | [Go](#Seif3) | 5 |
| סעיף 30 | הרכב ועדות ההשקעה | [Go](#Seif4) | 6 |
| סעיף 31 | כשירות חבר ועדת השקעות | [Go](#Seif5) | 6 |
| סעיף 32 | ישיבות ועדות ההשקעה | [Go](#Seif6) | 6 |
| סעיף 33 | עובד מבטח העוסק בניהול השקעות | [Go](#Seif7) | 6 |
|  | פרק ו': | [Go](#med5) | 7 |
|  | פרק ז': הוראות שונות | [Go](#med6) | 7 |
| סעיף 62 | תחולה | [Go](#Seif8) | 7 |
| סעיף 66 | ביטול | [Go](#Seif9) | 7 |
| סעיף 67 | תחילה | [Go](#Seif10) | 7 |
| סעיף 68 | תחולה | [Go](#Seif11) | 7 |
| סעיף 69 | סייג לתחולה | [Go](#Seif12) | 7 |
|  | תוספת שניה | [Go](#med7) | 8 |
|  | תוספת שלישית | [Go](#med8) | 9 |

תקנות הפיקוח על שירותים פיננסיים (ביטוח) (דרכי השקעת ההון והקרנות של מבטח וניהול התחייבויותיו), תשס"א-2001[[1]](#footnote-1)\*

תק' תשס"ט-2009

מיום 7.7.2009

**תק' תשס"ט-2009**

[ק"ת תשס"ט מס' 6793](http://www.nevo.co.il/Law_word/law06/TAK-6793.pdf) מיום 7.7.2009 עמ' 1113

תקנות הפיקוח על ~~עסקי ביטוח~~ שירותים פיננסיים (ביטוח) (דרכי השקעת ההון והקרנות של מבטח וניהול התחייבויותיו), תשס"א-2001

בתוקף סמכותי לפי סעיפים 36 ו-112 לחוק הפיקוח על עסקי ביטוח, תשמ"א-1981 (להלן – החוק), ולענין תקנות 5, 8, 14 ו-16 לאחר התייעצות עם נגיד בנק ישראל, ובאישור ועדת הכספים של הכנסת לפי סעיף 48(א) לחוק-יסוד: הממשלה, וסעיף 2(ב) לחוק העונשין, תשל"ז-1977 (להלן – חוק העונשין), אני מתקין תקנות אלה:

פרק א': פרשנות

1. בתקנות אלה –

הגדרות

"אופציה" - אופציית רכש או אופציית מכר אשר לנכס הבסיס שלה נקבע שווי הוגן מדי יום, ואופציית הרכש או אופציית המכר או נכס הבסיס שלהן ניתנים למימוש מיידי;

"אופציית מכר" - התחייבות המקנה לרוכש אותה זכות למכור את נכס הבסיס במחיר המימוש, או לקבל את ההפרש שבין שווי נכס הבסיס לבין מחיר המימוש, והכל במועדים ובתנאים הנקובים בה;

"אופציית רכש" - התחייבות המקנה לרוכש אותה זכות לקנות את נכס הבסיס במחיר המימוש, או לקבל את ההפרש שבין שווי נכס הבסיס לבין מחיר המימוש, והכל במועדים ובתנאים הנקובים בה;

"איגרת חוב" - כהגדרתה בחוק החברות, תשנ"ט-1999 (להלן - חוק החברות), לרבות איגרת חוב שהנפיקה המדינה ואיגרת חוב שהנפיקה אגודה שיתופית;

"איגרת חוב מיועדת" - כל אחת מאלה:

(1) איגרת חוב שמנפיקה מדינת ישראל לפי חוק המילווה (חברות הביטוח), תשכ"ג-1962 (להלן - חוק המילווה חברות ביטוח);

(2) איגרת חוב בערבות מדינת ישראל שהונפקה במסגרת הסכמי ביטוח חיים צמוד;

"איגרת חוב של מדינת ישראל" - איגרת חוב שמנפיקה המדינה לפי חוק מילווה המדינה, תשל"ט-1979, או לפי חוק מילווה פיתוח, תש"ך-1960, או לפי חוק מילווה קצר מועד, תשמ"ד-1984, או לפי חוק נכסי המדינה, תשי"א-1951, אשר נסחרת בבורסה, בבורסת חוץ או בשוק מוסדר;

"בורסה" - בורסה לניירות ערך בישראל, שקיבלה רישיון על פי סעיף 45 לחוק ניירות ערך, תשכ"ח-1968 (להלן - חוק ניירות ערך);

"בורסת חוץ" - בורסה לניירות ערך במדינת חוץ מאושרת;

"ביטוח אשראי למגורים המובטח במשכנתה" - כהגדרתו בהודעת הפיקוח על עסקי ביטוח (ענפי ביטוח), תשמ"ה-1985;

"ביטוח חיים", "ביטוח חיים משתתף ברווחים", "ביטוח כללי", "דוח כספי", "דמי ביטוח", "הוצאות רכישה נדחות", "חברה בת" ו"חברה מוחזקת", "כתב אופציה", "מדד", "מדד המחירים לצרכן", "נכסים כספיים", "נכסים לא כספיים", "צדדים קשורים" - כהגדרתם בתקנות הפיקוח על עסקי ביטוח (פרטי דין וחשבון), תשנ"ח-1998 (להלן - תקנות פרטי דין וחשבון);

"ביטוח מפני מחלות ואשפוז" – כמשמעותו בפסקה (6) בסעיף 1א בהודעת הפיקוח על עסקי ביטוח (ענפי ביטוח), התשמ"ה-1985 (להלן – הודעת ענפי ביטוח), ובלבד שפוליסות הביטוח הונפקו לתקופה העולה על שנה והן אינן פוליסות לביטוח קבוצתי;

תק' תשס"ד-2004

מיום 8.8.2004

**תק' תשס"ד-2004**

[ק"ת תשס"ד מס' 6333](http://www.nevo.co.il/Law_word/law06/TAK-6333.pdf) מיום 8.8.2004 עמ' 885

**הוספת הגדרת "ביטוח מפני מחלות ואשפוז"**

"בנק" - תאגיד שקיבל רישיון לפי סעיף 4(א)(1)(א), או (ב), או 4(א)(2) לחוק הבנקאות (רישוי), תשמ"א-1981, בנק הדואר לפי חוק בנק הדואר, תשי"א-1951, וכן בנק בחוץ לארץ, שהוא תושב מדינת חוץ מאושרת, ונמצא בפיקוח ממלכתי של המדינה שבה הוא תושב;

"בעל ענין" במבטח - כמשמעותו בפסקה (1) להגדרה "בעל ענין" בתאגיד שבחוק ניירות ערך;

"בעל רישיון ניהול תיקי השקעות" - כמשמעותו בחוק הסדרת העיסוק בייעוץ השקעות ובניהול תיקי השקעות, תשנ"ה-1995 (להלן - חוק לייעוץ ולניהול השקעות);

"דירוג" - דירוג חוב בישראל או במדינת חוץ מאושרת, שקבעה חברה מדרגת שאושרה בידי המפקח;

"דירקטור חיצוני" - כהגדרתו בחוק החברות;

"הון עצמי", "יחס הלוואה לביטחונות", "נכס", "שליטה" - כהגדרתם בתקנות הפיקוח על עסקי ביטוח (הון עצמי מינימלי הנדרש ממבטח), תשנ"ח-1998 (להלן - תקנות ההון העצמי);

"החזקה" - בין לבד ובין יחד עם אחרים, בין במישרין ובין בעקיפין, באמצעות נאמן, חברת נאמנות, חברת רישומים או בכל דרך אחרת; לענין זה יראו החזקה בידי תאגיד - גם החזקה בידי חברה מוחזקת, והחזקה בידי יחיד - גם החזקה בידי יחיד וקרובו הגר עמו או שפרנסת האחד על האחר, כהחזקה בידי אדם אחד; לענין זה, "קרוב" - כהגדרתו בחוק החברות;

"הסכמי ביטוח חיים צמוד" - הסכמים בין ממשלת ישראל לבין חברות ביטוח חיים, מכוח חוק המילווה חברות ביטוח, בדבר השקעה באיגרות חוב;

"הסכם לרכישה מחדש" - הסכם בין צדדים לרכישה ולמכירה של איגרת חוב של מדינת ישראל כנגד מזומנים לתקופה מוגבלת וידועה מראש כאשר מחיר העסקה העכשווי והעתידי נקבעו בו מראש;

"זכות במקרקעין" - זכות בעלות או חכירה לדורות במקרקעין, לרבות זכות חוזית לקבל זכות כאמור;

"חבות" - התחייבויות הנובעות מהלוואות כהגדרתן בתקנה 8(ה);

"חברה אחות" - חברה אשר בעלי המניות שלה זהים לבעלי המניות של המבטח;

"חברה אם" - חברה אשר מחזיקה ב-50% או יותר מן הערך הנקוב של הון המניות המוצא של תאגיד או מכוח ההצבעה בו או חברה הרשאית למנות מחצית או יותר מהדירקטורים של תאגיד כאמור או את המנהל הכללי שלו;

"חוזה עתידי" - כהגדרתו בסעיף 64(ב) לחוק השקעות משותפות בנאמנות, תשנ"ד-1994 (להלן - חוק השקעות משותפות בנאמנות);

"חשבון השקעה" - חשבון שבו מתנהלים נכסים לכיסוי התחייבויות בביטוח חיים משתתף ברווחים לפי הרכב שנקבע בתכנית שאישר המפקח;

"חשיפה לנכס הבסיס" - סך כל אלה:

(1) נכס הבסיס;

(2) נכס הבסיס הנגזר מהחזקות באופציה על פי הפרמטרים שמפרסמת הבורסה מזמן לזמן בתקנון המסחר, או שקבע המבטח ונתן להם ביטוי בביאור מתאים בדוח הכספי;

(3) חוזה עתידי על נכס הבסיס בכמות הקבועה בתנאיו;

"יחידות השתתפות בקרן להשקעות משותפות בנאמנות" - יחידות השתתפות בקרנות להשקעות משותפות בנאמנות כמשמעות יחידה לפי סעיף 3(א) לחוק להשקעות משותפות בנאמנות;

"לווה" - אדם בעל חבות לרבות בן-זוג וכן מספר לווים, כאשר ההחזר הצפוי של החבות מתבסס בעיקרו על אותו מקור, ולאף אחד מהם אין מקור משמעותי נוסף להחזר החבות;

"מדד לפיזור סיכון" - היחס בין סכום הערך המשוקלל של הנכסים המוחזקים לכיסוי התחייבות מסוג כלשהו, לסכומה של אותה התחייבות;

"מדינת חוץ מאושרת" - מדינה שדורגה בדירוג A ומעלה;

"מחיר מימוש" - המחיר שבו ימומשו האופציה או החוזה העתידי;

"מחמ"מ" (משך חיים ממוצע מתוקן) - תקופה, בשנים, ממועד הדוח הכספי ועד לפירעון הנכסים, לפי ממוצע משוקלל; חישוב המחמ"מ ייעשה לגבי הנכסים ועל פי הנוסחאות שבתוספת הראשונה;

"מסלקה" - תאגיד שהוסמך על ידי רשות פיקוח בישראל או במדינת חוץ מאושרת לסליקת ניירות ערך;

"מקרקעין מניבים" - זכות במקרקעין המניבים הכנסה שוטפת לבעל הזכות בהם בתקופת הדוח לפחות;

"נושא משרה" - כהגדרתו בחוק החברות;

"ניירות ערך" - כהגדרתם בחוק ניירות ערך ולרבות איגרת חוב לא סחירה, תעודות שמנפיקה הממשלה, אופציה, חוזה עתידי, יחידות השתתפות בקרן להשקעות משותפות בנאמנות, זכויות בשותפות, בין שהשותפות רשומה ובין שאינה רשומה, ניירות ערך מסחריים, והכל בין אם הם על שם ובין אם למוכ"ז;

"נייר ערך חוץ" - נייר ערך שאינו נייר ערך ישראלי;

"נייר ערך ישראלי" - נייר ערך אשר הקרן או הריבית לפיו או הדיבידנד המשולם בשלו הם בשקלים חדשים או שניתן לדרוש שישולמו בשקלים חדשים, וכן נייר ערך של תאגיד הרשום בפנקס חברים בישראל או איגרת חוב של מדינת ישראל;

"ניירות ערך ממשלתיים" - איגרות חוב של מדינת ישראל, לרבות תשלומים על חשבון איגרות חוב כאמור, ופיקדונות שהופקדו אצל החשב הכללי בתנאים שאישר המפקח;

"ניירות ערך מסחריים" - אגרות חוב שאינן צמודות למדד שהנפיק תאגיד לתקופה שאינה עולה על שנה;

"נייר ערך סחיר" - נייר ערך הרשום למסחר בבורסה, בבורסה זרה, או בשוק מוסדר;

"נכס בסיס" - הנכס נושא ההתחייבות באופציה או בחוזה עתידי;

"נכסים מחוץ לישראל" - כל אחד מאלה:

(1) מטבע חוץ, פיקדונות נקובים במטבע חוץ וזכות במקרקעין מחוץ לישראל;

(2) (א) נייר ערך חוץ המונפק או הנסחר במדינת חוץ מאושרת;

(ב) איגרת חוב שהונפקה על ידי תאגיד או על ידי מדינה, אשר נסחרת מחוץ לאותה מדינה, ובלבד שהמדינה שהנפיקה או שבה התאגד התאגיד המנפיק דורגה בידי חברה מדרגת בדירוג A לפחות;

"נכסים נזילים" - כל אחד מאלה:

(1) איגרות חוב של מדינת ישראל, למעט ניירות ערך שהופקדו בהתאם לסימן ג' לפרק ג' לחוק;

(2) מזומנים וסכומי קרן וריבית בשל פיקדונות שהופקדו בבנקים, ואשר מועד פירעונם יחול בתוך שלושה חודשים;

תק' תשס"ד-2004

(3) סכומי קרן וריבית בשל איגרות חוב בדירוג BBB ומעלה, שאינן של מדינת ישראל, ואשר מועד פירעונם יחול בתוך שלושה חודשים;

תק' תשס"ד-2004

מיום 8.8.2004

**תק' תשס"ד-2004**

[ק"ת תשס"ד מס' 6333](http://www.nevo.co.il/Law_word/law06/TAK-6333.pdf) מיום 8.8.2004 עמ' 885

"נכסים נזילים" - כל אחד מאלה:

(1) איגרות חוב של מדינת ישראל, למעט ניירות ערך שהופקדו בהתאם לסימן ג' לפרק ג' לחוק;

~~(2) מזומנים ופיקדונות לזמן קצר שהופקדו לתקופה של עד שלושה חודשים בבנקים;~~

(2) מזומנים וסכומי קרן וריבית בשל פיקדונות שהופקדו בבנקים, ואשר מועד פירעונם יחול בתוך שלושה חודשים;

(3) סכומי קרן וריבית בשל איגרות חוב בדירוג BBB ומעלה, שאינן של מדינת ישראל, ואשר מועד פירעונם יחול בתוך שלושה חודשים;

"ערך משוקלל של הנכסים" - מכפלת ערך הנכס בשיעור שנקבע לו בתוספת השניה;

"פיקדון" - סכום כסף המופקד אצל מבטח, מבטח משנה, חבר בורסה או בבנק;

"קבוצת לווים" - כל אחד מאלה:

(1) הלווה יחד עם אדם השולט בו וכל מי שנשלט על ידם;

(2) לווים שמתקיים בהם אחד מאלה:

(א) אחד מהם לפחות ערב לחלק מהותי מחבות הלווה האחר;

(ב) אחד מהם לפחות ערב בערבות בלתי מוגבלת בסכום, להבטחת חבות לווה אחר;

(ג) חבות כל אחד מהם למבטח עולה על 5% מההון העצמי שלו וקיימת ביניהם תלות מסחרית מהותית שאינה מוגבלת לזמן קצר, לרבות על ידי הבטחת זכויות;

(3) כל מי שהמפקח על הביטוח קבע אותו כחלק מקבוצה, למעט מי שהמפקח גרע אותו ממנה, לצורך תקנה זו;

"קופת גמל" - כמשמעותה בסעיף 47(א)(2) לפקודת מס הכנסה;

"רישום משכנתה" - לרבות רישום הערת אזהרה בדבר רישום משכנתה, מישכון זכות במקרקעין ומתן ייפוי כוח בלתי חוזר למבטח המקנה לו זכות לרישום משכנתה או למישכון כאמור;

"שווי הוגן" - הסכום שתמורתו ניתן להחליף נכס או לסלק התחייבות במהלך העסקים הרגיל בין קונה מרצון ומוכר מרצון שיש להם המידע הדרוש לצורך ביצוע העסקה;

"שוק מוסדר" - שוק לנכסים הנמצא בפיקוח ממלכתי;

"שטר חוב" ו"שטר חליפין" - כמשמעותם בפקודת השטרות.

פרק ב': **(בוטל)**

תק' תשע"ב-2012

מיום 8.7.2012

**תק' תשע"ב-2012**

[ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1211

**ביטול פרקים ב' עד ד'**

[לנוסח פרקים ב' עד ד'](http://www.nevo.co.il/Law_word/law01/p194_045_p2-4.doc) לפני ביטולם

2. (בוטלה).

תק' תשע"ב-2012

פרק ג': **(בוטל)**

תק' תשע"ב-2012

3. עד 18. (בוטלו).

תק' תשע"ב-2012

פרק ד': **(בוטל)**

תק' תשע"ב-2012

19. עד 27. (בוטלו).

תק' תשע"ב-2012

פרק ה': דירקטוריון המבטח וועדות השקעה

28. מבטח יהיה רשאי לנהל את השקעותיו בהתאם להוראות תקנות אלה ובלבד שדירקטוריון המבטח מינה שתי ועדות השקעה כמפורט להלן, שתפקידיהן, הרכבן ודרך פעולתן יהיו לפי הוראות פרק זה:

ועדות השקעה

(1) ועדה לניהול ההשקעות הנובעות מהתחייבויות מסוג 20 (להלן - ועדת השקעות משתתף);

(2) ועדה לניהול ההשקעות הנובעות מסוגי ההתחייבויות המנויים בתקנה 2, למעט סוג 20 (להלן - ועדת השקעות נוסטרו).

29. תפקידי ועדות ההשקעה יהיו, בין השאר:

תפקיד ועדות השקעה

(1) קביעת מדיניות ההשקעות של המבטח במסגרת המדיניות העסקית הכוללת של המבטח;

(2) אישור עסקאות מסוימות ושיעורי אחזקה בניירות ערך מסוגים שונים טרם ביצוען;

(3) הנחיית בעלי התפקידים שעוסקים בהשקעות המבטח ביישום מדיניות ההשקעות שנקבעה בהחלטותיהן;

(4) קביעת אמות מידה לבחינת יישום מדיניות ההשקעות שנקבעה;

(5) בקרת יישום מדיניות ההשקעות שנקבעה.

30. (א) בכל אחת מועדות ההשקעה יהיו שלושה חברים לפחות ולא יותר משבעה.

הרכב ועדות ההשקעה

(ב) רוב חברי ועדת השקעות משתתף, ובהם היושב ראש וממלא מקומו, יהיו נציגים חיצוניים; לענין זה, "נציג חיצוני" - מי שמתקיימים בו כל תנאי הכשירות למינוי דירקטור חיצוני, הקבועים בסעיף 240 לחוק החברות.

(ג) יושב ראש ועדת השקעות משתתף וממלא מקומו יהיו נציגים חיצוניים.

(ד) חבר ועדת השקעות משתתף לא יכהן כחבר ועדת השקעות נוסטרו של אותו מבטח.

(ה) חבר ועדת השקעות משתתף לא יכהן כחבר ועדת השקעות של מבטח אחר או של קופת גמל או חברה המנהלת קופת גמל, אלא אם כן הם מוחזקים בידי אותו בעל שליטה.

(ו) עובד מבטח העוסק בניהול השקעות או יועץ חיצוני של מבטח העוסק בניהול השקעות, לא ישמש חבר ועדת השקעות משתתף.

31. (א) דירקטוריון המבטח יקבע כללים להבטחת רמת ידע וניסיון מתאימים של חברי ועדת ההשקעות.

כשירות חבר ועדת השקעות

(ב) לא יכהן אדם כחבר ועדת השקעות אלא אם כן נתקיימו בו לפחות תנאים אלה:

(1) הוא יחיד;

(2) הוא בעל תואר אקדמי מאת מוסד להשכלה גבוהה בישראל או מוסד להשכלה גבוהה מחוץ לישראל שהכיר בו מוסד להשכלה גבוהה בישראל בתחומים: כלכלה, חשבונאות, מינהל עסקים או כל תחום מקביל אחר, או שהוא בעל רישיון רואה חשבון בישראל;

(3) הוא בעל ידע או ניסיון בתחום שוק ההון במשך שנתיים לפחות;

(4) הוא לא הורשע בפסק דין חלוט בעבירה מהעבירות המפורטות להלן, אלא אם כן חלפו 5 שנים מיום מתן פסק הדין שבו הורשע, זולת אם בית המשפט קבע כי אין בהרשעה, בהתחשב במהותה, חומרתה ונסיבותיה, למנוע כהונה כאמור:

(א) עבירות לפי סעיפים 290 עד 297, 392, 415, 418 עד 420 ו-422 עד 428 לחוק העונשין ולפי סעיפים 52ג, 52ד, 53(א) ו-54 לחוק ניירות ערך;

(ב) בבית משפט מחוץ לישראל - בעבירות של שוחד, מרמה, עבירות מנהלים בתאגיד או עבירות של ניצול מידע פנים;

(ג) בעבירה אחרת אשר המפקח קבע, בהתייעצות עם היועץ המשפטי לממשלה, כי מפאת מהותה, חומרתה או נסיבותיה אין הוא ראוי לשמש חבר ועדת השקעות.

32. (א) ישיבות ועדת השקעות משתתף יתקיימו אחת לשבועיים לפחות, וישיבות ועדת השקעות נוסטרו יתקיימו אחת לחודש לפחות; מנין חוקי בישיבות האמורות הוא רוב החברים הקבועים.

ישיבות ועדות ההשקעה

(ב) בישיבות ועדות השקעה ייערך פרוטוקול שיירשמו בו שמות הנוכחים ועיקרי הדיון ויצורפו לו כל ניירות העבודה שהוצגו לצורך קבלת החלטות; הפרוטוקול ונספחיו יעמדו לעיונו של כל דירקטור ושל המנהל הכללי של המבטח.

(ג) החלטות ועדות ההשקעה יתקבלו ברוב החברים הנוכחים.

(ד) ועדות ההשקעה רשאיות לקבוע מראש נושאים שבהם ניתן יהיה לקיים ישיבות באמצעות תקשורת המאפשרת לחברי הועדה המשתתפים קשר בו זמני; על ישיבות כאמור יחולו הוראות תקנת משנה (ב), בשינויים המחייבים.

33. (א) לא יעסוק עובד של מבטח בניהול השקעות בניירות ערך, אלא אם כן הוא בעל הכשרה מקצועית של מנהל תיקים וזכאי לרישיון מנהל תיקים; לענין העסקת עובד כאמור, יראו את המבטח כחברה בעלת רישיון מנהל תיקי השקעות; בתקנה זו, "מנהל תיקים" ו"מנהל תיקי השקעות" - כהגדרתם בחוק לייעוץ ולניהול השקעות.

עובד מבטח העוסק בניהול השקעות

(ב) על עובד של מבטח העוסק בניהול השקעות יחולו הוראות –

(1) סעיף 4 לחוק לייעוץ ולניהול השקעות, בשינויים המחויבים;

(2) תקנה 31(ב)(4), בשינויים המחויבים.

פרק ו': **(בוטל)**

תק' תשע"ב-2012

מיום 8.7.2012

**תק' תשע"ב-2012**

[ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1211

**ביטול פרק ו'**

[לנוסח פרק ו'](http://www.nevo.co.il/Law_word/law01/p194_045_p6.doc) לפני ביטולו

34. עד 56. (בוטלו).

תק' תשע"ב-2012

57. (בוטלה).

תק' תשע"ב-2012

מיום 7.12.2012

**תק' תשע"ב-2012**

[ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1211

**ביטול תקנה 57**

הנוסח הקודם:

~~נכסים נזילים~~

~~57. מבטח יחזיק בנכסים נזילים בסכום שלא יפחת מ-15% מהתחייבות מסוג 70, בניכוי סכום שווי כל הנכסים הנזילים הנדרש ממבטח שהוא חברה בת שלו כשהוא מוכפל בשיעור החזקתו בחברה כאמור.~~

58. (בוטלה).

תק' תשס"ד-2004

59. עד 61. (בוטלו).

תק' תשע"ב-2012

פרק ז': הוראות שונות

62. תקנות אלה יחולו על מבטח ישראלי לגבי עסקיו בישראל ומחוץ לישראל, ועל מבטח חוץ לגבי עסקיו בישראל בלבד.

תחולה

63. (בוטלה).

תק' תשע"ב-2012

מיום 8.7.2012

**תק' תשע"ב-2012**

[ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1211

**ביטול תקנה 63**

הנוסח הקודם:

~~חריגה בהשקעות~~

~~63. היו למבטח השקעות בניגוד לתקנות אלה, יצוינו בביאורים לדוח הכספי סכומי ההשקעות החריגות וסוגיהם.~~

64. (בוטלה).

תק' תשע"ב-2012

מיום 8.7.2012

**תק' תשע"ב-2012**

[ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1211

**ביטול תקנה 64**

הנוסח הקודם:

~~הגשת דוח על השקעות~~

~~64. מבטח ידווח למפקח על ההתחייבויות וההשקעות ותאריך הדוח הכספי במתכונת ובאמצעים שעליהם יורה המפקח; הדיווח יאושר בידי רואה חשבון.~~

65. (בוטלה).

תק' תשע"ב-2012

מיום 8.7.2012

**תק' תשע"ב-2012**

[ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1211

**ביטול תקנה 65**

הנוסח הקודם:

~~סמכות המפקח~~

~~65. המפקח רשאי לאשר למבטח מסוים שיעורי השקעה ומדד לפיזור סיכון שונים מהקבוע בתקנות אלה, לתקופה של עד 5 שנים, מאחד ממועדים אלה:~~

~~(1) קבלת רישיון המבטח;~~

~~(2) הרחבת רישיון המבטח;~~

~~(3) הפסקת פעילות המבטח בישראל.~~

66. תקנות הפיקוח על עסקי ביטוח (דרכי השקעת ההון, הקרנות וההתחייבויות של מבטח), תשמ"ז-1986, למעט תקנה 12 שתעמוד בתוקפה עד ליום ט"ז בטבת תשס"ב (31 בדצמבר 2001) - בטלות.

ביטול

67. תחילתן של תקנות אלה, למעט תקנות 25, 38 ו-42 שלושים ימים מיום פרסומן, תחילתה של תקנה 38 שנתיים מיום פרסומן של התקנות, ותחילתן של תקנות 25 ו-42 ביום י"ז בטבת תשס"ב (1 בינואר 2002).

תחילה

68. תקנות אלה יחולו על הלוואות ופיקדונות שנתן מבטח לאחר יום כ"ד באדר ב' תש"ס (31 במרס 2000).

תחולה

69. תקנות 31(ב)(4) ו-33(ב) לא יחולו על הרשעות שהורשע אדם לפני תחילתן של תקנות אלה.

סייג לתחולה

**תוספת ראשונה**

(הגדרת "מחמ"מ" בתקנה 1)

**חישוב מח"מ, מח"מ מתוקן (מחמ"מ) וריבית ממוצעת**

**הגדרות**

B - היתרה המאזנית של ההלוואה.

Ct - זרם התקבולים הנובע מתיק ההלוואות בתקופה t.

N - מספר התקופות שבהם צפויים זרמי התקבולים מההלוואות.

R - שיעור הריבית הממוצע לחודש של תיק ההלוואות.

t - מספר החודשים עד לקבלת התקבול.

Ri - שיעור הריבית לתקופה של הלוואה i.

D - משך חיים ממוצע (מח"מ).

MD - משך חיים ממוצע מתוקן (מחמ"מ).

PMT - התשלום התקופתי הקבוע בהלוואה שסילוקה נעשה בתשלומים שווים של קרן וריבית מדי תקופה.

**נוסחאות**

(1) חישוב שיעור ריבית ממוצע לחודש של תיק ההלוואות –



(2) חישוב משך חיים ממוצע –



(3) חישוב משך חיים ממוצע מתוקן –



**הנכסים הנכללים בחישוב:**

(1) איגרות חוב למעט איגרות חוב מיועדות.

(2) הלוואות.

(3) פיקדונות.

תוספת שניה

(הגדרת "ערך משוקלל של הנכסים" בתקנה 1)

**שיעורים לצורך חישוב מדד לפיזור סיכון לפי סוגי נכסים**

השיעור מערך

הנכס לצורך

חישוב המדד

לפיזור סיכון סוג הנכסים

**נכסים סחירים**

1. **איגרות חוב**

95% (א) מק"מ

90% (ב) איגרות חוב של מדינת ישראל, למעט מק"מ

85% (ג) איגרות חוב קונצרניות בדירוג AA ומעלה או ניירות ערך מסחריים בדירוג A1

80% (ד) איגרות חוב קונצרניות בדירוג BBB ועד דירוג AA לא כולל או ניירות ערך מסחריים בדירוג A2 עד A1

50% (ה) איגרות חוב קונצרניות בדירוג נמוך מ-BBB ובלא דירוג או ניירות ערך מסחריים בדירוג נמוך מ-A2

90% (ו) איגרות חוב של מדינת חוץ מאושרת בדירוג שלא יפחת מדירוגה של מדינת ישראל

85% (ז) איגרות חוב קונצרניות הנסחרות בחוץ לארץ בדירוג A ומעלה או ניירות ערך מסחריים בדירוג A1 ומעלה

80% (ח) איגרות חוב קונצרניות הנסחרות בחוץ לארץ בדירוג BBB ועד דירוג A או ניירות ערך מסחריים בדירוג A2 עד A1 ומעלה

50% (ט) איגרות חוב קונצרניות הנסחרות בחוץ לארץ בדירוג נמוך מ-BBB ובלא דירוג או ניירות ערך מסחריים בדירוג נמוך מ-A2

2. **מניות**

75% (א) מניות תל אביב 25

65% (ב) מניות ת"א 100 שאינן מניות תל אביב 25

50% (ג) מניות הנסחרות בישראל שאינן מוגדרות בסעיפים קטנים (א) ו-(ב)

65% (ד) מניות הנסחרות בחוץ לארץ

**נכסים שאינם סחירים**

3. **איגרות חוב, הלוואות ופיקדונות**

100% (א) איגרות חוב מיועדות

85% השיעור (ב) איגרות חוב, הלוואות, פיקדונות ויתרות חובה של מבטחי משנה כמפורט

הנקוב בסעיף 1 בסעיף 1 לענין אגרות חוב

100% (ג) הלוואות כנגד פוליסות ביטוח חיים

4. **יחידות השתתפות בקרנות נאמנות**

85% (א) יחידות השתתפות בקרנות נאמנות ששיעור השקעתם באיגרות חוב בדירוג BBB לפחות, עולה על 80 אחוזים ושאינן משקיעות בנכסים נגזרים

65% (ב) יחידות השתתפות בקרנות נאמנות אחרות

100% 5. מזומנים ופיקדונות לזמן קצר שהופקדו לתקופה של עד 3 חודשים בבנקים

30% 6. מניות או זכות בשותפות

40% 7. זכות במקרקעין

25% 8. נכסים אחרים ונכסים לא סחירים אחרים

100% 9. הוצאות רכישה נידחות בביטוח כללי

**הערות:**

(1) איגרות חוב ניתנות להמרה שיחס מחיר המניה שלהן קטן או שווה ל-1 יראו אותן כאיגרות חוב.

(2) איגרות חוב ניתנות להמרה שיחס מחיר המניה שלהן גדול מ-1 יראו אותן כמניות.

לענין זה, "יחס מחיר המניה", "מחיר המניה", "מחיר ההמרה" - כהגדרתם בגילוי דעת 53 של לשכת רואי חשבון או גילוי דעת אחר או תקן חשבונאי אחר שיבוא במקומו או נוסף לו.

(3) בתוספת זו –

"מניות ת"א 25" - מניות הכלולות ברשימת ת"א 25 של הבורסה או כל רשימה אחרת שתבוא במקומה על פי קביעה של הבורסה;

"מניות ת"א 100" - מניות הכלולות ברשימת ת"א 100 של הבורסה או כל רשימה אחרת שתבוא במקומה על פי קביעה של הבורסה.

תוספת שלישית

(תקנות 5(ג) ו-8(ה))

שיעור סוג

20% ערבויות טיב

20% ערבויות מכרז

20% ערבויות מכר לאחר שהדירה נמסרה למשתכן

50% ערבויות ביצוע

50% ערבויות פורמליות

50% ערבויות להזמנת ניירות ערך

60% ערבויות מכר לפני מסירת הדירה למשתכן

100% ערבות להבטחת אשראי

100% ערבות אחרת

ב' באדר תשס"א (25 בפברואר 2001) אברהם (בייגה) שוחט

שר האוצר

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"א מס' 6094](http://www.nevo.co.il/Law_word/law06/TAK-KLALI-6094.pdf) מיום 19.3.2001 עמ' 607.

   תוקנו [ק"ת תשס"ג מס' 6224](http://www.nevo.co.il/Law_word/law06/TAK-6224.pdf) מיום 3.2.2003 עמ' 480 – תק' תשס"ג-2003; תחילתן 30 ימים מיום פרסומן.

   [ק"ת תשס"ד מס' 6333](http://www.nevo.co.il/Law_word/law06/TAK-6333.pdf) מיום 8.8.2004 עמ' 885 – תק' תשס"ד-2004; ר' תקנה 6 לענין הוראת מעבר.

   6. מבטח אשר לפני תחילתן של תקנות אלה נתן מקדמות לסוכן ביטוח או שביום תחילתן של התקנות היה לסוכן ביטוח יתרת חוב למבטח, רשאי המבטח להחזיק את המקדמות ויתרות החוב האמורות עד יום י"ט בטבת התשס"ה (31 בדצמבר 2004).

   [ק"ת תשס"ט מס' 6793](http://www.nevo.co.il/Law_word/law06/tak-6793.pdf) מיום 7.7.2009 עמ' 1113 – תק' תשס"ט-2009.

   [ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1211 – תק' תשע"ב-2012; ר' תקנה 2 לענין תחילה.

   2. (א) תחילתן של תקנות אלה, למעט כאמור בתקנת משנה (ב), ביום תחילתן של תקנות הפיקוח על שירותים פיננסיים (קופות גמל) (כללי השקעה החלים על גופים מוסדיים), התשע"ב-2012 (להלן – יום התחילה).

   (ב) תחילתה של תקנה 1 לעניין ביטולה של תקנה 57 בפרק ו' לתקנות העיקריות – שישה חודשים מיום התחילה. [↑](#footnote-ref-1)