תקנות הפיקוח על שירותים פיננסיים (קופות גמל) (רכישה, מכירה והחזקה של ניירות ערך), תשס"ט-2009

משפט פרטי וכלכלה – כספים – שירותים פיננסיים – קופות גמל

משפט פרטי וכלכלה – תאגידים וניירות ערך – קופות גמל

משפט פרטי וכלכלה – תאגידים וניירות ערך – ניירות ערך

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | רכישת ניירות ערך בהנפקה | [Go](#Seif2) | 2 |
| סעיף 3 | רכישה ומכירה של ניירות ערך | [Go](#Seif3) | 2 |
| סעיף 3א | החזקה של ניירות ערך | [Go](#Seif5) | 3 |
| סעיף 4 | תחילה והוראות שעה | [Go](#Seif4) | 3 |

תקנות הפיקוח על שירותים פיננסיים (קופות גמל) (רכישה, מכירה והחזקה של ניירות ערך), תשס"ט-2009[[1]](#footnote-1)\*

תק' תשע"ח-2017

מיום 31.10.2017

**תק' תשע"ח-2017**

[ק"ת תשע"ח מס' 7878](http://www.nevo.co.il/Law_word/law06/tak-7878.pdf) מיום 31.10.2017 עמ' 160

תקנות הפיקוח על שירותים פיננסיים (קופות גמל) (~~רכישה ומכירה~~ רכישה, מכירה והחזקה של ניירות ערך), תשס"ט-2009

בתוקף סמכותי לפי סעיפים 26, 32(ב), 40 ו-60 לחוק הפיקוח על שירותים פיננסיים (קופות גמל), התשס"ה-2005 (להלן – חוק קופות גמל), ובאישור ועדת הכספים של הכנסת, ולפי סעיפים 36, 36א, 42(א)(1) ו-(2) ו-112 לחוק הפיקוח על שירותים פיננסיים (ביטוח), התשמ"א-1981 (להלן – חוק הביטוח), אני מתקין תקנות אלה:

1. בתקנות אלה –

הגדרות

תק' תשע"ב-2012

מיום 8.7.2012

**תק' תשע"ב-2012**

[ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1212

**החלפת תקנה 1**

הנוסח הקודם:

~~הגדרות~~

~~1. בתקנות אלה –~~

~~"אישור" – אישור מראש של שני שלישים מהנציגים החיצוניים בוועדת ההשקעות ובלבד שהאישור תועד בכתב בתוך שבעה ימים מיום ביצוע העסקה;~~

~~"איגרת חוב" – מסמך שהנפיק תאגיד המעיד על קיומה של התחייבות כספית שחב התאגיד, ומגדיר את תנאיה, למעט שטרי חוב או שטרי חליפין שנתן תאגיד במהלך עסקיו, אך לרבות מסמך כאמור שהנפיקה המדינה;~~

~~"איגרת חוב בלתי סחירה" – איגרת חוב שאינה איגרת חוב סחירה;~~

~~"איגרת חוב סחירה" – איגרת חוב הרשומה למסחר בבורסה, בבורסת חוץ או בשוק מוסדר;~~

~~"בורסה" – בורסה לניירות ערך בישראל, שקיבלה רישיון על פי סעיף 45 לחוק ניירות ערך;~~

~~"בורסת חוץ" – בורסה לניירות ערך במדינת חוץ מאושרת;~~

~~"חוק ניירות ערך" – חוק ניירות ערך, התשכ"ח-1968;~~

~~"חתם" ו"מפיץ" – כהגדרתו בחוק ניירות ערך;~~

~~"מדינת חוץ מאושרת" – מדינה שמדורגת בדירוג BB – ומעלה;~~

~~"משקיע מוסדי" – כל אחד מאלה:~~

~~(1) חברה מנהלת – לגבי השקעות המבוצעות בעבור קופת גמל שבניהולה, ובחברה מנהלת של קרן חדשה או קרן ותיקה – לגבי יתרת נכסי הקרן שלא הושקעו באיגרות חוב מיועדות;~~

~~(2) מבטח – לגבי השקעות העומדות כנגד התחייבויות תלויות תשואה;~~

~~"נכסים" של משקיע מוסדי –~~

~~(1) לגבי חברה מנהלת – נכסי קופות הגמל שבניהולה, ולגבי חברה מנהלת של קרן חדשה או קרן או קרן ותיקה – יתרת נכסי הקרן שלא הושקעו באיגרות חוב מיועדות;~~

~~(2) לגבי מבטח – הנכסים שהוא מחזיק לכיסוי התחייבויות תלויות תשואה;~~

~~"ניירות ערך" – כהגדרתם בחוק ניירות ערך, לרבות איגרת חוב בלתי סחירה, תעודות שמנפיקה הממשלה, אופציה, חוזה עתידי, יחידות בקרן, יחידות או מניות בקרן חוץ, זכויות בשותפות, בין שהשותפות רשומה ובין שאינה רשומה, ונייר ערך מסחרי, והכול בין שהם על שם ובין שהם למוכ"ז;~~

~~"נייר ערך מסחרי" – נייר ערך שמנפיק תאגיד, שהוא התחייבות התאגיד לשלם למחזיק סכום כסף במועד שאינו מאוחר מתום שנה מיום ההנפקה, ושאינו ניתן למימוש או להמרה לניירות ערך אחרים;~~

~~"ניירות ערך סחירים" – ניירות ערך הרשומים למסחר בבורסה, בבורסת חוץ, או בשוק מוסדר;~~

~~"צדדים קשורים" – כל אחד מאלה:~~

~~(1) צדדים שאחד מהם –~~

~~(א) מחזיק במישרין או בעקיפין בעשרה אחוזים או יותר מסוג מסוים של אמצעי שליטה באחר;~~

~~(ב) רשאי למנות במישרין או בעקיפין את המנהל הכללי של האחר;~~

~~(ג) מכהן כדירקטור או כמנהל הכללי באחר;~~

~~(2) תאגידים שהחברות בהם מותנית בחברות באחר;~~

~~(3) צדדים כאמור בפסקאות (1) או (2) ותאגיד נוסף שאחד מהם מחזיק ב-25 אחוזים או יותר מסוג מסוים של אמצעי השליטה בו;~~

~~(4) חברה מנהל וקופות הגמל שאותן היא מנהלת;~~

~~(5) משקיעים מוסדיים המהווים קבוצת משקיעים;~~

~~"קבוצת משקיעים" – משקיעים מוסדיים הנשלטים או המנוהלים בידי אותו אדם או שהשקעותיהם מנוהלות בידי אותו אדם, הכול בין במישרין ובין בעקיפין, אלא אם כן הוכח, להנחת דעתו של הממונה, כי קיימות לגביהם מערכות ניהול נפרדות ובכלל אלה דירקטוריון נפרד, ועדת השקעות נפרדת, יושב ראש דירקטוריון נפרד, מנהל כללי נפרד, מערך עובדים נפרד, מערך ניהול השקעות ובחירת נכסים נפרד ומשרדים נפרדים;~~

~~"שוק מוסדר" – מערכת שבאמצעותה מתנהל מסחר בניירות ערך בישראל או במדינת חוץ מאושרת על פי כללים שקבע מי שרשאי לקבעם על פי דין במדינה שהוא מתנהל בה; ואולם אם המסחר בניירות ערך מתנהל ביותר ממדינה אחת – שקבע מי שרשאי לקבעם על פי דין באחת מהמדינות שהוא מתנהל בהן.~~

"אישור" – אישור מראש של שני שלישים מהנציגים החיצוניים בוועדת ההשקעות ובלבד שהאישור תועד בכתב בתוך שבעה ימים מיום ביצוע העסקה;

"איגרת חוב", "איגרת חוב בלתי סחירה", "איגרת חוב סחירה", "בורסה", "בורסת חוץ", "מדינת חוץ מאושרת", "משקיע מוסדי", "ניירות ערך", "נייר ערך מסחרי", "נייר ערך סחיר", ""נכסים" של משקיע מוסדי", "צדדים קשורים" ו"שוק מוסדר" – כהגדרתם בתקנות הפיקוח על שירותים פיננסיים (קופות גמל) (כללי השקעה החלים על גופים מוסדיים), התשע"ב-2012;

"חוק הבנקאות" – חוק הבנקאות (רישוי), התשמ"א-1981;

תק' תשע"ח-2017

מיום 31.10.2017

**תק' תשע"ח-2017**

[ק"ת תשע"ח מס' 7878](http://www.nevo.co.il/Law_word/law06/tak-7878.pdf) מיום 31.10.2017 עמ' 160

**הוספת הגדרת "חוק הבנקאות"**

"חוק ניירות ערך" – חוק ניירות ערך, התשכ"ח-1968;

"חתם" ו"מפיץ" – כהגדרתם בחוק ניירות ערך;

"קבוצת משקיעים" – משקיעים מוסדיים הנשלטים או המנוהלים בידי אותו אדם או שהשקעותיהם מנוהלות בידי אותו אדם, הכל בין במישרין ובין בעקיפין, אלא אם כן הוכח, להנחת דעתו של הממונה, כי קיימות לגביהם מערכות ניהול נפרדות ובכלל אלה דירקטוריון נפרד, ועדת השקעות נפרדת, יושב ראש דירקטוריון נפרד, מנהל כללי נפרד, מערך עובדים נפרד, מערך ניהול השקעות ובחירת נכסים נפרד ומשרדים נפרדים.

2. כל המשקיעים המוסדיים שאותו צד הקשור להם הוא אחד מאלה:

רכישת ניירות ערך בהנפקה

(1) משווק את הנפקתם של ניירות ערך לא סחירים;

(2) חתם או מפיץ המשתתף בהנפקה או מכירה של ניירות ערך;

רשאים לרכוש יחדיו עד 5 אחוזים מכמות ניירות הערך שנמכרו בהצעה, ובלבד שניתן לכך אישור; ואולם אם שווי הנכסים המנוהלים בידי כל המשקיעים המוסדיים כאמור, גבוה מ-10 מיליארד שקלים חדשים, לא תעלה הכמות הנרכשת על 10 אחוזים מהכמות הנמכרת.

3. (א) רכישה ומכירה של ניירות ערך תיעשה לפי הליך תחרותי שיתקיים אחת לשלוש שנים לפחות, בין שמונה משתתפים לפחות, אם קיימים, שאישרה ועדת ההשקעות של המשקיע המוסדי, הנותן לכל המשתתפים בהליך הזדמנות שווה לרכוש או למכור את ניירות הערך אם יציעו למבוטחים או לעמיתים של המשקיע המוסדי את התנאים המטיבים עמם ביותר.

רכישה ומכירה של ניירות ערך

תק' תשע"ח-2017

(ב) הליך תחרותי כאמור בתקנת משנה (א), ייערך בנפרד לכל אפיק השקעה בניירות הערך כפי שתגדיר ועדת ההשקעות של המשקיע המוסדי; לכל אפיק השקעה כאמור ייבחר זוכה אחד או כמה זוכים לפי החלטת ועדת ההשקעות.

(ג) בכפוף לאמור בתקנות משנה (א) ו-(ב), משקיע מוסדי רשאי לרכוש או למכור ניירות ערך באמצעות צד קשור, ובלבד שמתקיימים תנאים אלה:

(1) שיעור עמלות הרכישה או המכירה בשל כלל הרכישות והמכירות שביצע המשקיע המוסדי במהלך השנה, לא יעלה על 20 אחוזים מסך כל עמלות הרכישה או המכירה ששילם המשקיע המוסדי במהלך השנה;

(2) העמלה שתשולם לצד הקשור בשל רכישה או מכירה כאמור לא תעלה על העמלה שתשולם לזוכה בהליך התחרותי, שאינו צד קשור.

(ד) קופת גמל ענפית שהשקעותיה מנוהלות בידי תאגיד, רשאית לרכוש או למכור ניירות ערך מהתאגיד או מצדדים הקשורים לו, ובלבד שסך כל העמלות בשל רכישות או מכירות כאמור לא יעלו על 20 אחוזים מסך כל עמלות רכישה או מכירה בשל כלל הרכישות והמכירות שביצעה קופת הגמל הענפית במהלך השנה.

(ה) תקנה זו לא תחול על –

(1) חברה מנהלת של קופת גמל מרכזית לפיצויים, כאמור בסעיף 47ו(1) לחוק הבנקאות;

(2) חברה מנהלת של קופת גמל מרכזית לפיצויים רב-מסלולית בנוגע למסלול שבו מנוהלים רק כספי עמית שהוא תאגיד בנקאי;

(3) קופת גמל לתגמולים וקופת גמל לפיצויים המיועדות לעובדי בנק בלבד;

(4) ביצוע עסקה אקראית בנסיבות מיוחדות באמצעות מי שלא נבחר בהליך תחרותי כאמור בתקנת משנה (א), ובלבד שהתקיימו כל אלה:

(א) קיים נוהל שאישרה ועדת ההשקעות של המשקיע המוסדי לעניין התקשרות מסוג זה;

(ב) נמסר דיווח רבעוני לוועדת השקעות של המשקיע המוסדי הכולל התייחסות בין השאר למחירי העסקאות ולנסיבות המיוחדות שבשלן בוצעו.

(ו) בתקנה זו, "עמלות רכישה או מכירה" – כל עמלה המשולמת בשל רכישה או מכירה של ניירות ערך למעט עמלות סליקה.

מיום 1.7.2010

**תק' (מס' 2) תש"ע-2010**

[ק"ת תש"ע מס' 6901](http://www.nevo.co.il/Law_html/law06/tak-6901.pdf) מיום 30.6.2010 עמ' 1274

**החלפת תקנת משנה 3(ב)**

הנוסח הקודם:

~~(ב) משקיע מוסדי אינו רשאי לרכוש או למכור ניירות ערך באמצעות צד קשור.~~

מיום 31.10.2017

**תק' תשע"ח-2017**

[ק"ת תשע"ח מס' 7878](http://www.nevo.co.il/Law_word/law06/tak-7878.pdf) מיום 31.10.2017 עמ' 160

**החלפת תקנה 3**

הנוסח הקודם:

~~רכישה ומכירה של ניירות ערך~~

~~3. (א) רכישה ומכירה של ניירות ערך תיעשה לפי הליך תחרותי שיתקיים לפחות אחת לשלוש שנים בין ארבעה משתתפים לפחות, שאישרה ועדת ההשקעות של המשקיע המוסדי, הנותן לכל המשתתפים בהליך הזדמנות שווה לרכוש או למכור את ניירות הערך אם יציעו לו את התנאים המטיבים אתו ביותר.~~

~~(ב) בכפוף לאמור בתקנת משנה (א), משקיע מוסדי רשאי לרכוש או למכור ניירות ערך באמצעות צד קשור, ובלבד שמתקיימים תנאים אלה:~~

~~(1) העמלות בשל רכישות או מכירות כאמור לא יעלו על 20 אחוזים מסך כל העמלות ששולמו בשל כלל הרכישות והמכירות שביצע המשקיע המוסדי במהלך השנה;~~

~~(2) העמלה שתשולם לצד הקשור בשל רכישה או מכירה כאמור לא תעלה על העמלה שתשולם לזוכה בהליך התחרותי, שאינו צד קשור, בשל עסקת רכישה או מכירה זהה או דומה.~~

~~(ג) תקנה זו לא תחול על חברה מנהלת של קופת גמל מרכזית לפיצויים, כאמור בסעיף 47ו(1) לחוק הבנקאות (רישוי), התשמ"א-1981.~~

3א. (א) החזקה של ניירות ערך תיעשה לפי הליך תחרותי שיתקיים אחת לחמש שנים לפחות, בין ארבעה משתתפים לפחות, שאישרה ועדת ההשקעות של המשקיע המוסדי, הנותן לכל המשתתפים בהליך הזדמנות שווה להחזיק את ניירות הערך אם יציעו למבוטחים או לעמיתים של המשקיע המוסדי את התנאים המטיבים עמם ביותר.

החזקה של ניירות ערך

תק' תשע"ח-2017

(ב) על אף האמור בתקנת משנה (א), משקיע מוסדי שהתקשר בהסכם ישיר עם גלובל קסטודיאן להחזקת ניירות ערך יהיה פטור מביצוע הליך תחרותי לפי תקנת משנה (א) ביחס להחזקה כאמור, ובלבד שההתקשרות עם גלובל קסטודיאן אושרה על ידי ועדת ההשקעות של המשקיע המוסדי. לעניין זה, "גלובל קסטודיאן" – גוף שהוא בעל התמחות וניסיון במתן שירותי החזקות של ניירות ערך או של מזומן ושירותים נלווים לכך בשביל גופים אחרים ובלבד שאינו בעל רישיון לפי סעיף 4(א)(1)(א) או (ב) או (2) לחוק הבנקאות.

(ג) בהליך תחרותי כאמור בתקנת משנה (א) לא תיקבע עמלה בעד פעולה בודדת של סליקת ניירות ערך כשיעור מהיקף הפעולה.

(ד) תקנה זו לא תחול על –

(1) חברה מנהלת של קופת גמל מרכזית לפיצויים, כאמור בסעיף 47ו(1) לחוק הבנקאות;

(2) חברה מנהלת של קופת גמל מרכזית לפיצויים רב-מסלולית בנוגע למסלול שבו מנוהלים רק כספי עמית שהוא תאגיד בנקאי;

(3) קופות גמל לתגמולים ופיצויים המיועדות לעובדי בנק בלבד.

(ה) לעניין תקנה זו, "החזקה של ניירות ערך" – לרבות סליקתם.

מיום 31.10.2018

**תק' תשע"ח-2017**

[ק"ת תשע"ח מס' 7878](http://www.nevo.co.il/Law_word/law06/tak-7878.pdf) מיום 31.10.2017 עמ' 162

**הוספת תקנה 3א**

4. (א) תחילתן של תקנות אלה 30 ימים מיום פרסומן.

תחילה והוראות שעה

(ב) בתקופה שעד יום כ"ד בטבת התשע"א (31 בדצמבר 2010) יראו כאילו בכל מקום, בתקנה 2, במקום "5 אחוזים" נאמר "7.5 אחוזים" ובמקום "10 אחוזים" נאמר "15 אחוזים".

(ג) בתקופה שעד יום י"ח בתמוז התש"ע (30 ביוני 2010) יראו כאילו במקום תקנה משנה (ב) בתקנה 3 נאמר:

תק' תש"ע-2010

"(ב) בכפוף לאמור בתקנת משנה (א), משקיע מוסדי רשאי לרכוש או למכור ניירות ערך באמצעות צד קשור, ובלבד שהעמלות בשל רכישות או מכירות כאמור לא יעלו על 20 אחוזים מסך כל העמלות ששולמו בשל כלל הרכישות והמכירות שביצע המשקיע המוסדי במהלך שנה".

מיום 20.1.2010

**תק' תש"ע-2010**

[ק"ת תש"ע מס' 6859](http://www.nevo.co.il/Law_word/law06/tak-6859.pdf) מיום 20.1.2010 עמ' 642

(ג) בתקופה שעד ~~יום י"ד בטבת התש"ע (31 בדצמבר 2009)~~ יום י"ח בתמוז התש"ע (30 ביוני 2010) יראו כאילו במקום תקנה משנה (ב) בתקנה 3 נאמר:

כ"ח בשבט התשס"ט (22 בפברואר 2009) רוני בר-און

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ט מס' 6761](http://www.nevo.co.il/Law_word/law06/tak-6761.pdf) מיום 2.3.2009 עמ' 582.

   תוקנו [ק"ת תש"ע מס' 6859](http://www.nevo.co.il/Law_word/law06/tak-6859.pdf) מיום 20.1.2010 עמ' 642 – תק' תש"ע-2010.

   [ק"ת תש"ע מס' 6901](http://www.nevo.co.il/Law_word/law06/tak-6901.pdf) מיום 30.6.2010 עמ' 1274 – תק' (מס' 2) תש"ע-2010; תחילתן ביום 1.7.2010.

   [ק"ת תשע"ב מס' 7125](http://www.nevo.co.il/Law_word/law06/tak-7125.pdf) מיום 7.6.2012 עמ' 1212 – תק' תשע"ב-2012; תחילתן ביום 8.7.2012.

   [ק"ת תשע"ח מס' 7878](http://www.nevo.co.il/Law_word/law06/tak-7878.pdf) מיום 31.10.2017 עמ' 160 – תק' תשע"ח-2017; ר' תקנות 5, 6 לענין תחילה והוראת מעבר.

   5. תחילתה של תקנה 3א לתקנות העיקריות כנוסחה בתקנה 4 לתקנות אלה – שנה מיום פרסומן של תקנות אלה.

   6. תקנה 3(א) ו-(ב) לתקנות העיקריות כנוסחה בתקנה 3 לתקנות אלה, לא תחול על רכישה או מכירה של ניירות ערך שההליך התחרותי בעדם התקיים לפני יום פרסומן של תקנות אלה. [↑](#footnote-ref-1)