תקנות הפצת שידורים באמצעות תחנות שידור ספרתיות (אמות מידה לשימוש במרבב), תשע"ו-2016

רשויות ומשפט מנהלי – תקשורת – שידורי טלוויזיה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | שימוש במרבב חדש | [Go](#Seif2) | 2 |
| סעיף 3 | תחילה | [Go](#Seif3) | 3 |

תקנות הפצת שידורים באמצעות תחנות שידור ספרתיות (אמות מידה לשימוש במרבב), תשע"ו-2016[[1]](#footnote-1)\*

בתוקף סמכותנו לפי סעיף 7א לחוק הפצת שידורים באמצעות תחנות שידור ספרתיות, התשע"ב-2012 (להלן – החוק), ולאחר התייעצות עם המועצה לשידורי כבלים ולשידורי לוויין, אנו מתקינים תקנות אלה:

1. בתקנות אלה –

הגדרות

"גוף שידור" – כל אחד מאלה, ולעניין פסקאות (1) עד (4) בלבד שאינו מופץ באמצעות תחנות שידור ספרתיות –

(1) גוף המפורט בסעיף 6(א)(2) לחוק שקיבל רישיון לשידורי טלוויזיה;

(2) גוף המפורט בסעיף 6(א)(5) לחוק שביקש כי שידוריו יופצו באמצעות תחנות שידור ספרתיות והעמיד את הבטוחות הנדרשות להבטחת תשלום דמי ההפצה בעד הפצת שידוריו במועד הבקשה כאמור;

(3) גוף המפורט בסעיף 6(א)(7) לחוק שקיבל מהמועצה לשידורי כבלים ולשידורי לוויין אישור הפעלה לתחילת שידוריו המלאים של הערוץ והעמיד את הבטוחות הנדרשות לצורך קבלת אישור ההפעלה כאמור;

(4) גוף המפורט בסעיף 7 לחוק, שביקש כי שידוריו יופצו באמצעות תחנות שידור ספרתיות והעמיד את הבטוחות הנדרשות להבטחת תשלום דמי ההפצה בעד הפצת שידוריו במועד הבקשה כאמור;

(5) גוף המפורט בסעיף 6(א) לחוק, שביקש כי שידוריו יופצו בערוץ נוסף בטכנולוגיית חדות גבוהה והעמיד את הבטוחות הנדרשות להבטחת תשלום דמי ההפצה בעד הפצת שידוריו במסגרת הערוץ הנוסף כאמור;

"מרבב חדש" – מרבב שהוקם לפי סעיף 4 לחוק, ושערב היום הקובע לא נעשה בו שימוש לשם הפצת שידורים באמצעות תחנות שידור ספרתיות;

"קיבולת" – קיבולת מרבב חדש להפצת שידוריהם של גופי שידור;

"קיבולת העולה על 50%" – (נמחקה).

תק' תשע"ז-2017

מיום 17.1.2017

**תק' תשע"ז-2017**

[ק"ת תשע"ז מס' 7764](http://www.nevo.co.il/Law_word/law06/tak-7764.pdf) מיום 17.1.2017 עמ' 576

**מחיקת הגדרת "קיבולת העולה על 50%"**

הנוסח הקודם:

~~"קיבולת העולה על 50%" – הפצה של 5 ערוצים לפחות בטכנולוגיית חדות רגילה (SD) או 3 ערוצים לפחות בטכנולוגיית חדות גבוהה (HD) או שילוב של ערוצים משני סוגי הטכנולוגיה ובלבד שסך כל הקיבולת שווה להפצה של 5 ערוצים בטכנולוגיית חדות רגילה (SD) לפחות; קיבולת הנדרשת להפצת ערוץ המשדר בטכנולוגיית חדות גבוהה (HD) היא הקיבולת הנדרשת להפצת שני ערוצים המשדרים בטכנולוגיית חדות רגילה (SD).~~

2. (א) שימוש במרבב חדש ייעשה לראשונה אם הקיבולת הנדרשת עומדת על הפצה של ערוץ טלוויזיה אחד לפחות בטכנולוגיית חדות רגילה או בטכנולוגיית חדות גבוהה.

שימוש במרבב חדש

תק' תשע"ז-2017

(ב) מצא הגורם המפעיל כי התקיים התנאי בתקנת משנה (א) לשימוש במרבב החדש לראשונה, יודיע על כך בכתב לשר ולשר האוצר טרם השימוש במרבב החדש; בהודעתו כאמור, יפרט הגורם המפעיל את שיעור הקצאת הקיבולת הנדרשת במרבב החדש.

(ג) (נמחקה).

תק' תשע"ז-2017

(ד) (נמחקה).

תק' תשע"ז-2017

מיום 17.1.2017

**תק' תשע"ז-2017**

[ק"ת תשע"ז מס' 7764](http://www.nevo.co.il/Law_word/law06/tak-7764.pdf) מיום 17.1.2017 עמ' 576

2. (א) שימוש במרבב חדש ייעשה לראשונה ~~רק אם סך כל הקיבולת עולה על 50 אחוזים מכלל הקיבולת במרבב החדש~~ אם הקיבולת הנדרשת עומדת על הפצה של ערוץ טלוויזיה אחד לפחות בטכנולוגיית חדות רגילה או בטכנולוגיית חדות גבוהה.

(ב) מצא הגורם המפעיל כי התקיים התנאי בתקנת משנה (א) לשימוש במרבב החדש לראשונה, יודיע על כך בכתב לשר ולשר האוצר טרם השימוש במרבב החדש; בהודעתו כאמור, יפרט הגורם המפעיל את שיעור הקצאת הקיבולת הנדרשת במרבב החדש.

~~(ג) על אף האמור בתקנת משנה (א), ראתה המועצה לשידורי כבלים ולשידורי לוויין כי קיימת חשיבות ציבורית בהפצת שידוריו של גוף שידור אחד או יותר, רשאית היא, לאחר התייעצות עם הגורם המפעיל, להמליץ לשר ולשר האוצר לאשר את השימוש במרבב החדש לראשונה, אף אם סך כל הקיבולת הנדרשת להפצת שידוריהם אינה עולה על 50 אחוזים מכלל הקיבולת במרבב החדש; בהמלצתה כאמור, תפרט המועצה את החשיבות הציבורית בהפצת השידורים כאמור וכן את ההיתכנות הכלכלית של שימוש לראשונה במרבב החדש ואופן מימונו בשים לב לכך שהגופים המפורטים בסעיף 9(ב)(1) לחוק יממנו את הקיבולת הפנויה במרבב החדש.~~

~~(ד) החליטו השרים על שימוש לראשונה במרבב החדש לפי המלצת המועצה כאמור בתקנת משנה (ג), יורה השר לגורם המפעיל על שימוש במרבב החדש.~~

3. תחילתן של תקנות אלה 6 חודשים מיום פרסומן.

תחילה

כ' באדר ב' התשע"ו (30 במרס 2016) משה כחלון בנימין נתניהו

שר האוצר ראש הממשלה ושר התקשורת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ו מס' 7640](http://www.nevo.co.il/Law_word/law06/tak-7640.pdf) מיום 3.4.2016 עמ' 954.

   תוקנו [ק"ת תשע"ז מס' 7764](http://www.nevo.co.il/Law_word/law06/tak-7764.pdf) מיום 17.1.2017 עמ' 576 – תק' תשע"ז-2017. [↑](#footnote-ref-1)