תקנות הפרוצדורה בפני בית הדין הכללי לפיצויים (הגנה), 1941

בתי משפט וסדרי דין – בתי משפט ובתי דין

בתי משפט וסדרי דין – סדר דין אזרחי

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם | סעיף 1 |
| 2 | [Go](#Seif1) | השם הקצר | סעיף 2 |
| 2 | [Go](#Seif2) | הודעה על תביעות לפיצויים וסדר הגשתן | סעיף 3 |
| 3 | [Go](#Seif3) | הודעה על תביעה לחלוקת הפיצויים והגשתה של תביעה זו | סעיף 4 |
| 4 | [Go](#Seif4) | כתובת למסירת מסמכים | סעיף 5 |
| 4 | [Go](#Seif5) | פרטים | סעיף 6 |
| 4 | [Go](#Seif6) | תיקון | סעיף 7 |
| 4 | [Go](#Seif7) | החלפת צדדים | סעיף 8 |
| 4 | [Go](#Seif8) | צירוף סכסוכים לבירור | סעיף 9 |
| 4 | [Go](#Seif9) | בקשת ביניים | סעיף 10 |
| 5 | [Go](#Seif10) | תאריך הבירור ומקום הבירור | סעיף 11 |
| 5 | [Go](#Seif11) | הודעה על הודאה במסמכים | סעיף 12 |
| 5 | [Go](#Seif12) | עדות שנמסרה בהצהרה בשבועה בפני חוקר | סעיף 13 |
| 5 | [Go](#Seif13) | הוכחת עובדות מסויימות | סעיף 14 |
| 5 | [Go](#Seif14) | ענין שקבלתו אינה מותרת לפי דיני הראיות | סעיף 15 |
| 5 | [Go](#Seif15) | בדיקת הרכוש | סעיף 16 |
| 6 | [Go](#Seif16) | עדים מומחים | סעיף 17 |
| 6 | [Go](#Seif17) | צווים להופיע ולהעיד ולהמציא מסמכים | סעיף 18 |
| 6 | [Go](#Seif18) | חברים יועצים | סעיף 19 |
| 6 | [Go](#Seif19) | דוח של מומחה | סעיף 20 |
| 6 | [Go](#Seif20) | דחיות ובירורים מובדלים | סעיף 21 |
| 6 | [Go](#Seif21) | הצעה חתומה | סעיף 22 |
| 6 | [Go](#Seif22) | הזכות להופיע בפני בית הדין | סעיף 23 |
| 6 | [Go](#Seif23) | פסק דין | סעיף 24 |
| 6 | [Go](#Seif24) | הוצאות המשפט | סעיף 25 |
| 6 | [Go](#Seif25) | הזמן | סעיף 26 |
| 7 | [Go](#Seif26) | השימוש בדואר | סעיף 27 |
| 7 | [Go](#Seif27) | אי מילוי אחר התקנות | סעיף 28 |
| 7 | [Go](#med0) | תוספת |  |

תקנות הפרוצדורה בפני בית הדין הכללי לפיצויים (הגנה), 1941(12)

(עפ"י סעיף 11)

1. תקנות אלה תיקראנה תקנות הפרוצדורה בפני בית הדין הכללי לפיצויים (הגנה), 1941.

השם

2. בתקנות אלה יהיו למונחים הבאים הפירושים שבצדם חוץ אם ענין הכתוב יחייב פירוש אחר: —

השם הקצר

"הפקודה" פירושה פקודת הפיצויים (הגנה), 1940;

"בית הדין" פירושו בית הדין הכללי שהוקם עפ"י הפקודה;

"הרשם" פירושו רשם בית הדין והוא כולל את סגני הרשם;

"משרד הרישום" פירוש משרד הרישום של בית הדין;

"בירור" פירושו בירור משפטי ליישוב סכסוך או תביעה שנמסרו לבירור לבית הדין עפ"י תקנות אלה;

"הרשות" פירושה המחלקה הממשלתית או הרשות הצבאית המעונינים ביישוב הסכסוך או התביעה שהם נושא לבירור.

3. (א) כל מקום שהתגלע סכסוך בשאלה אם יש לשלם איזה פיצויים עפ"י הפקודה או בשאלת סכום הפיצויים שיש לשלמם וסכסוך זה לא יושב בדרך של הסכם, הרי הרשות התובעת פיצויים או האדם התובע פיצויים (הקרוי בתקנה זו בשם "התובע") רשאים למסור הודעה לבית הדין על התביעה באופן הקבוע בתקנה זו ועם מסירת הודעה זו, יראו את הסכסוך כסכסוך שהועבר לשם מתן פסק עליו בהתאם לפקודה.

הודעה על תביעות לפיצויים וסדר הגשתן

(ב) מוסרים הודעה על התביעה מתוך שמגישים למשרד הרישום בקשה הערוכה בטופס א' של התוספת לתקנות אלה כשהיא חתומה ע"י הצד מגיש הבקשה (הקרוי להלן "המבקש") או ע"י עורך דין של המבקש או בא כוחו בצירוף שלושה העתקים של הטופס הנ"ל.

------------

(12) פורסמו ע"ר מס' 1102 מיום 29.5.1941, תוס' 2, עמ' (ע) 746, (א) 897;

תוקנה ע"ר מס' 1502 מיום 29.6.1946, תוס' 1, עמ' (ע) 107, (א) 191.

(ג) מקום שהרשות היא המבקשת יש להגיש בצירוף הבקשה ארבעה העתקים מהודעת התביעה שנמסרה עפ"י סעיף 12 לפקודה וכן הודעה (בצירוף שלושה העתקים הימנה), המכילה את תשובת הרשות לתביעה אשר תפרט —

(1) איזה הם הפרטים הכלולים בפרשת התביעה שהם שנויים במחלוקת;

(2) כשתובעים פיצויים, שהרשות מודה בחובת תשלומם,–סכום הפיצויים שיש לשלם וכן לאיזה פרטים בהודעת התביעה מתיחס סכום הפיצויים, את הסכום שזוקפים לחשבון כל פרט וכיצד חושב אותו סכום;

(3) כל ענינים או נימוקים נוספים אשר יש להם זיקה לתביעה שיש בדעת הרשות להסתמך עליהם.

(ד) הוגשה בקשה בהתאם לפסקה (ב) של סעיף זה, על הרשם לשלוח בדואר הודעה על הבקשה בצירוף העתק מן הבקשה לתובע או לרשות (כפי שהענין יחייב) הנזכרים בבקשה בתור הצד האחר בסכסוך. וכשהרשות היא המבקשת חייב הרשם לשלוח גם לתובע העתק מהודעת התביעה ומן ההודעה שהוגשה עפ"י פסקה (ג) של סעיף זה.

(ה) כשהתובע הוא המבקש, חייבת הרשות להגיש למשרד הרישום, בתוך ארבעה-עשר יום לאחר קבלת המודעה על הבקשה, שלושה העתקים מהודעת התביעה שניתנה עפ"י סעיף 12 לפקודה בצירוף הודעה (ועוד שני העתקים הימנה) המכילה את תשובת הרשות לתביעה המפרטת את הפרטים הקבועים בפסקה (ג) של סעיף זה. בו בזמן חייבת הרשות לשלוח לתובע העתק ממודעת התביעה ומן ההודעה.

(ו) בכפוף להוראות התקנות 6 ו-7 הרי הודעת התביעה שניתנה עפ"י סעיף 12 לפקודה תשמש תביעה שתוגש בפני בית הדין בהעברת הסכסוך אליו וההודעה שהוגשה עפ"י פסקה (ג) או פסקה (ה) תשמש תשובה לאותה תביעה.

4. (א) כשהוגשה תביעה לחלוקת פיצויים עפ"י סעיף 14 לפקודה, ואותה תביעה לא נתיישבה בדרך הסכם, רשאי מגיש התביעה (הקרוי בפקודה זו "השוכר") או האדם שהיה בעל הרכוש סמוך להפקעתו או לרכישתו (הקרוי בתקנה זו "הבעל") או הרשות להודיע לבית הדין על התביעה לחלוקה בצורה הקבועה בתקנה זו, ועם מסירת הודעה כזאת מעבירים את התביעה לבית הדין כדי שיפסוק בה עפ"י הפקודה.

הודעה על תביעה לחלוקת הפיצויים והגשתה של תביעה זו

(ב) מוסרים הודעה על תביעה לחלוקה על ידי הגשת בקשה בטופס ב' של התוספת לתקנות אלה למשרד הרישום (בצירוף ארבעה העתקים הימנה) החתומה על ידי הצד המגיש את הבקשה (הקרוי לקמן "המבקש") או עורך הדין שלו או מורשהו.

(ג) כשהרשות היא המבקש מגישים עם הבקשה חמישה העתקים של הודעת התביעה שניתנה עפ"י סעיף 14 לפקודה והודעה (ועוד ארבעה העתקים הימנה) המפרטת את הענינים דלקמן: —

(1) פרטים על כל תביעת פיצויים שהוגשה ע"י הבעל. וכשניתנה הודעת תביעה עפ"י סעיף 12 לפקודה יש לצרף אל ההודעה העתק של הודעה זו;

(2) כל תשלום ששולם או שהוסכם לשלמו לבעל לשם יישוב התביעה;

(3) אם לא נתישבה התביעה, מה המצב ביחס לאותה תביעה;

(4) אם הועבר סכסוך ביחס לאותה תביעה לבית הדין, השם ומספר הסימוכין;

(5) כל הערה על התביעה לחלוקה שהרשות תמצא לראוי להעיר.

(ד) כשהוגשה בקשה בהתאם לפסקה (ב) דלעיל ישלח הרשם הודעה עליה בדואר לצדדים האחרים הנזכרים בבקשה בצירוף העתק של הבקשה, ובמקרים שעליהם חלה פסקה (ג) דלעיל, העתק של הודעת התביעה שהוגשה עפ"י סעיף 14 לפקודה ושל ההודעה שהוגשה עפ"י אותה פסקה.

(ה) במקרים שלא חלה עליהם פסקה (ג) דלעיל, תגיש הרשות למשרד הרישום במשך ארבעה עשר יום מיום קבלת הבקשה שלושה העתקים של הודעת התביעה שניתנה עפ"י סעיף 14 לפקודה, בצירוף הודעה (ועוד שני העתקים הימנה) המפרטת את הענינים שנקבעו בפסקה (ג) דלעיל. הרשות תשלח בו בזמן לשאר הצדדים הנזכרים בבקשה העתק של הודעת התביעה ושל ההודעה.

(ו) תוך ארבעה עשר יום מיום קבלת ההעתקים של הודעת התביעה וההודעה עפ"י פסקה (ג) או פסקה (ה) דלעיל, יגיש הבעל למשרד הרישום הודעה (ועוד שני העתקים הימנה) הכוללת את תשובתו לתביעת החלוקה והמפרטת את הענינים דלקמן:

(1) איזה הם הפרטים הכלולים בהודעת התביעה שהוא חולק עליהם;

(2) אם הוא מודה כי יש לחלק לשוכר חלק מסכום הפיצויים שישולם לו, ואם כך מה הוא החלק הזה וכיצד הגיע לכלל חישוב;

(3) ענינים או נימוקים אחרים שיש להם זיקה לתביעת החלוקה ואשר יש בדעתו לסמוך עליהם.

בו בזמן ישלח הבעל העתק של ההודעה לשאר הצדדים המוזכרים בבקשה.

(ז) בכפוף להוראות תקנה 6 ו-7 לתקנות אלה תשמש הודעת התביעה הניתנת עפ"י סעיף 14 לפקודה תביעת חלוקה שתוגש לבית הדין בשעת הבירור, ואילו ההודעה המוגשת עפ"י פסקה (ו) דלעיל תשמש תשובה לאותה תביעה.

5. כל צד לסכסוך שהוגש לבירור לבית הדין חייב להמציא לרשם ולשאר הצדדים כתובת בישראל שאליה אפשר יהא לשלוח כל הודעות בנוגע לבירור, ואילו אם הצד הוא מבקש, עליו לציין את כתובתו בבקשה. שאר הצדדים חייבים להמציא את הכתובת בדואר מיד לאחר שיקבלו הודעה על הבקשה.

כתובת למסירת מסמכים

6. רשאי בית הדין לצוות להמציא לו הודעה נוספת וטובה יותר על מהותה של כל תביעה או של תשובה לתביעה, או פרטים נוספים וטובים יותר על כל ענין הכלול בכל הודעת תביעה שהיא, או בכל פרשה או בכל כתב שהוגשו עפ"י תקנות אלה באותם תנאים אשר יישרו בעיני בית המשפט בקשר להוצאות בית דין או לענינים אחרים. בטרם יפנו לבית הדין בבקשה למתן צו כזה חייב הצד הרוצה בהודעה הנוספת והטובה יותר או בפרטים הנוספים והיותר טובים להגיש בקשה על כך בכתב. שלושה העתקים מכל הודעה או פרטים שנמסרו בהתאם לבקשה או לצו עפ"י תקנה זו תוגשנה למשרד הרישום וההעתקים יישלחו לשאר הצדדים לבירור.

פרטים

7. רשאי בית הדין בצו שיינתן בכל שלב משלבי הבירור להרשות לכל צד לתקן את הודעת התביעה שלו או כל הודעה או כל כתב אחר שהוגש עפ"י תקנות

תיקון

אלה, באותו אופן ובאותם תנאים שיהיו צודקים. הצד הרוצה לעשות תיקון כזה לפני בירור המשפט חייב לפני שיבקש מאת בית הדין ליתן צו, לשלוח לצדדים האחרים בסכסוך הנידון העתק אחד מהתיקון המוצע ובקשה להסכם לאותו תיקון, ואם ניתנה ההסכמה כאמור, מותר יהא לעשות את התיקון בהתאם לכך. שלושה העתקים מכל הליך כפי שתוקן בהתאם להסכמה שניתנה או לצו שניתן עפ"י תקנה זו, תוגשנה למשרד הרישום והעתקים יימסרו לשאר הצדדים לסכסוך:

בתנאי כי לגבי הודעת תביעה שניתנה עפ"י סעיף 12 לפקודה הרי תיקון שנעשה עפ"י תקנה זו אין תקפו כתוקף תיקון של הודעה הניתנת עפ"י החוק בתור שכזאת.

8. רשאי בית הדין בכל שלב משלבי הבירור, בין כשיש ובין כשאין בקשה מכל צד וכן על יסוד בקשה מאת אדם המבקש שיצרפו אותו כצד, ובאותם תנאים שיהיו נראים צודקים, לצוות להוציא מכלל הבירור כל אדם אשר צירפוהו שלא כדין בתור צד או לצרף לבירור כל אדם שיש לו איזו טובת הנאה שהיא בבירור ואשר נוכחותו בפני בית הדין תוכל להיות דרושה כדי לאפשר לבית הדין לפסוק בצורה של ממש ולחלוטין בכל שאלה שנתעוררה בבירור:

החלפת צדדים

בתנאי ששום אדם לא יצורף כצד אלא אם הביע את הסכמתו לכך בכתב שהגישו למשרד הרישום.

מקום שניתן צו כזה, רשאי בית הדין ליתן הוראות בנוגע להגשת כל הודעת תביעה נוספת או מתוקנת וכן בנוגע לכל הודעה או לכל הליך אחר בכתב ולמסירתו ובנוגע למהלך הבירור, ככל אשר ימצא בית הדין לראוי. הודעה על צו בענין צירוף איזה צד לבירור או הוצאת איזה צד מכלל הבירור עפ"י תקנה זו תישלח לאותו צד ע"י הרשם.

9. כשישנם שני משפטים או יותר שהם תלויים ועומדים בו בזמן בנוגע לאותה קרקע או לאותו רכוש והמתעוררים מאותה התביעה שהוגשה מטעם הממשלה, אם בין אותם הצדדים ואם בין צדדים שונים, או כשתלויים ועומדים בו בזמן משפטים ביחס לבירור סכסוך בענין פיצויים ותביעה לחלוקת אותם פיצויים, רשאי בית הדין לצוות כי אותם משפטים שונים יובאו לבירור בעת ובעונה אחת או בזה אחר זה באותו סדר שבית הדין ימצא אותו נוח. כשבית הדין יתן צו כזה עליו ליתן את כל אותן ההוראות הנובעות מן הצו, בין בנוגע להנהלת הבירור המשפטי ובין בנוגע לענינים אחרים.

צירוף סכסוכים לבירור

10. (א) למרות העובדה כי בית הדין יוכל להיות מורכב משני בני-אדם או יותר, בקשות לבית הדין למתן כל צו עפ"י הפקודה או עפ"י תקנות אלה עד לבירור המשפט או בנוגע לכל ענין אשר ייתכן כי יהא צורך לקבל או את הוראות בית הדין לפני הדיון, תובאנה לדיון בפני חבר יחיד של בית הדין; בתנאי שהחבר הדן בבקשה רשאי לדחות את הבקשה כדי לדון בה בישיבת בית הדין, ואילו אם נתבקש בכך ע"י כל צד חייב הוא לדחותה כאמור.

בקשת ביניים פק' 39 לש' 1946

(ב) הצד המגיש בקשה שעליה חלה תקנה זו עליו לקבוע עם הרשם מועד לבירורה ועליו למסור לשאר הצדדים לסכסוך הודעה על המועד לא פחות משבעה ימים מראש.

(ג) לפני הגשת הבקשה שעליה חלה תקנה זו על הצד המבקש את מתן

הצו להשתדל לקבל, אם יש אפשרות לכך, את הסכמתם של שאר הצדדים לבירור, להגשת הבקשה. משנתקבלה הסכמה זו מותר להגיש את הבקשה לצו במכתב הערוך על שם הרשם ואליו תצורף ההסכמה בכתב כשהיא חתומה ע"י הצדדים או מטעמם, ואז רשאי בית הדין ליתן את הצו ולהודיע לצדדים על כך: בתנאי שאם רוצה בית הדין לשמוע את טענות הצדדים לפני מתן ההחלטה על הבקשה חייב הרשם להודיע לצדדים בהתאם לכך ולמסור הודעה על קביעת המועד לבירור לא פחות משבעה ימים מראש. כשיקבע בית הדין את סכום ההוצאות המשפטיות על כל בקשה שעליה חלה תקנה זו עליו לקחת בחשבון את הוראות הסעיף הזה.

(ד) כל צו שניתן ושעליו חלה תקנה זו רשאי בית הדין לבטלו או לשנותו באותם תנאי שימצאם צודקים.

11. (א) לאחר מסירת ההודעה המכילה את תשובת הרשות או הבעל, כפי שיחייב הענין, עפ"י תקנה 3 או תקנה 4 של תקנות אלה, יתקשר הרשם בהקדם האפשרי עם הצדדים לסכסוך לשם קביעת תאריך מוסכם לבירור. אם לא יבואו הצדדים לידי הסכם בנוגע ליום שיהא רצוי לבית הדין, יקבע בית הדין את התאריך והרשם יודיע את המועד לצדדים.

תאריך הבירור ומקום הבירור

(ב) על בית הדין לקבוע את מקום הבירור והרשם יודיע זאת לצדדים.

(ג) אם נתישב איזה סכסוך או תביעה שהועברה לבירור ע"י הצדדים מתוך הסכמה ביניהם, על המבקש למסור מיד לרשם הודעה על כך.

12. (א) כל צד רשאי בהודעה בכתב בכל עת שהיא, לא יאוחר מארבעה עשר יום לפני הבירור לדרוש מכל צד אחר להודות בכל מסמך המפורט בהודעה, בשמרו לעצמו כל טעמי-התנגדות צודקים, ואם הצד האחר רוצה לחלוק על אמיתותו של המסמך, עליו למסור הודעה במשך ששה ימים לאחר קבלת אותה הודעה כי אין הוא מודה במסמך וכי דורש הוא כי יוכיחו אותו בבירור.

הודעה על הודאה במסמכים

(ב) אם לא מסר אותו צד אחר במשך הזמן הקבוע בתקנת משנה (א) הודעה כי אין הוא מודה במסמכים, יראוהו כמודה במסמך, חוץ אם יצווה בית הדין אחרת.

(ג) כשצד מוסר מודעה כי אין הוא מודה במסמך עפ"י תקנת משנה (א) והמסמך הוכח בשעת הבירור, הרי ההוצאות הכרוכות בהוכחת המסמך תשולמנה ע"י הצד שמסר הודעה על אי-הודאה במסמך, חוץ אם יצווה בית הדין אחרת.

13. רשאי בית הדין בכל שלב משלבי הבירור לצוות להוכיח בהצהרה בשבועה איזו עובדה מסויימת או עובדות מסויימות או לצוות כי ההצהרה בשבועה של איזה עד תוקרא בבירור בתנאים שבית הדין ימצאם סבירים, או כי כל עד שמן הדין לוותר על נוכחותו בבירור בשל נימוק מספיק, ייחקר בשבועה ע"י אדם שיתמנה בצו: בתנאי כי מקום שנראה לבית הדין כי איזה צד רוצה, ובצדק, להביא עד לחקירת שתי וערב, וכי אפשר להביא אותו עד, לא יינתן צו המרשה כי עדותו של אותו צד תימסר ע"י הצהרה בשבועה.

עדות שנמסרה בהצהרה בשבועה בפני חוקר

14. רשאי בית הדין בכל שלב משלבי הבירור לצוות כי עדות על איזו עובדה מסויימת או עובדות מסויימות שתפורטנה בצו תימסר בבירור ע"י הודעה בשבועה שבה יעיד המודיע על אותה עובדה לפי מיטב ידיעתו ואמונתו או ע"י מסמכים או רשימות בפנקסים או ע"י העתקות של מסמכים או ע"י רישומים או בצורה אחרת, ככל אשר יורה בית הדין.

הוכחת עובדות מסויימות

15. רשאי בית הדין אם ימצא לנכון בכל מקרה מסויים לעשות כן, לקחת בחשבון כל ענין אשר, לפי דעתו יש לו זיקה לנושא החקירה שבפניו ואפילו לא היה אותו ענין מן הענינים שמותר לקבלם כראיה עפ"י דיני הראיות.

ענין שקבלתו אינה מותרת לפי דיני הראיות

16. כל צד זכאי לבדוק כל קרקע או רכוש אחר המצויים בחזקתו של צד אחר והם חלק מנושא התביעה בבירור, לאחר שימסור הודעה סבירה ככל שהצד האחר ידרוש. בדיקה כזאת תיעשה ע"י הצד הרוצה בבידקה או ע"י מורשה או מומחה מטעם אותו צד.

בדיקת הרכוש

17. רשאי בית הדין, אם סבור הוא כי רצוי לעשות כן בכל מקרה מסויים, לצוות להזמין לא יותר ממספר מסויים של עדים מומחים.

עדים מומחים

18. (א) צו המצווה על כל אדם להופיע ולהעיד או להמציא מסמכים יהא ערוך בטופס ג' של התוספת לתקנות אלה באותם השינויים שהנסיבות תחייבנה.

צווים להופיע ולהעיד ולהמציא מסמכים

(ב) הצד הרוצה בצו כזה עליו להגיש בקשה לכך במכתב שיישלח לרשם ואליו תצורף הטיוטה של הצו המבוקש. כל טיוטה צריכה להכיל את שמו של עד אחד בלבד. אם ניתן הצו ע"י בית הדין, על הרשם לרשום בטיוטה את התאריך ולחתום עליה בתור צו מבית הדין ועליו להחזירה לצד המבקש את הצו.

(ג) על הצד למסור את הצו במסירה אישית ליד העד בזמן סביר לפני הבירור.

(ד) בשעת המסירה יש לשלם לעד או להציע לו סכום סביר כדי כיסוי הוצאות הנסיעה שלו למקום הבירור וחזרה.

19. בירורים עם חברים יועצים יתקיימו באותו אופן ובאותם תנאים שבית הדין יורה.

חברים יועצים

20. רשאי בית הדין לקבל דו"ח של מומחה בהתאם לסעיף 11 (1) (ה) לפקודה בין לפני הבירור ובין במהלך הבירור ובין בזמן ההפסקה עד לישיבה הנדחית. העתק של דו"ח זה, יישלח ע"י הרשם לכל צד לבירור לפני בירור המשפט או לפני ישיבת הבירור הנדחית, כפי שהענין יחייב.

דו"ח של מומחה

21. רשאי בית הדין, אם ימצא כי לטובת הצדק רצוי לעשות כן, לדחות את בירור המשפט עד לאותו זמן ולאותו המקום ובאותם תנאים לכשייקבעו תנאים, כפי שימצא לנכון, או לצוות כי שאלות שונות המתעוררות בסכסוך תתבררנה בזמנים שונים או באותו סדר או באותם מקומות השונים ככל שנסיבות הענין תחייבנה.

דחיות ובירורים מובדלים

22. אם הציעה הרשות בכל עת שהיא לפני הבירור הצעה בכתב בלי כל תנאים לשלם איזה סכום בתורת פיצויים לצד התובע פיצויים באותו סכסוך ובאותה ההצעה הודיעה כי אם יתקבל אותו סכום בתוך שבעה ימים תיחשב ההצעה כהצעה שסולקה, אלא שרשאי בית הדין לקרוא את ההצעה לאחר שיפסוק בעצם הסכסוך אך לפני שיתן את החלטתו בנידון הוצאות הבירור, רשאית הרשות, אם לא נתקבלה ההצעה הנ"ל, למסור בשעת הבירור לרשם של אותה הצעה במטעפה חתומה, ובית הדין רשאי לקרוא את ההצעה לאחר שפסק בסכסוך. אם סכום הפיצויים שבית הדין פסק לשלם אינו עולה על הסכום המוצע כאמור לעיל, רשאי

הצעה חתומה

בית הדין לצוות כי הצד התובע פיצויים ישא בהוצאותיו הוא וישלם את ההוצאות שהוציאה הרשות לאחר שהוגשה ההצעה, חוץ אם סבור בית הדין כי מפני טעמים מיוחדים לא מן הראוי לעשות כן.

23. בכל הליך בפני בית הדין רשאי כל אחד מן האנשים דלקמן לטעון טענותיו בפני בית הדין, דהיינו: —

הזכות להופיע בפני בית-הדין

(א) כל צד בסכסוך;

(ב) כל עורך דין שהועמד ע"י כל צד או בשמו;

(ג) כל אדם אחר שהותר לו ברשות בית הדין להופיע במקום כל צד.

24. החלטת בית הדין בסכסוך (הקרויה בתקנות אלה בשם "פסק הדין") תהיה בכתב וחתומה בידי החבר או החברים של בית הדין אשר בפניהם נתברר הסכסוך. העתק פסק הדין כשהוא מקויים ע"י הרשם יישלח על ידו לכל אחד מהצדדים בסכסוך.

פסק דין פק' 39 לש' 1946

25. פסק הדין יורה לאיזה צד או צדדים תשולמנה ההוצאות או כל חלק של ההוצאות הכרוכות בבירור ואיזה צד ישלמן ורשאי הוא להעריך את הסכום שיש לשלמו או להורות באיזו צורה ועל ידי מי תסודר ההערכה.

הוצאות המשפט

26. בית הדין רשאי בהסכמת הצדדים להאריך או לקצר את הזמן שנקבע בתקנות אלה או בכל צו אחר לעשייתה של כל פעולה או לנקיטת כל צעד בבירור באותם התנאים (לכשייקבעו תנאים) שצדקת הענין תחייב, ומותר לצוות להאריך את הזמן ואפילו לא הוגשה הבקשה להארכה אלא כעבור הזמן שנקבע או שהוקצב.

הזמן

27. כל אימת שתקנות אלה מחייבות כי איזה מסמך יוגש ע"י הרשם או הצד או כי איזו הודעה תישלח ע"י הרשם או הצד, מותר להגיש או לשלוח את המסמך או ההודעה ע"י הדואר.

השימוש בדואר

28. אי-קיום של כל תקנה מתקנות אלה אין בו כדי לפסול כל הליך בבירור, אלא אם כן יורה בית המשפט כן, אולם אפשר יהא לבטל אותו הליך כולו או מקצתו בתור הליך שלא היה בסדר, או לתקנו, או לטפל בו באותו האופן ובאותם תנאים שבית הדין ימצא לראוי לקבוע.

אי-מילוי אחר התקנות

תוספת

טופס א'

הודעה על תביעה לפיצויים

בית הדין הכללי

בענין פקודת הפיצויים (הגנה), 1940, ובענין סכסוך בין —

(שמו, כתובתו ותאורו של התובע) —התובע

ובין

(שם הרשות) — הרשות

1. ביוםמסר התובע לרשות שנקבעה ע"י התובע הודעה על תביעה לפיצויים עפ"י סעיף 12 לפקודה הנ"ל בנידון (ציין את מהות התביעה ונושא התביעה במידה מספקת כדי יכולת לזהותה).

2. התגלע סכסוך בין הצדדים הנ"ל בשאלה באם יש לשלם פיצויים עפ"י הפקודה בעד התביעה הנ"ל או בענין סכום הפיצויים שיש לשלמו.

3. הסכסוך הנ"ל לא נתישב עפ"י הסכם.

4. (רשום כאן את שם המבקש) מבקש בזה כי בית הדין הכללי יפסוק בסכסוך בהתאם להוראות הפקודה.

היום19.

לכבוד רושם בית הדין הכללי,

הכתובת בישראל אשר אליה יש לשלוח הודעות בקשר עם הבירור.

הערה:העתקים מהטופס הזה כפי שנקבע בתקנות אלה, יש למלאם ולמסרם או לשלחם בדואר לפי הכתובת דלקמן:

לכבוד רשם בית הדין הכללי.

טופס ב'

הודעת תביעה לחלוקת פיצויים

בית הדין הכללי

בענין פקודת הפיצויים (הגנה), 1940, ובענין סכסוך בין —

(שמו, כתובתו ותאורו של השוכר) — השוכר

ו-(שמו, כתובתו ותאורו של הבעל) — הבעל

ו-(שמה של הרשות) — הרשות

הודעת תביעה לחלוקת פיצויים

1. ביום מסר השוכר לרשות הקבועה עפ"י סעיף 14 לפקודה הודעה על תביעה להקציב לו חלק מן הפיצויים המגיעים לבעל בעד(ציין את נושא התביעה בציון מספיק כדי יכולת לזהותה).

2. התביעה הנ"ל לא נתישבה בדרך הסכם.

3. בזה מוגשת בקשה ע"י (שם המבקש) לחלוקת הפיצויים הנ"ל ע"י בית הדין הכללי בהתאם להוראות הפקודה.

היום19.

לכבוד רשם בית הדין הכללי.

הכתובת בישראל, אשר אליה יש לשלוח הודעות בקשר עם הבירור אפשר לשלחן למבקש.

העתקים של טופס זה כפי שנקבע בתקנות אלה יש למלאם ולמסרם או לשלחם בדואר אל: —

הרשם, בית הדין הכללי.

טופס ג'

בית הדין הכללי

צו להופיע ולהעיד ולהראות מסמכים

בענין פקודת פיצויים (הגנה), 1940, ובענין משפט העומד לבירור התלוי ועומד בפני בית הדין הכללי אשר ה"ה דלקמן הם צדדים בו.

הנך מצווה בזה להופיע בביום19, בשעה

בצהרים וכן מיום ליום עד לבירור המשפט הנ"ל כדי להעיד בו (וגם להביא אתך ולהראות את המסמכים השונים המפורטים להלן).

(כאן תבוא רשימת המסמכים שדרוש להראותם).

למ

צו זה ניתן עפ"י בקשתו של