תקנות הקרינה הבלתי מייננת, תשס"ט-2009

חקלאות טבע וסביבה – איכות הסביבה – מניעת מפגעים – קרינה בלתי מייננת

תוכן ענינים

|  |  |  |  |
| --- | --- | --- | --- |
|  | סימן א': הגדרות | [Go](#hed20) | 2 |
| סעיף 1 | הגדרות | [Go](#Seif1) | 2 |
|  | סימן ב': תקופת תוקף היתרים ושיעורי אגרות | [Go](#hed21) | 2 |
| סעיף 2 | תוקף היתר הקמה או הפעלה | [Go](#Seif2) | 2 |
| סעיף 2א | העברת היתר | [Go](#Seif15) | 2 |
| סעיף 3 | אגרות בקשה | [Go](#Seif3) | 3 |
| סעיף 4 | הצמדה למדד | [Go](#Seif4) | 3 |
|  | סימן ג': מדידות קרינה | [Go](#hed22) | 3 |
| סעיף 5 | חובת עריכת מדידות שנתיות | [Go](#Seif5) | 3 |
| סעיף 6 | חובת דיווח | [Go](#Seif6) | 3 |
|  | סימן ד': תנאים למתן היתר שירות | [Go](#hed23) | 4 |
| סעיף 7 | תנאים למתן היתר שירות | [Go](#Seif7) | 4 |
| סעיף 8 | הכשרה מקצועית | [Go](#Seif8) | 4 |
| סעיף 9 | בחינות מקצועיות | [Go](#Seif9) | 4 |
| סעיף 10 | ציוד ואמצעים | [Go](#Seif10) | 4 |
| סעיף 11 | חובת דיווח | [Go](#Seif11) | 5 |
|  | סימן ה': הוראות שונות | [Go](#hed24) | 5 |
| סעיף 12 | יידוע הציבור | [Go](#Seif12) | 5 |
| סעיף 13 | עונשין | [Go](#Seif13) | 5 |
| סעיף 14 | תחילה | [Go](#Seif14) | 5 |
|  | תוספת ראשונה | [Go](#med0) | 5 |
|  | תוספת שניה | [Go](#med1) | 7 |

תקנות הקרינה הבלתי מייננת, תשס"ט-2009[[1]](#footnote-1)\*

בתוקף סמכויותי לפי סעיפים 5, 8, 19, 23 ו-25(א) לחוק הקרינה הבלתי מייננת, התשס"ו-2006 (להלן – החוק), בהסכמת שר האוצר לפי סעיף 23 וסעיף 39ב לחוק יסודות התקציב, התשמ"ה-1985, בהתייעצות עם שר התשתיות הלאומיות לפי סעיף 25(ג) לחוק, ובאישור ועדת הפנים והגנת הסביבה של הכנסת, אני מתקין תקנות אלה:

סימן א': הגדרות

1. בתקנות אלה –

הגדרות

"היתר סוג" – היתר הקמה והיתר הפעלה כאחד לגבי סוג מסוים של מקורות קרינה, כמפורט בטור ב' בטבלה שבתוספת הראשונה;

"מבקש" – מגיש בקשה למתן היתר;

"מיתקן של חובב רדיו" – תחנה לקיום קשר אלחוטי המופעלת על ידי בעל תעודת חובב רדיו, על פי תקנות הטלגרף האלחוטי (רישיונות, תעודות ואגרות), התשמ"ז-1987.

סימן ב': תקופת תוקף היתרים ושיעורי אגרות

2. (א) תוקפו של היתר הקמה, היתר הפעלה או היתר סוג, כמפורט בטור ב' בטבלה שבתוספת הראשונה, לפי סוגי מקורות קרינה כמפורט בטור א' בה, יהיה, בכפוף לסעיף 5 לחוק, לתקופה הנקובה לצדם בטור ג'.

תוקף היתר הקמה או הפעלה

(ב) עריכת שינוי במקור הקרינה, למעט שינוי שאינו מהותי, מחייבת קבלת היתר הקמה, היתר הפעלה או היתר סוג חדש, לפי העניין; בתקנות אלה, "שינוי שאינו מהותי" – שינוי שאינו כרוך בשינוי מיקומו של מקור קרינה בתדרי רדיו, ושבעקבות ביצועו קמת הקרינה ממקור הקרינה שלגביו מבוקש השינוי לא תעלה על 10% מרמות החשיפה המרביות המותרות לקרינה, כאמור בתוספת השניה.

2א. (א) היתר הקמה, היתר הפעלה או היתר סוג, ניתן להעברה, ובלבד שניתן לכך אישור מראש ובכתב מאת הממונה.

העברת היתר

תק' תשע"ז-2016

(ב) הממונה רשאי להתנות את מתן האישור בקבלת מידע ומסמכים הדרושים לצורך החלטה בבקשה, וכן רשאי הוא לקבוע תנאים באישור ככל הדרוש כדי להבטיח עמידה בתנאי ההיתר.

מיום 7.12.2016

**תק' תשע"ז-2016**

[ק"ת תשע"ז מס' 7738](http://www.nevo.co.il/Law_word/law06/tak-7738.pdf) מיום 7.12.2016 עמ' 247

**הוספת תקנה 2א**

3. (א) בעד בקשה להיתר כאמור בתקנה 2 ישלם המבקש, בעת הגשתה, אגרה כמצוין בטור ד' בטבלה שבתוספת הראשונה, לפי העניין.

אגרות בקשה

(ב) על אף האמור בתקנת משנה (א), לא תידרש אגרה נוספת בעד בקשה להארכת תוקפו של היתר הקמה, או למתן רשות לערוך שינוי שאינו מהותי במקור הקרינה בתקופת תוקף היתר ההקמה או היתר ההפעלה.

(ג) בעד בקשת רשות לערוך שינויים מהותיים במקור הקרינה –

(1) בתקופת תוקף היתר ההקמה, ישלם המבקש אגרה של 50% מן האגרה האמורה בתקנת משנה (א);

(2) בתקופת תוקף היתר ההפעלה, ישלם המבקש אגרה של 20% מן האגרה האמורה בתקנת משנה (א).

(ד) בוטל היתר הפעלה, לבקשת בעל ההיתר, יוחזר החלק היחסי של האגרה ששולמה בעד היתר ההפעלה, בניכוי חלק התשלום בעבור חמש השנים הראשונות.

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של 6,317 שקלים חדשים.

הודעה תשפ"ב-2022

מיום 1.7.2009

**הודעה תש"ע-2010**

[ק"ת תש"ע מס' 6858](http://www.nevo.co.il/Law_word/law06/tak-6858.pdf) מיום 14.1.2010 עמ' 638

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,000~~ 5,381 שקלים חדשים.

מיום 1.7.2010

**הודעה (מס' 2) תש"ע-2010**

[ק"ת תש"ע מס' 6921](http://www.nevo.co.il/Law_word/law06/tak-6921.pdf) מיום 18.8.2010 עמ' 1535

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,381~~ 5,433 שקלים חדשים.

מיום 1.7.2011

**הודעה תשע"א-2011**

[ק"ת תשע"א מס' 7017](http://www.nevo.co.il/Law_word/law06/tak-7017.pdf) מיום 20.7.2011 עמ' 1185

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,433~~ 5,771 שקלים חדשים.

מיום 1.7.2012

**הודעה תשע"ב-2012**

[ק"ת תשע"ב מס' 7142](http://www.nevo.co.il/Law_word/law06/tak-7142.pdf) מיום 12.7.2012 עמ' 1469

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,771~~ 5,866 שקלים חדשים.

מיום 1.7.2013

**הודעה תשע"ג-2013**

[ק"ת תשע"ג מס' 7270](http://www.nevo.co.il/Law_word/law06/tak-7270.pdf) מיום 22.7.2013 עמ' 1541

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,866~~ 5,919 שקלים חדשים.

מיום 1.7.2014

**הודעה תשע"ד-2014**

[ק"ת תשע"ד מס' 7396](http://www.nevo.co.il/Law_word/law06/tak-7396.pdf) מיום 17.7.2014 עמ' 1504

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,919~~ 5,978 שקלים חדשים.

מיום 1.7.2015

**הודעה תשע"ה-2015**

[ק"ת תשע"ה מס' 7543](http://www.nevo.co.il/Law_word/law06/tak-7543.pdf) מיום 16.8.2015 עמ' 1822

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,978~~ 5,954 שקלים חדשים.

מיום 1.7.2017

**הודעה תשע"ח-2017**

[ק"ת תשע"ח מס' 7904](http://www.nevo.co.il/Law_word/law06/tak-7904.pdf) מיום 26.12.2017 עמ' 388

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,954~~ 5,935 שקלים חדשים.

מיום 1.7.2018

**הודעה (מס' 2) תשע"ח-2018**

[ק"ת תשע"ח מס' 8052](http://www.nevo.co.il/law_word/law06/tak-8052.pdf) מיום 31.7.2018 עמ' 2598

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,935~~ 5,953 שקלים חדשים.

~~מיום 1.7.2019~~ בוטלה

**הודעה תשע"ט-2019**

[ק"ת תשע"ט מס' 8251](http://www.nevo.co.il/Law_word/law06/tak-8251.pdf) מיום 24.7.2019 עמ' 3520

**הודעה תש"ף-2020 ביטול**

[ק"ת תש"ף מס' 8328](https://www.nevo.co.il/Law_word/law06/tak-8328.pdf) מיום 15.1.2020 עמ' 436

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,953~~ 5,935 שקלים חדשים.

מיום 1.7.2019

**הודעה תש"ף-2020**

[ק"ת תש"ף מס' 8328](https://www.nevo.co.il/Law_word/law06/tak-8328.pdf) מיום 15.1.2020 עמ' 434

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,953~~ 6,072 שקלים חדשים.

מיום 1.7.2020

**הודעה (מס' 2) תש"ף-2020**

[ק"ת תש"ף מס' 8710](https://www.nevo.co.il/Law_word/law06/tak-8710.pdf) מיום 25.8.2020 עמ' 2072

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~6,072~~ 5,976 שקלים חדשים.

מיום 1.7.2021

**הודעה תשפ"א-2021**

[ק"ת תשפ"א מס' 9467](https://www.nevo.co.il/law_word/law06/tak-9467.pdf) מיום 28.6.2021 עמ' 3512

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~5,976~~ 6,066 שקלים חדשים.

מיום 1.7.2022

**הודעה תשפ"ב-2022**

[ק"ת תשפ"ב מס' 10259](https://www.nevo.co.il/law_html/law06/tak-10259.pdf) מיום 14.7.2022 עמ' 3482

(ה) בעד בקשת היתר למתן שירות ישלם המבקש, בעת הגשת הבקשה, אגרה בסכום של ~~6,066~~ 6,317 שקלים חדשים.

4. (א) סכומי האגרה הנקובים בתקנה 3(ה) ובטור ד' בטבלה שבתוספת הראשונה יהיו צמודים למדד וישתנו ב-1 ביולי של כל שנה (להלן – יום השינוי), לפי שיעור השינוי של המדד החדש לעומת המדד היסודי.

הצמדה למדד

(ב) סכום אגרה שהשתנה כאמור בתקנת משנה (א), יעוגל לשקל החדש השלם הקרוב.

(ג) המנהל הכללי של המשרד להגנת הסביבה יפרסם בהודעה ברשומות את נוסח תקנה 3(ה) ואת נוסח התוספת הראשונה כפי שהשתנו עקב האמור בתקנות משנה (א) ו-(ב).

(ד) בתקנה זו –

"המדד" – מדד המחירים לצרכן שמפרסמת הלשכה המרכזית לסטטיסטיקה;

"המדד החדש" – המדד שפורסם לאחרונה לפני יום השינוי;

"המדד היסודי" – המדד שפורסם לאחרונה לפני יום השינוי הקודם, ולעניין יום השינוי הראשון שלאחר תחילתן של תקנות אלה – המדד שפורסם בחודש יולי 2007.

סימן ג': מדידות קרינה

5. (א) בעל היתר הפעלה יערוך מדידות של הקרינה הנוצרת במהלך הפעלתו של מקור הקרינה נושא ההיתר, למעט מיתקן של חובבי רדיו.

חובת עריכת מדידות שנתיות

(ב) מדידות כאמור בתקנת משנה (א), ייערכו בתום כל שנת הפעלה על פי היתר וכן במועד אחר שיורה ממונה, באמצעות בעל היתר למתן שירות ועל פי הנחיות בכתב שנתן לו ממונה.

(ג) בעל היתר סוג יערוך מדידות כאמור בתקנות משנה (א) ו-(ב), בעשרה אחוזים (10%) מכלל מקורות הקרינה שהוא מפעיל על פי ההיתר או בפחות מכך, אם התיר זאת ממונה, ובלבד שלא ייכללו בבדיקה מקורות קרינה שנבדקו בשנה הקודמת; ואולם רשאי ממונה להורות כי ייערכו מדידות לגבי מקורות קרינה מסוימים.

6. (א) בעל היתר הפעלה ידווח לממונה, באמצעות קובץ ממוחשב, על תוצאות מדידות שנערכו כאמור בתקנה 5, בתוך 14 ימים ממועד ביצוען.

חובת דיווח

(ב) דוח כאמור בתקנת משנה (א) ייערך לפי הנחיות ממונה ויכלול, בין השאר, תיאור ופירוט הנתונים הטכניים של מקור הקרינה נושא המדידות, מידע בדבר מועד המדידות, אופן ביצוען ותוצאותיהן, וכן פרטים על בעל ההיתר למתן שירות שערך אותן.

(ג) בעל היתר למתן שירות ידווח לממונה, באמצעות קובץ ממוחשב ובהתאם להנחיותיו, ועל פי המפורט בתקנת משנה (ב), על כל מדידה שערך ושנמדדו בה רמות קרינה העולות על רמות החשיפה המרביות המותרות לפי תקנות אלה, וזאת מיד לאחר מועד ביצועה.

סימן ד': תנאים למתן היתר שירות

7. לא ייתן ממונה היתר למתן שירות, אלא לאחר שהוכח להנחת דעתו כי מתקיימים במבקש כל אלה:

תנאים למתן היתר שירות

(1) הוא הגיש בקשה למתן היתר שירות בחתימתו, לפי הטופס שבתוספת השניה, בצירוף התעודות והמסמכים הדרושים לאימות הפרטים שבטופס;

(2) הוא בעל הכשרה מקצועית מתאימה, כמפורט בתקנה 8;

(3) הוא עבר בהצלחה, בציון שאינו נמוך מ-70 (מתך 100), בחינות מקצועיות, כמפורט בתקנה 9;

(4) ברשותו ציוד ואמצעים מתאימים למתן השירות, כמפורט בתקנה 10.

8. לא ייתן ממונה היתר למתן שירות אלא אם כן נתקיים במבקש אחד מאלה:

הכשרה מקצועית

(1) הוא בעל תואר ראשון בתחום המדעים (B.Sc) ממוסד מוכר, כמשמעותו בחוק המועצה להשכלה גבוהה, התשי"ח-1958, או ממוסד אחר אשר הוועדה להערכת תארים במשרד החינוך אישרה כי הוא שקול לתואר כאמור המקובל במוסדות מוכרים בארץ, או מהנדס אלקטרוניקה או חשמל, הרשום בפנקס המהנדסים והאדריכלים כאמור בסעיף 9 לחוק המהנדסים והאדריכלים, התשי"ח-1958, או הנדסאי אלקטרוניקה או חשמל, הרשום בפנקס ההנדסאים והטכנאים המוסמכים כאמור בסעיף 2(ג) לחוק האמור;

(2) ערב תחילתו של החוק הוא היה בעל היתר תקף למתן שירותים לבדיקות קרינה בלתי מייננת או הפעלתם, לפי תקנות הרוקחים, ובלבד שסיים בהצלחה קורסים בנושאים קלוונטיים למתן השירות, להנחת דעתו של ממונה.

9. (א) ממונה יערוך, אחת לשנה לפחות, בחינות מקצועיות למבקשי היתר למתן שירות, באופן, במועדים ועל פי תכנית שיפרסם באתר האינטרנט של המשרד להגנת הסביבה.

בחינות מקצועיות

(ב) תכנית הבחינות המקצועיות תאפשר לממונה לעמוד על רמת הידע ומידת ההבנה של מבקש היתר למתן שירות בנושאים אלה: הכרת קרינה לסוגיה ואופן היווצרותה; חישוב שדות קרינה ומעבר קרינה בחומר; השפעות ביולוגיות של החשיפה לקרינה; שיטות גילוי, מדידה ומיסוך; מדיניות המשרד להגנת הסביבה בדבר חשיפת הציבור לקרינה, הכרת החיקוקים, הנהלים וההנחיות המקצועיות שקבע המשרד להגנת הסביבה.

(ג) הבחינות המקצועיות ייערכו בפני צוות בוחנים, בשני שלבים:

(1) שלב א' – בחינה תאורטית בכתב;

(2) שלב ב' – למי שעבר בהצלחה את הבחינה בשלב א' – בחינה בעל פה, שתכלול גם בחינה מעשית.

(ד) בצוות הבוחנים כאמור בתקנת משנה (ג) יהיו שלושה חברים, ובהם ממונה, נציג משרד הבריאות, ובעל היתר למתן שירות שהוא בעל ותק וניסיון של חמש שנים לפחות בביצוע מדידות קרינה, שמינה ממונה.

10. לא ייתן ממונה היתר למתן שירות, אלא אם כן הוכח להנחת דעתו כי –

ציוד ואמצעים

(א) ברשות מבקש ההיתר ציוד למדידת קרינה, המתאים לסוג השירות שבשלו הוגשה הבקשה למתן היתר שירות:

(1) למדידת קרינה בתדרי רדיו – מד עוצמת קרינה רחב סרט וחיישנים המותאמים לתחום התדר הנמדד ועומדים בדרישות תקן ישראלי 5021 המופקד לעיון הציבור במשרדי הממונה;

(2) למדידת קרינה ממיתקני חשמל –

(1) מד עוצמת שדה מגנטי וחיישן מותאם כמפורט בתקן IEEE std 644-1994 המופקד לעיון הציבור במשרדי ממונה;

(2) מד עוצמת שדה חשמלי וחיישן מותאם כמפורט בתקן IEEE std 644-1994 המופקד לעיון הציבור במשרדי ממונה.

(ב) הציוד האמור בתקנת משנה (א) כויל לפי הוראות היצרן, במעבדה המבצעת כיול לפי התקן הבין-לאומי ISO 17025, המופקד לעיון הציבור במשרדי ממונה.

11. (א) בעל היתר למתן שירות יגיש לממונה דיווח חתום בידי רואה חשבון, בטופס שיורה עליו ממונה, ובו יפורטו פרטי לקוחות שבעבורם ערך בעל ההיתר מדידות קרינה, והתמורה ששילם כל אחד מהם עולה על 20 אחוזים מסך הכנסותיו השנתי של אותו בעל היתר; דיווח כאמור יוגש עד יום 1 במאי, בכל שנה, לגבי השנה שקדמה להגשתו.

חובת דיווח

(ב) היו כמה בעלי היתר למתן שירות פועלים או מועסקים במסגרת עסק אחד, יתייחס הדיווח האמור בתקנת משנה (א), למחזור הכנסותיו הכולל של העסקה אמור.

סימן ה': הוראות שונות

12. (א) ממונה יפרסם את המידע שברשותו, כמפורט בסעיף 19 לחוק, באתר האינטרנט של המשרד להגנת הסביבה, ויעדכן אותו פעם בחודש לפחות.

יידוע הציבור

(ב) במועד העדכון כאמור בתקנת משנה (א), יעביר ממונה למרכז השלטון המקומי, קובץ ממוחשב ובו המידע המפורט בסעיף 19(1), (2) ו-(6) לחוק.

(ג) ממונה יערוך, אחת לשנה, דין וחשבון בעניין פעולות הפיקוח על קרינה בלתי מייננת שבוצעו מטעמו באותה שנה, ויגיש אותו לוועדת הפנים והגנת הסביבה של הכנסת, עד יום 1 במאי בכל שנה, לגבי השנה שקדמה להגשתו.

13. (א) העושה אחד מאלה דינו מאסר שישה חודשים או קנס כאמור בסעיף 61(א)(1) לחוק העונשין, התשל"ז-1977:

עונשין

(1) אינו עורך מדידות של קרינה הנוצרת במהלך הפעלתו של מקור הקרינה נושא ההיתר, בניגוד להוראות תקנה 5;

(2) אינו מדווח לממונה על תוצאות מדידות שנערכו כאמור בתקנה 5, בניגוד להוראות תקנה 6;

(3) אינו מדווח לממונה בהתאם להוראות תקנה 11.

(ב) היתה העבירה עבירה נמשכת, יטיל בית המשפט קנס נוסף, בשיעור של חמישה אחוזים מסכום הקנס הקבוע לאותה עבירה, לכל יום שבו נמשכת העבירה מעבר לתקופת הזמן שנקבעה בהתראה בכתב מאת ממונה ושתחילתה עם מסירתה.

(ג) עבירה לפי תקנה זו היא מסוג העבירות של אחריות קפידה.

14. תחילתן של תקנות אלה 30 ימים מיום פרסומן.

תחילה

תוספת ראשונה

הודעה תשפ"ב-2022

(תקנות 1, 2, 3 ו-4)

|  |  |  |  |
| --- | --- | --- | --- |
| טור א'  סוגי מקורות קרינה | טור ב'  סוג ההיתר | טור ג'  תוקף היתר | טור ד'  סכום האגרה בשקלים חדשים |
| קרינה על-סגולה (UV) | היתר הקמה | שלושה חודשים | 632 |
| היתר הפעלה | שנה | 632 |
| היתר סוג  למקור קרינה בעל צפיפות הספק משוקלל שאינו עולה על 3x10-6W/cm2 | חמש שנים | 632 וכן – 253 בעד כל מקור קרינה |
| קרינת לייזר | היתר הקמה | שלושה חודשים | 632 |
| היתר הפעלה | שנה | 632 |
| היתר סוג למקור קרינה מסוג Class 3 | חמש שנים | 632 וכן – 253 בעד כל מקור קרינה |
| קרינה תת-אדומה (IR) | היתר הקמה | שלושה חודשים | 632 |
| היתר הפעלה | שנה | 632 |
| היתר סוג למקור קרינה בעל צפיפות הספק משוקלל שאינו עולה על 100mW/cm2 | חמש שנים | 632 וכן – 253 בעד כל מקור קרינה |
| קרינה בתדרי רדיו (RF), בתדר הנמוך מ-10 מגה הרץ | היתר הקמה | חמש שנים | 631,744 |
| היתר הפעלה | עשרים וחמש שנה | 315,872 |
| היתר סוג למיתקנים בהספק שידור עד 14 וואט | חמש שנים | 632 וכן – 253 בעד כל מקור קרינה |
| קרינה בתדרי רדיו (RF), בתדר מ-10 מגה הרץ עד 400 מגה הרץ  תק' תשע"ז-2016 | היתר הקמה | חמש שנים | 1,597 בעד הספק משדר עד 250 וואט, ועוד 1,597 בעד כל מדרגת הספק של עד 250 וואט נוספים |
| היתר הפעלה | חמש שנים | 798 בעד הספק משדר עד 250 וואט, ועוד 798 בעד כל מדרגת הספק של עד 250 וואט נוספים |
| היתר סוג למיתקנים בהספק שידור עד 14 וואט | חמש שנים | 632 וכן – 254 בעד כל מקור קרינה |
| קרינה בתדרי רדיו (RF), בתדר מעל 400 מגה הרץ  ת"ט תשס"ט-2009 | היתר הקמה | שנה | 1,263 |
| היתר הפעלה | חמש שנים | 3,790 |
| היתר סוג למיתקנים בהספק שידור עד 5 וואט | חמש שנים | 1,263 וכן – 632 בעד כל מקור קרינה |
| קרינה בתדרי רדיו (RF), ממיתקן של חובבי רדיו | היתר הקמה | שנה | 126 |
| היתר הפעלה | חמש שנים | 126 |
| קרינה בתדר נמוך מאוד (ELF) –  תק' תשע"ז-2016  (1) ממיתקן לייצור חשמל, למעט ממיתקן המייצר חשמל בזרם ישר כמפורט בפסקה (2) | היתר הקמה | חמש שנים | 315 בעד כל מגה וולט אמפר יכולת ייצור חשמל |
| היתר הפעלה | עשרים וחמש שנים | 158 בעד כל מגה וולט אמפר יכולת ייצור חשמל |
| היתר סוג למיתקן לייצור חשמל בהספק של עד 1 מגה וולט אמפר | חמש שנים | 629 וכן – 253 בעד כל מקור קרינה |
| (2) ממיתקן המייצר חשמל בזרם ישר | היתר הקמה | חמש שנים | 6,300 |
| היתר הפעלה | עשרים וחמש שנים | 18,898 |
| היתר סוג למיתקן לייצור חשמל בהספק של עד 1 מגה וולט אמפר | חמש שנים | 3,148 וכן – 1,260 בעד כל מקור קרינה |
| קרינה בתדר נמוך מאוד (ELF), ממיתקן להולכת חשמל; לעניין זה ייחשב כל אחד מאלה מיתקן אחד: קו מתח-על מתחנת כוח לתחנת מיתוג, או קו מתח עליון מתחנת משנה או תחנת מיתוג לתחנת משנה | היתר הקמה | חמש שנים | 631,744 |
| היתר הפעלה | עשרים וחמש שנה | 315,872 |
| היתר סוג למיתקן להולכת חשמל בעל תצורה קבועה בלתי ניתנת לשינוי | עשרים וחמש שנה | 3,159 וכן – 1,263 בעד כל מקור קרינה |
| קרינה בתדר נמוך מאוד (ELF), ממיתקן לחלוקה ולהספקה של חשמל; לעניין זה ייחשב כל אחד מאלה מיתקן אחד: קו מתח גבוה מתחנת משנה לשנאי חלוקה או קו מתח נמוך משנאי חלוקה לכניסה למונה לקוח | היתר הקמה | חמש שנים | 6,317 |
| היתר הפעלה | עשרים וחמש שנה | 18,952 |
| היתר סוג למיתקן לחלוקה ולהספקה של חשמל בעל תצורה קבועה בלתי ניתנת לשינוי | עשרים וחמש שנה | 3,159 וכן – 1,263 בעד כל מקור קרינה |
| קרינה בתדר נמוך מאוד (ELF), ממיתקן השנאה, לרבות תחנת מיתוג | היתר הקמה | חמש שנים | 6,317 |
| היתר הפעלה | עשרים וחמש שנה | 18,952 |
| היתר סוג למיתקן השנאה בעל תצורה קבועה בלתי ניתנת לשינוי | עשרים וחמש שנה | 3,159 וכן – 1,263 בעד כל מקור קרינה |

תוספת שניה

(תקנות 2(ב) ו-7(1))

[[טופס בקשה להיתר למתן שירות של מדידת קרינה בלתי מייננת](http://www.nevo.co.il/files/טפסים/טפסים%20משפטיים/איכות%20הסביבה/טופס%20בקשה%20להיתר%20למתן%20שירות%20של%20מדידת%20קרינה%20בלתי%20מייננת.doc)]

כ"ח בכסלו התשס"ט (25 בדצמבר 2008) גדעון עזרא

השר להגנת הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ט מס' 6744](http://www.nevo.co.il/Law_word/law06/tak-6744.pdf) מיום 19.1.2009 עמ' 381.

   ת"ט [ק"ת תשס"ט מס' 6760](http://www.nevo.co.il/Law_word/law06/tak-6760.pdf) מיום 1.3.2009 עמ' 580.

   תוקנו [ק"ת תש"ע מס' 6858](http://www.nevo.co.il/Law_word/law06/tak-6858.pdf) מיום 14.1.2010 עמ' 638 – הודעה תש"ע-2010; תחילתה ביום 1.7.2009.

   [ק"ת תש"ע מס' 6921](http://www.nevo.co.il/Law_word/law06/tak-6921.pdf) מיום 18.8.2010 עמ' 1553 – הודעה (מס' 2) תש"ע-2010; תחילתה ביום 1.7.2010.

   [ק"ת תשע"א מס' 7017](http://www.nevo.co.il/Law_word/law06/TAK-7017.pdf) מיום 20.7.2011 עמ' 1185 – הודעה תשע"א-2011; תחילתה ביום 1.7.2011.

   [ק"ת תשע"ב מס' 7142](http://www.nevo.co.il/Law_word/law06/TAK-7142.pdf) מיום 12.7.2012 עמ' 1469 – הודעה תשע"ב-2012; תחילתה ביום 1.7.2012.

   [ק"ת תשע"ג מס' 7270](http://www.nevo.co.il/Law_word/law06/TAK-7270.pdf) מיום 22.7.2013 עמ' 1541 – הודעה תשע"ג-2013; תחילתה ביום 1.7.2013.

   [ק"ת תשע"ד מס' 7396](http://www.nevo.co.il/law_word/law06/tak-7396.pdf) מיום 17.7.2014 עמ' 1504 – הודעה תשע"ד-2014; תחילתה ביום 1.7.2014.

   [ק"ת תשע"ה מס' 7543](http://www.nevo.co.il/Law_word/law06/tak-7543.pdf) מיום 16.8.2015 עמ' 1822 – הודעה תשע"ה-2015; תחילתה ביום 1.7.2015.

   [ק"ת תשע"ז מס' 7738](http://www.nevo.co.il/Law_word/law06/tak-7738.pdf) מיום 7.12.2016 עמ' 247 – תק' תשע"ז-2016.

   [ק"ת תשע"ח מס' 7904](http://www.nevo.co.il/Law_word/law06/tak-7904.pdf) מיום 26.12.2017 עמ' 388 – הודעה תשע"ח-2017; תחילתה ביום 1.7.2017.

   [ק"ת תשע"ח מס' 8052](http://www.nevo.co.il/Law_word/law06/TAK-8052.pdf) מיום 31.7.2018 עמ' 2598 – הודעה (מס' 2) תשע"ח-2018; תחילתה ביום 1.7.2018.

   [ק"ת תשע"ט מס' 8251](http://www.nevo.co.il/Law_word/law06/tak-8251.pdf) מיום 24.7.2019 עמ' 3520 – הודעה תשע"ט-2019; תחילתה ביום 1.7.2019. בוטלה [ק"ת תש"ף מס' 8328](http://www.nevo.co.il/Law_word/law06/tak-8328.pdf) מיום 15.1.2020 עמ' 436 בתקנה 2 להודעה תש"ף-2020.

   [ק"ת תש"ף מס' 8328](http://www.nevo.co.il/Law_word/law06/tak-8328.pdf) מיום 15.1.2020 עמ' 434 – הודעה תש"ף-2020; תחילתה ביום 1.7.2019.

   [ק"ת תש"ף מס' 8710](https://www.nevo.co.il/law_word/law06/tak-8710.pdf) מיום 25.8.2020 עמ' 2072 – הודעה (מס' 2) תש"ף-2020; תחילתה ביום 1.7.2020.

   [ק"ת תשפ"א מס' 9467](https://www.nevo.co.il/law_word/law06/tak-9467.pdf) מיום 28.6.2021 עמ' 3512 – הודעה תשפ"א-2021; תחילתה ביום 1.7.2021.

   [ק"ת תשפ"ב מס' 10259](https://www.nevo.co.il/law_word/law06/tak-10259.pdf) מיום 14.7.2022 עמ' 3482 – הודעה תשפ"ב-2022; תחילתה ביום 1.7.2022. [↑](#footnote-ref-1)