תקנות הרבנות הראשית לישראל, תשמ"א-1980

רשויות ומשפט מנהלי – רבנות ושירותי דת – רבנות ראשית

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | סדר כהונת רבני העיר במועצה | סעיף 1 |
| 2 | [Go](#Seif1) | התפנות מקום רב עיר | סעיף 2 |

תקנות הרבנות הראשית לישראל, תשמ"א-1980[[1]](#footnote-1)\*

בתוקף סמכותי לפי סעיפים 4(א)(2) ו-31 לחוק הרבנות הראשית לישראל, תשמ"א-1980, ובאישור ועדה משותפת של ועדת החוקה חוק ומשפט וועדת פנים ואיכות הסביבה של הכנסת, אני מתקין תקנות אלה:

1. רבני העיר הספרדים והאשכנזים בערים ירושלים, תל-אביב-יפו, חיפה ובאר שבע יכהנו במועצה לסירוגין מחצית תקופת כהונה של חבר מועצה נבחר, החל ביום שנבחרו חברי המועצה הנבחרים, לפי הסדר הבא:

סדר כהונת רבני העיר במועצה

(1) תוך שבעה ימים מיום שנבחרו חברי המועצה הנבחרים, ובבחירות הראשונות למועצה - תוך שבוע ימים מיום פרסום תקנות אלה ברשומות, יקבעו רבני העיר של ירושלים בהסכמה את סדר כהונתם במועצה; לא הגיעו לידי הסכמה כאמור, יכהן הקשיש שבהם במועצה מחצית תקופת כהונה ראשונה;

(2) היה רב העיר מירושלים המכהן במועצה מחצית תקופה ראשונה לפי פסקה (1) רב העיר הספרדי, יכהנו במועצה, מחצית תקופת כהונה ראשונה, מתל-אביב-יפו – רב עיר אשכנזי, מחיפה - רב עיר ספרדי, ומבאר שבע - רב עיר אשכנזי;

(3) היה רב העיר מירושלים המכהן המועצה מחצית תקופת כהונה ראשונה לפי פסקה (1) רב העיר האשכנזי, יכהנו במועצה מחצית תקופת כהונה ראשונה, מתל-אביב-יפו - רב עיר ספרדי, מחיפה - רב עיר אשכנזי, ומבאר שבע - רב עיר ספרדי.

2. נתפנה בעיר מקומו של רב עיר שכיהן במועצה, יבוא במקומו במועצה רב העיר השני עד תום תקופת כהונתו של קודמו או עד שייבחר באותה עיר רב עיר במקום רב העיר שמקומו נתפנה, הכל לפי התאריך המוקדם יותר.

התפנות מקום רב עיר

ה' בחשון תשמ"א (15 באוקטובר 1980) אהרן אבוחצירא

שר הדתות

1. \* פורסמו [ק"ת תשמ"א מס' 4175](http://www.nevo.co.il/Law_word/law06/TAK-4175.pdf) מיום 30.10.1980 עמ' 113. [↑](#footnote-ref-1)