תקנות הרוקחים (בחינת רישוי), תשע"ג-2013

בריאות – רוקחים

רשויות ומשפט מנהלי – הסדרת עיסוק – רוקחים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | זכות לגשת לבחינה | [Go](#Seif2) | 2 |
| סעיף 3 | בקשה להיבחן | [Go](#Seif3) | 2 |
| סעיף 4 | מועדי הבחינה | [Go](#Seif4) | 2 |
| סעיף 5 | שפת הבחינה | [Go](#Seif5) | 2 |
| סעיף 6 | נושאי הבחינה | [Go](#Seif6) | 2 |
| סעיף 7 | נוהלי הבחינה | [Go](#Seif7) | 2 |
| סעיף 8 | דין העובר על המשמעת | [Go](#Seif8) | 2 |
| סעיף 9 | ועדת הבחינה | [Go](#Seif9) | 3 |
| סעיף 10 | תוצאות הבחינה | [Go](#Seif10) | 3 |
| סעיף 11 | בחינה חוזרת | [Go](#Seif11) | 3 |
| סעיף 12 | תפקידי ועדת הבחינה | [Go](#Seif12) | 3 |
| סעיף 13 | עיון בבחינה | [Go](#Seif13) | 3 |
| סעיף 14 | ערר | [Go](#Seif14) | 3 |
| סעיף 15 | סודיות | [Go](#Seif15) | 3 |
| סעיף 16 | תחילה | [Go](#Seif16) | 3 |

תקנות הרוקחים (בחינת רישוי), תשע"ג-2013[[1]](#footnote-1)\*

בתוקף סמכותי לפי סעיף 3(ב) לפקודת הרוקחים [נוסח חדש], התשמ"א-1981 (להלן – הפקודה), אני מתקין תקנות אלה:

1. בתקנות אלה –

הגדרות

"בחינה" – בחינת רישוי ברוקחות שנקבעה לפי סעיף 3(ב) לפקודה;

"ועדת הבחינה" – ועדה שמינה המנהל לפי תקנה 9;

"ועדת מייעצת" – כמשמעותה בתקנה 11 לתקנות הרוקחים;

"ועדת ערר" – ועדת שמינה המנהל לפי תקנה 14(ג).

2. מי שהוכיח, להנחת דעתו של המנהל, כי התקיימו בו התנאים שנקבעו לפי סעיף 3(א) לפקודה, זכאי לגשת לבחינה.

זכות לגשת לבחינה

3. בקשה להיבחן יגיש המבקש בכתב למנהל, לא יאוחר מ-60 ימים לפני מועד הבחינה; המנהל יאשר לא יאוחר מ-30 ימים לפני מועד הבחינה, כי התקיימו במבקש התנאים כאמור בתקנה 2.

בקשה להיבחן

4. (א) הבחינה תיערך פעמיים בשנה, במועדים שיקבע המנהל.

מועדי הבחינה

(ב) תשעים ימים לפחות לפני מועד הבחינה יפרסם המנהל, באתר האינטרנט של משרד הבריאות, הודעה על מועד הבחינה ומקומה, בציון היום האחרון להגשת בקשה להיבחן.

5. הבחינה תהיה בכתב, בשפה העברית ובשפה הערבית; המנהל רשאי לערוך בחינות בשפות נוספות מקום שראה צורך בכך.

שפת הבחינה

6. (א) הבחינה תהיה בנושאים אלה:

נושאי הבחינה

(1) מדעי הרוקחות;

(2) דיני רוקחות;

(3) מדעי יסוד ברוקחות;

(4) תהליכי מחלה וטיפולים תרופתיים;

(5) פרמקולוגיה.

(ב) בהודעה לפי תקנה 4(ב) שיפרסם המנהל באתר האינטרנט של משרד הבריאות, הוא יפרסם גם את תכנית הבחינה (סילבוס), ונושאיה.

7. (א) לכל נבחן ייקבע מספר והנבחן ירשום על הדף הראשון של מחברת הבחינה את מספרו; לא ירשום נבחן את שמו במחברת הבחינה.

נוהלי הבחינה

(ב) נבחן –

(1) לא יתלוש דפים מתוך מחברת הבחינה;

(2) לא יעתיק או יצלם את שאלות הבחינה.

(ג) נבחן שיש ברשותו בשעת הבחינה ספר, מחשב מכל סוג, טלפון סלולרי או אמצעי קשר אחר, מכשיר צילום מכל סוג, רשימה או כתב מכל סוג או שהוא עוזר לנבחן אחר, נעזר בו או מפריע לו או שהוא מפריע למהלכה התקין של הבחינה או שאינו מציית למשגיחים על הבחינה, רשאי המפקח על הבחינה, אם יש לו יסוד להניח שהנבחן עשה כאמור, להפסיק את בחינתו ולהוציאו מחדר הבחינה.

8. נבחן שפגע במשמעת כאמור בתקנה 7, בין שהופסקה בחינתו והוצא מחדר הבחינה ובין שלא הופסקה בחינתו או שלא הוצא, רשאי המנהל, לאחר שהתייעץ עם הוועדה המייעצת ולאחר שנתן לנבחן הזדמנות להשמיע את טענותיו, לאסור עליו להשתתף בבחינה במועד אחר.

דין העובר על המשמעת

9. (א) המנהל ימנה ועדת בחינה של שלושה רוקחים לפחות, וזה הרכבה:

ועדת הבחינה

תק' תשע"ג-2013

(1) רוקח עובד משרד הבריאות העוסק באופן קליני במקצוע במשך חמש שנים לפחות; לא נמצא רוקח עובד משרד הבריאות כאמור, רשאי המנהל למנות רוקח כאמור שאינו עובד משרד הבריאות;

תק' תשע"ג-2013

(2) שני נציגים, אחד מכל בית ספר לרוקחות בישראל, שהוא חבר סגל ההוראה של בית הספר בדרגת מרצה בכיר לפחות, מתוך רשימת מומלצים שהגיש דיקן בית הספר לבקשת המנהל; לא הוגשה רשימה כאמור בתוך חודש ימים מיום קבלת בקשת המנהל, ימנה המנהל שני נציגים אחרים כפי שיראה לנכון.

תק' תשע"ג-2013

(ב) ועדת הבחינה תקבע את סדרי עבודתה.

(ג) המנהל ימנה ליושב ראש הוועדה אחד מן החברים האמורים בתקנת משנה (א)(1) או (2).

תק' תשע"ג-2013

(ד) (בוטלה).

תק' תשע"ג-2013

(ה) תקופת כהונתו של חבר ועדת הבחינה תהיה חמש שנים מיום מינויו ויכול שיתמנה לשתי תקופות כהונה נוספות; חבר הוועדה שתקופת כהונתו תמה יוסיף לכהן בתפקידו עד למינוי חבר ועדה אחר במקומו.

מיום 7.5.2013

**תק' תשע"ג-2013**

[ק"ת תשע"ג מס' 7246](http://www.nevo.co.il/Law_word/law06/tak-7246.pdf) מיום 7.5.2013 עמ' 1149

(א) המנהל ימנה ועדת בחינה של ~~חמישה~~ שלושה רוקחים לפחות, וזה הרכבה:

~~(1) שלושה רוקחים עובדי משרד הבריאות העוסקים באופן קליני במקצוע במשך חמש שנים לפחות; לא נמצאו רוקחים עובדי משרד הבריאות כאמור, רשאי המנהל למנות רוקחים כאמור שאינם עובדי משרד הבריאות;~~

(1) רוקח עובד משרד הבריאות העוסק באופן קליני במקצוע במשך חמש שנים לפחות; לא נמצא רוקח עובד משרד הבריאות כאמור, רשאי המנהל למנות רוקח כאמור שאינו עובד משרד הבריאות;

(2) ~~נציג אחד לכל~~ שני נציגים, אחד מכל בית ספר לרוקחות בישראל, שהוא חבר סגל ההוראה של בית הספר בדרגת מרצה בכיר לפחות, מתוך רשימת מומלצים שהגיש דיקן בית הספר לבקשת המנהל; לא הוגשה רשימה כאמור בתוך חודש ימים מיום קבלת בקשת המנהל, ימנה המנהל שני נציגים אחרים כפי שיראה לנכון.

(ב) ועדת הבחינה תקבע את סדרי עבודתה.

(ג) המנהל ימנה ליושב ראש הוועדה אחד מן החברים האמורים בתקנת משנה (א)(1) או (2).

~~(ד) שלושה מבין חברי ועדת בחינה ובהם היושב ראש, יהיו מניין חוקי להחלטותיה.~~

10. (א) מי שקיבל ציון של 60 אחוזים לפחות בבחינה יראוהו כמי שעבר את הבחינה.

תוצאות הבחינה

(ב) המנהל ישלח לנבחן את תוצאות הבחינה בתוך 45 ימים מיום הבחינה.

11. (א) נבחן שנכשל בבחינה רשאי לשוב ולהיבחן במועד אחר, בכפוף להוראות תקנה 8.

בחינה חוזרת

(ב) על אף האמור בתקנת משנה (א), רשאי המנהל, לאחר שהתייעץ עם הוועדה המייעצת ולאחר שנתן לנבחן הזדמנות להשמיע את טענותיו, שלא לאשר בקשה להיבחן בחינה חוזרת, אם המבקש נכשל בעשר בחינות או שעברו עשר שנים לפחות מיום סיום לימודיו, לפי המוקדם.

12. תפקידיה של ועדת הבחינה הם:

תפקידי ועדת הבחינה

(1) להכין תכנית (סילבוס) לבחינה;

(2) לערוך את שאלון הבחינה;

(3) לרכז ולאשר את תוצאות הבחינה;

(4) לדווח למנהל על תוצאות הבחינה.

13. (א) נבחן שנכשל בבחינה רשאי לעיין במחברת הבחינה.

עיון בבחינה

(ב) המנהל יפרסם באתר האינטרנט של משרד הבריאות את נוהלי העיון בבחינה.

(ג) הוראות תקנות 7(ב) ו-(ג) ו-8 יחולו על העיון בבחינה, בשינויים המחויבים.

14. (א) נבחן אשר ציונו בבחינה הוא בין 50 ו-59 אחוזים, רשאי לערור על תוצאות הבחינה.

ערר

(ב) העורר יגיש למנהל את עררו המודפס בתוך עשרה ימים מיום העיון בבחינה.

(ג) המנהל יעביר ערר שקיבל כאמור, סמוך לאחר קבלתו, לוועדת ערר של רוקחים שימנה לצורך זה, והוועדה תחליט בערר בתוך שלושים ימים מיום מינויה; החלטת ועדת הערר תהיה סופית.

(ד) ועדת הערר תקבע את סדרי עבודתה ואת אופן בירור הערר.

(ה) המנהל ישלח לעורר את החלטת ועדת הערר בתוך שישים ימים מיום הגשת הערר.

(ו) המנהל יפרסם באתר האינטרנט של משרד הבריאות את נוהלי הערר על הבחינה.

15. שאלון הבחינה, דיוני ועדת הבחינה, דיוני ועדת הערר וכל חומר הבחינה הם סודיים ואין למסור את תוכנם או לגלותם.

סודיות

16. תחילתן של תקנות אלה ביום י"ט בטבת התשע"ג (1 בינואר 2013).

תחילה

י"ד בכסלו התשע"ג (28 בנובמבר 2012) רוני גמזו

המנהל הכללי של משרד הבריאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ג מס' 7216](http://www.nevo.co.il/Law_word/law06/TAK-7216.pdf) מיום 28.1.2013 עמ' 656.

   תוקנו [ק"ת תשע"ג מס' 7246](http://www.nevo.co.il/Law_word/law06/TAK-7246.pdf) מיום 7.5.2013 עמ' 1149 – תק' תשע"ג-2013. [↑](#footnote-ref-1)