תקנות הרשויות המקומיות (ביטול איחוד המועצות המקומיות מג'ד אל כרום, דיר אל אסד ובענה) (הוראת שעה), תשע"ד-2013

רשויות ומשפט מנהלי – רשויות מקומיות – מועצות מקומיות – ביטול איחוד

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': עובדי המועצות המקומיות | [Go](#med1) | 2 |
| סעיף 2 | מינוי נושאי משרה לפי הוראות כל דין | [Go](#Seif2) | 2 |
| סעיף 3 | מינוי עובדים | [Go](#Seif3) | 2 |
| סעיף 4 | דרכי מינוי עובדים ונושאי משרה | [Go](#Seif4) | 2 |
| סעיף 5 | הרכב ועדות בחינה לעובדים ונושאי משרה | [Go](#Seif5) | 3 |
| סעיף 6 | תוקף | [Go](#Seif6) | 3 |

תקנות הרשויות המקומיות (ביטול איחוד המועצות המקומיות מג'ד אל כרום, דיר אל אסד ובענה) (הוראת שעה), תשע"ד-2013[[1]](#footnote-1)\*

בתוקף סמכותי לפי סעיף 17 לחוק הרשויות המקומיות (ביטול איחוד המועצות המקומיות מג'ד אל כרום, דיר אל אסד ובענה), התשס"ט-2008 (להלן – החוק), אני מתקין תקנות אלה:

פרק א': פרשנות

1. בתקנות אלה –

הגדרות

"דיני קבלת עובדים במועצות המקומיות" – צו המועצות המקומיות (שירות העובדים), התשכ"ב-1962 (להלן – צו שירות עובדים), צו המועצות המקומיות (נוהל קבלת עובדים לעבודה), התשל"ז-1977 (להלן – צו נוהל קבלת עובדים), צו המועצות המקומיות (א), התשי"א-1950, וצו המועצות המקומיות (ב), התשי"ג-1953;

"המועצות המקומיות" – כהגדרתן בסעיף 2 לחוק;

"הרשות המאוחדת" – כהגדרתה בחוק;

"צו הפירוק" – צו הרשויות המקומיות (ביטול איחוד המועצות המקומיות מג'ד אל כרום, דיר אל אסד ובענה), התש"ע-2009;

"ראש מינהל השירות" – ראש מינהל שירות העובדים ברשויות המקומיות שמונה לפי סעיף 2 לצו שירות העובדים.

פרק ב': עובדי המועצות המקומיות

2. המועצות המקומיות ימנו מזכיר, גזבר, מבקר, מהנדס ומנהל מחלקת חינוך (להלן – נושאי משרה).

מינוי נושאי משרה לפי הוראות כל דין

3. המועצות המקומיות ימנו מנהלי אגפים, מנהלי מחלקות ועובדים לתפקידים אחרים במועצה ככל שהם נדרשים לצורך פעילותה.

מינוי עובדים

4. (א) על מינוי עובדים ונושאי משרה לפי תקנות 2 ו-3, יחולו דיני קבלת עובדים במועצות המקומיות, בשינויים אלה:

דרכי מינוי עובדים ונושאי משרה

(1) ראשי המועצות יפרסמו מכרז פנימי לגבי המשרות, לאחר שקיבלו לכך את אישורו של ראש מינהל השירות;

(2) לא נמצא מועמד מתאים במכרז הפנימי, יפורסם לגבי המשרה מכרז פומבי.

(ב) על אף האמור בתקנת משנה (א)(1) ו-(2) לא תחול חובת מכרז פנימי או פומבי על –

(1) סוגי משרות הפטורות ממכרז לפי דיני קבלת עובדים במועצות המקומיות;

(2) עובד שהתקבל כדין לעבודה ברשות המאוחדת, שאושרה נחיצות משרתו באחת המועצות המקומיות ושמתח הדרגות המרבי של המשרה במועצה המקומית כאמור אינו עולה על 9 בדירוג המינהלי; עובדים כאמור ישובצו במועצות המקומיות לפי רשימה שיכין הממונה על מחוז הצפון במשרד הפנים (להלן – הממונה על מחוז הצפון) ויחולו על מעברם כאמור, ההוראות הקבועות בסעיף 9(א) לחוק.

(ג) בתקנה זו, "מכרז פנימי" – מכרז שיוכלו לגשת אליו עובדים אשר התקבלו כדין לעבודה ברשות המאוחדת, והועברו לעבוד באחת מן המועצות המקומיות לפי החלוקה שנקבעה בצו הפירוק.

(ד) אין בצו זה כדי לגרוע מהוראות סעיף 108 לצו נוהל קבלת עובדים.

(ה) עובדים אשר התקבלו שלא כדין לעבודה ברשות המאוחדת או שלא שובצו בידי הממונה על מחוז הצפון כאמור בצו הפירוק או שלא נבחרו במכרז באחת מן המועצות המקומיות, תופסק העסקתם לא יאוחר מיום כ"ח בטבת התשע"ד (31 בדצמבר 2013); תשלום תנאי פרישתם יהיה לפי הוראות הממונה על המחוז הצפון.

5. (א) הרכב ועדת הבחינה למינוי עובדים ונושאי משרה המנויים בתקנות 2 ו-3, למעט מנהל מחלקת חינוך ומנהל מחלקת רווחה, יהיה כמפורט להלן:

הרכב ועדות בחינה לעובדים ונושאי משרה

(1) ראש המועצה;

(2) ראש מינהל השירות או נציגו;

(3) נושא משרה או עובד בתפקיד זהה או דומה ברשות מקומית אחרת שימנה ראש מינהל השירות.

(ב) הרכב ועדת הבחינה למנהל מחלקת חינוך או למנהל מחלקת רווחה יהיה כמפורט להלן:

(1) ראש המועצה;

(2) ראש מינהל השירות או נציגו;

(3) ממונה על המחוז במשרד החינוך או במשרד הרווחה והשירותים החברתיים, לפי העניין, או נציגיהם.

(ג) אין בתקנות משנה (א) ו-(ב) כדי למנוע את צירופו של נציג ארגון עובדים לוועדת הבחינה מקום שהדבר נדרש על פי הסכם קיבוצי.

6. תוקף תקנות אלה עד יום כ"ח בטבת התשע"ד (31 בדצמבר 2013).

תוקף

כ"ב באב התשע"ג (29 ביולי 2013) גדעון סער

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ד מס' 7289](http://www.nevo.co.il/Law_word/law06/TAK-7289.pdf) מיום 12.9.2013 עמ' 23. [↑](#footnote-ref-1)