תקנות הרשויות המקומיות (ערר על קביעת ארנונה כללית) (סדרי דין בועדת ערר), תשל"ז-1977

מסים – מסי שלטון מקומי – ארנונה

מסים – סדרי דין – ערר – ועדות ערר

רשויות ומשפט מנהלי – רשויות מקומיות – מסי שלטון מקומי – ארנונה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תוכן כתב הערר | [Go](#Seif2) | 2 |
| סעיף 3 | הגשת כתב ערר | [Go](#Seif3) | 2 |
| סעיף 4 | חתימת הערר | [Go](#Seif4) | 2 |
| סעיף 5 | עותק למשיב | [Go](#Seif5) | 2 |
| סעיף 6 | תשובת המשיב | [Go](#Seif6) | 2 |
| סעיף 7 | חתימת התשובה | [Go](#Seif7) | 2 |
| סעיף 8 | עותק לעורר | [Go](#Seif8) | 2 |
| סעיף 9 | דיון בערר | [Go](#Seif9) | 2 |
| סעיף 9א | צירוף משיב נוסף | [Go](#Seif28) | 2 |
| סעיף 10 | קביעת מועד לשמיעת הערר והזמנת הצדדים | [Go](#Seif10) | 3 |
| סעיף 11 | שמיעת הערר | [Go](#Seif11) | 3 |
| סעיף 11א | פומביות הדיון | [Go](#Seif23) | 3 |
| סעיף 11ב | פרוטוקול | [Go](#Seif24) | 3 |
| סעיף 11ג | מותב חסר | [Go](#Seif25) | 4 |
| סעיף 11ד | מותב קטוע | [Go](#Seif26) | 4 |
| סעיף 12 | התייצבות בעלי הדין | [Go](#Seif12) | 4 |
| סעיף 13 | דחיית הדיון | [Go](#Seif13) | 4 |
| סעיף 14 | הגשת תצהיר | [Go](#Seif14) | 4 |
| סעיף 15 | התייצבות לחקירה שכנגד | [Go](#Seif15) | 4 |
| סעיף 16 | תצהיר כראיה | [Go](#Seif16) | 4 |
| סעיף 17 | הגבלת הדיון לנימוקים | [Go](#Seif17) | 4 |
| סעיף 18 | פרטים נוספים | [Go](#Seif18) | 4 |
| סעיף 19 | מיזוג עררים | [Go](#Seif19) | 4 |
| סעיף 19א | תשלום הוצאות | [Go](#Seif27) | 4 |
| סעיף 20 | החלטת הועדה | [Go](#Seif20) | 5 |
| סעיף 21 | מסירת עותק ההחלטה | [Go](#Seif21) | 5 |
| סעיף 21א | הארכת מועדים | [Go](#Seif29) | 5 |
| סעיף 22 | תחילה | [Go](#Seif22) | 5 |

תקנות

תקנות הרשויות המקומיות (ערר על קביעת ארנונה כללית) (סדרי דין בועדת ערר), תשל"ז-1977[[1]](#footnote-1)\*

תק' תשע"ב-2012

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1086

**הוספת שם התקנות**

בתוקף סמכותי לפי סעיף 7 לחוק הרשויות המקומיות (ערר על קביעת ארנונה כללית), תשל"ו-1976 (להלן - החוק), אני מתקין תקנות אלה:

1. בתקנות אלה –

הגדרות

"ערר" - ערר לפי סעיף 6 לחוק;

"ועדה" - ועדת ערר שנתמנתה לפי סעיף 5 לחוק;

"משיב" - מנהל הארנונה לפי סעיף 2 לחוק.

2. בכתב הערר יצויינו –

תוכן כתב הערר

(1) שם העורר, משלח ידו, מענו והמען להמצאת מסמכים;

(2) פרטי הנכס שבשלו נדרש התשלום;

(3) התאריך שבו נמסרה לעורר תשובת המנהל על השגתו;

(4) הנימוקים עליהם מבסס העורר את עררו;

(5) האם העורר מבקש להתייצב לפני הועדה כדי להשמיע טענותיו.

3. העורר ימסור לועדה או ישלח בדואר רשום לפי מענה את כתב הערר בארבעה עתקים.

הגשת כתב ערר

4. כתב הערר ייחתם ביד העורר או בא-כוחו.

חתימת הערר

5. עותק של כתב הערר יימסר מאת הועדה למשיב או יישלח אליו בדואר רשום.

עותק למשיב

6. המשיב יגיש לועדה לא יאוחר משלושים יום מהיום שנמסר לו עותק כתב הערר, תשובה מנומקת בארבעה עתקים, ויצרף לעותק הראשון עותק של ההחלטה נושא הערר.

תשובת המשיב

7. התשובה תיחתם ביד המשיב.

חתימת התשובה

8. עותק של התשובה יימסר לעורר או יישלח אליו בדואר רשום.

עותק לעורר

9. (א) הועדה רשאית לדון בערר ולהחליט בו על יסוד החומר בכתב שהובא לפניה ובהעדרם של בעלי הדין, אם אף אחד מהם לא ביקש בכתב להתייצב לפניה על מנת להשמיע טענותיו.

דיון בערר

(ב) ביקש אחד מבעלי הדין להתייצב לפני הועדה או החליט יושב ראש הועדה להזמין את בעלי הדין, יחולו הוראות התקנות 10 עד 18.

9א. (א) ועדה הדנה בערר על תשובת מנהל הארנונה להשגה הכוללת טענה לפי סעיף 3(א)(3) לחוק, רשאית, בכל שלב משלבי הדיון בערר, בין מיוזמתה ובין לבקשת בעל דין או צד שלישי, להורות על צירופו של צד נוסף שישב לערר אם היה הדבר דרוש לשם הכרעה בערר (בתקנה זו – משיב נוסף); הורתה הוועדה על צירופו של משיב נוסף, יחולו הוראות אלה:

צירוף משיב נוסף

תק' תשפ"ב-2022

(1) המשיב הנוסף יגיש את תשובתו בכתב לטענות העורר בדבר זיקתו לנכס, באופן מפורש ומפורט, בצירוף מסמכים התומכים בתשובתו, בתוך שלושים ימים מיום שהורתה הוועדה לצרפו כמשיב נוסף (להלן – תשובת המשיב הנוסף);

(2) העורר יגיש את תשובתו בכתב בדבר זיקת המשיב הנוסף לנכס ולתשובת המשיב הנוסף, בתוך שלושים ימים מיום קבלת תשובת המשיב הנוסף (להלן – תשובת העורר);

(3) מנהל הארנונה לפי סעיף 2 לחוק ישיב בכתב לתשובת המשיב הנוסף ולתשובת העורר בדבר זיקת המשיב הנוסף לנכס, בתוך שלושים ימים מיום תשובת העורר (להלן – תשובת המנהל);

(4) הוועדה רשאית להורות למשיב הנוסף להגיש את תשובתו בכתב לתשובת המנהל ולתשובת העורר.

(ב) כתבי טענות לפי תקנה זו יימסרו לוועדה או יישלחו אליה בדואר רשום בארבעה עותקים וכן יימסרו לבעלי הדין האחרים או יישלחו אליהם בדואר רשום בעותק אחד; כתב טענות לפי תקנה זו ייחתם בידי בעל הדין המגיש אותו או בידי בא כוחו.

(ג) הוועדה רשאית לתת כל הוראה נדרשת אחרת, לרבות בדבר המצאת מסמכים מתיק הערר לעיון המשיב הנוסף, וזאת אם הדבר נדרש לשם הכרעה בערר כאמור בסעיף קטן (א).

(ד) אין באמור בפסקאות (1) עד (4) לתקנת משנה (א) כדי לגרוע מסמכותה של הוועדה להורות על קבלת כל התייחסות נוספת מטעם מי מהצדדים לערר האמור בתקנת משנה (א), ובלבד שאם הוגשה התייחסות לפי תקנת משנה זו לפני מועד הגשת תשובת המשיב הנוסף לפי תקנת משנה (א)(1), תובטח למשיב הנוסף שהות שלא תפחת משלושים ימים ממועד קבלת ההתייחסות האמורה, עובר להגשת תשובתו כאמור.

(ה) הורתה הוועדה על צירוף משיב נוסף לערר, תיתן הוועדה את הכרעתה בטענה לפי סעיף 3(א)(3) לחוק בהקדם, וזאת אף לפני הכרעתה בטענות אחרות שהועלו במסגרת הערר.

מיום 30.5.2022

**תק' תשפ"ב-2022**

[ק"ת תשפ"ב מס' 10182](https://www.nevo.co.il/Law_word/law06/tak-10182.pdf) מיום 30.5.2022 עמ' 2996

**הוספת תקנה 9א**

10. יושב ראש הועדה יקבע מועד לשמיעת הערר; הזמנות לעורר ולמשיב יימסרו או יישלחו בדואר רשום, לפחות חמישה-עשר יום לפני המועד שנקבע לשמיעתו.

קביעת מועד לשמיעת הערר והזמנת הצדדים

11. הועדה תשמע תחילה את טענות העורר ולאחר מכן את טענות המשיב; הועדה רשאית, ככל שהדבר ייראה לה, להתיר לעורר להשיב לטענות המשיב.

שמיעת הערר

11א. (א) לדיוני הוועדה יינתן פומבי, כפי שתפרסם המועצה בנוהל, באתר האינטרנט של הרשות המקומית.

פומביות הדיון

תק' תשע"ב-2012

(ב) קבעה המועצה כי דיוני הוועדה יתקיימו בדלתיים פתוחות, תהיה הוועדה רשאית לדון בערר מסוים, כולו או מקצתו, בדלתיים סגורות, אם ראתה צורך בכך, מטעמים שיירשמו בפרוטוקול הדיון האמור בתקנה 11ב, באחת מאלה:

(1) לשם שמירה על ביטחון המדינה או על יחסי החוץ שלה;

(2) לשם הגנה על המוסר או על עניינו של קטין;

(3) הדיון הפומבי עלול –

(א) להרתיע עד מלהעיד עדות חופשית או מלהעיד בכלל;

(ב) לפגוע בסוד מסחרי;

(ג) לפגוע בצנעת הפרט.

(ג) התקיים דיון פומבי בערר, ומצא יושב ראש הוועדה כי לא ניתן לקיים את הדיון מחמת הפרעות לדיון, רשאי הוא להפסיק את הדיון או לקבוע כי הדיון, כולו מקצתו, יתקיים בדלתיים סגורות.

(ד) הפריע אדם בדרך כלשהי לדיוני ועדת הערר במקום הדיון או בסמוך לו, רשאי יושב ראש הוועדה לצוות על הרחקתו.

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1086

**הוספת תקנה 11א**

11ב. (א) עיקרי הדברים בדיון יירשמו בפרוטוקול.

פרוטוקול

תק' תשע"ב-2012

(ב) פרוטוקול יכול שייערך גם בדרך של הקלטה או באופן אחר שיורה יושב ראש הוועדה, ובלבד שפרוטוקול שנערך כאמור יועלה על הכתב ויצורף לתיק הדיון.

(ג) יושב ראש הוועדה או מי שהוא הסמיכו לכך מבין חברי הוועדה, יחתום על הפרוטוקול.

(ד) בסמוך לאחר החתימה על הפרוטוקול זכאי בעל דין לקבל העתק ממנו.

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1087

**הוספת תקנה 11ב**

11ג. (א) זומנה הוועדה לישיבה ונעדר מן הישיבה חבר ועדה אחד שאינו יושב הראש, יתקיים הדיון באותה ישיבה לפני חברי הוועדה הנוכחים (להלן – מותב חסר); לא הסכימו לכך בעלי הדין או החליט יושב ראש הוועדה שלא לקיים את הדיון, ייחדה הדיון למועד אחר.

מותב חסר

תק' תשע"ב-2012

(ב) החלטה במותב חסר שנחלקו בו הדעות תתקבל על פי דעתו של יושב ראש הוועדה.

(ג) דיון שנערך במותב חסר יימשך ויסתיים באותו מותב, זולת אם סבר יושב ראש הוועדה כי השתתפותו של החבר שנעדר תועיל לדיון ולא יהיה בכך שהדיון נערך במותב חסר משום עיוות דין.

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1087

**הוספת תקנה 11ג**

11ד. (א) נבצר מחבר ועדה אחד, שאינו היושב ראש, להישאר בדיון עד לסיומו, יימשך הדיון לפני חברי הוועדה האחרים עד לסיומו (להלן – מותב קטוע), אם הסכימו לכך בעלי הדין, זולת אם החליט יושב ראש הוועדה להפסיק את הדיון או שבעלי הדין לא הסכימו להמשיך את הדיון במותב הקטוע; הופסק הדיון, ימונה חבר אחר מבין ממלאי המקום שמונו לעניין זה או שימונה הרכב חדש לוועדה.

מותב קטוע

תק' תשע"ב-2012

(ב) התמנה חבר אחר למותב הקיים, רשאי המותב להמשיך בדיון מן השלב שאליו הגיע המותב בהרכב הקודם, אם סבר, לאחר שנתן לבעלי הדין הזדמנות לטעון את טענותיהם, שלא ייגרם עיוות דין; החליט המותב להמשיך בדיון, רשאי הוא לנהוג בראיות שגבה המותב בהרכב הקודם כאילו גבה אותן בעצמו או לחזור ולגבותן, כולן או מקצתן.

(ג) התמנה הרכב חדש – יקיים את הדיון מתחילתו.

(ד) החלטה במותב קטוע שנחלקו בו הדעות תתקבל על פי דעתו של יושב ראש הוועדה.

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1087

**הוספת תקנה 11ד**

12. לא התייצב אחד מבעלי הדין לפני הועדה במועד הקבוע לשמיעת הערר והוכח שהוזמן כדין, רשאית הועדה לדון בערר ולהחליט שלא בפניו.

התייצבות בעלי הדין

13. הועדה רשאית לדחות את שמיעת הערר למועד אחר, ומשהתחילה בשמיעתו - לדחות את המשך הדיון בו, אם הדחיה דרושה, לדעתה, למען הצדק.

דחיית הדיון

14. הועדה רשאית לדרוש מבעל דין שיגיש לה תצהיר לאימות העובדות שעליהן הוא מסתמך בערר או בתשובה.

הגשת תצהיר

15. רצה אחד מבעלי הדין לחקור חקירה שכנגד אדם שמסר תצהיר בהתאם לתקנה 14, יודיע על כך בכתב לבעל הדין השני ארבעה ימים לפחות לפני מועד השמיעה וימסור עותק של הודעתו ליושב ראש הועדה.

התייצבות לחקירה שכנגד

16. הודיע אחד מבעלי הדין כאמור בתקנה 15, לא ישמש התצהיר שעליו ניתנה ההודעה ראיה, אלא אם היה המצהיר נוכח בשמיעת הערר כשהוא מוכן לחקירה שכנגד, זולת אם היתה הועדה משוכנעת שקבלת התצהיר דרושה למען הצדק.

תצהיר כראיה

17. בשמיעת הערר לא תיזקק הועדה לכל נימוק שלא יצויין בכתב הערר או בתשובה, אלא אם היא משוכנעת שהנימוק נשמט שלא באשמת בעל הדין המבקש להיעזר בו, או ששמיעת הנימוק דרושה למען הצדק.

הגבלת הדיון לנימוקים

18. הועדה רשאית להורות שיוגשו לה פרטים נוספים בכל ענין הנזכר בכתב הערר או בתשובה, או בקשר לכל נימוק שהועדה החליטה להיזקק לו לפי תקנה 17.

פרטים נוספים

19. הועדה רשאית לאחד עררים, לדון בהם במשותף ולתת החלטה אחת בכולם.

מיזוג עררים

19א. (א) היה יושב ראש הוועדה מי שכשיר להתמנות שופט של בית משפט שלום, רשאית הוועדה לפסוק לבעל דין הוצאות, לרבות שכר טרחת עורך דין ולמעט שכר מומחים.

תשלום הוצאות

תק' תשע"ב-2012

(ב) עד שהוזמן להעיד או להציג מסמך או מוצג אחר לפני הוועדה, רשאית הוועדה לפסוק לו דמי נסיעה, לינה ושכר בטלה.

(ג) הוועדה רשאית להטיל את תשלום ההוצאות על בעלי הדין או על מי מהם, ולקבוע את שיעור התשלום שישלם כל אחד מהם.

(ד) יושב ראש הוועדה רשאי לחייב בעל דין להפקיד ערובה לתשלום הוצאות.

(ה) על פסיקת הוצאות לפי תקנה זו יחולו ההוראות לפי פרק י"ח לחלק ב' לתקנות סדר הדין האזרחי, התשע"ט-2018, בשינויים המחויבים.

תק' תשפ"ב-2022

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1088

**הוספת תקנה 19א**

מיום 30.5.2022

**תק' תשפ"ב-2022**

[ק"ת תשפ"ב מס' 10182](https://www.nevo.co.il/Law_word/law06/tak-10182.pdf) מיום 30.5.2022 עמ' 2997

**החלפת תקנת משנה 19א(ה)**

הנוסח הקודם:

~~(ה) על פסיקת הוצאות לפי תקנה זו יחולו ההוראות לפי פרק ל"ד לתקנות סדר הדין האזרחי, בשינויים המחויבים.~~

20. (א) החלטת הועדה תהיה מנומקת; היא תיערך בכתב ותיחתם בידי חברי הועדה.

החלטת הועדה

תק' תשע"ב-2012

(ב) בגוף ההחלטה יצוין כי החלטת הוועדה נתונה לערעור לפני בית המשפט לעניינים מינהליים שבאזור שיפוטו מצוי מקום מושבה, בתוך 45 ימים ממועד המצאת ההחלטה לצדדים.

תק' תשע"ב-2012

(ג) החלטות הוועדה יפורסמו באתר האינטרנט של הרשות המקומית, כפי שיקבע יושב ראש הוועדה.

תק' תשע"ב-2012

(ד) יושב ראש הוועדה רשאי להורות, מיוזמתו או לבקשת בעל דין, שפרט מן הפרטים המופיעים בהחלטת הוועדה לא יפורסם, אם ראה שיש בחשיפתו משום פגיעה מטעם מן הטעמים המפורטים בתקנה 11א(ב).

תק' תשע"ב-2012

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1088

20. (א) החלטת הועדה תהיה מנומקת; היא תיערך בכתב ותיחתם בידי חברי הועדה.

(ב) בגוף ההחלטה יצוין כי החלטת הוועדה נתונה לערעור לפני בית המשפט לעניינים מינהליים שבאזור שיפוטו מצוי מקום מושבה, בתוך 45 ימים ממועד המצאת ההחלטה לצדדים.

(ג) החלטות הוועדה יפורסמו באתר האינטרנט של הרשות המקומית, כפי שיקבע יושב ראש הוועדה.

(ד) יושב ראש הוועדה רשאי להורות, מיוזמתו או לבקשת בעל דין, שפרט מן הפרטים המופיעים בהחלטת הוועדה לא יפורסם, אם ראה שיש בחשיפתו משום פגיעה מטעם מן הטעמים המפורטים בתקנה 11א(ב).

21. עתקים מאושרים של החלטת הועדה יימסרו לעורר ולמשיב או יישלחו אליהם בדואר רשום, סמוך ככל האפשר למתן ההחלטה.

מסירת עותק ההחלטה

21א. הוועדה רשאית להאריך מועד שקבעה וכן להאריך מטעמים מיוחדים שיירשמו, גם מועד שקבוע בתקנות אלה.

הארכת מועדים

תק' תשפ"ב-2022

מיום 30.5.2022

**תק' תשפ"ב-2022**

[ק"ת תשפ"ב מס' 10182](https://www.nevo.co.il/Law_word/law06/tak-10182.pdf) מיום 30.5.2022 עמ' 2997

**הוספת תקנה 21א**

22. תחילתן של תקנות אלה ביום השלושים לאחר פרסומן.

תחילה

23. (בוטלה).

תק' תשע"ב-2012

מיום 30.7.2012

**תק' תשע"ב-2012**

[ק"ת תשע"ב מס' 7114](http://www.nevo.co.il/Law_word/law06/tak-7114.pdf) מיום 30.4.2012 עמ' 1088

**ביטול תקנה 23**

הנוסח הקודם:

~~השם~~

~~23. לתקנות אלה ייקרא "תקנות הרשויות המקומיות (ערר על קביעת ארנונה כללית) (סדרי דין בועדת ערר), תשל"ז-1977".~~

ב' באייר תשל"ז (20 באפריל 1977) חיים י' צדוק

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ז מס' 3723](http://www.nevo.co.il/Law_word/law06/TAK-3723.pdf) מיום 9.6.1977 עמ' 1920.

   תוקנו [ק"ת תשע"ב מס' 7114](http://www.nevo.co.il/Law_word/law06/TAK-7114.pdf) מיום 30.4.2012 עמ' 1086 – תק' תשע"ב-2012; תחילתן 3 חודשים מיום פרסומן והן לא יחולו על ערר שהדיון בו החל לפני תחילתן.

   [ק"ת תשפ"ב מס' 10182](https://www.nevo.co.il/law_word/law06/tak-10182.pdf) מיום 30.5.2022 עמ' 2996 – תק' תשפ"ב-2022; ר' תקנה 4 לענין תחילה ותחולה.

   4. תחילתן של תקנות אלה ביום פרסומן והן יחולו על הליכים שנפתחו ביום התחילה או לאחריו. [↑](#footnote-ref-1)