תקנות הרשות השנייה לטלוויזיה ורדיו (מועדים והוראות לעניין תשלום דמי הפצה) (הוראת שעה), תשע"ג-2012

רשויות ומשפט מנהלי – תקשורת – הרשות השנייה

רשויות ומשפט מנהלי – רשויות – הרשות השנייה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | דמי הפצה | [Go](#Seif2) | 2 |
| סעיף 3 | הצמדה | [Go](#Seif3) | 2 |
| סעיף 4 | מועד תשלום דמי הפצה | [Go](#Seif4) | 3 |
| סעיף 5 | דמי הפצה שלא שולמו במועדם | [Go](#Seif5) | 3 |

תקנות הרשות השנייה לטלוויזיה ורדיו (מועדים והוראות לעניין תשלום דמי הפצה) (הוראת שעה), תשע"ג-2012[[1]](#footnote-1)\*

בתוקף סמכות שר התקשורת ושר האוצר לפי סעיף 100א לחוק הרשות השנייה לטלוויזיה ורדיו, התש"ן-1990 (להלן – החוק), לאחר התייעצות עם הרשות, ולעניין תקנות 4 עד 6 – בתוקף סמכות שר התקשורת לפי סעיף 102 לחוק ובהסכמת שר האוצר, אנו מתקינים תקנות אלה:

1. בתקנות אלה –

הגדרות

"בעלי הזיכיונות לשידורי טלוויזיה" – בעלי זיכיונות לשידורי טלוויזיה לפי החוק, למעט הטלוויזיה הלימודית וחברות החדשות;

"דמי הפצה" – סך כל התשלומים והעלויות הכרוכים בהפעלתן, בתפעולן ובתחזוקתן של תחנות שידור ספרתיות קרקעיות, וכן כל תשלום שוטף אחר בשל הפצת שידורים כאמור בסעיף 51ב לחוק באמצעות תחנות שידור ספרתיות קרקעיות;

"המנהל" – לרבות מי שהוא הסמיכו לעניין תקנות אלה;

"רבעון" – תקופה של שלושה חודשים שתחילתה ב-1 בינואר, ב-1 באפריל, ב-1 ביולי או ב-1 באוקטובר של כל שנה.

2. (א) דמי ההפצה יהיו כמפורט להלן:

דמי הפצה

(1) לתקופה שמיום י"א באב התשס"ט (1 באוגוסט 2009) עד יום כ"ד בטבת התשע"א (31 בדצמבר 2010) – 700,000 שקלים חדשים;

(2) לתקופה שמיום כ"ה בטבת התשע"א (1 בינואר 2011) עד יום ה' בטבת התשע"ב (31 בדצמבר 2011) – 18,700,000 שקלים חדשים;

(3) לתקופה שמיום ו' בטבת התשע"ב (1 בינואר 2012) ואילך – 24,000,000 שקלים חדשים לכל שנה.

(ב) כל אחד מהגופים שלהלן יישא בחלק מדמי ההפצה המפורטים בתקנות משנה (א)(1) ו-(2), השווה ליחס שבין מספר הערוצים שהוא מפיץ כמצוין לצדו לבין כלל הערוצים המופצים:

(1) בעלי זיכיונות לשידורי טלוויזיה בערוץ 2, בכפוף לחלוקה פנימית ביניהם לפי הקבוע בתקנת משנה (ד) – ערוץ אחד;

(2) בעל הזיכיון לשידורי טלוויזיה בערוץ השלישי – ערוץ אחד;

(3) הכנסת – ערוץ אחד;

(4) רשות השידור – שני ערוצים.

(ג) כל הגופים ששידורי הטלוויזיה או שידורי הרדיו שהם משדרים מופצים כאמור בסעיף 51ב לחוק באמצעות תחנות שידור ספרתיות קרקעיות, חייבים בתשלום דמי ההפצה המפורטים בתקנת משנה (א)(3), בחלוקה ביניהם כפי שנקבעה בסעיף 100א לחוק, ולעניין בעלי זיכיונות לשידורי טלוויזיה בערוץ 2 – בכפוף לחלוקה פנימית ביניהם לפי הקבוע בתקנת משנה (ד).

(ד) חלקו היחסי של כל אחד מבעלי הזיכיון לשידורי טלוויזיה בערוץ 2 בדמי ההפצה שבהם יחויב הערוץ לכל שנה, יהיה לפי גודל יחידת השידור שקבעה המועצה בתחילת השנה לכל בעל זיכיון כאמור.

(ה) המנהל ימסור לכל אחד מן הגופים החייבים בתשלום דמי הפצה בהתאם להוראות סעיף 100א(א) לחוק, או החייבים בתשלום לפי סעיף 100א(ב) לחוק, הודעה על שיעור התשלום הרבעוני של כל אחד מהגופים כאמור, בהתאם לתחשיב שיערוך לפי הוראות סעיף 100א לחוק, לא יאוחר מ-14 ימים לפני תחילת כל רבעון.

3. (א) דמי ההפצה הנקובים בתקנה 2(א)(3) יישאו הפרשה הצמדה לפי שיעור עליית המדד החדש לעומת המדד היסודי.

הצמדה

(ב) בתקנה זו –

"המדד" – מדד המחירים לצרכן שמפרסמת הלשכה המרכזית לסטטיסטיקה;

"המדד החדש" – המדד שפורסם לאחרונה לפני תום הרבעון;

"המדד היסודי" – מדד חודש נובמבר 2012.

4. גוף החייב בתשלום דמי הפצה לפי הוראות סעיף 100א לחוק, ישלם את דמי ההפצה בתשלומים רבעוניים, ביום הראשון של כל רבעון, ואולם התשלום בעד השנים 2009 עד 2012 ישולם בתוך 14 ימים מיום תחילתן של תקנות אלה.

מועד תשלום דמי הפצה

5. דמי הפצה שלא שולמו במועד שנקבע בתקנות אלה לתשלומם יישאו ריבית פיגורים מן המועד שנקבע לתשלומם עד למועד תשלומם בפועל, וזאת בלי לגרוע מכל סעד או סמכות אחרת הנתונים לרשות עקב אי-תשלום כאמור.

דמי הפצה שלא שולמו במועדם

6. (בוטלה).

תק' תשע"ד-2013

מיום 31.12.2013

**תק' תשע"ד-2013**

[ק"ת תשע"ד מס' 7319](http://www.nevo.co.il/Law_word/law06/tak-7319.pdf) מיום 31.12.2013 עמ' 355

**ביטול תקנה 6**

הנוסח הקודם:

~~תוקף~~

~~6. תוקפן של תקנות אלה עד יום כ"ח בטבת התשע"ד (31 בדצמבר 2013).~~

ז' בטבת התשע"ג (20 בדצמבר 2012) יובל שטייניץ משה כחלון

שר האוצר שר התקשורת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ג מס' 7194](http://www.nevo.co.il/Law_word/law06/TAK-7194.pdf) מיום 24.12.2012 עמ' 331.

   תוקנו [ק"ת תשע"ד מס' 7319](http://www.nevo.co.il/Law_word/law06/TAK-7319.pdf) מיום 31.12.2013 עמ' 355 – תק' תשע"ד-2013. [↑](#footnote-ref-1)