תקנות הרשות לשיקום האסיר (פיקוח על יחידים וגופים מתנדבים העוסקים בשיקום אסירים), תש"ן-1990

עונשין ומשפט פלילי – ענישה, מאסר ומעצר – שיקום האסיר

רשויות ומשפט מנהלי – בתי סוהר – כליאה ואסירים – שיקום

בטחון – בתי סוהר – כליאה ואסירים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | תעודת מתנדב | סעיף 1 |
| 2 | [Go](#Seif1) | מסירת פרטים וראיון | סעיף 2 |
| 2 | [Go](#Seif2) | תנאים לתעודה | סעיף 3 |
| 2 | [Go](#Seif3) | ביטול תעודה | סעיף 4 |
| 2 | [Go](#Seif4) | אישור כניסה לבתי הסוהר | סעיף 5 |
| 2 | [Go](#Seif5) | פיקוח הרשות | סעיף 6 |
| 2 | [Go](#Seif6) | העסקת עובדים | סעיף 7 |
| 2 | [Go](#Seif7) | ביטול אישור כאמור | סעיף 8 |
| 2 | [Go](#Seif8) | פיקוח ודיווח | סעיף 9 |
| 2 | [Go](#Seif9) | פעולות מיוחדות | סעיף 10 |
| 2 | [Go](#Seif10) | הלוואות | סעיף 11 |

תקנות הרשות לשיקום האסיר (פיקוח על יחידים וגופים מתנדבים העוסקים בשיקום אסירים), תש"ן-1990[[1]](#footnote-1)\*

בתוקף סמכותי לפי סעיף 29(א) לחוק הרשות לשיקום האסיר, תשמ"ג–1983, אני מתקין תקנות אלה:

1. (א) הרוצה לעסוק, בהתנדבות, בשיקום אסירים, במסגרת הרשות, יגיש בקשה על כך לרשות (להלן — המבקש), לשם קבלת תעודת מתנדב לתקופה שהיא תקבע.

תעודת מתנדב

(ב) הרשות רשאית לתת לפונה תעודה וכן רשאית היא לחדשה מדי פעם.

2. הפונה ימסור לרשות את הפרטים שתדרוש הרשות ויופיע לראיון אצל מי שתקבע לכך הרשות.

מסירת פרטים וראיון

3. הרשות רשאית לסרב מתן תעודת מתנדב וכן להתנות מתן תעודת מתנדב או חידושה בתנאים, לרבות קבלת הדרכה והשתלמות מקצועית, הכל בהתאם להנחיות הרשות.

תנאים לתעודה

4. הרשות רשאית, לפי שיקול דעתה, לבטל תעודת מתנדב, אם נראה לה שראוי לעשות כן בנסיבות הענין.

ביטול תעודה

5. על פי פניית הרשות ינפיק שירות בתי הסוהר למתנדב אישור כניסה לבית הסוהר שבו יפעל המתנדב בכפוף לכללי שירות בתי הסוהר.

אישור כניסה לבתי הסוהר

6. גוף של מתנדבים שמטרתו שיקום האסיר (להלן — גוף) יהיה בפיקוח הרשות; היה שיקום האסיר חלק ממטרותיו של הגוף, תפקח הרשות על הגוף לגבי אותו חלק מפעילותו הקשור בשיקום האסיר.

פיקוח הרשות

7. לא יעסיק גוף עובד במקצועות עבודה סוציאלית, פסיכולוגיה, חינוך, קרימינולוגיה, סוציולוגיה או פסיכיאטריה בשיקום האסיר, אלא אם כן קיבל לכך אישור מאת הרשות; הרשות רשאית לדרוש, כתנאי לאישורה, שעובד כאמור יעבור השתלמות והדרכה מקצועית בתחום שיקום אסירים, בין לפני מתן האישור ובין לאחריו, הכל לפי הנחיות הרשות.

העסקת עובדים

8. הרשות רשאית לבטל אישור שנתנה בהתאם לתקנה 7, אם נראה לה כי מן הראוי לעשות כן בנסיבות הענין.

ביטול אישור כאמור

9. (א) גוף יעביר לרשות אחת לשנה הצעת תקציב, מאזן וחשבון על פעולותיו וכן את שמותיהם, מספרי זהותם ומענם של בעלי זכות החתימה המוסמכים לחייב אותו.

פיקוח ודיווח

(ב) גוף כאמור יעמיד לעיון הרשות, עם דרישתה, את כל המסמכים וספרי החשבונות שלו.

(ג) גוף ימסור לעובד הרשות שהסמיכו לכך מנהל הרשות (להלן — מפקח), את כל הפרטים והמסמכים שידרוש המפקח, לשם פיקוח על קיומן של הוראות תקנות אלה.

10. לפני תכנון וביצוע פעולה שנועדה לטיפול בקבוצת אסירים העולה על חמישה, יודיע על כך הגוף לרשות, והתכנון והביצוע של הפעולה ייעשה תוך תיאום עם הרשות וקבלת ייעוץ והדרכה ממנה.

פעולות מיוחדות

11. גוף המפעיל קרן להלוואות או למענקים לאסיר משוחרר או למשפחתו ינהל את הקרן, בין השאר, לפי הנחיות שקבעה הרשות.

הלוואות

י' באדר תש"ן (7 במרס 1990) יצחק שמיר

ראש הממשלה

ושר העבודה והרווחה

1. \* פורסמו [ק"ת תש"ן מס' 5260](http://www.nevo.co.il/Law_word/law06/TAK-5260.pdf) מיום 30.3.1990 עמ' 535. [↑](#footnote-ref-1)