תקנות השידור הציבורי הישראלי (כללים למתן גמול או החזר הוצאות לחברי המועצה), תשע"ח-2018

רשויות ומשפט מנהלי – תקשורת – רשות השידור

רשויות ומשפט מנהלי – רשויות – רשות השידור

עבודה – שכר ושעות עבודה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | גמול לחבר המועצה | [Go](#Seif2) | 2 |
| סעיף 3 | גמול ליושב ראש המועצה | [Go](#Seif3) | 2 |
| סעיף 4 | החזר הוצאות ישיבה | [Go](#Seif4) | 2 |
| סעיף 5 | תחילה | [Go](#Seif5) | 3 |
| סעיף 6 | הוראת שעה גמול ליושב ראש המועצה | [Go](#Seif6) | 3 |

תקנות השידור הציבורי הישראלי (כללים למתן גמול או החזר הוצאות לחברי המועצה), תשע"ח-2018[[1]](#footnote-1)\*

בתוקף סמכותי לפי סעיף 23 לחוק השידור הציבור הישראלי, התשע"ד-2014, ולאחר התייעצות עם שר התקשורת, אני מתקין תקנות אלה:

1. בתקנות אלה –

הגדרות

"חוזר הממונה על השכר" – חוזר הממונה על השכר בדבר תשלום גמול והחזר הוצאות ליושב ראש וחברי מועצה בתאגידים הסטטוטוריים מיום ט"ז באלול התשע"א (15 בספטמבר 2011), שמתפרסם באתר הממונה על השכר תחת הלשונית "חוזרים – כללי העסקה", כפי שיעודכן מזמן לזמן;

"עובד גוף מתוקצב" – כהגדרתו בסעיף 32 לחוק יסודות התקציב ולרבות חבר מועצה של רשות מקומית הזכאי לשכר מהרשות המקומית;

"עובד גוף נתמך" – כהגדרתו בסעיף 32 לחוק יסודות התקציב.

2. (א) חבר המועצה, למעט יושב ראש המועצה שזכאי לגמול לפי תקנה 3 או 4, זכאי לגמול מאת תאגיד השידור הישראלי בעד השתתפותו בישיבות המועצה, ובלבד שאינו אחד מאלה:

גמול לחבר המועצה

(1) עובד גוף מתוקצב;

(2) עובד גוף נתמך.

(ב) חבר המועצה כאמור בתקנת משנה (א) זכאי לגמול בעד ישיבה, כקבוע בחוזר הממונה על השכר, לרבות לעניין סוג הישיבה ומספר הישיבות המרבי, ובהתאם לסיווג תאגיד השידור הישראלי, אם אישר יושב ראש המועצה כי השתתף בישיבה כולה או רובה.

(ג) הגמול ישולם לחבר המועצה כאמור בתקנת משנה (א) לא יאוחר מתום החודש שלאחר החודש שבו התקיימה הישיבה.

3. (א) יושב ראש המועצה שלא מתקיים בו האמור בפסקאות (1) ו-(2) בתקנה 2(א) והמקדיש בכל שבוע יום עבודה אחד לפחות ועד שני ימי עבודה לכל היותר לפעילות המועצה, זכאי בכל חודש לגמול מאת תאגיד השידור הישראלי השווה לשישה עשר אלף וחמש מאות שקלים חדשים בלבד.

גמול ליושב ראש המועצה

(ב) הגמול ישולם ליושב ראש המועצה בתחום כל חודש.

4. (א) גמול לפי תקנה 2, 3 או 4 כולל כיסוי של כל הוצאה שהוציא חבר המועצה בקשר להשתתפותו בישיבה, וכולל מס ערך מוסף.

החזר הוצאות ישיבה

(ב) חבר המועצה שאינו זכאי לגמול לפי תקנה 2, 3 או 4, המתגורר במרחק העולה על 40 קילומטרים ממקום קיום הישיבה, או שהוא אדם עם מוגבלות, כהגדרתו בסעיף 5 לחוק שוויון זכויות לאנשים עם מוגבלות, התשנ"ח-1998, שהציג ליושב ראש המועצה אישור רופא כי הוא נדרש להוצאות נסיעה מיוחדות עקב מוגבלותו, זכאי להחזר הוצאות נסיעה לישיבה מאת תאגיד השידור הישראלי בעד מספר הקילומטרים שנסע, זולת אם הוא זכאי לקבל החזר הוצאות אלה ממקור אחר, ובלבד שיושב ראש המועצה אישר כי השתתף בישיבה.

(ג) על אף האמור בתקנת משנה (א), חבר המועצה הזכאי לגמול לפי תקנה 2, זכאי להחזר הוצאות נסיעה לישיבה מאת תאגיד השידור הישראלי בעד מספר הקילומטרים שנסע, ובלבד שהוא מתגורר במרחק העולה על 100 קילומטרים ממקום קיום הישיבה, ואינו זכאי לקבל החזר הוצאות אלה ממקור אחר, ובלבד שיושב ראש המועצה אישר כי השתתף בישיבה.

(ד) תעריף תשלום בעד קילומטר נסיעה יהיה בהתאם לתעריף שבחוזר החשב הכללי של משרד האוצר בדבר החזר הוצאות נסיעה בתפקיד לנותני שירותים חיצוניים – תעריפים, מיום כ"ח בסיוון התשס"ח (1 ביולי 2008), שמתפרסם באתר החשב הכללי תחת הלשונית "הוראות תכ"ם – ניהול תקציבי שכר, גמלאות וכוח אדם – החזר הוצאות" ולחוזר הממונה על השכר כפי שיעודכנו מזמן לזמן.

5. תחילתן של תקנות אלה ביום כ"ג בניסן התשע"ו (1 במאי 2016).

תחילה

6. (א) על אף האמור בתקנה 3(א), בתקופה שמיום כ"ה בניסן התשע"ו (1 במאי 2016) עד יום כ"ט באייר התשע"ח (14 במאי 2018) יראו כאילו במקום תקנה 3(א) בא:

הוראת שעה – גמול ליושב ראש המועצה

"(א) יושב ראש המועצה שלא מתקיים בו האמור בפסקאות (1) ו-(2) בתקנה 2(א) והמקדיש בכל שבוע שני ימי עבודה לפחות ועד שלושה ימי עבודה לכל היותר לפעילות המועצה, זכאי בכל חודש לגמול מאת תאגיד השידור הישראלי השווה לעשרים וחמישה אלף שקלים חדשים בלבד."

(ב) גמול שחבר מועצה או יושב ראש המועצה זכאי לו לפי תקנות אלה, ולא שולם לפני פרסומן, ישולם עד תום החודש שלאחר פרסומן.

כ"ג בניסן התשע"ח (8 באפריל 2018) משה כחלון

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ח מס' 8004](http://www.nevo.co.il/Law_word/law06/TAK-8004.pdf) מיום 22.5.2018 עמ' 1978. [↑](#footnote-ref-1)