תקנות השקעות משותפות בנאמנות (הגבלות אישיות על דירקטור, חבר ועדת השקעות ועובד של מנהל קרן), תשנ"ט-1999

משפט פרטי וכלכלה – תאגידים וניירות ערך – השק' משותפות בנאמנות

משפט פרטי וכלכלה – כספים – השקעות – השק' משותפות בנאמנות

משפט פרטי וכלכלה – חיובים – נאמנות – השק' משותפות בנאמנות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | קניה ומכירה של נייר ערך בדרך של נאמנות עיוורת | סעיף 1 |
| 2 | [Go](#Seif1) | ניהול בדרך של נאמנות עיוורת | סעיף 2 |
| 2 | [Go](#Seif2) | תנאים לקניה ולמכירה של ניירות ערך שלא בנאמנות עיוורת | סעיף 3 |
| 3 | [Go](#Seif3) | ביטול | סעיף 4 |
| 3 | [Go](#Seif4) | תחילה | סעיף 5 |

תקנות השקעות משותפות בנאמנות (הגבלות אישיות על דירקטור, חבר ועדת השקעות ועובד של מנהל קרן), תשנ"ט-1999[[1]](#footnote-1)\*

בתוקף סמכותי לפי סעיף 21(ב) ו-(ג) ו-131(א) לחוק השקעות משותפות בנאמנות, תשנ"ד-1994 (להלן - החוק), לפי הצעת הרשות ובאישור ועדת הכספים של הכנסת, אני מתקין תקנות אלה:

1. (א) דירקטור של מנהל קרן או חבר ועדת השקעות שאינו משתתף בקבלת החלטות שענינן ניהול תיק ההשקעות של הקרן, רשאים נוסף על האמור בסעיף 21(א) לחוק, לקנות ולמכור ניירות ערך הרשומים למסחר בבורסה בדרך של נאמנות עיוורת, כמפורט בתקנה 2.

קניה ומכירה של נייר ערך בדרך של נאמנות עיוורת

(ב) עובד של מנהל קרן, וכן חבר ועדת השקעות או מועסק על ידי מנהל קרן המשתתפים בקבלת החלטות שענינן ניהול תיק ההשקעות של הקרן, רשאים לקנות ולמכור ניירות ערך הרשומים למסחר בבורסה בדרך של נאמנות עיוורת, כמפורט בתקנה 2.

2. קניה ומכירה של ניירות ערך (להלן - ניהול תיק ניירות ערך), בדרך של נאמנות עיוורת, ייעשו בידי נאמן, לפי כללים אלה:

ניהול בדרך של נאמנות עיוורת

(1) תיק ניירות הערך ינוהל בידי הנאמן על פי שיקול דעתו הבלעדי, ואין הוא רשאי לקבל הוראות, בין במישרין ובין בעקיפין, בענין ניהולו, למעט לענין –

(א) הרכב תיק ניירות הערך לפי סוגי ניירות הערך שייכללו בו ובשיעורים שייכללו בו;

(ב) מכירת ניירות ערך שבתיק ניירות הערך, כולם או כדי סכום מסוים, או ניירות ערך מסוגים מסוימים;

ובלבד שלא תינתן הוראה, במישרין או בעקיפין, המתייחסת לניירות ערך מסוימים;

(2) הנאמן יהיה תאגיד חבר בורסה לניירות ערך בישראל, חברה בשליטתו או חברה בשליטת בעל שליטה בו, ובעל רשיון מנהל תיקים, שמתקיימים בו שני אלה:

(א) הוא אינו חברה השולטת במנהל הקרן או חברה בשליטת חברה כאמור ואינו חברה שמנהל הקרן הוא חברה קשורה שלה; לענין זה, "חברה קשורה" - כמשמעותה בחוק ניירות ערך;

(ב) בעל תיק ניירות הערך אינו בעל ענין בו.

(3) הנאמן ימציא את המסמכים הנוגעים לחשבון הנאמנות העיוורת ליושב ראש הרשות, לפי דרישתו, לצורכי ביקורת.

3. חבר ועדת השקעות של מנהל קרן ומי שמועסק על ידי מנהל קרן, המשתתפים בקבלת החלטות הנוגעות לנייר ערך מסוים, ועובד של מנהל קרן, לא יקנו מחוץ לתפקידם אצל מנהל הקרן שלא בדרך של נאמנות עיוורת ניירות ערך, אלא מסוגים ובתנאים אלה:

תנאים לקניה ולמכירה של ניירות ערך שלא בנאמנות עיוורת

(1) נייר ערך שאינו נסחר בבורסה או בשוק מוסדר;

(2) נייר ערך חוץ שהוציאה חברה שאינה חברה הרשומה בישראל, ששווייה ליום שבו נקנה נייר ערך החוץ גבוה מסכום בשקלים השווה למאתיים מיליון דולר של ארה"ב של אמריקה; לענין זה, "שווי חברה" - הכמות הרשומה למסחר של מניות שהוציאה החברה, כשהיא מוכפלת בשווייה של מניה כאמור לתום יום המסחר;

(3) ניירות ערך שהוציאה המדינה או שהוציאה מדינה שאינה מדינת ישראל;

(4) נייר ערך הרשום למסחר בבורסה בישראל שהוציא תאגיד שהוא מעבידו או תאגיד השולט במעבידו, ובלבד שקנה את נייר הערך בהצעה מיוחדת של אותו תאגיד לעובדיו, ואם היה נייר ערך הניתן להמרה - לא יראו בהמרתו על פי תנאי הוצאתו משום קניה; קנה נייר ערך כאמור, יעבירו לניהול בדרך של נאמנות עיוורת לא יאוחר משבוע מיום קנייתו;

(5) מניות של תאגיד שהוא בעל שליטה בו הרשומות בבורסה, ובלבד שקנייתן אינה במהלך המסחר בבורסה.

4. תקנות השקעות משותפות בנאמנות (הגבלות אישיות על דירקטור, חבר ועדת השקעות ועובד של מנהל קרן), תשנ"ה-1995 - בטלות.

ביטול

5. תחילתן של תקנות אלה בתום שלושים ימים מיום פרסומן.

תחילה

א' בתמוז תשנ"ט (15 ביוני 1999) מאיר שטרית

שר האוצר

1. \* פורסמו [ק"ת תשנ"ט מס' 5987](http://www.nevo.co.il/Law_word/law06/TAK-5987.pdf) מיום 1.7.1999 עמ' 1032. [↑](#footnote-ref-1)